
Desvîrşirea — sub toate aspectele ei — şi în mod deosebit desăvîr- 
şirea morală a fost ţelul dintotdeauna al creştinului. 

în primele secole ale existenţei Bisericii, desăvîrşirea a fost văzută 
realizîndu-se în trăirea preceptelor Mîntuitorului Hristos, în partici¬ 
parea la cult şi la opera filantropică a Bisericii, dar mai ales în mărtu¬ 
risirea Mîntuitorului Hristos de cele mai multe ori cu preţul renunţării 
la viaţa prezentă. Acest lucru este firesc pentru că spunea Mîntuito- 
rul : «Oricine va mărturisi pentru Mine înaintea oamenilor, mărturisi- 
voi şi Eu pentru el înaintea Tatălui Meu Care este în ceruri. Iar de cel 
ce se va lepăda de Mine înaintea oamenilor şi Eu Mă voi lepăda de el 
înaintea Tatălui Meu, Care este în ceruri » (Matei 10, 32—33). 

Atunci cînd persecuţia împotriva Bisericii a încetat, cînd mărturi¬ 
sirea credinţei nu mai presupunea riscul pierderii vieţii, unii creştini 
au văzut desăvîrşirea realizîndu-se în liniştea pustiului, departe de tu¬ 
multul şi grijile vieţii, în ambianţa de dăruire totală, trup şi suflet, şi 
de convorbirea continuă, prin rugăciune, cu Dumnezeu. în felul acesta 
vedeau împlinindu-se cuvintele Mîntuitorului : «De voieşte cineva să 
vină după Mine, să se lepede de sine, să-şi ia crucea şi să-Mi urmeze 
Mie» (Matei 16, 24). în liniştea pustiului s-au consumat trăiri de o ne¬ 
bănuită tensiune sufletească şi s-au creat opere de aleasă ţinută lite¬ 
rară şi de mare profunzime teologică. 

Omiliile puse pe seama Sfîntului Macarie Egipteanul fac parte dintre 
acestea. Părerile sînt împărţite asupra autorului şi mediului din care 
provin. Unii cercetători îl plasează pe autorul lor în Egipt, alţii în Asia 
Mică, iar alţii îl văd provenind din cercurile ereticilor masalieni. Nu 
este însă exclus faptul că acesta să fi fost în strînse legături cu Părinţii 
Oapadocieni şi să fi cunoscut pe masalieni. De la aceştia din urmă a 
împrumutat, într-adevăr, uneori limbajul, dar a evitat greşelile. 

Abstracţie făcînd de aceste aspecte, trebuie spus că importanţa 
educativă a omiliilor a fost, în decursul veacurilor, imensă. Adresate 
iniţial monahilor, ele se adresează în acelaşi timp tuturor oamenilor, 
ţelul tuturor oamenilor fiind desăvîrşirea şi mîntuirea. De altfel, Mîn- 
tuitorul Hristos n-a spus unui grup de oameni ,ci tuturor celor care îl 
ascultau : «Fiţi dar desăvîrşiţi precum Tatăl vostru Cel ceresc desă- 
vîrşit este » (Matei 5, 48). 

Fără a urma o expunere sistematică, Omiliile cuprind întreaga 
gamă a trăirilor omeneşti, de la căderea în păcat pînă la îndumnezeire. 
Prin căderea în păcat, spune autorul lor, «în noi a pătruns ceva străin 
oe firea noastră, a pătruns răutatea patimilor, care prin obişnuinţă ne-a 

devenit a doua fire». «Răutatea s-a cuibărit ca un şarpe în casa sufle¬ 
tului» şi a devenit a doua natură. Din vraja ei omul scapă prin ajutorul 
harului divin, dar omul trebuie să fie în continuare precaut pentru că 
< şi după botez tîlharul poate să intre (în suflet) şi să facă ceea ce 
doreşte». 

Lupta pentru desăvîrşire este continuă, se duce toată viaţa. «în 
necazuri şi suferinţe, în răbdare şi credinţă stau ascunse făgăduinţele, 
slava şi obţinerea bunurilor cereşti, după cum în sămînţa aruncată sub 
brazdă se ascunde rodul, după cum în planta ce răsare între spini şi în 
loc mocirlos se ascunde copacul». 

Fiind piatră de încercare, ispitele înalţă pe cei statornici pe calea 
desăvîrşirii şi doboară pe cei mîndri şi şovăielnici. Chiar dacă poartă 
cineva stigmatele Domnului, să nu gîndească lucruri mari despre sine, 
ci doar un lucru să aibă în gînd şi să facă : «să iubească şi să lucreze 
pe măsura puterii ce i s-a dat». 

«Omiliile duhovniceşti» au fost una din cele mai citite cărţi ale 
antichităţii creştine. Aşa se explică transmiterea lor prin patru colecţii 
principale şi prin traduceri, începînd încă din secolul al Vl-lea. Sînt. 
citite de asemenea şi astăzi atît de ortodocşi, cît şi de romano-catolici 
şi de protestanţi. 

în limba română, omiliile au apărut într-o primă traducere în anul 
1775, făcută de arhimandritul Filaret, cu binecuvîntarea mitropolitului 
Grigorie al Ungrovlahiei. în secolul nostru, în 1919, apăreau în a doua 
traducere făcută de preotul profesor Cicerone Iordăchescu. Cum aceste 
traduceri de demult s-au epuizat, această nouă traducere se înscrie pe 
linia intenţiei înaintaşilor de a înlesni cunoaşterea tezaurului de trăire 
şi gîndire a primilor creştini. 

Traducerea s-a făcut după textul editat de Migne. Cuvintele din 
paranteză nu se află în textul grecesc ; ele au fost introduse în varianta 
românească pentru a da mai multă cursivitate frazei. 


TRADUCĂTORUL 

Vom începe cu un prolog care ne va descrie impresia pe care o 
face această carte şi deci specificul ei şi apoi vom trece la analiza ei 
făcută de specialiştii savanţi. 

Istoria creştinismului înregistrează o schimbare mare în secolul al 
lV-lea în privinţa căutării desăvîrşirii creştine şi a manifestării dra¬ 
gostei pentru Iisus Hristos. 

Martirii au făcut loc acum pustnicilor, sihastrilor. Epoca martinului 
a trecut. împăraţii romani şi greci erau acum creştini, iar creştinilor nu 
li se mai cerea jertfa vieţii lor ca mărtuire a supremaţiei lui Iisus Hristos 
în existenţa lor pămîntească. «Chemarea de a-şi da viaţa lor pentru 
Hristos venea acum din pustie». Textele puternice ale Scripturii şi o 
dorinţă arzătoare care se năştea în creştini de a renunţa la orice pentru 
împărăţia lui Dumnezeu, a îndreptăţit pe unii teologi de astăzi să cate¬ 
gorisească pe pustnicii care umpleau pustiile începînd din veacul al 
IV-lea, ca «intoxicaţi» de dragostea lui Iisus Hristos. Se citează în acest 
sens texte ca acela din Luca 9, 23 ori Romani 12, 1—2 şi se aduc modele 
ca Sfîntul Antonie, ori Macarie Egipteanul, care a trăit în pustia Egip¬ 
tului şi a murit la 90 de ani 1 : «Vă îndemn, deci, fraţilor, pentru îndu¬ 
rările lui Dumnezeu, să înfăţişaţi trupurile voastre ca pe jertfă vie, 
sfîntă, bine plăcută lui Dumnezeu, ca închinarea voastră cea duhovni¬ 
cească. Şi să nu vă potriviţi cu acest veac, ci să vă schimbaţi prin 
înnoirea minţii, ca să deosebiţi care este voia lui Dumnezeu, ce este bun 
şi plăcut şi desăvîrşit», scrie în acest sens Apostolul Neamurilor. 
Creştinii primelor veacuri răspundeau astfel la impulsul şi îndruma¬ 
rea Duhului Sfînt de a merge în «sălbăticie», unde puteau creşte în 
desăvîrşire creştină printr-o viaţă de rugăciune neîntreruptă şi un asce¬ 
tism aspru. Este evident greu pentru creştinii de astăzi să înţeleagă 
pe aceşti bărbaţi şi femei aduşi în pustie de Duhul Sfînt, rupîndu-se de 
cei mai apropiaţi membri ai familiilor lor pentru a trăi nedespărţiţi de 
Dumnezeu. 




1. Tot acest început ne-a fost inspirat de «Introducerea cărţii şi traducerii» 
preotului iezuit american GEORGE A. MALOREY, intitulată «Intoxicated with Go d, 
ibe liity spiritual Homilies oi Macarius», (*Dimension Books», Denville, New— 
Jersey, 1978), pe care le comentăm aici, adăugîndu-le învăţăturile strămoşilor noştri. 

Călugăria şi viaţa în pustie ridicau probleme, ale căror nuanţe le 
descrie marele organizator al mînăstirilor creştine din veacul al V-lea, 
Sfîntul loan Casian, în cele 24 celebre Convorbiri duhovniceşti ale sale. 

Pustnicii sînt numiţi «pelerini şi profeţi eshatologici», pentru că 
viaţa lor este o necontenită alergare spre viaţa de veci, adică spre es- 
haton, împlinind porunca Domnului dată celor ce vor să fie ucenici 
desăvîrşiţi ai Săi: Cel ce vrea să fie ucenicul Meu (adevărat) să se 
lepede de sine, să-şi ia crucea şi să Mă urmeze (Luca 9, 23). Iar cel ce 
vrea să întîmpine pe Dumnezeu în adîncul sufletului său, trebuie să-L 
primească în liniştea şi tăcerea absolută. Pustia le oferă pe amîndouă 
şi ele prefac şi trupul şi sufletul celui credincios din trupeşti în sufle¬ 
teşti, după specialişti. Căci inima îl ascultă în tăcere, rugăciunea neîn¬ 
cetată eUminînd tot ce poate fi necurat. Aşa experimentează pelerinii 
prezenţa şi iubirea lui Dumnezeu Cel viu în ascunzişurile inimii şi 
minţii lor. Pentru aceasta ei se despart de lume şi descoperă pe Dum¬ 
nezeu în singurătatea unei rugăciuni neîncetate şi a unei pocăinţe aspre. 

Specialiştii apreciază că nu e de mirare că entuziasmul acestei vieţi 
noi îi face pe aceştia nebuni pentru mulţi semeni ai lor: «Din tot su¬ 
fletul doreau desăvîrşirea prin Iisus Hristos. Nici un preţ nu era prea 
scump de plătit. Erau mistici, căutători ai lui Dumnezeu, în cel mai 
adevărat sens al cuvîntului şi de aceea voiau' să renunţe la tot pentru 
experimentarea unei iubiri şi uniri mai mari cu Dumnezeu. Plecau 
într-un nesfîrşit pustiu uscat, neroditor, aceşti înverşunaţi iubitori ai 
lui Hristos, aceşti creştini intoxicaţi cu Dumnezeu. Veneau în tăcerea 
şi singurătatea sălbăticiei cu nădejdea şi speranţa fierbinte că în moartea 
pustiului deşert li se va da viaţa adevărată» 2 . 

Acesta este sensul profund al acestei lucrări. 

Trecem acum la analiza ei teologică. 

1. In acest scop prezentăm aici, în frumoasa traducere a P. C. Păr. prof. uni¬ 
versitar Constantin Corniţescu, una dintre cele mai citite cărţi ale antichităţii creş¬ 
tine, « Omiliile duhovniceşti > ale Siintului Macatie Egipteanul. Ele se citesc şi acum 
în toată creştinătatea, adică şi de romano-catolici, şi de protestanţi, dar, evident, 
cu precădere de ortodocşi şi anume de monahi şi monahii, pe lingă credincioşii «cu 
inima arzînd de focul Duhului Sfînt», după o expresie a acestei cărţi, şi pe lingă 
teologii care sînt încă în dispută asupra unor probleme principale puse de această 
carte de la apariţia ei, atît în ceea ce priveşte cuprinsul ei oît mai ales în pri¬ 
vinţa autorului. 


2. Exemplific aceasta simplu de tot. După ce am mai făcut-o cînd am descris 
plecarea Sf. Ioan Casian de lingă Constanţa, amintind pur şi simplu cazuri din 
familia mea după tată, de rupere de ea a maicilor Bănescu Febronia şi Singlitichla 
fugite de nuntă la mînăstire, din Pietroşiţa şi Moroieni şi apoi devenite pe rînd 
stareţele mînăstirii Viforîta, unde aveau să mă îndrumeze la seminar de la liceul 
din Tîrgovişte. 

Cercetătorii, mari specialişti s-au pus de acord în ceea ce priveşte prezen¬ 
tarea ei. Manuscrisele şi tipăriturile acestei opere au fost împărţite în patru mari 
colecţii, la care se adaugă şi extrase şi o colecţie mică şi unele manuscrise izolate. 
Ele au circulat astfel în lumea creştină, în limbile marilor Biserici ori popoare, 
cea greacă fiind cea originală. Constatarea identităţii lor de cuprins şi limbă a dus 
la deosebirea lor, mai întîi după cuprins şi apoi după limbă. Aceasta n-a dus însă 
la separarea lor totală, căci ele sînt amesteoate ca limbă şi cuprins : de pildă se 
ştie că toate manuscrisele colecţiei a iV-a sînt cuprinse în colecţia I-a, ca unul 
dintre izvoarele ei. Aceste izvoare ale colecţiilor par să aibă originea în seco¬ 
lele XI—XII, cu unele mici excepţii pe care le vom aminti la timp (ca versiunea 
siriacă de exemplu). Specialiştii precizează pe de o parte că numerotarea colec¬ 
ţiilor e întîmplătoare şi e pusă în legătură cu data descoperirii lor, iar pe de altă 
parte că vechimea lor este în general inversă faţă de numărul lor. Această pre¬ 
cizare foarte relativă se datoreşte mulţimii manuscriselor, care circulau fără indi¬ 
caţiile necesare de dată şi de unic autor 3 . 

Există două excepţii în sensul bun între aceste colecţii şi alegeri : 

Cele 50 ele Omilii care formează colecţia a Il-a, excepţionale, foarte bine alese 
şi apoi tipărite de multe ori, pe care le prezentăm şi noi aici în această traducere 
nouă şi extrasele prelucrate de Simeon Mctafrastul după unele omilii ale Sf. Ma- 
carie şi introduse apoi de Sf. Nicodim Aghioritul (după care au fost traduse de 
unii călugări şi în limba română) 4 . 

I. TRADIŢIA TEXTUALĂ ŞI EDIŢIILE DE AZI 
1. Colecţii şi extrase tîlcuite 

Colecţia I-a este cea mai lungă, cuprinzînd 64 de omilii şi scrisori, numite 
logo’ în manuscrise 5 6 . 

Logosul I, Marea scrisoare 0 este cea mai lungă compoziţie din întreaga operă 
a lui Macarie şi este socotită foarte importantă din pricina paralelismului ei cu 
micul tratat al Sf. Grigore de Nyssa, păstrat în latineşte sub titlul «De instituto 
cluistiano» ; omilia nr. 40 e de asemenea o epistolă, celelalte sînt omilii sau cule¬ 
geri de bucăţi scurte. 

Colecţia I-a este transmisă în totalitatea ei de două manuscrise din secolul 
al XllI-lea; mai vechi decît acestea sînt alte două manuscrise, care sînt două 
feluri do extrase din colecţie. 

3. GEORGE A. MALOREY, op. cil., p. 6. 

4. Pentru partea aceasta vezi Preot Cicerone Iordăchescu, « Omilii duhovni¬ 
ceşti», traducere din greceşte (Chişinău, 1931); vezi şi Vincent Desprez, « Pseudo- 
Mac arie (Symeon)», în «Dictionnaire de spiritualite», p. 20—27 şi 39—41 ; cf. Idem, 
«Pseudo-Macairc, Oeuvres spirituelles », I, « Homelies propres ă la collection III», 
Col. «Sources Chretiennes», no. 275, editions du cerf, Paris 1980). 

5. In menţiunile pe care le facem aici excludem amănuntele, privitoare la iz¬ 
voarele acestor colecţii care îngreuiază lectura şi interesează numai pe teologii 
specialişti; aceştia le găsesc în studiile savanţilor specialişti, publicate în cărţile 
sau revistele ortodoxe ori eterodoxe de specialitate. 

6. Pentru această colecţie specialiştii recomandă în special pe H. Berthold, 
cu scrierea «Makarios/Symeon, Reden und Briele. Die Sammlung I des Vaticanus » 
694 (B), 2 voi. (col. «Die Griechischen Christlichen Schriltsteller der ersten Jahrhun- 
derte» — G.C.S. —, Berlin, 1973). Se citează cele 64 de piese din colecţia I-a, indi- 
cîndu-se numărul omiliei sau al loghilor, acela al paragrafului şi chiar al sub-pa- 
ragrafului, precedate de cifra I. 

Colecţia a ll-a a celor «Cincizeci de omilii duhovniceşti» 7 8 9 . Această colecţie, 
socotită de specialişti drept cea mai desăvîrşită, este cunoscută în Apus din 1559 s 
şi foarte răspîndită în Răsărit. Ediţia germană din 1964 a lui H. Dorries, E. Kloster¬ 
mann şi M. Kroeger («Die 50 geistlichen Homilien des Makarios, Berlin, 1964), 
savantul iezuit a folosit opt manuscrise dintre care două din secolele XI—XII. 
Despre z precizează: «Două alte manuscrise provin de la Athos şi unul din Siria— 
Palestina. Cele mai vechi informaţii privind alte două mărturii duc către Moldova 
şi Constantinopol» (op. cit., p. 16, nota 3). De ediţia germană depinde şi o ediţie 
mai nouă din Atena (1970). Această ediţie cuprnide omilii şi unele logia scurte. 

Colecţia a lll-a 0 formată din 43 de Logoi e întocmită pe baza a trei manu¬ 
scrise, alese dintre alte trei colecţii greceşti, aparţinînd mînăstirilor de la Lavra (IC), 
sau Philotheon (M), de la Muntele Athos sau poate din provincii. 

Piesele care lipsesc în colecţia Il-a (sau nu sînt reprezentate decît prin 
•extrase) şi care formează două treimi din colecţia IlI-a, au fost publicate pentru 
întîia oară în 1961. Şapte dintre omiliile lui Macarie, numerotate de la 51 la 57 
n-au fost publicate şi au fost editate în vremea noastră, unele dintre ele figurînd 
în colecţia a IlI-a şi în colecţia arabă» 10 . 

Colecţia a IV-a, formată din 26 de logoi, n-a fost editată separai, iar varian¬ 
tele ei sînt legate de colecţia I-a, unde este cuprinsă în întregime. 

2. Florilegii 11 . Aşa sînt numite, de specialişti, extrasele din omilii, prelucrate 
de marii teologi din Evul Mediu. Ele dovedesc interesul mare pe care l-au mani¬ 
festat în special monahii Evului Mediu pentru aceste omilii, din care au ales pe 
■cele preferate, le-au prelucrat şi unele dintre ele au şi fost publicate după inven¬ 
tarea tiparului. Se amintesc în acest cadru, patru mici colecţii, numite de apuseni 
opuscule (cărticele). Două dintre ele au şi fost tipărite. Opusculul I tipărit de 
Pierre Poussines în 1684 şi reprodus de Migne (P. G. 34, 821—841). Opusculele 
Ii—VII (P. G. 34, 846—968), grupează 150 de xetciXata (capitole) din colecţia a IV-a, 
grupare selectivă care a fost introdusă şi în Filocalie, precum am amintit mai sus. 

7. A fost editată de marele patrolog, W. Jaeger, cu titlul “The Rediscovered 
Works oi Ancient Christian Literature : Gregory of Nyssa and Macarius", Leiden, 
1954, p. 233—301, şi apoi publicate de H. Berthold, în 1973. 

8. Pentru această Colecţie a Il-a, se recomandă astăzi în special cartea pu¬ 
blicată de H. Dorries, E. Klostermann, M. Kroeger, (Patristische Texte und Studien, 
— P.T.S. — Berlin, 1964. Aceste « Cincizeci de Omilii duhovniceşti » au fost editate 
în colecţia Migne, P.G. 34, col. 449—822. Referinţele din carte au numărul omiliei 
şi al paragrafului, precedate de cifra II. 

9. Editio princeps este opera lui Jean Picot, în Editura lui Guillaume Morel 
din Paris, în care s-a publicat şi o traducere latinească în acelaşi timp. Ulterior 
s-a publicat o altă ediţie grecească la Veneţia în 1770, îmbunătăţită în Migne, P.G. 
34 amintită. 

30. Pentru această colecţie a IlI-a, specialiştii recomandă astăzi opera marilor 
patrologi: E. Klostermann şi H. Berthold, «Neue Homilien des M akarius/ Symeon, 
1 aus Typus III — Texte und Untersuchen zur Geschichte des altchristlichen Litera¬ 
tura (TU) — Leipzig und Berlin, 1961. Piesele citate din această colecţie poartă 
numărul omiliei, pe cel al paragrafului, precedate de numărul III. 

11. Macarii Anecdota. Seven Unpuplished Homilies oi Macarius, editate de 
G. L. Marriott (Harvard Theological Studies (5), Cambridge Mass., 1918, citate, ele 
sînt precedate de litera H şi au fost găsite în două manuscrise şi puse în conti¬ 
nuarea celor Cincizeci de Omilii, deşi nu au nici o legătură cu ele. Două dintre 
ele sînt autentice şi specialiştii cer să fie publicate împreună cu cele de aceeaşi 
calitate (în colecţia Il-a sau a IlI-a). 

Se mai amintesc o culegere de 44 capitole din seria I-a şi alta de 24 Omilii, 
numită «colecţie-mozaic». 

S-au mai găsit şi unele omilii transmise izolat îie sub numele de Macarie, 
fie sub acela de Simeon al Mesopotamiei, ori printre operele Sf. Vasile, ale lui 
Evagrie, Efrem ori Marcu Pustnicul. Ele sînt categorisite ca piese neautentice, 
fiindcă nu au caracterul de omilii duhovniceşti printre care au circulat în lumea 
creştină. 

3. Un capitol important al istoriei omiliilor duhovniceşti îl formează cele 
traduse, cu denumirea de versiuni vechi. In această categorie avem opt capitole 
de omilii traduse, dar netipărite îmlpinite cu acel al nouălea de omilii traduse şi 
tipărite ; le vom aminti pe scurt: 12 

a. Siriacă. Este foarte scurtă, cuprinzînd numai şapte «omilii» şi şaptesprezece 
epistole, dintre care opt sînt socotite neautentice. Cea dinţii omilie este o pre¬ 
scurtare a «Marei Epistole» şi prima «epistolă» : «Epistola către fiii săi». Acest 
manuscris siriac este din veacul al Vl-lea, datat din 534. Al doilea manuscris din 
Sinai cuprinde o colecţie apropiată de cea arabă (TV) şl datează din secolul 
al X lea. 

Se amintesc la acest capitol omiliile 19 şi 3 din colecţia a II-a, cuprinse în 
Asceticon-ul siriac al stareţului Isaia, ca Logoi I şi III. 

b. Coptă. E numită Virtuţile lui Macarie şi cuprinde o formă prescurtată a 
Epistolei ad Filios şi numai paragrafele 2 şi 3 din omilia XXXIlI-a din colecţia 
a II-a. 

c. Arabă. In arabă a fost tradusă colecţia a IV-a înainte de 1055 de melchiţi. 
Iar copţii au păstrat în arabă o colecţie importantă pierdută, în greceşte (TV), 
împărţită în omilii, tratate scurte şi întrebări şi răspunsuri din colecţiile I-a, a Il-a 
şi a IlI-a datînd din secolul al IX-lea, în şase manuscrise. 

d. Patericul armenesc intitulat «Sfaturile Sfinţilor Părinţi» cuprinde mai multe 
fragmente ale lui Pseudo—Macarie. Capitolul 16 din opusculul II (De perfectfone) 
se găseşte în armeană printre operele Sf. Nil. 

e. Georgiană. Trei culegeri atribuite Sf. Macarie există în georgiană, pe lingă 
colecţia a IV-a tradusă din greceşte de Sf. Eutimie Aghioritul înainte de 1028, 
păstrată în trei manuscrise. Se mai amintesc încă patru fragmente traduse din arabă. 

f. Latină. Franciscanul Angelo Claseno (f 1377) a tradus «Opusculele» şi «Marea 
Epistolă», care s-au răspîndit astfel in Italia Centrală, dar n-au fost tipărite. 

g. Etiopiana. O colecţie mînăstirească etiopiană atribuie lui Macarie a II-a 
Epistolă din georgiană (sec. XVII) şi lui «Petru, Părintele Stareţului Efrem», debutul 
omiliei 53 (din apendicele colecţiei a II-a •— sec. al XVIII-lea). 

h. Slave. Specialiştii au înregistrat unsprezece manuscrise cu traduceri din 
colecţia a II-a în limba rusă între secolele XVI—XIX j la acestea se adaugă alte 
omilii apartinînd aceleiaşi colecţii şi o culegere neidentificată. Un manuscris din 
Colecţia a IlI-a a fost folosit de asemenea în Rusia între 1891 şi 1900. 

4. Traduceri tipărite 13 . Acest capitol se referă numai la cele 50 de omilii 
(Colecţia a II-a) şi la florilegii şi cuprinde, după specialişti, cinci categorii de limbi 
în care au fost traduse din greceşte cele 50 de omilii duhovniceşti: 

a. In latineşte traducerea lui Jean Picus în 1559, a fost reeditată separat de 
şase ori pînă în 1843. Toate ediţiile greceşti publicate în Apus au fost însoţite 
de această traducere în limba latină, sau de aceea a lui Palthenius. 

12. Vincent Desprez, *Dietionnaire spiritueh, op. cit., p. 18. 

13. Idem, *Pseudo-Macaire...*, p. 19—20. 

b. In ruseşte s-au publicat cincisprezece ediţii complete sau parţiale ale celor 
cincizeci de omilii între 1627 şi 1907. «Paisie Velicikovskii» (1722—1794), citim 
în Introducerea voi. I din noua Filocalie engleză, publicate de G. Palmer, Philip 
Sherrard şi Episcopul Kallistos Ware în 1977, «un călugăr care a vizitat Muntele 
Athos şi apoi s-a stabilit definitiv în Moldova, a tradus cel dintîi o selecţie de 
texte în slavoneşte şi le-a publicat cu titlul de «Filocalia» la Moscova în 1793 şi 
apoi s-au tipărit din nou la Moscova în 1822. Au urmat traducerea lui Ignatie 
Brianşaninov (1807—1867), publicată în 1857 şi seriile lui Teofan Redusul, tipărite 
şi retipărite în 1877, 1883, 1885, 1905 şi 1913. încă din vremea lui Paisie Velicikovskii 
au început să apară prin mînăstirile din Moldova manuscrise cu texte din opera 
Si. Macarie» H . «Filocaliile ruseşti», precizează specialiştii, cuprind «o sistematizare 
a ideilor lui Macarie», fără îndoială un florilegiu. Opusculele au cunoscut de ase¬ 
menea două traduceri parţiale (cf. C. Kern, «Les traductions russes des textes pa- 
tristiques» — Chevetogne, 1957, p. 39 şi 48. V. V incent Despre z, «Dictionnaire spi- 
rituel», op. cit., p. 22). 

c. In Europa occidentală au apărut de la 1690 pînă la 1913 (în a doua ediţie 
a bibliotecii «der Kirchenvater», de D. Stiefenhofer); trei olandeze, de la 1580 
la 1788 ; şapte englezeşti, de la 1721 la 1974 (ed. J. Mason, Willitz, Statele Unite), 
prima belgiană (Cornelius Kiel, tipărită la Anvers* 1580), după care au urmat altele. 

d. In arabă a apărut o traducere din limba engleză, tipărită la Londra în 1846. 

Se amintesc numeroasele copii greceşti (22) şi în alte limbi, care depind de 

cele tipărite ; ele dau mărturie despre pasiunea cu care au fost primite omiliile du¬ 
hovniceşti de călugării ortodocşi de diferite naţionalităţi 13 . 

5. Analiza sumară a colecţiilor arată că, colecţia a II-a foloseşte denumirea de 
omilii, pe cînd celelalte pe aceea de logoi. Colecţia arabo-coptă face deosebirea 
între cuvîntări sau omilii (predici), întrebări şi răspunsuri (dialoguri) şi cuvîntări 
scurte (TV). Aceste omilii sînt asemănătoare cu catehezele pahomiene şi cu con¬ 
vorbirile lui Casian. 

Colecţia a U-a a avut la dispoziţie pe a IlI-a şi pe a IV-a, pe iîngă una necu¬ 
noscută şi bucăţi izolate; a ales textele şi părţi din omilii pentru a forma altele 
cîteodată; dar, în general, a păstrat textele aflate. 

Aceste omilii arată experienţa unui mediu ascetic puternic, aşa cum o arată 
şi întrebările ucenicilor şi o învăţătură profund duhovnicească. Repetiţiile şi ne¬ 
glijarea frecventă a formei literare arată trăirea vieţii duhovniceşti descrisă la 
începutul ei. 

Aşa cum sînt constituite colecţiile sînt socotite că pleacă din epoca de re¬ 
naştere bizantină (secolele V—VI) pentru ca să se organizeze în secolele XI—XII. 
In ce priveşte locurile naşterii şi circulaţiei lor, se ştie că manuscrisul cel mai 
vechi păstrat e cel siriac, iar cele mai numeroase sînt cele greceşti lfi . 


14. Idem, « Dictionnaire spiritueh, op. cit., p. 22—23; Dr. Dionys Stie¬ 
fenhofer, «Des heiligen Makarius des Agypters iunizig geistliche Homilien aus 
dem griechischen iibersetzt», (Kempten & Munchen, 1931), p. XXVII—XVIII. 

15. A se vedea asupra acestui paragraf, Vincent Desprez, «Pseudo- 
Macoire...», p. 16, nota 3 şi John Meyendorff, M essalianism or Anti-Messalia- 
nism. A Fresh Look at the *Hacarian Problem », extras din două volume omagiale 
în cinstea prof. Johannes Quasten (Ashendorff, MUnster-Westf.), p. 505—586, nota 
6, cu lista studiilor scrise în ruseşte asupra lui Macarie. 

II. AUTORUL 

1. Mică introducere generală. Încep acest articol cu o mărturisire. Aceea a 
tristetei cu care am scris şi începutul vieţii Sfîntului Casian, a cărui naştere e 
fixată de mine la Roma la 29 februarie (intr-un an bisect deci), pentru ca, graţie 
unei înţelepciuni aproape supraomeneşti învăţatul Pârvan să tragă alte concluzii 
din denumirile de «muntele» Casian, «piatra» Casian, «pajiştea» Casian, «satul» 
Casian şi «peştera» Casian, care se află la 46 de kilometri nord de Constanţa şi 
anume că acest organizator al monahismului apusean şi mare prieten al Sfinţilor 
Ioan Hristostom şi Leon cel Mare, s-a născut în Dobrogea şi nu la Roma şi astfel 
am părăsit o tradiţie bisericească de un mileniu şi jumătate, împreună cu învăţatul 
iezuit Marrou şi cu vestitul rector al universităţii din Cambridge, care au pe¬ 
trecut luni de zile în nordul Constanţei pentru precizarea acestei noutăţi ştiin¬ 
ţifice Schimbarea unei date păstrată cu sfinţenie de o tradiţie milenară şi con¬ 
sfinţită de Mineiul pe februarie nu-mi convenea nici mie şi am primit-o cu îndoială, 
dar am primit-o. Puterea adevărului a biruit această îndoială. 

în 1931 am trecut prin aceeaşi cumpănă a autorităţii tradiţiei de o parte şi 

a adevărului de altă parte. L-am căutat şi l-am cercetat, cu dragostea şi cu res¬ 
pectul cuvenit celui ce făcuse parte din juriul examenului meu de profesor la 

Universitatea din Bucureşti, pe veneratul profesor Preot Cicerone Iordăchescu, la 
doispreze ani de la apariţia nepreţuitului volum cu cele Cincizeci de Omilii duhov¬ 
niceşti. I-am cerut, adică, părerea despre autorul lor, fiindcă în introducere scrisese 
că problema autorului nu-1 interesa. «Dacă discuţia critică a textului omiliilor 
duhovniceşti, cu privire la autenticitatea lor şi la alte chestiuni formale nu ne 

interesează aici, rămînînd liberi savanţii să discute cine este autorul, după indicii 
interne şi externe din text, conţinutul lor însă ne este de mare preţ. Ele au fost 

opera nemuritoare a unui autor — un Macarie...». Pe acest Macarie îl identificase 

Părintele Prof. Iordăchescu ca Macarie Egipteanul, aşa cum reieşea de pe copertă, 

dar mai puţin din text. L-am întrebat spre ce parte înclină mai mult şi mi-a răs¬ 

puns : «Mai mult spre tradiţie ca pînă acum; dar savanţii nu mă mai lasă şi nu 
mai am încotro». 

In aceeaşi situaţie m-am găsit eu acum. Savanţii specialişti, care s-au ocupat 
de problema autorului pînă astăzi îngroaşă din ce în ce mai mult numărul celor 
care au renunţat la ideea că Omiliile duhovniceşti ar fi ale aceluiaşi Macarie, 
căruia Ghenadie nu-i atribuia decît «Epistola către fiii săi» 1T . 

în prima jumătate a veacului acesta, eei care au recunoscut că Sfîntul Casian 
nu s-a născut la Roma, împotriva unei tradiţii şi a unor scripte milenare, au fost 
unii apuseni, deşi nu le convenea ; în această a doua jumătate a acestui veac, cei 
care recunosc în scris că nu e sigur că Sfîntul Macarie Egipteanul e autorul 
acestor «Omilii duhovniceşti» sîntem noi unii dintre ortodocşi (Rectorul Jean Me- 
yendorff, Episcopul Kalistos Ware şi cu mine, care ne-am ocupat de această pro¬ 
blemă), deşi nu ne convine această poziţie contrară unei tradiţii milenare, de ase¬ 
menea şi încă întreţinută de unii ortodocşi, pornind mai ales de la «parafraza Sfîn¬ 
tului Simeon Metafrastul a celor 50 de cuvinte ale Sfîntului Macarie Egipteanul». 

Căci văzînd consensul unanim al celor ce s-au ocupat astăzi de autorul lor, 
dînd soluţie negativă tradiţiei ne-am gîndit că a ne închina unei tradiţii care se 


17. v. Vincent Despre z, *Pseudo-Macaire...>, p. 26—31. 

opune încă de pe acum unui adevăr generalizat la apuseni şi fără prestanţă la 
ortodocşi, cititorii ortodocşi de mîine, cînd adevărul generalizat şi la ortodocşi se 
va fi impus definitiv, se vor întreba de ce nu l-am studiat mai adine şi de ce 
nu l-am susţinut în stadiul de acum, aşa cum am făcut în cazul Sfîntuîui Casian. 

Vom lua ca temei ultimele cărţi apărute în problema Omiliilor duhovniceşti, 
care au ca autori pe cei citati deja şi anume pe călugărul romano-catolic Vincent 
Desprez şi pe D-na Mariette Canivet. 

2. Incepînd capitolul despre «autor şi mediul său» cu paragraful: 1. «Date 
a/e tradiţiei scrise* din volumul I al «Operelor duhovniceşti ale lui PseudoMa- 
carie...», Vincent Desprez scrie : «Tradiţia manuscrisă oferă date divergente. Toate 
manuscrisele marilor colecţii greceşti şi majoritatea versiunilor (alte traduceri), 
atribuiesc opera pseudo-macariană călugărului Macarie din Egipt, mort către 390, 
întemeietorului Schitului din Nord şi magistru al lui Evagrie. Dar această atri¬ 
buire ridică greutăţi, căci singura operă literară cunoscută a lui Macarie Egipteanul 
este «Epistola către fiii săi», care este străină de acest corp. Mediul ascetic al 
Omiliilor nu este cel pe care-1 fac cunoscut «Apoftegmele» (cuvintele de învăţă¬ 
tură) şi izvoarele aparente, ele deosebindu-se la Sf. Macarie (Originea apoftegme¬ 
lor sale este însă sigură, aşa cum au demonstrat specialiştii») 18 . 

Cercetătorii au făcut toate eforturile pentru descoperirea adevăratului autor 
după tradiţie, cercetînd diferitele nume pe care le poartă numeroasele colecţii de 
Omilii. S-a constatat că o culegere mai mică este semnată de un anume Simeon; 
acelaşi nume îl poartă traducerea arabă, însemnată de specialişti cu literele TV. 

O altă traducere arabă păstrată la Vatican («Vaticanus arabicus 80») este prece¬ 
dată de «Viaţa Sfîntuîui Simeon Stîlpnicuî cel Bătrîn», cu menţiunea generală 
«Cartea Sfîntuîui Simeon Stîlpnicuî» ; dar multe bucăţi încep cu numele de Simeon, 
ori «Simeon Ascetul», care însemna pe atunci «Stareţul». Specialiştii sînt de părere 
că trebuie să preferăm numele de Simeon ori de Simeon Ascetul. Colecţia-mOzaică 
«Nu» şi «Litera H 51», ambele greceşti, poartă tot numele de Simeon; iar manu¬ 
scrisul M, mai vechi de asemenea în adresa : «Simeon (către) fraţii uniţi cu inima», 
care este mai dezvoltată în manuscrisul D astfel: «A doua epistolă a aceluiaşi 
călugăr dumnezeiesc, Părintele Macarie, către abatele Simeon, ascet al Siriei şi 

celorlalţi fraţi, care sînt cu el, Macarie, fraţilor prea iubiţi şi uniţi cu inima...». 

Aici Macarie este autorul şi Simeon primitorul, — ceea ce poate fi, de asemenea 
opera copiştilor. Un «logos» despre ieşirea sufletelor din trupuri este atribuit lui 
«Simeon din Mesopotamia» t dar acest logos nu este socotit ca făcînd parte din 
operele macariene. O importanţă mai mare se dă titlului de «ascet» amintit mai 

sus, ca fiind caracteristic scrierilor macariene, după iezuitul Desprez. 

Eliminînd ipoteza Sfîntuîui Macarie ca autor, pentru motive pe care le vom 
vedea mai departe, categoria marilor cercetători actuali ai problemei explică ast¬ 
fel alegerea Sfîntuîui Macarie ca autor. Cartea a fost anonimă, fiind implicată în 
mesalianism şi autorul ei a fost numit după moarte «o fxaxâpioc» — «fericitul». La 
fel a fost numit autorul «Cărţii treptelor» siriacă, rămasă fără nume, din aceleaşi 
motive de bănuială. Dar mai tîrziu anonimatul a fost înlocuit de un nume, însă 
de un nume strălucit ca acela al Sf. Macarie, ori Pseudo-Dionisie Areopagitul etc. 
Cercetătorii vor insista asupra acestui fapt în cele ce urmează. 

18. Unica operă literară atribuită Sf. Macarie este «Epistola către fiii săi*. A 
se vedea, Gennadius, De viris ilustribus, X, (Migne, P.L. 58, 1065). 

C 

3. In paragraful *date interne» se expune situaţia autorului pe care o descriu: 
omiliile şi din care reiese clar că nu este Macarie Egipteanul. 

Astfel, tocul de origine nu poate fi Egiptul, căci datele geografice şi cultu¬ 
rale îndrumează pe cititor spre alte meleaguri. Unicul fluviu numit nu e Nilul, ci 
Eufratul, pe care-1 descrie ca amintind îngheţurile fluviale în regiunile nordice pe- 
care le cunoaşte. Deci ne aflăm din acest punct de vedere în Siria, Mesopotamia, 
sau în Mesopotamia de Jos dacă ţinem seama de descrierea sistemelor de irigaţie 
dintr-o omilie. Omiliile mai amintesc starea de război dintre perşi şi goţi şi inva¬ 
ziile făcute de indieni şi sarasini. Vorbirea autorului cuprinde şi unele aramaisme 
sau semitisme indicate de Desprez pe larg. 

Universul religios al autorului este de asemenea aproape de lumea siriană- 
şi nu de Egipt. El vorbeşte despre misiunile creştine din India ; citează dintr-un 
text biblic numit occidental, tradus în latineşte şi siriacă şi din Diatessaron şi 
foloseşte apocrife şi puncte de învăţătură siriană. Omiliile mai arată că, compara¬ 
rea Sfîntului Duh cu o mamă din unele omilii e de origine siriacă, în care Duhul 
e de genul feminin şi de asemenea simboalele Lui. 

După aceste demonstraţii se arată şi unele relaţii ale Omiliilor cu Asia Mică 
sau cu «Siria, vecină cu Antiohia». Autorul vorbeşte în greceşte, dar ca un cetăţean 
roman, care poate a slujit în armata sau administraţia imperială. 

Se aminteşte de împărăţia lui Hristos, ca aceea a Bizanţului. 

Legătura cu lumea religioasă siriană nu este exclusivă, hristologia şi exegeza- 
întinzîndu-se în direcţia Asiei Mici, ca şi monahismul Sfîntului Vasile şi misticis¬ 
mul Sf. Grigorie de Nyssa. Puternice influente s-au exersat prin Diadoh, «Viaţa 
lui Hypatios», « Logoi », Abatelui Isaia şi opera Si. Casian şi «Cartea treptelor»- 
deci iarăşi în direcţia Asiei Mici şi a Mediteranei, încheie Desprez, demonstrînd 
prin aceasta că nu Sf. Macarie Egipteanul a fost autorul Omiliilor duhovniceşti, ci 
alt monah. 

în Introducerea cărţii sale citată, iezuitul american George A. Maborey scrie 
(în p. 3—5) după ce aminteşte pe alţi doi autori cu numele de Macarie (Macarius 
Magnes de pe la 400, episcopul Magnesiei şi autor a cinci volume ale lucrării 
«Apocritiens» şi Macarie Alexandrinul (pe la 295—394) din pustia Nitriei) : «Dar 
un Macarie mai însemnat e amintit de Palladius şi Rufin, faimosul Macarie Egiptea¬ 
nul. Acest Macarie s-a născut în Egiptul de Sus şi a intrat în pustia Skitului la 
vîrsta de 30 de ani. A trăit ca ermit 60 de ani şi a fost dăruit cu o înclinare duhov¬ 
nicească neobişnuită, cu discernămînt şi darul vindecării şi al profeţiei. A fost 
exilat de arieni la bătrîneţe într-o insulă a Nilului şi a murit la scurt timp după- 
ce a fost eliberat şi s-a întors la Skit». Manuscrisele de mai tîrziu îi atribuiesc un 
număr de scrieri, care cuprind : cuvinte, rugăciuni, omilii şi tratate. 

Dar cercetările moderne au arătat că această operă şi alte lucrări nu tre¬ 
buiesc atribuite lui Macarie al Egiptului. Această atribuire Iui Macarie al Egiptu¬ 
lui a fost pentru prima oară pusă în discuţie în secolul al XlX-lea de un călugăr 
de la Muntele Athos, Neopgytes Kavsokalivites, care le-a atribuit unui oarecare 
Simeon, membru al grupului eretic de asceţi numiţi mesalieni. 

Cercetările moderne au dat la iveală manuscrise noi, care cuprind nu numai 
tradiţionalele Omilii, ci şi alte omilii, cuvinte şi epistole, evident toate scrise de 
acelaşi autor. Ele erau înrudite cu grupul macarian. Din pricină că unele dintre 
aceste manuscrise atribuiesc autoritatea lor unui oarecare Simeon, (Savantul) H. 
Dorries a purces la atribuirea întregului grup macarian unui oarecare necunoscut 
Simeon, din Mesopotamia. (Dar nu totf autorii sînt de acord cu această teză). 

Cine este atunci Macarie, autorul celor Cineizeci de Omilii duhovniceşti ? 

învăţaţii încă mai susţin că acesta este un autor necunoscut. Numele de «Ma¬ 
carie» poate să arate, în greceşte, sensul de «fericit» (paităpioc), pc care ucenicii 
acestui autor îl priveau ca pe un «fericit» şi, cu timpul, acest nume a fost atri¬ 
buit unui «anume fericit», Macarie al Egiptului. 

După evidenţa lăuntrică a Omiliilor şi după care au cunoscut monasticismul 
egiptean, unii dintre vechii învăţaţi, îl socoteau un locuitor al Egiptului. Dar cu¬ 
noştinţele mai recente au descris pe autorul Omiliilor ca pe unul care a trăit în 
nord-estul Siriei şi la mijlocul veacului al IV-lea. Autorul aminteşte războiul din¬ 
tre romani şi perşi şi dintre romani şi goţi. Se menţionează şi invazia indienilor şi 
saracinilor. E folosită metoda sirienilor de a numi lunile anului. Se amintesc şi 
persecuţiile recente pentru credinţă. Există şi o familiaritate cu cetăţile meditera¬ 
neene şi cu instituţiile care existau în imperiul de mai tîrziu. Autorul scrie in 
greceşte, ca limbă maternă, dar apar şi idiomurile siriac şi latin. Se serveşte de 
fraze si imagini, care apar în literatura siriacă timpurie. Tipul practicilor ascetice, 
pe care le aminteşte, erau comune în lumea siriacă. 

Dar argumentele cele mai convingătoare în favoarea plasării autorului în 
Nord-Estul Siriei mai curînd decît în Egipt vin de la asemănarea unor oarecari 
idei aflate în Omilii cu propoziţiile acelea condamnate de Sinoadele şi conci- 
liile din secolul al IV-lea şi al V-iea, ca şi din relaţiile găsite între Marea Epis¬ 
tolă şi De instituto christiano, a Sf. Grigore de Nyssa. Autorul arată că : «este un 
conducător al călugărilor care vin la el cu încrederea ca ei pot să-i pună între¬ 
bări asupra unor chestiuni de viaţă duhovnicească. De aceea el era o persoană 
influentă, bine versat în Scriptură şi în învăţătura Părinţilor pustiei, o persoană 
care a călătorit mult şi era de o cultură profundă» 19 . 

4. Mesalianismul. Ceea ce a forţat o pleiadă de învăţaţi teologi să se pro¬ 
nunţe categoric împotriva Sfîntului Macarie ca autor al «Omiliilor duhovniceşti» 
a fost însă descoperirea învăţăturilor greşite «mesalianiste», condamnate de mai 
multe ori şi ehiar de un sinod ecumenic. 

Mesalianismul excludea posibilitatea unui asemenea păcat mare la Sfîntul 
Macarie. 

Pentru a greşi mai puţin, ne vom orienta după studiul unui teolog ortodox 
celebru astăzi, Jean Meyendorff, Decanul Institutului de Teologie Ortodoxă «Sfîn¬ 
tul Vladimir» din New York, publicat în 1970, în Estfalia. (însă după ce le vom 
descrie şi vom arăta cum au fost privite de autoritatea sinodală ortodoxă la apa¬ 
riţie) 20 . 

Localizarea cărţii noastre în Siria-Mesopotamia sau Asia Mică e destul de recentă 
şi a avut începutul, aşa cum am amintit, în descoperirea din 1920 făcută de «abatele 
L. Villecourt a asemănării izbitoare dintre textele macariene şi unele propoziţii me- 
saliene condamnate de mai multe sinoade, mai ales între 390 şi 431». Descrierea 


19. A se citi pentru a se cunoaşte gîndirea şi viaţa Sfîntului Macarie Egip¬ 
teanul, de pildă, Patericul tipărit (a treia oară) la Rîmnicul-Vîlcea, în tiparul Epis¬ 
copiei, în 1930, paginile 130—142, care evidenţiază nuanţe deosebitoare de Omilii, 
dar fiind asemănătoare cu Epistola citată mai sus. Antoine Guillaumont a studiat 
chestiunea apoftegmelor Sf. Macarie în «Le probleme des deux Macaire dans Ies 
«Apophtegmata Patrum » din revista «Irenikon», tomul XLVIII (1975) nr. 1, p. 41— 
59, numele Macarie fiind al celor cinci călugări din Nordul Egiptului. 

20. Pentru paginile următoare a se vedea V. Desprez, op. cit., p. 33—55. 

mesalianismului, o completăm, tot după Desprez, fiind iUsă presupusă cunoscută ^1. 

Este utuhele dat de sirieni «celor care se roagă», tradus in greceşte prin <euX«#i 

— evhiti» pa o poreclă a'asceţilor, a Icăron practică se rezuma în rugăciune, ; cu 
excluderea, postului şi muncii, tn aşteptarea. Sântului Duh şl adesăvîrşioi rugă¬ 
ciunii, tăgăduind orice eficacitate * Taiuelor, adică Betezului şi Euharistiei.. Pentru 
ei, un diavol era unit «substanţial» cu fiecare om, de la naştere. Ca un brici. Bo¬ 
tezul rădea bine greşelile făcute, dar nu putea-să smulgă şiiăădăcinile lor, patimile. 
Dimpotrivă, rugăciunea intensă şi 5 continuă izgonea demonul şi obţinea venirea 
Sfîntului Duh cu lipsa de patimi. 

De acum asceza nu mai era de folos ,j greşelile morale deveneau nevinovate, 
fiind comise fără de patimi. Tainele şi. ierarhia nu mai «râu necesare, unii -mesa - 
lieni crezlnd că Biserica poate fi /ptolsită} mincbină: şit jiuSattntul fşls erau obiş¬ 
nuite la ei. (Cele expuse aici cin* bazate pe-documentele acuzatorii - şi anuine de 
la generaţia a doua de acuzatori). A fost o mişcare care a ajuns pînă In Arme¬ 
nia, Pamfilia şi Lycaonia, Capadociă, Egipt şi Caftagina. 

Biserica a reacţionat, cum am amintit mai'sus. Mesalianismul a fost condam¬ 
nat. la: Side ;£n Lycaonia de. un sinod de numai 25 de epiScopi, prezidat de priete¬ 
nul şi ucenicul Sf. .Vasile ..Amfilochie din Iconium ; apoi de un sinod prezidat 'de 
Flavian ai Antiohiei, asistat de trei episcopia La propunerea lui Amfilochie din Side 
şi de Valerian al Iconium-ului, sinodul ecumenic, din Efes (481) -a aprobat epistola 
acuzatoare a lui Sisinniqs din Pamfilia şi a anatematizat unele capitole., (xeţUlaui) 
exlrasfe 1 'din. «Cartea -ascetică» a mesalienilor (Asceticon). Acuzaţiile s-au continuat 
către :455—-460 in Cezareea -Capadochiei, prin Siria tn sec. al VlII-led ui la Constan- 
tinopol pînă in sec. XI şi XII. 

Iezuitul Vincent Desprez prezintă situaţia IntE-ain; mod grav, arătînd că acu¬ 
zatorii amintiţi Teodoret, preotul Timotei din> Constantinopoi şi Sf. Damaschin 

— nu dau nici o posibilitate de uşurare a' atitor sentinţe ' sinodale: «Listele lui 
Timotei şi mai ales ale lui Ioan Damaschin, prezintă asemănări de literă ori de 
sens, cu textele pseudo-macariene. Şase prppgziţii ale lui Ioan Damaschin coincid 
literar', cu pasaje împrumutate de la. cinci Oîniiii ; toate propoziţiile' lui lodn Da- 
maschinul, afară de a patra, amintesc textele mgcarîene, chiar dacă unele dintre 
cie simplifici sau strică scrisul* texţelor. 

Propoziţiile 1, 4, 6—8 şi 11 ale listei lui Timotei vizează ide asemenea Omi¬ 
liile. Concluzia este deci probabilitatea prin care,’dorpul pseude-raacarîan, tot sau în 
parte, este identic cu «Cartea ascetică» sau «AsceticonzUi,^ £6ţţ0amttnt W Efeş şl deja 
vizat-la Constantinopoi, Ca urmare s-a identificat Simean diir colecţia a IV-a ara¬ 
bă, cu unul dintre cei patru şefi mesalieni, care a fost'-ni unit Simeon din Mesopo- 
remia şi pe numele -căruia apar "azi turele difttre colecţiile*^Omiliilor duhovniceşti. 

Nici jn lumea bizantină ,n-a fost trecută Cu vpddrea manifestarea mesajiană a unor 
texte ale Omiliilor. Desprez aminteşte nota de la sfîrşitul sec, al XHI-lpa sau în¬ 
ceputul celui de al XlV-lea a unui cititor al manuscrisului colecţiei l-a «Athenietv- 
sis Graecus 423» - şi pe cea din sed. al XVIII-îea a Iul Neofit Kavsokalyvit'iâ, îm¬ 
potriva originei uiacariene. ( Se poate crede că raritatea manuscriselor In flecare 
colecţie s-ar datoră mai ales acestei influenţe. Colecţia a Il-a a celor Cincizeci de 
Omilii a eliminat Insă părţile polemice -şi a reţinut pe cele folositoare la riezvol- 

21. Trimis nouă, ca extras, cu titlul *Messalianlsm or dnti-messâllaniSm», a 
itrsh look at the «Macartan Problem», articol omagial, pentru omagierea lui -Miann 
Quastefi, în două volurfe, ‘ editate de ' Patrick Granfield şi Jose/ A. Jungmann, In 
editura Aschendorff, Miinster, Westf., pi '565-—590." 

2 — Sftntul Macarie 

r„ „ nG 

tarea duhovnicească; acelaşi lucru bun s-a lntlxnţ>lat cu Opusculele. Colecţia, a 
IV-a arabo-coptă, s-a păstrat neatinsă, fiind atribuită Sfintului Simeon Stllpnicul. 
Cazul lui Simeon prezintă ded, scrie mai departe Desprez, unele analogii cu acela 
al lui Evagrie, alt autor condamnat de sinoade anti-origeniste. După cum unele 
scrieri ale lui Evagrie (ca De oratione) n-au supravieţuit in greceşte, dedt sub pa¬ 
tronajul Sf. Nil, iar acele Kephalaia Gnostica, scrierea sa cea mai originală şi mai 
discutabilă, nu ne rămine decît in siriacă şi în aramaică, tot aşa şi scrierile lui 
Simeon n-au subsistai in greceşte decît mulţumită protecţiei lui Macarie Egipteanul 
şi n-avem un ecou al numelui său dectt prin versiunea arabă. 

Mesalianismul a dat naştere la unele discuţii vii care s-au manifestat mai 
puţin în Marea Epistolă şi mai mult în Omilia Lil-a din prima colecţie, care vor¬ 
beşte despre persecuţii şi precizează unele rezerve faţă de ierarhia bisericească 22 . 

Vincent Desprez face şi o listă a deosebirilor dintre mesalienii adevăraţi, după 
Asceticonul —- mărturisirea lor de credinţă, care a fost cruţată de o parte de gre¬ 
şelile acelora şi după învăţăturile lui Simeon-Macarie: Sinodul de la 431 a re¬ 
amintit refuzul muncii, somnolenta şi tulburarea rugăciunii, asigurarea acelei «apa- 
tbeia» deplină de prezenta buhului Sfînt, care nu se află tn lista extrasă din As- 
ceticon. Deci acesta osîndea iarăşi pe cei dsîndiţi de sentinţele, de la Side şi Con- 
stantinopol. De asemenea n-a fost insUşită necesitatea Unei' experienţe sensibile a 
Sfintului Duh şi nu se ştie dacă Asceticonul aproba criticile aduse ierarhiei şi 
Tainelor. Ca urmare, Vincent Desprez trage următoarele concluzii privitoare la 
Pseudo-Macarie şi opera sa : «1. Cel puţin o parte a operei lui Pseudo-Macarie 
a fost cenzurată Ia Efes In 431, cu indicaţia «Cărţii ascetice» a mesalienilor. 2. 
Autorul se numea poate Simeon; el a activat poate Intre 380—390 şi 430. ll vom 
numi Macarie-Simeon sau numai Macarie, ca şi tradiţia greacă. 3. Autorul avea o 
poziţie moderată şi moderatoare în sinul mişcării mesaliene în sens larg, aşa cum 
lasă să se întrevadă izvoarele» (E bine să precizăm de pe acum că principalul 


22. V. Desprez, op. cit., p.) 38; cu unele date bibliografice pe care le mă¬ 
rim: L. Vileeoort, «La date et 1‘origine des *Hom&lies Spirltuelles », attributes 
ă Macaire, «C omptes-iendus des sessions de i Academie des inscriptions et Belles- 
Lettres », 1920, p. 250—258; G. Bareilles, arte. « Eutiches , D.T.C., t. 5, 1913, c, 
k 1454/1465, I. Hausherr, «L'erreur iondamentale et la iogique du. Messalianis- 
rae», in «Orientalia Christiana Periodica», 1935, p. 328—360. Pentru Colecţia I-a: 
Makarios-Symeon, Redea und Briefe, «Die Sammlung I des Vaticanus Graecus 694» 
(B), editate de H. Berthold, 2 voi., coL *Die Griechischen Christlichen Schriitstel- 
ler der ersten Jahrhunderte » (Berlin şi Leipzig), 1973 Pentru colecţia ll-a: *Die 50 
Geistllchen Homilien des Makarios>, editate de H. Dorries, E. Klostermann 
şi M. Kroeger (Berlin, 1964). 

Pentru' obiecţia Ul-a, *Neue Homilien des Makarius/Symeon I aus Ty pus III*. 
editate <ţe E. Klostermann şi H. Berthold, (Berlin, 1961).. . 

J. Gribomont, «Le dossler des ofigineş du Messallanlsme*, in «Epektasus» 
Melange patristigue offerts au Cardinal Jean Danifelon în «Orientalia Christiana Pe¬ 
riodica» (Paris, 1972, p. 611—625). 

W. J ă e g e r, ‘Two Rediscovered Works of Ancfent Christian Literatul: Gre- 
gory ed Nyssa and Macqrius" (Leiden, 1954). 

L. Bouyer, «La spiritualite du Nouveau Testament et des Pbres » (Paris, 1950, 
p. 444—456). 

23. V. Desprez deosebeşte trei asemenea etape: Prima este cunoscută prin 
mărturia lui E p i f a n i e (Panarion, 80, Migne, P.G. 42, col. 756—764), care descrie 
pe entuziaştii schimbători nestabili şi prin unele probleme ridicate de Sfinţii Vasile 
cel Mare şi Grigore de Nyssa. A doua etapă este cunoscută prin Teodoret şi 
Ti m o tei, pe care ii vom mai aminti, iar a treia prin S f. Io a n Damaschinul. 

Vincent Desprez, op. cit., p. 40—441. 

conducătoral mesahenilor’ se numea Adelphios, dar pentru că Simeon a avut o 
activitate publică cunoscută, a fost preferat numele lui ca autor anonim, înlocuit 
apoi de Macarie, precum vom vedea).- 

5. Specialiştii dau o însemnătate deosebită relaţiilor autorului Omiliilor du¬ 
hovniceşti cu capadochienri: Ei demonstrează influenţa puternică pe care a avut-o 
Si. VdSiffe cei Mare în această problemă, văzîndin călugări, na pe cei care trăiau în 
virginitate sau-castitate, în sărăcie şi lepădare de toate bunurile pămlnteşti, ci pe 
toţi creştinii, care trăiesc în supunerea la poruncile dumnezeieşti, adunările lor în 
faţa altarului şi în viata de toate ziiele fiind adevărate chinovii în care dragostea 
de Dumnezeu se manifestă în fiecare clipă în dragostea de semenul său, de orice 
naţionalitate şi religie.- Dacă Macarie vede în asceţi nişte fraţi izolaţi la margi¬ 
nea comunităţilor, el nu face deosebirea între ei şi ceilalţi creştini, dacă toţi pă¬ 
zesc poruncile lui Dumnezeu. Este evident că Maca'rie ştie că, conştiinţa ascetului 
despre rău şi despre lupta între bine şi rău care se dă în sufletul parului e mai 
vie. Dar Sfîntul Vasile era mai atent la activitatea religioasă, faptică, decît la 
sentimentul de dragoste. De aceea el exprimă toate virtuţile mari, creştine printr-un 
cuvint din Noul Testament» «plinătate», pe care Macarie îl înţelegea ca acţiunea 
pornită de Ia har sau de la Duhul Sflnt, 

Sllnţul Gtigore de Nyssa a scris o operă foarte asemănătoare eu acea «Mare 
Epistolă», paralelă pu primele două treimi din această Epistolă şi anume «De in- 
stituto christiapo» ale cărei idei sînt în parte'repetate şi în.-parte atenuate, intr-un 
gen literar mai filosofic şi mai, curat din punct de vedere creştin, ideile mesaliani- 
ce fiind mult îndulcite. (Amînăm încă o dată expunerea definitivă a modului in 
care şi Sfîntul Grigore, ca şi Sfîntul Vasile au îndrumat pe calea cea bună unele 
exagerări ala misticismului monastic primar, înclinat spre înstrăinarea de Biserică, 
ca instituţie» şi de sfinţenia ei) 3 *. 

6. Problema autorului Omiliilor duhovniceşti din punct de vedere ortodox o 
pune, cum am amintit, marele, teolog american de origine rus, Jean Meyendorti, 
rectorul Institutului Ortodox; din New York, în articolul omagial «Mesalianism sau 
Anti-mesaliânism» publicat în al doilea volum omagial citat, închinat marelui teo¬ 
log german Johann Quasten, cu titlul *Kyriakon, Pestschrilt Joharmes Quasten*. 
t. II .Munster, Westf. ,1970, p. 587—588). 

In acest studiu profund, ■ cu subtitlul «O nouă cercetare a problemei, macarie- 
ne», profesorul Meyendorff dă de la început răspunsul general negativ al cercetă¬ 
torilor de astăzi la întrebarea dacă Macarie este auţorul Omiliilor duhovniceşti, 
după ce spulberă toate argumentele care se aduceau altădată tocmai în favoarea 
lui Macarie ca autor al lor. 

El începe acestu studiu cu constatarea foarte înţeleaptă că în ştiinţa patris¬ 
tică modernă e mai frecventă reabilitatea ereticilor din vremurile vechi decît con¬ 
damnarea lor, sentinţele sinoadelor vechi fiind atribuite astăzi ori taţor înţelegeri 
greşite ori unei răzbunări ale oponenţilor lor ideologici. Ca exemple dă pe Ori- 

24. Ide m, Ibidem, p. 44 —46. La nota 3 din ultima pagină autorul înclină mai 
mult.spre O concepţie şi mai largă faţă de mesaliaiusin scriind:. «H. U. von 
Balthasae (*La G loire et la Crolx», t. I, Thâologie, 61, Paris, 1965, p.'227) apropie 
pe Macarie şi planul său secret mesalian de Bonnaventufa, Eckhert şi Fănelon deta- 
şîndu-se pe medii entuziaste asemănătoare: «Ih doctrina sa foarte personală şi foar¬ 
te subtilă nu e nimic care să nu poată fi interpretat într-un mod ortodox, ci multă 
lucruri care, cu simplificările anturajului său (împotriva căruia el ia poziţie) puteau 
fi t&o înţelese». ■ ' 

gen, Evagrie. Roiilidul, Teodor de Mopsu^tiă, Nralorie şl-fcMaft pe Arie. Exemplul 
tipic «are ine ;interfcsează ătiumi veste insă -acela >!că, ^scrierile atritatite ascetului 
egiptean din veaqul al IV-lea, cunoscut sub nufnole dc Macarie cel Mare»; aU fost 
obiectul -r- ca $i el ii-*, al unei doctrine damnatiomemorias răminlnd, ca şi Corpus 
Dionysiocufli-.un pseudepigraphon. ' : ■ :> i ' - ■ :'/ 

, . Autorul —v- rsigur, altul declt Macarie —. du şi-fa descoperit numele. Influenta 
scrierilor; sade atît îiii Eăsărit cit şi în Apuis este aproape , tot âttt, d'e mare ca şi 
aceea a ;Iui:;Pseudd-Dianisie. Generaţii de conducători duhovniceşti greci au reco¬ 
mandat scrierile lui Macarie ucenicilor lor; - făcînduU un clasic- al spiritualităţii 
răsăritene creştine. Şi, în Apus, de asemenea, Omiliile duhovniceşti erau cunoscute 
în cercurile; Călugăreşti. Erau de asemenea alese de: John Westley ica -Să fie tra¬ 
duse în englezeşte ca o mărturie timpurie a experienţei creştine h Duhului 

Sfînt» 33 ^, f!n r iu-‘:-co .•>!;, 

/ 

Respingerea paternităţi Sflntului Macarie s-a realizat de mult, chiar 1 de către 
greci, cărora îe era foarte scumpă; astfel, în sec. al XVffi-lea călugărul grec A'eo- 
phytos Kavsokalivites identifică pe autorul Omiliilor Duhovniceşti cu un autor me- 
salian Simeon®. Dar precizarea acestei situaţii s-a făcut după articolul Idi L. Vil- 
lecourt publicat în 1920, în care arăta că majoritatea 1 ^specialiştilor patfologi erau 
de părere că : autorul mesalian, nu putea fi Macarife, care n-’a fost osîndlt ca ere¬ 
tic 27 Opinia lui H. Dorrles că autorul ar fi Simibn al Mesopotairiiei ** menţionat 
de Teodoret printre conducătorii mesalieni, a fost prithită cu Scepticism, scrie Me- 
yendbrff.de patrologîl care nu socotesc ideile irtdicate drept caracteristice sectei 
mesaliene. După mai puţin de 15 ani Werner Jager va demonstra un paralelism 
evident-între tratatul «De îhstituto Christiano» al Sf. GrigOre de Nyssa şi aşa nu¬ 
mita <<Marea Epistolă» a Sf. Macarie, care va minimaliza teoria mesalîahă a Omi¬ 
liilor discutate, fără ca prin aceasta să se stabilească’Identitatea autorului din alte 
motive 29 . Noile ediţii critice ale celor 50 de Omilii au uŞurât - ‘mUlt discuţiile 
asupra 'problemei autorului, dînd putinţa unor judecăţi mai largi, privind infor¬ 
maţiile date de aceste texte-nu numai asupra datelor dfe ordin teologic, ci şi asu¬ 
pra tuturor celorlalte privitoare la autor şi la originea documentelor etc. 3 ®. 

"Mării specialişti au tras o concluzie justă din popularitatea unor scrieţi ca 
acelea răspîndite sub nume celebre ca Macarie şi Ioan Căsian, ori râmase anonime. 
Ele aii fost primite cu pretinsele lor greşeli: Semipelagianismul ori mesăUanismul, 
cârd ttdbniesc cercetate spre a stabili adevărul. ! 

• Ddşpfd Sfîntul loaii Caşian am vorbit^mai. cje mult j acum cercetăm siuta^ia 
âutO'Kftiii Omiliilor lui P'sbtldo-Macarie, din punctul de vedere al mesalianismului, 

25. V. Despfez, op. cit., p. 47—51. : ’ „ , V,' .. 

26. Idem, IbîdefB, p. 51—54 şl Jeati M e y e ntf'or fî, «Mesaifan/sm sau 

An/imesdlianfsm», citat »ai sus. ; r ■ 

27. Vezi nota 4. din studiul lui J. Meyendprff; fJgfan W,esJey, A. Christian 
Library", I. Bristol, 1749: despre folosinţa şi admiraţia lui Wesely pentru Maca¬ 
rie, v. Albert C. Outler, ed. John Wesley, New-York, 'Dăford University 
Press, 1964, p. 9, nota 26 si p. 274—275. 

. 28. Vezi nota 2 ia-Mey endorf f, cu indicaţia-t B. S. Psevtoga*s,4n cin¬ 
stea lui P. Khrestou, Tesalonic, 1967, p. 191—214. •’ 

29. L, Vi le C ou r t, «La date et l'origim des homelies splrMuelles attrlbu&es 
di- Macarie», în «Comptes-rendus de i'Academle «ies inscriptions et Belles-Lettres», 
1-920,’ p. 250—258. - <>- - 

r 30., R Do rr ies, *Symeon von Mesopotamieni■ DIe tJbeillefemng der Mes- 
salianischer Makarios schriffen», Texte und Untersuchungen, 95, I, Letpzlg, 1941; rt 

-«-‘•ftptţa&rtf nu ei.'uşofi do coâstătat. Există a singură operă ^siriană,) cunoscută' sub 
nume IAI«Liher gBăţLuUm» (<Partea:itre[ptBkjr)! Şi informaţiile asupra ei ste : găsesc nu- 
raai.ib scrieatilş: polemice ale: autorilor ortodocşi: Cen mai amănunţită‘descriere a 
învăţăturii or mesaUetie :t> aflăm la iTiraotei, un preot din Gonstantinopoi (din'sec. 
al VlUea); şi lai Sf. iloan 'Dciittascbinul,, ele refbefctînd condamnarea pripită a lor de 
sinddbl din Side,. po ; )a anul 390,!.prefcidot de Amfiibchie al Iteonium-ului — ucenic 
şi rpriden ăl Sf. i Vdsile. Pe baza' listelor de' erezii ineseliene aflate la' ei iWeraienn 
DorriesJ. era sigur că; a putut săi identifice unele dintte i Omiliile-'macariene cu aşa 
zisul Asceticom jnesaliaq^ 1 . 

Paralelismul aproape verbal al citorva citaţii 4m Ascet icon, aflat .de Si. Ioan 
Daţpapelppul CP pasaje din Qipilii eşte intr-adevăr i*bitoţ, serie Meyandpxff. Ua 
asemenea paralelism n-ar fi fost de conceput .An# .dlWosit 

Asqeticonul, m^pţieaiU?;, ori, ţţacă, , tt-ar ,fi fost in legături, ştrţpse cu ,c«rcprile în 
care, erau fploşite .acest?, expresii socotite de, Sf. Ioan Damaschipul drept caracte¬ 
ristic sectelor. mui.v. ...«fi 

tţip ţericire, înşă £ descrisa „îpyăţătpriiQi: meşaliene, date de Şf^Ioşfy Damaş- 
chinul.şide preotul,Xwpptei arată că, ele. .şin’ţ intr-o.contradicţie cu toţul, ( e J Yide ! nţă 
cu peie principale dip Omjmie. dykdvnicpşţi, 

J^stfel,mesaUepii au condamnai, munca (Tipioţei,. 13.;. .loanDamşschipul, 17), 
postul,,şi. ascetismul (Timotei 9, lj? | f jIoai\ , Damaschinui .njr au dişprgţajt c^ţpţia, 
TaiUpie\şi ierarhia ,Bisericii,,(Ioap pamasphniul (7) ; ap.,socotit nefojpşiţoare faptele 
bune şi în deosebi miţa fată de şăr^i,, deoarece numn^rngăciunea, sţn^ură ,,aduce, 
dup^^yj,. mînţuirea .(Tirn, , 15, .ţp.?n Pan^ascbinul, 17). Au prpf^şat şi. a},te ,deviaţii de 
învăţătură. In învăţăturile ^Opuliilor ,np, există,.Uiinic din toate pcestea,* ?le manir 
fesţipdu-se împotriva tuturor acesţpf deviaţiuni de, k spiriţipjjiţatea monajţu ceaşcă. 
Au condamnat, de pildă, pe, călugărul care, sub pretextul, rugăciunii,, af, neglija 
celelalte îndatoriri, ale sale, şi, niai ales gţija şi servirea, fraţilor şăţ gara popte şi 
trebuie socotită ca un atac îinpotriva bfp s ai'anismului 

Refuzul muncii manuale a fost. de ţapt, trăsătura caracteristică a Mesalianis- 
mului, oriunde a apărut. ’ 

. Problema dualismului adică coexistenţa harului şi puterilor răului în suflet 
este o altă erezie, moştenită de la hfanilieism şi notată de polemiştii' ortodocşi 
(Ioan Damaschinul 1, 2, 3, 13; Timotei ij.‘ Lupta între bine şi rău în inima omului 
este într-adevăr o temă frecventă în Omilii. Textele rilacariene citate de Dorries 
stnt dezvoltări ale temei pauline a «noului şi vechiului Adam», coexistînd dinamic 
în om, cită vreme nu participă încă la plinătatea eShătologică. 

Aria in care gîndirea Omiliilor este într-un contrast evident cu cea mesaliană 
este aceea a Tainelor şi în deosebi cea a Botezului. După izvoarele cunoscute me- 
salienii credeau că Botezul nu dă nici purificarea de păcate nici incoruptibilitatea 


31. Werner Jaeger, “Twa redtscovered Works Of Ancient chrlstlan Lite- 
latura : Gregory of Nyssa and Macarius” (LCiden, Brill, 1654); W. V SI k e r, «Nene 
Urkunden des Messalianismus ?» în «Theologische Literaturzeitungiv 68 r f943, p. 129— 
136; • L. B o u y e r, - “The Spirituality ol the New-Testament and theftafher’VNew- 
Yorlc^ iDesclee, 19fâ, p. i370—în continuare, Meyendorff citează voi. HI din 
Patrologia lui J. Quasten şi bibliografia rusă, p. 585. 

32. V. *Neue. Homilien des Makarius/ Symeon hcrausgegcben von Hrich 
Klostermann iund Heinz Berthol;d, Texte und Untersuchen", 12, Berlin, 
1961 f «De 50 Geistlichen Homilien des Mahaxias», herausgegeben und erlăutert von 
Hermanjii' Dărries, .Eripk' Klostermann. : Mathias . 'Kţoeger und 
Walter de Greuyter, 19S4)jr ■ 

şi deci era nefolositor (Sf. Ioan Damaschinul, 4, 5, 6, 17 f Timotei 2, 3, 12). Acest 
antisacramentalism al mesalienilor li făceau populari pe călugării sec. IV, care 
puneau toată nădejdea In ascetismul personal şi trăiau, sau se organizau departe 
de Biserica Creştină, comunitatea sacramentală condusă de Episcop. Căci, preci¬ 
zează Meyendorff, ispita monahismului primar, în general, era sihăstria, adică trăirea 
in izolare de lume, de comunitate şi chiar de Biserica instituţională. Exemplul pe 
care-1 dă este marele îndrumător al monahismului din veacul al IV-lea, Evagrie 
Ponticul, care nu s-ar fi gîndit niciodată la prezentarea. Botezului ca un mijloc real 
do har ca şi pentru Taine Sn general, în concepţia lui despre «rugăciunea curată». 

Numeroasele referinţe la harul Botezului ca şi la realitathă Împărtăşirii euha- 
ristice aflate-de-a lungul Omiliilor duhovniceşti arată Insă că ele sint in polemică 
cu Mesali&msmul in privinţa Tainelor, 

In «Epistola Mare» se poate citi că Duhul Sfîirt, MInglietorul dat Sfinţilor 
Apostoli şi prin ei unicei şi adevăratei Biserici a lui Dumnezeu, dăruit din clipa 
Botezului pentru credinţă, însoţeşte în diferite chipuri pe orice om care vine la 
Botez» (Sf. Ioan Damaschinul 3). Comparind apoi na$tterea din nou prin Botez cu 
cea firească, este scris: «CInd cineva se naşte de sus, din apă şi din Duhul Sfînt 
nu trebuie să rămlnă pentru totdeauna In copilăria vîrstel duhovniceşti, ci să pro¬ 
greseze şi să crească intr-o luptă şi un efort zilpid împotriva celui rău» 33 . Meselienii 
socoteau sacramentalismul ceva magic. Dar Omiliile le opuneau o concepţie de 
sfinţenie dinamică, care impunea un răspuns şi un efort uman liber. Mesalienii 
ignorau lupta, pe care trebuie s-o dea cu răul' şi cel botezat: «Dacă ziceţi că prin 
venirea Iui Hristos păcatul a fost oslndit şi că, după Botez răul s-a răspîndit în 
inimă, ignoraţi faptul că, de la venirea Domnului pînă acum mulţi botezaţi s-au 
dedat la rele» 34 . Păcatele celor botezaţi nu fac Botezul «nefolositor», căci viaţa 
creştină este în realitate intr-un progres dinamic şi Botezul nu e deci un dar statici 
«De la venirea fui Hristos oamenii progresează prin puterea Botezului spre starea 
originară a lui Adam şi devin stăpîni ai demonilor şi pasiunilor lor» 3S . 

Acest din urmă pasaj elimină posibilitatea unui dualism ontologic. Dar sint şs 
pitele care se referă nu numai la Botez, ci şi la Euharistie 36 , arătînd că Omiliile 
işi însuşesc un vocabular şi unele idei mesaliene, pentru ca apoi să le plaseze in¬ 
tr-un context sacramental, şi biblic, îndreptînd astfel sensul lor original greşit. 

Meritul patroiogului Werner Jaeger este că a stabilit între «Marea Epistolă» 
şi «De Instituto Christiano» al Sf. Grigore de Nyssa uip paralelism, care a conţirmat 
acest caracter şi acest scop al Omiliilor, repunlndu-i In cercurile monastice ale 
Aşi® 1 ’ Mici, de uade-şi are probabil originea. 

Meyendorff aminteşte în continuare că Sf. Vasile cel Mare, codificatorul re- 
gulelor călugăreşti, ca şi ucenicii şi prietenii săi, Grigore de Nyssa şl Amfilochie 
al Iconium-ului, aveau să Intîmpine în Asia Mică forme greşite de ascetism creştin. 
Originea mişcării' monastice din regiune este legată de numele lui Eustaţie al Se- 
bastei, pe care Sf. Vasile îl venera ca pe învăţătorul său v , dar ai cărui alţi ucenici 

33. Symeon v. Mesopotamien, p. 425—450. Toate textele importante au 
fost adunate de teologul rus M. K m o s k o, în introducerea lui la «Liber Graduum» 
din Patrologia Syriaca, 3 Paris, 1926, 

34. W. Jaeger, "Two redlscovered Works*, p. 282; «Epistola Magna şi în 
special p. 288 interpretarea istoriei evanghelice a Măriei şi Măriei. 

35. «Epistola Magna*, ed. cit., p. 236. 

36. O mila T5, 15, ed. DSrrles, p. 135—136, Migne, P.G. 34, col. 384D — 385 A. 

37. « Omilia l* în «Neue Homilien», ed. cit., p. 3. 

-au dispreţuit căsătoria şi au înlăturat Tainele şi Biserica.: Se amintesc şi strînsele 
legături între «eustaţieni» şi «mesalleni». 

La monahii din Asia Mică, exista în sec. al IV-lea o tradiţie continuă de 
extremism ascetic. Ca replică. Sinodul din Gangra (pe la 341) a condamnat pe 
eustaţieni, pe clnd mesalienii au fost anatematizaţi (pe la 390). Dar pe cînd Si- 
noade ca acelea de la Gangra şi Side au ajuns la condamnări formale ale acestor 
grupe extremiste, purtătorii de cuvînt majori ai monahismului «erudit» — Vasile 
cel Mare, Grigore al Nyssei şi autorul Omiliilor duhovniceşti se forţau să croiască 
o cale departe de primejdia sectară In principalul curent al tradiţiei creştine. 
Meyendorff aduce In acest sens exemple recente, adevărate, de necrezut®. Multe 
dintre articolele Regalelor Sf. Vasile par a putea fi interpretate ca reflectînd 
unele dintre atitudinile eustaţienilor condamnaţi la Gangra. «Această coincidenţă 
nu poate fi explicată numai prin faptul că Gangra a fost un sinod de episcopi 
arieni prezidat de Eusebiu al Nicomidiei şi că Sf. Vasile în mod conştient a pus 
in discuţie autoritatea aceluia. El cu siguranţă că n-ar fi subscris la înlăturarea 
formală a căsătoriei şi nu era omul care să pună la îndoială, în principiu, auto¬ 
ritatea episcopatului. Dar şi el a adoptat o apropiere pozitivă de mişcarea mînă- 
stirească în sine şi aceasta a implicat, pe la 360 cînd el scria Reguie/e sale, o 
integrare de elemente şi atitudini care erau comune călugărilor ortodocşi şi me- 
salieni (ori «eustaţieni»). Evidenţa lăuntrică nu îngăduie să se facă vreo deose¬ 
bire substanţială între Sf. Vasile cel Mare şi anonimul autor al scrierilor maca- 
riene cu privire la atitudinea lor faţă de Mesalianism» *. 

- Meyendorff aminteşte din nou că misticismul creştin era expus la două ispite: 
aceea a Mesalianismului şi aceea a intelectualismului platonic... Ambele ati im¬ 
plicat individualismul antisocial, înlăturarea Bisericii ca instituţie sacramentală 
şi fuga - de responsabilitate în lumea «vizibilă». Dar ele; erau opuse una alteia, 
adaugă Meyendorff, în concepţia lor despre om, Materiălişffl naiv de o parte şi 
spiritualism intelectual de alta — ambele fiind nepotrivite pentru o spiritualitate 
creştină corectă. - 

In faţa acestei ispite, Părinţii capadochieni au pornit un lung proces de inte¬ 
grare reuşind la început să definească linia generală care a devenit modelul ac¬ 
ceptat : «Pseudo-Macarie stă astfel în centrul acestui proces: Sacramentalismul 
lui explicit, concepţia lui despre om ca un tot unic psiho-somatic, pătrunderea lui 
evidentă în concepţiile cele mai autentice neo-testamentare ale hristologiei şi 
pnevmatologiei, au contribuit în mare măsură să combată mişcarea de alunecare 
în individualismul sectar. ' ’ 

la dezacord în privinţa esenţei omului, preferinţele origeniste şi cele mesa- 
lianiret conidd însă în afirmarea lor că, comuniunea cu Dumnezeu — scopul exis¬ 
tenţei creştine — nu anulează libertatea de a alege şi că darul Duhului este 
proporţionat de efortul liber al omului de a întllni harul lui Dumnezeu. Tradiţia 
patristică de mai tîrziu, după ce şi-a însuşit gîndirea celor doi: a lui Pseudo- 
Macarie şi a lui Evagrie, va socoti mereu drept garantată această relaţie liberă 
şi dinamică dintre natura umană şi harul dumnezeiesc, — o relaţie cel mai bine 


38. De pildă Omilia 13-a, in H. DSrries, ed. cit., p. 120—121 (O mii. 14, 4, în 
Migne, P.G. 34, col. 527 CD).. 

39. Pentru influenţa lui Eustaţie asupra Sf. Vasile, Meyendorff citează pe 
Armând de Mendietta, L'asCise monastique de Saint Basile. Essai histori- 
que, Maredsous, 1948, p. 52—61. 

exprimată de termenul oimpţîa, «cooperare» între Dumnezeu şi om, în actul con¬ 
ştient al mîntuirii personale a omului. 

E un fapt bine cunoscut că acest concept era înţeles ca «semipelagianism» 
în Apus.’ ■ v 1 o:: 

M-aş mira, scrie mai departe Meyendorff, dacă aceeaşi frică de «pelagia- 
nism»' n-ar fi. impulsul care forţează pe teologii şi istoricii contemporani să 
citească «mesalianistn» în operele lui Pseudo-Macarie şî, prin el, în întreaga tra¬ 
diţie pe care o reprezintă el. Căci definirea mesalianismului ca «o formă de pela- 
giatiism», în esenţă, s-a făcut deseori 40 . 

Meyendorff: încheie acest studiu strălucit cu această întrebare , foarte expre¬ 
sivă, care rezumă O’ istorie întreagă a problemei bine cunoscută prin lupta Au- 
gustin-Casian şi partizanii lor, din secolul al V-lea : «Dar n-ar fi oare, mai de 
lolos să interpretăm pe autorii duhovniceşti ai Răsăritului, fără să-i mai judecăm 
prin categoriile Apusului latin post-augustinian, care erau sigur nepotrivite pentru 
înţelegerea unor astfel de scrieri ca acestea ale lui Pseudo-Macarie ?»■ 41 . 

7. Sub titlul «izvoare şi originalitatea •■lui Pseudo-Macarie», Vineent Desprdz 
scrie printre altele 4 ? că el se află la confluenţa mai multor curente şi că a suferit 
felurite influenţe — ceea ce este foarte adevărat. în acest cadru, el aminteşte 
maniheismul şi iudaismul, călătoriile pe care le-a făcut, avînd un deosebit simţ 
de observaţie şi posibilitatea unor experienţe bogate. ■ Manifestă, de asemenea, o 
oarecare formaţie retorică şi filosofică şi o imaginaţie impresionantă. Omiliile II, 
32, 7—8 şi II 45, 4 arată oarecare eşec în legăturile lui cu lumea împărătească, 
a magistraţilor, înţelepţilor, retorilor şi artiştilor, numai Dumnezeu putînd vindeca 
suferinţele sufleteşti. ' 

Desprez mai âminteşte şi influenţele platonice şi cele stoice din punct de 
vc-dere antropologic şi cosmologic: Cea dintîi manifestîndu-se în demnitatea su¬ 
fletului făcut după chipul şi asemănarea lui Dumnezeu şi prin înălţarea sufletului 
spre frumuseţea şi binele dumnezeiesc, pe aripile sufletului; cea de a doua se 
arată prin corporeitatea sufletului, prin concepţia fizică a păcatului şi a harului, 
prin impasibilitate şi contemplarea divinului, plecînd de la firea însăşi. împotriva 
maniheismului, el â afirmat libertatea sufletului, dar e urmărit de obsesia răului. 


40. El citează ca mare autoritate patristică pe J. Gribomont cu lucrarea sa 
«Ia monachism au IV-e-siecie en Asia Mineure: De Gangres au Messalianisme », 
în «Studia Patristica » II (Berlin, 1957), p. 404 — 407. 

41. J. Gribomont, ale cărui cercetări asupra acestei perioade aduce multă 

lumină asupra adevăratului caracter al lui «Macarie», recunoaşte Că sînt «multe 
forme de Mesaîianism» şi că Macarie «nu s-a socotit niciodată un mesalian». To¬ 
tuşi el nu poate înlătura teza că autorul Omiliilor ar fi Simion al Mesopotamiei, 
condamnat la Side. Vezi «De Instituto christiano* et Ie Messalianisme de Gregoire 
dc /Vysse», în « Studia Patristica » V, (Berlin), 1962), p. 320—321. Părerea aceasta e 
categoric respinsa de J. Meyendorff care o socoteşte o contradicţie evidentă şi 
nefolositoare care trebuie să fie înlăturată dacă se ţine seama de indicaţiile date 
asupra Mesalianismului de preotul Timotei şi Sf. Ioan Damaschinul, arătate mai sus 
pe larg (care-1 socotesc eretic). * 

42. Nota 20 a Rectorului Meyendorff de la p. 590 a studiului său arată 
că acest punct a fost mult discutat în studiul lui R. Staats, »G regor von Nyssa 
und die Messalianer», (Berlin, 1968) şi în acela al lui A. B a k e r, *Syriac und dic 
Scriptural Ouotations oi Pseudo-Macarius», în "Journal of Theological Studies”, 
XX, 1, aprilie 1969, p. 133—149. In nota următoare el dă ca exemplu categoric stu¬ 
diul lui I. H a u s h e r r : « L'erreur iondamentale et la logique du Messalianisme » 

I în "Orientalia Christiana Periodica", I, 1935, p. 358. 

i Gâ si Sfinţii Capadocieni, citează Biblia şi putini filosofi; este influenţat de 
Origon şi de Sf. Vasile şi mai ales de Sf. Grigore dje Nyssa. Este preocupat de 
problemele comunităţilor monahale, pentru care repetă poruncile scripturistice «cu 
căldura convingerilor şi experienţei sale, dezvăluind obligaţiile luptei duhovniceşti 
şi splendorile vieţii dumnezeieşti». 

Este original «prin stilul său încărcat de imagini şi reminiscenţe biblice», 
încîntînd cu adevărat deseori auditoriul. 

Transmiterea literaturii duhovniceşti de mai tîrziu a temelor unei experienţe 
si pedagogii ale harului a făcut-o într-un mod foarte apropiat de Clement al Ale¬ 
xandriei şi de Origen, unindu-1 cu acela al Sfinţilor Capadocieni. Este, de ase¬ 
menea, apropiat de Evagrie, care manifestă mistica şi ascetica sa într-un fel foarte 
intelectualist, In sensul că aceste procese sînt la el conştiente. 

In epoca lui va manifesta influenta lui direct sau prin mijlocirea lui Diadoh 
al Foticeii asupra misticilor nestorieni, asupra lui Simeon Noul Teolog şi asupra 
unor mistici şi asceţi ruşi etc., t , 

'■ - III. ÎNVĂŢĂTURA 

La acest capitol ne vorn servi de două studii : Primul, cel principal, al Maicii 
Mariette Canevet, romano-catolică, este publicat în «Dictîdnnaire de Spiritualite». 
p. 27—38, cu subtitlul «Doctrine spiritueîle» în cadrul studiului «Pseudo-Macaire 
(Symeon)» de V. Desprez. AI doilea . aparţine capelanului oraşului Augsburg 
Dr. Diortys Stieîenhoier, în introducerea traducerii celor Cincizeci de omilii («Des 
Heiligen Makarius des Ăgypters funfzig geistliche Homilien», Kempten & Miienchen, 

1913, p. XVI—XXIII); dar mai ales la note ne vom servi şi de alţi autori ca 
Mahoney şi Pr. romano-catolic Placide Deseille. 

învăţătura Omiliilor este în parte înfăţişată şi într-un mod original sub formă 
de întrebări şi răspunsuri, adeseori repetate, şi care nu formează o unitate de 
mari probleme doctrinale. Dar din ele se degajează unele trăsături tipice ale unui 
fel de viaţă ascetică, mistică şi comunitară. Ele reliefează o învăţătură personală, 
în care întîietatea e deţinută de lupta duhovnicească, de interiorizarea vieţii du¬ 
hovniceşti cu o puternică experienţă personală şi intimă a realităţilor dumnezeieşti, 
de rolul eminent al acţiunii Duhului Sfînt şi, în sfîrşit, de însemnătatea unică a 
rugăciunii — calea desăvîrşirii adevărului creştin. 

1. Cadrul mînăstiresc este puţin descris; se accentuiază numai viaţa chino- 
vitică în dragostea, care nu scoate în relief lipsurile fratelui său, ci calităţile : 

Cel ce se roagă să nU bîrfească pe cel ce munceşte şi viceversa (II, 3, 2). Se 
insistă asupra rugăciunii, blamîndu-se excesele de atitudini şi amintindu-se lipsu¬ 
rile (II, 6, 1 ; II, 33, 1—2 etc.). 

Sărăcia este strictă; «nu trebuie să ai decît haina de pe tine, ca să n-ai 
griji». «Obişnuind trupul să se culce pe jos şi să facă mătănii la rugăciune sînteţi 
mult mai vrednici de stimă, decît cei care nu slujesc pe Domnul, pe cînd 
voi prin purtarea şi hrana voastră sărăcăcioasă, adoraţi şi slăviţi pe Dumnezeu» 

(III Precuv. 7). 

Cel ce îmbrăţişează viaţa călugărească se numeşte «frate» sau «creştin» pur 
şi simplu, arătînd ce înţelege el prin desăvîrşirea creştină. Renunţă la căsătorie 

43. Studiul acesta publicat în p. 585—590, fiind foarte bogat în idei rezumate, 
precum s-a putut vedea, l-am reprodus mult, cuvînt cu cuvînt, pentru a nu se 
pierde din' această bogăţie foarte preţioasă pentru lucrarea noastră. 

„F 

Şi la lume, pentru a se uni cu Dumnezeu în veşnide (G. L., p. 241, 14—16). Mai 
mult, se predă cu totul fraţilor săi, renunţlnd la sine însuşi şi purtlndu-se ca un 
rob cumpărat cu ei, după cuvintele Domnului: «Cel ce vrea si fie cel dinţii, şi 
cel mai mare, să fie tuturor supus, slujitorul tuturor» şi mai ales al stareţilor, care 
sînt în fruntea tuturor, însărcinaţi cu grelele griji ale virtuţii, socotindu-se mereu 
datorinc i în slujba fraţilor, pe care trebuie s-o îndeplinească cu dragoste şi în 
simplicitate (G. L. p. 257—258). 

Dragostea de Dumnezeu obligă la rugădune. împlinirea tuturor îndatoririlor 
rămîn deseori lucrări exterioare. Aşa sînt: postul, psalmodia, veghea şi vizitele care 
nu implică suferinţe (I, 8, 3, 1). Ceea ce facem trebuie să aducă slava lui Dum¬ 
nezeu şi nu lauda noastră. Rugădunea trebuie să aibă un loc din ce în ce mai 
mare în Viaţa călugărului care progresează. Ea deosebeşte pe cei care se roagă 
de cei care lucrează şi face părtaşi la binefacerile ei pe cei care ajută pe cel ce 
se roagă neîncetat (G. L., p. 270, 24 la p. 271, 6). 

La grupul de călugări rugători sînt adăugaţi şi «stareţii», al căror rang tre¬ 
buie păstrat spre binele comunităţii (G. L„ p. 258, 22—253, 4). 

4 

Oamenii cu experienţa vieţii duhovniceşti sînt foarte preţioşi, în special pen¬ 
tru îndrumarea celor tineri (I, 21, 15—19 f 33, 36 şi G. L., p. 274, 4 etc.). 

. Oamenii duhovniceşti trebuiesc aleşi după preferinţa celor tineri (III, 7, 2 
cf. ari. «Direction spirituelle en Orient», D. S„ t. 3, col. 1008 sq ). 

Intr-o comunitate ătît de' deosebită' ca formaţie, vîrstă şi experienţă, înţele¬ 
gerea şi armonia sînt manifestarea dragostei. Toţi fraţii colaborează la măreţia în¬ 
tregii comunităţi după cum fiecare dintre ei face totul spre lauda oricăruia dintre ei. 
Şi Marta ca şi Maria are meritele ei ţ căci altfel Domnul n-ar fi spălat pidoarele 
ucenicilor Săi. Totuşi slujirea rugăciunii şi a cuvîntului este mai presus, căci 
altfel Sfinţii Apostoli nu s-ar fi desărcinat de slujirea la mese (G.L., p. 287* 16 sq). 

2. Lupta duhovnicească. Viaţa creştină se caracterizează ca o luptă niciodată 
terminată. Pseudo-Macarle vorbeşte despre Adam, al cărui păcat original e moş¬ 
tenit de fiecare om, ca şi despre acesta. înaintea lui a păcătuit satan şi începînd 
cu Adam, omul se află într*un ctmp de înfruntare a două puteri: Dumnezeu şi 
îngerii de-o parte, satan şi puterile răului de alta. Sufletul a pierdut calitatea de 
asemănare a lui Dumnezeu şi este lipsit de slava şi de puterea lui. Un val de 
gînduri rele crede că-1 va acoperi şi-l va salva (II, 20, 3). Inchizîndu-se bunurilor 
cereşti sufletului lui Adam, s-a deschis celor pămîneşti şi răul a pătruns în el, 
«ca un şarpe care se svîrcoleşte, alunecă în el, unde se ascunde şi se preface în 
al doilea suflet,’care se adaugă celui dinţii». Răul mai e asemănat cu un arbore 
plantat în grădina lui Dumnezeu — inima omului t— iar glndurile rele cu spinii 
şi pălămida, pe care Adam le cultiva acolo cu sudoarea frunţii lui. 

Lipsit de veşmintul slavei originare, omul e redus la firea sa proprie; In el 
se luptă acum două puteri străine, harul şi păcatul, între care trebuie să aleagă: 
Puterea răului duce la pieirea întregii lumi, iar a lui Dumnezeu la mîntuirea ei. 
Acum omul are de ales, potrivit propriei sale alegeri. Chiar după Botez, care face 
să intre din nou în suflet puterea lucrătoare a harului Duhului Sfînt, păcatul supra¬ 
vieţuieşte. Lucrarea harică a Botezului a fost comparată, cum am amintit mai sus, 
cu aceea a briciului la ras : el curăţă barba de păr, dar nu-1 desrădăcinează, aşa 
incit omul este izbăvit de păcatul originar şi de celelalte pe care le-a adăugat, dar 

poate păcătui din nou, deşi poate birui răul cu ajutorul harului. (Aid se citează 
in special Sf. Ioan Damaschin care, cu această explicaţie osîndeşte mesalianismul, 
!n «Despre erezii», (80, 2—5; Migne P. G. 94, 729 a ; ed. M. Kmosko. Patrologia 
siriacă, tom. 3, p. CCXXX; cf. D.S.t. 9, col. 752—753). 

Cu aceasta, precum am văzut mai sus în cadrul studiului Păr. J. Meyendorff, 
autorul, împreună cu Sf. Ioan Casian şi alţi sfinţi orientali, respinge augustinismul 
Fer. Augustin şi semipelagianismul, afirmînd însă rolul şi importanţa libertăţii 
omeneşti — mintuirea > săvîrşindu-se şi prin har, şi prin credinţă, şi prin fapte 
bune. Căci, «harul Îngăduie chiar celor desăvirşiţi să aibă voinţa şi puterea de a 
face ceea ce vor» (I, 6, 5). Şi Pseudo-Macarie aminteşte ţipătul copilului care nu 
se poate duce la maică-sa, iar ea este fericită să-l ridice în braţe şi să-l îmbră¬ 
ţişeze. La fel sînt amintiţi Zacheu şi orbul din naştere. 

Prin acest plînset şi prin pregătirea pe care şi-o face pentru primirea Duhului 
Sfînt, el prilejuieşte, numai mintuirea sa, pe care o săvlrşeşte Duhul Sfint. 

Toate amărăciunile pe care le suportă omul pe pămlnt ajută la desăvîrşirea t 
omului. Mîntuit va fi insă numai cel care perseverează pină la sfirşit în bine, 
neabătîadu-se de la poruncile lui Dumnezeu. Libertatea noastră poate fi pusă la 
încercare din timp în timp şi atunci se vede tăria credinţei noastre (II, 27, 21), ca 
şi smerenia noastră. 

Discernămintul n-a fost total pierdut j prin el conştiinţa noastră examinează 
binele şi răul după criteriul dragostei de Dumnezeu şi de fraţi (I, 2, 10), care aduce 
bucuria, pacea, mila şi adevărul (I, 4, 20). 

Lipsa de smenenie însă poate face pe monah să se creadă martir, ferindu-se 
însă de adevăratele suferinţe, deşi are In fată moartea Mîntuitorului şi a adevă¬ 
raţilor martiri, modelele noastre (I, 6, 2 ? I, 7, 17). 

Asemenea altor scrieri ale epocii, Omiliile enumără listele mari jale virtuţilor 
şi viciilor (II, 40, 1 şi G. L., p. 268, 11) şi descriu patimile, ca arme grele de Învins 
ale lui satan, care ruinează progresul spiritual şi duc deseori la disperare, dacă 
nu li se opun nădejdea şi perseverenta. 

Păcatul cel mai greu de învins rămîne însă chiar pentru asceţi mîndria care 
şterge renumele de creştin. Însuşi Adam şi-a făurit in rai tot felul de podoabe 
imaginare în momentul căderii, cu care se fălea şi de care era satisfăcut, depăr- 
tîndu-se din ce în ce mai mult de Creatorul său (II, 45, 4). Visurile şi închipuirea 
sint foloşite de satan pentru a menţine pe creştinul închipuit cit mai departe de 
calea mîntuirii (I, 3$). 

Călugărul se poate lăsa prins în cursa cuvintelor frumoase, vorbind despre 
virtuţile pe care nu le practică şi despre Scriptură fără har în sine. Omilia I, 7, 17 
proclamă fericirea celor săraci cu duhul pentru a încununa biruinţa Împotriva 
mindrîei invătind că «atunci- cînd Un om e drept şi ales de Dumnezeu nu se gîn- 
deşte că e vrednic de cinstire, ci socoteşte sufletul său nevrednic şi redus la neant, 
neştiind nimic, neposedînd nimic» (I, 7, 17). E ca un sac urit, plin de perle. Căci 
virtutea primordială a vieţii monahale e smerenia. 

Lupta duhovnicească nu se sfîrşeşte pină la moarte, cum am amintit. Pseudo- 
Macarie aminteşte că el a cunoscut asceţi înzestraţi cu toate harismele, dar care 
au căzut fiindcă nu au ajuns la desăvîrşire la sfirşit, adică netrăind in frica de 
Dumnezeu şi in smerenie. 

3. Rugăciunea. Este manifestarea zelului suprem şi temelia practicilor vir¬ 
tuoase «prin care dobîndim zilnic restul virtuţilor cerute de la Dumnezeu» (G. L. 

p. 268v 19 la 269, 3). Rugăciunea aduce comuniunea mistică de sfinţenie cu Dum¬ 
nezeu : şi unirea cU Domnul, atras fiind de: dragostea .Duhdluii Sfint şi de un , dor 
arzător pentru Dumnezeu (I, 4, l r 4). Răul necesită prezenta Duhului Sfint, făcută 
posibilă prin rugăciune continuă; «Cînd te rogi ce zici ? Doamne, Te rog, Terog. 
Repetă aCdasta şi cînd mergi şi cînd; mănînci şi cînd hei- şi cînd nu faci nimic» 
(Jr.:§i 3, ■ 3). Această formulare pregăteşte ‘«rugăciunea, lui :îisus» , V (S. Ş» t. .8, col. 
1130 sg.). 

Omilia I, 29 descrie foarte amănunţit şi cu; profunzime exerciţiul ascetios al 
rugăciunii, prin adunarea gîndirilor împrăştiate în preocupări pămlnteşti pentru 
a uni cu Dumnezeu o minte purificată şi condetitrhtă'în aşteptarea harului. Liniştea 
şi practica virtuţilor favorizează rugăciunea, pe cînd diavoluln;depărtează sufletul 
de Dumnezeu prin gîndurile rele. Duhul Sfîht : arde atunci gîndurile relei «Aşa cum 
mărăcinii arttiicăţî în foc... sînt imediat consumaţi,; tot aşa demonii aprinşi^ care 
vor să coinbată pe om se aprind şl Sînt consumaţi dc puterea dumnezeiască Şi de 
fcctil eî. Şi chiar cînd diavolii sînt tari ca uft munte de fier, sint arştde rugăciune 
cu ceara de foc» (I, 14, 5). Graţie focului dumnezeiesc care curăţă tot ce este pă- 
mînteSc şi păcătos, sufletul se curăţă şi se lumirează, ajBngînd piuă la «apatie», 
după'ce s-a înflăcărat de lumina curată a Duhului Sfint;s(IIi 14, ? ( 9, 12 ( 18, 10), 
iar la înviere, Dumnezeirea luminoasă a lui Hristos şi focul ei mistuitor al răului 
străluceşte îh sufletul îndoit şi înduhovniceşte trupurile, aducînd desfătare, bucurie 
şi pace veşnică (II, 40, 3; ÎI, 15, Sl f cf.'D.S. art. *EJttrasfe», t. 4,; eoleSlO!?—2108)'. 

4. Teologia duhovnicească u . Spiritualitatea' lui Pşeudp-Ma carie care coope¬ 
rarea, sinergismul omului cu harul pentru mîntuirca lui., Ca şiroeşalienii, PspudP- 
Macarie insistă asupra faptului că botezul nu dezrădăcinează răul din inima omu¬ 
lui, deşi o, curăţă de păcate, de aceea luptă continuu (după formula: har, credinţă 
şi fapte bune). Apostolul Pavel aminteşte in 1--8 Romani că, creştinii n-au ajuns 
la capătul luptei şi aici citează: V. Desprez cu studiul: «Leş citations. de Romains 
1—8 dans Ies «Homelies» macariennes, In «Parole d'Orient», (t. III, 1972, p. 75—103 
şi. 197—240). Mai mult, eforturile omeneşti sînt fără .urmări dacă rămîn exterioare 
ca de pildă : îngenuncherile, strigătele în rugăciuni, o citire a Bibliei care rămîne 
la literă: «Niciunul jdintre voi să nu caute să cunoască pe Dumnezeu numai după 
cuvinte,, ci să-l aibă în inimă cu toată simţirea şi cunoştinţa» (I, 5, 2, 7); de la 
experienţă trece la «minunea prin experienţă» şi deplinătatea tuturor manifestă¬ 
rilor sufleteşti. 

Totul este săvîrşit în noi de «Duhul Sfint», ««Duhul lui Dumnezeu», «Duhul 
lui. Hristos», harul lui.., «Venirea Domnului» înseamnă pentru Psegdo-Macarie întru¬ 
parea sau harpl lui Dumnezeu fn om; iar «puterea lui Dumnezeu» înseamnă lucrarea 
lui Hristos sau a Duhului Sfînţ In noi, care ne dă harfsmele: a cuvîntului, a dis- 
cernămîntului, a profeţiei, a revelaţiei, a vindecărilor. Ele nu dau nici- o satisfacţie 
personală şi nu trebuie să ne facă să uităm prezenta . răului, care nu este încă 
învins. Omul poate ajunge la adevărata rugăciune care este făcută «în duh şi în 
adevăr» şi poate să cunoască «Botezul focului şi Duhului» — adevăraţii! Botez 
al Noului Testament. Cînd acest Botez produce roadele sale în sufletul creştinului 
desăvîrşit «creştinii botezaţi în Duhul Sfint nu mai au experienţa răului» şi se 
deosebesc de cei care «deşi au harul tot mai sînt amestecaţi cu păcatul^ (II, 43, 3). 

Se pune accentul pe necesitatea experienţei a luptei între har şi rău, dindu-se 
astfel mai multă important® eritdrilldlr peîŞdnale ale prezenţei Duhului decît acti¬ 
vităţii bisericeşti ca citirea Bibliei, comentariului Scripturilor, Tainelor. «Puterea 
Duhuhii acţionează iri plinătatea Lui, îndeplinind slujba Lui în inimă» (II, 15, 20). 
Lucrarea harului este simţită cu adevărat prezentei şi eficace; de aceea, dacă pără¬ 
sesc'preocupările lumii acesteeă, suferinţa şi tristeţea se vor prefâce în bucurie şi 
linişte sufletească (II, 49, 5). 

Această lirişite arată o stare de dependenţă de bună voie şi totală faţă de 
binefăcătorul său., Macarie dă ca exemplu. pe omul sărac, primit cu prietenie de 
un om bogat, care-i dă liber acces la inima şi bunurile sale,' Plin de recunoştinţă 
şi copleşit de bunătate, omul sărac şi-a aflat această linişte sufletească «la acela 
de lş qare primeşte totul şi. nu mai are grijă pe nimic» (L 31), Dar poţi avea o 

linişte greşită şi să te înşeli în privinţa . binefăcătorului, atunci cînd ea îţi este 

asigurată de bunurile acestei lumi (I, 4, 28 ; 8, 17; II, 45, 3). De aceea sufletele 
care, aşteaptă linşitea de la Dumnezeu, nu o întemeiază pe darurile acestei lumi 
(i,, Şl, 1). Căci adevărata linişte ti-o 4â liberarea de gtndnrile rele, care năpădesc 
sufletul, (II, 35, i; 32, 7), Ca urmare, ea sg află numai în rugăciune (II, 40, 6). 

Iar după ce -sufletul eliberat de ceea ce-1 ;ţulbur|, poate-să se ocupe de 
fraţii lui şi de propria-i casă (I, 4, 4). -Hristos ne-a eliberat de greutatea păcatelor 
şij ne dă liniştea absolută (II, 62, 2; Mt. 11, 28). Şi Macarie şi tradiţia dinainte 

aminteşte fericirea celor aleşi, ca o linişti perfectă cu o bucurie şi o veselie de- 

săvîrşită. Dar nu aprobă pe cei care se cred deja ajunşi la ea, fiindcă liniştea de 
aici alternează cu lupta împotriva răului, după cum se poate vedea din 0,4, 5; 
8,, 7 etc, ; 

In acelaşi context arată ceea ce condiţionează starea adevăratului creştin, ca 
Botezul focului şi al Duhului Sfînt. Acejaşv lucru se poate spune despre Biserică, 
chiar despre cea «vizibilă», mai ales despre cea «individuală», adică adunarea gîn- 
durilor în jurul lui Dumnezeu, sau despre «adunaîea sfinţilor», Biserica lui Israel, 
Ierusalimul ceresc, în care toţi îmbrăcaţi în slava lui Dumnezeu «Aşa cum 
o .pasăre învaţă puii ei să zboare, copiii lui Dumnezeu progresează în luptă'şi în 
fapte bune. Apoi Duhul îi învaţă să zboare din cuibul inimii şi al gîndurilor, adică 
să'^eăre fără tulburare. După aceea sufletul se înalţă din ce în ce măi sus şi 
sufletul omenesc poate părăsi lumea aceasta sub aripile Duhului într-o linişte com¬ 
pletă şi într-o absentă totală de griji; el primeşte atunci viziuni şi revelaţii (III, 
16„ 2). La Inyierea finală trupurile se vor îmbrăea în slava Duhului pe care numai 
sufletul îl poate poseda aici — jos». Fără lucrarea Duhului Sfînt sufletul nu s-ar 
putea înălţă /de pe pămîrit. El 11 ! dă puterăâ ehcace în 'Iuţită duhovnicească şă 
El triumfă atunci cînd sufletul devine un «duh purtător de trup» (L îl', 4). 1 

Mariette Cănevet observă primaţia Duhului în această luptă spirituala care 
pare a lăsa în umbră hristologia Omiliilor duhovniceşti. «Această ştergere,' scrie 
ei, provine de la scopul pe care-1 propun Omiliile duhovniceşti: să înveţe pe 
călugăr, deja -creştin şi- deja botezat, să trăiască în sfârşit. chemarea lui de creştin 
«cu adevărat», s-o ducă printre suferinţe şi bucurii/în perseverenţă, luptă şi rugă¬ 
ciune, pînă la răsplata finală care este deasemenea darul suprem ai lui Dumnezeu». 

- IV. INFLUENŢA OMlClILOR 

ASUPRA SPIRITUALITĂŢII CREŞTINE* 

Această influentă care s-a exercitat asupra tuturor confesiunilor creştine se 
continuă pînă în vremea noastră, ca simbol al spiritualităţii Ortodoxiei şi al pustiei, 
cu toate disputele asupra autorului şi meşalianismuIUi său, care ş-au manifestat 
de-a lungul vremurilor*. 

S-a scos în relief «mistica luminii, pe care a manifestat-o în special Origen în 
oarecare contrast cu intelectualismul Iui Evagrie şi care a avansat în dorinţa înflă¬ 
cărată de desăvîrşire pînă la ceea ce unii au numit, curios: intoxicare cu Dum¬ 
nezeu» — titlul cărţii citate a lui George a Malory. 

Nu s-a putut stabili raportul de dependenţă cu Sf. Ioan Casian, pe care noi 
îl socotim că a activat înaintea lui Pseudo-Macarie. Dar cei care l-au urmat, au 
putut să se bucure de influenţa amîijdurora. Vom aminti aici, în prima etapă 
misticii de limba greacă din primele veacuri, care este evident că s-au bucurat 
de influenţa Omiliilor lui Macarie. Printre primii şi cei mai populari este Calinic 
Sirianul, ale cărui cateheze, puse în gura lui' Hypatios, au dezvoltat învăţătura «ade¬ 
văratului creştinism», practica rugăciunii neîntrerupte a inimii şi a virtuţilor. Ele 
arătă că autorul, trăind înainte de' 450, a cunoscut Omiliile lui Macarie care îi era 
lui anterior. 

Înaintea lor este citat Diadoh al Foticeii, care prelungeşte climatul şi voca¬ 
bularul lui Macarie, eu rugăciunea lui lisus şi practica isihastă in special, con¬ 
tinuate cu respingerea cohabitării păcatului cu harul şi învăţăturii speciale despre 
Botez şi despre discernămînt. 

George Malory şi Vincent Desprez notează influenţa specială a lui Macarie 
asupra misticilor sirieni şi nestorieni din secolele VII şi VIII: Dadisho Qatar şi 
Isaac de Ninive în sec. al VII-leai Iosif Hazzaya şi Ioan Dalyatha, în sec. ăl VlII-lea. 
Studiile făcute asupra lor de specialiştii apuseni, cunoscători ai limbii siriace, sînt 
numeroase 47 . , .. ,■ 

La bizantini influenţa a început să se manifeste puternic în special prin Sfîntul 
Simeon Metafrastul (Logotetul, 900—984), care, cu al său Monologion, colecţie de 
vieţi de sfinţi, a avut o mare căutare îndată după apariţia lui. 

. Aceste descrieri au făcut începutul vieţilor de sfinţi din Minei. Tot aşa de 
importantă şste tîlcuirea (traducerea interpretativă) a unui grup de 36 de Omilii, 
prefăcute în cinci Omilii mari care au fost integrate în Filocalie de Sf. Nicodim. 
A fost mare demnitar al curţii bizantine şi este pomenit ca sfînt la 9 noiembrie 
de Biserica noastră. 

Dar influenta Sfîntului Macarie s-a exercitat în veacul al Xl-lea asupra S/în- 
tuluf Simeon Noul Teolog (949—1022), «prin imnele şi cateheza lui despre Sfînta 


45..v. Vincent Desprez, «Maccire, Pseudo-Macaire, Macaire-Slmkon », în 
«Dictionnaire de Spiritualite», t. 10, c. 39—41. Vezi de asemenea Diadoh al 
Foticeii, Cuvînt ascetic, în Pilocalia română, voi. I, ed. II, p. 368—378; vezi de 
asemenea. J. M.eyendorff, cKyriakon, Feslschriit Johgnnes Quasten », voi. II,' 
p. 585—586, nota 6 ; vezi de asemenea J. Quasten, *Patrologie>, III, Westminster 
Md„ Neuman Press, p.' 165—166. 

46. Mariette Cândvet termină cu acest paragraf capitolul despre «În¬ 
văţătura Sf. Pseudo-Macarie». 

47. In această privinţă he folosim fot de articolul profesorului romano-Catolic 

Vjncent. Desprez, *Pseudo-Macaire (Symfeon)», din «D.S.»,• p,.39—43 şi de In¬ 
troducerea romano-catolicului GEORGE A. MÂLOREY, S. I., la cartea lui citată 
“Intoxfcated vrith God", p. 8—11. •' 

Treime, experienţa harului, condiţia omului păcătos fără mtntuire, tnâslicismuV 
despre locuirea Sfintului Duh şi despre ~2fe**ez£n auhul...»,.;nâre arată o puternică 
influenţă macarianfi. Romano-catolicul Viaeeuî Itesprez-aminteşte fn felul următor 
influenţa asupra Si. Grlgore Palama (1296—1359) : Elcitează -explicit pe «Macarie 
cel Mare» şi foloseşte două puucte din Învăţătura sa, pe care o interpretează 
intr-un mod special: 1. Participarea corpului la viaţa supranaturală, prin mijlo¬ 
cirea inimii, care este locul acelui nous (Omilia II, 15, 20). 2. Caracterul ne-intelec- 
tual'al luminii cere şt j, care se comunică substanţei sufletului» 48 etc., etc. 

Sînt pomeniţi In continuare alţi scriitori isihaşti bizantini, care şi ei au 
practicat rugăciunea inimii şi rugăciunea lui Ilsus, ca Nichltor Isihastul (pe la 1230 ), 
Si. Grigore din Sinai (1255—1346), care au accentuat integrarea sfînţitoare a trupului, 
sufletului şi duhului, fiind simţită prezenţa lăuntrică a lui Dumnezeu şi a ha¬ 
rului — viaţa duhovnicească a lui Macarie. Această influenţă s-a răsplndit mai 
departe prin doi discipoli ai Sf. Grigore din Sinai fn sec. al XlV-lea: Patriarhul 
Callistos şi Ignatie de Xanthopoulos, ca islhaşti. Si. Nlcolae Cabasila (1320—1391 > 
a strălucit prin «Viaţa tn Hristos» şl «Comentariu la Dumnezeiasca Liturghie», 
luînd tema rugăciunii inimii şi a vieţii duhovniceşti de la Macarie şi introduotnd 
noi perspective fn spiritualitatea sacramentală, cu accentul pe înttlnirea dinamică 
cu lisus Hristos Cel Înviat 4S . 

Inlluenţă asupra românilor. Preotul Vincent Desprez (monah de Ia Liguge) 
scrie îp opera citată de noi continuu, voi. I din Pseudo-Macarie, «Oeuvres Spi- 
rituelles», p. 16, In capitolul «L’Oeuvre du Pseudo-Macarie, tradition grecque»: 
«Colecţia a doua.a celor cincizeci de omilii duhovniceşti, şelecţiune inteligentă, 
cunoscută în Apus de la 1559, şi cea mai r&spfndită In Răsărit, ocupă 322 de pagini 
în ediţia critică, care se sprijină pe opt manuscrise». In nota 3 el continuă aşa : 
«Cele mai bune sînt cele din Halki Panhagias Kamariotisses 75, din al Xl-lea sau 
mai curînd al XH-lea secol (K) şi din Mosquensis, Biblioteca sinodală, gr. 177. 
sec. XII (M). Ele au aparţinut mtnăstirilor din Lavră (K) şi a lui Philotheon (M) 
din Muntele 'Athos şi provin de acolo, poate. Alte două manuscrise provin de la 
Athos şi unul din Siria—Palestina i cele mai vechi Invdţdmfnte privind pe ceilalţi 
doi iactori duc către Moldova şi Constantinopol («orientent vers la Moldavie et 
Constantinople»), 50 

Palsie Velicicovsky (1722—1794), care a activat şi a murit In Moldova, a 
lăsat două exemplare ale Filocaliei şi multe alte manuscrise în ruseşte; în biblioteca 
lui de la Neamţu s-au găsit multe manuscrise româneşti. Elş s-au Înmulţit prin 
strădania lui şi a altor călugări, arzlnd de focul dumnezeiesc, care le tilcuiau şi 
apoi le copiau, ca să le înmulţească, cu o scriere măiastră, şi frumos colorată. 
Multe dintre aceste manuscise au au fost răpite de prin mînăstiri de cei care ou 

48. Amintim combaterea ideii că autorul omiliilor este, după tradiţia orto¬ 
doxă, un călugăr ortodox grec djn secolul al XVIII-lea, făcută cu argumente 
interne şi externe, de Neophytos Kavsokalivites. (Vezi în această privinţă, op. cit-, 
aluiJean Meyendorff, «JM essalianism şi Antimessalianismt — A tresh Look 
şi at the tmacarian» Problem», p. 585, nota 2. 

49. A se vedea George A. Malorey, S. I., op. cit., p. 8 şi Vincent 
D c s p r e z, op. cit., p. 3£—40. 

50. Aceste probleme ale Sf. Grigore Palamas au fost dezvoltate pe larg de *J. 
Meyendorff fn <Introduction ă l'etude de Gregoire Palamas», col. «Patristica 
Sorbonensis», 3 (Paris, 1959, p. 198—213). Pentru Sf. Simeon Noul Teolog a se ve¬ 
dea George Malorey, op. cit., p. 8. 

voit să le tipărească (adesea fără a indica pe adevăratul traducător) 51 . Voi aminti 
aici unele tipărituri româneşti cu numele Sfîntului Macarie cel Mare sau Egipteanul 
şi apoi altele ale unor autori influenţaţi de scrierile lui Pseudo-Macarie. 

In prefaţa Patericului tipărit cu binecuvîntarea Mitropolitului Grigorie în 1828 
la Bucureşti, la «cuvintele Sfinţilor Bătrîni» (numite «apophtegmata» la greci), «care 
•cuvinte cîte au fost cu nume după Alfa-Vita, s-au tălmăcit de iznoavă din Pate¬ 
ricul cel grecesc de cel întru fericita pomenire dascălul Pafnutie. Iar cîte sînt 
aşezate în deosebite pricini fără de nume, unele s-au pus din Patericul cel româ¬ 
nesc, după cum s-au găsit scrise cu mîna. Iar altele iarăşi de iznoavă s-au tălmăcit 
din cel grecesc, aşezîndu-se fieşte-care pricină la locul ei în capete, după cum se 
văd. Care, ca un raiu duhovnicesc, ...deşteptînd sufletul către urmarea nevoinţelor 
îl aprind şi către calea ceea ce duce la împărăţia cerurilor îl povăţuiesc mai 
vîrtos pre cela ce şi-a ales lui-şi viaţa cea monahicească...» 52 . 

O parte de 40 de «cuvinte de învăţătură», profundă pe 12 pagini mari (şi 
necontestate de nimeni) citează pe Sf. Macarie Egipteanul. 

Amintim acum iarăşi traducerea fostului nostru profesor Preot Cicerone lor- 
■dăchescu, «Omilii duhovniceşti» de Sf. Macarie Egipteanul (Chişinău, 1931, 
242 pagini). 

Continuăm cu prelucrarea unei părţi a Omiliilor, făcută de Sfîntul Simeon 
Metafrastul (Logotetul) în cinci omilii mari, inclusă în Filocalie, unde a fost pu¬ 
blicată în româneşte 53 . 

in acelaşi cadru al iniluenţei operei care poartă numele Siintului Macarie 
asupra unor traduceri româneşti, începem prin a aminti cele două traduceri ale 
fostului profesor şi rector al Institutului Teologic din Bucureşti, Ene Branişte, opera 

Si. Nicolae Cabasila: «Viaţa în Hristos» şi «Comentarii la dumnezeiasca Litur¬ 
ghie» : In ele^se dezvoltă tema macariană a rugăciunii inimii şi sensurile spirituale 
•de la Macarie, cade dau perspectiva spirituală sacramentală a unei întîlniri dina¬ 
mice cu Iisus Hristos Cel înviat şi înălţat. 

Cu aceasta am ajuns la o listă a unor autori amintiţi parţial şi întîmplător 
la nr. 1076, 1617, 2014 ale Bibliotecii Academiei Române sau care n-au fost amin¬ 
tiţi nicăieri, deşi se citeau în cărţile călugăreşti şi despre care se va învăţa mai 
mult folosindu-se textele respective : In voi. I din Filocalie: Marcu Ascetul şi 
Diadoh al Foticeii (şi în voi. V); în voi. IV, Isihie Sinaitul, în al Vl-lea, Simeon 
Noul Teolog; în al Vll-lea Nichiior Isihastul, Grigore Sinaitul şi Grigore Palama ; 
în al VUI-lea Calist Patriarhul şi Ignatie Xanthopoulos; în al X-lea, Isaac Şirul. 

Influenţa asupra Slavilor 54 . Slavii, fiind creştinaţi de greci au primit influenţa 
macariană de la scriitorii greci «în formă de antologii şi florilegii», precizează 

51. Pentru toată partea aceasta cu citaţiile respective a se vedea George 
M a 1 o r e y, op. cit., p. 8—9. 

52. Vincent Desprez, *Pseudo-Macaire», «O euvres spirituelles, I, H o- 
melies propres â la coilection III», p. 16, şi nota 3. 

53. Eu însumi am împrumutat cinci manuscrise vechi splendide, de la Me'tpcul 
«Grădina Icoanei» şi n-am mai putut să le predau înapoi, nemaifiindu-mi resti¬ 
tuite, cu toată strădania mea disperată, din 1946, împărtăşind durerea celor lipsiţi 
•de lucrări, atît de preţioase şi sub oprobiul ruşinii de a le fi împrumutat unor oameni 
■fără conştiinţă, deşi erau socotiţi de o înaltă nobleţe. 

54. «Către pravoslavnicul cetitoriu» (de la ediţia veche), p. 3, din «Patericul ce 
cuprinde in sine cuvinte folositoare ale Sfinţilor Bătrîni» : De la Avva Macarie 
pag. 130—142 cu unele note explicative. S-a tipărit pentru întîia oară în* zilele lui 
Grigore Dimitrie Ghica Voievod Domnul Munteniei, cu osîrdia şi binecuvîntarea 
-celui de atunci Mitropolit al Ungro-Vlahiei Kiriu ’Kir Grigorie spre folosul şi în- 

specialiştii. Omiliile au apărut fragmentar înainte de secolul al XVI-lea şi Sf. Nil 
Sprsky (1433—^1508), care a trăit cîţiva ani la Muntele Athos, aproape de Constan- 
tinopol, a putut aduce în Rusia spiritualitatea rugăciunii Iui Iisus Hristos şi isi- 
hasmul. în scrierile sale se găseşte o- sinteză originală pe baza temelor ljii Macarie 
despre rugăciunea inimii, penthos, sărăcia interioară şi smerenia. Aceeaşi influenţă 
se manifestă la alţi teologi mari ai vremii ca losii din Volokalamsk (1,439—1515) 
şi Maxim Grecul (1470—1556). Influenţa macariană cea mai mare a venit însă prin 
traducerea Filocaliei greceşti (colecţie de scriitori isihaşti, depinzînd în mare mă¬ 
sură de Macarie), făcută de Paisie V elicicovsky (1722—1794). El a lăsat la Mînăstirea 
Neamtu şi două copii manuscrise ale Omiliilor lui Macarie, Specialiştii amintesc 
pe Si, Seraiim de Sarov (1759—1833), ca pe unul dintre sfinţii cei mai populari 
ai Rusiei, care medita zilnic asupra Omiliilor şi ca şi ele predica experienţa trei- 
mică a luminii, care preface chiar trupul cu lumina sa taborică. 

Fără îndoială însă, opera mistică anonimă rusă, scrisă sub influenţa lui 
Macarie, cea mai citită astăzi în lume, este «Povestirile unui pelerin rus către 
părintele său duhovnicesc» 5S . Ea descrie pelerinajul unui ţăran rus prin Siberia, 
la puţină vreme după războiul din Crimeea şi înainte de desfiinţarea iobăgiei, 
făcînd cunoscută starea Rusiei în toate privinţele. «Niciodată însă, ţăranul nu întîrzie 
cu descrierea lumii apărenţelor sensibile. Creştin, ortodox, el e în căutarea per¬ 
fecţiunii, grija lui fiind absolutul» (p. 11). El pelerinează «recitind rugăciunea lui 
Iisus aşa cum a învăţat-o din Filocalie. Această rugăciurie-monolog' arată occiden¬ 
talilor dorul de o rugăciune contemplativă, mal interioară, simplificată, o sinteză 
a elementelor răspîndite în Omiliile lui Macarie. Nepsis, ori constantă veghe inte- 
- rioară asupra celor gîndite, rugăciune neîncetată, rugăciune de foc, care face 
flacără în inimă şi transformă pe om printr-o experienţă a unei fiinţe înălţată la 
Hristos prin puterea Sfîntului Duh înlăuntrul său». 

Influenţa asupra Apusului. Problema importanţei vechii trăiri duhovniceşti a 
fost pusă mai ales în ţările cu mari dispute confesionale, care le împărţeau, ca 
Anglia şi Germania. De aceea noi nu ne vom ocupa aici de lucrarea duhovnicească 
a Sf. Casian în Europa, care a cuprins prin Romano-cătolicism întreg Apusul (Fiindcă 
am făcut-o în altă parte), oricît de atrăgător ar fi benedictismul, de pildă, ci vom 
rezuma această influenţă macariană în Bisericile din cele două ţări amintite, avînd 
ca urmare reflectarea obişnuită în Bisericile înrudite din alte ţări. 

Protestanţii au înţeles cuvintele sfinte ale bătrînilor ca îndemn la o viaţa 
cerească individuală. Descrierea ei de pietişti este aceea a trăirii îngereşti, cereşti, 
sub influenţa lui Iisus Hristos. Cîteva fragmente din lucrarea protestantului 
I. Ştoeiiel, «Teologia mistică a lui Macarie» ne va da un exemplu de experienţa 

demnarea celor ce vor să se îngrijească şi să se nevoiască pentru a lor mîntuire, 
în Bucureşti, la Sf. Mitropolie la anul 1828. S-a tipărit pentru a doua oară cu oste¬ 
neala şi cheltuiala P.S. Antim Petrescu, fost Episcop al Rîmnicului Noului Severin, 
Iar acum a treia oară se tipăreşte de către Institutul de editură creştină al Sfintei 
Episcopii a Râmnicului Noului Severin. Râmnicul Vîlcii, Tiparul Tipografiei Cozia 
a Sfintei Episcopii, 1930. 

55. A se vedea în voi. V din Filocalia românească cu titlul: «Parafraza In 
150 de capete a Sllntului Simeon Metairastul la cele 50 de cuvinte ale Slîntului 
Macarie Egipteanul », p. 293—387, la p. 277, indieîndu-se şi traduceri ce se află la 
Biblioteca Academiei Române. 

ei la protestanţi s*: «Treptele pe' care Urcă sufletul sint credinţa şi speranţa. Cu¬ 
răţia şi activitatea în lume, iubirea lui Dumnezeu şi a omului, smerenia şi rugă¬ 
ciunea care e «conducătorul jocului în carul virtuţilor»... sufletul vine mereu mai 
aproape de ţelul său însorit. Mereu mai curat şi mai rezonant se face el sub 
influenţa binecuvîntată a puterii duhovniceşti a fiinţei lui Hristos, a focului dum¬ 
nezeiesc, a luminii cereşti»! 

Focul dumnezeiesc consumă tot ce e pămîntesc şi păcătos in suflet şi urcă 
pînă la apatie. E pentru el un element de neînlocuit al vieţii, hrană şi iscusinţă, 
creştete, respiraţie în viaţă... începe viaţa duhovnicească de ceai mai înaltă clari¬ 
tate şl cunoaştere, Duhul Sfînt legîndu-se nemijlocit cu sufletul înfălăcărat, arzînd 
de lumină. El se face cu El acelaşi Duh şi un amestec, tot lumină, tot ochi, tot Duh, 
tot bucurie şi desfătare şi încintare, tot iubire şi milă, tot bine şi bunătate»... 

Hristos devine pentru el totul, rai şi pomul vieţii, perlă şi coroană... om şi 
Dumnezeu, vin şi apa vieţii, luptător şi aună, totul în toate... Plinătatea aduce di¬ 
mineaţa învierii şi fericirea cerească. Căci la Înviere se revarsă Dumnezeirea 
luminoasă a Iui Hristos şi focUl DUmnezeirii înlăuntrul sufletului şi pe corp, pe 
care-1 îndumnezeîeşte. 

In cerul cel unul sînt multe trepte şi verificări şi grade, dar pentru toate El 
este /piscul fericirii şi sfinţeniei. Acolo nu exiştă griji şi necazuri şi oboseală, nu 
bătrîn şi nici Satana şi luptă, ci numai desfătare şi bucurie, pace şi urare de bine. 
Toate sînt una în Hristos, toate se odihnesc în lumină, toate domnesc cu Hristos, 
în veşnicia, cea fără sfîrşit». 

Primul text tipărit al Omiliilor îl aflăm la Paris în 1559 de Jean Picus 57 . _ 
Protestanţii pietişti din sec. XVII şi XVIII au aflat în textele macariene un mod 
de apropiere harismatică, intimă şi personală, depărtată de scolasticismul greoi, 
romano-catolic, care avea- întîietate şi în unele cercuri teologice protestante. La 
Macarie ei aflau şi q atitudine constantă de luptă individuală pentru desăvîrşirea 
creştină şi chiar o bază părelnică pentru doctrina lor. 

Primul protestant pomenit de unii specialişti, care s-a bucurat de înrîurirea 
puternică, macariană, ar fi Johann Arndt (1555—1621), pastor luteran şi teolog 
german. Se spunea că cunoştea pe dinafară cele 50 de Omilii şi că a introdus 
pasaje întregi din ele în scrierile sale ca De vero christiano şi PaKidicsgartlein (gră¬ 
diniţa paradisului). 

A avut discipoli mulţi, unul dintre ei, Johann Gerhardt (1582—1637) a adus 
o renaştere a Germaniei în secolul al XVII-lea — cu interpretarea patristică a 
Sfintei Scripturi, prin scrierile lui Macarie. Un impuls foarte puternic al influenţei 
macariene asupra pietismului protestant la dat Gottlried Arnold (1666—1714), care 
a tradus în nemţeşte Omiliile lui Macarie; despre el se spune că a pregătit calea 
pentru o bază comună a unor comunităţi aproape călugăreşti,' care s-au dezvoltat 
în Europa şi America. El credea că Macarie învăţa şi justificarea numai prin cre¬ 
dinţă. Nemulţumit de starea pe loc a Bisericii Luterane, el a predicat desăvîrşirea. 


56. Pentru paragraful acesta vezi Introducerea la cartea lui G e o r g e A. 
M a 1 o r e y, p. 9, cu indicaţii bibliografice şi J. Meyendorff, *Kyriakon, Fests- 

57. Noi avem, de mai bine de patruzeci de ani,ediţia franceză tradusă de filo¬ 
soful creştin francez Jean Gauvain, cu o introducere excepţională şi note bogate, 
in 1943, în colecţia «Caietelor Ronului»; între timp am mai cunoscut altele, mai 
ales prin recenzii. 

crift Johannes Quasten >, p. 585—586, nota 6. 

cum era văzută de Macarie, ca un proces care duce la îndumnezeire, printr-o 
constantă veghe a inimii omului. 

In Franţa e amintit pastorul hughenot Pierre Poiret (1646—1719), avînd o 
influenţă imensă asupra grupurilor pietiste din Franţa, Olanda şi Anglia. Şi el a 
avut viziunea vieţii creştine ca o călătorie mistică a unui pelerin, plină de pre¬ 
faceri progresive, pe o temă aflată la Macarie 58 . I se atribuie formula următoare: 
«Nu e nevoie să arăţi omului care are ochi care să citească, că toată Teologia 
Mistică e întemeiată pe Macarie» 59 . 

Scrierile pietiste ale unor teologi de talia lui Arndt, Arnold’ ‘ Kopken şi Chris- 
tian Hoburg, (ultimii doi din secolul al XVlI-lea) erau adesea retipărite. In felul 
acesta ideile macariene au putut pătrunde pe deplin In adîncurile Creştinismului 
apuşşan, «care era însetat de un contact imediat cu Dumnezeu intr-o experienţă 
de conversiune». Această influenţă, care poate fi văzută şi în scrierile lui Şaten 
Kirkegaard (1813—1855), care, deşi nu citează pe Macarie şi care a citit De veto 
christiano a lui Arndt a te o apropiere macariană precisă prin conversiunea la cre¬ 
dinţa lui radicală şi totala urmare a lui Hristos 60 . 

; In Marea Prietenie influenţa macariană s-a manifestat cu putere începînd din 
secolul al XVlII-lea : In 1721, Preotul Tha mas Haywood a făcut prima traducere 
a Omiliilor, cu titlul: «M oralitatea primară sau Omiliile spirituale ale Şi. Macarie 
Egfptegnul». Această traducere a impresionat mult pe Samuel Wesfey (1662—1735) 
şi pe cei doi. fii ai-săi: John (1703—1791), ă cărui pasiune a entuziasmat şi pe 
Charles (1707—1788). J. Wesfey a făcut o nouă traducere a Omiliilor prin ale¬ 
gerea acelora pe care le socotea cele mai importante şi le-a tipărit în primul 
volum al bibliotecii sale creştine (1749). 

Influenţa lui Macarie era mare şi aceasta se vede şi în cercurile ierarhice 
catolice înalte. Scrierile macariene, In special cele 50 de Omilii, erau foarte atrac¬ 
tive pentru cititorii cu înclinare pietistă sau mistică, cu dorinţa de a intra într-o 
luptă interioară cu forţele întunericului, într-un Botez constant în Duhul Sfînt 
care să asigure conversiunea biruitoare. G. Malorey citează la sfîrşitul acestui 
paragraf pe marele teolog Quasten, care rezumă astfel influenţa lui Macarie asupra 
nenumăratelor generaţii de creştini scriind: «Aceste Omilii îndreptăţesc pe autorul 
lor la o poziţie pre-eminentă în istoria misticismului creştin din primele veacuri 
şi au făcut dovada unui izvor de inspiraţie şi pentru misticii moderni» 61 . 

(Despre influenţa exercitată asupra lumii creştine de Omiliile duhovniceşti 
macariene, mai departe, se pot trage concluzii evidente din simpla lectură a pa¬ 
ginilor 41—42 din articolul lui Vincent Desprez «Pseudo-Macarie (Simăon)» din D. 
de la S., p. 41—42). 


58. Reprodusă deDr. Dionys Stefenhofer, în lucrarea lui, citată mai 
sus, «Des Heiligen Makarius des Agypters, Piinlzig Geistliche Homilien* traduse 
din greceşte în «Bibliothek der Kirchenvăter», <S 1913, Kempten şi Mflnchen p. XIX— 
XX), după Steefiels «Die mystische Theologie Makarius des Aegyoters», Bonn, 
1908. 

59. Revenim la izvoarele noastre principale, G. Malorey şi Vincent 
Desprez, dar mai ales la primul. 

60. Vezi I. Stoeffels, «D/e mystische Theologie Maraius des Aegypters » 
(Bonn, 1908). 

61. E. Benz, «Die Protestantische Thebais zur Nachwirkung des Makarius 
Aegyptej im Protestantismul des 17 und ÎS Jahrhunderts in Europa und Amerika », 
(Wisbaden, 1963), p. 26—28. 








VIAŢA SFlNTULUI MACARIE EGIPTEANUL 


Multe şi mari au fost luptele duse în timpul vieţii lor de sfinţii şî 
nemuritorii părinţi Macarie Egipteanul şi Macarie Alexandrinul, de 
(aceşti) bărbaţi viteji şi atleţi nebiruiţi J , însă am ezitat să le spun şi 
scriu, (de teamă) ca nu cumva să nu fiu necrezut de cei puţin credin¬ 
cioşi, Totuşi, de dragul celor înţelepţi, a celor care s-au învrednicit de 
a primi darurile Sfîntului Duh, voi istorisi luptele duse cu demnitate, 
exerciţiul (spiritual) şi renumele dobîndit de sfinţii Macarie! 

Voi istorisi, în primul rînd, virtuţile lui Macarie Egipteanul. Aces¬ 
ta a trăit nouăzeci de ani 2 . S-a dus în pustiu pe cînd avea treizeci de 
ani şi a vieţuit acolo şaizeci de ani. întru atît a stăruit în ostenelile 
asceţilor şi întru atît a înaintat în virtute, încît era numit «copilul bă¬ 
trân». La vîrsta de 40 de ani, după ce a fost dăruit cu puterea de a 
stăpîni duhurile, cu darul vindecărilor şi cu duhul profeţiei, s-a învred¬ 
nicit de darul preoţiei. 

Cu el vieţuiau în adîncul pustiului, numit Scetic doi ucenici : Unul 
vieţuia în preajma lui pentru a se îngriji de cei care veneau (să-l vadă), 
iar altul locuia într-o chilie aparte. 

Cu timpul, Sfîntul Macarie, care avea ochi prevăzător, a zis celui 
care-1 slujea, care se numea Ioan şi care, mai tîrziu, a ajuns preot în 
locul lui: ascultă, frate, cuvîntul meu ; văd că te ispiteşte duhul iubirii 
de argint. Dacă vei lua aminte la cele ce-ţi spun, te vei desăvîrşi în lu¬ 
crul lui Dumnezeu în acest loc, vei fi slăvit, iar biciul nu se va apropia 
de cortul tău ; dar dacă nu vei lua aminte la cuvîntul meu, vei avea 
parte de sfîrşitul lui Ghiezi şi de patima lui. Acestea spunea sfîntul cu 
cindi arii înainte de moartea sa. După alţi 15 ani, (ucenicul său Ioan), 
care încălcase votul sărăciei, atît s-a îmbolnăvit de elefantiază, încît 
nu se afla loc neatins pe trupul său unde să-şi pună cineva degetul. Aşa 
s-a împlinit profeţia sfîntului cu cel care nu l-a ascultat. 

Cît despre lipsa de preocupare pentru mîncare şi băutură (a sfân¬ 
tului şi a celor din preajma sa) aproape că este de prisos să vorbim : că 
o atare lipsă de preocupare nu se putea vedea nici la (monahii) din afa¬ 
ra mînăstirilor, nici la cei din pustietăţi. 

1. Autorul socoteşte că este vorba despre doi Macarie. 

3. In alte locuri se spune că a trăit o sută de ani. 






Erau, deasemeni, superiori tuturor şi prin zelul arătat pentru îm¬ 
plinirea poruncilor lui Dumnezeu : fiecare se străduia să întreacă pe 
aproapele său prin diferite nevoinţe. 

Cît despre Sfîntul Macarie, se mai spune că cea mai mare parte a 
timpului şi-o petrecea în extaz, o dedica lui Dumnezeu şi nu lucruri¬ 
lor pămînteşti. 

Despre el se mai spun încă şi multe alte lucruri minunate. 

Se spune că un bărbat egiptean decăzut s-a îndrăgostit de o femeie 
căsătorită şi cuminte. Şi pentru că n-a reuşit să-şi împlinească (gîndul 
său) s-ă dus la un vrăjitor şi i-a spus : fă cum ştii, ca să mă iubească, 
sau s-o alpnge bărbatul ei. Primind vrăjitorul destule daruri de la el şi 
neputînd să rătăcească mintea femeii, a făcut ca ea să apară, celor ce-o 
priveau, cu chip de iapă. Venind la dînsa bărbatul ei şi văzînd-o cu 
acest chip, a început să plîngă şi să se jeluiască de o aşa nenorocire. 
Acesta chemînd pe bătrînii satului, le-a arătat-o, dar ei n-au ştiut ce 
s-a întîmplat. Timp de trei zile ea n-a mîncat nimic. 

In sfîrşit, pentru ca Dumnezeu să slăvească pe sfîntul său, bărba¬ 
tului i-a venit ideea s-o ducă în pustiu la Sfîntul (Macarie). I-a pus 
căpăstru şi a dus-o acolo unde locuia omul lui Dumnezeu. 

Cînd bărbatul a ajuns în acel loc, i-au zis fraţii : De ce ai adus aici 
această iapă ? Iar el le-a zis : Ca sâ se miluiască prin rugăciunile drep¬ 
tului. Ei, însă, i-au zis : Ce i s-a întîmplat ? El le-a zis : Iapa aceasta, 
pe care o vedeţi, a fost biată nevastă-mea şi nu ştiu ce este cu ea acum. 

Toate acestea i s-au descoperit sfîntului şi s-a rugat lui Dumnezeu 
pentru ea. 

Auzind acestea (fraţii) s-au dus la Macarie, robul lui Hristos şi i-au 
zis : Cineva a adus aici o iapă. El însă, le-a zis: Voi sînteţi cai, pentru 
că aveţi ochi de cai. Aceea, însă, este femeie, aşa cum a fost făcută, 
că apare aşa schimbată, pentru ochii celor amăgiţi. 

Aducînd-o bărbatul ei la el, (Sfîntul) a binecuvîntat apă, a turnat-o 
peste ea şi a spus o rugăciune peste capul ei. Şi îndată a apărut tutu¬ 
ror celor ce o priveau, femeie, iar el a poruncit să i se dea să mănînce. 
Apoi, omul lui Dumnezeu, adresîndu-i-se, i-a zis : Niciodată să nu ne¬ 
glijezi (a merge) la biserica lui Dumnezeu şi a te împărtăşi cu tainele 
lui Hristos. Aceasta ţi s-a întîmplat pentru că timp de cinci săptămîni 
nu te-ai apropiat de preacuratele taine. 

Şi aşa, vindecînd-o la trup şi la suflet, i-a dat drumul. 

Se zice că în anii cej din urmă ai vieţii sale, (Macarie), a săpat un 
canal subteran lung de o jumătate de stadiu, care pornea de la chilia 
sa şi ducea la o peşteră. Atunci cînd veneau mulţi (vizitatori) la el şi îl 






38 


SFINTUL MACARIE EGIPTEANUL 


deranjau, el ieşea din chilie pe ascuns, se ducea la peşteră şi era de 
negâsit. Trecînd prin canal, făcea 24 de rugăciuni pînă la peşteră, iar 
cînd se întorcea, făcea la fel. 

Despre el serice-că, pentru a convinge pe un eretic, care nu credea , 
în învierea trupurilor, a înviat un mort. Acest lucru s-a făcut cunoscut 
pretutindeni în pustiu. 

Altă dată, a fost adus la el, legat de însăşi mama lui şi ţinut din 
două părţi de doi tineri, un copil demonizat. Astfel de isprăvi făcea de¬ 
monul: mînca pîini făcute din trei baniţe (de făină)-şi-bea o amforă de 
Cilicia de apă, apoi le da afară, prefăcîndu-le în abur, ca şi cînd ar fi 
fost consumate de foc ; pentru că există o ceată de demoni, care se zice 
«cea de foc», care alterează nu numai trupul, ci şi mintea oamenilor. 
Acesta, neîndestulîndu-se de mama sa, îşi mînca şi murdăria şi-şi bea 
urina. Plîngînd, deci,' mama lui şi jelindu-se,îl implora (pe sfîntul). Sfîn- 
tul, însă, luîndu-1 pe acela şi rugîndu-se pentru el, timp de două zile, a 
încetat patima aceluia cea înfricoşătoare, venită de la diavol. Atunci a 
întrebat-o pe mama lui • Cît vrei să mănînce ? Iar aceea i-a zis : Zece 
litre 3 . (Sfîntul) a certat-o pentru că spusese prea mult, apoi rugîndu-se, 
iarăşi pentru ţînăr, cu post, timp de 7 zile, a izgonit de la el demonul 
lăcomiei şi a stabilit hrana lui la trei litre de pîine, dar şi pe acelea, 
muncind ; să le mănînce. Aşadar, şi pe acesta, cu ajutorul harului divin 
vindecîndu-1, l-a dat mamei sale. 

Aceste lucruri minunate le-a făcut Dumnezeu prin Macarie, prie¬ 
tenul său cel adevărat, al cărui suflet nemuritor este acum cu îngerii. 
Eu n-am fost în preajma acestui sfînt, pentru că un an înainte de ve¬ 
nirea mea în pustiu, a adormit. 

VIAŢA SFÎNTULUI MACARIE ALEXANDRINUL 
(DIN ISTORIA LAUSIACĂ A LUI PALADIU) 

Am trăit în preajma Sfîntului Macarie Alexandrinul pe cînd era 
preot al aşa ziselor chilii, în care eu am locuit nouă ani. Dintre aceştia, 
timp de trei ani a locuit împreună cu mine acest Macarie, trăind în .li¬ 
nişte. Unele din faptele şi semnele lui minunate le-am văzut eu însumi, 
pe altele le-am auzit de la alţii, care au vieţuit împreună cu el, iar al¬ 
tele le-am auzit de la mulţi alţii. 

Nevoinţa marelui Macarie, după cum eu şi mulţi alţii am cunoşcu- 
t-o, aceasta era : dacă auzea că cineva se nevoieşte într-un lucru, nu- 
maidecît se nevoia şi el în lucrul acela. Deci, auzind el că Tabeni'şioţii 
nu mănîncă bucate (preparate) la foc, în timpul postului mare, a hotărît 











ca timp de şapte ani, (nici) el să nu mănînce bucate (pregătite) la foc, ci 
numai zarzavaturi crude şi, dacă va avea la îndemînă, legume muiate 
in apă; altceva, nimic. Auzind că altul mănîncă doar o litră de pîine 
(în timpul postului mare) a spart vasele pe care le avea şi a pus me¬ 
rindele într-un vas cu gîtul subţire, hotărîndu-sp să nu mănînce decît 
atîta cît va putea scoate cu mîna din el. Mare i-a fost acest (examen) 
al cumpătării ! Ne povestea, glumind, că uneori (reuşea să) apuce mai 
multe bucăţi (de pîine), însă nu le putea scoate afară pe (gura) strimtă 
a vasului. Vameşul, zicea el, de obicei nu-mi permitea să mănînc. Aşa 
se face că timp de trei ani am mîncat patru sau cinci uncii (de pîine), 
untdelemn am consumat un sfert de litru, iar apă am băut tot atît de 
puţin. 

Cîndva, povestea el, a hotărît să-şi învingă somnul. N-a venit la 
adăpost timp de douăzeci de zile şi douăzeci de nopţi, ziua fiind topit 
de arşiţă, iar noaptea fiind chinuit de febră. (Apoi a venit în chilie). 
Dacă n-aş fi venit la adăpost, spunea el, şi dacă n-aş fi dormit, mi-se 
usca creierul. Dar, cînd mi-am revenit, zicea,- (mi-am dat seama că) în¬ 
vinsesem somnul, pentru că nu m-am lăsat pradă lui decît atît cît îi 
era necesar firii. 

Cîndva, ne spunea el, a dorit să intre în grădina în care se afla, zi- 
ce-se, monumentul lui Ianniş şi Iamvris, vrăjitori care au trăit pe vre¬ 
mea lui Faraon, pentru a înfrunta pe demonii de acolo ; .pentru că se 
zice că în acel loc fuseseră aşezaţi de ei, prin meşteşugul vrăjitoriei, 
mulţi şi temuţi demoni. Datorită vrăjitoriei, aceştia deţinuseră locurile 
de cinste la curtea lui Faraon. Avînd, deci, putere (mare) în Egipt, au 
construit, în vremea vieţii lor, din pietre dreptunghiulare, acea lucrare, 
în care au făcut un mormînt. (Inlăuntru) au depus mult aur, au plantat 
copaci de tot felul şi au săpat o mare fîntînă cu apă, sperind, zice-se, 
ca după plecarea lor de aici (în viaţa de dincolo) să se desfăteze în 
acel paradis. Deci, pornind spre grădină şi necunoscînd drumul, Maca- 
rie, robul lui Dumnezeu, a fost condus doar de stele, aşa cum sîrit con¬ 
duşi marinarii care străbat mările. Aşa a străbătut tot pustiul. Avînd 
însă, cu el o legătură cu nuiele, punea ea semn, cîte una la o milă, ca 
să-l ajute la întoarcere. ! 

După nouă zile se afla lingă grădină şi, venind noaptea, s-a culcat 
puţin. Venind, însă, diavolul şi adunînd acele nuiele, le-a pus lingă 
capul luL A făcut aceasta (diavolul), .desigur,,cu permisiunea lui Dum¬ 
nezeu, pentru ca (Macarie) să se exerseze şi mai mult şi pentru a nu-şi 
pune nădejdea în nişte nuiele, ci mai degrabă în harul Iul Dumnezeu, 
har oare a condus mai bine de ,40 de ani poporul Israel prin pustiu, 

prin stîlpul de foc şi prin nor, deşi poporul nu i se supunea şi i se 
împotrivea. 

Şi, scuflîndu-se (Macarie), a aflat nuielele sfrînse în mănunchi. 

Spunea sfîntul: Apropiindu-mă de grădină, au ieşit-din ea, în în¬ 
tâmpinarea mea, ca la 70 de demoni, de tot felul: unii ţipau, alţii 
ţopăiau, alţii scrîşneau dinţii amarnic împotriva mea, iar alţii venind 
în zbor spre faţa mea, îmi ziceau: Ce vrei, Macarie, ispita monahilor? 
De ce ai venit la noi ? Am uneltit noi împotriva vîeunuia dintre mo¬ 
nahi ? Doar ai ceea ce ne aparţinea, ai pustiul de unde tu, împreună 
cu cei asemenea ţie, aţi izgonit pe confraţii noştri. Nu avem nimic comun 
cu tine. De ce vii în locurile noastre ? Ca anahoret, mulţumeşte-te cu 
pustiul! Nouă ne-au hărăzit acest loc cei ce l-au construit. Nu vei putea 
să rfimîi aici. De ce vrei să intri acolo, unde nimeni dintre oamenii cei 
vii n-au intrat, de cînd fraţii (noştri) au zidit acest (monument) şi au 
fost îngropaţi aici de noi. Şi multe spunîndu-i demonii, plîngînd şi tîn- 
guindu-se, le-a zis : Voi intra numai să văd şi voi pleca. Demonii, însă, 
(i-au zis) : promiie-ne acest lucru pe conştiinţa ta! Eu, spunea'Macarie, 
le-am zis : Aşa voi face. Şi îndată au dispărut. 

Intrînd, deci, am văzut totul : am văzut cazanul de aramă, legat 
cu lanţ de fier, lîngă fîntîhă, mîncat de timp, şi fructul de oţetar uscat, 
nemaiavînd nimic jnlăuntru. 

Plecînd, apoi, netulburat de acolo, sfîntul s-a întors în 20 de zile 
(la chilia lui). Şi pentru că n-a gustat nimic, cît timp a călătorit prin 
pustiu, dat fiind, că merindele i se terminaseră, răbdarea i-a fost greu 
încercată. Pe când era la capătul puterilor şi voia să stea jos şi să se 
odihnească, i s-a arătat cineva, asemenea unei fete îmbrăcată în giulgiu 
curat, care avea un vas din carp picura apă şi stând ca la un stadiu, îl 
chema să vină şi să bea. Trei zile a văzut-o; trei zile a venit către ea, 
dar n-a putut s-o ajungă, însă cu speranţa că-şi va astâmpăra setea, 
a răbdat oboseala. După aceea, i ş-a arătat o turmă de bivoliţe, dintre 
cele ce trăiesc prin acele locuri. Una dintre ele, care avea viţel, a stat 
înaintea mea. Şi văzînd că îi curge laptele, m-am apropiat 4 e ea Şi 
sugînd, m-am săturat. Aceasta, supunîndu-se unei porunci divine, m-a 
urmat pînă la chilie. Eu o sugeam, iar pe viţelul ei nu-1 primea. 

Altă dată, acest virtuos (bărbat), pe cînd săpa în apropierea stufului 
şi a lăstărişului o fîntînă pentru îndestularea monahilor, a fost muşcat 
de o aspidă. Această vietate are venin ucigător. Şi apucînd-o sfîntul cu 
mîinile de grumaji, a rupt-o în bucăţi şi i-a zis : Dacă Domnul meu nu 
te-a trimis la mine, cum de ai îndrăznit să vii (aici) ? 

Acest Macarie, (zis) cel Mare, a avut mai multe locuinţe în pustiu 
ih care se nevoia pentru virtute : una în adîncuî pustiului Scetic, alta 







în Libia, la aşa-zisele «chilii» şi alta în'RiUritfle Nitriei. Prima era fără 
ferestre ; se zice că aici stătea Macarie, în întuneric, tot timpul postului 
mare ; a doua era foarte strimtă ; (stînid aici) nu putea nici picioarele să 
şi le întindă ; în sfîrşit, a treia era mai largă ; aici primea pe cei care 
veneau să-l viziteze. 

Atîta mulţime de demonizaţi a vindecat acest iubitor de Dumnezeu,, 
incît nu este lucru uşor a-i enumera. 

Pe cînd ne aflam noi la acest sfînt, a fost adusă pe braţe o tînără 
de neam nobil din Tesalonic, pentru că era paralizată de mulţi ani. 
Şi aducînd-o la el, a fost pusă lîngă chilia sa. Făcîndu-i-se milă, el s-a 
rugat îndelung pentru ea şi a uns-o cu untdelemn sfinţit, chiar cu 
mîinile sale. După 20 de zile ea s-a făcut sănătoasă şi mergea pe pi¬ 
cioarele ei. Şi venind în oraşul ei, a trimis multe ajutoare la sfinţi. 

Auzind Macarie că Tabenisioţii au viaţă aleasă, şi-a schimbat veş¬ 
mintele, a luat înfăţişare de muncitor şi străbătînd pustiul, timp de 
10 zile, a venit la Tebaida. Intrînd în mînăstirea lor, a întrebat de arhi¬ 
mandritul Pahomie, (conducătorul) lor, bărbat foarte încercat, care avea 
harul profeţiei. Duhul, însă, nu i-a descoperit lui Pahomie că el era 
Macarie. Deci, apropiindu-se de acesta, Macarie i-a zis : Mă rog ţie. 
Domnule, primeşte-mă în mînăstirea ta, ca să devin monah. Atunci 
Pahomie i-a răspuns : Eşti deja bătrjn, cum vei putea să te nevoieşti ? 
Fraţii se nevoiesc din tinereţe ; se obişnuiesc cu ostenelile şi nu li se 
pare greu. Tu, însă, la aşa vîrstă, nu vei putea suporta ispitdle, te vei 
scandaliza şi, plecînd, ne vei vorbi de rău. Şi nu l-a primit. El, însă, 
a stăruit (să fie primit) şi n-a mîncat şapte zile. Apoi a zis marele 
Macarie (lui Pahomie) : Primeşte-mă, awa, şi de nu voi posti ca aceştia 
şi de nu voi face ceea ce fac jaceştia, să porunceşti să fiu izgonit din 
mînăstire. Auzind acestea, marele Pahomie i-a convins pe fraţi să-l pri¬ 
mească. Numărul lor era, ca şi astăzi, 1400. Deci, a fost primit marele 
Macarie în această mînăstire şi după puţin timp a venit postul cel mare. 
I-a văzut marele Macarie pe fiecare dintre ei supuriîndu-se la felurite 
nevoinţe : pe umil mîncînd doar seara; pe altul la două (zile), iar pe 
altul la cinci (zile); pe altul stînd toată noaptea (la priveghere), iar 
ziua următoare venind la lucru. Atunci, el a udat nişte tufe de finic; 
acestea au crescut (şi au ascuns chilia, iar el stînd într-un colţ, pînă 
ce a trecut postul şi au venit Paştile, nu s-a atins de pîine şi apă, nu 
şi-a îndoit genunchii să se culce, n-a stat jos şi n-a mîncat nimic, afară 
de frunze crude de varză, duminica, ca să pară că mănîncă şi să nu se 
mîndrească. Iar dacă vreodată ieşea pentru vreun lucru ce-i era ne¬ 
cesar, se întorcea îndată şi-şi continua munca, fără să-şi deschidă gura 
şi fără să vorbească. Stînd, deci, în picioare, nu făcea altceva, decît se 

ruga cu inima şi prelucra frunzele pe care le avea la îndemînă. Vă- 
zîndu-l monahii acelei mînăstiri, s-au ridicat împotriva egumenului lor 
şi i-au zis : De unde ai adus pe acest om fără de trup, ca să ne umileşti ? 
Să ştii că dacă nu-1 scoţi de aici,astăzi toţi plecăm de la tine. Auzind 
acestea de la fraţi, marele Pahomie i-a întrebat (ce face) şi aflînd cum 
se nevoieşte, s-a rugat lui Dumnezeu să-i descopere cine este acesta. 
Şi i s-a descoperit că acesta este Macarie monahul. Atunci Pahomie, 
luîndu-1 de mînă şi ducîndu-1. în lăcaşul de rugăciune, în care se afla 
şi jertfelnicul, l-a îmbrăţişat şi i-a zis Vino, bătrîne venerabil ! Tu 
eşti Macarie şi mi-ai ascuns acest lucru. De mult am dorit să te văd,, 
pentru că am auzit de faptele tale. Iţi mulţumesc că ai mustrat pe fiii 
mei, ca să nu socotească nevoinţa lor un lucru extraordinar. Acum te 
rog, du-te la locurile tale, pentru că ne-ai edificat în destul, şi roagă-te 
pentru noi. Apoi, rugîndu-1 toţi fraţii, a plecat. 

Altă dată — ne istorisea acest om lipsit de patimi — pe cînd îm¬ 
plineam nevoinţa monahicească,, precum dorisem, mi-a venit în minte 
ca timp de cinci zile să mă gîndesc doar la Dumnezeu şi la nimic alt¬ 
ceva. Şi pentru că m-am hotărît să fac ace’asta, am încuiat chilia şi 
curtea, ca să nu răspund celor care ar fi venit la mine. Am început de 
luni; atunci am poruncit minţii mele şi i-am zis : Vezi să nu cobori 
de la cele cereşti. Acolo ai pe îngeri, pe arhangheli, pe heruvimi şi pe 
serafimi; acolo ai pe Dumnezeu, făcătorul tuturor acestora. Acolo pe- 
trece-ţi timpul! Să nu cobori la cele pământeşti şi să nu nutreşti cugete 
lumeşti. Am rezistat două zile şi două nopţi, dar atît de‘mult am mîniat 
pe diavolul, încît s-a făcut limbă de foc şi mi-a ars tot ce aveam în 
chilie ; chiar şi rogojina pe care stăteam a luat foc, încît am crezut că 
şi eu însumi voi, arde. A treia zi, cuprinzîndu-mă frica, m-am lăsat 
de acest gînd ; nemaiputînd să am mintea neclintiă la Dumnezeu, am 
cobori t-o la cercetarea lumii acesteia, ca să nu mi se socotească aceasta 
drept mîndrie. 

Altă dată (la Macarie) a fost .adus un copil, care era muncit de un 
duh necurat. El, punîndu-şi mîna dreaptă pe capul copilului şi pe cea 
stingă pe inima lui, atît s-a rugat, încît a ajuns să fie suspendat în aer. 
Copilul al cărui trup era umflat de apă ca un burduf, a strigat din 
toate puterile, şi dînd drumul apei, a ajuns ca la început. Apoi, unglndu-1 
cu untdelemn sfinţit, a turnat peste el apă binecuvintată şi dîndu-1 
tatălui său, i-a poruncit să nu se atingă de came şi vin timp de 40 de 
zile. Şi aşa, vindecîndu-1, i-a slobozit. 

Cîndva, pe marele Macarie îl tulburau gîndurile slavei deşarte, 
ispitîndu-1 să iasă din chilie şi să meargă la Roma, chipurile, ca să facă 
bine celor bolnavi; pentru că mare era întrU el :harul Domnului, care 









lucra împotriva duhurilor. Şi pentru că de mult timp îl tulburau, iar 
el nu li s-a supus, (în cele din urmă) l-au năpădit şi mai tare. Deci, 
culcîndu-se sfîntul pe podeaua chiliei, a lăsat picioarele să-i iasă afară 
şi a zis demonilor (care-l ispiteau) cu slava deşartă : trăgeţi-mâ, demo¬ 
nilor, dacă puteţi! Pentru că eu (de voia mea), nu-mi voi purta pi¬ 
cioarele în altă parte. Deci, dacă puteţi să mă duceţi aşa, acolo unde 
ziceţi, voi merge. Apoi s-a jurat şi a zis : Aşa voi sta pînă seara ; dacă 
nu mă veţi mişca, nu vă voi asculta. Şi a stat nemişcat şi s-a sculat 
abia seara tîrziu. Venind, deci, seara, gîndurile* iarăşi îl tulburau, de 
data aceasta cu şi mai multă putere. Atunci, sculîndu-se sfîntul şi luînd 
un cpş, care conţinea ca la două baniţe, l-a umplut cu nisip şi punîndu-1 
pe umăr, a pornit să străbată pustiul. Pe drum l-a întîinit un învăţat 
din Antiohia, pe nume Ţeosevie, care i-a zis: Ce duci acolo, ava? 
Dă-mi mie povara şi nu te mai chinui. El, însă, i-a zis : Eu chinuiesc 
pe acela care mă chinuieşte. (Eu îmi chinuiesc trupul), pentru că zbur¬ 
dalnic fiind, îmi inspiră gîndul peregrinării. Şi aşa zicînd, a mers mult 
timp prin pustiu, iar după ce şi-a domolit trupul,, a intrat în chilie. 

Istorisea, cîndva, acest minunat Macarie, un lucru cu totul aparte 
despre Marcu ascetul şi zicea : Pe cînd slujeam Sfînta Liturghie, am 
observat, la momentul împărţirii tainelor lui Hristps, că lui nu i-am 
dat niciodată împărtăşanie şi că un înger i-o dădea, luînd-o de pe jert¬ 
felnic. Eu vedeam decît dosul mîinii celui ce-i dădea împărtăşania. 
Acest Marcu, deşi era tînăr, ştia pe de rost Vechiul şi Noul Testament; 
în plus, el era foarte blînd şi curat ca nimeni altul. 

Intr-una din zile, avînd timp, m-am dus la (sfîntul) Macarie, pe 
cînd el era foarte bătrîn. Am stat lingă uşa chfliei lui, ca un novice, 
pentru că îl socoteam mai presus de oameni — după cum şi era — şi 
l-am ascultat îndelung. Trăise singur şi, deşi se apropia de suta de ani 
şi-şi pierduse dinţii, se mai lupta cu sine şi cu diavolul şi zicea : Ce 
mai vrei, bătrîne mizerabil ? Iată, ai băut şi vin şi de untdelemn te-ai 
atins ! Ce vrei să-ţi mai fac, lacomule, robul pîntecelui ? Apoi adre- 
sîndu-se demonului, (continua): Du-te de la mine, diavole ! M-ai făcut 
să Îmbătrânesc în nepăsare, ai adus slăbiciuni peste trupul meu, m-ai 
făcut să mă înfrupt din vin şi din untdelemn, m-ai făcut să iubesc plă¬ 
cerea. Nu mai ai nimic de răpit de la mine. Du-te, deci, de la mine, 
ţu, cel-ce urăşti pe oameni ! Apoi, (din nou către sine), ca unui nesă¬ 
buit, îşi zicea : Haide, flecarule şi mînpăule ! Pîhă cînd voi fi cti tine ? 

Istorisea Pafnutie, robul lui’ Dumnezeu, ucenicul acestui om mi¬ 
nunat, că într-una din zile, pe cînd Mâcarie stătea în curtea casei şi 
vprfcea cu Dumnezeii, o hienă, luîndu-şi puiul Care era orb şi împingînd 
cu capul portiţa casei, aintrat la ei şi l-a aruncat la picioarele lui. 

Luînd puiul şi scuipînd peste ochii lui, Sfinţii!'Macarie s-a rugat şi 
numaidecît acesta a văzut; iar hiena, alăptîndu-1, a plecat. A doua zi, 
(hiena) i-a adus Sfîntului Macarie pielea unui berbec mare. El a lăsat 
această piele Sfîntului Atanasie, episcopul; Fericita Melaniam-a încre¬ 
dinţat că Sf. Atanasie i-a dat ei acea pidle, care se zicea «darul hienei». 
Domnul a făcut aceasta, ca să fie slăvit robul său aşa cum a făcut cu 
Ilie şi cu Daniel. . i- 

Se spune despre acest sfînt că, de cînd a fost botezat, n-a scuipat 
jos timp de 60 de ani. El s-a botezat cînd avea 40 de ani; la acea Vârstă, 
chipul său era destul de mic şi avea pâr doar pe buza (de sus) şi cîteva 
fire în vîrful bărbii ; aceasta, pentru că din cauza ostenelilor monahi¬ 
ceşti, nici perii bărbii nu-i crescuiseră. într-una din zile m-am dus la 
sfîntul acesta, cu sufletul foarte tulburat şi i-am zis : Ava Macarie, ce 
să fac, că ma apasă cugetiil şi-mi ^i ce ; Aici mi faci nimic; pHeacă (din 
mănăstire); Dar, prea sfîntul Macarie mi-a zis : Spune cugetului tău : 
păzesc zidurile acestea pentru Hristos. ’ = u 

Acestea, deci, le-am consemnat din multele lupte, nevoinţe şi semne 
ale fericitului şi virtuosului Macarie. 

ALTE LOCURI DIN ISTORIA LAUSIACA, 

‘ 1 DESPRE SFINŢII DIN FERME 

• / . -b ,i • 

în Egipt se află un munte, care duce |n «dineul pustiului Scetic, 
(la locul) care se numeşte Ferme. Aici se nevoiesc ca la 500 de bărbaţi. 
Printre ei se află şi un monah extraordinar, numit Pavel, care, toată 
viaţa aşa şi-a petrecut-o ; S-a rugat neîncetat, fără să facă altceva şi 
fără să ia ceva vreodată de la cineva, afară numai de ceea ce trebuia 
sa mănînce în ziua respectivă. Formulase 300 de rugăciuni şi le număra 
aşa:-aduna (300) pietricele şi le ţinea în sin; iar la fiecare rugăciune 
arunca o pietricică. i 

Acest om al lui Dumnezeu s-a dus la Sfîntul Macarie, pentru fo¬ 
losul lui duhovnicesc şi i-a zis : Ava Macarie, sînt zdrobit. Ava Macarie 
l-a poftit să-i spună motivul pentru care este trist. Acela i-a zis: în- 
tr-un sat locuieşte o fecioară, care, deja de 30 de ani se nevoieşte. 
Despre ea mulţi mi-au spus că în afară de sîmbătă şi duminică, în nicio 
altă zi nu mănîncă. Aflînd' aceasta, m-am osîndit, gîndind că eu fiind 
creat mai puternic decît ea, nu pot să fac mai mult de 300 rugăciuni. 
Atunci, i-a răspuns Sfîntul Macarie şi i-a zis : Sînt 60 de ani de cînd 
eu m-am, dedicat acestui mod de viaţă. Fac 100 de rugăciuni, îmi procur 
qu mîinile cele necesare pentru hrană şi dau fraţilor ceea ce le datorez, 
iâr conştiinţa mi mă condamnă pentru faptul, că aş fi neglijent. Tu, 










însă, făcînd 300 de rugăciuni, conştiinţa te condamnă, fie pentru că nu 
le faci cu inima curată, fie pentru că putînd să te rogi mai mult, 
n-o faci ■ 

Despre > Evloghie cel mutilat şi despre judecata lui Antonie 

In adîncul pustiului, care duce spre Marea Roşie, ca la 30 mile de 
rîu, între Babilon şi Heracleea, se află muntele Sfântului Antonie. Am 
venit, deci,. la mînăstirea cea de lingă rîu, în care se aflau ucenicii săi, 
Macarie şi Amantas, în aşa zisul Pispir. Se zice că el vine la această 
mînăstire, cîftd după 12, cînd după 20, cînd după 50 de zile, după cum 
îl trimite Dumnezeu, spre binele celor ce se află în mînăstire. Deci, 
ne-am adunat fraţi diferiţi, avînd diferite nevoi, între care şi un anume 
Evloghie. 

In sfîrşit, a venit marele Antonie seara tîrziu, îmbrăcat cu 'hlamidă 
strînsă cui curea de piele. A intrat în mînăstirea lui şi a întrebat, ca 
de obicei, pe ucenicul său, Macarie, în legătură cu cei ce veniseră. 
Conveniseră că pe monahi să-i numească ierusalimiteni, iar pe laici să-i 
numească egipteni. îi mai dăduse consemn să spună că cei ce nu fac 
nimic sînt egipteni, Deci a zis marele (Antonie) : Frate Macarie, au 
venit fraţi ? Şi el a răspuns : Da, au venit : Şi i-a zis (Antonie) : Sînt 
Egipteni sau Ierusalimiteni ? Spunîndu-i (Macarie) că sînt Egipteni, 
el i-a zis : Pregăteşte linte şi dă-le să mănînce. Apoi a făcut rugăciune 
cu ei Şi i-a slobozit. După aceea, i-a vorbit Macarie despre noi şi despre 
cel mutilat şi a zis : Sînt şi alţii, amestecaţi. Dacă ar fi zis că sînt 
numai ierusalimiteni, ar fi stat toată noaptea şi ne-ar fi vorbit despre 
mîntuire. Deci, în seara aceea, stînd marele (Antonie), i-a mîngîiat pe 
toţi ş.a.m.d. 

Despre Valens 

Un oarecare Valens, de neam din Palestina, venind în pustiu, a 
trăit cea maii mare parte a vieţii sale împreună cu noi. Acesta, după 
ce a dus o viaţă aspră şi a ajuns la cel mai înalt grad al nevoinţelor, 
(în cele din urmă) a fost dat de ruşine de diavdl. Diavolul l-a împins 
spre înfumurare. Şi fiind cuprinsă, puţin cîte puţin, mintea lui, de 
această patimă nenorocită, a început să cugete despre sine lucruri mari : 
că, anume, se află în preajma îngerilor şi că aceştia sînt gata să-i slu¬ 
jească. Prietenii săi povesteau că într-o seară, tîrziu, cosea un coş. Fă- 
cîndu-se întuneric şi căzîndu-i jos acul, nu-1 găsea. (Atunci) demonul 
i-a făcut o făclie şi el l-a găsit; pentru acest lucru se mîndrea neno¬ 
rocitul, minune mare. Dar, prin grija lui Dumnezeu, s-a făcut numai- 
decît cunoscută obştii vătămarea lui. S-a întâmplat ca nişte străini să 
aducă fructe comunităţii. Sfîntul Macarie, bătrînul, trimiţând cîte un 
pumn (din ele) fiecăruia la chilie, i-a trimis şi nenorocitului Valens. 

Acesta, bătînd şi insultînd pe cei ce i le-au adus, a zis: Spune lui 
Macarie că nu sînt mai rău decît el, qa să-mi trimită el mie bine- 
cuvîntare. Cunoscînd, deci, Macarie rătăcirea lui, s-a dus după cîteva 
zile ca să-i vorbească şi i-a zis : Frate Valens, eşti pe calea cea rătăcită ; 
încetează şi roagă-te lui Dumnezeu. El, însă, nr-a luat aminte la acest 
îndemn ai nu i s-a supus. Văzînd, însă, diavolul că lui i se supune, s-a 
prefăcut că este Mîntuitorul şi i s-a arătat noaptea^ în vedenie, îm¬ 
preună cu mii.de demoni, care purtau făclii. I-a arătat o roată de foc, 
care avea în mijloc ceva asemănător cu Mîntuitorul, Unul dintre (de¬ 
moni) îi zicea: Te iubeşte Hristos pentru curăţenia vieţii şi pentru 
purtarea ta ; de aceea s-a apropiat de tine ca să te vadă. Teşi din chilia 
ta şi văzîndu-1, pleacă-te şi închină-te lui. Ieşind, deci, din chilie şi 
văzînd mulţimea celor ce purtau făclii, şi ca la o milă pe Antihrist, 
a căzut şi i s-a închinat. Atît de mult şi^-a pierdut minţile nenorocitul, 
încît după cîteva zile, venind în biserică, a. zis în prezenţa tuturor, că 
nu are nevoie de împărtăşanie, pentru că a văzut pe Hristos. Atunci, 
luîndu-1 părinţii, l-au legat pentru un timp cu lanţuri, (umilindu-1), şi 
făcînd rugăciuni continue pentru el, l-au vindecat. Pentru că cele pro- 
tivnice sînt medicamente pentru cele protivnice. 

Prin urmare, am socotit necesar să adaug în carte şi vieţile ceftor 
amăgiţi, pentru siguranţa celor ce se află pe calea (cea bună). Pentru 
că şi virtuţile sînt motiv de cădere, pentru cei ce le urmăresc fără 
discernămînt. , 

Despre Heron 

Un alexandrin, pe nume Heron, a fost vecinul meu. Era tînăr, in¬ 
teligent, cultivat, cu viaţă curată şi extrem de sensibil în maniere. 
Mulţi dintre cei apropiaţi lui spuneau că mănîncă o dată la trei luni, 
că se mulţumeşte cu împărtăşania şi, dacă are la îndemînă, (consumă) 
zarzavat. Acest lucru l-am cunoscut şi eu, împreună cu fericitul Al- 
binus, pe cînd mergeam în pustiul Scetic, ce se afla la 40 de mile de 
noi. In timpul călătoriei, noi am mîncat de două ori şi am băut de 
trei ori; acela, însă, n-a gustat nimic şi cît timp a durat călătoria a 
declamat (pericope din Sfînta Scriptură) : un psalm mare şi 15 mai 
mici; epistola către evrei; o parte din (cartea) profetului Ieremia; 
Evanghelia lui Luca şi Proverbele. Ba nici nu puteam să ne ţinem 
în pas cu el. 

Dar şi acesta, după ce a dat multe lupte şi s-a supus multor 
osteneli, a fost cuprins de o mîndrie nebună, care l-a ridicat pînă ia 
cer — de unde s-a prăvălit ca un cadavru nenorocit —- şi, în nesă¬ 
buinţa lui, a început să urzească gînduri nesocotite împotriva sfinţilor 
părinţi, chiar să-i şi insulte şi să zică : Se înşală cei ce se supun învă- 










ţăturii voastre. Că nu trebuie să avem mulţi învăţători, afară de 
Hristos, pentru că Mîntuitorul însuşi a spus : «Să nu numiţi pe nimeni 
învăţător aici pe pămînt» (Matei 23 ( 8). Şi atît de mult i s-a întunecat 
mintea de mîndrie, încît nici nu voia să se apropie de Sfintele Taine. 
In cele din urmă, tulburat de demon, ca de un foc foarte violent, fa 
venit, prin grija lui Dumnezeu în Alexandria, ca cuiul prin cui să se 
scoată. A devenit indiferent, s-a dus la teatru şi la hipodrom şi şi-a 
petrecut timpul în cîrciumi. 

I. Istorii despre Sfintui Macarie 
editate din codicele Vindobonesian 

• 

A zis ava Macarie : De ce judeci pe ucigaşi, pe desfţînaţi, pe pro¬ 
fanatorii de morminte şi pe oricare dintre cei nelegiuiţi ? Aceştia îşi 
au judecătorul lor. Nu privi lucrurile numai dintr-o parte, ci mai de¬ 
grabă cercetează multele tale greşeli şi te vei afla, de multe ori, mai 
rău decît aceştia. Pentru .că, deseori, şi tu priveşti cu ochi desfrînaţi; 
ori, ştii şi tu că acest lucru este un adevărat adulter. Deseori ofensezi 
pe fratele tău; or, ştii că Domnul a spus : «Cel ce va zice fratelui său 
nebunule», este vinovat de focul gheenei » (Matei 5, 22). Dar faptul 
cel mai înfricoşător este acela că te apropii cu nevrednicie de Sfintele 
şi prea curatele lui Hristos Taine şi te faci vinovat faţă de trupul şi 
de sîngele Lui. Acela, pe care tu îl judeci, a ucis un om oarecare ; tu, 
însă, ai ucis pe Hristos însuşi, eşti responsabil de junghierea Lui, atunci 
cînd te împărtăşeşti cu nevrednicie cu preacuratul Lui trup şi sînge. 
Pentru că zice Apostolul: «Cel ce mănîncă şi bea cu nevrednicie (aces¬ 
tea), este vinvoat faţă de trupul şi sîngele lui Hristos; bea şi mănîncă 
sie-şi osînăă » (I Cor. 11, 29). Altfel spus, fapta pe care au făcut-o iu¬ 
deii, ucigîndu-L (pe Iisus), o săvîrşesc cei ce se împărtăşesc cu nevred¬ 
nicie cu trupul şi sîngele Său. Şi pe bună dreptate, pentru că şi cel 
care sfîşie porfira împărătească şi cel ce o murdăreşte, aceeaşi moarte 
primeşte. Deci, şi cei ce i-au frînt atunci trupul şi cei care-L întinează 
acum, împărtăşindu-se cu suflet necurat, vor avea parte de aceeaşi 
osîndă, după cum spune Apostolul. 

Spunea, cîndva, ava Macarie : Pe cînd eram tînăr şi stăteam fără 
grijă în chilia mea, m-am hotărît să merg în pustiu, zicîndu-mi în cu¬ 
getul meu : Pentru folosul meu, voi sta de vorbă cu orice om pe care-1 
voi întîlni. 

Şi, iată, am întîlnit un copil, care păştea un bou şi i-am zis : Ce 
să fac, copile, că mi-e foame ? El mi-a răspuns ; Mănîncă ! Apoi din 
nou i-am zis : Am mîncat şi iarăşi mi-e foame. Şi el iarăşi mi-a răs- 









48 


SFINTUL MACARIE EGipTţANUIi 


puns : Mănîncă, iarăşi! I-^am zis a treia oară că de multe ori am mîncat 
şi iarăşi mi-e foame. Atunci el a zis ; Ava, eşti ca un asin : totdeauna 
vrei să mănînci, Şi aflând folos (în răspunsul lui), am plecat. 

Povestea, cîndva, un bătrîn despre ava Maoarie : Se afla, zicea el, 
în părţile Arsinoitei un monah care se nevoise mulţi ani, ducînd viaţă 
de sfînt. In cele din urmă, a fost stăpânit de duhul deşert al mîndriei. 
Acest duh l-a îndepărtat de la dreapta credinţă şi i-a inspirat cugetul 
aşa zişilor Hierachiţi, care spun : că Mîntuitorul nu s-a înălţat (la cer) 
cu trup omenesc; că trupul cu care sîntem îmbrăcaţi nu înviază ; că 
trei sînt principiile care conduc lumea : Dumnezeu, materia şi răuta¬ 
tea ; că Cuvîntul lui Dumnezeu nu S-a întrupat cu adevărat şi n-a 
devenit om desăvîrşit şi că El nu este cauza mîntuirii tuturor. Acest 
■om a dus la rătăcire 5€0 de suflete. A reuşit aceasta, mai ales pentru 
că făcea multe (semne minunate) cu cuvîntul : descoperea lucruri pier¬ 
dute şi îndepărta moartea în diferite chipuri; ba chiar şi demoni 
scotea. Acest fapt, de altfel a fost prezis în Evanghelie, unde se spune 
că (uneltele lui, Satan) vor face semne şi minuni, încît să rătăcească, 
de va fi cu putinţă, chiar şi pe cei taleşi (Matei 24, 24). Iar duhurile 
conducătoare au putere să alunge pe cele slabe şi fac totul pentru 
pierderea sufletelor. 

Deci, episcopul locului aceluia s-a dus la ava Macarie, omul lui 
Dumnezeu, şi i-a zis : Vino şi ajută-ne ! Pentru că dacă nu curăţim 
ţinutul nostru pe cînd tu eşti în viaţă, toţi se vor duce la el şi vor fi 
duşi în rătăcire. Macarie a zis : Voi merge, dar ce să fac eu, un om 
simplu ? Episcopul însă a stăruit şi i-a zis : Eu aşa cred, că dacă vii. 
Dumnezeu va aduce pace în Biserica Lui. De multe ori am voit să vin 
(la tine), dar am fost împiedicat de clerici, ca să nu mă fac de rîsul 
laicilor. Acum, deci, nemaiputînd suporta pierderea poporului şi te- 
rriîndu-mă de pedeapsa lui Dumnezeu, Care zice : «Sîngele lui îl voi 
cere din mîinile voastre», am venit la tine, pentru că Dumnezeu 
m-a trimis. ' 

N ' . 1 , 

Sculîndu-se Maoarie, l-a urmat şi a venit la acel rătăcit. De îndată 
ce l-au văzut, a zis episcopului : Acesta are duh superior ; află că nu-mi 
stă în puteri a-1 supune. Cu astfel de duhuri nu m-am luptat. Că două 
sînt ordinele demonilor : unul, care introduce plăcerile în trup şi altul 
care insuflă rătăcirile în suflet. Acesta (din) urmă este greu de supus. 
Pe unii ca aceştia îi trimite satan vrăjitorilor, rătăciţilor, ereticilor şi 
celor asemenea lor. Atunci a zils episcopul: Atunci ce să facem ? Şi 
a răspuns bătrînul : Este nevoie de rugăciuni. Căci cuvîntul nu are 
putere. (Făcînd deci rugăciuni), în cele din urmă i-au poruncit (rătăci¬ 
tului) să iasă (din chilia lui), iar acesta a ieşit. Şi numaidecît episcopul 








La apucat de gît şi i-a zis : De ce n-ai venit la noi şi ne-ai lăsat să te 
aşteptăm atîta amar de vreme ? El a răspuns : Pentru că nu cugetaţi 
corect. Atunci Sfîntul Macarie i-a zis: Tu, deci, cugeţi corect ? El 
a răspuns : Foarte (corect). Ce înseamnă — a continuat ereticul — 
afirmaţia pe care o faceţi voi : Credem că, carnea şi oasele s-au înălţat 
(la ceruri) ? Şi a răspuns Sfîntul Macarie : Dacă de la noi spunem aceasta, 
bine faci că întrebi. Dar dacă Adevărul a voit să să spunem aşa, atunci 
ce zici ? Dar să nu facem risipă de cuvinte şi să spunem ceea ce credem. 
Dacă crezi în acestea, bine faci; iar dacă nu crezi, te împotriveşti Iul 
Dumnezeu, respingi învăţătura Lui. Acela a zis : Mai întîi să spun eu 
ce cred. Dar Sfîntul i-a răspuns : Credinţa cea greşită nici nu trebuie 
să se audă ; Să auzim credinţa Bisericii de pretutindeni; şi i-a spus 
episcopului s-o expună. Deci, fiind de faţă poporul, episcopul a început 
să expună credinţa aşa : Cred într-unul Dumnezeu, Tatăl atotţiitorul; 
Şi în Cuvîntul cel de o fiinţă cu El, prin care veacurile s-au făcut; 
Care la plinirea vremii, a venit în trup, pe care l-a luat din Sfînta 
Fecioară, Maria, pentru a nimici păcatul; El a fost răstignit, a murit, 
a fost îngropat şi a înviat a treia zi; şi (s-a suit la ceruri) şi şade de-a 
dreapta Tatălui; şi iarăşi va să vină, în veacul viitor, ca să judece viii 
şi morţii. Şi întru Duhul Sfînt, cel de o fiinţă cu Tatăl şi cu Cuvîntul 
Lui. Credem, deasemeni, în învierea sufletului şi a trupului, după cum 
spune Apostolul: «Se seamănă trup pămintesc, înviază trup duhov¬ 
nicesc» (I Cor. 15, 42). Şi iarăşi : «Trebuie ca (trupul) acesta stricăcios 
să fie îmbrăcat cu nestricăciune» (I Cor. 15, 53). 

(După aceea, a zis Macarie ereticului) : Vezi ce spune acesta ? Dar 
acela i-a răspuns : Mie să nu-mi adevereşti credinţa prin cuvinte. Să 
mergem la morminte şi de vei învia pe vreunul dintre cei ce dorm 
acolo, atunci voi vedea că gîndiţi corect. In ceea ce mă priveşte, eu 
cred că sufletul înviază fără trup. 

întorcîndu-se Sfîntul Macarie către episcop i-a zis : Ar fi o mare 
greşală să ispitim pe Dumnezeu; eu nu îndrăznesc să cer lui Dumnezeu 
să facă un semn atît de mare, pentru hatîrul unui (duh) satanic. Dar 
episcopul i-a zis : Ba da, părinte ; să faci aceasta pentru întreg ţinutul. 
Atunci au mers la morminte. Şi a început hierachitul să invoce pe 
demoni, dar el n-a putut să ridice nici măcar un suflet (din mormînt); 
şi pentru că nu putea nimic, căci Duhul Sfînt i se opunea, a zis : 
din cauza voastră nu pot ridica pe nimeni. După aceea, Macarie înge¬ 
nunchind fără să promită ceva cuiva, s-a rugat timp de o oră. Apoi 
s-a sculat şi în văzul tuturor a lovit cu bastonul său de palmier un 
mormînt — pentru că bastoanele monahilor de acolo sînt de palmier — 
şi a înviat un om, nu dintre cei morţi de curînd, ci dintre (cei morţi) de 


4 — Sfîntul Macarie 

demult. Şi adresîndu-se hierachitului, i-a zis : Cercetează (şi vezi) dacă 
înviază trupul. Acesta, uimit de un semn atît de m$re şi părăsit fiind 
de demon, a căzut cu faţa la picioarele sfîntului, împreună cu tot po¬ 
porul. Poporul a cerut să fie ucis, însă el n-a îngăduit una ca aceasta, 
ci l-a luat cu sine în pustiu. 

Se zice că, întrebat fiind cel înviat, dacă cunoaşte pe Hristos, a 
zis că nici n-a auzit de El, pentru că murise pe vremea lui Faraon, 
împăratul, înainte de venirea lui Hristos. Deci, botezîndu-1, l-a avut cu 
sine trei ani, iar după aceea a adormit somnul cel adevărat. Aces¬ 
tuia i s-a potrivit cuvîntul Domnului : «Nici el n-a păcătuit, nici pă¬ 
rinţii lui, ci (s-a făcut aceasta) ca să arate slava lui Dumnezeu» 
(Ioan 5, 3). 

Atunci l-a întrebat episcopul pe Sfîntul Macarie, dacă nu cumva, 
făcînd un semn atît de mare, i-a încolţit în inimă pofta după slava deşartă. 
El, însă, i-a răspuns : Acela, a cărui inimă pofteşte slavă de la oameni, 
nu cunoaşte încă pe Dumnezeu ; ceea ce face, face pentru oameni. Dar 
aceia care s-a învrednicit să cunoască pe Dumnezeu, care se nevoieşte 
mereu şi i se pare că stă pe muchie şi se teme să nu cadă, acela are 
o singură dorinţă : aceea de ,a ieşi din trup. Cît despre slavă, aceea 
nici prin gînd nu-i trece. In acest sens, i-a dat şi un exemplu şi i-a 
zis : Inchipuie-ţi că cineva călătoreşte pe mare, călăuzit de soare şi de 
razele lui, către care mereu priveşte. Unui astfel de om îi spune cineva : 
Dacă-ţi întorci privirea spre locul în care te-ai îmbarcat, pentru a 
reveni printre ai tăi, te scufunzi. Ce va păţi acesta, dacă nu-1 va as¬ 
culta ? Tot aşa şi cel ce priveşte spre slava lui Dumnezeu, calcă peste 
slava (dobîndită) de la oameni. Dacă se întoarce către aceasta, o pierde 
pe aceea. Pierzîndu-o pe aceea, este răvăşit de multe alte patimi. 

Celelalte (însuşiri) ale acestui sfînt : faptul că era milostiv şi iu¬ 
bitor de oameni, ca şi puterea lui de discernămînt, le trec cu vederea. 

Istorisire înfricoşătoare care uimeşte mintea 

A spus Ava Macarie : Venind eu la Constantinopol — pentru că 
doream să-l văd — şi trecînd printr-un portic — chem Adevărul ca 
martor pentru cele ce vă spun —, am văzut cu ochii minţii — cei daţi 
mie de Domnul ca să văd lucrurile Lui cele minunate — un om, ase¬ 
menea unui eunuc, stînd la uşa unei case de desfrîu ; era foarte trist 
şi ascunzîndu-şi faţa între palme, plîngea aşa de tare îneît credeai că 
şi cerul plîngea împreună cu el. Apropiindu-mă de el, i-am zis : Spu- 
ne-mi, te rog, de ce eşti aşa de trist şi plîngi, şi de ce nu pleci de aici, 
pentru că aici este refugiu al femeilor neruşinate şi desfrînate ? Şi 
răspunzîndu-mi, mi-a zis : Slăvite rob al lui Dumnezeu, după fire sînt 









înger, dintre cei rînduiţi de Dumnezeu oamenilor la botez, pentru ocro¬ 
tirea lor în această viaţă. Plîng, pentru că mă doare, văzînd pe cel 
încredinţat mie, petrecînd în orgii şi nelegiuiri, stînd acum în acest 
refugiu al nelegiuirii, după cum vezi, cu această desfrînată. Cum să 
nu deplîng chipul lui Dumnezeu, ajuns întru atîta întuneric ? Atunci 
i-am zis : Şi de ce nu-1 cerţi, ca să fugă din acest întuneric al păca¬ 
tului ? Iar îngerul mi-<a răspuns : Pentru că n-am loc să mă apropii 
de el ; căci de cînd a început să săvîrşească păcatul, este rob al demo¬ 
nilor şi n-am nici o putere asupra lui. Deci, eu i-am zis : De unde ştii 
că n-ai putere asupra lui, îndată ce Dumnezeu ţi l-a încredinţat ? Şi 
mi-a zis iarăşi îngerul: Dumnezeul nostru fiind bun şi iubitor de oa¬ 
meni l-a înzestrat pe om cu liber arbitru şi l-a lăsat să meargă pe 
calea pe care vrea. I-a arătat două căi : pe cea strimtă şi pe cea largă 
şi i-a spus unde sfîrşeşte fiecare. Anume, că cea strimtă şi aspră — a 

cărei parcurgere impune, pentru prezent, puţină osteneală — duce la 

odihna veşnică, pe cînd cea largă — a cărei parcurgere se face cu 

comoditate — duce la pedeapsa veşnică, la focul gheenei şi la cele¬ 

lalte chinuri. Ce mustrare să aduc omului pe care Dumnezeu mi l-a 
încredinţat să-l ocrotesc ? Pentru că Domnul şi Dumnezeul nostru Iisus 

i 

Hristos, Fiul lui Dumnezeu Celui viu, ceartă, mîngîie şi-i învaţă pe 
toţi să se abţină de la faptele cele necurate şi abia dacă unii cugetă 
corect la dumnezeieştile Lui cuvinte. 

Apoi i-am zis : De ce-ţi întinzi mîinile, suspinînd spre cer ? Iar 
îngerul mi-a răspuns : Pentru că văd în jurul lui (mulţime de) demoni : 
unii cîntă, alţii bat din palme, iar alţii rîd fără ruşinare ; de aceea mi 
se frînge sufletul de durere şi mă rog lui Dumnezeu să izbăvească (din 
mîna) demonilor creatura Sa. Mă rog să-i dea pocăinţă într^o zi, iar pe 
mine să mă învrednicească a preda bunătăţii divine sufletul acestui 
om curat şi fără prihană. 

Şi, zicînd aceasta, s-a făcut nevăzut de ochii mei. 

Vă spun, fraţilor, că nu este păcat mai sdtrbos dedt desfrîul şi decît 
blestemăţia Sodomiţilor. Dacă cineva, aflîndu-se în astfel de păcate, 
se pocăieşte, Dumnezeu îl primeşte, (bucurîndu-se) mai mult decît 
pentru alţi păcătoşi; pentru că această patimă într-adevăr izvorăşte 
din proprie iniţiativă, dar este întreţinută şi înmulţită prin exercitare 
de diavol. Vrea cineva să ucidă această patimă, reuşeşte prin prive¬ 
ghere şi cumpătare. 

Alte povestiri ale aceluiaşi {părinte) 

Spunea, cîndva, acelaşi sfînt Macarie : Intr-o zi mă rugam Dom¬ 
nului Dumnezeu. Cînd mi-am ridicat ochii către cer, iată era deschis 
şi (am văzut) îngerii lui Dumnezeu, urcînd şi coborînd, ducînd cu ei 

sufletele. Alături de ei, alţi (îngeri), negri şi întunecaţi, se forţau în 
văzduh ca să smulgă sufletele oamenilor. îngerii, însă, li se împotri¬ 
veau, îi loveau puternic şi scăpau sufletele. Am privit din nou şi iată, 
doi îngeri aduceau în cer sufletul unui om. Deci, pe cînd se apropiau 
de vama desfrîului, prostituţiei şi sodomiei — vămile acestea sînt cele 
mai urîcioase pe la care trebuie să treacă îngerii cu sufletul în drumul 
lor către cele înalte — a început stăpînul lor să se tulbure, să ţipe 
şi să spună îngerilor lui Dumnezeu : De ce luaţi cu voi acest suflet, 
care ne aparţine ? îngerii, însă, i-au răspuns : Spune, prin ce vicleşug 
te-ai servit de el ? Acela le-a zis : A desfrînat pînă cînd a murit şi de 
multe ori, cu voia sa, păcatul sodomiei l-a săvîrşit. Şi nu numai atît, 
ci şi pe aproapele său l-a jignit. Deci, ce lucru bun aţi găsit la el ? 
Iar îngerii i-au zis : Chiar dacă sufletul său a fost cîndva robit de 
aceste patimi, el le-a întrerupt înainte de a-i veni sfîrşitul. însă dia¬ 
volul le-a zis : Nu, nu este precum ziceţi, ci a murit nepocăit; (nu 
s-a pocăit) pînă la ultima răsuflare şi nu a încetat cu nelegiuirile ; 
nicăieri nu se află dovada că şi-a răscumpărat toate păcatele sale şi 
că s-a abţinut de la cele rele. Aşa a murit : rob al păcatului şi cola¬ 
borator al meu. Atunci a zis unul dintre îngerii lui Dumnezeu : Nu 
se poate, nu-ţi dau crezare ţie, pentru că eşti numai minciună, necu- 
ratule. Să fie chemat îngerul, căruia i s-a dat la botez ca să-l ocrotească 
şi acela să spună adevărul. 

Pe cînd a fost chemat, acela era ocupat cu îngroparea trupului 
celui încredinţat lui. Şi i-au zis îngerii : Spune-ne, confrate, sufletul 
acesta s-a pocăit pentru păcatele sale, sau a murit cu ele ? Şi răs- 
punzîndu-le, îngerul a zis : Din ceasul în care s-a îmbolnăvit înainte 
de a-i fi rău, gîndindu-se la moarte, a început să plîngă şi să se tîn- 
guiască. A trimis să vină preotul Bisericii, iar atunci cînd au fost 
singuri, plîngînd, a început să-şi mărturisească lui Dumnezeu, înaintea 
preotului, păcatele, şi, întinzîndu-şi mîinile spre cer şi suspinînd, să 
ceară iertare. Deci, dacă Dumnezeu l-a iertat cu puterea Lui — şi 
acest lucru e firesc — oare nu se cuvine să dăm slavă dreptei Lui 
judecăţi ? Auzind acestea, îngerii luminii au rîs de diavol şi l-au lăsat. 
Şi a trecut sufletul acela de cursa celor vicleni. 

Şi iarăşi am privit, (spunea Macarie) şi a apărut alt suflet. Acesta 
era al unui famen din fire. Ca de obicei, demonii îi aminteau faptele 
lui urîte şi viclene, examinîndu-i fiecare păcat după felul şi locul unde 
a fost făcut; iar îngerii lui Dumnezeu li se împotriveau, zicînd că a 
făcut şi unele fapte ale dreptăţii; că în viaţa lui, de multe ori a dat 
cîte ceva săracilor ; că atunci cînd a făcut vreun rău, numaidecît s-a 
pocăit, acuzîndu-se singur, plîngînd şi suspinînd. Şi acestea zicînd, 





îngerii lui Dumnezeu i-au luat în rîs pe demonii care li se împotriveau 
şi nu se lăsau convinşi că Dumnezeu poate să miluiască sufletul ace¬ 
luia. Atunci au zis demonii : Din tinereţea ^a a făcut multe rele, pe 
care el, ca eunuc şi creştin nu trebuia să le facă : a căzut în adulter 
şi desfrîu şi s-a întinat cu cei ce săvîrşesc păcatul sodomiei. Mîniindu-se, 
pe mulţi i-a insultat şi, bătîndu-i crunt, i-a ucis. Deci, dacă şi acesta 
merită mîntuirea, luaţi toată lumea şi mîntuiţi gratuit pe toţi păcătoşii 
pămîntului, pentru că noi în zadar ne ostenim. Atunci le-au zis în¬ 
gerii : Luaţi aminte, nemernicilor, că păcatele pe care le-a săvîrşit în 
tinereţe, lăsîndu-se de ele, Dumnezeu i le-p iertat. In plus, a adus 
prin preoţi milostenii şi jertfe Domnului Dumnezeu pentru mîntuirea 
sufletului său. Ce credeţi voi, fiare puturoase : nu se cuvine ca acest 
suflet să aibă parte de mîntuire ? Domnul, iubitorul de oameni, va 
avea în vedere cele ce au fost aduse drept răscumpărare, care nu sînt 
date la lumină acum. Toate păcatele, pe care oamenii le mărturisesc 
prin preot, cu smerenie şi suspin — atunci cînd încetează a le mai 
săvîrşi — milostivul Dumnezeu le iartă. Numai pe cei care îşi ascund 
păcatele de Dumnezeu şi de oameni, Dumnezeu îi judecă, îi condamnă 
şi-i dă pradă focului în veci, la nesfîrşit. Acestea zicînd îngerii, au 
biruit pe duhurile cele rele şi plecînd de acolo au intrat pe porţile 
cerului. Aşa a fost eliberat şi acest suflet de duhurile cele rele şi aşa 
a aflat mîntuire la Dumnezeu. 

Dar, iată, (spunea Sfîntul Maoarie), un alt suflet a fost adus ; un 
suflet care fusese evlavios şi temător de Dumnezeu ; care stăruise în 
fapte de milostenie şi arătase iubire faţă de toţi oamenii ; un suflet 
cast şi venerabil. Demonii fremătau şi scrîşneau dinţii împotriva lui, 
iară el, văzînd sălbăticia lor, tremura. îngerii lui Dumnezeu, însă, l-au 
luat cu ei şi pe cînd intrau pe porţile cerului, l-au întîmpinat şi l-au 
salutat toate puterile lui, bucurîndu-se şi zicînd : Slavă Ţie, Dum¬ 
nezeule, că a fost izbăvit sufletul acesta din abisul cel prea adînc şi 
de (mîna) balaurului celui înspăimîntător. Şi cu cît se înălţa către cele 
de sus, pe atît îl îmbrăţişau cetele celor nevăzute, veselindu-se, pentru 
că aşa obişnuiesc sfintele puteri; să se bucure şi să se veselească pentru 
fiecare suflet care se mîntuieşte. Iar cînd au ajuns la tronul cel înstelat 
al slavei lui Dumnezeu, cînd a fost dus la fericirea Tatălui său şi s-a 
revărsat peste el harul lui Dumnezeu şi Tatăl, s-a umplut tot de lu¬ 
mina cea nemuritoare, de bună mireasmă şi de bucurie de negrăit. Şi a 
fost predat lui Mihail, arhontele Testamentului, ca să-l înscrie în 
odihna veşnică. 

Dar, iată, (spunea Sfîntul Macarie), un suflet era dus cu sila, de 
demoni, în cele mai adinei ale pămîntului. Era al unei slugi care, în 

acel ceas se sugrumase cu o sfoară. îngerul său îl urma şi plîngea pier¬ 
derea lui, zicînd îndurerat: Vai, (vouă), nenorociţilor de demoni, care 
pregătiţi aceste lucruri îngrozitoare. 

Apophtegmata 

1. Unii dintre demoni stau pururea în preajma celor ce citesc şi 
încearcă, luînd adesea motive din chiar Sfintele Scripturi, să le distra- 
gă mintea şi să le strecoare gînduri viclene. Uneori îi împing la căscat 
şi la somn greu, mai mult ca de obicei... In gura lărgită, împotriva fi¬ 
rii, ca o prăpastie, intră, subţiindu-se, diavolul... Acestea îmi spunea 
Sfîntul Macarie şi aducea ca dovadă faptul că, (pentru a evita acest 
lucru), cei ce cască, îşi pecetluiesc gura cu semnul Sfintei Cruci, urmînd 
o veche tradiţie... 

2. M-a întrebat vasul alegerii, bătrînul egiptean Macarie şi mi-a 
zis : Cum se face că atunci cînd ne arătăm aspri faţă de oameni, ne 
vătămăm sufleteşte ; dar atunci cînd ne arătăm aspri faţă de demoni, 
râmînem nevătămaţi ? Aflîndu-mă în încurcătură, l-am rugat să-mi 
spună motivul. El mi-a spus : pentru că în primul caz mînia este îm¬ 
potriva firii, iar în cazul al doilea este conformă firii. 

3. M-am dus în toiul amiezii la Sfîntul Părinte Macarie şi fiind 
cuprins de o mare sete i-am cerut să-mi dea apă să beau. El însă, mi-a 
spus : Mulţumeşte-te cu umbra. (Gîndeşte-te) că acum unii, călătorind 
sau navigînd, n-o au nici pe aceasta. Apoi mi-a vorbit despre cumpă¬ 
tare. Crede-mă, fiule, — a zis — că timp de 20 de ani nu m-am sătu¬ 
rat nici de pîine, nici de apă, nici de somn. Pîinea am mîncat-o (cîntă- 
rită) cu cîntarul; apa am băut-© cu măsură, puţin timp m-am lăsat 
prins de somn, (şi atunci) sprijinit pe ziduri. 

II. Maxime (editate de Petru Possinus) 

1. Un frate l-a întrebat pe (ava) Macarie cel Mare cum poate să 
ajungă cineva la desăvîrşire. Bătrînul, răspunzîndu-i, i-a zis : La desă- 
vîrşire omul ajunge numai dacă are în inima şi în trupul său smere¬ 
nie ; dacă nu-i dă importanţă pentru vreun lucru, ci mai degrabă se 
socoteşte pe sine mai prejos decît (orice) creatură; dacă nu judecă pe 
nimeni, ci numai pe sine; dacă suferă insulta şi alungă din inima sa 
orice răutate ; dacă se sileşte să fie milostiv, bun, iubitor de fraţi, în¬ 
ţelept, cumpătat pentru că s-a scris : «împărăţia cerurilor este a celor ce 
o iau cu asalt» (Matei 11, 12) ; dacă nu priveşte chiorîş ; dacă îşi păzeş¬ 
te limba ; dacă îşi întoarce auzul de la tot ce este zadarnic şi vătămă¬ 
tor ; dacă face dreptate cu mîinile sale ; dacă inima îi este curată îna¬ 
intea lui Dumnezeu, iar trupul neîntinat; dacă îşi aminteşte în fie- 









care zi de moarte; dacă îndepăratează din sufletul său mînia şi rău¬ 
tatea ; dacă se leapădă de cele materiale şi de plăcerile trupeşti ; dacă 
se leapădă de diavol şi de toate lucrurile lui şi dacă se roagă neînce¬ 
tat ; dacă în tot timpul şi locul, în toate cugetele şi lucrurile este asis¬ 
tat de Dumnezeu. (Altfel), nu poate exista desăvîrşire. 

2. L-a întrebat un frate pe bătrîn şi a zis : Ava, cum se face că 
deşi săvîrşesc în chilia mea tot ceea ce trebuie, nu aflu mîngîiere de 
la Dumnezeu ? Bătrînul i-a răspuns : Ţi se întîmplă aşa pentru că pe¬ 
treci în nelucrare şi vrei ca voia ta să primeze. Atunci fratele a zis bă- 
trînului : Deci, ce să fac, părinte ? Şi bătrînul i-a zis : Du-te, lipeş- 
te-te de un om care se teme de Dumnezeu, smereşte-te şi renunţă la 
voia ta şi atunci vei afla mîngîiere de la Dumnezeu. 

3. A zis bătrînul : Cel ce intră în parfumerie, chiar dacă nu cum¬ 
pără nimic, se înfruptă din mirosul plăcut ; tot aşa şi cel ce se apropie 
de părinţii (pustnici), dacă vrea s-o urmeze, îi arată calea smereniei, 
iar aceasta îi este ca un zid dnd este atacat de duşmani. 

4. A zis bătrînul : Dacă te ajunge vreo boală a trupului, să nu te 
nelinişteşti. Căci dacă stăpînul tău vrea să-ţi încerce trupul, cine eşti 
tu să te superi ? Nu-ţi poartă El grijă de toate ? Nu cumva trăieşti în 
afară de El ? Rabdă, deci şi roagâ-L să-ţi dăruiască cele ce-ţi sînt de 
trebuinţă ; căci aceasta este voia Lui. Arată îndelungă răbdare şi iu¬ 
bire. 

5. A zis bătrînul : Pentru că omul, din fire este un luptător, Dum¬ 
nezeu îi cere să nu fie preocupat de cele materiale şi trupeşti, pînă 
(chiar şi de) cel mai mic lucru. Pentru că acestea pot să-i împiedice 
cugetul cu vicleşugul dorinţei şi al tristeţei. 

6. A zis bătrînul : Rugăciunea, cugetul treaz şi strunirea trupului, 
făcute cu multă grijă, duc la stîrpirea patimilor. 

7. A fost întrebat bătrînul : Ce este peregrinarea ? Şi el a răs¬ 
puns : (Peregrinarea este atunci cînd zici) : Nu este rostul meu aici. 
Acest lucru să-l faci în orice loc şi timp. Aceasta este peregrinarea cea 
adevărată. 

8. A zis bătrînul : Viaţa (sfîntă) fără instrucţie face mai multe 
fapte bune decît instrucţia fără viaţă (sfîntă). Pentru că (cel ce are 
viaţă sfîntă), chiar şi cînd tace aduce folos; pe cînd (cel fără viaţă 
sfîntă) chiar şi cînd cugetă aduce tulburare. Dacă, însă, se întîlnesc 
(aceste calităţi) în acelaşi (om), adică viaţa (sfîntă) şi instrucţia, ele 
alcătuiesc o statuie a filosofiei. 

9. A zis bătrînul : Să nu te grăbeşti să devii căpetenie a unei fră¬ 
ţii, ca să nu adaugi poveri de păcate, străine pe grumazul tău. 

10. A zis bătrînul : Faptul de a se ruga (cineva) cu ardoare îi adu¬ 
ce bucurie şi odihnă. Ardoarea în rugăciune vine de la propria voinţă, 
pe cînd bucuria vine de la har. 

III. Despre ava Macarie Egipteanul 

1. A povestit despre sine ava Macarie şi a zis : Pe cînd eram tînăr 
şi şedeam în chilie, în Egipt, m-au prins şi m-am făcut preot într-un 
sat. Şi pentru că eu nu voisem acest lucru, am fugit în alt loc ; acolo 
a venit la mine un mirean şi-mi slujea. S-a întîmplat, însă, pentru a 
fi ispitit, ca în sat să vină o fecioară. Şi luînd în pîntece, a fost între¬ 
bată, cine i-a făcut aceasta. Atunci ea a zis : anahoretul. Şi ieşind (să¬ 
tenii), m-am dus în sat şi, atîrnîndu-mi de grumaz oale înnegrite de 
fum şi toarte de vase, m-au tîrît pe uliţele satului, lovindu-mă şi zi- 
cînd : Acest monah a corupt pe fecioara noastră : luaţi-1, luaţi-1! Şi 
m-au bătut, aproape să mă omoare. Dar, venind unul dintre bătrîni, a 
zis : pînă cînd bateţi pe acest monah străin ? Slujitorul meu mergea 
în urma mea ruşinat, pentru că unii îi aruncaseră multe vorbe de 
ocară şi-i ziseseră : Iată ce a făcut anahoretul, pe care tu-1 vorbeşti de 
bine ! Părinţii ei, deasemeni, ziceau : Nu-i dăm drumul pînă ce ne va 
da garanţie că o va întreţine. Atunci am zis slujitorului meu să-i dea, 
şi el a dat garanţie pentru mine. Şi revenind la chilia mea, i-am dat 
coşurile pe care le aveam şi i-am zis : Vinde-le şi dă-i femeii mele să 
mănînce ! Şi ziceam în cugetul meu : Macarie, iată, ţi-ai găsit femeie ! 
Trebuie să munceşti ceva mai mult ca s-o hrăneşti. Şi am lucrat ziua 
şi noaptea şi-i trimiteam cele necesare. Dar, cînd i-a venit nenorocitei 
vremea să nască, s-a chinuit multe zile şi nu năştea. Atunci i-au zis : 
Ce înseamnă acestea ? Iar ea a răspuns : Ştiu. (Aceasta se întîmplă) 
pentru că am insultat pe anahoret şi minţind, l-am acuzat. Nu este el 
de vină, ci cutare tînăr. Şi venind slujitorul meu mi-a zis : fecioara 
aceea n-a putut să nască pînă ce a mărturisit. Atunci, tot satul voia să 
vină să-mi ceară iertare ; însă eu, auzind acestea şi ca oamenii să nu 
mă întristeze, (iarăşi) m-a sculat şi am fugit în pustiul Scetic. Acesta 
este motivul pentru care am venit aici. 

2. A venit, cîndva, Macarie Egipteanul, din pustiul Scetic, la ava 
Pambo, în muntele Nitriei şi i-au zis bătrînii : Părinte, spune un cu- 
vînt fraţilor. Atunci el a zis : Eu nu sînt, încă, monah, dar am văzut mo¬ 
nahi. Intr-adevăr, stînd eu cîndva în chilie, în pustiul Scetic, mă hărţu- 
iau gîndurile şi-mi ziceau • du-te în pustiu şi ia aminte la cele ce vezi 
acolo. M-am luptat cu gîndurile cinci ani, zicîndu-mi că, poate, acest 
impuls vine de la demoni, dar pentru că acest gînd stăruia, m-am dus 
în pustiu. Am văzut acolo un lac cu o insulă în mijlocul ei ; am mai vă- 






zut animalele pustiului care beau din el şi doi oameni în mijlocul lor. 
Pentru moment m-am înfricoşat, pentru că am crezut că sînt duhuri. 
Aceştia, însă, văzîndu-mă înfricoşat, mi-au zis : Nu te teme ; şi noi sîn- 
tem oameni. Atunci eu le-am zis : De unde sînteţi şi cum aţi venit aici, 
în pustiul acesta ? Ei mi-au răspuns : Sîntem dintre cei ce duc viaţă 
cenobitică, dar am căzut de acord şi am venit aici. Am petrecut aici 46 
de ani. Unul dintre noi este egiptean, iar altul din Libia. Apoi m-au 
întrebat şi au zis : Ce mai este în lume ? Cade ploaie la vreme şi este 
belşug în lume ? Eu le-am zis : da. (Apoi) i-am întrebat : Cum pot să 
devin monah ? Şi mi-au zis : Dacă nu se leapădă cineva de toate ale 
lumii, nu poate să devină monah. Şi le-am zis : Eu sînt slab şi nu pot 
(să fac) ca voi. Ei, însă, mi-au zis : Dacă nu poţi (să faci) ca noi, du-te 
la chilia ta şi plînge-ţi păcatele ! Şi i-am întrebat : Cînd vine iarna, 
nu vă este frig ? Şi cînd este vară, (soarele) nu vă arde trupul ? Dar ei 
au zis : Dumnezeu ne-a dat harul acesta, aşa că nici iarna nu tremu¬ 
răm, nici vara trupul nostru nu este vătămat de arşiţă. 

De aceea, a zis Macarie, v-am spus că nu sînt încă monah, dar am 
văzut monahi. Iertaţi-mă, fraţilor ! 

3. Pe cînd ava Macarie locuia în adînca pustietate, ducînd viaţă 
de anahoret, ceva mai departe, în alt pustiu era o mulţime de fraţi. 
(Intr-o zi), bătrînul a privit către drum şi a văzut pe satan, în chip de 
om, trecînd pe acolo. Părea că poartă cămaşă lungă de in, ruptă, prin 
ale cărei găuri se vedeau ulcele. Şi i-a zis bătrînul cel mare : Unde te 
duci ? Şi (acela) i-a răspuns : Merg la fraţi să le duc cele trebuitoare. 
Şi bătrînul a zis : Şi ce faci cu ulcelele acestea ?. (Acela) a răspuns : 
Duc fraţilor mîncare. Şi a zis btărînul : Toate acestea ?. (Acela) a răs¬ 
puns : da. Dacă nu place ceva cuiva, îi dau altceva. Desigur, cel puţin 
un lucru din acestea va place fiecăruia. Şi zicînd acestea, s-a dus. Bă¬ 
trînul a rămas privind către drum pînă ce acela s-a întors. Şi cînd l-a 
văzut, i-a zis bătrînul. Ai reuşit ?. Acela a răspuns : Cum puteam să 
reuşesc ?. De ce, i-a zis bătrînul. Acela i-a răspuns : pentru că toţi mi 
s-au arătat duşmani şi nici unul nu mă primeşte. Şi i-a zis bătrînul: 
Deci, n-ai nici un prieten acolo ? El, însă a răspuns : Ba da, am un 
prieten, un monah, care mă ascultă. Atunci cînd mă vede fuge la mine 
ca vîntul. Şi i-a zis btărînul : Cum se numeşte fratele ? Acela a răspuns : 
Theopemptos. Şi spunînd acestea s-a dus. Şi ridicîndu-se ava Macarie, 
s-a dus în pustiul acela. Iar fraţii, auzind că vine Macarie, au luat foi 
de palmier şi au ieşit în întâmpinarea lui. Şi fiecare s-a pregătit, cre- 
zînd că la el va descinde bătrînul. Acesta, însă, a întrebat despre cel 
care se cheamă Theopemptos. Şi aflîndu-1, a intrat în chilia lui, iar 
Theopemptos l-a primit bucuros. Şi cînd au rămas singuri, a zis bă- 

trînul : Cum merg treburile, frate ? (Acela a răspuns : Datorită rugă¬ 
ciunilor tale, bine. Apoi a zis bătrînul : Nu te muncesc gîndurile ? Ace¬ 
la a zis : Pînă acum, stau bine, — că se ruşina să spună. I-a zis bă¬ 
trînul : Iată eu duc viaţă ascetică de atîţia ani, sînt cinstit de toţi şi pe 
mine, bătrînul, mă munceşte duhul desfrîului. A răspuns Theopemptos, 
zicînd : Crede-mă, ava, că şi pe mine. Apoi bătrînul a spus că şi alte 
gînduri îl muncesc, pînă ce l-a făcut să mărturisească (totul). Apoi i-a 
zis . Cît posteşti ? Acela i-a răspuns : pînă la (ceasul) al noulea. Şi i-a 
zis bătrînul : Posteşte pînă seara şi nevoieşte-te. învaţă pe de rost 

Evanghelia şi celelalte scrieri; iar dacă ţi se năzăreşte vreun gînd să 

nu iei aminte niciodată la cele de jos, ci la cele de sus ; iar Domnul 
îndată te va ajuta. Şi după ce bătrînul l-a învăţat pe frate, a plecat şi 
s-a dus în pustiul său. 

Şi privind iarăşi (bătrînul către drum), a văzut pe acel demon şi 
i-a zis : Unde te duci iarăşi ? Acela i-a răspuns : Să duc cele trebui¬ 
toare fraţilor. Şi a plecat. Dar cînd iarăşi s-a întors, i-a zis sfîntul : Ce 

mai fac fraţii ? Acela a răspuns : rău. Dar bătrînul a zis : De ce ? Acela 

a răspuns : Toţi mi se arată duşmani. Dar ceea oe este şi mai rău, cel 
pe care-1 aveam prieten şi asculta de mine, nu ştiu cum se face că şi 
acela s-a schimbat, că nici el nu mă ascultă, ci mi s-a arătat mai duş¬ 
man decît toţi. Şi am jurat să nu mai păşesc acolo, decît peste (multă) 
vreme. Şi aşa zicînd, s-a dus, lăsîndu-1 pe bătrîn. Iar bătrînul a intrat 
în chilia sa. 

4. A venit ava Macarie cel Mare la ava Antonie, în munte. Şi, pe 
cînd bătea la uşă, a ieşit (ava Antonie) la el şi i-a zis : Cine eşti ? Iar 
el a zis : Eu sînt Macarie. Acela, intrînd în casă, a închis uşa şi l-a 
lăsat (afară). Dar văzînd răbdarea lui, i-a deschis, i-a vorbit prieteneş¬ 
te şi i-a zis : De mult timp doream să te văd, pentru că am auzit des¬ 
pre tine. Şi, găzduindu-1, el s-a odihnit, pentru că era foarte obosit. 

Făcîndu-se seară, ava Antonie a udat o ramură de măslin. (Vă- 
zîndu-1), ava Macarie i-a zis : îngăduie să ud şi eu una. Şi acela i-a în¬ 
găduit. Atunci, el a luat un mănunchi de corzi şi le-a udat. Apoi, (cei 
doi) au început să vorbească despre mîntuirea sufletelor. (Noaptea), o 
coardă de măslin (crescînd), a intrat prin ferestruică în peşteră. Ve¬ 
nind aici, dimineaţa, fericitul Antonie şi văzînd mulţimea (lăstărişu¬ 
lui) corzii lui ava Macarie, a zis : Multă putere iese din mîinile acestea. 

5. Ava Macarie a prezis fraţilor că regiunea Scetica va fi pustiită. 
Cînd veţi vedea o casă construită lîngă mlaştină, (zicea el), să ştiţi că 
este aproape pustiirea lui. Cînd veţi vedea copaci (plantaţi), pustiirea 
este la uşă ; cînd veţi vedea copii, luaţi-vă cojoacele şi plecaţi. 







6. A zis iarăşi (Ava Macarie), vrînd să-i mingii pe fraţi : A venit 
aici un copil demonizat împreună cu mama lui. Şi i-a zis (demonul) 
mamei acestuia : Scoală-te, bătrîno, şi mergi de aici. Ea, însă, a zis : 
Nu mai pot să merg pe jos. Dar copilul i-a zis : te ajut eu. Şi m-am 
mirat de viclenia demonului, de felul în care voia să-i îndepărteze (de 
acolo). 

7. A zis ava Sisoe : Pe cînd eram în (pustiul) Scetic, m-am dus 
cu Macarie şi cu încă şapte fraţi ca să secerăm. Şi am văzut o văduvă 
care strîngea spice în urma noastră şi nu înceta să plîngă. Ce are 
bătrîna aceasta, că plînge mereu ? (Acesta) i-a răspuns : Pentru că 
oârbatul ei avea în pază comoara cuiva şi murind pe neaşteptate nu 
i-a spus unde a pus-o, aşa că stăpînul comorii vrea s-o ia pe ea şi pe 
copiii ei robi. I-a zis bătrînul : Spune-i să vină la noi, acolo unde ne 
odihnim de arşiţă. Şi venind femeia, i-a zis bătrînul : De ce plîngi 
mereu ? Ea i-a răspuns : Bărbatul meu avea în pază comoara cuiva şi 
a murit fără să spună unde a pus-o. Şi i-a zis bătrînul : Vino şi spu¬ 
ne-mi unde l-ai pus. Şi luînd pe fraţi împreună cu el, au plecat împre¬ 
ună cu ea. Şi venind la locul acela, i-a zis bătrînul : Du-te la casa ta. 
Şi făcînd ei rugăciune, a strigat bătrînul către cel mort şi a zis : Cutare, 
unde ai pus comoara cea străină ? Acela, răspunzîndu-i, i-a zis : Este 
ascunsă în casa mea, sub piciorul patului. Şi i-a zis bătrînul : Dormi, 
iarăşi, pînă în ziua învierii. Văzînd fraţii cele întîmplate, au căzut de 
frică la picioarele lui. Atunci le-a zis bătrînul : Nu pentru mine a făcut 
Dumnezeu lucrul acesta — pentru că eu sînt nimic — ci pentru vă¬ 
duvă şi pentru orfani. Lucrul pe care-l vrea Dumnezeu de la oameni 
este ca ei să aibă sufletul fără de păcat ; (cînd acest lucru se întîm- 
plă) orice îi cere cineva, primeşte. Şi, venind, a spus văduvei unde este 
comoara. Aceasta, luînd comoara, a dat-o stăpînului ei şi şi-a eliberat 
copiii. Şi toţi cîţi au auzit aceasta, au slăvit pe Dumnezeu. 

8. Spunea ava Petru despre ava Macarie că venind cînd va la un 
anahoret şi aflîndu-1 bolnav, l-a întrebat dacă doreşte să mănînce ceva. 
Acela a zis : o pîinişoară. Şi pentru că nu era nimeni în chilie, nu s-a 
lenevit prea bunul să meargă în Alexandria şi să aducă bolnavului 
(ceea ce dorea). Dar, mai minunat este faptul că nimănui n-a spus 
aceasta. 

9. A spus, iarăşi, ava Petru : Pe cînd ava Macarie arăta bunătate 
faţă de toţi fraţii, i-au zis unii : de ce faci aşa ceva ? El, însă, a răs¬ 
puns : Doisprezece ani am slujit Stăpînului meu ca să-mi dăruiască acest 
har, iar voi mă sfătuiţi ca să-l lepăd ? 

10. Se spune despre ava Macarie, că atunci cînd se afla printre 
fraţi, respecta această regulă, zicîndu-şi : Dacă ţi se aduce vin (să bei), 

să bei pentru fraţi, însă în locul unui pahar de vin, o zi întreagă să nu 
bei apă. Vrînd, deci, fraţii ca el să se odihnească, îi aduceau (vin); bă- 
trînul, însă, bea ca să se chinuiască. Auzind aceasta ucenicul său, a 
zis fraţilor : Pentru numele Domnului, nu-i mai daţi (să bea). Altfel, 
se chinuie în chilie. Şi aflînd fraţii, nu i-au mai dat să bea. 

11. Venind cîndva, de la lac la chilia sa, ava Macarie ţinea în 
mînă o creangă de măslin. Şi iată, că pe drum l-a întîlnit diavolul, 
care avea cu el o coasă. Vrînd să-l lovească, n-a putut. Atunci a zis : 
Multă putere ai, Macarie ; că nu pot (să fac nimic) împotriva ta. Iată, 
ceea ce faci tu, fac şi eu : posteşti tu, postesc şi eu ; priveghezi tu, nici 
eu nu dorm deloc. Numai într-o privinţă mă învingi. Atunci i-a zis ava 
Macarie : Care este aceasta ? Răspunzînd, acela i-a zis : (mă întreci cu) 
smerenia ta. Pentru aceasta nu pot (să fac nimic) împotriva ta. 

12. Nişte părinţi l-au întrebat pe ava Macarie Egipteanul şi au zis : 
Cum se face că, fie că mănînci, fie că posteşti, trupul tău este uscat ? 

Şi le-a răspuns bătrînul : Lemnul cu care se răscolesc vreascurile 
aprinse, se usucă şi el de la foc. Tot aşa se întîmplă şi atunci cînd omul 
îşi curăţă mintea în frica de Dumnezeu ; această frică îi mistuie şi 
trupul. 

13. S-a dus cîndva ava Macarie din pustiul Scetic în Terenuthim. 

Şi a intrat în casa de rugăciune ca să doarmă. Intîmplător, acolo fuse¬ 
seră şi mormintele vechilor păgîni. Şi luînd un obiect, l-a pus sub cap, 
drept căpătîi. Văzînd demonii curajul său, s-au mîniat. Şi voind să-l 
înfricoşeze, au strigat un nume de femeie şi au zis : Cutăriţo, vino cu 
noi în baie. Auzind demonul, care se afla printre osemintele de sub el, 
a zis — ca fiind unul dintre morţi — : am un străin deasupra mea şi 
nu pot să vin. Dar bătrînul nu s-a temut, ci a lovit osemintele şi a zis : 
Scoală-te şi du-te în întuneric, dacă poţi. Auzind aceasta demonii, au 
strigat cu glas mare şi au zis : Ne-ai învins. Şi au fugit ruşinaţi. 

14. Se spune despre ava Macarie Egipteanul că plecînd din pustiul 
Scetic şi ducînd cu el nişte coşuri, a obosit şi a stat jos. Şi se ruga, 
zicînd : Dumnezeule, Tu ştii că nu mai pot. Şi îndată s-a aflat lîngă 
rîu. 

15. In Egipt era un om care avea un fiu paralitic. L-a adus la chilia 
lui Macarie şi lăsîndu-1 la uşa chiliei acestuia plîngînd, a plecat. Venind 
deci, bătrînul şi văzînd copilul, i-a zis : Cine te-a adus aici ? Acela a 
răspuns : Tatăl meu m-a aruncat aici şi a plecat. Şi i-a zis bătrînul : 
Scoală-te şi du-te după el. Şi îndată, însănătoşindu-se, s-a sculat şi 
plecînd l-a ajuns pe tatăl său. Şi aşa s-au dus la casa lor. 

16. A zis Ava Macarie cel Mare, pe cînd slobozea adunarea : fu¬ 
giţi, fraţilor ! Atunci, unul dintre bătrîni, i-a zis : Unde să mai fugim 

din pustiul acesta ? El, însă, şi-a pus degetul la gură şi a zis : de aceas¬ 
ta să fugiţi. Şi intrînd în chilia lui, a încuiat uşa şi a stat (singur). 

17. A zis acelaşi avă Macarie : Dacă te mînii atunci cînd mustri 
pe cineva (pentru greşelile sale), îţi satisfaci pornirile. (De aceea ia 
aminte), ca nu cumva, mîntuind pe alţii, pe tine să te pierzi. 

18. Acelaşi avă Macarie, fiind în Egipt, a întîlnit un om, care avea 
un animal cu care îşi procura cele de trebuinţă. Intr-una din zile, ci¬ 
neva a vrut să i-1 răpească. El, apropiindu-se ca un străin de acesta, 
l-a încărcat, cu calm, cu bunurile sale şi dîndu-i-le, i-a zis : Nimic 
n-am adus pe lume şi nimic nu putem să luăm din ea. Domnul a dat, 
(Domnul a luat). După cum a voit, aşa a făcut. (Fie) întru toate Dom¬ 
nul binecuvîntat (cf. Tim. 6, 7 ; Iov 1, 21). 

19. L-au întrebat unii pe Ava Macarie şi au zis : Cum trebuie 
să ne rugăm ? Bătrînul le-a răspuns : Nu este nevoie să spunem multe 
cuvinte, ci să ridicăm mîinile şi să zicem: Doamne, după cum vrei şi 
după cum ştii, miluieşte-mă ! Dacă este gata să înceapă război, (să zi¬ 
cem) : Doamne, ajută-mă !, Şi pentru că El ştie ceea ce ne este de fo¬ 
los, arată mila Sa către noi. 

20. A zis Ava Macarie : Dacă pentru tine (are aceeaşi valoare) 
dispreţul ca şi lauda, sărăcia ca şi bogăţia, lipsa ca şi belşugul, nu vei 
muri. Este imposibil ca acela oare crede corect şi lucrează în frioa de 
Dumnezeu, să cadă în necurăţia viciilor şi în rătăcirea demonilor. 

21. Se zice că doi fraţi din pustiul Scitic au greşit, iar ava Maca¬ 
rie egumenul s-a despărţit de ei. Atunci au venit unii şi i-au vorbit 
despre aceasta lui ava Macarie Egipteanul. El a zis : Nu s-au separat 
fraţii de Macarie, ci el de ei; pentru că îl iubeau. (Atunci s-a separat 
de el şi ava Macarie cel Mare). Auzind ava Macarie (egumenul) că s-a 
separat de el bătrînul, a plecat la lac. Dar a venit la el ava Macarie 
cel Mare, l-a găsit înţepat de ţînţari şi i-a zis : Tu te-ai separat de fraţi 
şi iată ei s-au dus în sat. Apoi eu m-am separat de tine, iar tu, ca o 
fecioară cuminte, te-ai retras în cămara cea de taină. Chemînd, deci, 
pe fraţi, am aflat de la ei (cum stau lucrurile şi am zis : Nimic din 
acestea nu s-a întâmplat) *. Dar vezi şi tu, frate, ca nu cumva să fii bat¬ 
jocorit de demoni, pentru că n-ai văzut nimic. Mai degrabă arată po¬ 
căinţa pentru greşeala ta. Acela a zis : Dacă vrei tu, dă-mi canon. Şi 
văzînd bătrînul smerenia lui, i-a spus : Du-te şi posteşte trei săptă- 
mîni, mîncînd numai o dată pe săptămînă. Acesta, deci, era canonul 
lui : să postească (trei) săptămâni. 


* Pericopă confuză. 

22. A zis ava Moise către ava Macarie, în pustiul Scetic : Vreau 
să trăiesc în linişte şi nu mă lasă fraţii. Şi i-a răspuns ava Macarie : 
Văd că firea ta este blîndă şi nu poţi respinge fraţii. De aceea, dacă 
vrei să trăieşti în linişte, du-te în adîncul pustiului, la stînci şi acolo 
vei fi liniştit. A făcut aceasta şi s-a liniştit. 

23. Un frate a venit la ava Macarie Egipteanul şi i-a zis : Ava, 
spune-mi cum să mă mîntuiesc ? Şi a răspuns bătrînul : Du-te la mor¬ 
minte şi ocărăşte pe cei morţi! Deci, plecînd fratele, a ocărit şi a bă¬ 
tut cu pietre (mormîntul) ; apoi venind a spus bătrînului, iar acela i-a 
zis : Nu ţi-au vorbit nimic ? Şi el a răspuns ; Nu. Atunci i-a zis bă¬ 
trînul : Du-te iarăşi, mîine, şi de data aceasta laudă-i. Deci, ducîndu- 
se fratele, i-a lăudat; i-a numit apostoli, sfinţi şi drepţi, apoi întor- 
cîndu-se, a zis : I-am lăudat. Şi l-a întrebat bătrînul : Nu ţi-au răspuns 
nimic ? Iar fratele a zis : Nu. Atunci bătrînul a zis : Vezi, le-ai spus 
vorbe de ocară şi ei nu ţi-au răspuns nimic ; şi le-ai spus vorbe de 
laudă şi nu ţi-au vorbit. Tot aşa şi tu : dacă vrei să te mintuieşti, să 
te faci ca un mort. Să nu iei în seamă nici nedreptatea oamenilor, nici 
lauda lor, întocmai ca morţii; şi vei putea să te mîntuieşti. 

24. (Pe ava Macarie) l-a rugat ava Pimen, cu multe lacrimi şi a 
zis : Spune-mi cum să mă mîntuiesc ! Şi, răspunzînd bătrînul, i-a zis : 
lucrul pe care-l cauţi s-a dus acum dintre monahi. 

25. S-a dus cîndva ava Macarie la ava Antonie. După ce a vorbit 
cu el, s-a întors în pustiul Scetic. Au venit în întîmpinarea lui părin¬ 
ţii ; şi, pe cînd vorbeau, le-a zis bătrînul : I-am spus lui Ava Antonie 
că nu avem Euharistie în locul nostru. Dar părinţii au început să vor¬ 
bească despre altele şi nu i-au cerut să le spună răspunsul (lui Anto¬ 
nie) ; de aceea, nici el nu li l-a spus. Atunci, unul dintre părinţi, vă- 
zînd că fraţii nu întreabă despre un lucru care le este de folos, a luat 
el cuvîntul şi a întrebat; pentru că dacă nu sînt provocaţi de fraţi, 
de obicei nici ei nu iau cuvîntul, ca să nu se afle vorbind neîntrebaţi 
sau să se afle vorbind lucruri de prisos. 

26. A rugat ava Isaia pe ava Macarie şi i-a zis : Spune-mi un cu- 
vînt (de învăţătură). Şi i-a zis bătrînul: Fugi de oameni. Atunci ava 
Isaia l-a întrebat : Ce înseamnă a fugi de oameni ? Bătrînul i-a răs¬ 
puns : Să stai în chilia ta şi să-ţi plîngi păcatele. 

27. A zis ava Pafnutie, ucenicul avei Macarie : (Cîndva) am rugat 
pe părintele meu şi i-am zis : Spune-mi un cuvînt de (învăţătură). Iar 
el mi-a zis : Să nu faci rău cuiva, nici să nu judeci pe cineva. Pe aces¬ 
tea păzeşte-le şi te vei mîntui. 

28. A zis ava Macarie : Să nu te culci în chilia unui frate care are 
faimă rea. 






29. S-au dus cîndva nişte fraţi la Ava Macarie, în (pustiul) Scetic 
şi n-au găsit în chilia lui nimic, în afară de apă stătută şi i-au zis : 
Ava, vino sus în sat, să te refaci. Bătrînul, însă, i-a întrebat : Fraţi¬ 
lor, ştiţi brutăria lui cutare din sat ? Şi eu i-am răspuns : da. Apoi le-a 
zis : Şi eu o ştiu. Ştiţi şi ogorul lui cutare, acolo pe unde trece rîul ? Şi 
i-au răspuns : da. Atunci, el le-a zis : Şi eu o ştiu. Deci, cînd vreau, 
pot să mă duc acolo ; n-am nevoie de voi, ci de mine însumi. 

30. Se spune despre Ava Macarie că dacă venea la el un frate cu 
sfială, întocmai ca la un bătrîn sfînt şi mare, nu-i vorbea. Dar dacă 
(venea cineva) şi-l privea ca pe un om obişnuit şi-i zicea cam aşa : Ava, 
îţi mai aminteşti cum atunci cînd creşteai cămile, cum te fugăreau 
paznicii cînd mergeai după smochine, îi răspundea bucuros la orice îl 
întreba. 

31. Se spune despre Ava Macarie cel Mare că devenise, precum 
este scris, dumnezeu pe pămînt; că după cum Dumnezeu ocroteşte lu¬ 
mea, la fel şi el acoperă lipsurile (oamenilor); pe cele ce le vedea, ca 
şi cînd nu le vedea, iar pe cele ce le auzea, ca şi cum nu le auzea. 

32. Povestea Ava Vitinios că a zis Ava Macarie : Cîndva, pe cînd 
mă aflam în (pustiul) Scetic, au venit acolo doi tineri străini. Unul 
avea barbă, iar celuilalt abia îi mijea. Au venit la mine şi m-au între¬ 
bat : Unde este chilia lui Ava Macarie ? Eu le-am răspuns : Ce vreţi 
de la el ? Iar ei au zis : Am auzit despre el şi despre pustiul Scetic şi 
am venit să-l vedem. Atunci le-am zis : Eu sînt. Ei au făcut metanie şi 
au zis : Vrem să rămînem aici. Văzîndu-i plăpînzi şi (provenind) din- 
trei cei bogaţi le-am zis : Nu puteţi rămîne aici. Şi a zis cel mai mare : 
Dacă nu putem rămîne aici să mergem în altă parte. Atunci mi-am 
zis : de ce să-i alung şi să se smintească ? Osteneala îi va face să fugă 
singuri. Şi le-am zis : Veniţi şi, dacă puteţi, faceţi-vă chilie. Ei, însă, 
mi-au zis : Arată-ne locul şi vom face. 

Şi le-a dat bătrînul un topor şi o desagă plină cu pîine şi sare. Şi 
arătindu-le o stîncă tare, a zis : Săpaţi aici, apoi aducîndu-vă lemne 
din mlaştină şi făcîndu-vă sălaş, rămîneţi aici. Eu Socoteam că din 
cauza ostenelilor vor pleca. Şi m-au întrebat : Ce să lucrăm aici ? Eu 
le-am zis : împletituri. Şi luînd stuf din mlaştină şi arătîndu-le cum 
se împleteşte şi cum trebuie să coasă, le-am zis : Faceţi coşuri şi daţi-le 
celui ce le strînge şi vă va aduce pîine. Apoi am plecat. Aceştia, însă, 
au făcut cu răbdare cîte le-am spus. Şi nu au venit la mine trei ani. 
Acest lucru a făcut să mă muncească gîndul şi să-mi zic : Oare ce fac 
oamenii aceştia ? De ce nu vin să-mi ceară nici un sfat ? Iată, vin la 
mine oameni de departe, iar aceştia, care sînt aproape, n-au venit încă 
şi nici la alţii nu s-au dus. Vin doar la biserică, tăcuţi, ca să se îm- 

părtăşească. M-am rugat lui Dumnezeu o săptămînă să-mi arate lucra¬ 
rea lor ; sculîndu-mă, după acea săptămînă, m-am dus la ei să văd ce 
fac. Bătînd la uşă, mi-au deschis şi m-au salutat în tăcere. Şi făcînd 
rugăciunea, am stat jos. Apoi, cel mai mare a făcut semn celui mai mic 
să iasă; şi ieşind acela, el a rămas să împletească, fără să spună ceva. 
Pe la ceasul al nouălea, cel mare a bătut în toacă şi (numaidecît) a venit 
cel mic. Acesta a făcut puţină fiertură, iar atunci cînd i-a făcut semn 
cel mare, a pus-o pe masă, tăcînd ; a mai pus şi trei felii de pîine 
uscată. Atunci eu am zis : Să ne ridicăm, ca să mîncăm. Şi, ridicîndu- 
ne, am mîncat. Şi aducînd (cel mic) ulciorul, am băut. Iar cînd s-a 
făcut seară, mi-au zis : Pleci ? Eu le-am răspuns : Nu, voi dormi aici. 
Şi mi-au pus alături o rogojină, iar lor şi-au pus alta într-un colţ. Şi 
şi-au scos centurile şi sandalele şi le-au pus la un loc pe rogojină, 
înaintea mea. Iar după ce s-au culcat, m-am rugat lui Dumnezeu ca 
să-mi descopere lucrarea lor. Şi s-a deschis acoperişul (casei) şi s-a fă¬ 
cut lumină ca ziua. Ei, însă, nu vedeau lumina. Şi, pe cînd credeau că 
eu dorm, a ghiontit cel mare pe cel mic şi s-au sculat; şi-au încins 
centurile şi şi-au întins mîinile către cer. li priveam, dar ei nu mă ve¬ 
deau. Şi am văzut demoni venind ca muştele asupra celui mai mic, 
dar un înger al Domnului, avînd sabie de foc, l-a înconjurat cu gard şi 
a izgonit pe demoni de la el. De cel mare n-au putut să se apropie. Şi 
abia către dimineaţă s-au culcat. Cînd m-am făcut că mă trezesc, ei 
au făcut la fel. Atunci cel mare mi-a zis numai acest cuvînt : Vrei să 
citim cei 12 psalmi ? Iar eu am răspuns : da. Şi a cîntat cel mai mic 5 
psalmi, (fiecare psalm) fiind împărţit în 6 pericope, fiecare din ele 
fiind urmate de aliluia. La fiecare vers ieşea o limbă de foc din gura 
lui şi se înălţa la cer. Atunci, însă, cînd îşi deschidea gura cel mare să 
cînte, ieşea din gura lui ceva ca o trîmbă de foc, care ajungea pînă la 
cer. Eu am rostit cîţiva (psalmi) pe dinafară. Şi, ieşind, am zis : Ruga¬ 
ţi-vă pentru mine. 

Deci, am aflat că cel mare era desăvîrşit, iar că cel mic se mai 
lupta cu cel protivnic. După puţine zile, fratele cel mare a adormit în 
Domnul, iar după trei zile şi fratele cel mic. Şi, pentru că atunci veni¬ 
seră nişte părinţi la Ava Macarie, el i-a dus la chilia acestora, zicînd ; 
Veniţi să vedeţi martiriul micilor străini. 

33. Bătrînii din munte au trimis cîndva (pe cineva) la Ava în 
(pustiul) Scetic să-l roage şi să-i zică : Ca să nu se ostenească toată 
obştea să vină la tine, te rugăm să vii tu la noi, ca să te vedem, îna¬ 
inte de a te muta la Domnul. 

Venind, deci, el în munte s-a adunat în jurul lui toată obştea şi 
l-au rugat bătrînii să spună fraţilor un cuvînt (de învăţătură). Atunci, 








el, răspunîndu-le, le-a zis : Să plângem, > fraţilor, ochii noştri să fie 
scăldaţi în lacrimi înainte de a pleca acolo unde lacrimile ar trebui să 
mistuie trupurile noastre. Şi au plînstoţi şi au căzut pe grumazul lui 
şi au zis : Roagă-te, părinte, pentru noi, 

34. Odată, un demon l-a atacat pe; Ava Macarie cu sabia, vrînd 
să-i taie piciorul. Şi, pentru că n-a putut să facă aceasta, a zis : Cîte 
aveţi voi, avem şi noi;, numai prin smerenie vă deosebiţi de noi şi sîn- 
teţi mai tari. 

35. A zis Şfîntul Macarie>: Dacă ne aducem aminte de relele pe 
care ni le-au făcut oamenii, nimicim puterea de a ne aminti de Dum¬ 
nezeu. Dar, dacă ne aducem aminte de relele (pe care ni le-au făcut) 
demonii, vom fi nevătămaţi. 

36. A zis Ava Pafnutie, ucenicul lui Ava Macarie; că zicea aces¬ 
ta : pe cînd eram copil, păşteam viţeii cu alţi copii. Şi ne-am dus să 
furăm smochine.' Şi, pe cînd alergam acolo, a căzut una din ele şi luîn- 
d-o, am mîncat-o. Cînd îmi aduc aminte de aceasta, stau şi plîng. 

37. A zis ava Macarie: Mergînd, crndva, prin pustiu, am găsit ză¬ 
când pe pămînt, craniul .unui mort. Şi, mişcîndu-1 cU toiagul meu de 
palmier, craniul mi-a vorbit. Şi l-am întrebat: Cine eşti? Iar craniul 
mi-a răspuns : Eu am fost mare preot al idolilor şi al neamurilor, .care 
au trăit în acest loc ; iar tu eşti Macarie pnevmatoforul. în ceasul în 
care te milostiveşti şi te rogi pentru cei din iad, ei se mîngîie puţin. 
Şi l-a întrebat bătrînul : In ce constă iadul şi care este mîngîierea ? 
Iar (craniul) a răspuns.: Cît de departe este cerul de pămînt, ătîta este 
focul de sub noi. De la picioare pînă la cap ne aflăm în mijlocul focu¬ 
lui. Nimeni nu poate să vadă faţa celuilalt, pentru că faţa fiecăruia este 
lipită de spatele celui din faţa lui. Deci, cînd tu te rogi pentru noi, 
fiecare vede dintr-o parte făţâ celuilalt. Aceasta este mîngîierea. Şi 
plîngînd băţrînul, a, zis-: Vai de ziua în care se naşte omul !’ Apoi a 
întrebat : Este un chin mai mare-decît acesta ? Iar craniul i-a răspuns : 
Da, sub noi, este. un chin şi mai mare. Noi, pentru că n-am cunoscut 
pe Dumnezeu,; sîntem miluiţi puţin. Insă eei oe L-au. cunoscut pe Dum¬ 
nezeu şi s-au lepădat de El, se află sub noi. Şi luând bătrînul craniul, 
l-a îngropat. 

38. ; Se spune despre' Ava .Macarie Egipteanul că s-a stiit-cindva 
din (pustiul) Scetie în muntele Nitriei. Şi pe cînd se apropia de acel 
loc, i-a .-zis ucenicului său . j -Mergi mâi înainte ! Şi pe cind mergea îna¬ 
intea lui, acela a întîlnit un preot idolesc şi a strigat după el, zieînd : 
hei, hei, demone, unde alergi ? Intoreîndu-se, însă; acela, l-a rănit şi 
4^a lăsat ..pe jumătate inert, Apoi a fugit. După puţin timp l-a întîlnit 
Ava Macarie şi i-a zis : Să fii sănătos, frate ! Acela, minunîndu-se (de 

cele ce auzea), a venit către el şi i-a zis : Ce lucru bun ai văzut la mine, 
de m-ai salutat? Şi a zis btărînul: Te-am văzut ostenindu-te şi ştiu 
că în zadar te osteneşti. Acela i-a zis : Eu am fost pişcat de salutul 
tău şi am aflat că eşti din partea lui Dumnezeu, însă un alt monah, 
rău, întîlnindu-mă, m-a insultat. Atunci a cunoscut bătrinul că este 
vorba de ucenicul său. Şi, îmbrăţişîndu-i picioarele, preotul idolesc i-a 
zis : Nu-ţi dau drumul, dacă nu mă faci monah. Apoi, venind unde era 
monahul (cel rănit) l-a luat şi l-a dus în lăcaşul de rugăciune din mun¬ 
te. Şi văzînd monahul pe preotul (idolesc) cu (Ava Macarie) s-a uimit. 
Şi l-au făcut monah. Şi mulţi dintre cei dintre neamuri ,s-au făcut, din 
cauza lui, creştini. 

A zis, deci, atunci, Ava Macarie : Cuvîntul cel aspru şi pe cei buni 
ii face răi, pe cind cuvîntul cel bun şi pe cei răi îi face buni. 

39. Se spune că în lipsa Sfîntului Macarie, un tilhar a intrat în 
chilia lui şi luîndu-i toate lucrurile le-a pus pe cămila sa. Deci, cînd 
cămila a fost încărcată, a început tîlharul s-o lovească, pentru ca să 
se ridice ; ea, însă, nu se ridica Văzînd Ava Macarie că nu se ridică, a 
intrat în chilie şi aflînd o sâpăligă, a pus-o pe cămilă şi a zis : Frate, 
pe aceasta o vrea cămila. Şi lovind bătrinul cămila cu piciorul, a zis: 
Sco_ală-te ! Şi îndată s-a sculat şi a mers puţin pentru cuvîntul său. 
Apoi, iarăşi a stat jos şi nu s-a mai ridicat pînă cînd tîlharul n-a dat 
jos toate lucrurile. Şi aşa a plecat. 

40. Ava Aio s-a adresat lui Ava Macarie şi i-a zis : Spune-mi un 
cuvînt de (învăţătură). Şi Ava Macarie i-a zis : fugi de oameni ! stai 
în chilia ţa, plînge-ţi păcatele şi să nu iubeşti vorbăria oamenilor. (Aşa) 
te mîntuieşti. 

IV. Alte maxime ale Sfîntului Macarie 

1. A zis Ava Petru, (ucenicul) lui Ava Lot; Eram, cîndva, în chilia 
lui Ava Agathon, cînd a venit la el un frate şi i-a zis : Vreau să lo¬ 
cuiesc împreună cu fraţii. Spune-mi cum să mă port cu ei! Atunci bă¬ 
trinul i-a răspuns : întocmai ca în ziua cînd te-ai apropiat de fraţi, aşa 
să păstrezi în toate zilele vieţii tale sentimentul că eşti oaspete şi să nu 
fii îndrăzneţ cu ei. 

I-a zis, deci, Ava Macarie : Ce (rău) face îndrăzneala ? Dar bătrinul 
i-a răspuns : îndrăzneala este asemenea unei mari arşiţe, care, atunci 
cînd se produce, pe toţi îi alungă din calea ei, iar rodul copacilor îl 
strică. 

/ 

I-a zis Ava Macarie : Chiar aşa de rea este îndrăzneala? Ava Aga¬ 
thon i-a răspuns : Nu este patimă mai rea decît îndrăzneala. Ea este 
mama tuturor patimilor.... 








'2. A zis Ava Macarie către Ava Zaharia : Spune-mi ce trebuie să 
Iacă monahul, iar acela i-a răspuns : Pe. mine mă întrebi, părinte ? Şi 
i-a zis Ava Macarie: Te încredinţez, fiule Zaharia, că am un anume 
motiv ca să te întreb. Atunci i-a răspuns Zaharia : Părinte, eu cred că 
este monah acela care se sileşte intru toate. - i ; 

3. Ava Teodor din Fermis, dobîndind trei cărţi bune, a venit la Ava 
Macarie şi i-a zis : Am trei cărţi bune care-mi sint de folos. Fraţii le 
împrumută şi le citesc. Spune-mi ce trebuie să fac; să le ţin pentru 
folosul meu şi al fraţilor sau să le vînd şi să dau (preţul lor) săracilor. 
Şi răspunzînd bătrînul, a zis: Bune sint faptele (tale), dar mai mare 
decît: toate este sărăcia (de bună voie). Auzind acestea, el s-a dus şi le-a 
vîndut şi a dat banii celor săraci. 


V. Alte maxime ale Sfintului Macarie Egipteanul 

1. S-a dus cîndva Ava Macarie ca să taie ramuri şi fraţii (au venit) 
cu el. Şi i-au zis în prima zi : Vino, părinte, şi mănîncâ cu noi, iar el 
s-a dus şi a mîncat cu ei. în altă zi, l-au chemat iarăşi ca să mănînce 
dar el n-ă mai ‘voit şi le-a zis : Voi, fraţilor, aveţi'trebuinţă de mîncâre, 
pentrti că sînteţi încă trupeşti. Eu, însă, acum nu am nevoie să mănînc. 

2. S-a dus Ava Macarie la ava Pahomie din Tebaida şi Pahomie 

l-a întrebat dacă se cuvine să mustre, pe fraţii care sînţ, în neorânduială. 
Ava Macarie i-a zis : Mustră-i şi judecă-i drept pe cei din ascultarea ta. 
Insă pe cei din afară să nu-i judeci. Pentru că este sprisPe cei dinlă¬ 
untru (comunităţii) ii judecaţi voi, însă pe cei din afară (ei) îi judecă 
Dumnezeu. ' 

3. Ava Macarie s-a dus în fiecare zi, timp de treilurd, la un frate 
şi acesta n-a avut timp (să stea de vorbă eu el), pentru că.şe ruga. Şi* 
minunîndu-şe, Ava Macarie a zis : Iată un înger pe pămînt! 


Cuvlntul Sfintului Macarie Egipteanul. 
deăpre ieşirea sufletului celor drepţi şi a celor păcătoşi; 
Cum se desparte (sufletul) de trup şi în ce stare cămine 



Călătorind noi, cîndva, prin pustiu, am văzut doi îngeri însoţind pe 
Sfîntul Macarie, unul de-a dreapta şi altul de-a sting a. Şi pe cînd mer¬ 
geam noi, am întâlnit un cadavru, care mirosea greu. Simţind mirosul, 
Sfîntul şi-a astupat nările cu inîna, pînă ce s-a depărtat de acolo, tot aşa 
au făcut şi îngerii. Şi văzînd hătrînul, i-a întrebat: Şi voi simţiţi la fel ? 
Simţiţirmirosul greu al lumii ? Ei au răspuns : Nu. Dăr te-am văzut pe 
tine (astupîndu-ţi nările) şi am făcut şi noi ia fel. Noi nu simţim miro¬ 
sul greu al lumii, ci- numai duhoarea, sufletelor celor păcătoşi aşa cum 

simţi tu mirosul greu al cadavrului şi ţi-e silă de el.' Şi i-a întrebat bă- 
trînul : Spuneţi-mi, vă rog, acest miros greu al sufletului celor păcătoşi 
îl simţiţi pe cînd sînt in viaţă sau după ce mor ? Cum deosebiţi, suflete- 
le celor păcătoşi care au crezut în Domnul, de acelea' ale păcătoşilor 
care n-au crezut în El ? Spuneţi-mi, vă rog, dacă am aflat har înaintea 
voâstxă i Iar îngerii au răspuns: Ascultă, Macarie, alesul lui Dumne¬ 
zeu!: Sufletul cel păcătos, fiind încă în trup,-răspîndeşte duhoarea fap¬ 
telor (rele), dar după moarte (o răspîndeşte) mult mai mult. (Urmările) 
faptelor lui copleşindu-1, îl întunecă şi îl înnegresc. Sufletul în sine este 
curat şi luminos, pentru că este suflarea Luminii celei nemuritoare. Dar 
ajungînd în trup şi neconducindu-1 după cum se cuvine, se întinează, 
în parte, de păcat; unul mai mult, iar altul mal puţin. Cît priveşte fap¬ 
tul cum se iau din trup sufletele celor drepţi şi al celor păcătoşi, îţi 
spun, că acest fapt 1 se aseamănă cu cele ce se untimplă pe pămînt. într- 
adevăr, se întîmplă uneori ca soldaţii să fie trimişi de împăratul pămîn- 
tesc să prindă pe cineva şi să-l aducă la el, chiar dacă acela nu vrea. 
Aceia se înfioară de frică şi tremură în prezenţa celor ce-1 împing cu 
forţa la drum. Tot aşa se întîmplă atunci cînd sînt trimişi'îngerii, să ia 
sufletul, fie al celui , drept, fie al celui păcătos ; (sufletul) şe înfioară de 
frică şi tremură în prezenţa îngerilor celor înfricoşători şi neînduplecaţi. 
Atunci vede sufletul că prezenţa bogăţiei, a rudelor şi a prietenilor este 
neputincioasă, nefolositoare şi zadarnică, Simte bocetele şî lacrimile ce¬ 
lor cîe faţă, dar nu poate să scoată nici un cuvînt ca să vorbească. Şi, 
întrucît mai înainte n-a fost pus la o astfel de încercare, se teme de 
imensitatea drumului şl de schimbarea modului de viaţă. Se teme, apoi, 
de neînduplecarea celor în a căror stăpînire intră. îi pare rău de trupul 
Ou care a fost obişnuit şi boceşte despărţirea de el. Nici de la'conştiinţa 
să nu-i poate veni vreo mîngîiere, afară numai dacă Vede în ea lucrarea 
faptelor bune. (Cel fără de fapte bune) chiar ' şl înainte cte hotârîrea 
judecătorului este neîncetat mustrat de ea. 

Şi a zis, iarăŞi, Avă Macarie : Domnii piei, vă rog să-mi explicaţi 
şi aceste lucruri : Păhtru ce (am pomenit) ‘iţe la Părinţi sa aducem jertfă 
pentru căi mort în ziua a treia, a noua şi a joatruzfecea şi care este fo¬ 
losul. şi pentru sufletul care a ieşit din trup. îngerul i-a răspuns- Nimic 
nu esţp fără, rost; nimic n-a permis Dumnezeu să se facă la îniîntplare 
în Biserica Lui. El este Acela Care nu, numai că a permis, ci şi a porun¬ 
cit să ,se săvîrşească îp Biserica Lui tainele cele cereşti îşir-cele pătnîn- 
tcşti (pentru sufletul ieşit; din trUpL Săvârşind Liturghie în aceste zile 
îp. ; Bispyjcă, sufletul: celui adormit'primeşte mîngîiere de la îngerul care 
l-a luat; pentru că binecyvîntarea şi jertfa se aduc pentru el în Bise¬ 
rica lui Dumnezeu. Iar acest lucru este dătător de nădejde. 









Jn: cele două zile (de după moarte), i- se permite, isuf le tului însoţit de 
îngeri, să-meargă unde doreşte pe pământ. Sufletul iubitor de trup, se 
duce când -la casa' de care s-a despărţit,- cînd, la mormânt, unde a fost 
pus: trupul- aşa petrece el cele două zile, căutînd.preeum pasărea, cui¬ 
bul ei- Sufletul cel. virtuos, însă,-se duce la hacurile unde avea obiceiul 
să săvârşească, dreptatea.- lA, treia zi, tot sufletul creştin se înalţă, la ce¬ 
ruri; pentru ă se-înciiâna Dumnezeului tuturor»'#, pentru a imita. înviet 
rea din morţi ,■***- cea de a treia zi — a lui Hristoe, Dumnezeul tuturor. 
Deci, bine face Biserica, aducînd jertfă a treia zi şi îăeitd rugăciune 
pentru suflet; După ce I se închină) lui Dumnezeu, i se arată v-e- la po+ 
runca Lui — corturile. încântătoare ale' sfinţilor şi frumuseţea paxadisue 
lui; Toate. acestea le cunoaşte sufletul timp de şase zile,! în acest timp 
se minunează şi laudă pe Dumnezeu Cel ce ipe toate le-a făcut. Văzînd 
toate acestea, sufletul se schimbă şi uită de necazurile pe care le-a avut 
pe cînd era în trup. Iar dacă este răspunzător de păcate, văzînd desfătă¬ 
rile sfinţilor, începe să se întristeze, să se aeUze!ş4ssfj eică : Vai, mie, cît 
de nebuneşte am trăit în lumea aceea, împlinind .poftele. Cea mai mare 
party'ă vieţii ăm cheltuiţ-o în nepăsare şi nu am slujit lui,Dumnezeu 
'după cuviinţă, ca să mă învrednicesc şi eu de acest har şi de ^ceastă 
slavă. Văi, mie, nenorocitul, că încă mă preocupă grijile şi ştrîmtorăriie 
pe Căre le-am avut în lume. 14 ce-mi folosesc viile şi grădinile cu .smor 
chini pe care le-am sădit ? Lâ ce-mi foloseşte ogorul pe care l-am do- 
bîndit ? La ce-mi foloseşte aurul de acolo ? La ce-mi foloseşte bogăţia 
de acolo ? La ce-mi foloseşte orice lucru plăcut din viaţa şi din lumea 
aceea? Vai, mie, m-am psteniţ în zadar f Vai, mie, am trăit fără de 
minle f Vai, mie, ăm iubit slava cea de scurt timp şi am dobîndit sără¬ 
cia veşnică ! Vai inie, ce-am păţit! Vai mie, cum de m-am întunecat! 
Vai mie, nimeni nu va putea acum să mă ajute, ca. eu să mă împărtă¬ 
şesc de slava Domnului. Şi după ce priveşte şase zile la bucuria dr.epr 
ţilor, iarăşi este dus de îngeri ca să se închine lui Dumnezeu.. Deci, bine 
(se face) cînd se săvîrşeşte liturghie şi jeţ-ţfă pentru cel adormit. După 
a doua închinare, din nou, la porunca Stăpînului tuturor, sujetul este 
dus la iad şi i se arată locurile de chin de acolo : cămările iadului şi 
feluritele pedepse ale celor nelegiuiţi; (locurile) în care Stau necontenit 
sufletele celor păcătoşi, unde plîng şi scrâşnesc din dinţi. Prin aceste 
(locuri) ale pdepselor este purtat sufletul timp de treizeci de zile, tre- 
murînd ca nu cumva si el să ajungă aici. în ziua a ptruzecia este iarăşi 
adus ca să se închine Domnului şi atunci, avînd în vedere faptele lui, 
Judecătorul îi hotărăşte locul de şedere.. Deci, este bine să se pomenească 
în Biserică amintirea celor mutaţi de aici, care mai înainte au fost lu¬ 
minaţi (prin botez). Referitor la sufletele care n-au primit sfîntul botez, 

(trebuie spus câ) lucrurile nu stau la fel. îngerii neînduplecaţi iau din 
trup sufletele celor nebotezaţi, le împing şi zic : Vino, suflete nelegiuit 
sâ-L Vezi pe Stăpînul tău şi pe Domnul tuturor, pe Acela pe Care n-ai 
voit să-L cunoşti, atunci cînd ai vieţuit cu nepăsare în această lume. 
Acum află câ vei fi pedepsit cu pedeapsă veşnică. Şi suindu-se pînă la 
primul cer, se opresc, îi arată de departe slava îngerilor şi a tuturor 
puterilor cereşti şi îi zice: Domnul tuturor acestora este lisus Hristos, 
Fiul lui Dumnezeu Celui viu, pe Care n-ai voit să-L cunoşti şi Căruia 
n-ai voit să I te închini. Apoi este dus către nelegiuiţii cei asemenea lui, 
către diavol, stăpînul tuturor (acestora), în focul cel veşnic,’ cel pregă¬ 
tit diavolului şi îngerilor lui, celor cărora îh viaţa sa li s-a închinat. 

Acestea zicînd îngerii şisalutînd pe Macarie, robul lui Dumnezeu, 
s-au făcut nevăzuţi de noi! Iar hoi am dat slavă Tatălui şi Fiului şi 
Sfîntului Duh, acum şi pururea şl In vecii vecilor. Amin. 

Epistola Sfîntului Macarie Egipteanul 

Vreau să ştii, iubite frate, că cel afierosit lui Dumnezeu trebuie să 
fie un bărbat desăvîrşit ; că nu numai „şl (trebuie) să fie în Dumnezeu, 
ci. şi Dumnezeu trebuie să fie întru el, după cum Domnul însuşi spu¬ 
ne : «(Intru) cel care rămîne întru Mine şi Eu voi rămîne întru el» (Ioan 
15, 5). Omul lui Dumnezeu trebuie să locuiască în cortul cel dumne¬ 
zeiesc, dar, în acelaşi timp, să se facă el însuşi munte al neprihănitei 
Dumnezeiri ; nu numai să cuprindă, ci şi să fie cuprins de slava Celui 
ce nu se lasă să fie „ stăpînit de puterea întunericului şi a patimilpr. 
Pentru că, iubind sfinţenia şi neprihănirea, ]\îîn tui torul locuieşte întru 
cei vrednici şi pe cei care îl primesc pe El îi eliberează de patimi, aşa 
incit nu mai sînt răvăşiţi şi purtaţi de colo pînă colo de orice vînt. 

Sînt, însă, unii care nu numai că se află departe de tainele, lui 
Hristos, dar care şi pe cei ce sînţ aproape îi adapă cu băutură, «pen¬ 
tru că», zice Apostolul, «ceea ce se poate cunoaşte despre Dumnezeu 
este cunoscut de către ei» (Rom. 1, 19). CugPţînd între ei lucruri de¬ 
şarte şi avînd inima întunecată de gînduri necugetate, ei zic că pati¬ 
mile cele spurcate, cum sînţ : plăcerea cea .ştricăcipasă, supărarea ne¬ 
dreapta, mînia cea fără rost, care nu sînt conforme voii lui Dumnezeu, 
sînt fireşti şi că vin de la Dumnezeu. 

Pe aceştia, deci, şi părerile lor respingîndu-le, ca pe unele care se 
abat (de la calea cea dreaptă), considerăm că ni ş-a dat, de către Cel 
ce ne-a creat, libertatea de alegere, incit de noi depinde faptul de a 
dori pe cele bune şi de a ne reţine de la cele rele. .Pentru că Dreptul 
Judecător nu ne-ar pedepsi dacă am fi împinşi la rău de patimile pe 






care El însuşi le-ar fi creat. Această învăţătură străină şi nesăbuită 
este respinsă de orice minte dreptcredincioasă. Pentru că Dumnezeu 
este creatorul firilor curate şi foarte bune, după cum spune Duhul 
Sfînt în momentul facerii lumii. «Tata», zice, «toate erau bune foarte» 
(Gen. 1, 31). Plîngînd, Ieremia şi condamnînd ruşinea patimilor, zice : 
«Cine a zis şi toate s-au făcut? Domnul insă nu a poruncit (să se facă 
acestea) şi din gura Celui Preaînalt nu ies cele rele, ci numai cele bune» 
(Plîng. 3, 36—38). Acelaşi sens are şi întrebarea din Sfkita Evanghe¬ 
lie, făcută Domnului de puterile spirituale : «Doamne, oare n-ai semă¬ 
nat tu sărriînţă bună pe ogorul tău? Atunci de unde vine neghina?» 
(Matei 13, 27). Cîndva, Mîntuitorul însuşi a zis : «Orice răsad, pe care 
nu l-a sădit Tatăl Meu Cel din ceruri va fi smuls din rădăcină » (Matei 
15, 13). Că tot răsadul cel de la Dumnezeu este. bun, mărturiseşte Pavel, 
prin care vorbeşte Hristos. El zice : «Că toată zidirea lui Dumnezeu 
este bună» (I Tim. 4, 4). Ce să credem deci : patimile cele ascunse din¬ 
tru noi ne aparţin sau ne sînt străine ? Zice, însă, (Psalmistul) : «De 
cele ascunse ale mele curăţeşte-mă şi de cele străine cruţă pe robul 
tău» (Ps. 18, 13, 13). Şi : « Cei străini s-au ridicat împotriva mea, iar 
cei puternici au căutat sufletul meu» (Ps. 83, 5). «Judecă, Doamne, pe 
cei ce-mi fac nedreptate şi bate pe cei ce se luptă Cu mine» (Ps. 34, 1). 
Deci, ce sînt cele ascunse ? Cine sînt cei ce mă nedreptăţesc şi se luptă 
cu mine ? Cine sînt străinii, dacă nu duhurile care se împotrivesc îm¬ 
plinirii poruncilor lui Hristos ? 

Ia aminte că şi în Lege se vorbeşte limpede despre curăţia omului 
lăuntric. Zice : «Să nu iei numele Domnului Dumnezeului tău în de¬ 
şert. Căci nu va curaţi Domnul inima celui ce ia numele Său în de¬ 
şert» (Deut. 5, 11). De aceea şi Apostolul ne îndeamnă : «Să ne curăţim 
de orice întinăciune, nu numai trupească, ci şi a duhului» (II Cor. 
7, 1). Şi în alt loc : «Să ne spălăm inima de cugetul viclean » (Evr. 10, 
22). Şi iarăşi : «întreg duhul vostru şi sufletul şi trupul să se păzească 
fără de prihană» (I Tes. 5, 23). Şi : «Ca să fiţi fii ai lui Dumnezeu ne¬ 
întinaţi» (Filip. 2, 15). Deci, cîţi doresc să se învrednicească de înfiere, 
să aibă nu numai trupul curat, ,ci şi sufletul, după (cuvîntul) celui ce 
zice : «Fie inima neîntinată, ca să nu mă ruşinez întru judecăţile Tale» 
(Ps- 118, 5—6). Cei de sub lege, săvîrşind dreptatea, cea după trup, 
păstrau curăţia exterioară, pe cînd cei de sub har, caută pacea cea in¬ 
terioară întru sfinţenie, încrezîndu-se în Cel ce a zis : «Dacă nu va pri¬ 
sosi dreptatea voastră mai mult decît dreptatea fariseilor şi a cărtura¬ 
rilor, nu veţi intra în împărăţia cerurilor» (Matei 5, 20). Fariseii, fiind 
orbi la mînie, spălau paharul pe dinafară ; acum cei ce gîndesc ca ei, 
noii farisei, împodobind cu cuget nesăbuit pe omul cel din afară se 

arată drepţi, dar nu sîntînţr-un cuget cu Duhul Sfînt, ca să fie fii ai 
lui Dumnezeu, după (cuvîntul) Apostolului care Zice : «Duhul însuşi 
mărturiseşte împreună cu duhul nostru că sîntem fii ai lui Dumnezeu» 
(Rom. 8; 6). Ei nu urmăresc creşterea întru sfinţenie a omului lăun¬ 
tric, :ci se mulţumesc cu faptele trupului, neştiind că, Hoaţă slava 
fiicei împăratului. dinlăuntrul ei vine » (Ps. 44, 14). Căci este, să zic aşa, 
fiecare dintre noi, asemenea unui smochin, de la care Domnul aşteaptă 
rod lăuntric şi nu pe cel ce se află printre frunze. Deci, cel ce susţine 
că patimile necinstitoare sînt fireşti şi nu accidentale, schimbă adevărul 
lui Dumnezeu în inima sa. Că după cum am spus mai înainte, Cel ne¬ 
prihănit şi curat a făcut (sufletul) după chipul Său, iar patimile* şi moar¬ 
tea âu intrat în lume < datorită invidiei diavolului. Prin urmare, întrucît 
neaulul omenesc în nelegiuire a fost zămislit şi în păcat s-a născut; în¬ 
trucât fiecare s-a înstrăinat (de Domnul) din pîntecele mamei sale şi în¬ 
trucât păcatul a domnit în lume de la Adanv pînă la Hristos, a venit 
Mielul ispăşitor ăl lui Dumnezeu să ridice, cu puterea Sa, păcatul lumii, 
să lege pe cel puternic şi să-i smulgă prada după (Cuvîntul)' care zice : 
«A. robit robime» (Ps. 67;. 19 ; Efes. 4, 8). Şi iarăşi «A ridicat robia » 
(I Cor. 15, 49). • ,r., ; • W- 

Se cuvine; aşadar, să ieşim din robie, să purtăm Chipul omului 
celui din cer, după cum am purtat şi chipul (omului) celui de lut şi 
să arătăm mădularele noastră slujitoare ale dreptăţii şi sfinţeniei, pre¬ 
cum (mai înainte) le-am arătat slujitoare ale păcatului. Să fim încre¬ 
dinţaţi că umblînd în lumină, vom vedea'fără nici o piedică lucrurile 
cele minunate ale lui Dumnezeu, după (cuvîntul) care zice: «Deschide 
ochii mei şi voi cunoaşte minunile Tale din Legea Ta» (Ps. 118, 18). 
Căci, după cum în legea fizică, cel ce umblă în lumină nu se poticneşte, 
tot aşa şi în lumea raţională, cel ce se află în sfinţenie desăvîrşită nu 
doreşte pe cele viclene şi nu cugetă pe cele josnice; pentru că nu 
există nici o comuniune între lumină şi întuneric, nici potrivire între 
templu şi (lăcaşul) idolilor. Deci, ca templu al lui Dumnezeu, ia aminte 
la tine însuţi, evită imprimarea idolilor duhovniceşti în inima ta. Orice 
patimă care -lucrează în suflet este idol. De aceea bine s-a zis : : «Ceea 
ce le biruieşte, aceea te şi stăpîneşte» (II Petru 2, 19). Atunci cînd de 
patimile trupului sîntem robiţi, nu mai sîntem in stăpînirea Duhului 
celui Sfînt şi nepătimitor. Nu poate sluji cineva la doi domni. «Nu 
puteţi », zice «să slujiţi lui Dumnezeu şi lui mamona». (Matei 6, 24). 
Pentru că templul lui Dumnezeu este sfînt, «neavînd nici ‘pată, nici 
zbircitură, nici altceva de acest fel» (Efes. 5, 27). Duhul Sfînt fuge de 
vicleşug şi se depărtează de cugetele neînţelepte, iar de sufletul mişel 
nu se prinde învăţătura. Crezînd, deci, că orice lege a noastră este 








scrisă de degetul lui Dumnezeu în inima noastră, nu cu cerneală, ci 
cu Duhul cel -dumnezeiesc; să primim adevărul legiuitorului, care 
zice : «Eu sînt adevărul» (Ioan 14, 6); al Aceluia care a făcUt tăierea 
împrejur a inimii şi ă scris în mintea celor vrednici legea bunătăţii Lui, 
după cum s-a scris de profet : «Voi dă legea mea în inimile lor şi în 
mintea lor' o voi scrie» (Ieremia 31, 33). Deci,. tSţi doresc să devină 
«neam ales, preoţie împărătească, neam sfînt şi popor agonisit de Dum¬ 
nezeu-» (I Petru II, 9; Tit II, 14), primesc eu uşurinţă întru ei puterea 
Duhului de viaţă făcător. Avînd în vedere acestea, să ne rugăm a ne 
învrednici, chiar şi pentru- puţin (timp) de comuniunea eu Hristos. Su¬ 
fletul care leapădă aspectul rUşinos al chipului păcatului şi nu mai 
este stăpînit de cUgete urîte, care nu mai desfrînează cu cel Viclean,, 
se află în comuniune doar cu Mirele Cel Ceresc. Rănit' de iubirea faţă 
de El, se topeşte de dor, să zic aşa, să se unească cu El în mod tainic 
întru" 'sfinţenie, printr-o unire frumoasă, tainică şi nestricăCioăsă. Cu 
adevărat fericit este sufletul care, biruit de iubirea cea duhovnicească, 
s-a logodit cu Cuvîntul lui Dumnezeu. Să se spună, deci, aceasta, să se 
spună : «Bucurase >,sufletul meu întră Domnul ca m-a îmbrăcat cu 
veşmîntul mîntuirii şi cu haina bucuriei m-a împodobit:’Ca unui mire 
mi-a pus cununa şi ca pe o mireasă Cu podoabă m-a împodobit» 
(Isaia 61, 10). Pentru că frumuseţea lui ăducînd-o împăratul slavei, l-a 
învrednicit să se numească nu numai templu al lui Dumnezeu, ci şi 
fiica a împăratului şi împărăteasă ; templu al lui Dumnezeu, întrucît 
in el locuieşte Duhul Sfînt; fiică a împăratului, întrucît a fost născut 
de Părintele luminilor; împărăteasă, întrucît a fost unit cu slăvită 
Dumnezeire a (Fiului) Unuia Născut. Că în felul în cate Domnul, unul 
fiind după esenţă, a primit multe nume, în chip figurat, după lucrările 
săvîrşite pentru mîntuîrea oamenilor ; astfel, în unele locuri este numit 
piatră şi uşă, în altele secure- şi cale, vie şi pîine ; piatră^ pentru pu¬ 
terea lui cea nemăsurată ; uşă, pentru că este uşa vieţii veşnice ; secure, 
pentru că taie rădăcinile răutăţii; cale, pentru că, conduce pe cei vred¬ 
nici la cunoaşterea adevărului; vie, pentru că 1 rodeşte vinul care vese¬ 
leşte inima omului; pîine, pentru că hrăneşte inima fiinţei raţionale ; 
tot aşa şi sufletul cel nevinovat în care locuieşte Dumnezeu Cuvîntul, 
sufletul care se desăvîrşeşte continuu, se- învredniceşte de daruri şi 
virtuţi spirituale (şi de multe nume). S-au spus acestea ca să nu se 
creadă că doar trei sînt calităţile miresei, ci că sînt de mai multe feluri. 

Să ştim, deci, că aceasta este ţinta noastră, pînă ce vom ajunge la 
«altarul lui Dumnezeu, la Dumnezeu, care veseleşte tinereţeîe noas¬ 
tre» (Ps. 42, 4). MîntuitorUl voieşte ca noi, fiind încă în trup, să ne 
învrednicim de nepătimirea Lui şi să ne umplem de sfinţenie, ca să 

putem spune cu îndrăznite : «Deşi umblăm in trup, nu ne luptăm tru¬ 
peşte. Căci armele luptei noastre nu sînt trupeşti, ci puternice înaintea 
lui Dumnezeu, spre dărîmorea întăriturilor. Noi surpăm iscodirile morţii 
şi toată trufia oare se ridică împotriva cunoaşterii lui Dumnezeu » 
(II Cor. 10, 3—5). Se cuvine, deci, să pironim pe cruce mădularele 
păcatului, după cuvîntul profetului care zice : « Străpunge cu frica Ta 
trupul meu » (Ps. 118, 120). Carnea şi sîngele despre care Apostolul 
spune că nu pot să moştenească împărăţia cerşirilor, nu este trupul cel 
văzut, pentru că acesta a fost creat de Dumnezeu, ci «dorinţa cărnii» 
(Rom. 8, 6), care este stîrnită de «duhurile răutăţii, care lucrează în fiii 
neascultării» (Efes. 2, 2). Căci lupta luptătorilor desăvîrşiţi în Hristos 
«nu este împotriva trupului şi a sîngelui..,, ci împotriva stăpînitorilor 
întunericului veacului acestuia şi împotriva duhurilor răuţăţii » (Efes. 
6, 12). Deci, dacă mărturisim că lucrarea aceasta nu este ceva firesc, 
ci că ea vine de la puterile cele potrivnice, vom putea, luînd armele 
lui Hristos, să ne împotrivim uneltirilor lor (Efes. 6, 11 şi 13). Mîn- 
tuitorul ne va da puterea să călcăm peste şerpi şi peste balauri şi peste 
toată puterea celui rău (Luca 10, 19), ca, în trup fiind, să putem zice : 
«Nedreptate de am făcut în inima mea să nu mă audă Domnul » (Ps. 
65, 17). Şi: «Fără nelegiuire am alergat şi m-am îndreptat spre Tine» 
(Ps. 58, 4). Aşadar, fără patimă trupească, împlinind cu uşurinţă modul 
de viaţă din ceruri, să avem ca ţintă «răsplata chemării celei de sus» 
(Filip. 3, 14). înstrăinîndu-ne de orice patimă, să îndrăznim a zice : 
Nu numai «credinţa am păzit » ci şi «călătoria am săvîrşit» (II Tim. 4, 7). 
Căci se cuvine ca nu numai să credem în Hristos, ci să fim (întru toate) 
părtaşi cu El, după cum s-a spus : «pentru că vouă vi s-a dăruit, pentru 
Hristos, nu numai să credeţi în El, ci să şi pătimiţi pentru El » (Filip. 
1, 29). Faptul doar de a crede în Dumnezeu este caracteristic celor ce 
cugetă cele pămînteşti, ca să nu zic şi duhurilor celor necurate, că şi 
ele zic : «Te ştim cine eşti; eşti Fiul lui Dumnezeu» (Luca 4, 34). Dar 
ambele tabere, a oamenilor trupeşti şi a duhurilor celor necurate, sînt 
duşmane ale crucii lui Hristos. «Sfîrşitul acestora este pieirea. Pîntecele 
lor este dumnezeul lor, iar mărirea lor este întru ruşinea lor, ca unii 
care au în gînd pe cele pămînteşti » (Filip. 3, 19). Vezi că nu numai 
cei ce s-au lepădat de Hristos sînt duşmani ai crucii, ci şi cei ce cugetă 
la cele pămînteşti. Pe cînd însuşirea de a pătimi cineva împreună cu 
Hristos şi de a fi slăvit împreună cu Hristos, aparţine numai acelora 
care s-au răstignit faţă de. această lume şi acelora care poartă pe trupu¬ 
rile lor stigmatele Domnului (Gal. 6, 17). Se cuvine, deci, ca aceia care 
ştiu să cugete corect, care şi-au izbăvit sufletul de întinările răutăţii, 
să cunoască bine ţelul lor pentru că ştiind sfîrşitul drumului şi al oste- 

nelii lor, să renunţe la infatuare pentru faptele lor; să se lepede de 
sufletul şi de viaţa lor ~r după cuvîntul Scripturii — ca să vadă bogăţia 
pe carej a pus-o Dumnezeu ca recompensă celor ce-L iubesc în Hristos, 


bogăţia da care.eheamă pe toţi aceia care de bună voie se încumetă la 
această luptă. Armura (sufletului) pentru această luptă trebuie să fie 
crucea lui Hristos; pe această luînd-o eu bucurie şi cu nădejde, să 
urmeze pe Dumnezeu-Mîntuitorul, sărşi facă din Cuvîntul lui Lege şi 
cale a vieţii, după cum spune Apostolul ; « Fiţi mie următori, precum şi 
eu sînt următor al lui Hristos» (I Cor. 4, 16). Şi iarăşi : «Cu răbdare 
susţinem lupta care ne 'stă înainte, leu ochii aţintiţi Asupra lui Iisus, 
începătorul şi plinitorul credinţei. Care, în locul bucuriei pusă înainte-1 
a suferii , crucea, n-a ţinut seama de ocara ei şi a şezut de-a dreapta 
■tronului lui Dumnezeu» (Evrei 12, 1—2). Să nu ne înfumurăm cu da¬ 
rurile Domnului, atunci cînd săvârşim virtutea, nici să nu cugetăm 
lucruri mari-despre noi, înainte de ajunge la locurile sperate; un astfel 
de cuget ne slăbeşte avîntul, face fără folos osteneala noastră şi ne 
face nedemni de harul care ni s,-a dat. 


Se cuvine, deci, să nu nimicim în vreun fel rodul ostenelii; să nu 
ne ieşim din minţi în faţa luptelor care ne stau înainte, nici a celor 
de după aceea ; dacă am săvârşit ceva (bun) să nu credem că am şi 
făcut Ceva important, ci, uitînd faptul acesta, să alergăm, cum spune 
Apostolul, «către cele ce ne stau înainte» (Fîlip. 3, 13). Să ne zdrobim 
inima cu ostenelile duhovniceşti, neostoită avînd pofta după dreptate, 
singura de care trebuie să înseteze şi să flămânzească cei ce caută să 
ajungă la desăvîrşire. Se cuvine să fim smeriţi şi'mereu să ne temem 
ca nu cumva să ne aflăm departe de cete promise Şi de iubirea de¬ 
săvârşită a lui Hristos. Gel îndrăgostit de acestea, cel ce priveşte la pro¬ 
misiunea cea de sus, nu se opreşte la posti la priveghere şi la cele ase¬ 
menea lor, ci, plin fiind de dor divin şi privind neîncetat către Cel ce-1 
cheamă, socoteşte puţin lucru luptele şi în orice lucru se nevoieşte, nu¬ 
mai să dobîndeaseă promisiunea ; pînă la şfîrşitul acestei vieţi se luptă 
-să adauge ostenelilor (noi) osteneli, virtuţilor (noi) virtuţi, să devină 
(vas) cinstit al lui Dumnezeu, prin fapte, avînd mereu conştiinţa că nu 
este vrednic pentru Dumnezeu. Acest fapt este cea mai mare reuşită 
a fiiOSoflei ; fiind mare prin fapte, să te smereşti cu inima şi să te 
dispreţuieşti, să îndepărtezi de la tine mîndria şi să ai frică de Dum¬ 
nezeu, şa dobîndeşti promisiunea nu ca şi cînd ai obţine-o prin fapte, 



ci prin credinţă. Că atît de mari fiind darurile, nu există osteneli care 
să de răsplătească. Răsplata lor nu stă în osteneli, , ci în credinţă şi 
nădejde. Iar esenţa credinţei este sărăcia cu duhul şi iubirea nemăsurată 

către Dumnezeu. (Acestea zicind), socotesc că am spus destule celor 
care au ales calea înţelepciunii, pentru a ajunge la împlinirea nădejdii. 

Trebuie, însă, să adăugăm la cele spuse, că se cuvine ca aceia care 
iubesc ostenelile, să fie împreună cu semenii lor, să alerge împreună 
cu ei, pînă ce vor ajunge la cetatea cea de sus. Acela care dispreţuieşte 
pe cele (socotite de preţ) în această viaţă, care se leapădă de rude şi de 
slava cea de pe pămînt, care priveşte la cinstea cea cerească şi se leagă 
duhovniceşte de fraţii cei întru Dumnezeu, să se lepede nu numai de 
viaţa, ci şi de sufletul său ; lepădarea de sufletul său nu înseamnă alt¬ 
ceva decît faptul de a' nu căuta (împlinirea) voinţei proprii, ci mai 
degrabă de a-şi supune voinţa Cuvîntului lui Dumnezeu, de a privi 
către El întocmai ca spre un bun cîrmaci, care conduce cu înţelepciune 
adunarea fraţilor către limanul voinţei lui Dumnezeu. Se cuvine să nu 
deţină nimic sau să spună că ceva este al său, în afară de veşmîntul 
care-i acoperă trupul: Pentru că dacă nimic din acestea riu are, dacă 
nu poartă grijă de propria-i viaţă, dacă slujeşte nevoilor comune şi 
porunca întîistătătorilor cu plăcere şi cu speranţă împlineşte, va fi Ca 
un rob bun şi cinstit al lui Hristos, răscumpărat pentru nevoile fraţilor. 
Acest lucru îl Domnul şi la împlinirea acestuia îndeamnă, zicînd : «Cel 
ce vrea să fie mare şi primul între voi să se facă mai mic decît toţi, 
slujitorul şi robul tuturor » (Matei 20, 26 ; Marcu 9, 34 ; 10, 34>. 
Dar slujirea aproapelui nu trebuie să se facă, împotriva Scripturii, 
pentru a obţine cinste sau pentru a place oamenilor (Efes. 6, 6—7 ; 
Col. 3, 22), ci cu gîndul că (cel ce slujeşte aproapelui) slujeşte Dom¬ 
nului, poartă pe grumazul său jugul Lui şi pe calea cea strimtă păşeşte. 
Se cuvine ca acela care slujeşte să se supună tuturor şi întocmai ca un 
datornic să slujească fraţilor, să ia asupra sa grijile lor şi să le arate 
iubirea cuvenită. Cit priveşte pe întîistătătorii turmei duhovniceşti, se 
cuvine ca-ei să fie cu luare aminte la îndatoririle ce le revin : să com¬ 
bată de la înălţimea vredniciei lor cursele răutăţii care pîndesc cre¬ 
dinţa şi să îndepărteze de la ei iubirea de stăpînire. Aici este mare 
pericol : unii care în fruntea altora şi credeau că îi conduc către viaţa 
cea cerească, neglijînd (aceste lucruri) au fost pierduţi de cugetul lor. 
Se cuvine ca supraveghind (turma), mai mult decît ceilalţi să se oste¬ 
nească, să fie mai smeriţi în cuget decît toţi cei conduşi de ei, să aibă 
conştiinţa că cei ce le-au fost încredinţfiţi sînt comoara lui Dumnezeu 
şi să facă din viaţa lor exemplu de slujire pentru fraţi. Dacă aşa se 
vâr purta, (dacă) vor modela cu grijă turma cea sfîntă, (dacă) vor da 
fiecăruia, după nevoia lui, învăţătura trebuincioasă, (dacă) vor con¬ 
tribui ca fiecare să ţină ordinea cuvenită, (dacă) în ascuns vor avea 
cuget smerit şi ca nişte robi recunoscători vor ţine credinţa, mare răs- 

plată îşi vor câştiga în această viaţă. Se cuvine, deci, să ia aminte la 
ei (înşişi şi să fie) ca nişte buni pedagogi ai unor copii gingaşi încre¬ 
dinţaţi lor de părinţii acestora. Aceia, văzînd purtarea copiilor, pe unul 
îl bat, pe altul îl ceartă, pe altul îl laudă, iar pe altul altfel îl răsplătesc ; 
fac aceasta, nu pentru că le face plăcere sau pentru că îi urăsc pe copii, 
ci pentru că se adaptează situaţiei şi caracterului copiilor, ca ei să' 
devină oameni cinstiţi în această viaţă. Tot aşa şi voi, să îndepărtaţi 
de Ia voi infatuarea şi ura împotriva aproapelui şi să vă potriviţi cu¬ 
vântul după puterea şi înţelegerea fiecăruia. Pe unul mustră-1, pe altul 
ceartă-1, pe altul mingîie-1, aducînd fiecăruia întocmai ca un doctor, 
medicamentul potrivit. Examinînd suferinţele, doctorul îi prescrie unuia 
un medicament uşor de suportat, altuia altul mai greu ; pentru toate 
trupurile şi plăgile are medicamentul potrivit şi nu se supără pe cei 
ce au nevoie de el. Tot aşa şi tu, ţinînd seama de împrejurări, educă 
corect pe ucenicul ce ţi-a fost încredinţat şi împodobindu-i sufletul cu 
virtuţi să-l aduci Tatălui, moştenitor vrednic de darul Lui. Dacă aşa 
vă purtaţi'unii faţă de alţii, unii conducând, iar alţii arătînd supunere 
faţă de dascăli; unii conducînd cu plăcere pe fraţi spre desăvîrşire, 
iar alţii supunîpdu-se cu bucurie celor ce le poruncesc, dacă veţi da 
cinste altora (Rom. 12, 14), veţi trăi pe pămînt viaţa îngerilor. Nimeni, 
deci, între voi, să nu arate înfumurare, ci simplitate, iar armonia şi 
lipsa de vicleşug să domnească în comunitate. Fiecare să aibă convin¬ 
gerea că este inferior nu numai faţă de fratele cu care este împreună, 
ci şi faţă de orice om. Aceasta gîndind veţi fi cu adevărat ucenici ai lui 
Hristos. «Căci cel ce se îrualţă pe sine, se va smeri, iar cel ce se sme¬ 
reşte, se va înălţa» (Luca 14, 11). «Cel ce vrea să fie între voi cel dinţii, 
să jie cel din urmă dintre toţi şi slujitor al tuturor» (Matei 20, 26 ; 
Marcu 9, 35). «După cum şi Fiul Omului n-a venit să I se slujească, 
ci ca El să slujească şi să-Şi dea sufletul răscumpărare pentru mulţi» 
(Matei 20, 28), zice Apostolul : «Căci nu ne x propovăduim pe noi înşine, 
ci pe Hristos Iisus, Domnul, iar noi înşine sîntem slugile voastre pentru 
Hristos » (II Cor. 4, 5). Cunoscînd, deci, roadele smereniei şi paguba 
mîndriei, imitaţi pe Stăpînul, iubiţi-vă unul pe altul şi să nu vă înde¬ 
părteze de la iubirea unuia faţă de altul nici moartea şi nici o altă 
pedeapsă, ci să mergeţi pe calea pe care va arătat-o Mîntuitorul, făcînd 
împreună un trup şi un suflet, iubind pe Dumnezeu şi unul pe altul. 
Iubirea şi frica de Domnul este întîia împlinire a Legii; de aceea, se 
cuvine ca fiecare dintre voi să aşeze în sufletul său frica şi iubirea 
ca pe o temelie de neclintit; s-o cultive prin fapte bune şi prin rugă- 





ciune continuă. Pentru că iubirea, faţă de Dumnezeu nu se naşte în 
noi aşa, deodată, ci este nevoie de multă osteneală, de stăruinţă şi de 

ajutorai lui Hristos, după cum se spune în (cartea) Înţelepciunii : «De 
o vei căuta întocmai ca pe o comoară, atunci vei pricepe temerea de 
Domnul şi vei dobîndi cunoaşterea lui Dumnezeu » (Pilde 2, 4—5). 
Aflînd cunoaşterea lui Dumnezeu şi pricepînd teama de El, uşor vei 
reuşi să împlineşti pe cele ce urmează, adică iubirea de aproapele. 
“Pentru că lucrul cel dintîi şi mare făcîndu-1, pe cel de al doilea şi mai 
mic, fără greutate îl realizezi. Cel dintîi neexistînd, nici cel de al doilea 
nu se împlineşte precum trebuie : Cel ce nu iubeşte pe Dumnezeu din 
tot (sufletul) şi din toată inima lui, cum poate să arate iubire de fraţi ? 
Pe cel care nu-şi dedică întreg sufletul lui Dumnezeu, nici nu arată 
iubire faţă de El, neînarmat aflîndu-1 izvoditorul răutăţii, uşor îl ade¬ 
meneşte cu gînduri viclene şi îl face să cadă ; îl face să i se pară grele 
(de îndeplinit) poruncile Scripturii şi insuportabilă slujirea fraţilor, să 
se înfumureze cînd slujeşte Domnului şi (să creadă) că întrucît a îm¬ 
plinit poruncile Domnului, este mare în ceruri. Mare este această gre¬ 
şeală. Că, într-adevăr, robul bun şi cinstit este îndreptăţit să creadă că 
Stăpânul îi va arăta bunăvoinţă la judecată, dar nu este îndreptăţit ca 
el, în locul Stăpinului, să se facă judecătorul şi lăudătorul vieţii lui. 
Dacă el se face sieşi judecător, în locul adevăratului * judecător şi se 
umple de laudă şi îngîmfare, nu mai are de aşteptat răsplată de la 
Acela. Pentru că trebuie, cum spune înţeleptul Pavel, ca «Duhul lui 
Dumnezeu să mărturisească împreună cu robul nostru» (Rom. 8, 16> 
şi să nu fie cercetate faptele noastre de judecata noastră. «Că nu cel 
ce se laudă pe sine singur este cu adevărat bun, ci acela pe care Domnul 
îl laudă» (II Cor. 10, 18). Cel ce nu aşteaptă şi o ia înaintea judecăţii, 
culegînd de la oameni cinste şi slavă pentru faptele sale, face fapta celor 
necredincioşi. Intr-adevăr, este un necredincios acela care urmăreşte ono¬ 
rurile omeneşti în locul celor cereşti, aşa cum Domnul însuşi spune 
undeva : «Cum puteţi voi să credeţi, cînd primiţi slavă unii de la alţii, 
iar slava care vine de la unicul Dumnezeu nu o căutaţi ?» (Ioan 5, 44). 
Mi se pare că aceia se aseamănă cu cei ce curăţă partea de dinafară 
a paharului şi a blidului, dar. înlăuntru le lasă pline de toată răutatea 
(cf. Matei 23, 35). Vedeţi, dar, să nu păţiţi aşa ceva, şi ridicindu-Vă sus 
sufletele, să aveţi o singură grijă, anume să plăceţi Domnului. Să nu 
pierdeţi din gînd împărăţia cerurilor, să nu acceptaţi onorurile acestei 
vieţi, să ascundeţi luptele purtate pentru virtute, pentru ca să nu daţi 
prilej celui ce vă propune onorurile pămînteşti să vă tulbure mintea 
şi să vă abată de la preocupările cele adevărate la cele zadarnice şi 
pline de rătăcire (Gen. 4, 4). Pentru că diavolul, neaflînd momentul 
şi (calea de) pătrundere, ca să momească pe cei ce petrec cu sufletul 
sus, cade mort şi piere; căci moartea diavolului este atunci cînd rău- 







tatea devine neroditoare. Deci, fiind în voi iubirea lui Dumnezeu, în 
mod firesc trebuie să-i urmeze celelalte, (şi anume) : iubirea de fraţi, 
blindeţea, neprefăcătoria, stăruinţa în rugăciune, într-un cuvînt toată 
virtutea; mare fiind darul, mari trebuie să fie şi ostenelile pentru do- 
bîndirea lui, săvîrşite nu pentru a fi văzute de oameni, ci pentru a 
place Domnului, care cunoaşte pe cele ascunse. Către El trebuie pu¬ 
rurea să privim, iar lăuntrul sufletului să-l cercetăm şi să-l îngrădim 
cu cugetele dreptei credinţe, pentru ca potrivnicul să nu afle vreun 
loc de pătrundere, nici loc pentru curse. Să exersăm şi să facem capa¬ 
bile de a distinge între bine şi rău mădularele sufletului nostru cele 
slăbănogite. Să facem ca mintea să urmeze poruncile lui Dumnezeu, din 
dragoste faţă de El, încît vindecînd ceea ce este putred în suflet să-l 
unească cu Dumnezeu. Una fiind pavăza sufletului, (anume) faptul de 
a-şi aduce aminte cu dor de Dumnezeu şi de a avea totdeauna gîndul 
cel bun, să nu ne depărtăm de o astfel de preocupare, fie că mîncăm, 
fie că bem, fie că stăm, fie că facem sau spunem ceva ; tot ceea ce 
facem să fie spre slava lui Dumnezeu, iar nu spre slava noastră, iar în 
viaţa noastră să nu se strecoare pată sau murdărie, venită de la cel 
viclean. Pentru cei ce iubesc pe Dumnezeu, uşoară şi plăcută este 
osteneala (împlinirii) poruncilor, uşoară şi de dorit lupta care îi aduce 
la iubirea Lui. De aceea şi cel viclean se luptă în tot chipul să alunge 
din sufletele noastre frica de Domnul şi să nimicească iubirea faţă de El, 
prin plăceri nelegiuite şi prin tot felul de momeli ; vrea să ne lipsească 
de armele spirituale şi să facă fără de folos ostenelile noastre ; să ne 
întunece mintea şi să înlocuiască slava cerească cu cea pămîntească, 
cele cu adevărat frumoase cu cele ce par frumoase. Este, într-adevăr, 
îngrozitor, ca acesta, aflînd într-un anumit timp pe paznici neprive- 
ghind, să intre în ostenelile lor şi să semene neghină în grîu, adică 
vorba de ocară, mîndria, slava deşartă, pofta de onoruri, cearta şi cele¬ 
lalte răutăţi. Se cuvine, deci, să priveghem şi să ne păzim din toate 
părţile de duşmani, pentru ca, în cazul în care în neruşinarea lui, aruncă 
vreo săgeată, să fie respinsă, înainte de a atinge sufletul. Amintiţi-vă 
mereu că Abel a adus jertfă lui Dumnezeu din oile cele intîinăscute şi 
din grăsime, pe cînd Cain din roadele pămîntului, însă nu din cele 
dintîi. «Şi a privit », zice, «Dumnezeu la jertfa lui Abel, dar. la darurile 
lui Cain n-eu luat aminte» (Gen. 4, 4). Care este, deci, cîştigul din 
această istorie ? Cîştigul este faptul că aflăm că totdeauna lui Dum¬ 
nezeu îi este bineplăcut (darul) făcut cu frică şi cu credinţă, iar nu cel 
scump, dar fără iubire. Nici Avraam n-a primit altfel biftecuvîntarea de 
la Melchisedec, ci numai cînd a adus preotului lui Dumnezeu pîrga 
bunurilor sale. Spunînd că a aidus pîrgă, ne învaţă să nu aducem lui 

Dumnezeu laude şi rugăciuni cu duh meschin, nici să nu aducem Stă- 
pînului orice, ci ceea ce are sufletul mai bun, sau mai degrabă sufletul 
întreg cu toată dragostea şi bunăvoinţa. Deci, hrăniţi fiind cu harul 
Duhului, primind putere de la Hristos şi venindu-ne în ajutor în oste¬ 
neli, Dumnezeu — care împlineşte pentru noi faptele dreptăţii — să 
parcurgem cu uşurinţă drumul dreptăţii, drumul mîntuitor. 

Atît şi despre aceasta. Acum, referitor la virtuţi : dacă se pot cate¬ 
gorisi în prima şi a doua şi dacă vreuna este superioară şi trebuie să 
fie împlinită înaintea celorlalte, trebuie spus că tuturor trebuie să li 
se uea .aceeaşi cinste şi că ele, pe rînd, duc pe credincioşi către culmi. 

,Simplitatea duce la ascultare, ascultarea la credinţă, credinţa la nă¬ 
dejde, nădejdea la slujire, iar slujirea la smerenie. Din aceasta se naşte 
blîndeţea care duce la bucurie, bucuria la iubire, iubirea la rugăciune; 
şi aşa ţinîndu-se unele de altele şi ţinînd şi pe cel ce le are, îl ridică 
la culmea dorită ! După cum, din contră, răutatea, prin bifurcările ei, 
îi conduce pe prietenii ei către răutatea cea mai mare. Prin urmare 
se cuvine ca voi să perseveraţi în rugăciune : într-adevăr, în corul vir¬ 
tuţilor, ea reprezintă o culme. Prin intermediul ei şi celelalte virtuţi 
duc la Dumnezeu. Cel ce stăruie în rugăciune dobîndeşte sfinţenie tai¬ 
nică, puterea duhovnicească şi o dispoziţie interioară de nespus. Cel 
ce stăruie în rugăciune, avînd pe Duhul- într-ajutor şi conducător, se 
aprinde de iubire faţă de Domnul, ca de bunul suprem, de care nu se 
satură niciodată, după cum s-a spus : «Cei ce mă mănîncă, iar vor flă- 
minzi; iar cei ce mă beau, iar vor înseta» (înţ. Sir. 24, 23)- Şi în 
altă parte : «Ai veselit inima mea » (Ps. 4, 7). Domnul însuşi zice : «îm¬ 
părăţia cerurilor este înlâuntru vostru » (Luea 17, 21). Despre ce îm¬ 
părăţie spune că este înlâuntru vostru, dacă nu despre cea de sus, care 
aduce prin Duhul bucurie în suflete ? Pentru că aceasta este asemenea 
aceleia ; aceasta este dovadă şi arvună a bucuriei veşnice, de care se 
bucură sufletele sfinţilor în veacul viitor. Domnul ne mîngîie, prin 
lucrarea Duhului, în tot necazul, pentru a ne mîntui şi pentru a ne 
face părtaşi ai bunurilor spirituale şi al harismelor Lui. Pentru că zice : 
«El ne mîngîie pe noi, în tot necazul, ca să putem mingîia şi noi pe 
•cei ce se află în tot necazul» (II Cor. 1, 4). Şi : «inima mea şi trupul 
meu s-au bucurat de Dumnezeul Cel viu» (Ps. 83, 2). Şi : «Ca de seu 
şi de grăsime să se sature sufletul meu » (Ps. 62, 6). Toate acestea arată, 
în chip figurat, bucuria şi mîngîierea (venită) de lă Domnul. 

S-a arătat, deci, care este scopul cucerniciei, scopul celor ce au 
■ales calea împlinirii poruncilor Domnului, adică curăţirea trupului şi 
a sufletului prin fapte bune; acum, fiecare dintre voi, avînd în vedere 
scopul propus, pentru a-şi pregăti sufletul şi pentru că mai mult să i se 






aprindă iubirea faţă de Dumnezeu, să stăruie în rugăciuni, posturi şi în 
(aşteptarea împlinirii) promisiunilor Domnului, care zice ; «Cu atit mai 
mult va face dreptate Dumnezeu aleşilor Săi, care strigă către El ziua 
şi noaptea » (Luca 18, 7). «Le-a spus», zice (Evanghelistul), «şi în pa¬ 
rabolă că trebuie să se roage totdeauna şi să nu-şi piardă nădejdea» 
(Luca 18, 1). Că sîrguinţa în rugăciune ne aduce mari (bunuri), că ea 
face să locuiască în suflete Duhul Însuşi, arată clar Apostolul, cînd ne 
îndeamnă : « Faceţi, în toată vremea, în Duhul, tot felul de rugăciuni 
şi cereri, şi întru aceasta priveghind cu toată stăruinţa şi rugăciunea » 
(Efes. 6, 18). 

Acela dintre fraţi, care se dedică unei astfel (de preocupări), adică 
rugăciunii, îşi pregăteşte o mare comoară; avînd mereu gîndul la 
Marele iubit, avînd o conştiinţă tare şi dreaptă, nu rătăceşte nicăieri 
de bună voie cu mintea şi nu se arată că împlineşte fără de voie o 
datorie, ci că împlineşte o dorinţă a sufletului şi arată tuturor roadele 
acestei stăruinţe. Se cuvine, deci, ca şi noi ceilalţi să ne dedicăm unei 
astfel de îndeletniciri, să ne desfătăm în rugăciuni, pentru ca şi noi să 
ne împărtăşim de roadele ei cele bune şi să ne facem părtaşi, întru 
bucurie, ai vieţii veşnice. Domnul Însuşi va arăta celor ce II roagă cum 
să se roage, după cum s-a spus: «El dă rugăciurue celui ce-I cere» 
(Ps. 105, 15). Se cuvine să cerem, dar să şi ştim că cu multă sîrguinţă 
trebuie să susţinem lupta. Iar luptele mari cer mari osteneli pentru 
că răutatea pîndeşte din toate părţile, se amestecă pe nesimţite, caută 
să răstoarne străduinţa ta. De aici vine somnul şi toropeala trupului, 
moliciunea sufletului, indiferenţa, neglijenţa, nerăbdarea şi celelalte 
porniri şi lucrări ale răutăţii care pierd sufletul şi puţin cîte puţin îl 
trec de partea duşmanului lui. Se cuvine, deci, să stăruim în rugăciune, 
avînd raţiunea cîrmaci înţelept, care nu se abate spre tulburările du¬ 
hului celui rău, nici nu este bîntuită de valurile aceluia, ci priveşte 
direct spre limanul cel de sus'şi aduce lui Dumnezeu, nevătămat, su¬ 
fletul pe care i l-a încredinţat şi pe care-1 cere de la el. Căci nu faptul 
de a cădea în genunchi şi a arăta că te rogi îndelung — mintea rătă- 
cindu-ţi departe de Dumnezeu — este important şi plăcut, spune Scrip¬ 
tura, ci faptul de a îndepărta din cuget nepăsarea şi gîndul nedrept 
şi a te dedica în întregime, trup şi suflet, rugăciunii. La realizarea 
acestui fapt un rol deosebit au întîistătătorii prin exemplul zelului lor 
şi prin mustrare. 

Aşa stînd lucrurile, roada virtuţilor , se arată nu numai la cei îna¬ 
intaţi pe această cale, ci şi la cei încă prunci şi la cei ce au nevoie de 
învăţătură, pentru că pe toţi îi mîngîie şi îi îndeamnă spre imitare. 


6 — Sfîntul Macarie 

Roadele rugăciunii sincere sînt : simplitatea, iubirea, smerenia, con¬ 
secvenţa, lipsa răutăţii şi altele asemenea lor, care, se arată încă în 
această viaţă, înaintea celor veşnice. Cu aceste roade se împodobeşte 
rugăciunea. Lipsită de aceste roade, zadarnică este osteneala. Şi nu 
numai rugăciunea, ci şi oricare altă formă a filosofiei; dacă are astfel 
de roade, este cu adevărat cale a filosofiei şi ne conduce la un sfîrşit 
bun ; dar dacă este lipsită de acestea, devine un nume zadarnic şi se 
aseamănă cu fecioarele nebune, care la vremea cuvenită n-au avut unt¬ 
delemn în candelele lor, adică n-au avut în sufletele lor lumina — rodul 
virtuţii — nici făclia Duhului în mintea lor. De aceea au fost numite 
nebune de Scriptură, pentru că (meritul) fecioriei le-a fost îndepărtat 
.înainte de a . veni mirele şi de aceea au fost îndepărtate, nenorocitele, 
de la cămara de sus. Nu li s r a luat în seamă sîrguinţa fecioriei, pentru 
că le-a lipsit lucrarea Duhului. Şi pe bună dreptate. Pentru că, ce folos 
este de via îngrijită, dacă nu dă roadele, pentru care se osteneşte agri¬ 
cultorul ? Ce folos este, apoi, din post, din rugăciune şi din priveghere, 
dacă lipseşte pacea, iubirea şi celelalte roade ale harului Duhului pe 
care le enumera Apostolul ? Suportă orice osteneală acela care iubeşte 
locurile cele de sus, pentru că este atras acolo de Duhul. Din harul lui 
împărtăşindu-se, dă rod şi se bucură de osteneala sa. Se cuvine, deci, 
să suportăm ostenelile rugăciunii şi ale postului şi ale celorlalte lucrări 
cu multă plăcere şi eu nădejde, iar florile şi roadele ostenelilor să le 
punem pe seama Duhului. Dacă cineva pune pe seama sa totul, locul 
acestor roade îl ia fanfaronada şi patimile. Aceste patimi sînt ca un 
putregai în sufletul celor slabi, putregai care, crescînd, le strică şi le 
nimiceşte ostenelile. Deci ce trebuie să facă cel ce umblă în calea lui 
pumnezeu şi în speranţa Lui ? Să suporte cu plăcere luptele pentru 
virtute şi pentru eliberarea sufletului de patimi; să tindă către culmea 
cea mai înaltă a desăvîrşirii. Să-şi pună nădejdea în Hristos şi să creadă 
în iubirea Lui de oameni. O astfel de credinţă avînd şi ajutat fiind de 
harul Duhului, în care şi-a pus nădejdea, aleargă fără osteneală şi fără 
a lua în seamă răutatea celui viclean ; — este ca şi străin (de patimi), 
ca un eliberat al lui Hristos —; Căci, după cum cei oare, din lenevire, 
lasă să intre în firea lor patimile cele rele, şi stăruind în ele, în cele 
din urmă le săvîrşeşte cu uşurinţă şi plăcere, ca pe ceva înnăscut şi 
obişnuit, rodind acestea lăcomia, invidia, viclenia şi celelalte răutăţi; 
tot laşa şi lucrătorii lui Hristos şi ai adevărului, avînd credinţă pu¬ 
ternică, suportă ostenelile pentru virtute cu plăcere deosebită, avînd în 
ajutor harul Duhului, încît în cele din urmă acestea devin un fapt 
firesc. Rodul acestor osteneli este pacea cea netrecătoare, bunătatea cea 
adevărată şi toate celelalte. Sufletul devine mai bun, mai puternic decît 






răutatea duşmanului, devine sălaş al Duhului Sfînt de la care primind 
pacea nepieritoare a lui Hristos, se Uneşte şi se alipeşte prin ea de 
Domnul. Primind, însă, harul Duhului, alipindu-se de Dumnezeu şi 
făcîndu-se un duh cu El nu numai că săvîrşeşte cu uşurinţă faptele 
virtuţii, fără a depune nici un efort pentru a fi : >superior şi a înfrînge 
uneltirile duşmanului, dar lucrul cel mai mare decît toate este acela că 
ia asupra sa toate Patimile Mântuitorului şi se desfătează întru acestea 
mai mult decît cei îndrăgostiţi de această' viaţă, de onorurile şi de 
puterea dată lor de oameni. Căci creştinul, ajutat fiind de har şi pro- 
gresînd printr-o bună purtare pînă la măsura (desăvîrşirii) vieţii spi¬ 
rituale, consideră drept slavă, desfătare şi bucurie de negrăit faptul de 
a fi urît, de a fi prigonit şi de a suporta orice insultă şi ruşine pentru 
Hristos ; pentru că, punîndu-şi speranţa în El, în iubire şi în bunurile 
viitoare, insulta, bătăile, prigoanele şi celelalte pătimiri, inclusiv crucea, 
toate, sînt plăcere, bucurie, încîntare şi arvună a (bunurilor) cereşti. 
Pentru că zice (Mîntuitorul) : «Fericiţi veţi fi cînd vă vor ocări şi vă 
vor prigoni toţi oamenii , şi vor zice tot cuvîntul rău împotriva voastră 
minţind din pricina Mea; bucuraţi~vă şi vă veseliţi, că plata voastră 
multă este in ceruri » (Matei 5, 11—12). Şi apostolul : «Şi nu numai 
atît, ci ne şi lăudăm în suferinţe» (Rom. 5, 3). Şi în altă parte : «Deci, 
foarte bucuros mă voi lăuda mai ales întru suferinţele mele, ca să lo¬ 
cuiască în mine puterea lui Hristos. De |aceea mă bucur în slăbiciuni, 
în defăimări, în nevoi, în temniţe. Pentru că atunci cînd sînt slab, 
atunci sînt tare» (II Cor. 12, 9—10). Şi iarăşi : «Ca slujitori ai lui Dum¬ 
nezeu întru multă răbdarg » (II Cor. 6, 4). Căci harul Duhului, cuprin¬ 
zând tot sufletul şi umplîndu-1 de bucurie şi putere şi imbiindu-1 cu 
speranţa celor viitoare şi îndepărtând senzaţia durerii prezente, face 
plăcute patimile Domnului. 

Deci, întrucît cu ajutorul Duhului vom fi ridicaţi la o slavă atît 
de mare, să ne purtăm corect şi să suportăm cu demnitate orice luptă 
şi bucurie pentru a ne arăta vrednici de sălăşluirea întru noi a Duhului 
şi de moştenitori (ai împărăţiei lui Hristos). Să nu ne lenevim nicicînd 
şi să nu slăbim lupta, pentru a nu cădea (din starea în care am ajuns) 
şi pentru a nu fi pentru alţii motiv de poticnire. Dacă cineva nu are 
dispoziţia cuvenită de a stărui continuu în rugăciune, să nu se oste¬ 
nească în zadar, ci să arate zel faţă de celelalte osteneli. Astfel, să 
slujească şi să ajute (aproapelui) cu plăcere, nu pentru a primi ca răs¬ 
plată onoruri şi nici (s-o facă) cu sila, ca şi cînd ar sluji nişte trupuri 
şi nişte suflete străine, ci cu (iubire şi devotament) întocmai ca pe 
mădularele sale, ca lucrarea să se arate lui Dumnezeu curată şi fără 
vicleşug. Nimeni să nu spună că nu poate săvîrşi faptele care 

'mîntUÎGsc sufletul, pentru că Dumnezeu nu cere din partea robilor săi 
lucruri imposibile şi, mai rriult decît atît, în marea Sa bunătate, El a 
rinduit fiecăruia lucrul pe care-1 poate face, aşa incit oricine vrea să 
se mîntuiască, să poată realiza acest lucru. El zice : «Iar cel ce va da 
de băut unuia dintre aceştia mici numai un pahar cu apă rece, în nume 
de ucenic, amin zic vouă : nu-şi va pierde plata sa» (Matei 10, 42). Ce 
poate fi mai minunat decît faptul de a primi răsplata cerească pentru 
un pahar cu apă rece? « Întrucît unuia dintre aceştia aţi făcut», ziee, 
«Mie Mi-aţi făcut» (Matei 25, 40). Porunca este mică, însă cîştigul este 
mare de la Dumnezeu. 

(Repet, Dumnezeu) nu cere (omului) nimic peste puteri şi răsplăteşte 
fiecăruia fie că face un lucru mare, fie un lucru mic — după in¬ 
tenţia sa. Astfel, dacă face cineva bine în numele şi cu frica de Dum¬ 
nezeu, lucrul său este strălucit şi nepieritor ; dar dacă (face bine) 
pentru a fi văzut şi slăvit (de oameni), ascultă ce spune Domnul cu 
jurămînt: «Amin, amin zic vouă, şi-au hiat plata lor » (Matei 6, 2). Dar 
ea să nu păţim aşa ceva, iată ce porunceşte Ucenicilor Săi şi prin ei 
nouă : « Vedeţi să nu faceţi milostenia voastră înaintea oamenilor. Altfel, 
nu veţi avea plată de la Tatăl vostru cel din ceruri» (Matei 6/1). 

Prin Urmare, (Domnul) ne îndeamnă să fugim şi Să ne îndepărtăm 
de laudele cele trecătoare — venite de la cei muritori — şi de slava 
care se ofileşte şi trece, ci să căutăm numai pe aceea a cărei frumuseţe 
n-o putem (descrie), care nu se trece, prin care şi noi voni putea să 
ne împărtăşim de acele taine care nu se pot spUne, în Hristos Iisus, 
Domnul nostru, căruia (fie) slava în vecii Macilor. Armii. 

OMILIA I 


1. Explicarea alegorică a vedeniei descrisă 
de profetul Iezechiel 

Profetul Iezechiel a avut o vedenie dumnezeiască şi strălucită, plină 
de taine de negrăit pe care a şi descris-o. A văzut pe o cîmpie un car 
de Heruvimi şi patru fiinţe duhovniceşti ; fiecare dintre acestea avea 
cîte patru feţe : una de leu, alta de vultur,' alta de viţel şi alta de om, 
iar fiecare faţă avea aripi ca să nu i se distingă nici partea de dinainte, 
nici partea de dinapoi. Spatele şi pîntecele lor erau pline de ochi şi 
nu era nici un loc pe care să nu fie ochi. în jurul fiecărei feţe erau 
cîte trei roţi, iar în roţi era duh. Apoi a văzut ceva, asemănător cu un 
om (care se odihnea peste ele), iar aşternutul picioarelor lui, ceva ase¬ 
menea unui safir. Carul purta pe Heruvimi, iar vietăţile (acelea pur¬ 
tau) pe Stăpînul care le conducea. Orice loc către care ar fi vrut s 3 
meargă, spre faţă era. (Apoi) a văzut sub heruvimi, ceva ca o mină 
de om, care îi sprijinea şi îi purta (cf. Iez. 1, 1 şi urm.). 

2. Lucrul pe care l-a văzut profetul în extaz era real şi adevărat. 
El, însă, altceva arăta ; preînchipuia un fapt tainic şi divin, o taină, cu 
adevărat ascunsă de neamuri ; care (taină) se va descoperi in vremurile 
cele de pe urmă, la arătarea lui Hristos. (Profetul) a contemplat taina 
sufletului care, primind pe Domnul, se va face tron al slavei Lui. Pen¬ 
tru că sufletul, care se învredniceşte, graţie Duhului, care Şi-l pregă¬ 
teşte Sie-Şi scaun şi lăcaş, să se împărtăşească de lumina Lui şi să se 
îmbrace cu frumuseţea slavei celei de negrăit, devine în întregime lu¬ 
mină, în întregime faţă, în întregime ochi. Nu este nici o parte din el, 
care să nu fie plină de ochii cei duhovniceşti şi luminoşi; altfel spus, 
n-are întru el nimic întunecat, ci este peste tot duh şi lumină. Atunci 
cînd vine şi se aşază peste el frumuseţea cea negrăită şi slava luminii 
lui Hristos, peste tot este plin de ochi, peste tot este numai faţă şi nu 
este nici o parte care să fie în dos sau în spate. 

După cum soarele n-are nici o' parte dosnică sau inferioară, ci în 
întregime este scăldat în lumină, după cum lumina focului este peste 
ţot la fel, neavînd în ea (vreun element care să fie) primul sau ultimul, 
mai mare sau mai mic ; tot aşa şi sufletul, care a fost luminat în chip 
desăvîrşit de frumuseţea cea . de negrăit a slavei luminii feţei lui 
Hristos, care a intrat în comuniune cu Duhul Sfînt în chip desâvifşit 
şi s-a învrednicit a se face lăcaş şi tron al lui Dumnezeu ( se face în 
întregime ochi, lumină, faţă, slavă şi duh. Aşa îl face Hristos, cel care 

îl sfătuieşte, îl susţine şi îl poartă, îl împodobeşte şi îl înfrumuseţează 
cu frumuseţe spirituală. S-a zis : «O mină de om era sub Heruvimi» 
(Iez. 1, 8 ; 10, 8), pentru că Acela care este purtat de suflet, Acela 
şi conduce sufletul.. 

3. Cele patru vietăţi care trăgeau carul preînchipuiau facultăţile 
conducătoare ale sufletului. Că, după cum vulturul domneşte peste 
păsări leul peste animalele sălbatice ; taurul peste animalele domes¬ 
tice, iar-omul peste (toate) cele create; tot aşa şi facultăţile conducă¬ 
toare ale, sufletului (domnesc peste instincte), mă refer la voinţă, la 
conştiinţă^ .'.lai minte şi la puterea de a iubi. Prin intermediul acestora 
este .girmuit .carul sufletului şi întru acestea se odihneşte Dumnezeu. 

(Privită) din alţ punct de yedere, (vedenia lui Iezechiel) se referă 
la Biserica cea cerească a sfinţilor. Că în vedenie fiinţele erau 
impunătoare şi pline de ochi, dar nimeni nu putea cunoaşte nici taina 
nici numărul ochilor lor, pentru că nimănui nu s-a dat cunoaşterea 
lor; şi după cum (în viaţa de toate zilele) tuturor oamenilor li s-a dat 
să privească şi să admire stelele cerului, însă nimănui nu i s-a dat să 
cunoască .numărul lor ; tot; aşa este şi cu. Biserica cea cerească a sfin¬ 
ţilor : tuturor celor ce voiesc să• se ostenească .li. s-a dat posibilitatea 
să iptre ; şi; să ,se desfăteze în ea., însă numai .lui Dumnezeu îi este 
rezervat,, faptul de a cunoaşte şi şti numărul sfinţilor. După oum, în 
vedenie, Stăpînul, Cel ce şade deasupra tuturor este dus şi purtat de 
car u şi de ţronul fiinţelor, celor cu ochi mulţi, (tot aşa şi Hristos este dus 
şi purtat de- fiecaţe suflet), care i s-a făcut tron şi scaun, care devine 
ochi şi lumină, pentru că Bl îl umbreşte; îl cîrmuieşte cu frîiele Du¬ 
hului şi îl conduce precum ştie. 

Şi după cum fiinţele , cele duhovniceşti. nu. mergeau acolo unde 
voiap, , ci trebuiau să urmeze voinţa şi intenţiile Celui' ce şedea dea¬ 
supra )Qr şi le conducea, tot aşa şi acum, (sufletele ascultă de) Cel ce 
le poartă, le conduce şi le povăţuieşte cu Duhul Său şi nu merg în 
ceruri cînd vor, ci numai, atimei cînd trupul este pustiit. El mină şi 
povăţuieşte sufletul .spre cer,uri. Atunci cînd vrea vine în trup şi în 
cugete; cînd vrea, (vine) chiar şi la marginile pămîntului ; şi îi des¬ 
coperă taine.. O, ţi}, buna, folositoărea, singura şi adevărata călăuză ! 
(Cît priveşte trupurile),, acestea se , vor învrednici la. îhviere .(de aceeaşi 
slavă),, cu .care este acum, mai înainte preamărit >\ sufletul,'fiind unit 
cu .Dijhul. 

4. Dpmnul înfeuîşi. a . spus că sufletele celor-drepţi se transformă în 

lurpinăc cerească, atunci cînd a. zis Apostolilor Săi •: «Voi^sîntefi <bxtninn 
lumii» :(Matei : 14). Transfermîndu*-i îmlumiha, El % rîriduif ca 1 lumea 

să fie luminată de ei. Pentru că a. zis-î**Aprimitnd (oamenii) lumina. 

nu o pun sub obroc, ci în sfeşnic şi luminează tuturor celor din casă . 

Aşa să lumineze lumina voastră înaintea oamenilor» ( Matei 5, 15—16). 
(Prin aceste cuvinte), El vrea să spună: Nu ascundeţi darul pe care 
l-aţi primit de la Mine, ci daţi-1 tuturor celor ce voiesc (să-l‘aibă). Şi 
iarăşi'. -«Ochiul este lumina trupului. Dacă ochiul tău este bum, tot 
trupul tău va fi plin \de lumină, dar dacă ochiul tău este rău, tot trupul 
tău va .fi plin de întuneric , Deci, dacă lumina, oare este întru tine, este 
întuneric :/ cit de mare va fi (atunci) întunericul!» (Matei 6, 22—23). 

Prin urmare, aşa cum ochii sînt lumina trupului şi atunci cînd 
ochii sînt sănătoşi tot trupul este plin de lumină, iar atunci cînd cade 
ceva în ei şi se întunecă, tot trupul se întunecă aşa au fost puşi şi Apos¬ 
tolii să fie ochii şi lumina a toată lumea. De aceea le-a zis Domnul : 
Dacă voi, care sînteţi lumina lumii, veţi fi statornici şi nu vă veţi clă¬ 
tina, iată, tot trupul lumii'va fi luminat. Iar dacă voi, care sînteţi lu¬ 
mina, vă veţi întuneca, cit de mare va fi atunci întunericul, care este 
lumea ! Deci, lumină făcîndu-se Apostolii, lumină au transmis' celor 
ce au crezut, luminînd inimile acestora cu lumina cea cerească a Du¬ 
hului; de care şi ei au fost luminaţi. 

5. Şi sare fiind ei, au sărat şi au dres pe tot sufletul care crede, 
cu sârbăi Duhului' Sfînt. Pentru că le-a zis Domnul: «Voi sînteţi sarea 
pamînfiihii» (Matei 5, 13), numind pămîntul sufletele oamenilor. Intr- 
adevăr; re} au pus în sufletele bameriilor sarea cea cerească a Duhului, 
vindecîndu-le de toată stricăciunea şi de mirosul cel greu. Pentru că, 
după cum carnea neavînd sare, 'putrezeşte şi miroase greu — 
de aceea toţi se îndepărtează de ea din cauză mirosului ei cel greu şi 
numai Viermii se tîrăsc spre ea, se cuibăresc în ea şi o mănîncă ; iar 
cînd vine sarea, viermii sînt omorîţi şi dispar, iar mirosul cel greu în¬ 
cetează, pentru că sarea, prin" natura ei, distruge viermii şi face să dis¬ 
pară mirosul cel greu — tot aşa şi orice suflet, care nu este sărat cu 
Duhul i'Sf’îht şi nu se împărtăşeşte de sarea cea cerească, adică de pu¬ 
terea lui Dumnezeu, putrezeşte şi se umple de miros greu, (provenind) 
de la'gîndurile cele rele, incit se îndepărtează de la el faţa lui Dum¬ 
nezeu, din cauza mirosului celui urît al cugetelor celor deşarte ale, în¬ 
tunericului şi- ăl patimilor ce sălăşluiesc în el.Viermif cei răi şi cum¬ 
pliţi care 'nu sîht altceva decît duhurile celui viclean şl puterile 1 întd- 
nericulul,’ se tîrâsc,' îşi fac cuib, mişună în el, îl'mănîncă şi "îl "distrug. 
Pentru că zice (Psalmistul) : « S-au îrhpuţit şi au putrezii rănile mele » 

(Ps. 32, 5p Dări dacă (un astfel-de suflet) aleargă către Dumnezeu, dacă 
crede şi cere sarea vieţii, adică pe Duhul cel bun şi de oameni' iubitor, 
venind sarea cea cerească, nimiceşte • pe viermii 5 cei cumpliţi;face să 
dispară mirosul"cet greu şi-l' curăţeşte. pe• acesta <cu lucrarea" puterii 

„r 

sale. Facîndu-se iarăşi sănătos şi nevătămat de sarea cea adevărată, 
este repus în slujba Stăpînului celui ceresc. Iată de ce Dumnezeu a po¬ 
runcit în Lege, folosindu-se de (această) imagine, ca toată jertfa cu 
sare să se săreze. 

6. (în Lege se spune că animalul) trebuie să fie mai întîi junghiat 
de preot şi ucis, apoi (trebuie) să fie tăiat în bucăţi şi sărat, iar după 
aceea să fie pus pe foc. Pentru că dacă preotul nu junghie şi nu ucide 
în prealabil oaia, aceasta nu se sărează, nici nu se aduce ca ardere de 
tot Stăpînului. 

Tot aşa trebuie să se întîmple şi cu sufletul nostru, cînd se apropie 
de Hristos, Arhiereul cel adevărat. Trebuie să fie junghiat de dînsul şi 
trebuie să moară faţă de cugetul şi de viaţa cea foarte rea, în care a 
trăit, adică să iasă din el păcatul şi răutatea patimilor, întocmai cum 
iese sufletul (din animalul junghiat). Că după cum trupul, atunci cînd 
sufletul îl părăseşte, moare, nu mai trăieşte viaţa de mai înainte, nici 
nu aude şi nici nu umblă, tot aşa se întîmplă cu viaţa (cuiva) atunci 
cînd Hristos, Arhiereul ceresc, prin harul puterii Sale, o junghie şi o 
face să moară faţă de lume : (astfel de om) moare faţă de viaţa cea 
rea în care a trăit, nu mai aude, nu mai vorbeşte, nici nu mai vieţuieşte 
în întunericul păcatului. Pentru că datorită harului, răutatea patimilor 
se depărtează de tine, întocmai cum iese sufletul din trup. De aceea, 
Apostolul exclamă, zicînd : «Pentru mine lumea a fost răstignită şi 
eu pentru lume» (Gal. 6, 14). 

Sufletul care trăieşte încă- în lume şi în întunericul păcatului şi nu 
este ucis (de Hristos), care are încă în el duhul răutăţii, adică lucrarea 
întunericului patimilor şi a păcatului şi este purtat de acesta, nu apar¬ 
ţine trupului luminii, ci este trup al întunericului şi este încă -de par¬ 
tea întunericului. După cum cei ce au un suflet de lumină, adică au 
puterea Duhului Sfînt, sînt de partea luminii. 

7. Dar mă va întreba cineva : «Cum poţi să spui că sufletul este 
trup al întunericului, atunci cînd nu este creat de acesta ? (Te rog) să 
fii atent şi să înţelegi ce-ţi spun : îmbrăcămintea pe care o porţi tu, 
altul a făcut-o, iar tu o îmbraci; aşijderea şi casa : altul a zidit-o, iar 
tu locuieşti în ea. Tot aşa, cînd Adam a călcat porunca lui Dumnezeu 
şi a ascultat de şarpele cel viclean, s-a vîndut pe sine diavolului, iar 
cel viclean s-a îmbrăcat cu sufletul, ca această creatură strălucită, pe 
care Dumnezeu o făcuse după chipul Său. Spune Apostolul în acest 
sens : «Fiul lui Dumnezeu a dezbrăcat începătoriile şi puterile, trium- 
fînd asupra lor prin cruce» (Col. 2, 15). 

Dealtfel, pentru aceasta a venit Domnul ca să-i alunge pe aceştia 
şi să-şi reia înapoi propria casă şi templu, adifcă pe om. Deci, din aceas- 

tă cauză se numeşte sufletul trup al întunericului răutăţii, cit timp este 
al intunericului şi este prizonierul lui, după cum spune şi Pavel, ca- 
re-1 numeşte trup al păcatului şi trup al morţii. «Ca să se nimicească 
trupul păcatului» (Rom. 6, 6). Şi iarăşi : «Cine mă va izbăvi de trupul 
morţii acesteia?» (Rom. 7, 24). Aşişderea şi sufletul care a crezut în 
Dumnezeu şi a fost izbăvit de păcat ,şi a murit faţă de viaţa dusă în 
întuneric şi a primit lumina Duhului Sfînt, întocmai ca pe o altă viaţă, 
petrece dincolo şi dincolo este ţinut captiv de lumina dumnezeirii. Su¬ 
fletul nu este nici de natura dumnezeirii, nici de natura întunericului 
răutăţii, totuşi el este o creatură spirituală, mare şi minunată, o fru¬ 
moasă asemănare şi chip al lui Dumnezeu. însă, din cauza călcării po¬ 
runcii, a intrat în el răutatea patimilor întunericului. 

8. Sufletul se amestecă cu acela cu care se uneşte prin voinţă. Deci, 
fie că (avînd cugetul lui Dumnezeu), are în el lumina lui Dumnezeu şi 
săvirşind toate virtuţile, devine el însuşi lumină şi odihnă ; fie că, (avînd 
cugetul celui rău), are întru el întunericul păcatului şi este vrednic de 
osîndă. De aceea, se cuvine ca sufletul care voieşte să trăiască în odihna 
şi lumina cea veşnică a lui Dumnezeu să vină — aşa cum s-a spus mai 
înainte — la Hristos, adevăratul Arhiereu, să fie sacrificat şi să moară 
faţă de viaţa mai de dinainte, a întunericului răutăţii şi să se mute la un 
alt mod de viaţă, (la o viaţă) dumnezeiască. Că după cum, murind cineva 
în cetate, n-aude nici vocea, nici graiurile, nici tumultul celor de acolo, 
ci de îndată ce a murit este dus în alt loc, unde nu mai sînt vocile, nici 
strigătele cetăţii aceleia, tot aşa şi sufletul, cînd este jertfit şi moare faţă 
de cetatea răutăţii şi a patimilor, în care şi trăieşte, nu mai aude în sine 
glasul cugetelor întunericului, nu mai aude graiul şi strigătul gîndului 
celui deşert şi zarva duhurilor întunericului, ci se mută într-o cetate pli¬ 
nă de bunătăţi şi pace, în cetatea luminii dumnezeirii şi acolo vieţuieşte, 
ascultă, petrece, grăieşte, gîndeşte şi săvîrşeşte lucruri duhovniceşti şi 
vrednice de Dumnezeu. 

9. Să ne rugăm, deci şi noi, să fim jertfiţi prin puterea Lui, şi să 
murim faţă de veacul răutăţii şi al întunericului. Să fie nimicit în noi 
duhul păcatului, să îmbrăcăm şi să primim sufletul Duhului celui ceresc, 
să fim mutaţi din răutatea întunericului la lumina lui Hristos şi să ne 
odihnim (întru El), întru viaţă, în veci. După cum în stadion, alergînd 
carele, cel ce apucă înainte, ţine, împiedică şi opreşte pe ceilalţi ca să 
nu-i întreacă, şi să-l învingă, tot aşa aleargă în om cugetele (cele bune) 
ale sufletului şi (cele rele) ale păcatului. Dacă se întîmplă ca gîndul (cel 
rău) al păcatului să apuce înainte, atunci acesta împiedică, ţine şi opreş¬ 
te sufletul să se apropie de Dumnezeu şi să obţină biruinţa. Dar cînd 
Domnul însuşi conduce Cu înţelepciunea Sa (carul) sufletului, El învinge 

totdeauna, şi îndreaptă sufletul spre cugetele cele cereşti şi dumnezeieşti. 
(Am putea spune că) nici măcar nu ajunge să lupte împotriva răutăţii, că 
Domn şi Stăpîn fiind, pururea biruieşte. Iată de ce şi Heruvimii nu se 
duc acolo unde voiesc, ci merg acolo unde îi îndrumă El. Pentru că zice 
(Profetul) : «O mină ca de om era svb ei» (Iez. 1, 8 ; 10, 8). Sufletele 
cele sfinte sînt purtate şi povăţuite de Duhul lui Hristos, care ţine frînele 
acolo unde voieşte El: uneori către cugetări cereşti, alteori către cele 
trupeşti, după cum voieşte El, iar sufletele li slujesc acolo unde vo¬ 
ieşte El. Că după cum aripile păsărilor ţin loc de picioare, tot aşa şi 
lumina cea cerească a Duhului înaripează cugetele cele bune ale su¬ 
fletului şi le conduce după cum ştie El. 

10. Deci, cînd auzi acestea, cercetează-te (şi vezi) de ai (aceste' 
bunuri) cu adevărat în sufletul tău. Pentru că acestea nu sînt nişte 
simple vorbe, ci adevăruri reale, care există în suflet. Iar de nu le ai 
şi eşti lipsit de astfel de bunuri duhovniceşti, atunci se cuvine să fii 
mereu trist şi îndurerat. Pentru că eşti ca un rănit ’şi ca un mort pen¬ 
tru împărăţia (cerurilor). Se cuvine să invoci mereu numele Domnului 
şi să te rogi cu credinţă, ca să te învredniceşti (a dobîndi) viaţa cea ade¬ 
vărată. Dumnezeu, creînd trupul, nu i-a dat şi însuşirea să aibă de la 
sine. hrana, băutura, îmbrăcămintea şi. încălţămintea, ci a hotărîb Să 
primească toate cele necesare vieţii, din afara lui, trupul fiind făcut gol 
şi fără posibilitatea de a trăi, fără ajutorul celor din afară, (adică) al 
mîncării, băuturii şi îmbrăcămintei ; atunci cînd nu le primeşte pe aces¬ 
tea se deteriorează şi moare ; tot aşa (stau lucrurile) şi cu sufletul : ne- 
avînd lumina divină, el, care a fost creat după chipul lui Dumnezeu, 
(piere). Pentru că aşa a binevoit şi rânduit Dumnezeu, că sufletul'să 
aibă viaţă veşnică, nu prin firea sa, ci de la Dumnezeire, de la Duhul 
Său. Din lumina (Duhului) âi vin lui mîncarea şi băutura cea duhovni¬ 
cească şi îmbrăcămintea cea cerească care-i.aduc sufletului viaţa Ceă 
adevărată. ■ 

11- Deci, după cum Viaţa trupului - aşa cum .s-a ăpus mai înain¬ 
te.— nu este de. la..trup, ci din afara.lui,-adică din (rdada) pămîrttului, 
iar fără de. cele ce sînt în H afarai lui este imposibil trupului a vieţui, tot 
aşa este şi cu sufletul : dacă nu se naşte încă de acum pentru patria 
aceea a celor vii, dacă nu se hrăneşte (cu bunurile) de- acolo, dacă nu 
sporeşte dubovniceşte. în Domnul, dacă nu se îmbracă cu veşmântul 
divip, de o frumuseţe cerească şi de nedescris, fără acea hrană îi este 
impoşibil, ca de la .sine,: să trăiască' în desfătare-şi odihnă. Pentru că 
firea, cea . dumnezeiască are - punea vieţii;' adică pe -Acela care; a zis : 
«Eu : sînt plinea yieţii.», (Joah 35)-.şi’,«apa cea .vieri (loân 6', 10) şi ! '«ui- 
ny^j&xrelînveseleşte inima omului». (Ps.ţ 10£; 15) şi «'.untdelemnul bucu- 

riei » (Ps. 45, 8) şi hrana cea de toate felurile a Duhului celui ceresc şi 
îmbrăcămintea cea cerească a luminii, care sînt de la Dumnezeu. De la 
acestea vine viaţa cea veşnică a sufletului. Vai de trupul care rămîne 
la (cele oferite de) propria-i fire, pentru că se deteriorează şi moare ! 
Vai de sufletul care rămîne la (cele oferite) de propria-i fire, care se 
încrede doar în faptele sale şi nu se împărtăşeşte de duhul cel dumne¬ 
zeiesc, pentru că nu se învredniceşte (a dobîndi) viaţa cea veşnică a 
Dumnezeirii, şi moare. Că după cum atunci cînd cineva este bolnav, 
trupul nu poate să primească hrană, iar prietenii, rudele şi toţi cei 
dragi lui sînt cuprinşi de deznădejde şi plîng ; tot aşa deplînge Dum¬ 
nezeu şi sfinţii îngeri pe acele suflete care nu sînt hrănite, cu hrana 
cea cerească a Duhului ,şi nu trăiesc întru nestricăciune. Repet : Cele 
ce spun nu sînt simple cuvinte, ci (se referă la) realităţi ale vieţii spi¬ 
rituale, la lucruri adevărate, care ţin de suflet. 

12. Deci, dacă te-ai făcut tron al lui Dumnezeu, dacă te conduce 
Stăpînul cel ceresc, dacă sufletul tău a devenit în întregime ochi du¬ 
hovnicesc şi lumină, dacă te-ai hrănit cu acea hrană a Duhului, dacă 
ai fost adăpat din apa cea vie, dacă ai îmbrăcat hainele luminii celei 
de negrăit, dacă omul tău cel dinlăuntru le-a dobîndit pe toate acestea 
din belşug, iată ai dobîndit încă de acum viaţa cea veşnică ; iată că de 
acum sufletul tău se odihneşte împreună cu Domnul ; iată ai primit 
toate acestea de la Domnul ca să trăieşti viaţa cea adevărată. Să-ţi 
pară rău de sărăcia ta şi să te rogi Domnului ziua şi noaptea, pentru 
că ai ajuns la sărăcia cea cumplită a păcatului. 

O, de-ar suferi cineva pentru sărăcia lui, de n-ar trăi în nepăsare 
ca şi cei îmbuibaţi ! Pentru că acela care este mîhnit, care caută pe 
Domnul şi I se roagă neîncetat, acela obţine degrabă izbăvirea şi bogă¬ 
ţia cea cerească, aşa cum Domnul a spus (în parabola) cu judecătorul 
cel nedrept şi cu (femeia cea) văduvă : « Dar Dumnezeu, oare nu va 
face dreptate aleşilor Săi care strigă către El ziua şi rioaptea şi pentru 
care El rabdă îndelung ?» (Luca 18, 7). Da, vă spun : Dumnezeu le va 
face numaidecît dreptate. Lui I se cuvine mărirea şi puterea în veci. 
Amin. 


OMILIA A II-A 

Despre împărăţia întunericului, .adică a păcatului şi (despre fap¬ 
tul) că numai Dumnezeu poate să îndepărteze păcatul de la noi şi să 
ne izbăvească din robia stăpînitorului celui viclean. 

1. împărăţia întunericului, stăpînitorul cel viclean a robit pe om 
de ia început; (robindu-1) i-a îmbrăcat şi înfăşurat sufletul cu puterea 

întunericului. După cum un om, ajungînd rege, este îmbrăcat cu veş¬ 
minte regeşti şi din cap pînă în picioare este împodobit cu podoabe 
regeşti, tot aşa şi stăpînitorul cel viclean a îmbrăcat sufletul şi toată 
fiinţa lui cu păcatul, l-a pîngărit şi l-a făcut în întregime rob împără¬ 
ţiei sale. Nu i-a lăsat niciun mădular liber ; nici cugetele, nici mintea, 
nici trupul, ci l-a îmbrăcat pe el cu porfira întunericului. Şi după cum 
trupul nu doar în parte sau printr-un mădular, ci în întregime păti¬ 
meşte, tot aşa şi sufletul, în totalitatea lui a pătimit patimile răutăţii 
şi a’e păcatului. Pentru că îmbrăcînd cel viclean sufletul — mădularul 
şi partea cea mai de preţ — în răutate, adică în păcat, şi trupul s-a fă¬ 
cut pătimitor şi stricăcios. 

2. Atunci .cînd Apostolul spune : «Dezbrăcaţi-vă de omul cel vechi» 
(Efes. 6, 22), el se referă la om în întregimea lui, avînd pe lîngă ochii 
săi alţi ochi, pe lîngă cap alt cap, pe lîngă urechi alte urechi, pe lîngă 
mini alte mîini, pe lîngă picioare alte picioare. Pentru că pe tot omul 
— trup şi suflet — l-a suportat şi l-a întinat cel viclean ; pe omul cel 
de demult l-a îmbrăcat cu un altul, cu un om vechi întinat şi necurat, 
duşman al lui Dumnezeu şi nesupus legilor Lui. (L-a îmbrăcat) cu pă¬ 
catul, pentru ca omul să nu mai vadă precum se cuvine, ci să vadă şi 
să audă rău ; să aibe picioare grabnice spre a face rău ; mîini care să 
lucreze nelegiuirea, şi inimă care să cugete la cele viclene. Să rugăm, 
deci. şi noi pe Dumnezeu să ne dezbrace de omul cel vechi, pentru că 
numai El poate să îndepărteze păcatul de la noi. Pentru că sînt mai pu¬ 
ternici cei ce ne-au robit şi ne ţin in împărăţia lor. 

Atunci cînd este vreme cu soare şi cu vînt, soarele îşi are corpul 
şi natura lui, iar vîntul îşi are corpul şi natura lui, dar nimeni nu 
poate să le despartă afară numai de Dumnezeu, Care poate să oprească 
vîntul să nu mai sufle, tot aşa şi păcatul se amestecă cu sufletul, deşi 
fiecare îşLpăstrează natura sa. 

3. Deci, este cu neputinţă să desparţi sufletul de păcat, dacă Dum¬ 
nezeu nu opreşte şi nu face să înceteze acest vînt rău, care sălăşluieşte 
în suflet şi în trup. Iată (o altă asemănare) : După cum cineva, văzînd 
o pasăre zburînd, vrea şi el să zboare, însă neavînd aripi îi este cu ne¬ 
putinţă să facă acest lucru, tot aşa şi cu omul ; el are voinţă să fie 
curat, fără prihană, neîntinat, fără răutate şi să fie pururea cu Dum¬ 
nezeu, dar nu are puterea să împlinească acest lucru. Desigur, el vrea 
să zboare în văzduhul cel dumnezeiesc şi în libertatea Duhului Sfînt, 
dar de nu primeşte aripile (Duhului), nu poate (face acest lucru). Să 
rugăm, deci, pe Dumnezeu să ne dea «aripile de porumbel» (Ps. 54, 
7) ale Duhului Sfînt, ca să zburăm şi să ne odihnim la El, să îndepăr¬ 
teze şi să înceteze din sufletul şi din trupul nostru vîntul cel rău, care 

sălăşluieşte în mădularele sufletului şi ale trupului nostru, (adică) pă¬ 
catul. Pentru că numai că El poate să facă aceasta. Oare nu s-a zis : « Iată 
Mielul lui Dumnezeu, Care ridică păcatul lumii ?» (Ioan 1, 29). El sin¬ 
gur S-a milostivit de oamenii care cred în El, i-a izbăvit de păcat, iar 
celor ce aşteaptă pururea, nădăjduiesc şi îl caută neîncetat, le dă mîn- 
tuirea, cea mai presus de cuvînt. 

4. După cum, într-o noapte întunecoasă şi posomorită, un vînt 
sălbatic suflînd, pe toate plantele şi semănăturile le mişcă, le zguduie 
şi le agită, tot aşa şi omul, căzînd sub stăpînirea nopţii, a întunericului 
şi a diavolului, şi aflîndu-se în noapte şi în întuneric atunci cînd suflă 
vintul cel cumplit al păcatului se clatină, este zguduit şi agitat ; toată 
firea, cugetele, mintea şi toate mădularele trupului îi sînt zguduite şi 
nu este nici un mădular al sufletului sau al trupului slobod şi neatins 
de păcatul care sălăşluieşte întru el. Tot aşa se întîmplă şi cu lumina 
şi cu vîntul cel divin al Duhului : suflă şi răcoreşte sufletele care tră¬ 
iesc în lumina cea divină, străbate toată fiinţa sufletului, cugetele, toată 
existenţa, însufleţind şi odihnind toate mădularele trupului cu odihna 
cea divină şi de negrăit. Acest lucru l-a spus şi Apostolul : «Noi nu 
sîntem fii ai întunericului şi ai nopţii. Că voi toţi sinteţi fii ai luminii 
şi fii ai zilei» (I Tes. 5, 5). Şi după cum în vremea rătăcirii, omul cel 
vechi se dezbracă de omul ce desăvîrşit şi se îmbracă cu veşmîntul 
împărăţiei întunericului, cu defăimarea, cu necredinţa, cu obrăznicia, cu 
gîndul măririi deşarte, cu mîndria, cu iubirea de arginţi şi cu celelalte 
veşminte, zdrenţăroase, murdare şi întinate ale împărăţiei întunericu¬ 
lui, tot aşa şi acum : toţi aceia care s-au dezbrăcat de omul cel vechi 
şi pămîntesc şi de veşmintele împărăţiei întunericului şi s-au îmbrăcat 
în omul cel nou şi ceresc, cu Iisus Hristos, (au dobîndit), pe lîngă ochii 
lor, alţi ochi pe lîngă urechile lor. alte urechi, pe lîngă capul lor, alt 
cap, aşa incit tot (omul) să fie curat, ca unul ce poartă chipul ceresc. 

5. Şi i-a îmbrăcat Domnul cu veşmîntul luminii celei negrăite, cu 
credinţa, cu nădejdea, cu iubirea, cu bucuria, cu pacea, cu bunăvoinţa, 
cu bunătatea şi cu toate celelalte veşminte divine şi de viaţă dătătoare 
ale luminii, vieţii şi odihnei celei de negrăit. Pentru că, după cum Dum¬ 
nezeu este iubire şi bucurie şi bunăvoinţă şi bunătate, tot aşa şi omul 
cel nou devine după har. Şi după cum împărăţia întunericului şi păcatul 
stau ascunse în suflet, pînă în ziua învierii, cînd chiar şi trupul celor 
păcătoşi se va acoperi de întunericul, care acum este ascuns în suflet, 
tot aşa şi împărăţia luminii şi chipul cel ceresc- al lui Iisus Hristos lumi¬ 
nează sufletul în chip tainic şi domneşte în sufletul sfinţilor. Ascuns de 
ochii oamenilor, Hristos este văzut cu adevărat doar de ochii sufletului, 
pînă în ziua învierii, cînd şi trupul se va acoperi şi se va preaslăvi cu 

lumina Duhului, (lumină) care încă de acum se află în sufletul omului —, 
pentru ca şi trupul să domnească cu sufletul, (cu sufletul) care de acum 
a intrat în împărăţia lui Hristos, se odihneşte şi este luminat cu lumina 
cea veşnică. Slavă îndurărilor şi milostivirii Lui, că miluieşte pe robii 
Săi, îi luminează şi-i izbăveşte din împărăţia întunericului, dăruindu-le 
lor lumina şi împărăţia Sa ! Lui I se cuvine mărirea şi puterea în veci. 
Amin. 


OMILIA A III-A 

Datori sînt fraţii să vieţuiască în sinceritate, în lipsă de răutate, în 
iubire şi în pace şi să ducă luptă şi război cu cugetele cele dinlăuntru. 

1. Datori sînt fraţii să arate multă dragoste unii faţă de alţii. Fie 
că se roagă, fie că citesc Scripturile, fie că fac un lucru oarecare, se 
cuvine să aibă ca temelie (a relaţiilor dintre ei) iubirea. Numai aşa 
poate să existe armonie în preocupările lor, numai aşa cei ce se roagă 
şi cei ce citesc, şi toţi împreună, pot să se folosească reciproc. Pentru 
că, de ce s-a scris : «Facă-se voia Ta, precum în cer , aşa şi pe pămînt» 
(Matei 6, 10), dacă nu ca fraţii să fie între ei asemenea îngerilor din 
cer, care trăiesc laolaltă în armonie, pace şi iubire şi nu cunosc mîn- 
dria şi invidia, ci-şi arată reciproc iubire sinceră. Să presupunem că 30 
de oameni vieţuiesc în acelaşi loc ; ei nu pot (toţi) să privegheze toată 
ziua şi toată noaptea. De aceea, după ce se îndeletnicesc şase ceasuri 
cu rugăciunea, unii dintre ei vor să citească, alţii să slujească de bună 
voie, iar alţii să facă un lucru oarecare. 

2. Datori sînt, deci, fraţii, dacă fac un lucru oarecare, să arate iu¬ 
bire şi bunăvoinţă unii faţă de alţii. Cel ce lucrează aşa să spună des¬ 
pre cel ce se roagă : «Comoara pe care o are fratele meu, fiindcă este 
comună, este şi a mea-i. Cel ce se roagă, aşa să spună despre cel ce ci¬ 
teşte : «Folosul pe care îl are acela din citire este şi folosul meu». Iar 
cel ce lucrează, aşa să spună : «Slujba pe care o fac eu aduce folos 
tuturor». Pentru că, după cum mădularele trupului, deşi sînt multe, 
(totuşi) unul este trupul, iar ele se ajută reciproc, atunci cînd fiecare 
săvîrşeşte lucrul său, astfel ; ochiul vede, pentru tot trupul, mîna lu¬ 
crează pentru toate mădularele, piciorul poartă toate părţile trupului, 
şi"'fiecare mădular suferă pentru celelalte ; tot aşa să fie şi între fraţi. 

Cel ce se roagă să nu judece pe cel ce lucrează, pentru că nu se roagă ; 
cel ce lucrează să nu judece pe cel ce se roagă, zicînd că acela stă, iar 
•el lucrează ; iar cel ce slujeşte să nu judece pe alţii. Deci, fiecare, de 
face ceva, spre slava lui Dumnezeu s-o facă. Ce] ce citeşte să arate iu¬ 
bire şi bunăvoinţă faţă de cel ce se roagă, cugetînd întru sine că şi 

pentru el se roagă ; iar cel ce se roagă să gîndească despre cel ee lu¬ 
crează, că fapta lui spre folosul tuturor se face. 

3. In felul acesta, înţelegerea şi armonia îi ţine strînşi laolaltă in¬ 
tru legătura păcii, ii face să vieţuiască în cucernicie şi să fie bineplă- 
cuţi lui Dumnezeu. 

Lucrul cel mai important dintre toate este, desigur, stăruinţa, la 
vremea cuvenită, în rugăciune. Pe lingă aceasta, (la fel de important 
este faptul) ca fiecare să aibă în sufletul său, comoara, şi în cugetul 
său, viaţa, adică pe Domnul. Fie că lucrează, fie că se roagă, fie că ci¬ 
teşte, fiecare să aibă acel cîştig care nu piere, adică pe Duhul Sfînt. 

Sînt unii care afirmă, că Domnul cere de la oameni doar să arate 
roade vizibile şi că pe cele ascunse (ale lor) El însuşi le îndreaptă. Dar 
lucrurile nu stau chiar aşa, ci după cum omul este dator să ducă luptă 
cu sine în afară, tot aşa este dator să ducă război şi luptă (înlăuntrul 
său), cu gîndurile. 

Domnul aşteaptă de la tine să te rnînii împotriva ta însăţi, să te 
lupţi cu mintea ta, să nu cazi la învoială nici să te complaci în gîndu- 
rile cele rele. 

4. Intr-adevăr, numai puterea divină poate dezrădăcina păcatul şi 
relele care îl urmează, pe cînd omului îi este imposibil să dezrădăcine¬ 
ze păcatul cu puterile sale. Datoria omului este să se opună, să se lup¬ 
te şi să se bată (cu păcatul), însă singurul care-1 poate dezrădăcina este 
Dumnezeu. Pentru că, dacă omul ar fi putut face aceasta, ce nevoie 
mai era de venirea Domnului ? Că după cum nu este posibil ca ochiul să 
vadă fără lumină, să vorbească cineva fără limbă, să audă fără urechi, 
să meargă fără picioaare şi să lucreze fără mîini, tot aşa nu este posibil 
să sc mîntuiască cineva fără Hristos, nici să intre în împărăţia ceruri¬ 
lor. Dacă zice cineva : Aşa cum se poate constata de oricine, nu des- 
frînez, nu stric casele oamenilor, nu sînt iubitor de arginţi, prin urma¬ 
re sînt drept, se înşeală socotind că a săvîrşit tot (ceea ce este necesar 
pentru mintuire). Pentru că nu sînt doar trei feţe ale păcatului împo¬ 
triva cărora să se asigure cineva, ci nenumărate. Ce este îngîmfarea, 
obrăznicia, necredinţa, ura, invidia, vicleşugul şi prefăcătoria ? Oare 
nu trebuie să te lupţi şi împotriva acestora şi să te războieşti cu gîn¬ 
durile cele ascunse ? După cum atunci cînd (îţi) intră un hoţ în casă, te 
necăjeşti şi nu poţi fi fără grijă, ci începi a te lupta cu el, îl loveşti 
şi t? loveşte, tot aşa trebuie să facă şi sufletul : să se împotrivească, 
să se lupte şi să răspundă la lovituri. 

5. Astfel, voinţa care rezistă (celui rău), care suferă durere şi necaz, 
începe a deveni superioară, cade, se ridică, apoi din nou păcatul aruncă 

sufletul în (alte) zece şi douăzeci de lupte, îl îngenunche şi-l pune la 
pămînt, însă în una din ele învinge. 

Dacă sufletul rabdă (atacurile) şi nu se moleşeşte, sfirşeşte prin 
a deveni mai tare, prin a distinge (mai bine între bine şi rău) şi prin a 
repurta biruinţă asupra păcatului. De altfel, cercetînd bine lucrurile, 
păcatul îl munceşte pe om pînă cînd acesta devine «bărbat desăvirşit» 
(Efes. 4, 9) şi învinge în mod desăvîrşit moartea. Pentru că s-a scris : 
«Duşmanul cel de pe urmă, care va fi nimicit, este moartea» (I Cor. 
15, 26). Şi aşa devine el superior şi învingător al diavolului. Iar dacă, 
precum am zis mai înainte, va spune cineva : nu desfrînez, nu stric ca¬ 
sele oamenilor, nu sînt iubitor de arginţi, îmi ajunge ; (un om ca aces¬ 
ta) s-a împotrivit doar la trei feţe ale păcatului, dar nu şi împotriva a 
celorlalte douăzeci de feţe, cîte are păcatul ; (aşa că de acestea) a fost 
învins. Se cuvine, deci, ca împotriva tuturor să se lupte. Pentru că 
mintea este, precum am zis mai înainte, un adversar pe măsura păcatu¬ 
lui (capabilă) să se opună şi să respingă cugetele (cele rele). 

6. Dacă spui că puterea cea protivnică este mai tare şi că răutatea 
stăpîneşte omul întru totul, (spui indirect) că Dumnezeu a fost nedrept 
atunci cînd a condamnat omenirea, pentru că s-a supus lui satan, oda¬ 
tă ce satan este mai tare (decît omul) şi-l supune cu o putere silnică. 
In rîndul al doilea, îl faci pe satan mai mare şi mai puternic decît su¬ 
fletul. Ascultă : Dacă s-ar întîmpla ca un bărbat tînăr să se lupte cu 
un copil şi copilul ar fi biruit (de bărbatul cel tînăr), n-ar fi nedrept 
să fie certat copilul că a fost biruit ? De aceea, noi afirmăm că mintea 
este în stare să reziste, că are tot atîta putere ca şi păcatul, şi că su¬ 
fletul, atunci cînd cere, obţine ajutor şi sprijin (de sus) şi biruieşte. Deci 
lupta şi războiul se dă între puteri egale. (Pentru aceea) să slăvim pe 
Tatăl, pe Fiul şi pe Sfîntul Duh, în veci. Amin. 

OMILIA A IV-A 

Se cuvine ca creştinii să străbată cu luare aminte şi cu grijă dru¬ 
mul (din) stadionul acestei lumi, ca să obţină de la Dumnezeu şi de la 
îngeri laude cereşti. 

1. Cei ce vor să ducă viaţă creştină, după toată rînduiala sînt da¬ 
tori să se îngrijească, înainte de toate, de facultatea judecăţii şi discer- 
nămîntului, care se află în suflet. Pentru că ajungînd să discernem cu 
exactitate între bine şi rău, şi să deosebim totdeauna pe cele care îm¬ 
potriva firii, pătrund în firea noastră cea curată, vieţuim drept şi fără 
prihană. Folosindu-ne de puterea judecăţii, întocmai ca de ochi, să nu 
ne lăsăm amăgiţi de insinuările celui rău. Atunci vom fi socotiţi demni 

să primim harul divin şi să ne facem vrednici de Domnul. Să luăm un 
exemplu din lumea văzută, pentru că este asemănare între trup şi su¬ 
flet, între lucrurile trupului şi cele ale sufletului, între cele văzute şi 
cele nevăzute. 

2. Trupul are povăţuitor ochiul şi dacă acesta vede (bine) îl con¬ 
duce pe drumul cel bun. Să presupunem că cineva străbate nişte locuri 
stufoase şi năpădite de spini şi mlaştini. Printre ele se înalţă limbi de 
foc, săbii înfipte (cu limba în sus), se deschid prăpăstii şi se află multă 
apă. Cel care este sprinten şi atent, şi are ochiul povăţuitor, trece cu 
multă prudenţă, prin acele locuri rele, ferindu-şi din toate părţile 
haina, cu mîinile şi cu picioarele, ca să nu fie ruptă de tufe şi de spini, 
să nu fie murdărită de noroi, nici tăiată de sabie. Acelaşi ochi — care 
este lumina trupului — îl păzeşte pe acesta ca să nu se prăbuşească 
în prăpăstii, să nu fie înghiţit de ape, sau să fie de vreun rău vătămat. 
Prin urmare, cel ce trece astfel de locuri, repede şi cu prudenţă, ţinin- 
du-şi strîns veşmîntul, fiind călăuzit de ochiul său pe drumul cel bun, 
se păzeşte pe sine nevătămat şi-şi păstrează haina fără a fi ruptă şi 
nearsă. Iar dacă prin aceleaşi locuri trece un alt om, neatent, (cu pas) 
molatec şi leneş, fluturîndu-şi haina încoace şi încolo, fie că o sfîşie 
pe aceasta prin tufe şi prin mărăcini, fie că o arde — pentru că n-o 
ţine strîns lingă el — fie că o taie în săbiile care ii sînt înfipte în preaj¬ 
mă, fie că o murdăreşte în noroi, intr-un cuvînt, îşi strică numaidecit 
haina cea nouă şi frumoasă, din cauza neatenţiei, a moliciunii şi a le¬ 
nei sale. Iar dacă, în continuare nu este atent (şi nu dă ascultare) ochiu¬ 
lui, el însuşi cade în prăpastie, sau în ape şi se îneacă. 

3. In acelaşi chip (trebuie) să se poarte şi sufletul, care poartă în¬ 
velişul trupului, întocmai ca pe o haină frumoasă. Folosindu-se de pu¬ 
terea judecăţii, care conduce atît sufletul, cît şi trupul, să treacă printre 
tufele şi spinii acestei vieţi, prin noroi, prin foc şi peste prăpăstii, adi¬ 
că prin poftele, dezmierdările şi necuviinţele acestui veac. Este dator 
ca, de pretutindeni, cu bărbăţie, sîrguinţă şi luare aminte să se păzeas¬ 
că şi să se protejeze pe sine însuşi şi haina trupului, ca nu cumva să 
se sfîşie de tufele şi mărăcinii lumii acesteia, — adică de grijile, pre¬ 
ocupările, îndeletnicirile pămînteşti — şi de focul poftei să nu fie 
arsă. Sufletul astfel îmbrăcat, abate ochiul ca să nu vadă pe cele rele, 
întoarce urechea ca să nu audă clevetirea, fereşte limba ca să nu gră¬ 
iască cele deşarte, opreşte mîinile şi picioarele de la săvîrşirea faptelor 
rele. El dispune de voinţa pentru a întoarce şi a împiedica mădularele 
trupului de priveliştele cele rele, de la auzirea cuvintelor celor necuviin¬ 
cioase şi de la îndeletnicirile lumeşti şi viclene. 

4. (în acelaşi timp) sufletul se fereşte pe sine de visările cele rele, 
îşi păzeşte inima şi împiedică cugetul să hălăduiască prin lume. Nevo- 
indu-se şi sîrguindu-se, şi oprind din toate părţile şi cu luare aminte 
mădularele trupului de la răutăţi, sufletul păzeşte nespintecată, nearsă, 
neîntinată şi bună haina trupului şi se păzeşte şi pe sine prin puterea 
de a cunoaşte, de a înţelege şi de a discerne, şi mai ales datorită puterii 
lui Dumnezeu. Deci, îndepărtîndu-se pe cît poate de orice poftă lumeas¬ 
că şi ajutat fiind şi de Domnul, este păzit cu adevărat de relele pe care 
le-am pomenit. Pentru că, atunci cînd Domnul vede pe cineva îerindu- 
se cu zel de desfătările vieţii, de grijile materiale, de legăturile pămîn- 
teşti şi de cugetele cele zadarnice, îi dă harul Său, care păzeşte nevă¬ 
tămat acest suflet încît el parcurge bine acest veac al răutăţii. Şi ast¬ 
fel (acest suflet) dobîndeşte laudele lui Dumnezeu şi ale îngerilor, pen¬ 
tru că a păstrat bine haina sufletului şi pe sine însuşi, respingînd, pe 
cît i-a fost cu putinţă orice poftă a acestei lumi, că ajutat fiind de Dum¬ 
nezeu, a străbătut cu bine calea din stadionul lumii acesteia. 

5. Iar dacă cineva se complace în viaţa aceasta în trîndăvie şi în 
nepăsare, şi în chip voit nu se fereşte de orice poftă lumească şi nu 
caută cu tot sufletul numai pe Domnul, unul ca acesta se încurcă în 
spinii şi în tufele lumii acesteia, iar haina cea trupească o arde cu fo¬ 
cul poftelor şi o întinează cu noroiul dezmierdărilor. Un astfel de su¬ 
flet va fi fără îndrăzneală în ziua judecăţii, pentru că n-a putut să-şi 
păstreze neîntinată haina sa, ci a stricat-o cu amăgirile veacului aces¬ 
tuia. Din această pricină va fi îndepărtat dintre (fiii) împărăţiei. Pen¬ 
tru că, ce (altceva) va face Dumnezeu celui care, în chip voit, se dedă 
lumii, se lasă înşelat de dezmierdările ei şi rătăceşte în visări mate- 
rialiceşti ? (Numai) pe acela îl va ajuta Domnul, care evită poftele tru¬ 
peşti şi obiceiurile de mai înainte, care tinde totdeauna către Domnul, 
care se leapădă de sine şi numai pe Domnul ll caută. (Numai) pe acela 
îl ţine, care se păzeşte pretutindeni de cursele şi lanţurile lumii 
materiale, care «cu frică şi cu cutremur îşi lucrează mîntuirea » (Filip. 
1, 12), care trece cu toată luarea aminte printre cursele, laţurile şi pof¬ 
tele acestui veac, care caută ajutorul Domnului şi speră să fie mîntuit 
prin mila şi harul Său. 

6. Se spune că cele cinci fecioare înţelepte, rămînînd treze şi stă¬ 
ruind în lucrul cel străin de firea lor (cea omenească), luînd untdelemn 
în candelele inimilor lor, adică harul cel de sus al Duhului, au putut 
veni întru întîmpinarea Mirelui în cămara cea cerească. Celelalte, însă, 
fără de minte fiind şi rămînînd la firea lor, n-au privegheat şi nu s-au 
sîrguit să primească untdelemnul bucuriei în candelele lor, pentru că 
erau încă în trup, şi oarecum au adormit din neglijenţă, din moleşeală, 






din trîndăvie, din neştiinţă, sau pentru că au socotit că aşa este drept 
(să facă). De aceea au şi fost excluse de la cămara împărăţiei, ca unele 
care n-au putut să placă Mirelui ceresc. Că înlănţuite fiind de lume şi 
de iubirea faţă de cele pămînteşti, n-au arătat toată dragostea şi afec¬ 
ţiunea lor faţă de Mirele ceresc, nici n-au adus cu ele untdelemn. Pen¬ 
tru că sufletele care caută sfinţenia Duhului — acel lucru străin de fi¬ 
rea (lor) — se leagă cu toată dragostea lor de Domnul ; întru El umblă, 
Lui I se roagă, la El se gîndesc, pe toate celelalte trecîndu-le cu vede¬ 
rea. De aceea, (unele ca acestea) se învrednicesc a primi untdelemnul 
harului ceresc şi pot vieţui fără prihană şi să placă, în chip desăvîrşit, 
Mirelui ceresc. Iar sufletele care rămîn la firea lor, se tîrăsc cu cuge¬ 
tul pe pămînt, şi pe pâmînt le petrece mintea. Acestea au iluzia că 
aparţin Mirelui şi că se (pot) împodobi cu faptele trupului. (Unele ca 
acestea), însă nu s-au născut de la Duhul şi n-au primit untdelemnul 
bucuriei. 

7. Dacă cele cinci simţuri ale sufletului primesc darul cel de sus 
şi sfinţenia Duhului, sînt cu adevărat fecioare înţelepte, pentru că au 
primit înţelepciunea cea de sus, care vine de la har. Iar dacă rămîn 
la firea lor, se arată nesăbuite şi fiice ale lumii acesteia pentru că nu 
s-au dezbrăcat de duhul lumii, chiar dacă vor să pară prin vorbe şi 
prin înfăţişare că sînt miresele Mirelui. Că după cum sufletele care sînt 
cu totul ataşate Domnului, către El le este cugetul, Lui I se roagă, în¬ 
tru poruncile Lui umblă şi numai pe Domnul îl iubesc ; tot aşa se în- 
tîmplă şi cu sufletele, care iubesc lumea şi vor să trăiască din plin via¬ 
ţa pe pămînt : la aceasta le este mintea şi după legile ei se poartă, ele 
nici nu pot fi întoarse, de Duhul către gîndul cel bun. De aceea, tre¬ 
buie ca acel lucru străin de firea noastră — mă refer la harul cel ce¬ 
resc — să se unească şi să se contopească cu firea noastră, pentru ca 
să putem intra cu Domnul in cămara de nuntă cea cerească şi să do- 
bîndim mîntuirea veşnică. 

8. în urma neascultării primului om, a intrat în noi ceva străin 
de firea noastră, (a intrat) răutatea patimilor, care prin mult exerciţiu 
şi obişnuinţă ne-a devenit a doua fire. Se cuvine, deci ca iarăşi s-o 
îndepărtăm, cu ajutorul darului Duhului, al acelui elemem străin de 
firea noastră — şi să fim readuşi la curăţia cea dintîi. Dar dacă nu ne 
vom împărtăşi de iubirea Duhului din cer (stăruind) în multă rugăciune, 
în cerere, în credinţă şi în dispreţul lumii acesteia — dacă nu ne vom 
alipi de iubire, care este Domnul, şi nu se va sfinţi de Duhul iubirii, 
dacă nu vom stărui pînâ la sfîrşit întru toate poruncile Lui, nu vom 
putea dobîndi împărăţia cea cerească. 

9. Un cuvînt subtil şi adine vreau să vă spun — după puterea care 
mi s-a dat — de aceea vă rog să fiţi cu luare aminte. Dumnezeu cel 
nemărginit, nepătruns cu mintea şi necreat, pentru bunătatea Sa cea 
nemărginită şi mai presus de cuvînt, S-a făcut trup, S-a micşorat, — 
să zic aşa — din slava Lui cea nepătrunsă, pentru ca să se poată uni 
cu creaturile Sale cele văzute, adică cu sufletele sfinţilor şi ale îngeri¬ 
lor, ca acestea să se poată împărtăşi de viaţa dumnezeirii. Pentru că 
fiecare, după firea sa, este trup : îngerul, sufletul şi demonul. Acestea, 
deşi fine prin firea şi alcătuirea lor, sînt, totuşi, trupuri, (trupuri) fine, 
după cum trupul (nostru cel văzut) este dens. Aşa se face că sufletul, 
fin fiind, străbate ochiul cu care vede, urechea cu care aude, limba cu 
care vorbeşte, mîna şi, într-un cuvînt, tot trupul. Şi cuprinzînd sufle¬ 
tul toate mădularele trupului, se amestecă cu ele şi săvîrşeşte prin ele 
toate faptele vieţii. 

10. în acelaşi timp şi Dumnezeu, Cel nemărginit şi necuprins, ară- 
tînd iubire (faţă de oameni), S-a micşorat pe Sine şi coborîndu-Se din 
slava Sa cea de negrăit, a îmbrăcat mădularele trupului acestuia. Deci, 
arătind blîndeţe şi iubire faţă de oameni, Se întrupează, Se amestecă 
şi cuprinde sufletele cele bineplăcute, sfinte şi credincioase, cu care de¬ 
vine «un Duh», aşa cum spune (Apostolul) Pavel (I Cor. 6, 17). Sufle¬ 
tul (se amestecă) să zic aşa, cu sufletul, ipostasul cu ipostasul, pentru 
ca sufletul să poată fi mereu tînăr, să trăiască viaţa cea nemuritoare 
şi să se facă părtaş de slava cea veşnică, cea vrednică de El şi bine- 
plăcută Lui. Pentru că dacă El a adus la existenţă din nefiinţă această 
lume văzută, atît de diferită şi de variată — care mai înainte nu era — 
numai voind, a făcut numaidecît, dintru nefiinţă lucruri dense şi tari 
— mă refer la munţi, copaci ; vezi, doar, care este alcătuirea firii, iar 
la mijloc (a pus) apele, din care a poruncit să se nască (peşti şi) păsări ! 
(El a creat, deasemeni) şi elemente mai fine ca : focul şi vînturile, (şi 
altele) care nu pot fi văzute din cauza fineţei lor. 

11. O, cît de nemărginită şi de negrăit este înţelepciunea lui Dum¬ 
nezeu, Care a creat din nimic atît elementele cele dense, cît şi pe cele 
fine şi Ie-a făcut să existe prin voia Sa ! ; cu cît mai mult El însuşi — 
Care este precum vrea şi ceea ce vrea — se schimbă şi micşorează ară- 
tînd milă şi bunătate, mai presus de orice cuvînt. Prin urmare, întru- 
pîndu-Se, Se aseamănă sufletelor celor sfinte, vrednice şi credincioase, 
pentru ca să fie văzut de ele, El, Cel nevăzut, să Ii simtă dulceaţa, iar 
sufletul să se desfăteze direct de bunătatea şi de Lumina cea negrăită. 
Cînd voieşte, devine foc, care msituie toată patima cea rea, care s-a 
strecurat în suflet ; pentru că s-a zis : «Dumnezeul nostru este foc mis¬ 
tuitor» (Deut. 4, 24 ; Evr. 12, 29). Cînd voieşte, devine odihnă adîncă 

şi de negrăit, pentru ca sufletul să se odihnească în odihna divină, iar 
cînd voieşte, devine bucurie şi pace, care încălzeşte şi ocroteşte sufle¬ 
tele. 

12. Iar dacă voieşte să se asemene uneia dintre creaturi — pentru 
bucuria şi desfătarea creaturilor raţionale — (adică) să devină cetatea 
luminii. Ierusalimul, sau muntele ceresc, El poate tot ceea ce voieşte, 
după cum s-a spus : «V-aţi apropiat de muntele Sion şi de cetatea lui 
Dumnezeu celui viu, de Ierusalimul cel ceresc» (Evr. 12, 22). Este uşor 
pentru El să ia toate formele pe care le voieşte, de dragul sufletelor 
vrednice şi credincioase Lui. Este nevoie doar să se nevoiască cineva 
să fie iubit şi să-I placă Lui, ca să cunoască direct bunurile cele ce¬ 
reşti, să se desfăteze cu o desfătare de negrăit, (să obţină) bogăţia cea 
nemărginită a dumnezeirii, acele bunuri «pe care ochiul nu le-a văzut 
şi urechea nu le-a auzit şi la inima omului nu s-au suit » (II Cor. 2, 9), 
adică pe Duhul Sfînt, Care este odihnă, veselie, desfătare şi viaţă veş¬ 
nică pentru sufletele vrednice. Domnul Se întrupează, deasemeni, în 
mîncare şi în băutură, aşa cum s-a scris în Evanghelie : «Cel ce mă- 
nîncă pîinea aceasta, va trăi în veac » (Ioan 6, 51) — ca să sature şi să 
umple sufletul de bucuria cea duhovnicească şi de negrăit. Pentru că 
zice : «Eu sînt plinea vieţii » (Ioan 6, 35). De asemeni, El (Se transfor¬ 
mă) şi în unda băuturii celei cereşti, aşa cum a zis : « Dar cel ce va bea 
din apa pe care i-o voi da Eu (nu va mai înseta în veac pentru că apa 
pe care i-o voi da Eu) se va face în el izvor de apă curgătoare spre 
viaţa veşnică» (Ioan 4, 14). Sau după cum zice (Apostolul) : «Şi toţi din 
aceeaşi băutură ne-am adăpat » (I Cor. 10, 4). 

13. Fiecăruia dintre Părinţii Sfinţi S-a arătat după cum a voit şi 
după cum le era de folos : altfel S-a arătat lui Avraam, altfel lui Isaac, 
altfel lui Iacob, altfel lui Noe, altfel lui Daniil, altfel lui David, altfel lui 
Solomon, altfel lui Isaia, altfel fiecăruia dintre Sfinţii Profeţi, altfel lui 
Iiie şi altfel lui Moise. (Mai mult decît atît), eu socotesc că Moise, pe cînd 
se afla în munte, în vremea postului celor 40 de zile, a mers tot timpul 
de s-a desfătat din masa cea duhovnicească. Fiecăruia dintre sfinţi s-a 
arătat după cum a voit, pentru a le da odihnă, a-i mîntui şi a-i aduce 
la cunoaşterea lui Dumnezeu. Pentru că toate cîte voieşte poate să le 
facă şi — după cum vrea — Se micşorează, Se întrupează, Se transformă, 
este', văzut întrUi slava Sa cea neapropiată de cei care-L iubesc, Se 
arată, — din multa şi negrăita Lui iubire — celor vrednici, după a 
Lui putere. Pentru că sufletul, care s-a învrednicit prin multă dorire, 
prin credinţă, nădejde şi iubire să primească acea putere de sus, (adi¬ 
că) iubirea cea cerească a Duhului şi focul cel ceresc al vieţii celei ne- 

muritoare, este cu adevărat dezlegat de dragostea cea lumească şi se 
eliberează de orice legătură a răutăţii. 

14. După cum fierul sau plumbul, aurul sau argintul, atunci cînd 
este pus în foc se topeşte şi din tare devine moale, iar dacă stă mai 
mult timp în foc se topeşte şi-şi pierde duritatea sa naturală, din cauza 
acţiunii căldurii focului, tot aşa (se întâmplă) şi cu sufletul, care se 
leapădă de lume şi doreşte numai pe Domnul, care-L caută cu multă 
rîvnă, osteneală şi luptă, şi arată în El credinţă şi nădejde neclintită, 
care primeşte acel foc ceresc al dumnezeirii şi al dragostei Duhului : 
(un astfel de suflet) se descătuşează cu adevărat de iubirea lumii, se 
eliberează de răutatea patimilor, se leapădă de toate, îşi schimbă firea 
cea învîrtoşată de păcat, pe toate le socoteşte de prisos şi numai către 
Mirele cel ceresc, pe care L-a primit (priveşte), odihnindu-se în iubirea 
Lui cea fierbinte şi de negrăit. 

15. Iţi spun, însă, ţie că (un astfel de suflet) chiar şi pe fraţii cei 
prea iubiţi (de el), pe care-i are înaintea ochilor, dacă-1 împiedică de 
la acea dragoste, îi îndepărtează, să zic aşa — de la sine. Că întru 
aceasta constă viaţa şi odihna Lui, în comuniunea tainică şi de negrăit 
cu «împăratul ceresc» (Matei 19, 5 ; Efes. 5, 31). (Intr-adevăr), dragostea 
(izvorîtă din) comuniunea trupească desparte (pe om) de tată, de mamă 
şi de fraţi, toţi aceştia se fac, ca şi străini pentru cugetul lui, iar dacă 
ii iubeşte, ca pe nişte străini îi iubeşte. Toată dragostea lui către soţia 
lui se îndreaptă, după cum zice (Apostolul) : «De aceea va lăsa omul 
pe tatăl şi pe mama sa şi se va uni cu soţia sa şi vor ji amîndoi un 
singur trup» (Efes. 5, 31). Or, dacă dragostea cea trupească dezleagă 
pe oricare altă dragoste, cu atît mai mult aceia care s-au învrednicit 
să se împărtăşească, cu adevărat, de Duhul cel Sfînt, ceresc şi iubit 
se vor dezlega de orice dragoste lumească. Copleşiţi de dorinţa cerească 
de a se uni cu El, toate celelalte li se vor părea de prisos. De aceea, pe 
El II doresc, la El se gîndesc.după poruncile Lui trăiesc, cu El se între¬ 
ţin mereu cugetele lor, stăpîniţi de o dragoste divină şi cerească şi de 
un dor duhovnicesc. 

16. Drept aceea, iubiţi fraţi, pentru că astfel de bunuri ne stau 
înainte şi pentru că astfel de făgăduinţe ne-au fost făcute de către 
Domnul, să îndepărtăm de la noi toate piedicile şi să renunţăm la toată 
dragostea cea lumească şi numai către acel bun să îndreptăm căutarea 
şi dorinţa noastră, ca să putem dobîndi acea negrăită iubire a Duhului, 
spre care, fericitul Pavel ne-a îndemnat a ne osîrdui, zicînd : «Căutaţi 
dragostea » (I Cor. 1, 41). în felul acesta vom putea schimba învîrtoşarea 
(inimii) noastre şi ne vom învrednici să stăm de-a dreapta Celui Prea- 
înalt, să ne apropiem de liniştea şi odihna cea spirituală, copleşiţi de 

dragostea Duhului celui divin. Pentru că Domnul, iubind mult pe oa¬ 
meni, Se milostiveşte, atunci cînd ne întoarcem cu totul la El şi ne 
eliberăm de toate (puterile) cele potrivnice. Că deşi noi — din pricina 
multei noastre neştiinţe, a lipsei de maturitate şi a deprinderii cu rău¬ 
tatea —- ne îndepărtăm de viaţă, ne punem multe piedici şi nu vrem 
să ne pocăim cu adevărat, El se milostiveşte de noi, fiind îndelung-* 
Răbdător, atunci cînd ne întoarcem şi, venind El, şi omul nostru cel 
lăuntric îl luminăm, pentru ca să nu se ruşineze feţele noastre în ziua 
judecăţii. 

17. Iar dacă acest lucru ni se pare greu (de împlinit) —- din pri¬ 
cina exerciţiului aspru al virtuţii, sau mai degrabă din pricina sugestiei, 
ori a sfatului celui potrivnic — iată El Se îndură şi aşteaptă îndelung 
întoarcerea noastră ; păcătuind, El ne suferă şi aşteaptă să ne pocăim ; 
căzînd iarăşi, nu se ruşinează ca iarăşi să ne primească, după cum a 
spus Profetul : « Oare acela care cade nu se mai scoală, iar cel ce se 
abate nu se mai întoarce ?» (Ier. 8, 4). Se cuvine, doar, ca noi să 
avem cuget curat şi să ne întoarcem — îndată şi definitiv — şi să cerem 
ajutorul Lui; pentru că El este gata să ne mîntuiască. El aşteaptă 
avîntul arzător al voinţei noastre îndreptată către El — atît cît ne este 
cu putinţă — buna credinţă şi osîrdia (ce depinde de) voinţa noastră, 
îndreptarea, însă, toată, El o săvîrşeşte întru noi. 

Să ne sîrguim, deci, fraţilor, ca (unii ce sîntem) fii ai lui Dum¬ 
nezeu, să ne dezbrăcăm de toată deprinderea cea rea, de nepăsare şi 
trîndăvie şi să fim gata şi demni a-L urma ; să nu amânăm (acest lucru) 
de ia o zi la alta, furaţi de răutate. Că nu ştim cînd va avea loc ieşirea 
noastră din trup. 

Mari şi nespuse sint făgăduinţele creştinilor pentru că slava şi 
frumuseţea şi plăcerea celor văzute nu echivalează credinţa şi valoarea 
unui suflet. 

18. Cum, deci, să nu dăm ascultare întru totul acestor îndemnuri 
şi promisiuni ale Domnului şi să nu venim la El, să nu renunţăm, aşa 
cum ni se spune în Evanghelie, la toate, şi chiar la viaţa noastră şi 
numai pe El să-L iubim, şi pe nimeni altul în afară de El ? : 

Să luăm aminte, apoi, la toate (cîte a făcut pentru noi) şi cîtă 
cinste ni s-a dat! Cîte orînduieli ale Domnului au avut loc încă de pe 
vremea Părinţilor şi a Profeţilor! Cîte făgăduinţe nu s-au făcut ! Cîte 
îndemnuri ! Cîtă milă a arătat Domnul faţă de noi de la început! In 
cele din urmă şi-a manifestat nespusa Sa milostivire faţă de noi, prin 
venirea şi prin răstignirea Sa, prin care ne-a mutat, pe noi cei care 
ne-am întors (de la purtarea cea păcătoasă), la viaţă 

Dar noi nu ne depărtăm de (sfatul) voii noastre, de iubirea lumii, 
de deprinderile şi de obiceiurile cele rele şi ne arătăm puţin credincioşi 
sau mai degrabă necredincioşi. 

Cu toate acestea, iată că El Se milostiveşte faţă de noi, ne păzeşte, 
ne ocroteşte în chip nevăzut, şi nu ne lasă, pînă la sfîrşit, după păcatele 
noastre, pradă răutăţii, nici să ne pierdem în amăgirile lumii, ci arată 
îndelungă răbdare şi ne aşteaptă să ne întoarcem la El. 

19. Dar mă tem ca nu cumva să se împlinească cu noi, cei care 
avem cuget defăimător şi umblăm în deprinderi rele, cuvîntul Aposto¬ 
lului, care zice : «Oare dispreţuieşti tu bogăţia bunătăţii Lui şi a îngă¬ 
duinţei şi a îndelungii lui răbdări neştiind că bunătatea lui Dumnezeu 
te îndeamnă la pocăinţă ?» (Rom. 2, 4). Pentru că, dacă noi, (profitînd) 
de indurarea, bunătatea şi răbdarea Lui, adăugăm şi mai multe păcate, 
ne vom agonisi osîndă şi mai mare — din cauza neglijenţei şi a dis¬ 
preţului nostru — şi se va împlini între noi cuvîntul : «Dar după 
invîrtoşarea ta şi după inima ta cea nepocăită îţi aduni mînie pentru 
ziua mîniei şi a arătării dreptei judecăţi a lui Dumnezeu» (Rom. 2, 5). 
Multă bunătate şi o îndurare de nespus arată Dumnezeu faţă de neamul 
omenesc ! Este, însă, necesar, pentru a putea dobîndi mîntuirea, să 
vrem să ne pocăim şi să ne sîrguim a ne întoarce la El. 

20. Iar, dacă vrei să cunoşti îndelunga-răbdare a lui Dumnezeu şi 
bunătatea Lui cea multă, să aflăm (acest lucru) din (Sfintele) Scripturi, 
de Dumnezeu inspirate. Priveşte la (poporul) Israel, din care (se trag) 
Părinţii, cărora li s-au făcut făgăduinţele, din care (se trage) Hristos, 
după trup, cărora (li s-a încredinţat) cultul şi Testamentul : cîte păcate 
n-au săvîrşit! De cîte ori nu s-au abătut! El, însă, nu i-a părăsit pen¬ 
tru totdeauna, ci le-a trimis, spre folosul lor, la vremea cuvenită, pe¬ 
depse — vrînd să înmoaie invîrtoşarea inimii lor, prin necazuri — (iar 
cînd ei) s-au întors, i-a mîngîiat şi le-a trimis profeţi. De cîte ori n-au 
păcătuit şi nu s-au poticnit, iar El i-a răbdat, şi cînd s-au întors, i-a 
primit cu bucurie ! Şi iarăşi abătîndu-se ei, nu i-a lăsat, ci i-a chemat 
la pocăinţă prin profeţi. (Deci), de multe ori abătîndu-se, (apoi) întor- 
cîndu-se, (de multe ori) i-a răbdat cu bunăvoinţă şi i-a primit cu iu¬ 
bire, pînă cînd în cele din urmă, în mare greşeală au căzut, punîndu-şi 
mîinile pe însuşi Stăpînul, pe Care II aşteptau, aşa cum se spusese de 
Părinţi şi Profeţi, ca izbăvitor, mîntuitor, împărat şi profet. Că venind, 
ei nu L-au primit, ci din contră, I-au făcut multe lucruri necinstitoare 
iar în cele din urmă L-au pedepsit cu moarte pe cruce. Dar săvîrşind 
ei o greşeală atît de mare şi decăzînd atît de mult, au pus vîrf păcatelor 
lor. De aceea, au fost părăsiţi de Duhul Sfînt, atunci cînd catapeteasma 
templului s-a rupt (cf. Matei 27, 51). Apoi, templul lor s-a năruit, a fost 

dat neamurilor şi pustiit, după cum Domnul spusese : «Nu ixt rămine 
piatră pe piatră, care să nu se risipească» (Matei 24, 2). în cele din 
urmă, ei au fost daţi pe mina neamurilor, au fost risipiţi pe tot pă- 
mîntul, de către cei ce i-au robit şi li s-a interzis să se mai întoarcă 
la locurile lor. 

21. Tot aşa şi acum, (la fel se comportă Dumnezeu) cu fiecare 
dintre noi : deşi vede cît greşeşte fiecare, fiind bun şi milostiv, rabdă 
îndelung şi aşteaptă în linişte (să ne pocăim). Iar cînd cineva se pocă- 
ieşte şi se hotărăşte să nu mai greşască, îl primeşte (pe acesta) cu multă 
dragoste şi bucurie. Pentru că se spune : « Bucurie se jace (in cer) pentru 
un păcătos care se pocăieşte». (Luca 15, 10). Şi iarăşi : «Nu este voia 
Tatălui Meu, ca să piară vreunul dintr-iaceştia mici» (Matei 18, 14). 
Iar dacă cineva — deşi Dumnezeu îi arată atîta bunătate şi îndelungă- 
răbdare — nu porneşte la îndepărtarea treptată a păcatelor, a celor 
ascunse şi a celor văzute, ci priveşte şi stă liniştit, ca şi cînd Dumnezeu 
ar trebui să se pocăiască ; — şi arătînd mult dispreţ (faţă de bunătatea 
divină) — adaugă păcate peste păcate, nepăsare peste nepăsare, greşeli 
peste greşeli, umple măsura păcatelor —, în cele din urmă va ajunge 
într-o stare de nelegiuire atît de mare, încît nu se va mai putea ridica 
şi fiind dat pe mina celui rău, se va pierde. 

22. Aşa s-a întîmplat cu (locuitorii) Sodomei. Aceştia au săvîrşit 
multe păcate şi nu s-au întors (de la calea lor). în cele din urmă au 
purtat gînd rău îngerilor, vrînd să săvîrşească cu ei fapte nefireşti. 
Intrucît nu s-au pocăit, au fost pierduţi; umplînd şi întrecînd măsura 
păcatelor, judecata divină i-a dat pradă focului. Aşa s-a întîmplat şi 
pe vremea lui Noe : multe rele săvîrşind (contemporanii acestuia) şi 
(ne)pocăindu-se, în cele din urmă, la atît de mari păcate au ajuns că 
tot pămîntul a fost nimicit (din cauza lor). La fel s-a întîmplat şi cu 
egiptenii. Aceştia au păcătuit şi multe nelegiuiri au săvîrşit împotriva 
poporului lui Dumnezeu, însă Dumnezeu S-a milostivit şi n-a trimis 
peste ei pedepse atît de mari, care să-i nimicească. Pentru întoarcerea, 
cuminţirea şi pocăinţa lor, i-a biciuit cu acele plăgi mici, dar a îndurat 
îndelung şi a aşteptat să se pocăiască. (lntîi), după ce au săvîrşit multe 
nelegiuiri împotriva poporului lui Dumnezeu s-au pocăit, dar după 
aceea, iarăşi au căzut în vechea necredinţă şi au chinuit amarnic pe 
poporul lui Dumnezeu. Mai tîrziu, cînd Dumnezeu, săvîrşind multe 
minuni, a scos pe poporul Său din Egipt prin Moise, ei au săvîrşit o 
mare greşeală că au urmărit pe acest popor. De aceea, în cele din 
urmă, judecata divină i-a condamnat şi i-a pierdut, înecîndu-i în ape, 
pentru că nu i-a mai socotit vrednici să o trăiască. 

23. La fel (s-a întîmplat), precum s-a zis mai înainte, şi cu (po¬ 
porul) Israel. Acesta a săvîrşit multe păcate şi greşeli : pe profeţii lui 
Dumnezeu, i-a ucis şi multe alte rele au făcut, însă Dumnezeu a răbdat 
(de fiecare dată). şi a aşteptat să se pocăiască. Dar în cele din urmă 
au căzut sub un păcat atît de mare, că zdrobindu-se nu s-au mai ridicat. 
Au (îndrăznit să-şi) ridice mîinile împotriva Stăpînului, De aceea, în 
cele din urmă au fost părăsiţi şi lepădaţi (de la faţa lui Dumnezeu) şi 
ş-a luat de la ei profeţia, preoţia şi cultul şi s-au dat neamurilor celor 
ce au crezut, precum a zis Domnul : «Se va lua de la voi împărăţia şi 
se va da poporului, oare face roadele ei» (Matei 21, 43). Dacă pînă 
atunci. Dumnezeu i-a suferit şi milostivindu-Se de ei, nu i-a părăsit, 
cîna au împlinit măsura păcatelor şi le-au pus vîrf, ridicîndu-şi mîinile 
împotriva Stăpînului, atunci, în sfîrşit, au fost părăsiţi de Dumnezeu. 

24,. Iubiţilor, am expus (toate) acestea pe larg, pentru a învăţa din 
paginile Scripturii că trebuie să ne întoarcem cît mai degrabă de Ia 
deprinderile cele rele şi să ne sîrguim (a urma) pe Domnul. El este 
,bun aşteaptă întoarcerea noastră şi pocăindu-ne ne primeşte cu multă 
bucurie. (Am spus toate acestea), ca nu cumva să crească zi de zi rău¬ 
tatea noastră şi greşelile noastre să se înmulţească (iar în cele din urmă) 
să vină asupra noastră mînia lui Dumnezeu. 

Să ne sîrguim, deci, să venim la El cu inima deschisă, fără a ne 
pierde nădejdea în mîntuire. Pentru că şi aceasta este (o iscodire) a 
celui viclean şi rău : acesta aminteşte de păcatele de mai înainte, pen¬ 
tru a duce pe om la deznădejde, lîncezeală şi nepăsare, ca nu cumva 
acesta întorcîndu-se şi venind la Domnul, să dobîndească mîntuirea — 
dat fiind că Domnul arată atîta bunătate neamului omenesc. 

25. Iar dacă ni se pare lucru greu, (ba poate) chiar imposibil a ne 
îndepărta de la multele noastre păcate, de care am fost cuprinşi — fapt 
care, precum am zis, este o iscodire a celui rău şi o piedică (în calea) 
mîntuirii noastre — să ne aducem aminte că Domnul, venind (în lume), 
a făcut, întru... bunătatea Sa, pe cei orbi să vadă, a vindecat pe cei slă¬ 
bănogi, a tămăduit toată boala (din popor), a înviat pe cei morţi care 
deja intraseră în putreziciune şi descompunere, a făcut pe surzi, să 
audă, a scos o legiune de demoni dintr-un om şi l-a făcut bine pe acesta, 
pe care îl cuprinsese o atît de mare nebunie. Deci, cu cît mai vîrtos 
Domnul se va apleca către sufletul care se întoarce spre El şi-I cere 
mila şi ajutorul Său, îl va aduce la bucuria nepătimirii, la starea (de-a 
împlini) toată virtutea şi la înnoirea minţii ; îl va aduce de la orbirea 
şi surzenia necredinţei, a neştiinţei şi a netemerii (de Dumnezeu) la 
cuminţenia vrituţii şi la curăţia inimii. Că El a făcut şi trupul şi sufletul 
Şi după cum, venind pe pămînt, a dat cu belşug şi bunătate, vindecare 

şi ajutor — ca un bun şi singur doctor — celor ce se apropiau de El 
şi-I cereu (aceasta), la fel (va face şi cu bunurile) celp duhovniceşti. 

26. Că dacă de trupurile, care mor şi se risipesc, atît de mult S-a 
milostivit, şi fiecăruia i-a împlinit cererea, prompt şi cu bunătate, cu 
cit mai virtos. Se va milostivi şi va vindeca numaidecît sufletul cel ne¬ 
muritor, care nu se strică, nici nu se descompune, dar care este cuprins 
de boala necunoştinţei, a răutăţii, a necredinţei, a netemerii (de Dum¬ 
nezeu) şi de celelalte feţe ale păcatului ; care se apropie de El, îi cere 
ajutorul, priveşte spre îndurarea Lui, dorind să primească de la El harul 
Duhului, pentru a se răscumpăra şi mîntui şi pentru a scăpa de toată 
răutatea şi de toată patima, precum El însuşi a spus : «Cu cît mai 
mult, Tatăl cel ceresc va face dreptate celor ce strigă către El ziua 
şi noaptea ?» (Luca 18, 7). Şi adaugă, zicîndu-i : «Vă spun vouă că le 
va face dreptate curînd » (Luca 18, 8). Iar în alt loc adaugă : «Cereţi 
şi vi se va da vouă, că oricine cere, va primi şi cel ce caută, află, iar 
celui ce bate i se va deschide» (Matei 7, 7—8). Apoi, continuînd, adau¬ 
gă : «Cu atît mai mult. Tatăl vostru cel ceresc va da pe Duhul Sfînt ce¬ 
lor ce I-l cen> (Luca 11, 13). «Amin zic vouă, chiar dacă nu i-ar da pen¬ 
tru că îi este prieten, pentru îndrăzneala lui, însă, sculîndu-se, îi va da 
cit îi trebuie » (Luca 11, 8). 

27. Deci, prin toate acestea ne-a îndemnat să cerem de la El fără 
sfială şi neîncetat darul harului Său. Pentru că El a venit pentru ca 
pe cei păcătoşi să-i întoarcă la El şi să vindece pe cei ce cred intr-insul". 
(Se cuvine) dar, ca noi să ne depărtăm de deprinderile cele rele pe cît 
ne este cu putinţă ; să urîm lucrurile cele deşarte şi înşelăciunile lumii, 
să ne întoarcem de la cugetele cele viclene şi să ne alipim totdeauna 
şi pe cît ne este cu putinţă de El. Iar El este gata să ne dea ajutorul 
Lui. Este milostiv şi dătător de viaţă, vindecă dureri care nu se vindecă 
şi dă mîntuire celor .ce-L cheamă şi se întorc la El; celor care — de 
bună voie şi pe cît le este cu putinţă— se leapădă de toată dragostea 
lumească şi-şi abat cugetul de la cele pămînteşti, celor care se alipesc 
de El cu dor fierbinte. Dar numai sufletul care pe toate le socoteşte 
de prisos, care nu-şi găseşte odihna întru nimic din cele lumeşti, care 
aşteaptă să guste şi să se odihnească în liniştea bunătăţii Sale, numai 
aceia se învredniceşte de ajutorul Său. Sufletul care arată o astfel de 
credinţă dobîndeşte darul ceresc ; dorinţa lui îi este împlinită, cu pri¬ 
sosinţă, prin har; el slujeşte împăcat şi de voie Duhului Sfint, sporeşte 
zilnic în bine, stăruie pe calea dreptăţii, rămîne neînduplecat şi fără 
nici o legătură cu cel rău şi nu întristează cu nimic harul. (Un astfel 
de suflet) se învredniceşte de mîntuirea veşnică, împreună cu toţi sfinţii, 
al căror tovarăş şi însoţitor s-a făcut prin imitaţie, în lume, Amin 

Omilia a V-a 

Mare deosebire este între creştini şi oamenii lumii acesteia. Pentru 
că (oamenii lumii acesteia) sînt legaţi cu inima şi cu mintea în lanţuri 
pămînteşti; pe cînd (creştinii) doresc din toată inima să se afle în 
graţia Tatălui celui ceresc şi numai pe El II au înaintea ochilor. 

1. Alta este lumea creştinilor, mintea, vorba, fapta şi modul lor 
de viaţă, şi alta este fapta oamenilor din lumea aceasta, mintea, vorba 
şi modul lor de viaţă. Altceva sînt aceia şi altceva sînt aceştia şi mare 
este deosebirea între unii şi alţii. Pentru că locuitorii pămîntului şi 
fiii veacului acestuia se aseamănă griului pus în ciur; ei sînt cernuţi 
de cugetele cele nestatornice ale lumii acesteia, (se află în necontenitul 
vîrtej al lucrurilor celor pămînteşti, al poftelor şi al complicatelor pro¬ 
bleme materiale). 

Diavolul scutură şi cerne sufletele lor prin ciur, adică prin lucru¬ 
rile cele pămînteşti. Tot neamul cel păcătos al oamenilor, de la căderea 
lui Adam, cel care a călcat porunca, se află sub stăpînirea (acestuia), 
a începătorului răutăţii. 

Deci, primind această stăpînire asupra tuturor fiilor acestui veac, 
îi agită şi-i cerne în sita lumii cu cugete necontenite de înşelăciune 
şi rătăcire. 

2. Că după cum griul este izbit în ciur de către acela care îl cerne 
şi este agitat şi întors necontenit, tot aşa şi începătorul răutăţii, 
(cel care) stăpîneşte pe toţi oamenii cu lucrurile cele pămînteşti, îi 
zguduie prin acestea, îi face să se poticnească prin gîndurile cele de¬ 
şarte, prin poftele cele uri te şi prin lucrurile cele pămînteşti şi lumeşti, 
robind, zguduind şi amăgind neîncetat tot neamul cel păcătos al lui 
Adam, precum mai dinainte a spus Domnul Apostolilor, vorbind 
despre ridicarea celui rău împotriva lor. «V-a cerut satana să vă cearnă 
ca pe grîu; dar Eu M-am rugat Tatălui Meu, ca să nu se piardă cre¬ 
dinţa voastră » (cf. Luca 22, 31—32). Iar cuvîntul, sentinţa pe care 
Creatorul a spus-o împotriva lui Cain : « Gemînd, tremurînd şi clăti- 
nîndu-te vei fi pe pămint » (Gen. 4, 12), se referă în chip tainic — ca 
un tip şi icoană — la toţi cei păcătoşi. Pentru că încâlcind Adam po¬ 
runca lui Dumnezeu, tot neamul lui a devenit păcătos şi are întru 
ascuns, (în sufletul său), imaginea (lui Cain), care este tulburat, se cla¬ 
tină de frică şi de groază şi de tot felul de pofte şi de dezmierdări, cu 
care, stăpînul lumii acesteia agită tot sufletul care nu s-a născut de la 
Dumnezeu. După cum griul este neîncetat agitat în ciur, tot aşa sînt 
agitate şi cugetele oamenilor, în diferite chipuri, cu amăgirile trecă¬ 
toare ale trupului, cu frică şi cu tulburare. 

3. Dar şi Domnul, mustrînd pe cei care urmau amăgirile şi voia 
celui viclean, le spunea că poartă (în sufletul lor) chipul răutăţii lui 
Cain, zicînd : «Voi vreţi să faceţi poftele tatălui vostru. Acela a fost 
ucigaş al oamenilor de la început şi nu a umblat întru adevăr» (Ioan 
8, 44). Prin urmare, tot neamul cel păcătos al lui Adam poartă ascunsă 
în sine acea osîndă (a lui Cain), acel : «Gemînd şi tremurînd să fiţi 
cernuţi de satan, în cîmpul pămîntului» (cf. Luca 22, 32). Că după cum 
de la un singur Adam s-a răspîndit pe pămînt tot neamul oamenilor, 
tot aşa o singură răutate a patimilor a intrat în ei, dînd posibilitatea 
începătorului răutăţii să-i cearnă pe toţi prin gînduri nestatornice, ma¬ 
teriale, zadarnice ,şi tulburătoare. Şi după cum un vînt poate să mişte 
şi să agite toate plantele şi semănăturile, sau după cum un întuneric 
al nopţii peste toată lumea se aşterne, tot aşa şi stăpînul răutăţii, care 
este un fel de întuneric raţional (aducător de) răutate şi moarte, şi un 
iei de vînt ascuns şi sălbatic, răvăşeşte neamul oamenilor de pe pămînt, 
învăluie pe oameni în gînduri nestatornice, le amăgeşte inima cu pof¬ 
tele lumii şi umple de întunericul neştiinţei, de orbire şi uitare tot 
sufletul care nu s-a născut de sus, iar cu cugetul şi cu mintea nu s-a 
mutat în celălalt veac, după cum s-a scris : *Cît despre noi, cetatea 
noastră este în ceruri» (Filip. 3, 20). 

4. Creştinii adevăraţi se deosebesc de toţi ceilalţi oameni. Deose¬ 
birea dintre ei şi ceilalţi oameni este mare, precum am spus şi mai îna¬ 
inte, şi constă în faptul că (creştinii) au mintea şi cugetul totdeauna 
la cele cereşti şi la bunurile cele veşnice, la apropierea şi împărtăşirea 
de Duhul Sfînt; constă în faptul că s-au născut de sus, de la Dum¬ 
nezeu, şi s-au învrednicit să devină în fapt şi adevăr fii ai lui Dum¬ 
nezeu ; constă în faptul că au ajuns la o stare de tărie, de netulburare 
şi odihnă, în urma a multe osteneli şi nevoinţe (depuse) vreme înde¬ 
lungată ; (constă) în faptul că nu mai sînt zguduiţi şi daţi prin ciurul 
cugetelor celor nestatornice şi zadarnice. Prin aceasta sînt mai mari 
şi mai buni decît lumea, prin faptul că mintea şi cugetul sufletului lor 
sînt în pacea lui Hristos şi se află în iubirea Duhului precum şi Domnul, 
vorbind despre unii ca aceştia, a zis că au trecut din moarte la viaţă. 
Prin urmare, deosebirea dintre creştini (şi ceilalţi oameni) nu constă 
în ţinută sau în forme exterioare, aşa cum socotesc mulţi. (Sînt şi între 
ei unii, care) sînt asemenea lumii prin mintea şi cugetul lor, au (mo¬ 
mente de) clătinare, de nestatornicie în gîndire, de necredinţă, de con¬ 
fuzie, de tulburare, şi de temere, precum au toţi oamenii ; (deşi) atît 
prin ţinută, cît şi prin faptele lor, ei se deosebesc (de lume) — sînt 
legaţi cu legături pămînteşti, pentru că nu au încă în inima lor odihna 

cea de la Dumnezeu şi pacea cea cerească a Duhului, pentru că n-au 
cerut-o, necrezîndu-se vrednici s-o ceară de la Dumnezeu. 

5. Deci, prin înnoirea minţii, prin pacea cugetelor, prin iubirea de 
Domnul şi dragostea cea cerească, se deosebeşte făptura cea nouă a 
creştinilor de toţi oamenii lumii. De aceea a avut loc venirea Domnului, 
ca să învrednicească pe cei ce cred cu adevărat în El, de aceste bunuri 
duhovniceşti. Că slava creştinilor şi frumuseţea şi bogăţia cea cerească 
este de nedescris şi se agoniseşte cu osteneală, cu sudori, cu încercări 
şi cu multe lupte ; dar toată (îndreptarea) se datoreşte harului lui 
Dumnezeu. 

Toţi oamenii droesk; să vadă pe împăratul cel pămîntesc şi oricine 
vine în oraşul împăratului, doreşte cel puţin să vadă frumuseţea lui : 
eleganţa hainelor, luciul porfirei, sclipirea diferitelor mărgăritare, stră¬ 
lucirea coroanei, prestanţa demnitarilor care îl însoţesc ; — numai cei 
duhovniceşti dispreţuiesc toate acestea, pentru că ei sînt ispitiţi de altă 
slavă, de slava cea cerească şi netrupească ; aceştia sînt răniţi de o 
altă frumuseţe, de o frumuseţe de nedescris ; pentru că s-au făcut părtaşi 
ai unei alte bogăţii, trăiesc după omul cel lăuntric şi se împărtăşesc 
din alt Duh. Deci, de vreme ce oamenii lumii acesteia -— cei ce au 
duhul lumii, doresc mult, cel puţin să vadă pe împăratul cel pămîntesc 
cu toată podoaba şi slava sa, pentru că, cu cît cineva este mai stră¬ 
lucitor, prin aspectul său exterior, decit toţi oamenii, cu atit este mai 
slăvit şi toţi doresc cel puţin să-l vadă, şi fiecare zice întru sine : «O, 
de mi-ar fi dat şi mie cineva slava, podoaba şi frumuseţea (lui)» ; şi-l 
fericeşte pe acela care este asemenea lui, făcut din pămînt, supus ace¬ 
loraşi patimi şi muritor, pentru frumuseţea şi slava lui cea trecătoare. 

6. Deci, (zic), dacă oamenii cei trupeşti, întru atîta doresc (să vadă) 
slava împăratului pămîntesc, cu cît mai mult aceia, în care Duhul Sfînt 
a pus o picătură din viaţa divinităţii şi le-a rănit inima cu dragostea 
divină pentru Hristos, împăratul cel ceresc, sînt atraşi de acea frumu¬ 
seţe şi slavă de negrăit, de podoaba cea nestricăcioasâ şi de bogăţia cea 
de nedescris a lui Hristos, adevăratul şi veşnicul împărat, sînt robiţi de 
dragostea Lui şi doresc să dobîndească acele bunuri de nedescris, la 
care privesc prin mijlocirea Duhului. Din această pricină, ei dispreţuiesc 
toate frumuseţile de pe pămînt ; podoabele, slava, cinstea şi bogăţia 
Împăraţilor şi a prinţilor, pentru că au fost răniţi de frumuseţea divină 
şi viaţa nemuririi cereşti a fost picurată în sufletele lor. De aceea 
doresc ei cu multă ardoare acea dragoste a împăratului ceresc şi numai 
pe El îl au înaintea ochilor ; de dragul Lui se dezleagă de toată dra¬ 
gostea lumii şi aruncă orice legătură pămîntească, pentru ca să poată 

avea totdeauna numai acea dragoste întru inimile lor şi să nu-L ames¬ 
tece cu nimic altceva. 

Dar foarte puţini sînt aceia care adaugă un sfîrşit bun unui în¬ 
ceput bun, cei care duc neclătinaţi drumul pînă la capăt, care au dra¬ 
goste numai către Dumnezeu şi de toate celelalte se dezbracă. Intr-ade¬ 
văr, mulţi se luptă şi mulţi se împărtăşesc de harul ceresc şi se rănesc 
de dragostea cea cerească, însă nesuportînd luptele, asalturile, durerile 
şi ispitele zilnice (venite din partea) celui rău şi boldul diferitelor pofte 
lumeşti — faptul că fiecare iubeşte ceva din această lume şi nu se 
poate dezlega întru totul de iubirea lui — se afundă în abisul lumii, 
din cauza lipsei de bărbăţie, a trîndăviei, laşităţii sau din cauza iubirii 
unui lucru pămîntesc. Se cuvine, deci, ca acela care vorbeşte să ducă 
o viaţă bună pînă la sfîrşit, să nu pună alături şi să nu amestece iubirea 
faţă de cele cereşti cu o altă iubire, ca nu cumva să-l împiedice (să se 
dedice) celor cereşti, să se întoarcă la cele de mai înainte şi în cele 
din urmă să-şi piardă viaţa. Că după cum mari şi de negrăit sînt făgă¬ 
duinţele lui Dumnezeu, tot aşa este nevoie de (multă) credinţă şi spe¬ 
ranţă, de (multe) lupte, dureri şi încercări. Pentru că nu sînt un lucru 
mic bunurile pe care omul speră să le obţină în împărăţia cerurilor. 
Vrei, deci, să împărăţeşti cu Hristos în veac, dar nu vrei să iei asu- 
pră-ţi şi să duci de bună voie, pînă la moarte, luptele, greutăţile şi 
ispitele din vremea scurtă a acestei vieţi ? Ce spune Hristos ? «Dacă 
vrea cineva să vină după Mine să se lepede de sine, să-şi ia crucea în 
fiecare zi şi cu bucurie să-Mi urmeze Mie» (Matei 16, 24). Şi iarăşi : 
«Dacă cineva nu urăşte pe tatăl său şi pe mamă, pe femeie, pe copii, pe 
fraţi, pe surori şi chiar sufletul său, nu poate fi ucenicul Meu » (Luca 
14, 26). Cei mai mulţi dintre oameni voiesc să dobîndească împărăţia 
(cerurilor) şi să moştenească viaţa veşnică, dar urmează înclinărilor 
voinţei lor şi nu renunţă la ele, semănînd deşertăciuni. Vor să moşte¬ 
nească viaţa veşnică, fără să se lepede de sine, lucru care este imposibil. 

Adevărat este cuvîntul Domnului : Aceia trec prin viaţă nevătă¬ 
maţi, care, potrivit poruncii Domnului, se leapădă de toate poftele 
lumii, de plăcerile, preocupările şi legăturile ei, care numai pe El îl 
au înaintea ochilor, care doresc să împlinească poruncile Lui, care nu-şi 
îngăduie să pună alături de acea iubire ceva din poftele sau dorinţele 
acestui veac, aceia, dobîndesc împărăţia lui Dumnezeu. Dintr-un singur 
exemplu înţelege toate acestea. Fiecare ştie că uneori este nepotrivit 
ceea ce voieşte să facă, însă plăcîndu-i acel lucru, nu renunţă şi este 
învins de el. Războiul se dă, mai întîi înlăuntru, în inimă ; (acolo) este 
lupta şi războiul, (acolo) este cumpăna care înclină fie către iubirea 
lui Dumnezeu, (fie către) iubirea lumii. Acolo discerne fiecare şi de 

acolo porneşte (hotărîrea să vină sau nu) la lupta cu fratele său, zicînd 
întru sine : Să zic ? Să vorbesc ? Să nu vorbesc ? (Acolo, înlăuntru, 
omul) îşi aduce aminte de Dumnezeu, dar fiind reţinut de orgoliul 
propriu, nu se leapădă de sine. Şi dacă iubirea lumii atîrnă mai greu 
şi înclină către ea balanţa inimii, iute ajunge cuvîntul cel rău pînă la 
buze. Cugetul preocupat de propriu-i orgoliu născoceşte săgeţi, pe care 
le trimite, prin limbă, sub formă de cuvinte necuviincioase, împotriva 
aproapelui. înteţind săgeţile cuvintelor necuviincioase, uneori se ajunge 
la vînătăi şi răni, ba uneori mădularele trupurilor luptîndu-se între ele 
îşi cauzează moartea. In felul acesta pofta celui rău se termină cu 
moartea. Iată, deci, unde a început şi unde s-a sfîrşit iubirea de slava 
cea lumească, cînd cîntarul a înclinat către propria voinţă. Toate acele 
necuviinţe se întîmplă cînd (omul) nu se leapădă de sine şi iubeşte ceva 
din această lume. 

Aşa ia naştere, crede-mă, orice păcat şi faptă rea : răutatea ade¬ 
meneşte şi îndeamnă voinţa spre poftele cele lumeşti, spre înşelăciunea 
şi plăcerea trupească. în felul acesta se săvîrşeşte orice lucru rău : 
destrînarea şi furtul, lăcomia şi beţia, iubirea de arginţi şi vanitatea, 
invidia şi pofta de stăpînire şi orice faptă a răutăţii. Uneori se săvîrşesc 
fapte care par spre lauda şi slava oamenilor, dar care sînt înaintea lui 
Dumnezeu asemenea faptelor nedrepte, furtului şi celorlalte păcate. 
Zice (Psalmistul) : «Dumnezeu a risipit oasele celor ce plac oamenilor » 
(Ps. 52, 7), pentru că cel viclean vrea să aibă cîştig prin (faptele) care 
par a fi bune şi în diferite feluri înşală cu poftele lumeşti. 

In deosebi iubirea faţă de cele pămînteşti şi trupeşti este folosită 
de cel rău şi devine pentru (om) un lanţ, o legătură şi o povară grea, 
care-1 afundă şi îneacă în veacul răutăţii, neîngăduindu-i să se ridice 
şi să se înalţe către Dumnezeu. Orice ar iubi cineva din lumea aceasta, 
ii îngreuiază mintea, i-o stăpîneşte şi nu-i îngăduie să se ridice. în 
acest cîntar şi în această balanţă este atîrnat şi este încercat tot neamul 
omenesc, adică al creştinilor, fie că ei locuiesc în cetăţi, in munţi, în 
chilii, la ţară sau în locuri pustii. Fiind atras de bună voie de ceva, 
omul se leagă cu iubirea de acel lucru, şi nu o mai arată întreagă lui 
Dumnezeu. Astfel : unul iubeşte averile, dacă le are ; altul (iubeşte) 
aurul şi argintul; altul (iubeşte) înţelepciunea lumească pentru a fi 
slăvit de oameni, altul iubeşte puterea de stăpînire ; altul (iubeşte) 
slava şi onorurile oamenilor ; altul (iubeşte) mînia şi violenţa; — o 
iubeşte pentru că uşor îi cade pradă — ; altul (iubeşte) invidia ; altul 
se trufeşte şi este cuprins de moleşală ziua întreagă ; altul este amăgit 
de calcule nebuneşti ; altuia îi place să fie socotit dascăl şi să fie lău¬ 
dat de oameni ; altuia îi place să trăiască în neglijenţă şi trîndăvie ; 

altuia să se îmbrace în zdrenţe, iar altuia să se dedice grijilor pămîn- 
teşti ; în sfîrşit altul iubeşte somnul, gluma şi vorbele murdare. Şi aşa, 
fiind cineva prins cu un lanţ mare sau mic de lume, este stăpînit de 
ea şi nu-i permite să se ridice. Pentru că patima, pe care cineva o 
iubeşte şi împotriva căreia nu luptă cu bărbăţie, îl stăpîneşte, îl îngreu¬ 
iază şi devine pentru el piedică şi lanţ, ca să nu-şi poată ridica mintea 
către Dumnezeu, să-I placă Lui, şi numai Lui slujind, să dobîndească 
viaţa veşnică, în împărăţia (lui Dumnezeu). 

Pe cînd sufletul care este atras şi iubeşte cu adevărat pe Domnul, 
se leagă de El cu toată puterea şi primeşte de la El ajutorul harului. 
Se leapădă de sine şi nu dă ascultare sfatului minţii sale — pentru că 
(ştie că) în acesta se strecoară, în chip viclean, sfatul celui rău, care 
este cu noi şi ne amăgeşte — ci mai degrabă se lasă în seama Cuvîn- 
tului Domnului, se dezleagă, pe cît îi este cu putinţă, de orice lanţ 
văzut, şi se predă Domnului. (într-adevăr, numai aşa făcînd) poate să 
treacă uşor peste luptele, necazurile şi durerile (care i se ridică în cale). 

Lucrul pe care-1 iubeşte cineva, acela fie că-1 ajută, fie că-1 în¬ 
greuiază. Dacă iubeşte cineva ceva din (această) lume, acel lucru devine 
pentru el lanţ şi povară care îl trage în jos, care nu-i permite să se 
înalţe către Dumnezeu. Dacă, însă, iubeşte cineva pe Domnul şi po¬ 
runcile Lui, este ajutat de El. Toate poruncile Domnului devin uşoare, 
dacă-şi păstrează întreagă iubirea faţă de El. împovărarea se face spre 
binele lui. Mai mult decît atît, El uşurează şi alină orice necaz şi în¬ 
tristare. Puterea divină zdrobeşte puterile răutăţii, care pun curse 
sufletului şi-l înlănţuiesc cu legăturile diferitelor pofte, în abisul aces¬ 
tei lumi. Şi aşa se eliberează el de ele, prin credinţă, stăruinţă multă 
şi cu ajutorul Celui de sus, pe Care-L iubeşte. (Aşa) se învredniceşte el 
(să moştenească) împărăţia cea cerească, pe care a iubit-o cu adevărat, 
şi ajutat de Domnul, dobîndeşte viaţa veşnică. 

Ca să arătăm cu exemple reale că mulţi se pierd din cauza voinţei 
lor, că se scufundă în mare, sau sînt duşi în robie, să presupunem că 
o casă este cuprinsă de foc : cel ce vrea să se salveze, observînd incen¬ 
diul, fuge gol, şi gîndindu-se doar la viaţa sa, lasă totul şi scapă. Altul, 
insa, vrînd să ia ceva din casă : vase şi alte lucruri, intră în ea şi pe 
cînd face aceasta, casa este cuprinsă de foc, iar el este prins înăuntru 
şi arde împreună cu ea. 

Vezi cum, iubind cineva ceva, cu propria-i voinţă a fost pierdut 
în foc ? La fel se întîmplă şi pe mare, atunci cînd iscîndu-se furtună, 
(oamenii) naufragiază : unul dezbrăcîndu-se, şi aruncîndu-se gol în 
apă — vrînd să se salveze doar pe sine — este luat de valuri şi purtat 
deasupra lor, însă pentru că nimic nu-1 împiedică, poate să străbată 

marea cea amară şi să-şi scape viaţa. Altul, însă, vrînd să salveze şi 
ceva din veşmintele sale — crezînd că poate să înoate şi să iasă cu 
ele —• lucrurile pe care le ia îl îngreunează, îl afundă în mare şi se 
pierde acesta, neputîndu-şi salva viaţa, din cauza unui cîştig neînsem¬ 
nat. Vezi cum (şi acesta) îşi pierde viaţa cu propria-i voinţă ? (Să dăm 
un alt exemplu) : Să presupunem că se aude de invazia celor de alt 
neam : Unul, îndată ce aude aceasta, fuge numaidecît ; el fuge dez¬ 
brăcat, fără să-şi ia hainele. Altul, însă, nu dă crezare că vin duşmanii, 
sau vrînd să ia ceva din lucrurile sale întîrzie să fugă. Năvălind duş¬ 
manii îl prind, îl duc rob în ţara lor şi acolo este obligat să le slujească. 

Vezi că şi acesta a ajuns în robie, cu voia sa, din pricina zăbavei, 
a lipsei de bărbăţie şi a iubirii faţă de unele lucruri ? Tot aşa se în- 
tîmplă şi cu cei care nu urmează poruncilor Domnului, nu se leapădă 
de sine şi nu iubesc mai presus de orice pe Domnul, ci de bună voie 
se lasă încătuşaţi cu legături pămînteşti. Cînd izbucneşte focul cel 
veşnic, (în loc să-i) găsească prizonieri ai virtuţilor, (îi află) mai degrabă 
încătuşaţi de dragostea faţă de lume. (De aceea), ei se afundă în marea 
cea amară a răutăţii şi sînt luaţi în robie de cei de alt neam, adică de 
duhurile răutăţii şi se pierd. Iar dacă vrei să cunoşti, din Scripturile 
de Dumnezeu inspirate, adevărata iubire faţă de Domnul, gîndeşte-te 
la Iov. Acesta s-a dezbrăcat, să zic aşa, de toate cele ce avea ; 
de copii, averi, servitori şi de toate celelalte, a fugit şi s-a salvat. Şi 
scoţîndu-şi haina, i-a aruncat-o lui satan, fără să blesteme cu cuvîntul 
sau cu inima, fără să ajungă pe buzele sale vreun cuvînt împotriva 
Domnului, ci binecuvîntînd pe Domnul, zicea : «Domnul a dat. Domnul 
a luat; cum a plăcut Domnului, aşa s-a întîmplat; jie numele Domnului 
binecuvîntat» (Iov 1, 21). Deşi socotea că are multe lucruri, fiind în¬ 
cercat de Domnul, i s-a arătat că nu are nimic în afară de Dumnezeu. 
La fel s-a întîmplat şi cu Avraam : poruncindu-i Domnul să iasă din 
pămîntul, din familia şi din casa tatălui său, s-a dezbrăcat, să zic aşa, 
de toate : de patrie, pămînt, rude, părinţi şi a urmat cuvîntul Domnului. 
Apoi au venit peste el multe încercări şi ispite : i s-a luat soţia şi a 
suferit multe nedreptăţi, pe cînd petrecea în ţară străină, dar în toate 
momentele a arătat că iubeşte pe Dumnezeu mai presus de orice. In 
cele din urmă, dobîndind fiu, aşa cum i s-a promis, la adinei bătrîneţi 
şi cerîndu-i-se să-l aducă jertfă, numaidecît s-a dezbrăcat şi lepădat 
de sine. Vrînd să aducă (jertfă) pe fiul său cel unul-născut, el a arătat 
că nimic altceva nu iubeşte mai mult decît pe Dumnezeu. Pentru că 
dacă pe acela l-ar fi dat cu plăcere, cu cît mai mult, dacă i s-ar fi 
poruncit să împartă bunurile sale săracilor, ar fi fost gata să împli¬ 
nească porunca. 

Vezi care este adevărata iubire faţă de Domnul (ce izvorăşte) din 
voinţa (liberă) ? Tot aşa şi cei care voiesc să devină moştenitori (ai 
bunurilor cereşti), se cuvine să nu iubească nimic (mai presus) de Dum¬ 
nezeu, pentru ca, atunci cînd sînt puşi la încercare, să fie tari şi să-şi 
păstreze iubirea desăvîrşită faţă de Domnul. Unii ca aceştia iubind pe 
Dumnezeu mai presus de orice şi dezlegîndu-se de iubirea oricărui 
lucru din lumea (aceasta), vor putea duce lupta pînă la capăt. însă sînt 
foarte puţini aceia care au o astfel de iubire, care se leapădă de toate 
plăcerile din lume şi care îndură cu bărbăţie atacurile şi ispitele celui 
rău. într-adevăr mulţi (îneercînd) să traverseze fluvii, sînt luaţi de ape ; 
dar sînt şi unii care străbat fluviile tulburi ale poftelor de multe feluri 
din lumea aceasta şi ale ispitelor (venite) din partea duhurilor celor 
rele. Multe corăbii se acoperă de valuri şi se cufundă în mare, dar sînt 
(şi unele), care, plutind peste valuri, străbat marea şi ajung la limanul 
cel liniştit. De aceea, este nevoie totdeauna de multă credinţă, înde- 
kingă-răbdare, luptă, răbdare, chinuri, de foame şi sete după bine, de 
isteţime, curaj, discernămînt şi judecată. Cei mai mulţi dintre oameni 
voiesc să dobîndească împărăţia (cerurilor) fără luptă, osteneli şi su¬ 
doare ; însă acest lucru este imposibil. Este, precum se întîmplă în 
viaţa de toate zilele cînd oamenii, merg la cel avut, să lucreze vara (la 
cîmp) sau să facă altceva, pentru a-şi procura cele necesare pentru 
trai ; dar unii fiind leneşi, nu lucrează după cum trebuie şi cit trebuie 
şi cu toate acestea voiesc să primească plata întocmai ca aceia care 
s-au trudit din greu, ca şi cînd au făcut lucrul lor. Citind Scripturile, 
(vedem) că un drept a bineplăcut lui Dumnezeu, că unul s-a făcut prie¬ 
ten şi vorbea cu Dumnezeu, că toţi părinţii s-au făcut prieteni şi moş¬ 
tenitori ai lui Dumnezeu, pentru că au suportat atîtea necazuri pentru 
Dumnezeu, pentru că au arătat curaj şi s-au luptat (împotriva celui 
rău). De aceea îi fericim. Dar noi, voim să dobîndim daruri şi 
vrednicii egale cu ale lor, dorim să primim acele haruri minunate, însă 
trecem cu vederea ostenelile şi luptele, necazurile şi suferinţele lor ; 
dorim fierbinte să obţinem onorurile şi răsplata pe care ei au primit-o 
de la Dumnezeu, dar nu voim să luăm asupra noastră ostenelile, luptele 
şi necazurile lor ! 

îţi spun : orice om vrea şi doreşte — chiar şi desfrînatele, vameşii 
şi oamenii cei nedrepţi — să dobîndească uşor, fără osteneli şi lupte 
împărăţia (lui Dumnezeu) ; însă (tocmai) pentru aceasta se interpun 
ispitele, încercările cele multe, necazurile, luptele şi sudorile, ca să se 
vădească cine iubeşte cu adevărat, din tot sufletul, şi cu toată puterea 
sa, pînă la moarte, numai pe Domnul şi cine iubeşte pe altcineva ală¬ 
turi de El. Pe drept, deci, intră în împărăţia cerurilor, aceia care, po- 

trivit cuvîntului Domnului, se leapădă de sine şi iubesc pe Domnul mai 
mult decît propria lor viaţă ; pe drept sînt răsplătiţi cu daruri cereşti 
pentru marea lor iubire. In necazuri şi suferinţe, în răbdare şi credin¬ 
ţă, stau ascunse făgăduinţele, slava şi obţinerea bunurilor cereşti — 
după cum în sămînţa aruncată sub brazdă (se ascunde) rodul, (după 
cum) în planta ce răsare între spini sau în loc mocirlos (se ascunde) 
copacul. (Va veni vremea) cînd acestea îşi vor arăta haina lor frumoasă 
şi strălucitoare, fructele lor diferite, după cum spune Apostolul : « Prin 
multe necazuri vom intra în împărăţia cerurilor» (Fapte 14, 21). Şi 
Domnul : «întru răbdarea voastră veţi mîntui sufletele voastre » (Luca 
21, 19). Sau : «In lume necazuri veţi avea» (Ioan 14, 33). Prin urmare, 
pentru a putea scăpa de poftele cele pămînteşti, de lanţurile şi cursele 
plăcerilor, de furtunile lumii, este nevoie de osteneală, de răbdare, de 
stăpînire de sine, de multă atenţie şi de rugăciune către Domnul. Să 
fugim de atacurile duhurilor viclene, şi să luăm aminte la priveghe¬ 
rea, credinţa şi nădejdea pe care le-au avut sfinţii, cu care au dobîndit 
încă de aici în sufletele lor comoara cea cerească, adică puterea Duhu¬ 
lui. Aceasta este arvuna împărăţiei. Fericitul Apostol Pavel, vorbind 
despre această comoară cerească, adică despre harul Duhului, după ce 
arată mulţimea necazurilor (ce-i aşteaptă pe cei aleşi), arată şi folosul 
pe care fiecare îl poate trage din acestea. Iată ce spune că vor do- 
bîndi : « Căci ştim că, dacă acest cort, locuinţa noastră pămintească, se 
va strica, avem zidire de la Dumnezeu, oasă nefăcută de mină, veşni¬ 
că, în ceruri» (II Cor. 5, 1). 

7. Dator este, deci, fiecare să se lupte şi să se sîrguiască a practica 
virtuţile şi să creadă, pentru ca de aici să dobîndească această casă. 
Că dacă se va prăbuşi casa trupului nostru, (trupul), nu avem altă casă 
în care să se întoarcă sufletul nostru. 

Că zicînd : «Dacă vom fi găsiţi îmbrăcaţi şi nu goi » (II Cor. 5, 4) 
Apostolul se referă (prin cuvîntul gol) la comuniunea şi împărţirea cu 
Duhul Sfînt, întru care numai sufletul cel credincios se poate odihni. 
De aceea, cei ce sînt cu adevărat creştini sînt curajoşi şi se bucură 
cînd ies din trup, pentru că au acea casă nefăcută de mină, care (nu 
este altceva decît) puterea Duhului care locuieşte în ei. Deci, chiar dacă 
se va prăbuşi casa trupului, (trupul), ei nu se tem, pentru că au casa 
cea cerească a Duhului şi slava cea nestricăcioasă, care, în ziua învierii, 
va zidi şi va slăvi casa trupului, după cum zice Apostolul : «Cel ce a 
înviat pe Hristos din morţi va face vii şi trupurile noastre cele muri¬ 
toare, prin Duhul Lui oare locuieşte în noi» (Rom. 8, 11). Şi iarăşi : 
«Pentru ca şi viaţa lui Iisus să se arate în trupul nostru cel muritor» 

(II Cor. 4, 10), «pentru ca şi ceea ce este muritor să ţie înghiţit de via¬ 
ţă» (II Cor. 5, 5). 

8. Să ne nevoim, deci, prin credinţă şi prin viaţă virtuoasă să cîş- 
tigăm de aici acea îmbrăcăminte, pentru ca nu cumva, îmbrăcaţi fiind 
în trup să ne aflăm (totuşi) goi, lipsindu-ne (acea putere) care să slă¬ 
vească, în ziua aceea, trupul nostru. Pentru ca, pe cît fiecare s-a în¬ 
vrednicit, prin credinţă şi prin sîrguinţă, a se face părtaş al Duhului 
Sfînt pe atît şi trupul său se va slăvi în ziua aceea. De aceea comorile 
pe care acum (în această viaţă), le-a adunat înlăuntrul sufletului său, 
atunci, se vor descoperi şi se vor arăta în afara trupului. După cum co¬ 
pacii —■> atunci cînd trece iarna şi o putere nevăzută (venită) de la 
soare şi vînturi, îi mîngîie —- odrăslesc şi scot dinăuntrul lor, ca pe 
un veşmînt, frunze, flori şi fructe, şi tot în acelaşi timp răsar din sînu- 
rile pămîntului, iarba şi florile, de acopăr şi îmbracă pămîntul, şi cri¬ 
nii despre care Domnul a zis : «Că nici Solomon, in toată mărirea lui 
nu s-a îmbrăcat ca unul dintre aceştia » (Matei 6, 29) ; că toate acestea 
sînt pilde, figuri şi imagini ale creştinilor din (momentul) învierii. 

9. La fel se întîmplă şi cu sufletele tuturor celor ce iubesc pe 
Dumnezeu, adică cu adevăraţii creştini. (Pentru aceştia, însă), luna 
cea dintîi, Xanthicus (luna înfloririi), cea numită aprilie, este ziua în¬ 
vierii ; atunci, împinsă, de puterea soarelui dreptăţii, iese dinlăuntru 
slava Duhului Sfînt care acoperă şi îmbracă trupurile sfinţilor, (se 
arată) acea slavă pe care ei au avut-o ascunsă în suflete. Că ceea ce are 
cineva (ascuns în suflet) acum, aceea se va arăta atunci din afara trupu¬ 
lui. Aprilie zic, este cea dintîi dintre lunile anului, aceasta aduce bu¬ 
curie la toată zidirea ; aceasta îmbracă copacii goi şi deschide pămîn¬ 
tul ; aceasta vesteşte pe toate vieţuitoarele. 

Xanthicus, prima (lună) a creştinilor este vremea învierii, atunci 
cînd se vor preaslăvi trupurile lor, prin lumina cea negrăită, care de 
acum se află între ei, adică prin puterea Duhului, care le va fi atunci 
îmbrăcăminte, mîncare, băutură, bucurie, veselie, pace, veşmînt şi via¬ 
ţă veşnică. Că Duhul Cel dumnezeiesc, pe care de acum s-au învredni¬ 
cit a-L primi întru ei, va fi atunci frumuseţea şi strălucirea (lor) ce¬ 
rească. 

10. Deci, cît de necesar este ca fiecare dintre noi să creadă, să se 
nevoiască, să se sîrguiască a duce viaţă virtuoasă şi să arate multă nă¬ 
dejde şi răbdare, pentru a ne învrednici să primim (încă de) acum, în 
suflet, puterea şi slava Duhului Sfînt, ca atunci cînd trupurile se vor 
dezleagă să avem (în noi) pe Acela care ne va Îmbrăca şi ne va face 
vii ! Că zice (Apostolul) : «De vom fi găsiţi îmbrăcaţi, iar nu goi » (II 
Cor. 5, 3). Şi : «Va face vii trupurile noastre muritoare prin Duhul Său, 

Care locuieşte în voi» (Rom. 8, 11). Fericitul Moise, avînd pe chipul său 
slava Duhului, s-a arătat simbol (al slavei trupurilor de la înviere). Şi 
dacă chipul său era (atît de slăvit) încît niciunul dintre oameni nu pu¬ 
tea să-l privească, cit de slăvite vor fi trupurile drepţilor la înviere ? 
(Slava de la înviere este) slava pe care sufletele sfinţilor şi ale credin¬ 
cioşilor s-au învrednicit s-o aibă încă de acum în omul lor cel lăuntric. 

Se zice : «/ar noi toţi privind, ca în oglindă, cu faţa descoperită, sla¬ 
va Domnului, ne prefacem în acelaşi chip, din slavă în slavă» (II Cor. 

3, 18). Şi iarăşi : « Patruzeci de zile şi patruzeci de nopţi n-a mîncat 
pîine şi apă n-a băut», precum s-a scris (Exod 34, 28). 

Dar ar fi fost cu neputinţă ca trupul său să vieţuiască atîta vreme, 
fără pîine, dacă n-ar fi primit o altă hrană, (o hrană) duhovnicească, pe 
care încă de acum sufletele sfinţilor, o primesc în chip nevăzut de la 
Duhul. 

11. Deci, Fericitul Moise în două chipuri a arătat ce slavă a lumi¬ 
nii şi ce desfătare spirituală a Duhului vor avea creştinii cei adevăraţi 
la înviere. De această slavă creştinii se învrednicesc încă de acum în 
chip tainic, însă atunci (la înviere) se va arăta pe trupul lor. Că slava 
pe care, încă de acum, o au cei sfinţi în sufletele lor — precum s-a 
zis mai înainte — acea (slavă) va acoperi şi va îmbrăca trupurile cele 
goale şi le va răpi la ceruri, iar de aici încolo ne vom odihni cu Domnul 
în veci, în împărăţia (Sa) cu trupul şi cu sufletul. 

Creîndu-1 pe Adam, Dumnezeu nu i-a făcut aripi trupeşti ca păsă¬ 
rilor, pentru că i-a pregătit aripile Duhului, adică acele aripi pe care 
i le va da lui la înviere, ca să-l înalţe şi să-l ducă acolo unde vrea Du¬ 
hul. Astfel de aripi se învrednicesc să aibă sufletele drepţilor încă de 
acum, atunci cînd zboară cu gîndul la cele cereşti. Că alta este lumea 
creştinilor, alta este masa, altele sînt veşmintele, alta este desfătarea, 
alta este împărtăşirea şi altul este cugetul. De aceea, ei sînt şi mai buni 
deci! toţi oamenii. Puterea, pe care s-au învrednicit s-o primească încă 
de acum de la Duhul Sfînt se află înlăuntru, în sufletele lor, însă la 
înviere şi trupurile se vor învrednici de acele bunuri ale Duhului şi 
vor fi îmbrăcate cu acea slavă, pe care sufletele, încă de pe acum, o 
experiază. 

12. Deci, dator este fiecare dintre noi să se nevoiască, să se tru¬ 
dească şi să se sîrguiască în (a săvîrşi) toate virtuţile, să creadă şi să 
ceară de la Domnul ca încă de pe acum, omul (nostru) cel lăuntric să 
se facă părtaş la slava aceea şi sufletul să se împărtăşească de acea 
sfinţenie a Duhului, ca fiind curăţiţi de noroiul răutăţii, să avem şi la 
înviere acea (putere), care va îmbrăca trupurile noastre înviate, va aco¬ 
peri urîciunea şi ne va odihni în împărăţia cerurilor. Că Hristos Se va 

pogor! din ceruri şi va învia toate seminţiile lui Adam, pe cei din veac 
adormiţi, după (cum grăiesc) Sfintele Scripturi. Şi îi va despărţi în 
două părţi ; însă pe cei ce au semnul lui, adică pecetea Duhului, pe 
aceştia ca pe ai Săi strigîndu-i, îi va pune de-a dreapta Sa. «Pentru 
că», zice, « oile Mele ascultă glasul Meu» (Ioan 10, 27) ; şi «Cunosc pe 
ale Mele şi sînt cunoscut de ale Mele» (Ioan 10, 14). 

Atunci, trupurile acestora se vor îmbrăca cu slavă divină, după 
laptele lor şi se vor umple de slava Duhului, pe care (sfinţii) o au încă 
de acum în sufletele lor. Şi astfel slăviţi cu lumina cea dumnezeiască 
şi «la ceruri răpiţi întru întîmpinarea Domnului în văzduh», aşa cum s-a 
scris, «vom fi pururea cu Domnul» (I Tes. 4, 17), împărăţind cu El în 
veci, la nesfîşit. Amin. 


OMILIA A VI-A 

Cei ce voiesc să placă lui Dumnezeu sînt datori să facă rugăciunile 
lor in pace, în linişte, cu blîndeţe şi cu înţelepciune, pentru ca nu cum¬ 
va, servindu-se de ţipete, să-i scandalizeze pe toţi. 

Omilia cuprinde două aspecte : a) Dacă tronurile şi cununile 
sînt creaturi ; b) Despre cele douăsprezece tronuri ale lui Israel. 

1- Cei ce se apropie de Domnul sînt datori să facă rugăciunile lor 
în linişte, în pace şi cu multă rînduială ; să se apropie de Domnul cu 
inimă înfrîntă şi cu cugete (curate), iar nu cu strigăte necuviincioase şi 
tulburătoare. 

Se întîmplă ca să aibă cineva o rană, aceasta să-i fie cauterizată 
sau să i se taie, dar el să rabde cu bărbăţie durerea care i se face, fără 
să ţipe şi fără să se tînguiască, ci stăpînindu-se ; alţii, însă, avînd aceeaşi 
durere, pe cînd li se cauterizează sau li se taie (rana), scot ţipete ne¬ 
cuviincioase. Şi totuşi, aceeaşi este durerea şi a celui care strigă şi a 
celui care nu strigă ; şi a celui ce se tulbură şi a celui care nu se tul¬ 
bură. Sînt unii care, avînd întristare şi durere, le suportă pe acestea cu 
demnitate, fără să se tînguie stăpînindu-şi mintea şi cugetele dar sînt 
alţii care, avînd aceeaşi întristare, o suportă fără răbdare şi făcîndu-şi 
rugăciunile cu zgomot şi tulburare, scandalizează pe cei care îi aud. 
In sfîrşit, sînt alţii care nu au nici o durere, însă în chip demonstrativ 
sau din lipsă de creştere scot ţipete necuviincioase, ca şi cum în felul 
acesta ar putea să placă lui Dumnezeu. 

2. Nu se cade ca robul lui Dumnezeu să arate tulburare, ci blînde¬ 
ţe şi înţelepciune, precum a zis profetul : «Spre cine voi privi, dacă nu 
spre cel blînd şi liniştit şi spre cel ce se teme de cuvintele Mele ?» 
(Isaia 66, 2). Aflăm că pe vremea lui Moise şi Ilie, la arătarea care li 

s-a făcut lor, au premers semne puternice şi trîmbiţe şi minuni ale 
majestăţii divine, dar că prezenţa Domnului s-a arătat în pace, în li¬ 
nişte şi destindere. Că zice : «Iată s-a iscat un blînd susur de vînt şi în 
el era Domnul» (I Regi 19, 12). Se arată deci, (din acestea) că odihna 
Domnului constă în pace şi în relaxare. 

Pe temelia pe care o pune un om şi pe lucrul început, va stărui 
pînă la sfîrşit : dacă a început să-şi facă rugăciunea cu voce ridicată 
şi cu tulburare, va ţine acest obicei pînă la sfîrşit. însă pentru că Dom¬ 
nul este iubitor de oameni, se întîmplă ca şi acestuia să-i dea ajutor. 
Unora ca aceştia El le trimite harul Său, însă ei se folosesc pînă la 
sfîrşit de acest obicei. Reţinem, însă, că fapta lor este fapta celor lip¬ 
siţi de educaţie, pentru că pe alţii îi scandalizează şi pe ei se tulbură 
în rugăciune. 

3. Insă adevărata temelie a rugăciunii acestora este : faptul de a-şi 
struni cineva cugetele şi a-şi face rugăciunea în linişte şi pace, aşa în- 
cît nimeni din cei din afară să nu se scandalizeze. (Cel ce ia aminte la 
acestea), de va primi harul lui Dumnezeu şi se va desăvîrşi în linişte 
pînă la sfîrşit, va zidi şi pe mulţi alţii «Pentru că Dumnezeu nu este al 
neorînduielii, ci al păcii » (I Cor. 14, 33). Cei care scot ţipete se asea¬ 
mănă comandanţilor de pe vapoare ; ei nu pot să se roage oriunde, nici 
în biserici, nici în sate, după dorinţa lor, ci numai în locuri pustii ; pe 
cînd cei care se roagă în linişte pe toţi îi edifică, în orice loc. 

Se cuvine deci, ca toată lupta omului să se săvîrşească faţă de cu¬ 
gete ; să suprime (omul) pădurea gîndurilor rele care îl înconjoară şi 
să se silească pe sine spre împlinirea poruncilor lui Dumnezeu ; să nu 
se lase în voia cugetelor, ci adunîndu-le de pretutindeni, să le deose¬ 
bească pe cele fireşti de cele rele. Pentru că sufletul, care se află sub 
păcat se aseamănă unei păduri mari pe un munte, fie păpurişului din- 
tr-un rîu, fie unui tufiş de mărăcini şi ciulini. Cei care vor să treacă 
prin astfel de locuri trebuie să-şi întindă mîinile şi să-şi facă loc cu 
forţa şi cu trudă prin tufişul care îi înconjoară. La fel înconjoară su¬ 
fletul pădurea gîndurilor puterii celei potrivnice. Deci, este nevoie de 
multă sîrguinţă şi atenţie pentru (a putea) cineva să distingă cugetele 
străine ale puterii celei potrivnice. 

4. Se întîmplă că unul, încrezîndu-se în puterile sale, socoteşte că 
poate să înlăture şi munţii care îl înconjoară. Altul, însă, este liniştit 
şi lasă să stăpînească mintea, iar lucrul lui îl face mai uşor decît acela. 
La fel se întîmplă şi în rugăciune : Sînt unii care se servesc de strigăte 
neîngăduite, ca şi cînd s-ar încrede în puterea trupului ; aceştia ne luînd 
în seamă furtişagurile cugetelor, socotesc că cu propria lor putere pot 
săvîrşi lucrul cel desăvîrşit. Dar sînt alţii care iau aminte la cugete şi 

duc luptă (în primul rînd) cu ele. Aceştia sînt cei care, arătînd apoi 
pricepere şi înţelepciune, pot să îndrepte şi să lepede cugetele care îi 
năpădesc şi să umble după voia Domnului. 

Aflăm din epistolele Apostolului (Pavel) că socoteşte mai mare pe 
acela care edifică pe altul. Pentru că zice : «Cel ce grăieşte în limbi, 
pe sine se zideşte ; pe cind cel ce profeţeşte, zideşte Biserica; cel ce 
profeţeşte este mai mare decît cel ce grăieşte în limbi» (I Cor. 14, 4— 
5). De aceea, fiecare să aleagă a zidi pe alţii şi aşa se va învrednici de 
împărăţia cerurilor. 

5. întrebare ; Unii zic că tronurile şi cununile sînt creaturi, iar nu 
duhuri; cum trebuie să înţelegem (aceasta) ? 

Răspuns : Tronul Dumnezeirii este mintea, iar tronul minţii este 
Dumnezeirea şi Duhul. De aceea se spune că Satana şi puterile şi în- 
cepătoriile întunericului s-au sălăşluit, de la călcarea poruncii, în ini¬ 
ma şi în mintea şi în trupul lui Adam, ca pe propriul lor tron. (Pentru 
a le izgoni din inima şi din trupul omului) a venit Domnul şi a luat 
trup din fecioară ; — că dacă ar fi vrut să se arate doar ca Dumnezeu, 
cine ar fi putut să suporte (lumina şi cuvîntul Lui) — ? (A luat trup) 
ca prin mijlocirea lui să vorbească oamenilor. (Venind în trup), Dom¬ 
nul a prăbuşit duhurile răutăţii care se sălăşluiseră în trup, de pe tro¬ 
nurile gîndurilor şi ale cugetelor, a curăţit conştiinţa şi a făcut tron 
al său : mintea, cugetele şi trupul. 

6. Ce înseamnă (cuvîntul) pe care l-a spus : «Vor şedea pe douăspre¬ 
zece tronuri, judecind cele douăsprezece seminţii ale lui Israel ?» (Ma¬ 
tei 19, 28). Aflăm (din Sfînta Scriptură că un lucru minunat) s-a făcut 
pe pămînt după ce Domnul S-a înălţat la ceruri. El a trimis pe Duhul 
Cel Mîngîietor peste cel 12 Apostoli şi venind puterea cea sfîntă s-a 
sălăşluit întru ei şi a stat pe tronul cugetelor lor. Iar pentru că cei ce 
erau de faţă au zis că ei sînt beţi, a început Petru să-l mustre pentru 
cele ce făcuseră lui Iisus, zicînd : « Aţi răstignit, spînzurindu-L pe lemn 
pe un bărbat puternic în semne şi în cuvînt» (Fapte 2, 22). Şi iată 
acum El face lucruri minunate : deschide mormintele, înviază pe cei 
morţi (şi trimite pe Duhul). Pentru că s-a scris : «/n vremurile de pe 
urmă, voi turna din Duhul Meu peste tot trupul şi fiii şi fiicele voastre 
vor prooroci » (Ioil, 2, 28 ; Fapte 2, 17). Şi ascultînd cuvîntul lui Petru, 
mulţi s-au pocăit şi au format o lume nouă, aleasă a lui Dumnezeu. 

7. Vezi cum s-a arătat începutul judecăţii ? Atunci arătîndu-se o 
iume nouă, atunci s-a dat (Apostolilor) puterea de a şedea (pe tronuri) 
să judece (lumea) şi la Parusia Domnului, atunci cînd va avea loc în¬ 
vierea morţilor ; dar ei o judecă încă de acum, pentru că Duhul Sfînt 
sade pe tronul gîndurilor lor. 

Cît priveşte cununile, pe care le vor primi creştinii în lumea cea¬ 
laltă, acestea nu sînt lucruri create. Cei care zic (că sînt create) rău 
tac. Pe acestea le arată Duhul, luînd chip (de limbi de foc). Pentru că, 
ce zice Apostolul Pavel despre Ierusalimul cel ceresc ? (zice) că «este 
mama noastră a tuturor», a celor care avem acelaşi gînd. 

Iar cît priveşte îmbrăcămintea pe care o vor purta creştinii este 
clar că Duhul însuşi îi va îmbrăca pe ei în numele Tatălui şi al Fiului 
şi al Sfîntului Duh, în veci. Amin. 

OMILIA A VII-A 

Despre bunătatea lui Hristos faţă de oameni. Omilia cuprinde în¬ 
trebări şi răspunsuri. 

1. Să presupunem că cineva intră în case împărăteşti şi priveşte 
acoio tablouri şi podoabe, vede într-o parte adunate comori şi în altă 
parte alte (lucruri minunate) ; stă la masă cu împăratul, i se pun îna¬ 
inte bucate şi băuturi foarte gustoase şi este copleşit de privelişti şi de 
frumuseţi, după aceea este scos de acolo şi dus într-un loc (urît) şi rău 
mirositor. Să presupunem (apoi) că o fată foarte frumoasă, mai înţe¬ 
leaptă şi mai bogată decît toate (celelalte) ia un bărbat sărac, umil, 
urît şi îmbrăcat în haine zdrenţăroase ; îl dezbracă de hainele cele mur¬ 
dare şi îl îmbracă în haine împărăteşti, îi pune coroană pe cap şi îi 
devine lui soţie. Să presupunem (că văzînd cele întîmplate), începe acel 
sărac a se teme şi zice : (Oare) mie, (om) nenorocit, sărac şi umil, mi 
s-a dat o astfel de soţie ? Tot aşa a făcut şi Dumnezeu cu omul cel ne¬ 
norocit şi umil. I-a dat să guste din (bunătăţile) altui veac, dintr-o hra¬ 
nă deosebit de gustoasă, i-a arătat măriri şi frumuseţi împărăteşti de 
negrăit şi cereşti pentru ca punînd faţă în faţă bunurile cele duhovni¬ 
ceşti cu cele ale veacului acestuia, pe toate acestea să le lepede, fie că 
vede pe împărat, fie pe cei puternici, fie pe cei înţelepţi şi să privească 
(numai) către comoara cea cerească. Pentru că, de vreme ce Dumnezeu 
este iubire, (creştinul) a primit focul cei ceresc şi dumnezeiesc al lui 
Hristos ; întru aceasta s-a bucurat şi s-a odihnit şi de acesta este legat. 

2. întrebare : Dacă sînt împreună, satan şi Dumnezeu, fie în aer 
fie in oameni (se vatămă cumva slava lui Dumnezeu) ? 

Răspuns: Dacă soarele acesta, care este o creatură, strălucind 
peste locuri murdare, nu se vatămă, cu cît mai mult Dumnezeu, (Crea¬ 
torul tuturor), împreună cu satana existînd, nu se întinează, nici nu se 
spurcă. Insă cel rău s-a întunecat şi a fost orbit şi nu poate să vadă 
curăţia şi subtilitatea lui Dumnezeu. Cel care zice că satan are un loc 

al lui şi Dumnezeu un loc al lui, acela limitează (pe Dumnezeu) pînă 
)a locul unde locuieşte cel rău. Atunci cum spunem că (Dumnezeu) cel 
bun este fără margini, necuprins şi, că toate sînt întru El şi (în acelaşi 
timp) că nu se întinează Cel bun de cel rău ? Dar nu cumva şi cerul, 
soarele şi munţii, de vreme ce au fost făcuţi şi sînt în Dumnezeu sînt 
şi acestea Dumnezeu ? (Nicidecum). Creaturile (rămîn) în rînduiala în 
care au fsot aşezate, iar Dumnezeu, cel Care le-a zidit, există împreună 
cu ele. 

3. întrebare : De vreme ce (autorul) păcatului se transformă în în¬ 
ger al luminii, şi (lucrarea lui) este asemenea (celei) a harului, cum 
poate distinge omul cursele diavolului ; cum va primi el şi va deosebi 
(inrîuririle) harului ? 

Răspuns: (Urmările) harului sînt bucuria, pacea, iubirea şi ade¬ 
vărul. Adevărul însuşi sileşte pe om să caute adevărul. Pe cînd mani¬ 
festările păcatului sînt tulburătoare şi nu aduc iubire şi bucurie faţă 
de Dumnezeu. Lăptuca sălbatecă este asemenea celei domestice, însă 
una este amară, alta este dulce. In harul însuşi există (elemente) ase¬ 
mănătoare (cu cele) ale adevărului, dar (harul) este esenţa însăşi a ade¬ 
vărului. Asemenea este aurora soarelui şi discul însuşi, însă altfel lu¬ 
ceşte aurora şi altfel lumina din disc. într-o casă arde o făclie ; altfel 
apare lumina ei care se răspîndeşte pretutindeni şi altfel apare lumina 
care se află în făclia însăşi (care este), mai luminoasă şi mai străluci¬ 
toare. La fel sînt şi unele (lucruri) ale harului ; cînd omul le vede de 
departe, îi par ca nişte vedenii şi se bucură de ele, dar cînd intră în el 
puterea lui Dumnezeu şi îi cuprinde mădularele şi inima şi îi robeşte 
mintea cu iubirea lui Dumnezeu, omul devine un altul. 

Cînd au pus mîna pe Petru şi l-au aruncat în temniţă — pe cînd 
era el închis — a venit un înger, i-a rupt lanţurile şi l-a scos afară, 
iar el, fiind ca în extax, socotea că este o vedenie. 

4. întrebare : cum cad cei care se află sub înrîurirea harului lui 
Dumnezeu ? 

Răspuns: Cugetele cele curate prin însăşi firea lor alunecă şi cad. 
Pentru că începe (omul cel drept) a se înălţa, a osîndi şi a zice (altuia) : 

«Tu eşti, un păcătos», pe cînd pe sine se socoteşte drept. Nu ştii ce 
zice Pavel ? «Mi s-a dat un ghimpe în trup, îngerul lui satan, ca să mă 
pălmuiască, să nu mă trufesc» (II Cor. 12, 7). Pentru că şi natura cea 
curată are în sine (pornirea) spre mîndrie. , 

5. întrebare ; Poate să-şi contemple cineva sufletul propriu prin 
intermediul luminii (divine) ? Aceasta, pentru că unii resping reve¬ 
laţia şi spun că viziunea se face prin cunoaştere şi simţire. 

f. „ti 

Răspuns: Există o simţire, există o viziune şi există o iluminare. 
Cel ce are iluminarea este superior celui ce are simţirea. Pentru că 
mintea acestuia (fiind iluminată) a primit o parte (un dar) mai mare 
decît cel ce are simţirea şi a aflat în sine o siguranţă a vedeniilor sale. 

Altceva, însă este revelaţia, atunci cînd sufletului se descopăr lu¬ 
cruri mari şi taine ale lui Dumnezeu. 

6. întrebare: Vede, oare, cineva sufletul prin descoperire şi lu¬ 
mină divină ? 

Răspuns: Precum ochii aceştia (trupeşti) văd soarele, la fel şi cei 
iluminaţi văd chipul sufletului ; (Nu toţi), ci puţini creştini văd 
aceasta. 

7. întrebare : Oare sufletul are formă ? 

Răspuns: (Sufletul) are chip şi formă asemănătoare îngerului. Că 
după cum îngerii au chip şi formă, şi după cum omul cel din afară are 
chip, la fel şi omul cel dinlăuntru are chip asemenea îngerului şi formă 
asemenea omului celui din afară. 

8. întrebare : Oare altceva este mintea şi altceva este sufletul ? 

Răspuns : După cum mădularele trupului, deşi sînt multe, alcătu¬ 
iesc un singur om, la fel şi mădularele sufletului, deşi sînt multe : 
minte, conştiinţă, voinţă, cugete care acuză şi cugete care apără, toate, 
insă, se cuprind într-un tot : sînt mădulare ale sufletului, iar omul cel 
dinlăuntru nu este decît un singur suflet. 

Şi după cum ochii cei din afară văd de departe mărăcinii, prăpăs¬ 
tiile şi gropile, tot aşa şi mintea, dacă este trează, vede mai dinainte 
meşteşugirile şi cursele puterii duşmane şi, ca ochi al sufletului, îl 
păzeşte pe acesta (să nu cadă în ele). Să înălţăm, deci, mărire Tatălui 
şi Fiului şi Sfîntului Duh, în vecii vecilor. Amin. 

OMILIA A VIII-A 

Despre cele ce se întîmplă creştinilor la rugăciune, despre gradele 
desăvîrşirii şi dacă creştinii pot să ajungă la măsura desăvîrşirii. 

1. Intră cineva (în Biserică) să-şi plece genunchiul (la rugăciune) ; 
inima i se umple de putere divină, iar sufletul i se bucură în Domnul, 
(ca mireasa) cu mirele, după cuvîntul profetului Isaia, care zice : «/n 
ce chip se veseleşte mirele de mireasă, aşa se va bucura Domnul de 
tine» (Isaia 62, 5). Cineva lucrează ziua, dar dedică o oră rugăciu¬ 
nii. Atunci, în rugăciune, omul său cel dinlăuntru este răpit şi (purtat) 
în adîncul cel nemărginit al acelui veac, (se împărtăşeşte) de o mare 
plăcere, încît mintea lui, răpită acolo devine străină (de lumea aceas¬ 
ta). In acel timp uită cugetele cele pămînteşti, pentru că mintea i se 

umple şi este captivată de lucrurile cele divine şi cereşti, de lucruri 
nemărginite şi de nepătruns, de lucruri minunate, pe care gura ome¬ 
nească nu le poate rosti. (In acel moment, pe bună dreptate, poate), 
rugîndu-se să zică : «O, de s-ar duce şi sufletul o dată cu rugăciunea !». 

2. întrebare : Pătrunde, oare, totdeauna, cineva în acele lucruri ? 

Răspuns: Harul se află neîncetat în om. Prinde rădăcini din tine¬ 
reţe, se amestecă cu el ca un aluat şi devine o parte firească a aces¬ 
tuia, devine o singură fiinţă cu el. Se manifestă în om în multe chi¬ 
puri, precum voieşte, spre folosul acestuia. 

(Stă în fire lucrurilor) ca focul, uneori să se învolbureze şi să creas¬ 
că, alteori să se slăbească şi să se potolească ; lumina, deasemeni, une¬ 
ori să strălucească mai cu putere, alteori să se micşoreze şi să pălească ; 
la fel se întîmplă şi cu această făclie (a harului) : odată aprinsă, lumi¬ 
nează totdeauna, însă cînd este înviorată de iubirea lui Dumnezeu, 
atunci devine mai strălucitoare apoi, după rînduiala divină, lumina în¬ 
săşi se împuţinează, deşi ea continuă să existe. 

3. (Stăruind în rugăciune) unora li s-a arătat semnul crucii în chip 
luminos şi s-a înfipt în omul lor cel lăuntric. (Se spune) că odată, (stă¬ 
ruind) în rugăciune, un om a avut o vedenie : se afla în altar, în bise¬ 
rică şi i s-au oferit trei pîini care erau ca frământate cu untdelemn. Pe 
cît mînca din ele, pe atît creşteau şi se măreau. Altădată, se făcea că 
este îmbrăcat cu o haină luminoasă, cum nu se găseşte pe pămînt în 
veacul acesta şi nu poate fi făcută de mîini omeneşti. In ce chip Dom¬ 
nul, suindu-se pe munte, împreună cu Ioan şi cu Petru, şi-a schimbat 
veşmintele şi le-a făcut să strălucească, la fel era şi îmbrăcămintea 
aceea. Iar omul acela, care era dezbrăcat (de hainele fireşti şi îmbrăcat 
în lumină) s-a minunat şi s-a uimit. 

Altă dată, lumina care străluceşte în inimă descoperă o altă lumi¬ 
nă, mai lăuntrică, mai tainică şi mai adîncă. In această lumină în 
această contemplare (plină de dulceaţă) afundîndu-se, omul nu mai este 
stăpîn pe sine, devine ca un srtăin pentru lumea aceasta ; (iar acest 
lucru se face) din cauza iubirii şi a plăcerii care-1 copleşeşte, din cauza 
tainelor celor ascunse (care i se descopăr). în acel timp, omul acela, 
fiind eliberat de povara celor trecătoare, ajunge la măsura desăvîrşirii, 
curat şi liber de păcat. 

Dar, după aceea, harul se arată mai puţin şi vine vălul puterii vrăj¬ 
maşe. (Harul) străluceşte doar în parte, iar (omul) se află într-un grad 
inferior de desăvârşire. 

4. Să zicem că trebuie să urce cineva douăsprezece trepte ca să 
ajungă la desăvârşire. Uneori reuşeşte să ajungă la acea înălţime a de- 







128 


SFlNTUL MACARIE EGIPTEANUL 


săvîrşirii, dar alteori harul se împuţinează, iar acesta coboară o treaptă 
şi stă pe a unsprezecea. 

Unul, însă, a primit belşug de har, (rămîne) în el totdeauna, ziua 

şi noaptea ajunge la măsura desăvîrşirii şi devine liber (de cele pămîn- 

teşti) şi curat, totdeauna înălţuit (de cele cereşti) şi străin (de cele pă- 
mînteşti). Dacă un astfel de om ar avea mereu înaintea ochilor acele 
lucruri minunate care i s-au arătat şi a căror experienţă a făcut-o, n-ar 
mai putea să ia asupra-şi nici sarcina cuvîntului, n-ar accepta să audă 
sau să se îngrijească de ceva, de el sau de ziua de mîine, ci numai ar 
sta într-un colţ, străin (de cele pămînteşti) şi îmbătat (de bucurie). De 
aceea nu i s-a dat măsura desăvîrşirii, ca să poată să se îngrijească de 
fraţi şi să slujească cuvîntul. Totuşi, peretele cel din mijloc (cel ce îl 
împiedica să ajungă la desăvîrşire) a fost dărîmat, iar moartea a fost 
învinsă. 

5. Astfel stau lucrurile : după cum o masă întunecoasă, o ceaţă, 

se lasă şi acoperă o făclie, care continuă să ardă şi să lumineze, ia fel 

se aşază deasupra acelei lumini (a harului) vălul (întunericului păcatu¬ 

lui). De aceea mărturiseşte (cel de sub har) că nu este desăvîrşit, nici 
liber cu totul de păcat. Am putea zice (că prin venirea harului), pere¬ 
tele cel din mijloc (care se punea înaintea desăvîrşirii) s-a surpat şi s-a 
sfărîmat ; dar (am putea zice) că nu este cu totul şi pentru totdeauna 
sfărimat. Sînt, într-adevăr, momente cînd (harul) se aprinde mai mult, 
cînd mîngîie şi odihneşte, dar sînt şi momente cînd se micşorează şi 
păleşte, precum voieşte, în folosul omului. A ajuns, oare, cineva, în 
lumea aceasta, la măsura desăvîrşirii ? A gustat şi a experiat (fericirea) 
acelui veac ? Eu încă n-am văzut pe nimeni să fie creştin desăvîrşit şi 
liber (de păcat). Chiar dacă cineva se odihneşte în har, pătrunde tai¬ 
nele şi (se desfătează) de multa dulceaţă a harului, păcatul rămîne încă 
în el. Unii, din cauză că au fost dăruiţi cu belşug de har şi de lumină, 
socotesc că sînt liberi şi desăvîrşiţi, însă din lipsă de experienţă gre¬ 
şesc. Pentru că (zic eu, deşi) au puterea harului, nu sînt încă pe deplini 
slobozi. Şi eu am ajuns, în anumite momente la măsura (libertăţii po¬ 
sibile) şi ştiu că nu există om desăvîrşit. 

6. întrebare : Spune-ne nouă, tu pe care treaptă (a desăvîrşirii) te 
afli (acum). 

Răspuns : După (ce s-a arătat în lume) semnul crucii, harul în aşa 
fel lucrează şi aduce pace în toate mădularele şi în inima (omului), 
încît sufletul, copleşit de bucurie, se arată ca un copil lipsit de răutate, 
care nu mai osîndeşte (pe nimeni), fie acesta grec sau iudeu, păcătos 
sau doritor de desfătări lumeşti. Omul său lăuntric priveşte cu ochi cu¬ 
rat fia toţi), se bucură de toată lumea şi vrea să-i slujească şi să iu- 

bească (pe toţi), pe greci şi pe iudei. (Un astfel de om), ca un fiu de 
împărat, îşi pune încrederea în Fiul lui Dumnezeu ca într-un părinte, 
i se deschid uşile şi intră în multe cămări; şi cu cît intră (în ele), cu 
aiît i se deschid altele ; dintr-o sută în alte sute de cămări şi se îmbogă¬ 
ţeşte. Şi cu cît se îmbogăţeşte, pe atît alte lucruri noi şi minunate i 
se arată. Şi i se încredinţează, ca unui fiu şi moştenitor, lucruri ce nu 
pot fi înţelese de firea omenească şi de gura şi limba (omenească) nu se 
pot spune. Slavă lui Dumnezeu. Amin. 

OMILIA A IX-A 

Făgăduinţele şi profeţiile lui Dumnezeu se împlinesc după multe 
şi felurite încercări. Numai de la Dumnezeu să aşteptăm izbăvire de 
ispitele celui viclean. 

1. Lucrarea duhovnicească a harului lui Dumnezeu, care are loc 
in suflet, se face cu multă răbdare, cu înţelepciune şi sub oblăduire 
tainică a minţii. După ce omul s-a luptat, vreme îndelungată, după ce 
voia lui liberă, supusă la multă încercare, s-a arătat bineplăcută Du¬ 
hului (Sfînt), după ce a arătat răbdare în încercare, lucrarea harului se 
arată desăvîrşită întru el. Această concluzie o vom proba cu întîmplări 
relatate în Scripturile de Dumnezeu inspirate. 

2. Cele ce spun eu asemenea sînt cu cele întîmplate pe vremea lui 
Iosif. Cît timp şi cîţi ani au trebuit să treacă plnă să se săvîrşească 
voia lui Dumnezeu, cea pentru el şi pînă să i se împlinească vedeniile ! 
La cîte osteneli, necazuri şi strîmtorări n-a fost supus ! Dar pe toate 
suportîndu-le cu bărbăţie şi arătîndu-se rob încercat şi credincios al 
lui Dumnezeu, în cele din urmă a ajuns conducător al Egiptului şi a 
dat hrană neamului său. Atunci profeţia (referitoare la nişte) lucruri 
nevăzute s-a împlinit, ca şi voia lui Dumnezeu care a fost vestită cu 
mulţi (ani înainte). 

3. La fel sînt cele ce se spun despre David. Dumnezeu l-a uns pe 
ei împărat prin profetul Samuel. Dar după ce a fost uns (a trebuit) să 
fugă (de la ai lui), pentru că îl urmărea Saul ca să-l ucidă. Şi ce s-a 
întîmplat cu ungerea lui Dumnezeu şi cu promisiunea lui, care trebuia 
numaidecît să se împlinească ? Pentru că îndată ce a fsot uns şi a 
ajuns la grea strîmtorare : (a trebuit) să rătăcească prin pustietăţi, să 
fie lipsit pînă şi de pîine şi să fugă la păgîni din cauza cursei pe care 
i-o întindea Saul. De cîte necazuri nu a fost cuprins acela pe care l-a 
uns împărat Dumnezeu ! Dar deşi a fost îndelung încercat şi strîmtorat 
şi ispitit, el s-a încrezut în Dumnezeu şi gîndea că ceeace a făcut Dum¬ 
nezeu cu mine prin ungerea profetului şi ceeace a zis că se va întîm- 

pla cu mine, fără îndoială că se va întîmpla. Şi (intr-adevăr), după ce 
a arătat multă răbdare, în cele din urmă s-a împlinit voia lui Dumne¬ 
zeu, şi David a domnit după multe încercări. Atunci s-a vădit cuvîntul 
lui Dumnezeu, iar ungerea care s-a făcut prin profet s-a arătat sigură 
şi adevărată. 

4. La fel sînt cele (ce se spun) despre Moise. Mai dinainte cunos- 
cîndu-1 şi mai dinainte socotindu-1 să fie conducător şi izbăvitor al 
poporului, Dumnezeu a rînduit ca (mai întîi) să fie fiu al fiicei lui 
Faraon, să crească în bogăţie împărătească, în mărire şi în dezmier¬ 
dări şi să fie instruit în toată înţelepciunea Egiptenilor. Dar cînd s-a 
făcut bărbat matur şi a crescut în credinţă, a lepădat pe toate acelea, 
(a lepădat) plăcerea cea trecătoare a păcatului şi a ales, aşa cum spune 
Apostolul, mizeria şi ocările lui Hristos (Evr. 11, 25). Şi fugind în Egipt, 
cită vreme n-a petrecut păscînd oile, el, fiul împăratului, care fusese 
crescut întru atîta plăcere şi îndestulare împărătească ! Insă răbdînd 
multele încercări (la care a fost supus) şi arătîndu-se îndelung-răbdă- 
tor, (rob) încercat şi credincios lui Dumnezeu, în cele din urmă a de¬ 
venit izbăvitorul, conducătorul şi împăratul lui Israel şi a fost numit 
Dumnezeu al lui Faraon de către (însuşi) Dumnezeu. Pentru că prin 
el a biciuit Egiptul, prin el i-a arătat lui Faraon lucruri mari şi minu¬ 
nate, iar în cele din urmă (prin el) i-a înecat pe egipteni în mare. Iată, 
deci,după cită vreme, după cîte încercări şi strâmtorări s-a împlinit voia 
şi planul lui Dumnezeu ! 

5. La fel s-a întîmplat şi pe vremea lui Avraam. Cu cîţiva ani 
înainte nu i-a promis Dumnezeu că-i va dărui un fiu şi cu toate aces¬ 
tea nu i l-a dăruit îndată ! Şi cîte încercări şi ispite n-au venit, în acei 
ani, peste el! El, însă, a suportat cu multă răbdare cele ce veneau peste 
el, fiind încredinţat că nu minte cel ce a promis şi că îşi va împlini 
cuvîntul. Şi aşa crezînd, a dobindit făgăduinţa. 

6. La fel s-a întîmplat şi cu Noe. Acesta a primit poruncă de la 
Dumnezeu în al 500-lea an (al vieţii sale) să construiască corabia, pen¬ 
tru că (Dumnezeu) anunţase că va trimite potop peste lume, cum a şi 
făcut în anul al 600-lea, şi 100 de ani a aşteptat fără să se întrebe 
dacă Dumnezeu va face sau nu cele ce spusese. Pentru că era încre¬ 
dinţat că toate cîte a spus Dumnezeu fără îndoială se vor împlini. Ob- 
servînd, deci, cu străşnicie, porunca şi aflîndu-se (tare, atunci cînd a 
fost) încercat în credinţă şi răbdare, s-a mîntuit el şi (toată) casa lui. 

7. Am adus aceste dovezi din (Sfintele) Scripturi pentru a arăta că 
lucrarea harului lui Dumnezeu în om şi darul Duhului Sfînt, pe care 
se învredniceşte a-1 primi sufletul cel credincios se face cu mare luptă 
şi cu indelungă-răbdare prin încercări şi ispite, că libertatea voinţei 

(omeneşti) este încercată prin multe strîmtorări. Atunci cînd (un ast¬ 
fel de om) prin nimic nu întristează pe Duhul, ci din contră este în 
acord cu El prin împlinirea, cu ajutorul harului, a poruncilor, atunci 
se învredniceşte să dobîndească libertatea faţă de patimi şi înfierea 
Duhului, care înfiere în taină se arată, bogăţia cea duhovnicească şi 
înţelepciunea, care nu este din lumea aceasta, de care se fac părtaşi cei 
ce sînt creştini cu adevărat. De aceea, ei se deosebesc întru totul de toţi 
oamenii care au duhul lumii acesteia, (de aşa zişii) înţelepţi şi pricepuţi. 

8. Un astfel de om «pe toţi oamenii ii judecă» (I Cor. 2, 15), după 
cum este scris. El cunoaşte pe fiecare de unde (inspirîndu-se) vorbeşte, 
pe care (adevăruri) se întemeiază şi pe ce trepte (ale desăvîrşirii) se 
află, însă pe el niciunul dintre oamenii, care au duhul lumii nu pot să-l 
cunoască, şi să-l judece, afară numai de acela care are pe Duhul cel 
ceresc al Dumnezeirii. (Acela) îl cunoaşte ca pe unul ce este asemenea 
lui, după cum spune Apostolul : « Cele duhovniceşti prin cele duhovni¬ 
ceşti se lămuresc. însă omul cel firesc nu primeşte pe cele ale Duhului 
lui Dumnezeu, pentru că acestea sint pentru el o nebunie. Omul cel 
duhovnicesc pe toate le judecă, însă pe el nimeni nu-l judecă» (I Cor. 
2, 14—15). Un astfel de om leapădă şi dispreţuieşte lucrurile care sînt 
(iubite şi) slăvite în lumea aceasta, cu bogăţia, desfătarea, plăcerea, ba 
chiar şi cunoaşterea. 

9. Că după cum acela, care este cuprins de fierbinţeală şi arde, 
dispreţuieşte şi leapădă orice hrană şi băutură, fie ea oricît de plăcută — 
pentru că fierbinţeala îl arde şi îl munceşte — la fel sînt şi aceia, care 
ard de dorul cel ceresc, curat şi sfînt al Duhului, cărora le-a fost rănit 
sufletul de iubirea lui Dumnezeu şi de focul cel ceresc şi divin, (foc 
pe care) Domnul (însuşi) a venit să-l pună pe pămînt — şi vrea numai- 
decît să se aprindă — (de acest foc), fiind foarte mult munciţi şi ar- 
zînd de dorul cel ceresc după Hristos, precum s-a zis mai înainte, aceş¬ 
tia (repet) din cauza focului iubirii lui Hristos, care-i cuprinde, îi 
aprinde, îi arde şi-i face să caute pe Dumnezeu şi bunurile cele cereşti, 
leapădă şi dispreţuiesc pe acele lucruri care sînt (socotite) de cinste şi 
slăvite în lumea aceasta. De această dragoste (aprinzîndu-se cineva) 
nimic din cele cereşti, din cele pămînteşti sau de sub pămînt nu-1 poa¬ 
te despărţi (de Hristos). Că spune Apostolul : «Cine ne va despărţi pe 
noi de dragostea lui Hristos ?» (Rom. 8, 35 şi celelalte). 

10. Este cu neputinţă să-şi dobîndească cineva sufletul şi dragos¬ 
tea cea cerească a Duhului, dacă nu se înstrăinează de toate lucrurile 
acestui veac, dacă mintea lui nu se eliberează de toate tentaţiile ma¬ 
teriale şi pămînteşti, pentru ca să se poată dedica unui singur scop, 
căutarea dragostei lui Hristos. (Se cuvine ca acela care vrea să dobîn- 

dească mîntuirea) să arate toată grija, toată preocuparea şi toată oste¬ 
neala pentru cercetarea esenţei celei spirituale, a sufletului şi pentru 
împodobirea lui cu virtuţi, cu podoaba cea cerească a Duhului, cu cu¬ 
răţia şi cu sfinţenia lui Hristos. (Se cuvine) ca unul ca acesta să re¬ 
nunţe la toate şi să îndepărteze (din calea lui) toate piedicile materia¬ 
le şi pămînteşti; să nu-1 peocupe nici chiar iubirea cea trupească de 
părinţi şi de rude. Să nu permită minţii sale să se preocupe şi să se 
frămînte cu nimic altceva, ca de exemplu ; cu (gîndul) puterii, al mă¬ 
ririi, al onorurilor, al prieteniilor trupeşti, sau cu alte griji pămînteşti, 
ci mintea lui să fie preocupată în întregime de cercetarea esenţei spi¬ 
rituale a sufletului şi să aştepte cu deplină răbdare venirea Duhului, 
că zice Domnul : « întru răbdarea voastră aţi dobîndit sufletele voastre » 
(Luca 21, 19). Şi iarăşi : « Căutaţi (mai intîi) împărăţia lui Dumnezeu şi 
toate celelalte se vor adăuga vouă» (Matei 6, 33). 

11. Este posibil ca acela care aşa se nevoieşte şi care totdeauna ia 
aminte la sine — fie (că face) ascultare, fie orice altă lucrarea bine- 
plâcutâ lui Dumnezeu — să poată evita întunericul duhurilor celor vi¬ 
clene. Pentru că mintea care nu încetează să se cerceteze pe sine şi să 
caute pe Domnul, poate să cîştige sufletul, prin faptul că se dă cu (toa¬ 
tă) forţa roabă Domnului şi se alipeşte numai Ide El. Pentru că s-a 
zis : «Noi robim tot gîndul spre ascultarea lui Hristos» (II Cor. 10, 5). 
Iar cînd prin astfel de lupte, prin astfel de dorinţă şi căutare, mintea 
se învredniceşte să devină cu Domnul Hristos — prin har — un duh, 
(atunci Domnul), odihnindu-Se în vasul sufletului (face ca sufletul) să 
devină apt spre tot lucrul bun, să nu supere pe Duhul Domnului prin 
voirile sale, prin îndeletnicirile lumii acesteia, prin pofta de glorie şi 
dorinţa de stăpînire, prin vanitate şi pofte trupeşti şi prin legăturile şi 
relaţiile cu oamenii cei răi. 

12. Este lucru plăcut cînd (sufletul) se consacră întru totul Dom¬ 
nului şi numai de El se alipeşte; cînd se îndeletniceşte fără încetare 
cu (împlinirea) poruncilor Sale şi cînd cinsteşte după vrednicie pe Du¬ 
hul lui Hristos, (Duh) Care îl cercetează şi îl adumbreşte. (Un astfel 
de suflet) se învredniceşte să devină cu Domnul un duh şi o amestecă¬ 
tură, precum zice Apostolul: <Cel ce se alipeşte de Domnul, un duh este 
(cu El)» (I Cor. 6, 17). Iar dacă cineva se lasă pe sine (pradă) grijilor, 
(iubirii) de mărire şi de stăpînire, onorurilor de la oameni şi pe toate 
acestea le caută ; dacă sufletul său este frămîntat şi amesecat cu gîn- 
duri pămîneşti sau este înlănţuit de vreun lucru din lumea aceasta ; 
(dacă) un astfel de suflet ar dori să se lepede, să scape şi să fugă de 
întunericul întru care este ţinut, nu mai poate(acest lucru), pentru că 

iubeşte şi face voia întunericului şi nu urăşte cu desăvîrşire lucrările 
răutăţii. 

13. Să ne pregătim, deci, să venim către Domnul, cu tot cugetul 
şi cu toată voinţa noastră şi să ne facem următori ai lui Hristos, săvîr- 
şind voia Lui şi aducîndu-ne aminte (mereu) de toate poruncile Lui 
ca să le facem pe ele. Şi, dezlegîndu-ne noi de iubirea lumii, numai 
către El să ne îndreptăm sufletele noastre ; grija, preocuparea şi cău¬ 
tarea minţii noastre numai la El să o avem. Iar dacă cu trupul ne în¬ 
deletnicim mai puţin cu cercetarea poruncilor şi cu ascultarea faţă de 
Dumnezeu, cu mintea să nu ne depărtăm de iubirea, dorul şi căutarea 
Domnului. Pentru că, cu astfel de cuget nevoindu-ne, cu gînd curat 
umbJînd pe calea dreptăţii şi totdeauna la noi înşine luînd aminte, să 
dobîndim promisiunea Duhului Său, să ne izbăvim prin har de pierza¬ 
nia întunericului patimilor, de care sufletul se munceşte, să ne facem 
vrednici de împărăţia cea veşnică şi să ne învrednicim a ne desfăta 
cu Hristos în veci, slăvind pe Tatăl, pe Fiul şi pe Sfîntul Duh, în veci. 
Amin. 


OMILIA A X-A 

Darurile harului divin se păstrează şi se înmulţesc prin smerenie 
şi osîrdie şi se pierd prin mîndrie şi trîndăvie. 

1. Sufletele cele iubitoare de adevăr şi de Dumnezeu, care cu mul¬ 
tă nădejde şi credinţă doresc să se îmbrace cu Hristos, n-au trebuinţă 
să fie îndemnate de alţii să dorească cerul şi să iubească pe Domnul. 

Se întîmplă uneori să se împuţineze (zelul lor), însă avînd (mereu 
privirea) pironită asupra crucii lui Hristos, asupra mirelui celui ceresc, 
totdeauna au sentimentul progresului duhovnicesc. Rănite de dorul ce¬ 
rului şi flămînzind după dreptatea virtuţilor, ele doresc cu nesaţ ilu¬ 
minarea Duhului. Iar dacă se învrednicesc a cunoaşte, prin credinţă, 
tainele cele dumnezeieşti şi dacă se împărtăşesc de darul cel ceresc al 
veseliei, nu-şi pun încrederea în ele însele şi nu cred că (şi) sînt ceva ; 
ci (dimpotrivă) cu cît se învrednicesc de darurile cele duhovniceşti, cu 
atît mai mult doresc cerul şi îl caută cu osteneală. Cu cît au în ele sen¬ 
timentul duhovniceştii sporiri, cu atît mai mult sînt înfometate şi în¬ 
setate după împărtăşirea şi creşterea (lor) în har. Şi cu cit se îmbogă¬ 
ţesc duhovniceşte, cu atît se socotesc mai sărace şi tînjesc de darul cel 
duhovnicesc, după mirele cel ceresc. Că spune Scriptura : «Cei ce mă 
mănîncă vor flămînzi încă (mai mult), iar cei ce mă beau, vor înseta 
încă (mai mult)». (Inţ. Sir. 24, 23). 

2. Astfel de suflete, care iubesc cu (atîta) înfocare şi nesaţ pe 
Domnul, sînt vrednice de viaţa cea veşnică. De aceea se şi învredni- 

cesc a se izbăvi de patimi şi de a se face părtaşe, prin har, la comuniu¬ 
nea tainică şi de negrăit a Duhului Sfînt şi la iluminarea (lui). Sînt, 
însă, altele, fără curaj şi trîndave, care nu caută încă de aici, de cînd 
sînt încă în trup, să obţină prin stăruinţă şi răbdare sfinţenia inimii, 
nu în parte, ci în chip desăvîrşit, suflete care nu speră cu toată puterea 
lor şă se împărtăşească de desăvîrşirea Duhului celui Mîngîietor şi să 
fie izbăvite prin Duhul de răutatea patimilor. (In sfîrşit sînt altele) 
care după ce s-au învrednicit să primească harul divin, se lasă (pradă) 
lipsei de grijă şi nepăsării şi iarăşi sînt furate de răutate. 

3. Pentru că primind harul Duhului şi avînd mîngîierea harului 
(care aduce) odihnă şi dulceaţă spirituală, ele îşi pun nădejdea în 
acesta, se mîndresc şi devin fără grijă. Nu au inima zdrobită, nici nu-şi 
smeresc cugetul, (ele care) n-au ajuns la măsura desăvîrşitâ a nepăti- 
mirii, care nu s-au umplut, prin osîrdie şi credinţă, cu belşug de har 
care se mulţumesc să se odihnească şi să rămînă la o puţină mîngîiere 
a harului ; astfel de suflete înaintează mai degrabă în trufie, decît în 
smerenie. Şi din cauza neglijenţei, dispreţului şi a trufiei lor zadarnice 
pierd şi harul de care s-au învrednicit. 

4. Sufletul cu adevărat iubitor de Dumnezeu şi de Hristos, chiar 
dacă ar săvîrşi mii de fapte bune, se poartă în aşa fel ca şi cînd nimic 
n-ar fi făcut, din cauza dorului său nepotolit după Domnul. Chiar dacă 
(un astfel de om) şi-ar istovi trupul în posturi şi în privegheri, se ara¬ 
tă ca şi cum încă n-a început să se ostenească cu virtuţile. Chiar dacă 
s-ar învrednici să dobîndească diferite daruri ale Duhului şi să i se 
descopere tainele cereşti, se arată ca şi cînd n-a dobîndit nimic, din cau¬ 
za iubirii sale nemăsurate şi nepotolite faţă de Domnul. Ba, dimpotri¬ 
vă, în toate zilele flămînzind şi însetînd în credinţă şi dragoste şi stă¬ 
ruind în rugăciune, are un dor nepotolit după tainele harului şi după 
starea de virtute. Este rănit de dragostea Duhului ceresc ; prin har se 
trezeşte pururea în el un dor aprins faţă de mirele cel ceresc şi do¬ 
reşte să se învrednicească pe deplin de comuniunea tainică şi de ne¬ 
grăit cu El, întru sfinţenia Duhului. Cu faţa sufletului descoperită şi 
privind faţa (către faţă) către mirele cel ceresc, (aflat) într-o lumină 
duhovnicească şi de negrăit, se contopeşte cu El prin credinţă. Asemă- 
nîndu-se lui întru moarte, (sufletul) aşteaptă mereu, cu mult dor, moar¬ 
tea pentru Hristos, (aşteaptă) cu credinţă puternică să primească de la 
Domnul izbăvirea desăvîrşitâ de păcat şi de întunericul patimilor. 
Pentru ca, curăţit de Duhul, şi sfinţindu-se la trup şi la suflet să se 
învrednicească a deveni vas ales pentru primirea mirelui celui ceresc 
şi sălaş ah lui Hristos, împăratul cel ceresc şi adevărat. Atunci se face 

vrednic de viaţă cea cerească, (dacă) s-a făcut încă de aici sălaş al Du- 
hlui Sfînt. 

5. La aceste trepte (ale desăvîrşirii), sufletul nu poate să ajungă 
deodată şi fără ispită. El ajunge la creşterea şi desăvîrşirea spirituală — 
pînă la măsura desăvîrşită a nepătimirii — prin multe osteneli şi lup¬ 
te, prin încercări şi lupte, arătînd zel vreme de mulţi ani. Supus fiind 
(deci), de către cel rău la tot felul de ispite şi răbdîndu-le pe acestea 
cu osîrdie şi bărbăţie, el se învredniceşte (a dobîndi) onorurile cele 
mari, darurile cele duhovniceşti şi bogăţia cea cerească ; se învredni¬ 
ceşte să se facă moştenitor al împărăţiei celei cereşti, întru Hristos Iisus, 
Domnul nostru, Căruia se cuvine slava şi puterea în veci. Amin. 


OMILIA A XI-A 


Puterea Duhului Sfînt este ca focul în inima omului. De cine are 
nevoie pentru a deosebi cugetele care se nasc în inimă ? Despre şar¬ 
pele cel mort care a fost înfipt de către Moise în vîrful lemnului, care 
(şarpe) era o preînchipuire a lui Hristos. Omilia mai cuprinde şi două 
convorbiri : una între Hristos şi satan, (duhul) cel rău, alta între cei 
păcătoşi şi El. 

1. Focul cel ceresc al dumnezeirii, pe care creştinii îl primesc în 
acest veac, înlăuntru inimii lor, acela care acţionează înlăuntru inimii 
lor, iese din ele, atunci cînd trupurile se descompun. Dar (la momentul 
potrivit vine) iarăşi, strînge la un loc mădularele cele împrăştiate şi le 
înviază. Că după cum focul cel din Ierusalim — care servea pe altar, 
care în vremea robiei a fost ascuns într-o groapă, dar care, după ce 
s-a făcut pace şi s-au întors (în patrie) cei robiţi, acelaşi, ca reînnoit 
servea, ca de obicei — tot aşa se întîmplă acum cu trupul, care, după 
ce s-a descompus şi s-a transformat în noroi, intervenind focul cel ce¬ 
resc, îl reînnoieşte şi-l înviază. Pentru că focul care locuieşte acum în¬ 
lăuntru inimii, atunci se arată în afară şi face învierea trupurilor. 

2. Pe vremea lui Nabucodonosor, focul cel din cuptor nu era dum¬ 
nezeiesc, ci creat. Insă cei trei tineri, care erau în focul cel văzut pen¬ 
tru (credinţa) lor dreaptă, aveau în inimile lor focul cel dumnezeiesc 
şi ceresc, care acţiona înlăuntru lor, în cugetele lor. Acel foc s-a ară¬ 
tat în afara lor. A stat în mijlocul lor şi a oprit focul cel văzut ca să 
nu ardă sau să vatăme în vreun fel pe cei drepţi. Un lucru asemănă¬ 


tor s-a întîmplat cu Israeliţii în vremea (rătăcirii lor prin pustiu). Pen¬ 
tru că mintea şi voia lor era să se depărteze de Dumnezeul cel viu şi 
să se întoarcă la cultul zeilor. Aaron a fost nevoit să le spună să adu- 

că (la el) vasele (lor) cele de aur şi podoabele, pe care, punîndu-le în 
foc, le-a făcut un idol, imitînd oarecum focul (cel văzut) de gîndul lor. 

Atunci s-a întîmplat lucru minunat : ei hotărîseră în ascuns în 
cugetele lor, să slujească idolilor şi iată focul (cel văzut) le-a făcut idol 
din vasele puse în el, iar ei s-au închinat pe faţă idolilor. 

Deci, după cum cei (trei) tineri, gîndind lucruri drepte, au primit în¬ 
tru ei focul lui Dumnezeu şi s-au închinat Domnului cu adevărat, la fel 
se întîmplă acum cu sufletele cele credincioase : ele primesc în acest 
veac, întru ascuns, acel foc dumnezeiesc şi ceresc. Acest foc plăsmu¬ 
ieşte, în adîncul lor o icoană cerească. 

3. Deci, după cum focul acela a transformat vasele cele de aur în 
idol, tot aşa şi Domnul privind la alegerea sufletelor bune şi credin¬ 
cioase modelează în ele, încă de acum, o icoană după gîndul lor. La în¬ 
viere, (puterea divină din suflet) se va manifesta în afara lui şi va prea- 
slăvi şi trupul, atît pe dinăuntru cît şi pe dinafară. Dar, după cum tru¬ 
purile unora, supuse stricăciunii, sînt, pînă la sfîrşitul veacurilor, moar¬ 
te şi descompuse, tot aşa şi cugetele lor sînt corupte de satan, lipsite 
de viaţă şi îngropate în noroi şi pămînt. Pentru că sufletul lor s-a pier¬ 
dut. Prin urmare, după cum Israeliţii, punînd vasele lor în foc, (din 
ele) s-a făcut un idol, tot aşa, acum, (în această viaţă) omul a oferit 
(autorului) răutăţii, cugetele sale cele curate şi bune, iar acesta le-a 
îngropat în noroiul păcatului şi au devenit (pentru el) un idol. Cum, 
deci, le mai poate (singur) afla, deosebi şi scoate din focul răutăţii ? 
Pentru aceasta are nevoie de făclia divină, de Duhul Sfînt, pentru a 
pune ordine în casa sa cea întunecată ; are nevoie de lumina soarelui 
dreptăţii, care răsare în inimă şi o luminează ; are nevoie de armă ca 
să învingă în război. 

4. (Se spune) că o văduvă, pierzînd o drahmă, a aprins mai întîi 
o făclie, apoi a făcut ordine în casă. Fiind ordine în casă şi făclia fiind 
aprinsă, s-a găsit şi drahma, care era acoperită de pămînt, de praf şi 
murdărie. (Tot aşa) şi acum : sufletul nu poate, singur, să găsească şi 
să deosebească gîndurile proprii (de cele insuflate de cel rău). Abia 
atunci cînd este aprinsă lumina divină, care luminează casa cea întune¬ 
cată, abia atunci vede cum gîndurile sale sînt îngropate în noroiul şi 
murdăria păcatului. Răsărind soarele, iar sufletul văzînd pierzarea în 
care se află, începe să recheme cugetele amestecate în gunoi şi mur¬ 
dărie. Pentru că, încâlcind porunca, sufletul a pierdut chipul care se 
afla în el. 

5. Să presupunem că există un împărat care are averi şi slugi care 
îi sîujesc. Să presupunem, (apoi) că este prins de duşmani şi dus în 
robie. Fiind, (deci), prins şi dus în exil, în mod firesc, sînt duse şi slu- 

gile sale împreună cu el. Tot aşa s-a întâmplat cu Adam, care a fost 
creat de Dumnezeu curat pentru a-i sluji Lui şi toate creaturile au 
fost puse în slujba lui. Ca un Domn şi împărat a fost pus peste toate 
creaturile. Insă, cînd cel viclean s-a apropiat de el şi i-a vorbit, a as¬ 
cultat mai întîi cuvîntul acestuia, din exterior, prin ureche. După aceea, 
cuvîntul acestuia a trecut prin inima lui şi i-a cuprins toată fiinţa. Şi 
fiind luat el (captiv), a fost luată (captivă) şi creaţia care ii slujea. Da¬ 
torită lui, moartea a stăpînit peste tot omul, iar din cauza neascultării, 
chipul (iniţial) al lui Adam s-a distrus, iar oamenii s-au abătut (de la 
adorarea lui Dumnezeu), la adorarea demonilor. Iată roadele păcatu¬ 
lui : lucrurile făcute bune de Dumnezeu se aduc jertfă idolilor. Pîinea, 
vinul, untdelemnul şi animalele se pun pe capiştile lor. Dar nu numai 
atît : au jertfit idolilor chiar şi pe fiii şi pe fiicele lor. 

6. Acum, însă, vine însuşi Acela care a plăsmuit trupul şi sufle¬ 
tul ; El nimiceşte toată puterea celui rău şi toate lucrurile lui săvîrşite 
in cugete, reînnoieşte şi (re)face chipul cel ceresc, face un suflet nou, 
pentru ca Adam să fie iarăşi stăpîn al morţii şi Domn peste creaturi. 

(Trăind) în umbra Legii, Moise a fost supranumit mîntuitorul lui 
Israel, pentru că a scos pe urmaşii acestuia din Egipt. Tot aşa şi acum : 
Hristos, adevăratul Mîntuitor, ptărunde întru cele ascunse ale sufletu¬ 
lui şi-l scoate din Egiptul cel întunecos, de sub jugul cel foarte greu şi 
din robia cea amară. Ne porunceşte, însă, să ieşim din (această) lume 
şi să fim săraci de toate cele văzute, să nu avem griji pămînteşti, ci 
ziua şi noaptea să stăm la uşă şi să aşteptăm (vremea) cînd Domnul va 
deschide inimile (noastre) cele încuiate şi va vărsa peste noi darul 
Sfîntului Duh. 

7. (Domnul) a zis să renunţăm la aur, argint şi rudenii să vindem 
averile şi să dăm (banii obţinuţi) săracilor, să ne facem comoară în ce¬ 
ruri şi să-L căutăm (numai pe El). «Pentru că unde este comoara ta, 
acolo este şi inima ta» (Matei 6, 21). Domnul ştia că satan stăpîneşte 
cugetele şi reuşeşte (să le abată) către grija lucrurilor pămînteşti şi 
materiale. De aceea, îngrijindu-se de sufletul tău, Dumnezeu ţi-a spus 
să renunţi la toate, să cauţi chiar şi fără voia ta bogăţia cea cerească 
şi să ai inima îndreptată către El. Dacă ai vrea să te îndrepţi către cre¬ 
aturi, să afli că nimic din cele văzute nu-ţi aparţine. Vrei sau nu, El te 
forţează să-ţi îndrepţi mintea către cer, (locul) unde ai adunat şi depus 
comorile tale. « Pentru că acolo unde este comoara ta, acolo va fi şi 
inima ta» (Matei 6, 21). 

8. în (vremea) legii (celei vechi), Dumnezeu a poruncit lui Moise 
să facă un şarpe de aramă, să-l înalţe şi să-l pironească în vîrful unui 
lemn. Toţi aceia care, muşcaţi fiind de şerpi, priveau la şarpele de 

aramă, se vindecau (Num. 21, 4 şi urm.). Aceasta s-a făcut cu un rost 
anumit şi anume : cei ce erau copleşiţi de grijile pămînteşti, de închi¬ 
narea la idoli, de plăcerile (sugerate) de satam şi de orice impietate, 
(erau obligaţi) în felul acesta, — fie şi pentru puţin timp — să-şi ridi¬ 
ce privirea de la cele de jos către cele de sus, apoi de la acelea să se 
înalţe (cu gîndul şi mai sus), către Cel Preaînalt; sporind cîte puţin şi 
devenind fiinţe superioare, să afle că El, (Dumnezeu) este superior în¬ 
tregii creaturi. De aceea şi ţie ţi-a poruncit să devii sărac, să vinzi tot 
ce ai şi să dai (preţul obţinut) săracilor ; pentru că, chiar dacă ai vrea 
să te tîrăşti, (ţinîndu-ţi privirea aţintită la cele de) pe pămînt, să nu 
poţi (face aceasta). De aceea, cercetîndu-ţi inima, să începi a spune în 
cugetul tău : «întrucît nimic nu avem pe pămînt, să ne îndreptăm (gîn¬ 
dul) către cer, acolo unde am depus comoara noastră». (Atunci, numai- 
decît), mintea ta începe să se ridice către cele înalte, începe a le căuta 
pe cele superioare şi a spori întru ele. 

9. Ce înseamnă aceasta : ( Şarpele cel mort, care a fost pironit în 
vîrful lemnului, vindecă pe cei răniţi ? Şarpele cel mort (care) biruia 
pe (şerpii) cei vii, era o preînchipuire a trupului Domnului. Pentru că 
El a ridicat şi pironit pe lemnul crucii trupul pe care l-a luat din Maria 
şi (aşa) un trup mort a învins şi a ucis pe şarpele cel viu care se tîra 
prin inima (omului). Mare minune este aceasta ! Şarpele cel mort a 
ucis pe cel viu ! Şi în ce chip Moise a făcut un lucru nou, făcînd o ase¬ 
mănare a şarpelui celui viu, tot aşa şi Domnul a făcut un lucru nou 
din Maria şi S-a îmbrăcat cu acesta. El nu şi-a adus trupul Său din 
cer, ci Duhul cel ceresc, Care a intrat (în firea) lui Adam. (Trupul) luat 
(din Maria) s-a unit cu dumnezeirea, iar (dumnezeirea) a îmbrăcat trup 
omenesc, format din pîntecele (fecioarei). Şi după cum, pînă în vremea 
lui Moise, Domnul n-a poruncit să se facă în lume un şarpe de aramă, 
(pe care privindu-1 cei muşcaţi) de şerpi, să se vindece, tot aşa nu s-a 
arătat în lume, pînă la (venirea) Domnului, un trup nou, fără de păcat, 
(izbăvitor al omenirii din moarte). Pentru că, după ce primul Adam a 
călcat porunca, moartea a împărăţit peste toţi fiii acestuia. (Dar odată 
cu întruparea Fiului lui Dumnezeu), a învins trupul cel mort pe şar¬ 
pele cel viu. Acest lucru minunat este pentru iudei o pricină de smin¬ 
teală, iar pentru neamuri o nebunie. Pentru că (iată) ce spune Aposto¬ 
lul : «Noi propovăduim pe Istis Hristos cel răstignit, (care) pentru iudei 
este sminteală, iar pentru neamuri nebunie; dar pentru noi cei care ne 
mîntuim (este) Hristosul lui Dumnezeu, puterea şi înţelepciunea lui 
Dumnezeu ». (I Cor. 1, 23, 24). Pentru că în trupul cel omorît este viaţa, 
izbăvirea şi lumina. (Pentru că) prin trup se apropie Domnul de moar- 

te şi vorbeşte eu ea şi îi porunceşte să scoată sufletele din iad şi să I le 
redea Lui. 

10. Şi iată, (auzind) acestea cel viclean şi tulburîndu-se, se duce 
la slugile sale, adună toate puterile, strînge zapisele şi (venind la Dom¬ 
nul) zice : «Iată, aceştia au ascultat de cuvîntul meu ; aceşti oameni 
ni s-au închinat nouă». Dar Dumnezeu fiind judecător drept şi de data 
aceasta arată dreptatea Lui şi zice : (Intr-adevăr), a ascultat de tine 
Adam dar tu ai luat în stăpînire toate inimile (urmaşilor) lui. A ascul¬ 
tat de tine omenirea, dar cu trupul Meu ce este aici ? Acesta este fără 
păcat. Acel trup al primului Adam ţi-a fost dator şi pe drept deţii za- 
pis (împotriva lui). Despre Mine, însă, toţi mărturisesc că nu am păcat 
şi că nu-ţi datorez nimic. (Despre Mine) toţi mărturisesc că sînt Fiul 
lui Dumnezeu. (Acest lucru) l-a mărturisit glasul care a venit din ce¬ 
ruri, pe pămînt, (zicînd) : «Acesta este Fiul Meu Cel iubit; de El să 
ascultaţi» (Matei 17, 5 ; 3, 16). (Acest lucru) îl mărturiseşte Ioan : « Iată 
mielul lui Dumnezeu, Care ridică păcatul lumii» (Ioan 1, 29). Il mărtu¬ 
riseşte Scriptura : «Acesta păcat n->a făcut, nici nu s-a aflat întru El 
vicleşug (Isaia 4, 9). Şi (Eu, Iisus) : «Iată, vine stăpînitorul lumii aces¬ 
teia şi nu va afla nimic la Mine» (Ioan 14, 30). Dar tu însuţi, satan, dai 
mărturie despre Mine şi zici : «Ştiu cine eşti (eşti) Fiul lui Dumnezeu» 
(Marcu 3, 11). Şi iarăşi : «Ce ai cu noi, Iisuse Nazarinene ? Ai venit 
înainte de vreme să ne chinuieşti ?» (Matei 8, 29). 

Trei mărturisesc despre Mine : (Dumnezeu Tatăl) care sloboade 
glas din ceruri, (oamenii) cei de pe pămînt, şi tu însuţi (satan). Deci, 
Eu răscumpăr trupul care ţi-a fost vîndut prin Adam cel dintîi şi nimi¬ 
cesc zapisele tale. Pentru că, Eu, fiind răstignit şi coborîndu-Mă la iad, 
am plătit datoriile lui. De aceea îţi poruncesc ţie iadule, întunericule, 
ţie moarte : «Scoate puterile cele rele umple-te de frică, lasă liber (nea¬ 
mul) cel închis al lui Adam. 

11. Dar cînd auzi că în vremea aceea, Domnul a izbăvit sufletele 
din iad şi din întuneric şi coborînd la iad a făcut un lucru minunat, 
să nu socoţi că aceste lucruri sînt departe de sufletul tău. 

(într-adevăr), primind omul (sfaturile) celui viclean, moartea are 
în stăpînire sufletele (urmaşilor) lui Adam şi ţine închise gîndurile su- 
JJetului. De aceea, cînd auzi (vorbindu-se) despre morminte să nu te 
gîndeşti numai la cele ce se văd, pentru că şi inima ta este o groapă şi 
un mormînt. Pentru că atunci cînd începătorul răutăţii şi îngerii lui se 
cuibăresc în el, fac drumuri şi cărări pe care puterile lui satan (intră) 
şi se plimbă în mintea şi în cugetele tale, (care atunci) nu este (sufle¬ 
tul tău), un iad, o groapă şi un mormînt, iar tu nu eşti mort pentru 
Dumnezeu ? Acolo, în suflet, a ascuns satan argintul cel fără de preţ ; 

acolo a semănat seminţele amărăciunii, pe acesta l-a dospit cu aluatul 
cel vechi şi l-a făcut izvor de apă murdară. 

(Impărtăşindu-ne, deci, cu trupul lui Hristos), Domnul intră în su¬ 
fletele celor care II caută, intră în adîncul iadului inimii şi acolo po¬ 
runceşte inimii zicînd : «Scoate afară sufletele cele închise». El sfarmă 
pietrele cele grele, care zac deasupra sufletului, deschide mormintele 
şi eliberează din temniţa cea întunecoasă sufletul, care este mort cu 
adevărat. 

12. (Să presupunem) că un om este legat cu lanţuri de mîini şi de 
picioare şi vine cineva care îi dezleagă lanţurile şi-l lasă liber să mear¬ 
gă unde voieşte ; la fel (dezleagă) Domnul şi sufletul cel legat cu lan¬ 
ţurile morţii, îi eliberează mintea şi-i dă drumul să se odihnească în 
aerul cel dumnezeiesc. 

Sau : un om a fost prins în viitoarea unui rîu ; a fost dus la fund, 
s-a înnecat şi zace mort în mijlocul unor fiare cumplite. Dacă cineva, 
neştiind să înnoate, vrea să-l salveze pe acesta, se înneacă şi se pierde 
şi el împreună cu acesta. Numai un înotător încercat poate să se scu¬ 
funde în apă şi să scoată pe cel înecat din mijlocul fiarelor. Apa în¬ 
săşi, cînd vede înotînd pe cel încercat, care ştie (ce să facă), îl ajută pe 
acesta, şi-l ridică spre păturile superioare. La fel este sufletul, cufun¬ 
dat în abisul întunericului şi în adîncul morţii; este înecat şi mort faţă 
de Dumnezeu, (zace) în mijlocul unor fiare cumplite. 

Şi cine (Altul) poate să se coboare în acele cămări şi adîncuri ale 
morţii şi ale iadului (din inimă), dacă nu Acela care a făcut trupul ? El 
pătrunde în ambele părţi : în adîncul iadului unde sufletul este ţinut 
de către moarte, împreună cu cugetele lui — şi scoate pe Adam cel 
mort din adîncul cel întunecat. 

Moartea însăşi prin încercarea (la care a supus) pe acest om, îi 
vine în ajutor, precum apa celui ce înota. 

13. Că ce lucru greu este pentru Dumnezeu să ajungă pînă la 
moarte şi pînă în sînul cel adînc al inimii şi să recheme (la viaţă) pe 
Adam cel mort ? Că dacă în lumea de acum, în care sînt case şi lăca¬ 
şuri, — în care, locuiesc oamenii — şi (locuri) unde (vieţuiesc) fiare, 
lei, balauri şi monştri otrăvitori ; iar soarele — care este o creatură, 
intrînd de pretutindeni (în ele) prin uşi şi prin ferestre, prin peşterile 
leilor şi prin găurile şerpilor, iese apoi (din ele) şi cu nimic nu se va- 
tămă, cu cît mai mult Dumnezeu, Stăpînul tuturor lucrurilor intră în 
sălaşuri, în casele şi în sufletele oamenilor, unde s-a cuibărit moartea 
şi eliberează de acolo pe Adam, (şi întreg neamul său) fără să sufere 
ceva de la moarte ? 

(La fel se întîmplă şi cu ploaia). Coborîndu-se din cer, ploia ajunge 
in locurile cele mai de jos ale pămîntului, umezeşte şi înviorează rădă¬ 
cinile cele uscate şi produce acolo odraslă nouă. 

14. Se deosebeşte (omul) care duce luptă şi război cu satan care 
are suflet zdrobit şi este (copleşit) de grijă, de durere şi de lacrimi de 
cel care trăieşte în apăsare. 

Pentru că, în două situaţii se pot afla oamenii. Unul stăruie în ast¬ 
fel de lucruri, iar Domul este alături de el în luptă şi-l păzeşte. El îl 
caută cu stăruinţă şi bate la uşă să I se deschidă. Iar dacă (un astfel 
de) frate se pare bun în această luptă, (aceasta se datoreşte faptului că) 
este susţinut de har. (Altul), însă, nu are nici o temelie, nu are frică 
de Dumnezeu, nu şi-a zdrobit inima, nici nu-şi stăpîneşte inima şi mă¬ 
dularele, pentru a nu umbla fără rînduială. Neintrînd în luptă, sufletul 
său este încă pierdut. Deci, se deosebeşte cel ce se află în luptă şi în 
necaz de cel ce nu ştie ce este lupta. (La fel se întîmplă cu) seminţele. 
Odată ce au fost aruncate în pămînt, (ele trebuie) să reziste la gheaţă, 
la iarnă şi la răceala aerului ; dar, la vremea cuvenită, sînt reînsufle¬ 
ţite şi odrăslesc. 

15. Poate că satan spune inimii tale : «Iată cîte rele ai făcut ! 
Iată de cîte nebunii s-a umplut sufletul tău ! Eşti îngropat în păcate 
şi nu mai poţi să te mîntuieşti !» Face aceasta pentru a te duce la dis¬ 
perare, fiindcă nu-i place pocăinţa (în lume) şi vorbeşte in orice clipă 
sufletului, aşa cum vorbeşte un om cu un (alt) om. Tu, însă, răspun- 
de-i : Am mărturia scrisă a Domnului că nu vrea moartea păcătosu¬ 
lui, ci pocăindu-se, să se întoarcă de la calea răutăţii şi să fie viu. 
Că de aceea S-a coborît El (din ceruri) ca să mântuiască pe cei păcă¬ 
toşi, să învieze şi să ridice pe cei morţi, iar pe cei (ce se aflau întru 
întuneric) să-i lumineze. El, venind la noi, ne-a chemat să devenim cu 
adevărat fiii (Săi, să moştenim) cetatea cea sfîntă a păcii, viaţa care 
niciodată nu se sfîrşeşte şi slava cea nestricăcioasă. Se cuvine, deci, ca 
noi să dăm urmare acestui început bun : să stăruim în sărăcie, în (gîn- 
dul că sîntem) străini, pe pămînt, în nevoinţe, în rugăciuni către Dum¬ 
nezeu, şi să batem la uşă cu încredere. Trupul este aproape de suflet, 
dar Domnul este şi mai aproape. (El poate) să vină şi să deschidă uşile 
cele închise ale inimii şi să ne dăruiască bogăţia cea cerească. El este 
bun şi iubitor de oameni, şi nemincinoase sînt făgăduinţele Sale. Nu¬ 
mai dacă noi răbdăm pînă la sfîrşit şi II căutăm pe El. Slavă îndură¬ 
rilor Tatălui şi Fiului şi Sfîntului Duh, în veci. Amin. 

OMILIA A XII-A 

Despre starea lui Adam : înainte de a călca el porunca lui Dumne¬ 
zeu şi după ce a pierdut chipul său cel ceresc. Omilia conţine (dease- 
meni) şi cîteva dezbateri foarte folositoare. 

1. Călcînd porunca, Adam a pierdut în două privinţe : în primul 
rînd că a pierdut bunul cel curat şi frumos, (bunul cel mai de preţ) al 
firii sale şi anume faptul (de a fi fost creat) după chipul şi asemănarea 
lui Dumnezeu ; în al doilea rînd, pierzînd chipul, (a pierdut puterea) 
în virtutea căruia, potrivit făgăduinţei, îi era asigurată toată moşteni¬ 
rea cerească. 

Să presupunem că o monedă, avînd chipul împăratului, este falsi¬ 
ficată. Atunci aurul îşi pierde valoarea, iar chipul împăratului nu fo¬ 
loseşte (la nimic). Aşa ceva a păţit şi Adam. Pentru că lui i se pregă¬ 
tise o mare bogăţie spre moştenire. 

(Să presupunem, deasemeni), că există o mare moşie cu multe ve¬ 
nituri, cu vie plină de roade, cu ogoare fertile, cu turme, cu aur şi 
argint : aşa era şi vasul lui Adam înainte de călcarea poruncii, aseme¬ 
nea unei moşii de (mare) preţ. Dar pentru că a avut cugete rele, a pier¬ 
dut (bunurile care-i veneau) de la Dumnezeu. 

2. Nu zicem că el a pierdut totul, că a murit şi a dispărut. El a 
murit faţă de Dumnezeu, dar trăieşte după firea sa. Iată, toată lumea 
umblă şi se ocupă cu diferite treburi ; dar Dumnezeu îi cunoaşte min¬ 
tea şi dorinţele. De aceea, o priveşte şi o trece cu vederea, nu se apro¬ 
pie de ea, pentru că nu cugetă nimic bineplăcut lui Dumnezeu. (în anu¬ 
mite locuri) se întîmplă să fie hanuri, bordeluri, locuri unde se săvîr- 
şesc lucruri rele şi fără rînduială. Oamenii cu frica lui Dumnezeu, tre- 
cînd prin preajmă, nu se îngreţoşează, pentru că văzîndu-le, nu le văd ; 
acestea sînt pentru ei ca nişte lucruri moarte. La fel (priveşte) şi Dum¬ 
nezeu pe aceia care s-au depărtat de la cuvîntul şi porunca Lui : Vă- 
zîndu-i, îi trece cu vederea şi nu intră în comuniune cu ei, nici nu se 
odihneşte în cugetele lor. 

3. întrebare : Cum poate să fie cineva sărac cu duhul, mai ales cînd 
simte că s-a schimbat, a progresat şi a ajuns la o cunoaştere şi o înţe¬ 
legere, pe care nu le avea mai înainte ? 

Răspuns: Cîtă vreme cineva nu dobîndeşte şi nu progresează în¬ 
tru acestea, nu este, ci numai socoteşte despre sine, că este sărac cu 
duhul. Dar cînd ajunge la o astfel de înţelegere şi progres, harul însuşi 
îl învaţă — pe acela care este drept şi ales al lui Dumnezeu — să fie 
sărac cu duhul, să nu se socotească pe sine că este ceva, (să socotească) 
sufletul său,fără de preţ şi de nimic. Chiar şi cînd ştie şi are ceva, (să 

se poarte) ca şi cînd nu ar avea şi nu ar şti nimic. Acest lucru (trebuie) 
să devină pentru mintea omenească întocmai ca un lucru firesc (ca o 
a doua natură). Nu vezi cum Avraam, deşi era alesul (lui Dumnezeu) 
zicea despre sine că este pămînt şi cenuşe ? (cf. Gen. 18, 27). Şi David, 
după ce a fost uns rege, cînd avea pe Dumnezeu cu el, ce a zis ? «Vier¬ 
me sînt şi nu om, batjocura oamenilor şi defăimarea popoarelor» (Ps. 
21, 7). 

4. Deci, cei care voiesc să fie împreună-moştenitori cu aceştia şi 
impreună-cetăţeni ai cetăţii celei cereşti, şi să fie preaslăviţi împreună 
cu ei, sînt datori să fie smeriţi, să nu socotească despre ei că sînt ceva, 
ci să aibă inima zdrobită. Chiar dacă harul lucrează în creştini în chip 
diferit şi (chiar dacă) sînt diferite mădularele (Bisericii), totuşi, (creş¬ 
tinii) toţi aparţin aceleiaşi cetăţi, au acelaşi duh, vorbesc aceeaşi limbă, 
se cunosc unii pe alţii. Că după cum într-un trup sînt multe mădula¬ 
re, dar unul este sufletul care le pune pe toate în mişcare, tot aşa unul 
este Duhul, care lucrează în toţi, în chip diferit, (încît toţi creştinii) 
aparţin aceleiaşi cetăţi şi (merg) pe aceeaşi cale. 

Toţi drepţii au mers pe drumul cel strimt şi plin de încercări, au 
fost prigoniţi, au fost puşi la cazne, au fost ocăriţi, (s-au îmbrăcat) în 
piei de capră, au trăit în peşteri şi în crăpăturile pămîntului (cf. Evr. 
11, 37—38). Tot aşa şi Apostolii «Pînă în ceasul de acum», spune (Apos¬ 
tolul Pavel), «flămînzim, însetăm, sîntem goi, ocăriţi şi pribegim» (I Cor. 
4, 11). Unora dintre ei ii s-a tăiat capul ; alţii au fost răstigniţi, iar alţii, 
în diferite feluri au suferit. Dar Stăpînul lor şi al Profeţilor şi al Aposto¬ 
lilor, cum a vieţuit ? Nu ca şi cînd ar fi uitat de slava Sa divină ? El S-a 
făcut pildă nouă prin faptul că a fost ocărit, că a purtat coroană de spini 
pe cap, că a fost scuipat, că a fost pălmuit şi răstignit. 

5. Iar dacă Dumnezeu aşa a vieţuit pe pămînt, se cuvine ca tu să-L 
urmezi. Aşa au vieţuit şi Apostolii şi Profeţii. 

Noi, dacă vrem să fim zidiţi pe temelia Domnului şi a Apostoli¬ 
lor, datori sîntem să-i urmăm pe ei. Pentru că zice Apostolul (Pavel), 
în Duhul Sfînt : « Fiţi imitatorii mei, precum şi eu sînt al lui Hristos » 
(I Cor. 4, 16). Iar dacă tu iubeşti slava de la oameni, dacă vrei să ţi 
se ploconească (oamenii) şi dacă cauţi odihna, atunci te-ai abătut de 
la calea (lui Hristos). 

Tu trebuie să te răstigneşti împreună cu Hristos, Cel ce e răstig¬ 
nit, să pătimeşti împreună cu Cel ce a pătimit, pentru ca astfel să fii 
preaslăvit împreună cu Cel ce S-a preaslăvit. 

Este necesar ca mireasa să sufere împreună cu mirele pentru ca 
astfel să devină părtaşă şi împreună-moştenitoare cu Hristos. 

Este cu neputinţă să intre cineva în cetatea sfinţilor, să se odih¬ 
nească şi să domnească în veci, la nesfîrşit, cu împăratul, evitînd sufe¬ 
rinţele, calea cea strimtă, aspră şi cu multe încercări. 

6. întrebare: De vreme ce Adam a pierdut chipul său cel propriu 
şi ceresc, a mai fost părtaş la chipul cel ceresc şi a mai avut pe Duhul 
Sfînt ? 

Răspuns : Atîta timp cît Cuvîntul lui Dumnezeu era cu el, le avea 
pe toate. Pentru că Cuvîntul însuşi era pentru el moştenire, îmbrăcă¬ 
minte, slavă care îl acoperea şi învăţătură. 

El i-a dat (lui Adam) puterea să dea nume la toate : pe acesta l-a 
numit cer, pe acesta soare, pe aceasta lună pe acesta pămînt, pe aceasta 
pasăre, pe acesta animal şi pe acesta copac. După cum a fost învăţat, 
aşa le-a numit. 

7. întrebare: (Nu cumva) a avut el şi o simţire şi o comuniune 
a Duhului ? 

Răspuns : Cuvîntul însuşi fiind cu el, pe toate le avea : (avea) cu¬ 
noaştere, moştenire şi învăţătură. Ce spune Ioan despre Cuvînt ? «La 
început era Cuvîntul » (Ioan 1, 1). Vezi că Cuvîntul era totul ? (Cuvîn¬ 
tul) era slava care (acoperea pe Adam) în afară. Dar să nu ne scandali¬ 
zăm, cînd se spune că «erau goi» (Gen. 3, 23) pentru că nu-şi vedeau 
goliciunea lor. Abia după ce au călcat porunca, au văzut că sînt goi şi 
s-au ruşinat. 

8. întrebare: Deci, înainte de călcarea poruncii, (oamenii) erau 
îmbrăcaţi în loc de veşmînt, cu slava lui Dumnezeu ? 

Răspuns: După cum Duhul a lucrat prin profeţi, i-a învăţat, s-a 
aflat înlăuntrul lor şi s-a arătat în afara lor, la fel, Duhul, atunci cînd 
a voit, a fost cu Adam, l-a învăţat şi i-a spus : «Fă aşa, spune aşa». 
Căci Cuvîntul era totul pentru (Adam) şi cît timp a stăruit în porunca 
(Lui), a fost prieten cu Dumnezeu. Ce este de mirare, că întru acestea 
fiind, (Adam) a călcat porunca ? Şi cei care s-au umplut de Duhul Sfînt 
au gîndurile lor fireşti şi voinţă (liberă) ca să consimtă (cu ele). La fel 
şi acesta : deşi era cu Dumnezeu în paradis, cu voia sa a călcat porunca 
şi a ascultat de cel viclean. (Subliniem), însă, că şi după călcarea po¬ 
runcii a avut cunoştinţă. 

9. întrebare : Cel fel (de cunoştinţă) ? 

Răspuns : Cînd este prins un tîlhar (şi dus) la tribunal, judecăto¬ 
rul, începînd a-1 judeca, îl întreabă : «Atunci cînd ai săvîrşit (aceste) 
rele, n-ai ştiut că vei fi prins şi ucis ?» El nu îndrăzneşte să spună că 
n-a ştiut; pentru că ştie şi fiind pedepsit, de toate îşi aminteşte şi pe 
toate le mărturiseşte. 

Iar cel ce desfrînează nu ştie că face rău ? Şi cel ce fură nu ştie că 
păcătuieşte ? Deasemeni, lăsînd la o parte Scripturile oamenii nu ştiu, 
din cugetarea lor firească, că există Dumnezeu ? Ei nu vor putea să spu¬ 
nă în ziua aceea (a judecăţii) : «N-am ştiut că există Dumnezeu». Pentru 
că tunetele şi fulgerele venite din cer (le spun) : «Să ştiţi că există 
Dumnezeu, care conduce lumea». Dar ce strigau demonii ? «Tu eşti 
Fiul lui Dumnezeu. De ce ai venit să ne chinuieşti înainte de vreme?» 
(Matei 8, 29). Şi în mărturisirile (lor demonii) zic : «Tu mă arzi, tu mă 
arzi>- : (Primii oameni) n-aveau idee de pomul cunoştinţei binelui şi 
răului ; (însă) călcarea poruncii de către Adam, le-a dat (această) cu¬ 
noştinţă. 

10. Şi pentru că fiecare întreabă : In ce stare era şi ce a făcut Adam, 
care a primit cunoştinţa binelui şi a răului. Să ascultăm ce spun Scrip¬ 
turile. (Ele spun) că era în cinste şi întru curăţie, dar călcînd po¬ 
runca, a fost scos din paradis şi Dumnezeu S-a mîniat pe el. Atunci 
cunoaşte el pe cele bune ale lui (Dumnezeu) şi dîndu-şi seama de răul 
(făcut) se fereşte să nu mai greşească ca să nu cadă în osîndă morţii. 

Cunoaştem (din aceleaşi Scripturi) că toate creaturile lui Dumne¬ 
zeu de el sînt conduse. (Este firesc acest lucru), pentru că El a făcut 
cerul, pămîntul, animalele, tîrîtoarele, fiarele pe care le vedem şi al 
căror număr nu-1 ştim. Nimeni dintre oameni nu cunoaşte acest lucru, 
afară numai de Dumnezeu, care este în toate, chiar şi în puii din pîn- 
tecele animalelor. El cunoaşte chiar şi pe cele de sub pămînt şi pe cele 
de deasupra cerurilor. 

11. Lăsînd, deci, pe cele (pământeşti) mai mult să căutăm, ca nişte 
iscusiţi neguţători, să dobîndim moştenirea cea cerească şi pe cele de 
folos sufletelor noastre ; să învăţăm a dobîndi bunurile care rămîn (tot¬ 
deauna) la noi. 

Dacă tu, om fiind, începi să cercetezi gîndul lui Dumnezeu şi să 
zici . «Am aflat şi am înţeles (tainele lui Dumnezeu) ; pui mintea (ta) 
cea omenească, mai presus de gîndul lui Dumnezeu, (obiectul cercetă¬ 
rii tale). Şi amarnic te rătăceşti. Pentru că, cu cît vrei, cu mintea ta, 
să cercetezi şi să pătrunzi (tainele lui Dumnezeu) pe atît intri într-un 
adînc (de nepătruns) şi nu înţelegi (nimic). Chiar şi întrebările care 
îţi vin (în minte referitor la) ce se întîmplă zilnic cu tine şi cum sînt 
de necuprins şi fără răspuns. 

(Răspunsul lor este în Scripturi. El trebuie) primit cu bucurie şi 
cu credinţă. (Te întreb) : Ai putut să-ţi cunoşti sufletul, de cînd te-ai 
născut şi pînă acum ? (Dacă da), atunci spune-mi ce gînduri ţi-au în¬ 
colţit în minte, de dimineaţa pînă seara ! Spune-mi gîndurile tale din 
cursul a trei zile. Desigur, nu poţi acest lucru. Iar dacă gîndurile sufle- 

tului tău nu le poţi cuprinde, cum vei putea cuprinde cugetele şi gîn- 
direa lui Dumnezeu ? 

12. Dar tu, oricîtă pîine îţi trebuie, mănîncă ; apoi, lăsînd tot pă- 
mîntul, du-te la ţărmul rîului şi oricîtă apă îţi trebuie, bea, dar să nu 
cercetezi de unde vine (rîul) şi cum curge ! Sîrguieşte-te a-ţi vindeca 
piciorul tău (cel bolnav, pentru a merge bine) şi neputinţa ochiului tău 
ca să vezi lumina soarelui. Să nu cercetezi cîtă lumină are soarele şi 
în ce zodie răsare. Ceea ce ţi se dă spre folosinţă, primeşte ! 

(Pentru a vedea faptele minunate ale lui Dumnezeu) nu este ne¬ 
voie să te urci pe munţi şi să afli cîţi asini şi cîte sălbăticiuni pasc 
acolo. Priveşte pruncul ! Se apropie de sinul mamei, suge şi se hră¬ 
neşte. Nu ştie să cerceteze rădăcina sau izvorul, de unde vine acesta. 

El suge laptele şi goleşte tot sînul, însă după aceea sînul iarăşi se um¬ 
ple. Acest lucru nu-1 cunoaşte nici pruncul, nici mama lui, deşi laptele 
vine din toate mădularele ei. 

Dacă II cauţi pe Domnul în adîncuri, acolo ll afli pe El făcînd 
semne (minunate). Dacă ll cauţi în groapă, acolo îl afli pe El în mij¬ 
locul celor doi lei, păzind pe dreptul Daniel. Dacă II cauţi pe El în foc, 
acolo II afli, ajutînd pe robii Săi. Dacă ll cauţi pe El în munte, acolo 
11 afli împreună cu Moise şi Ilie. Deei, pretutindeni este : sub pămînt, 
deasupra cerurilor şi în noi. 

La fel şi sufletul, aproape de tine este, înăuntru şi în afara ta este. 
Pentru că unde voieşti, acolo este mintea ta : în ţări îndepărtate, la ră¬ 
sărit. la apus, sau în cer. 

13. Să căutăm, deci, în primul rînd, să avem în noi semnul şi pe¬ 
cetea Domnului. Pentru că în vremea judecăţii, atunci cînd se va face 
separarea (oamenilor de către) Dumnezeu, cînd toate neamurile pămîn- 
tului, (provenite din spiţa) lui Adam, se vor aduna, iar păstorul va che¬ 
ma turma sa, (atunci toţi) cîţi vor avea semnul, vor cunoaşte pe păs¬ 
torul lor, iar păstorul va cunoaşte pe cei care au pecetea Sa şi îi va 
aduna dintre toate neamurile. Aceştia vor auzi glasul Lui şi ll vor 
urma pe El. Lumea va fi împărţită în două (turme) : o turmă întune¬ 
cată va merge în focul cel veşnic şi alta luminoasă va merge către odih¬ 
na cea cerească. Pentru că (lucrul) pe care-1 avem acum în suflete, 
(atunci) se va descoperi, va lumina şi va îmbrăca întru slavă trupurile 
(noastre). 

14. După cum în timpul lunii Aprilie, rădăcinile îngropate în pâ- 
mînd odrăslesc şi dau la iveală frunze, flori şi fructe — şi se fac vădite 
atît rădăcinile cele bune, cît şi cele care dau spini — aşa (va fi) şi în 
ziua aceea : faptele pe care le-a săvîrşit fiecare cu trupul său se vor 

vădi şi se vor arăta atît cele bune cît şi cele rele. Atunci va avea loc 
judecata şi deplina răsplătire. 

Pe lingă hrana aceasta cea văzută, există o altă hrană (nevăzută). 
Atunci cînd Moise s-a suit pe munte, a postit 40 de zile. S-a suit om 
şi s-a coborît purtător de Dumnezeu. Iată, luăm seama la noi : dacă 
trupul nu este susţinut cu hrană, în puţine zile se prăpădeşte. Acesta, 
însă, 40 de zile postind ,s-a coborît mai puternic decît toţi. (S-a întîm- 
plat aceasta), pentru că trupul său a fost hrănit de Dumnezeu : (nu cu 
hrana cea văzută, ci cu altă hrană), cu o hrană cerească. Această hrană 
a fost Cuvîntul lui Dumnezeu. (Din cauza ei) chipul său era (plin) de 
slavă. Faptul care s-a întîmplat atunci era o preînchipuire (a lucruri¬ 
lor viitoare); slava aceea străluceşte acum, înlăuntru, în inimile creş¬ 
tinilor (iar la înviere va acoperi trupurile lor). Pentru că, la înviere, 
trupurile înviate, cu o altă îmbrăcăminte, (cu o îmbrăcăminte dumne¬ 
zeiască) vor fi acoperite, şi cu o hrană cerească se vor hrăni. 

15. întrebare: Ce înseamnă cuvintele : «Femeia să nu se roage 
cu capul descoperit» ? (I Cor. 11, 5). 

Răspuns: Pe vremea Apostolilor, femeile aveau, în loc de basma, 
pletele despletite. De aceea a venit Domnul şi Apostolii în lume ca s-o 
înveţe modestia. 

Femeia a devenit simbol al Bisericii. 

Şi după cum acelea, în vremea aceea, purtau în loc de basma ple¬ 
tele despletite, la fel şi Biserica îmbracă şi înfăşoară pe fiii ei cu veş¬ 
minte divine şi slăvite. 

Israelul cel de demult al Bisericii o adunare era, iar aceasta era 
adumbrită de Duhul; în loc de strălucire (Israeliţii) erau îmbrăcaţi in 
Duhul, deşi nu (totdeauna) ei L-au urmat. 

Cu cuvîntul Biserică se desemnează atît (un grup de) mai multe su¬ 
flete, cît şi un singur suflet. Pentru că sufletul, adunîndu-şi gîndurile 
devine Biserică a lui Dumnezeu. Zicînd că sufletul a venit în comuniu¬ 
ne şi s-a amestecat cu mirele, cel ceresc, înţelegem atît pe sufletele 
cele multe cît şi pe fiecare suflet în parte. Pentru că, profetul vorbind 
despre Ierusalim : «Te-am aflat pustiu şi gol şi te-am îmbrăcat » şi ce¬ 
lelalte, (Iez. 16, 6) ca despre o persoană a vorbit. 

16. întrebare . Ce înseamnă (cuvintele) pe care Marta le-a spus 
Domnului, referitor la Maria : «Eu cu multe mă nevoiesc, iar ea şade 
lingă Tine» (Luca 10, 40). 

Răspuns : Ceea ce Maria ar fi trebuit să răspundă Martei, (acel 
lucru), luîndu-i-o înainte, i-a răspuns Domnul : (i-a răspuns) că ea, 
(Maria), pe toate lăsîndu-le, s-a aşezat la picioarele Sale şi a lăudat pe 

Dumnezeu toată ziua. Şi ce recompensă a primit pentru iubirea ei ! Dar 
pentru ca cuvîntul lui Dumnezeu să-ţi fie şi mai clar, ascultă ! Dacă 
iubeşte cineva pe Iisus, li ascultă cu luare aminte cuvîntul ; şi nu 
numai îi ascultă cuvîntul, ci îl şi iubeşte. Şi rămînînd în iubire, Dumne¬ 
zeu se şi gîndeşte să răsplătească acel suflet pentru iubirea lui, deşi 
omul nu ştie ce-i va da Dumnezeu şi (prin urmare) ce va primi. Măriei, 
care îl iubea şi stătea la picioarele Lui, nu i-a dat ceva obişnuit, ci (i-a 
dat) o putere ascunsă, din însăşi fiinţa Lui. Pentru că cuvintele înseşi 
pe care Dumnezeu le grăia 5n linişte Măriei erau un anumit duh şi 
(conţineau) o anumită putere. Aceste cuvinte pătrunzînd în inimă, (pre¬ 
cum) sufletul în suflet şi duhul în duh, de putere dumnezeiască s-a um¬ 
plut inima ei. (Pătrunzînd în inimă), acea putere, în mod firesc, ră- 
mîne acolo şi devine un bun care nu se ia. De aceea, Domnul ştiind ce 
i-a dat, (Măriei), a zis (Martei) : « Maria, partea cea bună şi-a ales» (Luca 
10, 42). Mai pe urmă, însă cele ce făcuse cu plăcere Marta, slujind (pe 
Domnul), i-au adus şi ei acel dar. 

17. Ce este de mirare, dacă cei ce s-au apropiat şi s-au alipit cu 
trupul de Domnul au primit acea putere ? (Să ne amintim că şi atunci) 
cînd Apostolii vesteau cuvîntul (Evangheliei) s-a pogorît Duhul Sfînt 
peste cei ce credeau. Corneliu a primit putere de la cuvîntul pe care 
l-a auzit. Cu cît mai mult atunci cînd Domnul a vorbit fie Martei, fie 
lui Zaheu, fie femeii celei păcătoase — care despletindu-şi părul, şter¬ 
gea cu el picioarele Lui — fie samarinencii, fie tîlharului, cuvîntul Său 
a devenit putere şi Duhul Sfînt S-a amestecat cu sufletele lor. Şi în 
vremea noastră, cei ce iubesc pe Dumnezeu, cei ce părăsesc totul şi 
stăruiesc în rugăciune, află în ascuns (lucrurile) pe care nu le ştiu. 
Adevărul însuşi li se arată şi învaţă, potrivit cu dorinţa lor, (Pentru 
că Mîntuitorul a zis) : «Eu sînt Adevărul » (Ioan 14, 6). 

înainte de înviere, stînd în preajma Domnului, Apostolii au văzut 
semne mari (şi minunate ; au văzut) cum erau curăţiţi leproşii şi cum 
erau înviaţi morţii. Nu ştiau, însă, cum puterea cea divină petrece şi 
slujeşte în inima lor şi că ei trebuiau să renască 'duhovniceşte, să se 
unească cu Duhul cel ceresc şi să devină o zidire nouă. Ei iubeau pe 
Domnul pentru semnele pe care le făcea ; de aceea, Domnul le-a zis : 
De ce vă minunaţi de (aceste) semne ? Eu vă (voi) da o moştenire (mult 
mai mare), aşa cum nu este în toată lumea. 

18. Pînă în momentul cînd a înviat din morţi şi a ridicat trupul 
Său, pentru noi, mai presus de ceruri, ucenicii erau uimiţi de cuvinte¬ 
le Lui. Atunci însă, Duhul (Sfînt), Mîngîietorul, a intrat şi S-a ameste¬ 
cat cu sufletele lor şi Adevărul însuşi S-a descoperit sufletelor credin¬ 
cioase. 

Omul cel ceresc a venit în comuniune cu omul tău (cel pămîntesc). 

Toţi aceia care slujesc pe Dumnezeu cu osîrdie şi împlinesc totul 
din zel, credinţă şi iubire faţă de El, ajung la cunoaşterea adevărului. 
Pentru că Domnul se arată sufletelor lor şi-i învaţă purtarea Duhului 
S'fînt. 

Slavă şi închinăciune Tatălui şi Fiului şi Sfîntului Duh, în veci. 
Amin. 

OMILIA A XIII-A 

Ce rod pretinde Dumnezeu de la creştini ? 

Dumnezeu a creat pe toate cele ce se văd şi le-a dat oamenilor 
spre odihnă şi desfătare. (Le-a mai dat) acestora şi legea dreptăţii. însă 
de la venirea lui Hristos, Dumnezeu cere (de la oameni) alt fruct şi 
altă dreptate. (Şi anume) : curăţia inimii, conştiinţă bună, cuvinte fo¬ 
lositoare, gînduri curate şi bune, (într-un cuvînt) toate realizările sfin¬ 
ţilor. Pentru că zice Domnul : «De nu va prisosi dreptatea voastră mai 
mult decît a cărturarilor şi a fariseilor, nu veţi putea intra în împără¬ 
ţia cerurilor. în lege s-a scris: Să nu săvîrşeşti adulter », Eu, însă, vă 
spun vouă : nici să nu pofteşti (femeia aproapelui tău), nici să te mînii 
(pe el)» (Matei 5, 20 ş.u.). 

Deci, se cuvine ca acela care vrea să fie prieten al lui Dumnezeu 
să se ferească de întinăciunea păcatului şi de focul cel veşnic, care este 
în noi. Acest fapt ne face vrednici de împărăţia (lui Dumnezeu). 

Slavă îndurării şi bunei voiri arătată (către noi) a Tatălui şi a 
Fiului şi a Sfîntului Duh. Amin. 

OMILIA A XIV-A 

Cei care-şi îndreaptă cugetele şi mintea către Dumnezeu fac acest 
lucru îr. speranţa de a li se lumina ochii inimii. La rîndul Său, Dumne¬ 
zeu, pe unii ca aceştia (care-şi duc viaţa) în cea mai mare sfinţenie şi 
curăţie, îi învredniceşte de (descoperirea) tainelor Sale şi le transmite 
din harul Său. (în continuare se arată) ce trebuie să facem dacă vrem 
să obţinem bunurile cereşti. (Apoi), Apostolii şi Profeţii sînt asemănaţi 
cu razele soarelui, care intră pe fereastră. (în sfîrşit, în omilie se arată 
care este domeniul lui satan şi care este (domeniul) îngerilor, (con- 
ehizindu-se) că amîndouă sînt neperceptibile şi nevăzute. 

1. Toate lucrurile cele văzute, săvârşite în această lume, se fac cu 
speranţa împărtăşirii de (rezultatul) ostenelilor. Dacă cineva nu se bu¬ 
cură din plin de ^rezultatul) ostenelilor sale (munca) nu-i este de nici 
j un folos. Agricultorul seamănă cu speranţa (obţinerii) roadelor ; din 

cauza acestei nădejdi suferă osteneli. (Căci) zice (apostolul) : «Cel ce 
ară, ară cu nădejdea (că va obţine roade)» (I Cor. 9, 10); iar cel ce-şi 
ia soţie (face acest lucru) cu speranţa că va- avea moştenitor. Neguţă¬ 
torul apucă drumul mării şi este gata să moară pentru cîştig. La fel 
(se intîmplă) cu acela care se preocupă de împărăţia cerurilor, cu spe¬ 
ranţa de a i se lumina ochii inimii : se leapădă de lucrurile lumeşti şi 
stăruind în rugăciuni şi cereri, aşteaptă ca Domnul să vină, să i se 
arate şi să-l cureţe de păcatul care locuieşte întru el. 

2. (Unul ca acesta), însă, nu are încredere în ostenelile şi în pur¬ 
tarea sa, pînă cînd dobîndeşte cele sperate şi pînă când vine Domnul 
şi locuieşte în el, în toată simţirea şi lucrarea Duhului. Dar cînd gustă 
din bunătatea Domnului şi se desfată de roadele Duhului, cînd vălul 
întunericului se ridică şi i se arată lumina lui Hristos, atunci, încre¬ 
dinţat fiind că are cu el pe Domnul, (se bucură) cu bucurie mare, după 
cum neguţătorul se bucură atunci cînd cîştigă. (Pînă atunci), însă, are 
de dus luptă şi (este încercat de) teama de tîlhari şi de duhurile răută¬ 
ţii ; (trebuie să ia aminte) ca nu cumva trîndăvindu-se să piardă (rodul) 
ostenelii, pînă cînd se va învrednici de împărăţia cerurilor, de Ierusa¬ 
limul cel de sus. 

3. Să rugăm, deci, şi noi pe Dumnezeu să ne dezbrace de omul 
cel vechi şi să ne îmbrace în Hristosul cel ceresc, încă de acum, pentru 
că, umplîndu-ne de bucurie şi povăţuiţi fiind de El, să petrecem în li¬ 
nişte deplină. Domnul, pe cînd voia să ne inspire gustul împărăţiei 
(Sale), a zis : «Fără Mine nu puteţi să faceţi nimic» (Ioan 15, 5). Dar El 
şi prin Apostoli a ştiut să lumineze pe mulţi. Aceştia fiind creaturi, îi 
educau (pe oameni) ca pe nişte confraţi. 

A deveni frate şi fiu al lui Hristos, a se îndrepta inima şi cugetele 
către Dumnezeu, înseamnă a face ceva deosebit în comparaţie cu ceilalţi 
oameni. Atunci Dumnezeu ne pune în inimă, în taină, viaţa şi ajutorul 
(Său) şi i se oferă inimii cu încredere. Pentru că atunci cînd (omul) con¬ 
sacră lui Dumnezeu pe cele ascunse, adică mintea şi cugetele, cînd nu se 
preocupă, nici nu gîndeşte la altceva, ci (doar către Dumnezeu) se si¬ 
leşte, atunci Domnul îl învredniceşte de (descoperirea) tainelor, întru 
sfinţenie şi curăţie mare şi îi dă lui hrană cerească şi băutură duhov¬ 
nicească. 

4. După cum un om, avînd avere multă, robi şi fii, altă hrană dă 
robilor şi alta dă fiilor săi, născuţi din el; pentru că fiii moştenesc pe 
tatăl lor, stau la masă cu el şi sînt asemenea lui ; la fel şi Hristos, Stă- 
pînul cel adevărat — care pe toţi i-a creat şi hrăneşte (atît pe cei buni 
cît) şi pe cei răi şi nemulţumitori — pe fiii Săi, pe care i-a născut din 

\ El, cărora le-a transmis harul Său, în care Domnul a luat chip, îi face 

P 








CINCIZECI DE OMILII DUHOVNICEŞTI 


151 


CELE 


părtaşi la odihna, hrana şi băutura Sa, deosebit de ceilalţi oameni. (Mai 
mult decît atît), pe Sine însuşi se dă (spre a fi mîncat) de cei care tră¬ 
iesc în armonie cu (El), Tatăl lor, precum zice Domnul : «Cel ce mănîncă 
trupul Meu şi bea sîngele Meu, întru Mine rămîne şi Eu întru El şi moar¬ 
te nu va vedea» (Ioan 6. 54). Pentru că aceia care au moştenirea cea ade¬ 
vărată, sînt ca nişte fii născuţi din Tatăl cel ceresc şi petrec în casa Ta¬ 
tălui (lor), precum zice Domnul : « Robul nu rămîne în casă în veac, pe 
cînd Fiul rămîne în veac» (Ioan 8, 35). 

5. Deci, dacă şi noi voim a ne naşte din Tatăl cel ceresc, se cuvine 
să facem ceva mai mult decît ceilalţi oameni ; (să arătăm) sîrguinţă, luptă, 
zel, iubire, bună purtare, credinţă şi frică (de Dumnezeu) ; ca unii care 
voim să dobîndim nişte bunuri atît de mari şi să moştenim pe Dumne¬ 
zeu. «Pentru că Domnul este partea mea de moştenire şi a paharului 
meu» (Ps. 15, 5). 

In acest caz, văzînd Domnul bunăvoinţa şi răbdarea noastră, Se 
milostiveşte de noi. (Prin trimişii Săi) ne curăţă cu euvîntul cel ce¬ 
resc ; cugetele noastre cele pervertite şi moarte (în păcat) le ridică şi 
le învjază prin buna purtare şi învăţătura acestora. 

O creatură hrăneşte şi dă viaţă altei creaturi. 

Precum norii, ploaia şi soarele, creaturi fiind, dau viaţă boabelor 
de grîu şi de orz ; precum lumina pătrunde prin fereastă, iar soarele 
îşi slobozeşte razele peste tot pămîntul, la fel erau şi profeţii. Ei, însă, 
erau luminători doar ai casei lui Israel ; pe cînd Apostolii erau aştri 
care-şi trimiteau razele în toate părţile lumii. 

6. (După cum în lume) este (un loc), pămîntul, pe care locuiesc 
patrupedele şi un loc, aerul, în care umblă şi trăiesc păsările ; iar dacă 
acestea vor să stea şi să umble pe pămînt, vînătorii le prind ; şi un loc 
a] peştilor, apa mării ; şi fiecare (vieţuitoare) îşi are locuinţa, hrana, 
locuinţa, în locul unde s-a născut : pe pămînt, în apă, (sau în aer) ; la 
fel este un loc şi o patrie a lui satan, unde vieţuiesc, umblă şi se odih¬ 
nesc puterile întunericului şi duhurile răutăţii. Există, însă, şi un loc 
luminos al Dumnezeirii, unde umblă şi se odihnesc oştirile îngerilor 
şi duhurile sfinţilor. Dar nici locul cel întunecat (al lui satan) nu poate 
ti văzut cu ochii acestui trup, nici experiat (prin simţuri) ; nici locul cel 
luminos al Dumnezeirii nu poate fi văzut cu ochii trupeşti, nici expe¬ 
riat (prin simţuri). Celor duhovniceşti, însă, prin mijlocirea ochiului 
inimii, se arată atît locul satanic al întunericului, cît şi cel luminos al 
Dumnezeirii. 

7. Potrivit învăţăturii celor din afara (Bisericii), există munţi de 
foc şi în acel foc există animale asemănătoare cu oile. Pentru a le 
prinde, vînătorii fac roţi de fier, atîrnă de ele undiţe şi le aruncă în 

foc, pentru că ele au focul drept băutură, odihnă, creştere, loc de via¬ 
ţă şi toate celelalte. Dacă le introduce cineva în alt mediu, pier ; dacă 
îmbrăcămintea lor se murdăreşte, nu se spală în apă, ci în foc, iar 
aceasta se face mai curată şi mai albă. Asemenea (acelor vietăţi) sînt 
creştinii. Ei au acel foc ceresc drept mîncare şi (loc de) odihnă ; acel 
(foc) îi curăţeşte, îi spală şi le sfinţeşte inima ; acel foc îi face să creas¬ 
că ; acel foc este pentru ei aer şi viaţă. Dacă ies din el, sînt ucişi de 
duhurile cele viclene. Pentru că, după cum acele animale scoase din 
foc, mor ; după cum (mor) peştii (scoşi) din apă ; după cum patrupe¬ 
dele aruncate în mare se îneacă ; după cum păsările care se lasă pe 
pămint sînt prinse de vînători, la fel şi sufletul, care nu rămîne în lo¬ 
cul acela, se înăbuşe şi piere ; este prins de puterile duşmane şi nimi¬ 
cit dacă nu are acel foc divin drept mîncare şi băutură, îmbrăcăminte, 
curăţie a inimii şi sfinţenie a sufletului. Cît despre noi, să căutăm cu 
sîrguinţă şi (să aflăm) dacă am fost semănaţi în locul acela cel nevăzut 
şi dacă am fost sădiţi în via cea cerească. Slavă îndurărilor Sale. Amin. 

OMILIA A XV-A 

Această omilie învaţă amănunţit cum trebuie să se poarte sufletul 
faţă de mirele său, Iisus Hristos, Mîntuitorul lumii, (cum trebuie să 
trăiască) în sfinţenie, neîntinare şi curăţie. Cuprinde apoi unele ches¬ 
tiuni pline de multă învăţătură, cum este (aceea) dacă la înviere toate 
mădularele vor învia. (în sfîrşit, cuprinde) multe altele : despre rău, 
despre har, despre libertatea voinţei şi despre vrednicia neamului ome¬ 
nesc. 

1. Să ne închipuim că un bărbat foarte bogat, un împărat plin de 
slavă, îndrăgeşte o femeie săracă, ce nu are (altă avere) decît numai 
trupul ei şi o ia de soţie. Aceasta arată toată cinstea şi iubirea faţă de 
bărbatul ei. Şi iată că acea femeie săracă şi lipsită de toate, devine 
stăpînă peste întreaga avere a bărbatului ei. Dar dacă săvîrşeşte ceva 
ce nu trebuie şi se poartă cum nu trebuie în casa bărbatului ei, atunci, 
cu necinste şi cu ocară este dată afară ; (ieşind), ea îşi pune amîndouă 
mîinile pe cap, precum se spune în legea lui Moise despre femeia cea 
nesupusă, care nu foloseşte bărbatului ei. Atunci, dispreţuită fiind pen¬ 
tru nesocotinţa ei şi gîndindu-se ce bogăţie a pierdut şi din ce mărire 
a căzut, o cuprinde o adîncă întristare şi tulburare. 

2. La fel este şi cu sufletul, pe care Hristos, Mirele cel ceresc şi-l 
logodeşte cu mireasă — în vederea comuniunii tainice şi divine cu El 
— (sufletul care) gustă din bogăţia cea cerească. Se cuvine (ca acesta) 
să arate multă sîrguinţă pentru a se face plăcut mirelui său Hristos; 

:L „P 





CELE CINCIZECI DE OMILII DUHOVNICEŞTI 


153 


să îndeplinească cum trebuie slujba încredinţată lui de Duhul, să placă 
intru toate lui Dumnezeu, să nu-L întristeze cu nimic pe Duhul, să arate 
cuminţenia şi iubirea cuvenită către El, să se poarte bine în casa îm¬ 
păratului ceresc, potrivit harului care i s-a dat. (în cazul că se poartă 
aşa), iată că un astfel de suflet devine stăpân peste toate bunurile Dom¬ 
nului, iar slava Dumnezeirii îmbracă trupul Său. Dacă, (din contră), 
gieşeşte cu ceva, dacă în slujba (încredinţată lui) săvîrşeşte ceva ce nu 
trebuie, dacă face cele ce nu plac (Mirelui), nu ascultă de voia Lui, nici 
nu colaborează cu harul Duhului, care se află în el, atunci este dezbrăcat 
de cinste şi (este îmbrăcat) cu ocară, este îndepărtat de la (izvorul) vieţii, 
ca unul care s-a făcut nevrednic de acesta şi de comuniunea cu împăra¬ 
tul cel ceresc. Atunci, întristarea şi durerea încearcă pe toţi sfinţii şi pe 
puterile cele raţionale pentru acest suflet : îngerii, puterile, apostolii, 
profeţii şi martirii plîng pentru el. 

3. Şi după cum — aşa cum zice Domnul — «bucurie se face în 
cer pentru un păcătos care se pocăieşte» (Luca 15, 7), tot aşa întristare 
multă şi plîngere se face în cer pentru un suflet care cade de la viaţa 
cea veşnică ; după cum, atunci cînd pe pămînt moare un om de seamă, 
este dus la groapă de către fraţii, rudele, prietenii şi cunoscuţii săi cu 
cîntece (funebre), cu plînset şi tînguire, tot aşa, pentru sufletul acela 
(care se pierde) plîng şi se tînguiesc toţi sfinţii. La aceasta se referă 
undeva Scriptura, cînd zice : «A căzut bradul, întristaţi-vă cedrii » (Zah. 
11, 2). Atîta timp cît Israel părea că place Stăpînului — deşi ni¬ 
ciodată n-a plăcut pe cît ar fi trebuit — un nor îl adumbrea, un stîlp 
de foc îi lumina calea, marea s-a văzut despicîndu-se înaintea lui şi 
apa limpede a izvorît (pentru el) din piatră. Dar cînd mintea şi voia 
lor s-a abătut de la Dumnezeu, atunci ei au fost lăsaţi în seama şerpi¬ 
lor şi a duşmanilor lor, care i-au dus în robii cumplite şi i-au supus 
la încercări amare. Acelaşi lucru se întîmplă şi cu sufletele noastre şi 
acest lucru este arătat, în chip tainic, la profetul Ieremia. (Vorbind) 
despre un astfel de suflet, (prezentat) în chipul Ierusalimului, Duhul 
zice • «Te-am găsit gol şi pustiu, cu apă te-am spălat de necurăţia ta 
cu haină te-am îmbrăcat, brăţări am pus la mîinile tale şi te-ai făcut 
vestit între toate neamurile. Făină de grîu, untdelemn şi miere ai mîn- 
cat, dar în cele din urmă ai uitat de binefacerile Mele, te-ai dus după 
amanţii tăi şi te-ai tăvălit în ruşine» (Iez. 16, 6). 

4. Aşa ceartă Duhul pe sufletul (acela) care, prin har a cunoscut pe 
Dumnezeu, (pe acel suflet) care a fost curăţit de păcatele sale de mai 
înainte, a fost împodobit cu podoabele Duhului, s-a împărtăşit de hrana 
voinţa şi dragostea cuvenită faţă de Hristos, Mirele cel ceresc. (Un 
astfel de suflet) este îndepărtat şi despuiat de viaţa de care cîndva se 

făcuse părtaş. Pentru că satan poate să se ridice, să se războiască şi să 
doboare şi pe cei ce au ajuns la un înalt grad (de desăvîrşire), pe cei 
care au cunoscut pe Dumnezeu în har şi putere. Se cuvine, deci, să ne 
luptăm şi să ne păzim (de uneltirile celui viclean) şi cu toată înţelep¬ 
ciunea şi frica «să lucrăm mmtuirea noastră » (Filip. 2, 12), precum 
s-a scris. (Voi toţi), cîţi v-aţi făcut părtaşi ai Duhului lui Hristos, să 
nu vă arătaţi dispreţuitori (faţă de El) în nici un lucru, fie mic, fie 
mare, şi să nu insultaţi harul Duhului, pentru ca să nu pierdeţi viaţa, 
ai cărei părtaşi deja v-aţi făcut. 

5. (Cele spuse) le voi adeveri iarăşi cu pilda altui om. Atunci cînd 
un sclav intră în palat să slujească, el intră gol, (fără instrumente), 
dar primeşte din vasele împăratului şi cu acestea îi slujeşte. Se cu¬ 
vine, însă ca el să fie cu multă luare aminte, ca să nu servească la 
masă precum nu trebuie, (adică) să nu aducă la masa împăratului alte 
bucate în locul celor rînduite — ci să le aducă după rînduială (la în¬ 
ceput) pe cele dintîi, (apoi) pe cele din urmă. Dacă, însă, din neştiinţă 
sau neatenţie nu slujeşte pe împărat precum se cuvine, el se face vi¬ 
novat de moarte şi se află în pericol. Tot aşa şi sufletul, care slujeşte 
lui Dumnezeu în har şi duh, are trebuinţă de mult discernămînt şi 
cunoaştere, ca nu cumva să greşească faţă de vasele lui Dumnezeu, adică 
faţă de Duhul, (şi ca nu cumva) voia lui să nu concorde cu harul. 
Pentru că există o slujire în Duh, care se săvîrşeşte în chip tainic în 
omul cel lăuntric. Domnul este slujit de suflet cu vasele sale, adică cu 
propriul Său Duh. Fără vasele Sale, adică fără har este imposibil să 
slujească cineva lui Dumnezeu, adică să împlinească întru totul voia 
lui Dumnezeu. 

6. Chiar şi cînd primeşte harul, şi atunci (sufletul) trebuie să arate 
înţelepciune şi discernămînt. Cerîndu-le, şi acestea i le dă Dumnezeu, 
ca să-L slujească, după cuviinţă, în Duh. Se cuvine, însă, să nu se lase 
stăpînit de răutate şi să greşească, sau abătut de neştiinţă, îndrăzneală 
sau neglijenţă să calce voia Stăpînului şi să facă ceea ce nu trebuie. 

Pentru că pe un astfel de suflet îl aşteaptă pedeapsa, plînsetul şi 
moartea. Acest lucru îl spune şi dumnezeiescul Apostol, (zicînd) : «Ca 
nu cumva altora propovăduind, eu însumi să mă prefac netrebnic» 
(I Cor. 9, 27). 

Vezi, deşi era Apostol al lui Dumnezeu, cîtă teamă avea ? Să-L 
rugăm, deci, pe Dumnezeu, noi, cîţi ne-am împărtăşit de harul Său, 
(să ne întărească) să-L slujim după voia Lui şi să nu vieţuim cu cuget 
defăimător ; pentru ca, vieţuind după voia Lui şi aducîndu-I slujbă 
duhovnicească după voia Lui, să moştenim viaţa cea veşnică. 

7. Se întîmplă ca atunci când cineva este bolnav să aibă celelalte 
mădulare sănătoase : un ochi să vadă un alt mădular (să-şi împlinească 
slujba), dar celelalte mădulare să sufere. La fel este şi în cele duhov¬ 
niceşti : este posibil să aibă cineva sănătoase trei mădulare ale duhului, 
dar să nu fie desăvîrşit. Vezi cîte trepte şi grade ale duhului, (ale de- 
săvirşirii) există ! (Atîtea) în cîte feluri se desface şi se subţiază răul, 
iar aceasta nu odată (se întîmplă). 

Toate pronia şi iconomia Domnului ; faptul că răsare soarele, că 
(există) toate creaturile, (toate) s-au făcut, pentru a alcătui o împărăţie 
a păcii şi înţelegerii, pe care o vor moşteni oei aleşi. 

8. Datori sînt, deci, creştinii să se lupte în orice privinţă şi să nu 
judece pe nimeni : nici pe desfrînata care-i stă în cale, nici pe păcătoşi, 
nici pe cei fără rînduială, ci să privească la toţi cu gînd nevinovat şi 
ochi curat, să devină pentru ei un fapt firesc şi obişnuit acela de a nu 
defăima pe nimeni, de a nu osîndi, de a nu urî sau de a iscodi pe cineva. 

De vezi pe cineva cu un ochi, să nu-1 judeci în inima ta, ci să-l priveşti 
ca pe un om sănătos ; pe cel ciung să-l priveşti ca şi când n-ar fi ciung ; 
pe cel şchiop ca şi cînd (ar merge) drept ; pe cel paralitic ca şi cînd ar 
fi sănătos. Pentru că aceasta înseamnă să ai inima curată ; (anume) 
văzînd pe păcătoşi şi bolnavi, să-i compătimeşti şi să arăţi îndurare faţă 
de ei. Se întîmplă ca şi sfinţii Domnului să vină la teatru şi să pri¬ 
vească amăgirea lumii. Dacă după omul lor cel din afară se arată privind 
la cele ce se întîmplă în lume, după omul cel lăuntric vorbesc cu 
Dumnezeu. 

9. Cei ce aparţin acestei lumi, au de la duhul rătăcirii înclinarea 
de a cugeta la cele pămînteşti; pe cînd creştinii au altă voinţă, un alt 
cuget şi (aparţin) altui veac şi altei cetăţi. Duhul lui Dumnezeu s-a 
împărtăşit inimilor lor, iar ei calcă în picioarele cel potrivnic. Pentru 
că s-a scris : «Vrăjmaşul cel din urmă, care va fi nimicit, este moartea» 

(I Cor. 15, 26). Cei ce se tem de Dumnezeu sînt stăpîni peste toate, 
pe cînd cei slabi în credinţă şi păcătoşii sînt întru totul înrobiţi : pe 
ei locul îi arde, piatra şi sabia îi ucide, iar în cele din urmă demonii 
stăpînesc peste dînşii. 

10. întrebare: Oare la înviere toate mădularele înviază ? Dum¬ 
nezeu aşa a promis (că toate vor învia) şi la El toate sînt cu putinţă ; 
însă pentru slăbiciunea şi mintea omenească acest lucru pare cu nepu¬ 
tinţă. Că după cum Dumnezeu, luînd colb şi pămînt, a alcătuit o altă 
natură, pe aceea a trupului, cu multele lui elemente, ca : păr, piele şi 
oase, care nu se aseamănă cu pămîntul; şi după cum un ac, pus în foc 
îşi schimbă culoarea şi devine foc, fără ca natura fierului să fie înlă¬ 
turată, ci aceasta se află la un loc cu focul; la fel (va fi) şi la înviere : 

toate mădularele vor învia şi «nici un jir de păr nu se va pierde» (Luca 
21, 18), precum s-a scris : Şi toate vor deveni luminoase, toate vor fi 
scăldate şi se vor schimba în lumină şi foc. Dar nu precum zic unii, că 
vor deveni foc şi natura lor nu va mai fi. Ci, (zicem noi), Petru va fi 
Petru, Pavel va fi Pavel şi Filip va fi Filip. Fiecare, plin de Duhul, va 
rămîne în propria-i natură şi în propriul ipostas. Dacă am admite că 
dispare natura, că nu mai există Petru, nici Pavel, ci că pretutindeni 
şi în toate este Dumnezeu, atunci (ar trebui să admitem) că nici cei ce 
merg în iad nu simt pedeapsa, nici cei ce merg în împărăţia (lui Dum¬ 
nezeu nu simt) binefacerea. 

11—12. Să presupunem că există o grădină cu tot felul de pomi 
roditori : cu peri, meri, vie încărcată cu frunze şi fructe şi că grădina, 
pomii şi frunzele s-ar schimba şi ar lua altă înfăţişare, ar deveni lumi¬ 
noase ; tot aşa şi oamenii se vor schimba la înviere şi vor deveni mădu¬ 
larele lor sfinte şi luminoase. (Pînă atunci), oamenii lui Dumnezeu sînt 
datori să se pregătească de luptă şi cazne. După cum un tînăr viteaz, 
atunci cînd se luptă, suportă rănile şi se apără, la fel şi creştinii sînt 
datori să suporte necazurile (venite) din afară şi războiul cel dinăuntru 
şi fiind loviţi să învingă prin răbdare. Aşa este calea creştinismului : 
unde este Duhul Sfînt, acolo vine, ca o umbră, prigoana şi lupta. Iată, 
profeţii, în care, de asemeni, lucra Duhul, au fost prigoniţi de cei de 
un neam cu ei. Domnul, care era «oalea şi adevărul» (Ioan 16, 6), nu 
de alt neam, ci de ai săi, de poporul său Israel a fost prigonit şi răs¬ 
tignit. La fel şi Apostolii. Dar, din vremea răstignirii, Duhul Sfînt, 
Mîngîietorul, a ieşit (de la ei) şi a venit la creştini. Prin urmare, (în 
vremurile de demult) nimeni dintre iudei n-a fost prigonit, ci numai 
creştinii (cei dintre ei) au suferit martiriu. Acest lucru nu trebuie să 
mire, petnru că este necesar ca adevărul să fie prigonit. 

13. întrebare ; (Este adevărat ceea ce) spun unii că răul vine din 
afara (omului) şi dacă vrea omul nu-1 primeşte, ci-1 respinge ? 

Răspuns: După cum (atunci) cînd şarpele a vorbit Evei, şi (ea) 
ascultîndu-1, acesta a intrat înlăuntru (ei), la fel şi acum păcatul, care 
este în afară, intră înlăuntru omului, din cauza supunerii lui (faţă de 
el) ; păcatului i se dă puterea şi libertatea şi pătrunde în inimă. Deci 
cugetele (cele rele) nu vin din afară, ci dinlăuntrul inimii. Pentru că 
spune Apostolul : «Vreau ca bărbaţii să se roage fără mine şi (fără) 
cugete viclene» (I Tim. 2, 8). Şi evanghelistul : «Din inimă ies cugetele 
(cele rele)». (Matei 15, 19). De aceea, pregăteşte-te de rugăciune, cer- 
cetează-ţi inima şi mintea, hotărăşte-te să înalţi către Dumnezeu o ru¬ 
găciune curată. Ia aminte să nu te împiedice nimic de la aceasta. (Vezi) 
dacă rugăciunea (ta) este curată şi dacă mintea ta este preocupată (doar) 

de Domnul, aşa cum (mintea) agricultorului (este preocupată) de ogorul 
său, a bărbatului de soţia sa, a neguţătorului de neguţătoria sa. Cînd 
îţi pleci genunchii la rugăciune, nimic altceva să nu preocupe gîndu- 
rile tale. 

14—15. Insă tu zici : Venind Domnul şi (fiind răstignit), «a osîndit 
păcatul » (Rom. 8, 3) pe cruce, iar acesta nu mai este înlăuntru. (Dar 
nu este aşa), ci după cum un ostaş, depunîndu-şi armele în casa cuiva, 
are dreptul să intre şi să iasă cînd vrea din casa aceea ; la fel şi păcatul 
are (încă) puterea să grăiască (omului) în inimă. Pentru că s-a scris : 
«A intrat satan în inima lui Iuda» (Luca 22, 3). Tu zici că o dată cu 
venirea lui Hristos, a fost osîndit păcatul şi că după botez răul nu mai 
află condiţii de a isca gînduri în inima (omului) ; ignorezi, însă, faptul 
că mulţi dintre cei care au primit botezul, de la venirea Domnului pînă 
acum, au avut uneori cugete viclene ? Nu s-au abătut unii dintre ei la 
deşertăciuni, la desfrînare şi îmbuibare ? Oare, toţi cîţi au intrat în 
Biserică au şi inima curată ? Nu aflăm că după botez multe păcate se 
săvîrşesc şi mulţi păcătuiesc ? Deci, şi după botez tîlharul poate să 
intre (în suflet) şi să facă ceea ce vrea. S-a scris : «Să iubeşti pe Domnul 
Dumnezeul tău din toată inima ta» (Deut. 6, 5). Tu, însă, zici : II iubesc 
şi am pe Duhul Sfînt. (însă te întreb) : Te gîndeşti, îl Iubeşti şi îl 
doreşti (mereu) pe Domnul ? Eşti preocupat (de aceste simţăminte) ziua 
şi noaptea ? (Numai) dacă ai o astfel de iubire, eşti curat. Dacă n-o ai, 
caută atunci cînd îţi vin cugete pămînteşti şi viclene, dacă nu cumva 
înclini către ele ; vezi ca totdeauna sufletul tău să fie preocupat de 
iubirea şi darul lui Dumnezeu. Pentru că gîndurile la cele lumeşti atrag 
mintea spre cele pămînteşti şi stricăcioase şi nu-i permit să iubească 
pe Dumnezeu sau să-şi amintească de El. 

Adesea vine la rugăciune (omul) cel simplu, îşi pleacă genunchii 
şi mintea lui intră într-o odihnă (de nedescris). Şi cu cît (mintea) sfre¬ 
deleşte şi se adînceşte (în tainele lui Dumnezeu), pe atît zidul răutăţii 
care-i stă în cale, se dărîmă. (în cele din urmă) el ajunge să vadă şi să 
priceapă (lucrurile cele mai presus de fire, ajunge) acolo unde nu pot 
ajunge cei puternici, cei înţelepţi şi retorii, (ajunge) să priceapă sub¬ 
limitatea minţii lui. (Şi aceasta), pentru că se preocupă de tainele di¬ 
vine ; iar acela care nu are experienţă, nu ştie să examineze perlele, 
nici nu ştie să le preţuiască. De aceea creştinii dispreţuiesc lucrurile 
slăvite pe pămînt şi le socotesc pe acestea gunoi, atunci cînd le com¬ 
para cu acelea ale majestăţii (divine) care lucrează în noi. 

16. întrebare ; Poate, oare, să cadă un om care are harismă ? 

Răspuns : Dacă este neglijent, cade ; pentru că duşmanii niciodată 
nu se liniştesc şi niciodată nu se dau în lături de la război. (In ceea 

ce te priveşte), cu atît mai mult se cuvine să nu încetezi a căuta pe 
Dumnezeu. Dacă eşti neglijent, mare îţi va fi paguba, chiar dacă ţi se 
pare că eşti încercat în taina harului. 

17. Întrebare: Oare rămîne harul după ce omul cade ? 

Răspuns: Dumnezeu vrea să-l readucă pe om la viaţă şi-l în¬ 
deamnă să plîngă şi să se pocăiască. Ei stăruie ca omul să se tînguie 
şi să se pocăiască, pentru că acesta trebuie să se pocăiască pentru pă¬ 
catele pe care le-a săvîrşit odinioară. 

18. întrebare ; Oare cei desăvîrşiţi vor avea de înfruntat necazuri 
şi războaie sau vor fi întru totul lipsiţi de griji ? 

Răspuns: Duşmanul nu încetează a duce război cu fiecare ; satan 
este neîndurător şi urăşte pe oameni. El nu pregetă să ducă război 
împotriva tuturor oamenilor ; dar nu în aceeaşi măsură se năpusteşte 
asupra lor. 

Guvernatorii şi prefecţii plătesc impozite împăratului, însă privind 
la averea, la aurul şi argintul lor, dau contribuţia din cele ce prisosesc 
şi n-o socotesc pagubă. La fel şi cel ce face milostenie, nu socoteşte 
aceasta niciodată o pagubă 

Dar unul, sărac fiind şi lipsindu-i şi pîinea cea de toate zilele, nu 
poate plăti acea dajdie şi este biciuit; un altul este torturat pînă la 
moarte ; iar un altul este condamnat pentru un singur cuvînt şi este ucis. 

La fel şi creştinii sînt amarnic încercaţi şi răvăşiţi de păcat. Dar 
ei sînt de neclintit în luptă, se arată înţelepţi, dispreţuiesc puterea po¬ 
trivnicului şi sînt fără primejdie în această privinţă. Ei nu se clatină 
şi sînt siguri de mîntuirea lor, pentru că s-au exersat în războiul cu 
răutatea şi au căpătat experienţă. Avînd pe Dumnezeu cu ei, sînt con¬ 
duşi şi întăriţi (de El). 

19. Alţii însă, nefiind încă deprinşi, de îndată ce vine asupra lor 
un necaz şi se iscă război, cad şi se pierd. 

Cei ce merg într-o cetate, vrînd să vadă pe cunoscuţi şi pe cei dragi 
lor, chiar dacă întîlnesc mulţi (oameni) în pieţe, nu se lasă opriţi de 
aceştia, pentru că şi-au pus în gînd să se întîlnească cu prietenii. Iar 
cînd ajung la casa acestora, bat la uşă şi strigă, iar cei dragi lor le 
deschid, bucurîndu-se. Desigur, dacă ar zăbovi prin pieţe, ar fi luaţi 
in rîs de trecători, uşa ar rămîne închisă şi nimeni nu le-ar deschide. 
Tot aşa şi cei ce doresc să ajungă la Hristos, Stăpînul nostru, Cel iubit 
cu adevărat, trebuie să le socotească de nimic şi să le dispreţuiască pe 
toate celelalte. 

Cei ce intră în palatul împăratului, fie că sînt guvernatori sau 
prefecţi, sînt stăpîniţi de teamă mare, atunci cînd dau răspunsuri, ca 
nu cumva greşind în cuvîntul lor să fie pedepsiţi. Cei de la ţară, însă, 

şi cei simpli, care n-au văzut niciodată pe conducător, sînt fără grijă. 
La iei este lumea aceasta de sub cer, de la împăraţi pînă la cei săraci. 
Cei ce nu cunosc slava lui Hristos se îngrijesc doar de cele lumeşti şi 
nu se gîndeşte cineva degrabă la ziua judecăţii. Dar cei ce se apropie 
cu gîndul de altarul lui Hristos, unde este tronul Lui, şi rămîn pentru 
totdeauna înaintea Lui, sînt totdeauna cu frică şi cu cutremur, ca să 
nu greşească ceva faţă de sfintele Lui porunci. 

20. Şi după cum bogaţii pămîntului, deşi au multe roade strînse 
in hambarele lor, muncesc în fiecare zi tot mai mult, pentru a avea 
provizii îndeajuns şi a nu duce lipsă — pentru că dacă se încrede în 
bogăţia depozitată în hambare şi nu mai adună alta, consumînd-o pe 
aceasta, ajung numaidecît la sărăcie şi mizerie, de aceea se ostenesc 
şi strîng provizii ca să nu ajungă în lipsă — ; la fel este şi în creşti¬ 
nism, cînd cineva gustă din harul lui Dumnezeu. Pentru că s-a spus : 
«Gustaţi şi vedeţi că bun este Domnul » (Ps. 33, 9). Gustarea aceasta 
înseamnă (împărtăşirea cu) puterea Duhului, care lucrează în inimă. 

Toţi aceia care sînt fii ai luminii şi slujitori ai Testamentului celui 
nou în Duhul Sfînt, nu învaţă nimic de la oameni, pentru că sînt «în¬ 
văţaţi de Dumnezeu » (I Tim. 4, 9). Harul însuşi scrie în inimile lor 
legile Duhului. De aceea, ei nu sînt nevoiţi să alerge numaidecît la 
Scripturile cele scrise cu cerneală pentru a afla (voia lui Dumnezeu), 
pentru că harul lui Dumnezeu scrie legile Duhului şi tainele cele cereşti 
pe tablele inimii ; iar inima stăpîneşte şi domneşte peste tot trupul. 
Cînd harul ia în stăpînire inima, devine stăpîn peste toate mădularele 
şi (peste toate) cugetele. Pentru că acolo (în inimă) este mintea şi toate 
cugetele sufletului şi încrederea lui. De aceea străbate harul prin toate 
mădularele trupului. 

21. La fel este cu cei ce sînt fii ai întunericului ; (de data aceasta, 
însă, nu harul, ci) păcatul stăpîneşte peste inima (lor) şi pătrunde în 
toate părţile. « Pentru că din inimă ies cugete viclene» (Matei 15, 19). 
(Păcatul) se răspîndeşte şi întunecă omul. (Sînt unii) care afirmă că 
răul nu este oploşit şi nu creşte o dată cu omul; (într-adevăr, mulţi 
dintre ei) nu se îngrijesc de ziua de mîine, nici n-au vreo poftă tru¬ 
pească. La un timp, răul încetează să-i mai tulbure şi nu le mai trezeşte 
vreo poftă, încît pot să asigure cu jurămînt că în ei nu se mai nasc 
patimi. Dar, peste puţin timp, ard de pofte şi se arată sperjuri. Pentru 
că, după cum apa trece prin canal, la fel trece păcatul prin inimă şi 
prin cugete. In cele din urmă, păcatul triumfă asupra celor ce tăgă¬ 
duiesc acest fapt, iar ei sînt daţi de ruşine. Pentru că răul se străduieşte 
să nu se arate si să fie ascuns în inima omului. 

22. Cînd iubeşte cineva pe Dumnezeu şi Dumnezeu îşi arată iu¬ 
birea faţă de el. Odată ce îl află credincios, Dumnezeu îi adaugă cre¬ 
dinţa cea cerească, iar acesta se face de două ori om. 

Pentru ca (omul) să-I aducă jertfe lui (Dumnezeu) cu mădularele 
sale, Dumnezeu pune în sufletul acestuia ceva asemănător din mădu¬ 
larele sale, aşa încît toată lucrarea, iubirea şi rugăciunea acestuia să 
fie curate. 

Mare cinste i s-a dat omului ! Iată, cît de minunat este cerul şi 
pămîntul, soarele şi luna, dar Domnul n-a binevoit să se odihnească 
întru ele, ci numai în om. Pentru că omul depăşeşte în vrednicie pe 
toate creaturile ; aş îndrăzni să zic, nu numai pe cele văzute, ci şi pe 
cele nevăzute, adică duhurile slujitoare. Pentru că nu despre arhanghelii 
Mihail şi Gavriil a zis (Dumnezeu) : «Să facem pe om după chipul şi 
asemăiwrea Noastră» (Gen. 1, 26), ci despre partea cea raţională a 
omului, adică despre sufletul cel nemuritor. (Despre îngeri atît) s-a 
scris : « Oşti de îngeri stau în jurul acelora, care se tem de Dînsul » 
(Ps. 34, 8). 

Deci, creaturile cele văzute, (oamenii) poartă în ele ceva de natura 
cea neschimbătoare. 

23. Cerul, soarele, luna şi pămîntul odată pentru totdeauna au 
fost întemeiate, dar Domnul n-a binevoit (să Se odihnească) întru ele ; 
acestea nici nu pot să se schimbe din starea în care s-au făcut, nici 
nu vor (să facă aceasta). 

Tu, însă, eşti (făcut) după chipul şi asemănarea lui Dumnezeu. Şi 
după cum Dumnezeu are voie liberă şi face ceea ce vrea : — (de exem¬ 
plu) dacă vrea, El are putere să trimită pe cei drepţi în iad şi pe cei 
păcătoşi în rai ; dar nu voieşte, nici nu face aceasta, pentru că Domnul 
este drept; la fel şi tu ai voie liberă, iar dacă vrei să te pierzi (poţi 
s-o faci) pentru că ai fire schimbătoare, dacă vrei să huleşti (pe cineva), 
să faci otrăvuri şi să ucizi pe cineva, nimeni nu-ţi stă în cale, nici nu 
te împiedică. Iar dacă vrea cineva, (poate) să se supună lui Dumnezeu, 
să meargă pe calea dreptăţii şi să-şi stăpînească poftele. Pentru că 
mintea poate să biruie năvălirile răutăţii şi poftele c^le ruşinoase. 

24. Dacă într-o casă mare, în care se află tacîmuri de aur, podoabe 
de aur, lucruri de argint, veşminte diferite, aur şi argint, tinerii şi 
tinerele care le îngrijesc îşi înfrînează gîndul (de a le sustrage) şi de 
teama omenească de stăpînii lor, se opun poftei (de a le avea), deşi 
firea lor, dominată de păcat le doreşte pe toate ; cu cît mai mult, acolo 
unde este teama de Dumnezeu, mintea trebuie să se opună şi să se 
lupte cu răutatea care se ţine de ea. (Mai ales) că Dumnezeu ţi-a po¬ 
runcit (să împlineşti doar) lucruri posibile. 

Natura animalelor necuvîntătoare este unitară. Astfel (spunîndu-se 
că) şarpele este (fiinţa) amarnică şi veninoasă, (atunci) toţi şerpii sînt la 
fel; că lupul este deprins să răpească, (atunci) toţi lupii fac la fel; că 
mielul, blînd fiind, este sfîşiat, (atunci) toţi mieii sînt la fel; că po¬ 
rumbelul este fără vicleşug şi fără răutate, (atunci) toţi porumbeii sînt 
la fel. 

Dar cu omul nu este la fel. (între oameni) unul este ca lupul care 
răpeşte, altul ca mielul care este sfîşiat. Şi unul şi altul se nasc din 
neamul omenesc. 

25. Unul nu se limitează la femeia lui şi desfrînează ; altul, însă, 
nu lasă nici măcar să se nască pofta în inima lui. Unul răpeşte (bunu¬ 
rile) aproapelui, altul, din respect faţă de Dumnezeu şi (bunurile) sale 
le împarte (celor lipsiţi). 

Vezi cît de schimbătoare este natura (omenească) : (în unii) înclină 
spre rău, (în alţii) spre bine. Este în stare să săvîrşească pe oricare 
din cele două fapte ; astfel poate conlucra atît cu binele, cît şi cu răul, 
cu harul divin şi cu puterea potrivnică; ea nu este constrînsă (de 
nimic). Atîta timp cît Adam a trăit în curăţie, a fost stăpîn pe cugetele 
sale, însă de cînd a călcat porunca, (o povară ca) nişte munţi greu de 
suportat s-a aşezat pe mintea lui. Cugetele răutăţii amestecîndu-se (cu 
cele proprii) s-au făcut ca ale sale ; (ba am zice) că nici unul nu mai 
este al său, pentru că (toate) sînt în stăpînirea răutăţii. 

26. Prin urmare, eşti dator să cauţi făclia care luminează şi să 
afli cugetele cele curate. Pentru că acestea sînt cele naturale, pe care 
le-a făcut Domnul. 

Cei care au crescut lîngă mare au învăţat să înoate, iar atunci cînd 
se iscă valurile şi furtunile, ei nu sînt uimiţi. La fel sînt şi creştinii. 

Şi după cum mintea unui copil de trei ani nu poate cuprinde şi 
înţelege (cele ce pricepe) mintea unui retor desăvîrşit pentru că între 
ei mult timp se interpune ; la fel şi creştinii; asemenea unor porunci 
privesc pe cele ale lumii, potrivit cu măsura harului (care li s-a dat). 
Pentru că ei sînt străini în această lume. Cetatea şi odihna alta este ; 
(mîngîierea lor) este mîngîierea Duhului; lacrimile, tristeţea şi sus¬ 
pinul ; lacrimile sînt pentru ei desfătare, iar cînd se bucură şi se 
veselesc sînt cuprinşi de teamă. Sînt ca nişte oameni ce-şi au sîngele 
în mîna lor. Ei nu se încred în ei înşişi şi nu cred că sînt ceva. Ei sînt 
dispreţuiţi şi defăimaţi de toţi oamenii. 

27. Să presupunem că un împărat încredinţează averea sa unui 
(om) sărac. (Săracul) care o primeşte spre păstrare, nu o consideră pe 
aceasta ca fiind a sa, ci totdeauna îşi recunoaşte sărăcia şi nu îndrăz¬ 
neşte să risipească (nimic) din comoara străină. Un lucru îi vine mereu 

în minte (şi anume) pe lingă faptul că este o comoară străină, i-a fost 
încredinţată de împăratul cel prea puternic, iar acesta o ia de la ei 
atunci cînd vrea. La fel trebuie să cugetăm şi noi, cei ce avem harul lui 
Dumnezeu ; să ne smerim şi să mărturisim sărăcia noastră. Pentru că, 
după cum cu cel sărac, care primeşte comoara împăratului, şi îşi pune 
nădejdea în comoara străină, ca într-o comoară proprie, şi inima i se 
umple de trufie, (atunci cînd) împăratul îşi ia de la el comoara, el, cel 
căruia i se încredinţase comoara spre păstrare, rămîne sărac ca mai 
înainte ; la fel (se întîmplă eu) cei ce au (primit) harul : dacă se mîn- 
dresc şi se semeţesc cu inimile lor. Domnul ia de la ei harul Său, iar 
aceştia rămîn aşa precum erau înainte de a-1 fi primit de la Domnul. 

28. Insă unii, deşi au harul în ei, sînt amăgiţi de păcat şi nu ştiu. 
Să presupunem că într-o casă se află un tînăr şi o tînără ; măgulită 
(de cuvintele) lui, ea cedează, desfrînează cu el şi este alungată. La fel 
(face) şi groaznicul şarpe al păcatului care se află la un loc cu sufletul ; 
îl îmbie şi aţîţă, iar dacă sufletul cedează, se face părtaş cu răutatea 
cea netrupească a duhului (celui rău), adică un duh se uneşte cu altul, 
iar cel ce cedează şi primeşte cugetul celui rău în inima lui comite 
adulter. întru aceasta constă lupta ta : să nu desfrînezi în gîndurile 
tale, să duci război înlăuntrul tău împotriva minţii (care iscă gînduri 
rele), să nu asculţi (de ea), nici să nu îngădui răutăţii (să intre) în 
cugetul tău. Dacă Domnul va afla în tine această pregătire, te va primi 
în împărăţia Sa în ziua cea de pe urmă. 

29. Sînt unele lucruri, pe care Domnul aşa le rînduieşte, ca să nu 
rămînă nearătate harul şi misiunea Sa. Sînt însă altele pe care le în¬ 
găduie şi le dirijează, pentru ca omul să fie încercat şi experimentat 
şi ca să se arate libera lui voinţă. Pentru că cei ce sînt în ispite nu 
pierd împărăţia cerurilor. Aflîndu-se, deci, în împrejurări grele, creş¬ 
tinii nu trebuie să fie mîhniţi, nici întristaţi, ci să socotească mai de 
preţ sărcia decît bogăţia, postul mai de preţ decît desfătarea, ocara mai 
de preţ decît slava. Şi dacă se întîmplă să aibă parte de acele lucruri 
care sînt preţuite în această viaţă, care aduc mulţumire trupească, 
(precum este) bogăţia, sllava şi desfătarea, se cuvine să nu se înfrupte 
din acestea, ci să le evite, precum focul. 

30. (Să luăm aminte la cele ce se întîmplă) sub ochii noştri. Dacă 
un popor mic se ridică împotriva unei împărăţii, nu se osteneşte îm¬ 
păratul însuşi să intre în luptă, ci trimite pe soldaţi împreună cu 
comandanţii lor şi aceştia poartă războiul. Insă dacă se ridică un popor 
foarte mare, care poate să distrugă împărăţia, (atunci) împăratul însuşi, 
împreună cu sfetnicii săi merge să strîngă oaste pentru război. (Refe- 
rindu-ne acum la iconomia mîntuirii), vezi cîtă cinste (ţi s-a dat), 

omule ! Dumnezeu S-a pornit cu oastea Sa, adică cu îngerii şi cu duhu¬ 
rile cele sfinte, şi a venit întru întîmpinarea ta, ca să te izbăvească din 
moarte. întăreşte-te, deci, şi adu-ţi aminte cîtă grijă s-a arătat faţă 
de tine. 

Să luăm (un alt) exemplu din viaţa omenească, întrucît sîntem 
încă în viaţă. Să presupunem că un împărat întîlneşte un (om) sărman, 
plin de răni şi nu se ruşinează cu el, ci îi pune leacuri pe răni şi-l 
vindecă, îl aduce în palatul său, îl îmbracă cu porfiră, (îi pune pe cap) 
diademă şi îl aşază la masa lui. La fel (a făcut) şi Hristos, împăratul 
cel ceresc : venind către omul cel grav bolnav, l-a vindecat şi l-a făcut 
părtaş la masa Sa cea împărătească. (A făcut) aceasta fără a-i sili voinţa, 
ci numai îndemnîndu-1 l-a adus la o astfel de cinste. 

31. Pentru că în Evanghelie' este scris : Domnul a trimis pe robii 
Săi să cheme pe cei ce vor (să vină la cină) şi să spună : Iată, prînzul 
meu este gata ; dar cei chemaţi au refuzat (să vină), zicîndu-i unul că 
şi-a cumpărat o pereche de boi ; altul că şi-a luat soţie (Luca 14, 
17—20 ; Matei 22, 4). 

Vezi, cel ce a chemat era gata, pe cînd cei chemaţi au refuzat (să 
vină). Prin urmare, ei înşişi s-au făcut cauza pierderii lor. 

Cît de mare este vrednicia creştinilor ! Iată Domnul a pregătit 
împărăţia pentru ei şi i-a chemat să intre, dar (mulţi dintre ei, pre¬ 
ocupaţi de griji lumeşti) nu vor (să intre). 

Cît priveşte bunul pe care trebuie să-l moştenească, pe bună drep¬ 
tate poate să spună cineva că este mai presus (de orice vrednicie ome¬ 
nească); dacă toţi oamenii, de cînd a fost plăsmuit Adam, pînă la sfur¬ 
situl lumii s-ar fi războit cu satan şi ar fi îndurat necazuri, n-ar fi 
făcut nimic vrednic de slava ;pe care o vor moşteni. Pentru că ei vor 
împăraţi împreună cu Hristos în vecii, la nesfîrşit. 

Slavă celui ce aşa (de mult) a iubit sufletul (nostru) încît pe ■ Sine 
S-a dat pentru el şi s-a încredinţat Lui! 

Slavă generozităţii Sale ! 

32. Luînd în considerare lucrurile care se văd, iată noi toţi fraţii, 
care ne aflăm (aici), avem acelaşi chip şi înfăţişare a lui Adam. (însă 
ne întrebăm) : oare şi întru ascuns, în lucrurile cele lăuntrice, avem 
noi toţi o singură inimă şi o singură voinţă ? Alcătuim noi un tot, sîn¬ 
tem noi toţi buni şi temători de Dumnezeu? (Nu), deşi toţi sîntem 
la un loc şi părem (a forma) o unitate ; deşi toţi avem înfăţişarea lui 
Adam, unii dintre noi sînt părtaşi cu Hristos şi cu îngerii Lui, iar alţii 
sînt părtaşi cu satan şi cu demonii. Vezi cum omul cel lăuntric, firea 
cea raţională este altceva decît cel din afară ?. Cu toţii părem că sîntem 

una, dar unii sînt cu Hristos şi cu îngerii Lui, alţii cu satan şi cu du¬ 
hurile cele necurate. 

Inima are un adine nemărginit, în care se află săli de ospeţe şi 
odăi de dormit, uşi, pridvoare, multe locuri de serviciu şi ieşiri. Acolo 
este laboratorul dreptăţii şi al nedreptăţii ; acolo este moartea şi viaţa, 
acolo este neguţătoria cea bună şi cea rea. 

33. Să presupunem că există un palat impunător, că acesta se 
pustieşte şi se umple de morţi şi de mult miros urît; la fel este şi 
inima, palatul lui Hristos : geme de mare necurăţire şi de mulţimea 
duhurilor necurate. Se cuvine, deci, ca acesta să fie reconstruit şi reîn¬ 
noit, iar cămările sale pregătite. Pentru că împăratul Hristos vine acolo, 
împreună cu îngerii şi cu duhurile cele sfinte, să Se odihnească, să 
locuiască, să umble şi să aşeze împărăţia Sa. 

Să presupunem deasemeni, o corabie cu multă rinduială : acolo 
căpitanul pe toţi îi conduce şi rînduieşte, pe unii dojenindu-i, iar pe 
alţii învăţîndu-i. Tot aşa este şi inima, care are (drept) căpitan mintea, 
conştiinţa care cenzurează cugetele care se acuză sau se apără. Pentru 
că zice (Apostolul) : «Cugetele se acuză sau se apără între ele» 
(Rom. 2, 15). 

34. Vezi că conştiinţa nu aprobă acele ginduri care se supun pă¬ 
catului, ci numaidecît le mustră. Ea nu minte, pentru că ce ar spune 
în ziua judecăţii ?, ci dă mărturie (despre adevăr) ca una care tot¬ 
deauna mustră. 

Să ne închipuim o trăsură, cu animale (de tracţiune), cu hăţuri, 
toate sub conducerea unui vizitiu ; cînd vrea acesta îi imprimă elan, 
iar cînd vrea o opreşte ; în sfîrşit, unde vrea acesta, acolo se duce, pen¬ 
tru că întreaga trăsură se supunea lui. La fel este şi inima : ea are 
multe cugete proprii firii, cugete ce sînt legate de ea, iar mintea şi 
conştiinţa mustră şi conduce inima, potolind cugetele firii, care se nasc 
în ea. Pentru că sufletul are multe mădulare, dar el este unul. 

35. Că de cînd a călcat Adam porunca, şarpele a intrat şi s-a făcut 
stăpîn al casei, şi este pe lingă sufletul (propriu-zis) ca un al doilea 
suflet. Pentru că zice Domnul : « Oricine nu se leapădă de sine şi nu-şi 
urăşte sufletul său, nu este ucenicul Meu» (Luca 14, 26). «Cel ce-şi 
iubeşte sufletul său îl va pierde» (Ioan 12, 25). Pentru că păcatul in- 
trînd în suflet, s-a făcut mădularul lui, s-a lipit de omul cel trupesc 
şi (de aceea) se nasc în inimă multe cugete necurate. Deci, cel ce face 
voia sufletului său, voia inimii o face, pentru că sufletul se împleteşte 
şi se amestecă (cu ea). Pe cînd acela care îşi supune sufletul său, se 
mînie pe sine şi pe poftele care se cuibăresc în el, este asemenea celui 
ce biruie şi supune cetatea duşmanilor săi. Acela a ajuns (la desăvîrşire), 

la măsurile cele bune ale Duhului ; a ajuns cu ajutorul puterii divine, 
un om curat, superior lui însuşi. Unul ca acela se îndumnezeieşte, se 
face fiu al lui Dumnezeu şi primeşte pecetea cea cerească în sufletul 
său. Pentru că aleşii Lui sînt unşi cu untdelemnul cel sfinţitor şi se 
lac demnitari şi împăraţi. 

36. O astfel de fire are omul, că ajungînd în adîncul răutăţii şi 
robind păcatului, (el poate) să se întoarcă la ceea ce este bine ; (pe de 
altă parte), cel unit cu Duhul Sfînt şi îmbătat de (frumuseţile) cereşti, 
poate să se întoarcă la cele rele. Să presupunem că o femeie îmbrăcată 
în zdrenţe, flămîndă, după multă trudă ajunge la demnitatea împără¬ 
tească ; se îmbracă cu porfiră, i se pune coroană pe cap şi devine soţia 
împăratului. (La un moment dat) îşi adutoe aminte de mizeria (în care 
a trăit) mai înainte şi vrea să revină la cele de demult, dar nu se în¬ 
cumetă să revină la ruşinea de mai înainte, pentru că ar fi o nebunie. 
La fel şi cei ce au gustat din harul divin şi «s-au făcut părtaşi ai Duhu¬ 
lui» (Evr. 6, 4), dacă nu iau aminte la ei, sînt lipsiţi (de har) şi devin 
mai răi decît atunci cînd nu erau în Biserică. (Aceasta), nu pentru că 
Dumnezeu; ar fi schimbăcios sau slab, sau că Duhul s-ar stinge, ci 
pentru că oamenii înşişi nu se potrivesc cu harul; de aceea, ei se abat Şi 
cad într-o mulţime de rele. Deci, aceia care au gustat din acel dar, le au 
pe amîndouă în ei : bucuria şi mîngîierea, frica şi cutremurul, veselia 
şi tristeţea. Ei se întristează pentru ei şi pentru (neamul lui) Adam, 
pentru că una este firea oamenilor. însă lacrimile sînt pentru unii ca 
aceştia pîine, iar, tristeţea este dulceaţă şi odihnă. 

37. Iar dacă vezi pe unul că se mîndreşte şi este îngîmfat pentru 
că s-a împărtăşit de har, chiar dacă face semne şi învie morţii, să nu-1 
crezi ; (unul ca acesta) nu are sufletul smerit, nu este sărac cu duhul, 
nu se lasă dispreţuit şi este înşelat de răutate fără să ştie. Pentru că 
specificul creştinului acesta este : cel care este încercat înaintea lui 
Dumnezeu se sileşte să se ascundă faţă de oameni. Chiar dacă are toate 
comorile împăratului, el le ascunde şi totdeauna spune : «Eu sînt sărac. 
Această comoară nu este a mea. Cineva mi-a dat-o, iar atunci cînd 
vrea, o ia de la mine». Iar dacă cineva zice : «Sînt bogat, ajunge, am 
cîştigat (destul), nu mai am nevoie (de nimic)», un astfel (de om) nu 
este creştin, ci vas al rătăcirii şi al diavolului. Pentru că desfătarea 
cu Dumnezeu este fără saţ şi cu cît mai mult gustă cineva şi mănîncă 
(din El), cu atît este mai flămînd. Astfel de oameni au o dorinţă şi o 
iubire nepotolită faţă de Dumnezeu şi cu cît se silesc ca să crească şi 
să sporească (în această stare) cu atît mai mult se socotesc săraci 
şi lipsiţi, ca unii care nu posedă nimic. Acesta spune : «Nu sînt vrednic 
ca soarele să strălucească deasupra mea». Acesta este semnul (distincţiei) 

al creştinului : smerenia. Deci, de zice cineva : «Ajunge/ sînt îndestu¬ 
lat», acela este un înşelător şi un mincinos. 

38. După cum trupul Domnului, atunci cînd s-a suit pe munte 
a fost slăvit şi s-a transformat în strălucire divină şi intr-o lumină 
nemărginită, la fel vor fi slăvite trupurile sfinţilor şi vor străluci. Şi 
după cum slava cea dinlăuntru a lui Hristos i-a acoperit truplil şi 
(acesta) a strălucit, la fel şi în cazul sfinţilor, puterea lui Hristos care 
este înlăuntru lor, în ziua aceea se va revărsa în afară peste trupurile 
lor. Pentru că, încă de acum, ei participă cu mintea lor la natura, fiinţa 
şi natura Lui. Că s-a scris : «Cel ce sfinţeşte şi cei ce se sfinţesc 
dintr-Unul sint (toţi)» (Evr. 2, 11). Şi : «Slava pe care Mi-ai dat-o. Eu 
le-am dat-o lor» (Ioan 17, 22). Şi după cum dintr-un singur foc se 
aprind multe făclii (iar acestea sînt la fel), în mod firesc trupurile 
sfinţilor, fiind mădulare ale lui Hristos, devin de aceeaşi (natură) ca 
şi a lui Hristos. 

39. întrebare : Cum devin creştinii superiori primului Adam, în¬ 
dată ce acela era nemuritor şi avea trupul şi sufletul nestricăcios, pe 
cînd aceştia mor şi se strică ? 

Răspuns: Moartea cea adevărată înlăuntru s-a ascuns şi este; 
omul cel lăuntric a murit. Acela, însă, care s-a mutat, în cele lăuntrice, 
din moarte la viaţă, trăieşte cu adevărat în veac şi nu moare. Chiar 
dacă trupurile unor astfel de oameni se descompun pentru un timp, 
ele se vor scula iarăşi, întru slavă, pentru că sînt sfinţite. De aceea 
zicem că moartea creştinilor este somn şi odihnă. 

Dacă, însă, omul ar fi nemuritor şi după trup, toată lumea văzînd' 
acest lucru extraordinar — că trupurile creştinilor nu se strică — ar 
face binele nu de bună voie, ci dintr-o oarecare constrîngere. 

40. Dar pentru aceasta Dumnezeu rînduieşte astfel lucrurile şi are 
loc descompunerea trupurilor, ca să se vădească şi să cunoască odată 
întru totul liberul arbitru pe care Dumnezeu l-a dat oamenilor de la 
început şi să se arate că de voia omului depinde să se întoarcă spre 
bine sau spre rău. Nici cel desăvîrşit (nu este împins de vreo putere) 
la săvîrşirea binelui, după cum nici cel ce s-a afundat în păcat şi s-a 
făcut vas al diavolului prin care toată lumea a fost condamnată, nu 
este legat de vreo necesitate pentru a săvîrşi răul; chiar şi acesta are 
libertatea de a deveni vas al alegerii şi vieţii. La fel şi cei «îmbătaţi» 
de divinitate, deşi plini şi încătuşaţi de Duhul Sfînt, nu sînt constrînşi 
de vreo putere, ci au libertatea de a se întoarce şi de a face ceea ce 
vor în acest veac. 

41. întrebare : Răul se împuţinează şi se dezrădăcinează pe înde¬ 
lete, pe măsură ce omul progresează în har, sau îndată ce (omul) în¬ 
cepe să progreseze, răul este dezrădăcinat ? 

Răspuns: După cum embrionul din pîntecele mamei nu devine 
deodată om, ci pe îndelete capătă chipul (omului) şi se naşte ; dar nici 
atunci nu este desăvîrşit, ci trebuie să crească vreme de mulţi ani ca 
să devină bărbat; şi după cum seminţele de orz şi grîu nu prind rădă¬ 
cini îndată ce sînt puse în pămînt, ci trebuie să treacă îngheţuri şi 
viscole şi abia la vremea rînduită să dea spic ; şi (după cum) cel ce 
sădeşte un păr, nu culege numaidecît roade, la fel (se întîmplă) în cele 
duhovniceşti — unde există atîta înţelepciune şi fineţe — omul creşte 
cîte puţin, (pînă) «ajunge bărbat desăvîrşit, la vîrsta maturităţii » (Efes. 
6, 12). (Lucrurile) nu sînt precum zic unii : «îmbracă-te, dezbracă-te». 

42. Cel ce vrea să înveţe carte, merge (mai întîi la un dascăl) şi 
învaţă semnele (alfabetului ; după ce le-a învăţat) şi devine primul 
(între colegii săi), merge la şcoala latină, unde este (primit) ca ultimul 
dintre toţi. Cînd (şi aici îşi însuşeşte disciplinele predate) şi devine 
primul, merge la şcoala publică, fiind (primit) şi acolo ca ultimul dintre 
toţi, ca un începător. Cînd aici ajunge un erudit, este (totuşi) un înce¬ 
pător şi ultimul dintre toţi juriştii ; dar cînd aici devine primul, atunci 
ajunge funcţionar superior. (în sfîrşit), cînd ajunge guvernator, îşi ia 
ca ajutor un asesor. Deci, dacă în lucrurile cele văzute există atîtea 
trepte de înaintare, cu cît mai mult în (cunoaşterea) tainelor cereşti 
(trebuie) să fie şi să se înmulţească treptele ! Numai cel ce trece (bi¬ 
ruind) multe încercări şi ispite devine desăvîrşit. 

Creştinii, care cu adevărat au gustat din har şi au în mintea şi 
inima lor semnul crucii, aceştia, de la împăraţi pînă la cerşetori, pe 
toate le socotesc gunoi şi împuţiciune. Ei ştiu că toată lumea cea pă- 
mîntească, comorile împăratului, slava şi vorbele înţelepte sînt ca o 
nălucire, n-au bază trainică, ci sînt trecătoare. Orice se află sub cer, 
este dispreţuit de ei. 

43. Pentru ce ? Pentru că au dobîndit (acele bunuri) neobişnuite 
şi minunate, care sînt mai presus de ceruri, care nu se află nici în 
comorile împăraţilor, nici în înţelepciunea cuvintelor, nici în slava lu¬ 
mească, nici în vrednicii sau bogăţie, (pentru că) au în omul lor cel 
lăuntric pe Domnul şi Creatorul tuturor, ca o avere ce nu se trece, ci 
care rămîne. Creştinii ş'tiu că sufletul este mai de preţ decît toate crea¬ 
turile, pentru că numai omul a fost făcut după chipul şi asemănarea 
lui Dumnezeu. Iată, cît de imens este cerul şi pămîntul, (cît de) mi¬ 
nunate sînt creaturile din ele, (cît de) mari sînt corpurile lor ! Peştii 

I enormi ai mării, munţii, animalele sălbatice, sînt, după cum se văd, 

mai puternice decît omul. Cu toate acestea, omul este mai de preţ decît 
toate (aceste) creaturi, pentru că numai întru el a binevoit (să Se odih¬ 
nească) Dumnezeu. 

Ia aminte, deci (omule), la vrednicia ta, vezi cît eşti de preţuit; 
că venind Dumnezeu însuşi pe pămînt, pentru întîmpinarea şi izbăvirea 
ta, te-a aşezat mai presus de îngeri. 

44. Au venit, oare, îngerii să te mîntuiască ? (Nicidecum), ci Fiul 
Împăratului — (care deasemeni era) împărat —, a făcut sfat cu Pă¬ 
rintele Său şi trimis fiind Cuvîntul S-a îmbrăcat cu trup şi ascunzîn- 
du-şi dumnezeirea Sa — pentru ca prin cel asemănător, cel asemenea 
să se mîntuiască —, şi-a pus sufletul Său pe cruce. Cîtă iubire (a ară¬ 
tat) Dumnezeu pentru omul Cel nemuritor a preferat să se răstigneas¬ 
că pentru tine ! Vezi, dar, « cit de mult a iubit Dumnezeu lumea, că pe 
(însuşi) Fiul Său, Cel Unul-Născut L-a dat pentru ea» ! (Ioan 3, 16). 
«Oare nu ne va dărui, împreună cu El şi toate (bunurile)» ? (Rom. 8. 
32). Zice undeva : «Amin zic vouă, peste toate ale Sale ll va pune» 
(Matei 24, 47). 

In altă parte arată că îngerii sînt slujitori ai sfinţilor. Astfel, pe 
cînd Elisei era în munţi, şi au venit împotriva lui cei de alt neam, 
(văzîndu-i) copilul (care-i slujea) a zis : « Vin mulţi împotriva noastră, 
iar noi sîntem singuri». Dar Elisei i-a răspuns : «Nu vezi oşti şi mul¬ 
ţimi de îngeri care (stau) împrejurul nostru si ne ajută ?» (IV Regi 
6, 14). 

Vezi cum Stăpînul, împreună cu mulţimi de îngeri stă în preajma 
robilor Săi ? Cît (de valoros) este sufletul şi cît de mult a fost cinstit 
de Dumnezeu ! Dumnezeu îl caută împreună cu îngerii, ca să-l facă 
părtaş la împărăţia Sa ! După cum şi satan îl vrea să fie de partea sa ! 

45. După cum, în viaţa de toate zilele împăratul nu este slujit de 
oameni (obişnuiţi, proveniţi) din gloată, ei de (oameni) arătoşi şi bine 
educaţi, la fel şi în palatul cel ceresc, slujesc împăratului celui ceresc 
(doar) aceia care sînt fără prihană, neîntinaţi, şi cu inima curată. Şi 
după cum în palat stau în legătură cu împăratul (numai) fete prea fru¬ 
moase şi neîntinate, la fel şi în cele duhovniceşti, sufletele cele împo¬ 
dobite cu toate frumoasele însuşiri, (stau) în comuniune cu împăratul 
cel ceresc. Dacă în viaţa de toate zilele, (trebuind) ca un dregător să 
meargă şi să stea într-o casă şi întîmplîndu-se ca acea casă să nu fie 
curată, (numaidecît) se repară, se împodobeşte şi se varsă aromate în 
ea ; cu atît mai mult casa sufletului, în care Domnul Se odihneşte, tre¬ 
buie să fie frumos împodobită, pentru ca să poată să intre şi să se 
odihnească acolo cel neîntinat şi fără de prihană ! Pentru că în astfel 
de inimă Se odihneşte Dumnezeu şi toată Biserica cea cerească. 

46. După cum în viaţa de toate zilele, atunci cînd un părinte are 
averi şi anume diademe şi pietre preţioase, le ascunde în locuri taini¬ 
ce şi le păstrează pentru fiul său cel iubit, căruia i le şi dă ; la fel (şi 
întru cele duhovniceşti) : Dumnezeu a încredinţat sufletului averea şi 
lucrurile lui de preţ. 

In viaţa de toate zilele, atunci cînd se iscă război, vine la luptă 
împăratul împreună cu oastea lui, şi dacă oastea lui este mai mică şi 
mai slabă, îndată trimite solie şi propune pace. 

Şi dacă un popor foarte mare vine împotriva altuia egal cu el, şi 
un împărat împotriva altui împărat — să presupunem pe cel al Perşi¬ 
lor, împotriva celui al Romanilor — atunci este necesar ca ambii îm¬ 
păraţi să se înfrunte cu toate ostile lor. 

Acum, ia aminte care este vrednicia ta ! Dumnezeu (însuşi), îm¬ 
preună cu oştirile Sale, adică cu îngerii şi cu duhurile, S-a pornit la 
luptă împotriva vrăjmaşului, ca să te izbăvească de la moarte. Pentru 
tine, deci, a venit Dumnezeu. 

47. Să presupunem că un împărat întîlneşte un cerşetor, avînd 
lepră pe toate mădularele sale, că nu se ruşinează, ci îi pune leacuri 
pe răni, îl vindecă, îl aduce la masa sa, îl îmbracă cu porfiră şi îl face 
împărat; la fel a făcut Dumnezeu cu neamul oamenilor : a spălat ră¬ 
nile acestora, i-a vindecat şi i-a dus în cămana cea cerească. Mare este 
vrednicia creştinilor ! Atît de mare încît ou nimic nu se poate compara ! 

Dar dacă devine uşuratic şi se lasă sedus de răutate, atunci el se 
aseamănă unei cetăţi fără ziduri. Tîlharii intră cînd vor în ea şi ne¬ 
împiedicaţi (de nimeni) o pustiesc şi o pîrjolesc. La fel se întîmpiă dacă 
eşti neglijent şi nu iei aminte la tine : duhurile răutăţii intră (în tine) 
îţi distrug şi pustiesc mintea, împrăştiindu-ţi gîndurile în veacul acesta. 

48. Mulţi (oameni), care cultivă ştiinţa şi sînt iscusiţi în lucrurile 
cele din afară (celor duhovniceşti), îngrijindu-se (să ducă) o viaţă co¬ 
rectă, socotesc acest lucru desăvîrşire ; ei nu se apleacă spre inimă şi 
nu văd relele care cuprind sufletul. Or, mintea cea din iâuntru, izvo¬ 
dind răutatea, (devine) rădăcina ei în mădulare : deci, tîlharul este în 
casă, adică puterea cea potrivnică. Deci, puterea potrivnică (omului) 
este (de natură) mentală. Dacă cineva nu dă luptă împotriva păcatu¬ 
lui, răutatea care zace în el, din cauza abundenţei ei, se revarsă puţin 
cîte puţin şi duce pe om să săvîrşească păcate făţişe. Pentru că răul este 
ca o gură de izvor care ţîşneşte mereu. 

Tu, însă, sileşte-te să opreşti torenţii răutăţii, ca nu cumva în mii 
de rele căzînd să devii ca un ieşit din minţi. Vei fi întocmai ca un no¬ 
bil bogat şi fără grijă, pe care slujbaşii şi subalternii principelui îl ri¬ 
dică cu faţa, îl duc înaintea acestuia şi-i zic : Eşti acuzat de crimă şi 

condamnat la moarte. De frica veştii el îşi pierde raţiunea şi se face ca 
un ieşit din minţi. 

49. Aşa, deci, să gîndeşti despre duhurile răutăţii. Pentru că lu¬ 

mea cea văzută, de la împăraţi pînă la cerşetori, este în (continuă) tulbu¬ 
rare, în dezordine şi luptă şi nimeni dintre aceştia nu cunoaşte cauza. 
Or, este vădit că răul, care a intrat (în lume) prin neascultarea lui 
Adam, este centrul (tuturor relelor) şi cauza morţii. Pentru că păcatul 

care a intrat (prin Adam) fiind ca o putere şi esenţă raţională a lui 

satan, a semănat toate relele : el acţionează în ascuns în omul cel lă¬ 
untric şi în minte şi se luptă cu gîndurile. Oamenii nu ştiu că fac aces¬ 
tea împinşi de o putere străină, socotesc că acestea sînt lucruri fireşti 
şi că din socotinţă proprie fac acestea. Insă, cei ce au în mintea lor 
pacea lui Hristos şi sînt iluminaţi de El, ştiu de unde vin acestea. 

50. Lumea suferă de patima vicleşugului şi nu ştie. (Această pati¬ 

mă) este ca un foc necurat care aprinde inima, străbate toate mădula¬ 
rele şi incită pe oameni la destrăbălări şi la nenumărate rele. Cei ce 
se lasă gîdilaţi şi prinşi de plăcere săvîrşesc desfrîul (mai întîi) în lă- 
untru, în inima lor ; dar după ce răul prinde rădăcini, ei cad în des- 
frîu şi pe faţă. Acelaşi lucru să gîndeşti şi despre iubirea de arginţi, 
despre slava deşartă, despre mîndrie, despre invidie şi despre mînie. 
Să presupunem că cineva este invitat la cină şi i se servesc bucate 

multe. Numaidecît, păcatul îl împinge să se înfrupte din toate, iar su¬ 

fletul, lăsîndu-se prins de plăcere, se îngreuiază. 

Munţi greu de suportat sînt patimile ; în mijlocul lor sînt potop 
de balauri, de fiare veninoase şi de tîrîtoare. După cum un chit înghite 
un om în pîntecele său, la fel şi păcatul înghite sufletele. (Patimile) 
sînt flăcări de foc ce mistuiesc şi săgeţi arzătoare ale celui viclean. 
Pentru că spune Apostolul : «Ca voi să puteţi stinge săgeţile cele arză¬ 
toare ale celui viclean » (Efes. 6, 16). Pentru că răul a prins rădăcini şi 
şi-a pus temelie în suflet. 

51. Insă cei înţelepţi atunci cînd patimile se trezesc, nu ascultă (de 
ele), ci mai degrabă se mînie pe poftele cele rele şi se fac duşmanii 
lor. (In acest caz), satan (care) doreşte mult să se sălăşluiască şi să se 
odihnească în suflet, atunci cînd sufletul nu i se supune, în multă 
strîmtoare şi necaz se află. 

Sînt unii, ţinuţi de puterea divină, care atunci cînd văd un tînăr 
alături de o femeie, cugetă unele lucruri, dar mintea lor nu se înti¬ 
nează nici nu săvîrşeşte înlăuntru (lor) păcatul Dar nu trebuie să-şi 
pună cineva prea mare încredere în unul ca acesta. Sînt, însă alţii în 
care (pofta) s-a stins şi a încetat; este adevărat, aceştia au ajuns la 
talia celor mari (şi desăvîrşiţi). 

După cum neguţătorii se coboară goi în adâncul mării, spre moar¬ 
tea (care-i pîndeşte din) apă, pentru ca să găsească acolo mărgăritarele 
(necesare), pentru a împodobi coroana şi porfira împărătească ; la fel 
şi monahii : ies goi din lume, se coboară în adîncul mării răutăţii şi în 
abisul întunericului, pentru ca să culeagă şi să aducă la suprafaţă pie¬ 
trele cele scumpe care împodobesc coroana lui Hristos, Biserica cea ce¬ 
rească, veacul cel nou, cetatea cea luminoasă şi poporul cel îngeresc. 

52. După cum într-o mreajă (aruncată în apă) cad multe feluri de 
vietăţi, însă cele nefolositoare se aruncă iarăşi în mare ; la fel şi mrea¬ 
ja harului peste toţi se întinde şi caută odihnă. Dar oamenii nu ascul¬ 
tă, de aceea se aruncă iarăşi în abisul întunericului. 

După cum, pentru a găsi aurul, se cerne mult nisip, iar după ce 
se găseşte, este asemenea unor grăunţe foarte mici de mac ; la fel (se 
întîmplă şi printre oameni) : mulţi sînt încercaţi, însă puţini rămîn. 

Cei care slujesc la împărăţie sînt cunoscuţi, ca şi cei care îi îm¬ 
pletesc cuvîntul de laudă ; la fel sînt cunoscuţi cei săraţi cu sarea cea 
cerească şi cei ce grăiesc din comorile Duhului. 

Sînt cunoscute vasele întru care binevoieşte Dumnezeu, cărora le 
dă harul Său ; (sînt cunoscuţi) şi aceia care primesc cu multă răbdare 
puterea sfinţitoare, (pe care) Domnul, (le-o transmite), după cum, în 
chip felurit, voieşte. 

Deci, cel ce vorbeşte, dacă nu este condus de lumina şi înţelep¬ 
ciunea cerească, nu poate să-şi întemeieze mintea pe o credinţă depli¬ 
nă ; pentru că sînt felurite voirile (oamenilor) ; unele duc la război, 
altele la odihnă. 

53. Să presupunem că există o cetate pustie şi că cineva vrea s-o 
rezidească ; acesta dărîmă numaidecît zidurile surpate şi căzute, apoi 
începe să sape, iar pe locurile săpate să pună temeliile şi să ridice con¬ 
strucţia ; (el lucrează) dar casa nu apare îndată. 

Sau că cineva vrea să amenajeze o grădină în locuri pustii şi pli¬ 
ne de bălării : mai întîi curăţă (locul), îl împrejmuieşte cu gard, iar în 
cele din urmă plantează. Plantele cresc iar după multă vreme, grădina 
aduce roade ; la fel şi intenţiile oamenilor : după călcarea poruncii s-au 
părăginit, s-au pustiit şi s-au umplut de mărăcini. Pentru că a zis Dum¬ 
nezeu omului : « Spini şi pălămidă iţi va rodi ţie pâmîntul » (Gen. 3, 18). 

Deci, este nevoie de multă trudă şi osteneală, pentru ca să caute 
şi să pună cineva temelia (dreptei vieţuiri ; este nevoie de efort) pînă 
ce în inimile oamenilor va veni un foc, care va începe să mistuie spinii. 

în felul acesta (oamenii) încep a se sfinţi, slăvind pe Tatăl, pe Fiul 
şi pe Sfîntul Duh, în veci. Amin. 

OMILIA A XVI-A 

Oamenii cei duhovniceşti se află sub ispite şi necazuri ; acestea 
izvorăsc din primul păcat, (din păcatul lui Adam). 

1. Toate fiinţele cele raţionale, mă refer la îngeri, la suflete şi la 
demoni, au fost făcute de Creator simple şi fără răutate. Că unele din¬ 
tre ele s-au abătut către ceea ce este râu, (acest fapt) s-a datorat voin¬ 
ţei lor libere. Urmînd propriei voinţi, ele s-au abătut de la gîndul cel 
drept. 

Dacă zicem că aşa au fost făcute de Creator, atunci zicem (şi) că 
Dumnezeu, care a aruncat pe satan în foc, este un judecător nedrept. 

Unii dintre eretici susţin că materia este fără început, că este ră¬ 
dăcină, (adică element original), că rădăcina este putere, o putere ase¬ 
menea celei a lui Dumnezeu. Faţă de o astfel (de părere) poţi pe bună 
dreptate să întrebi : atunci care este cea care biruie ? (Vor răspunde 
că) in mod necesar va învinge puterea lui Dumnezeu. Or, (în acest caz), 
cel învins nu mai este egal după timp şi putere (cu învingătorul). 

Cei care susţin că răul are ipostas, (are esenţă), nu ştiu nimic. (Cu 
atît mai puţin), răul nu-şi are ipostasul său în Dumnezeu, pentru că 
(Dumnezeu) este nepătimitor şi divin. In noi, însă, lucrează, în orice 
facultate şi simţire, sugerînd toate poftele cele murdare. Insă nu s-a 
amestecat, precum se amestecă vinul cu apa — după cum zic unii — ; 
ci după cum se află pe un ogor, grîul de sine stătător împreună cu ne¬ 
ghina de sine stătătoare, şi după cum în aceeaşi casă se află hoţul şi 
stăpinul casei. 

2. într -un rîu, (deasupra) curge apă curată, iar sub aceasta se află 
noroi ; atunci cînd cineva tulbură noroiul, tot rîul se tulbură. La fel 
se intîmplă şi cu sufletul, cînd se tulbură şi se amestecă cu răutate : 
satan şi sufletul una se fac, în vremea desfrîului şi a uciderii pentru 
că amîndouă sînt duhuri. De aceea, (spune Apostolul că) «acela care 
se alipeşte de o desjrînată, se jace cu ea un trup» (I Cor. 6, 16). Insă, 
în clipa următoare, sufletul se regăseşte, se pocăieşte de cele ce a să- 
vîrşit, plînge, se roagă şi-şi aduce aminte de Dumnezeu. Prin urmare 
dacă sufletul ar fi totdeauna cufundat în răutate, cum ar putea să facă 
acest lucru ? (Doar se ştie că) satan n-a voit niciodată ca oamenii să se 
pocăiască, pentru că este nemilostiv. 

Femeia, în vremea unirii cu bărbatul, se face una cu el, dar în 
clipa următoare( cei doi soţi) sînt despărţiţi. (Şi mai mult decît atît) : 
deseori unul dintre ei moare, iar altul trăieşte. Aşa ceva se întîmplă 
şi în cazul comuniunii (oamenilor) cu Duhul Sfînt : devin un duh (cu 

El). «Pentru că acela care se alipeşte de Domnul, se face un Duh (cu 
El)» (I Cor. 6, 17). Aşa se întîmplă cînd omul este absorbit de har. 

3. Sînt unii care, după ce au gustat (din darurile) lui Dumnezeu 
mai acţionează sub imboldul celui potrivnic. Fiind fără experienţă, ei 
privesc cu uimire (cele împărtăşite lor) şi după ce au fost cercetaţi de 
Dumnezeu, cugetele lor sondează (încă) tainele creştinătăţii. Pe cînd 
cei ce au îmbătrînit (şi s-au maturizat) întru acestea, nu le mai privesc 
cu uimire. 

După cum agricultorii experimentaţi, atunci cînd este belşug, nu 
devin absolut fără nici o grijă, ci ei se gîndesc şi la (o eventuală) foa¬ 
mete şi strîmtorare ; şi nici atunci cînd peste ei vine foametea şi strim- 
torarea, nu cad în disperare, ştiind că lucrurile se schimbă — ; la fel 
(stau lucrurile) şi în (viaţa) cea duhovnicească. Atunci cînd sufletul cade 
in felurite ispite, nu le priveşte cu uimire, nici nu cade în disperare, 
pentru că ştie că (cele ce se întîmplă cu el), cînd este încercat şi lovit 
de răutate, se fac cu îngăduinţa (lui Dumnezeu). Nici cînd se află în 
mare belşug şi odihnă, nu este fără de grijă, pentru că nu exclude 
schimbarea (situaţiei). 

Iar dacă soarele — care este un corp (ceresc) şi o creatură — tri- 
miţindu-şi razele peste locuri rău mirositoare, unde este gunoi şi ne¬ 
curaţii, întru nimic nu se vatămă, nici nu se întinează : cu atît mai pu¬ 
ţin Duhul — Care este curat şi sfînt — intrînd în sufletul aflat încă 
sub imperiul celui rău, nu împrumută nimic de la acesta. Pentru că : 
« lumina luminează în întuneric şi întunericul nu a cuprins-o » (Ioan 1, 5). 

4. Chiar şi atunci cînd omul cunoaşte adîncul (tainelor divine) şi 
este bogat în har, tot se mai află în el buruiana răutăţii; are, însă, un 
ocrotitor care îl ajută. De aceea, atunci cînd cineva se află în necazuri 
şi este răvăşit de furtunile patimilor, nu trebuie să cadă în deznădejde, 
pentru că, în felul acesta, păcatul se înmulţeşte şi mai mult şi intră 
(în el) ; (trebuie să aibă nădejde în Dumnezeu), pentru că atunci cînd 
cineva are nădejde în Dumnezeu, răutatea se împuţinează şi dispare. 

Faptul că unii sînt paralitici, mutilaţi, prinşi de friguri şi bolnavi 
şe datoreşte păcatului. Păcatul este rădăcina tuturor relelor ; din el se 
nasc poftele pătimaşe ale sufletului şi cugetele cele viclene. 

Să ne închipuim un riu curgînd şi locurile din preajma lui mus¬ 
tind de apă. Venind căldura, atît el, cît şi locurile din jur, se usucă ; 
aşa (se întîmplă) cu robii lui Dumnezeu : prisosind harul, se usucă pof¬ 
ta (iscată de) cel viclean, ca şi cea naturală, pentru că oamenii de acum 
ai lui Dumnezeu sînt superiori primului Adam. 

5. Dumnezeu este nemărginit şi necuprins (cu mintea) şi pretutin¬ 
deni se arată : în munţi, pe mare şi sub pâmînt. (Pretutindeni) există. 

nu prin schimbarea locului, în felul în care se coboară îngerii pe pă- 
mînt, ci El este (în acelaşi timp) în cer şi aici (pe pămînt). Dacă mă în¬ 
trebi : Cum poate să fie Dumnezeu în iad, în întuneric, în satan şi în 
locuri rău mirositoare 1 ? ; eu îţi răspund : (Da, este), pentru că El este 
nepătimitor, (nu este de nimic influenţabil), este nemărginit şi pe toate 
le cuprinde ; pe cînd satan, fiind creatura Lui, este înlănţuit (şi măr¬ 
ginii). Bunătatea nu se întinează, nici nu se umbreşte (de ceva). Dacă 
nu accepţi că (Dumnezeu) pe toate le cuprinde, (inclusiv) iadul şi pe 
satan, ll limitezi pînă la locul în care se află cel viclean. (In acest caz 
se cuvine) să căutăm pe altul, superior Lui. 

Prin urmare, în mod necesar, Dumnezeu (trebuie) să fie pretutin¬ 
deni şi să «fie superior (tuturor), însă în virtutea unei taine divine şi 
(dată fiind) subtilitatea (fiinţei Sale), întunericul străbătut de El nu-L 
cuprinde ; (de altfel acesta) nici nu poate să se împărtăşească de cu¬ 
răţia Lui. Deci, la Dumnezeu nici un rău n-are existenţă în sine şi pe 
El nimic nu-L poate vătăma (şi limita). 

6. In noi, însă, râul există ; pentru că locuieşte şi lucrează în ini¬ 
mă, sugerează cugetele viclene şi murdare, nu ne permite să înălţăm 
rugăciuni curate şi ne încătuşează mintea în lumea aceasta. S-a îm¬ 
brăcat în sufletele (noastre), dar s-a atins chiar şi de mădularele şi 
oasele (noastre). 

Prin urmare, după cum Dumnezeu fiind în văzduh, împreună cu 
satan, cu nimic nu se vatămă de acesta ; la fel şi harul lui Dumnezeu, 
fiind în suflet împreună cu păcatul, cu nimic nu se vatămă de acesta. 
După cum un sclav stă totdeauna cu frică în preajma stăpînului său 
şi nu face nimic fără (încuviinţarea) lui, la fel şi noi se cuvine să ne 
înălţăm cugetele şi să le descoperim Stăpînului Hristos, cunoscătorul 
inimilor, să ne punem nădejdea în El (şi să zicem) : El este slava mea, 
El este Părintele meu, El este bogăţia mea. 

Se cuvine, deci, să avem totdeauna în gînd grija şi frica (de El). 
Iar dacă cineva nu are harul lui Dumnezeu sădit şi statornicit în el, 
dacă (harul) nu este alipit de suflet ziua şi noaptea, şi nu ţine în orice 
clipă (sufletul) treaz, nu-1 conduce şi îndreaptă spre cele bune, să ia 
aminte să facă din teamă, din durere şi din zdrobirea inimii un lucru 
firesc. 

7. După cum albina lucrează fagurele în stup în ascuns, la fel şi 
harul, în ascuns, în inimi, introducînd iubirea sa, preface amărăciunea 
în dulceaţă şi asprimea în lucru neted. 

Şi după cum argintarul şi sculptorul, lucrînd un disc acoperă, în- 
parte, diferitele chipuri de animale, pe care le sculptează, şi numai 
\ cînd isprăveşte (toul, descoperă) discul şi-l arată strălucind la lumină ;• 

la fel şi Domnul, meşterul cel adevărat, jefuieşte şi reînnoieşte inimile 
noastre în taină. (Face aceasta) pînă cînd sufletul va ieşi din trup şi 
atunci se va arăta frumuseţea sufletului. 

Cei ce vor să obţină vase cu chipuri de animale în relief, mai întîi 
fac modele din ceară, (cu ajutorul acestora obţin tipare), apoi toarnă 
în ele, încît lucrul obţinut este asemenea modelului; la fel şi păcatul, 
duh fiind, are chip şi se schimbă în multe feluri. Asemenea, şi omul 
cel lăuntric este ca o figurină, avînd chip şi formă. Omul cel dinlăun¬ 
tru este o asemănare a celui din afară. (Vasul acesta) este un vas mi¬ 
nunat şi de mare preţ, pentru că Domnul a găsit plăcere în el mai mult 
decît în oricare dintre creaturi. Gîndurile cele bune sînt asemenea pie¬ 
trelor preţioase şi mărgăritarelor, pe cînd gîndurile cele necurate sînt 
(asemenea mormintelor), pline de oase moarte, de toată murdăria Şi 
mirosul cel urît. 

8. Creştinii, deci, aparţin altei lumi ; ei sînt fii ai lui Adam celui 
ceresc, o făptură nouă, fii ai Duhului Sfînt, fraţi luminoşi ai lui Hris- 
tos, asemenea Părintelui lor, lui Adam cel duhovnicesc şi luminos ; 
(aparţin) acelei cetăţi, acelui neam, acelei puteri. Ei nu sînt din lumea 
aceasta, ci din altă lume. Pentru că (Hristos) însuşi a zis : «Voi nu sîn- 
teţi din lumea aceasta, precum nici Eu nu sînt din lumea aceasta » (Ioan 
17, 16). 

După cum atunci cînd un neguţător — înmulţindu-şi avutul — 
vrea, după multe luni, să se întoarcă în patrie, el trimite (veste) la ai 
săi să-i pregătească case, grădini şi hainele necesare şi, venind el cu 
multă bogăţie, ai săi şi neamurile îl primesc cu multă bucurie ; la fel 
(se întîmplă) şi în cele duhovniceşti : dacă unii (dintre oameni) dobîn- 
desc bogăţia cea cerească, concetăţenii lor — adică duhurile sfinţilor 
şi ale îngerilor —, ştiu (numaidecît acest lucru) şi spun plini de admi¬ 
raţie : Fraţii noştri de pe pămînt au dobîndit o mare avere. Aceştia, 
(sfinţii), avînd cu ei pe Domnul în momentul plecării lor (de pe pă¬ 
mînt), se îndreaptă către cele de sus cu mare bucurie. Acolo, prietenii 
Domnului îi primesc, pregătindu-le (în prealabil) case, grădini şi veş¬ 
minte scumpe şi strălucitoare. 

9. Se cuvine, însă, să luăm aminte, ca nu cumva bunurile pe care 
le avem să nu fie spre paguba nostră. Cei ce sînt buni din fire sînt puşi 
în primejdie, puţin cîte puţin, de însăşi bunătatea lor, iar cei ce sînt 
înţelepţi sînt uneori înşelaţi de însăşi înţelepciunea lor. De aceea, în 
toate clipele trebuie să facă un amestec : să unească bunătatea cu se¬ 
veritatea, înţelepciunea cu discernămîntul, fapta cu deplina încredere 
în Domnul şi neîncrederea în sine. Virtutea din multe (lucruri) se al¬ 
cătuieşte, după cum şi hrana, care este necesară pentru viaţă, cu multe 

elemente se condimentează : pentru a fi folositoare nu este de ajuns 
să i se adauge miere, ci şi piper (şi altele). 

10. Cei care zic că păcatul nu este în om se aseamănă acelor (oa¬ 
meni), care înghiţiţi de valuri, nu recunosc acest lucru şi zic : «Am 
auzit un vuet de ape». Ei sînt înghiţiţi de valurile răutăţii şi nu recu¬ 
nosc că păcatul este în mintea şi în cugetele lor. Unii (dintre aceştia) sînt 
dotaţi cu înţelepciune şi vorbesc (multe) lucruri (interesante), dar (vor¬ 
birea lor) nu este dreasă cu sarea cea cerească. Ei povestesc despre cina 
împăratului, fără să fi primit sau să fi gustat ceva din ea. Altceva, însă, 
este să vadă cineva pe împăratul însuşi, să fi văzut deschizîndu-se că¬ 
mările, să fi intrat în ele, să le moştenească, să fi mîncat şi să fi băut 
din acele bucate scumpe. 

11. Să presupunem că există o mamă, care are un fiu peste mă¬ 
sură de frumos, înţelept, împodobit cu tot felul de daruri, în care ea 
îşi pune toate speranţele ; să presupunem că (el moare) şi ea trebuie 
să-l îngroape. Ei bine, ea încearcă o durere fără sfîrşit şi o suferinţă 
de netrecut. Tot aşa se întîmplă cînd sufletul moare faţă de Dumne¬ 
zeu : mintea este cuprinsă de întristare, de lacrimi şi de durere neîn¬ 
cetată ; inima este zdrobită, este cuprinsă de grijă şi de frică şi îi este 
necontenit foame şi sete după bine. Dar atunci cînd vine peste ea harul 
lui Dumnezeu şi speranţa, nu mai este tristă, ci se bucură ca şi cînd a 
găsit o comoară. (Se bucură), dar în acelaşi timp se şi teme, ca nu 
cumva s-o piardă, pentru că tîlharii o ameninţă. Dar după cum cel 
care a trecut prin multe necazuri şi a scăpat cu multă osteneală, 
atunci cînd dobîndeşte avere multă nu se mai teme de pagubă ; tot aşa 
(se întîmplă cu oamenii) duhovniceşti : trecînd mai înainte prin încer¬ 
cări multe şi înfricoşătoare şi umplîndu-se după aceea de har şi de bu¬ 
nuri (duhovniceşti), nu se mai tem de cei ce vor să-i jefuiască, pentru 
că bogăţia lor nu este puţină. Totuşi au şi ei o teamă. Nu ca aceia care 
se tem de duhurile cele viclene, ci o teamă legată de folosirea daruri¬ 
lor spirituale încredinţate lor. 

12. Un astfel de om se consideră pe sine mai prejos decît toţi pă¬ 
cătoşii. Cu cît se adînceşte el în cunoaşterea lui Dumnezeu, pe atît se 
consideră pe sine un neştiutor şi cu cît ştie (mai mult despre El), pe 
atît crede că nu ştie nimic. Această convingere, care devine în sufletul 
său ca şi ceva firesc, i-o crează harul. După cum un tînăr, purtînd un 
prunc, îl duce unde vrea, tot aşa şi harul, acţionînd în adîncul sufletu¬ 
lui, poartă mintea şi o înalţă pînă la cer, pînâ la lumea cea desăvîrşită 
şi la odihna cea veşnică. Dar şi în starea de har sînt trepte şi demnităţi. 
Altul este comandantul oştirilor, căruia îi este deschisă calea la împă¬ 
rat şi altul este o căpetenie (obişnuită). După cum o casă plină de fum 

îl lasă să se răspîndească în atmosferă, tot aşa şi răutatea, umplînd 
sufletul, se revarsă în afară şi dă roade. Şi după cum cei cărora li s-a 
încredinţat conducerea unei provincii sau (paza) tezaurului împărătesc, 
se îngrijesc totdeauna să nu displacă împăratului, tot aşa şi cei cărora 
li s-a încredinţat o lucrare spirituală sînt totdeauna stăpîniţi de grijă şi 
chiar în odihnă fiind, ei nu au odihnă. Pentru că ei trebuie să scoată 
din cetatea sufletului împărăţia întunericului şi pe barbarii care au pus 
stăpînire pe el. 

13. împăratul Hristos trimite pe oamenii Săi să răzbune cetatea, 
leagă pe tirani, stabileşte acolo un comandament ceresc şi o oaste de 
duhuri sfinte, ca în propria Sa patrie. De cînd soarele străluceşte în 
inimi, razele sale pătrund în toate mădularele şi o pace adîncă dom¬ 
neşte în aceste locuri. Totuşi, lupta omului, nevoinţele şi iubirea lui 
de Dumnezeu, (abia) atunci se arată, cînd, împuţinîndu-se harul, el se 
îmbărbătează şi strigă către Dumnezeu. Dar tu, auzind că există fluvii 
populate cu balauri, guri de lei, puteri întunecate sub cer şi un foc care 
aude şi pîrîie în mădulare, nu ţii seama de toate acestea, pentru că 
n-ai înţeles că, dacă nu primeşti arvuna Duhului Sfînt, atunci cînd su¬ 
fletul tău va ieşi din trup, (acestea) vor reţine sufletul tău şi nu-ţi vor 
permite să te ridici la ceruri. Tot aşa, cînd auzi vorbindu-se despre 
demnitatea sufletului ce valoare are firea cea raţională, nu înţelegi că 
Dumnezeu n-a vorbit despre îngeri, ci despre (natura) omenească, 
atunci cînd a zis : «Să-l facem după chipul şi asemănarea Noastră» 
(Gen. 1, 26). Tu nu înţelegi că cerul şi pămîntul vor trece, dar că tu 
eşti chemat să fii nemuritor, să fii fiu (al lui Dumnezeu), frate şi mi¬ 
reasă a împăratului ? în viaţa de toate zilele tot ceea ce aparţine mire¬ 
lui, estei şi al miresii; - tot aşa (şi în cele duhovniceşti); tot ceea ce 
aparţine Domnului, îţi încredinţează ţie. N-a venit El, oare, întru aju¬ 
torul tău ? Nu te-a chemat personal ? Nu pricepi (din acestea) nimic 
şi nu ai conştiinţa nobleţei tale ? Da, pe bună dreptate deplîngea (psal- 
mistul) inspirat căderea ta, cînd zicea : «Omul în cinste fiind, n-a pri¬ 
ceput; alăturatu-s-a dobitoacelor celor fără de minte şi s-a asemănat 
lor» (Ps. 48, 21). Slavă Tatălui şi Fiului şi Sfîntului Duh, în veci. Amin. 

OMILIA A XVII-A 

Despre ungerea şi slava duhovnicească a creştinilor ; (în rîndul al 
doilea) că fără Hristos este imposibil a se mîntui (cineva), sau a se face 
părtaş al vieţii celei veşnice. 

1. Creştinii desăvîrşiţi, care s-au învrednicit să ajungă la măsura 
desăvîrşirii şi să se aflte foarte aproape de împăratul, sînt consacraţi 

pentru totdeauna pentru crucea lui Hristos. După cum, pe vremea pro¬ 
feţilor (untdelemnul) ungerii era mai de preţ decît orice lucru, pentru 
că servea la ungerea împăraţilor şi a profeţilor, tot aşa acum, (ungerea 
are o însemnătate aparte) ; unşi fiind cei duhovniceşti cu ungere ce¬ 
rească, ei devin Hristoşi după har, împăraţi şi preoţi ai tainelor cereşti. 
Ei devin fii, demoni şi dumnezei, legaţi, captivi, afundaţi, răstigniţi şi 
consacraţi (Domnului). Pentru că, dacă ungerea cu untdelemnul, care 
provenea dintr-o plantă şi dintr-un lemn văzut, avea atîta putere, încît 
cei unşi, primind o demnitate, nimeni n-o contesta ; — era, de-altfel, 
stabilit ca aşa să se aşeze regii. David (însuşi) cu acest (untdelemn) a 
fost uns. Îndată (după ce a fost uns) a fost supus încercărilor şi neca¬ 
zurilor, dar după şapte ani a ajuns împărat — ; cu cît mai mult, cei 
care se ung, după duh şi după omul lor cel dinlăuntru, cu untdelemnul 
cel sfinţitor, aducător de bucurie, ceresc şi duhovnicesc, primesc pece¬ 
tea cerească şi duhovnicească a împărăţiei celei nestricăcioase şi a pu¬ 
terii veşnice, «arvuna Duhului» (II Cor. 1, 22 ; 5, 5), pe Duhul Sfînt, 
Mîngîietorul, pentru că El mîngîie şi veseleşte pe cei care se află în 
necazuri. 

2, Cei care au fost unşi cu (untdelemnul provenind) din lemnul 
vieţii, Iisus Hristos, şi din planta cea cerească, se învrednicesc să ajun¬ 
gă la măsura desăvîrşirii, adică (să dobîndească) împărăţia şi înfierea. 
Ei sînt împreună iniţiaţi (în tainele) împărăţiei cereşti, au îndrăzneala 
faţă de Stăpînul tuturor, intră în palatul Său unde sînt îngerii şi du¬ 
hurile Sfinţilor chiar dacă sînt încă în această lume. Ei n-au primit 
încă moştenirea întreagă, care le este pregătită pentru viaţa viitoare, 
dar arvuna pe care au primit-o acum, îi face siguri de ea şi se (simt) 
ca deja încoronaţi şi împărăţind. Ei nu se uime'sc de faptul că vor tre¬ 
bui să domnească împreună cu Hristos, cînd Duhul se va arăta din bel¬ 
şug. De ce ? Pentru că, pe cînd erau încă în trup au încercat gustul 
acelei dulceţi şi lucrarea acelei puteri. 

3. După cum, atunci cînd un prieten al împăratului, unul care pe¬ 
trece la palat, care cunoaşte tainele (palatului) şi vede porfira (împă¬ 
ratului), ajunge să fie (uns) împărat şi să fie încoronat el, nu-şi pierde 
cumpătul, nici nu se teme, pentru că de multă vreme, a fost introdus 
in tainele palatului; de altfel nici nu este cu putinţă ca vreunul dintre 
cei simpli, fără învăţătură şi neiniţiaţi în tainele (palatului), să intre 
acolo şi să domnească, ci numai cei cu experienţă şi (învăţătură) ; tot 
aşa se întîmplă cu creştinii, care vor domni în veacul viitor. Ei nu-şi 
vor pierde cumpătul, pentru că cunosc mai dinainte tainele harului. 

Cînd omul a călcat porunca, diavolul a acoperit tot sufletul cu un 
văl întunecos. Dar cînd a venit harul, tot vălul a fost dat la o parte. 

Atunci sufletul fiind curăţit şi reprimindu-şi firea sa, (acea) zidire cu¬ 
rată şi fără prihană, contemplă fără încetare, în toată curăţia, cu ochi 
curaţi, slava luminii celei adevărate, pe Soarele cel adevărat al drep¬ 
tăţii care străluceşte în inimă. 

4. După cum la sfîrşitul lumii, cînd firmamentul se va. clătina, iar 
cei drepţi vor petrece in împărăţie, în lumină şi slavă, nimic altceva 
văzînd decît numai pe Hristos stînd totdeauna în slavă de-a dreapta 
Tatălui ; tot aşa şi aceia care sînt de acum fascinaţi şi captivaţi de vea¬ 
cul acela, contemplă frumuseţile şi minunăţiile de acolo. Pentru că 
noi, deşi sîntem pe pămînt, «avem cetatea noastră în ceruri» (Filip 3, 
20) ; în acea lume poposim şi trăim cu mintea şi cu omul cel dinlăuntru. 

După cum ochiul trupesc, curat fiind, vede totdeauna clar soarele, 
la fel şi mintea, cu o desăvîrşire curăţită, vede totdeauna slava lumi¬ 
nii lui Hristos, este împreună cu Domnul ziua şi noaptea, în felul în 
care trupul Domnului, unit cu divinitatea, este totdeauna împreună cu 
Duhul Sfînt. Oamenii, însă, nu ajung deodată, la astfel de trepte (ale 
desăvîrşirii), ci numai prin osteneli, necaz şi multă luptă. Sînt unii, în 
care există, lucrează şi se odihneşte harul, dar în care locuieşte şi rău¬ 
tatea. Deci, două stăpîniri lucrează într-o singură inimă ; a luminii şi 
a întunericului. 

5. Probabil că mă vei întreba : «Ce împărtăşire are lumina cu în¬ 
tunericul ? Cum poate lumina cea divină, cea fără prihană şi curată să 
fie umbrită şi întinată ?» (II Cor. 6, 14, 16). Pentru că este scris : 
«Şi lumina străluceşte întru întuneric, iar întunericul n-a cuprins-o» 
(loan 1, 5). (Eu zic) că lucrurile nu trebuie înţelese sub un singur as¬ 
pect, nici dintr-un singur punct de vedere: Intr-adevăr, unii oameni 
întru atît se odihnesc în har, încît devin mai tari decît răutatea care 
locuieşte în ei; dar, cu toate că se îndeletnicesc cu rugăciunea şi arată 
dragoste faţă de Dumnezeu, deşi rămîn încă în har, ei sînt uneori pra¬ 
dă a cugetelor rele şi a păcatului. Alţii, însă, fiind uşuratici şi simpli, 
îndată ce harul lucrează, eît de cît în ei, socotesc că păcatul nu mai 
există. Dar cei ce au discernămînt şi înţelepciune nu îndrăznesc să ne¬ 
ge că avînd harul lui Dumnezeu, ei nu sînt scutiţi de gînduri ruşinoase 
şi murdare. 

6. Am întîlnit deseori printre fraţi, pe unii care au primit atîta 
har şi bucurie, încît timp de cinci sau şase ani spuneau că pofta s-a 
stins în ei. Dar după aceasta, pe cînd socoteau că s-au eliberat (defini¬ 
tiv) de ea, răutatea, care era ascunsă s-a trezit în ei şi au fost mistuiţi 
de poftă, încît se întrebau uimiţi : de unde a venit, după atîta timp, 
atîta răutate asupra lor ? De aceea, (în mod firesc), nimeni dintre cei 
cu mintea întreagă nu îndrăzneşte să spună : Avînd harul în mine, sînt 

liber faţă de păcat; ci, ambele realităţi (harul şi păcatul) lucrează în¬ 
tru mintea mea. Cei ce n-au experienţa lucrurilor, pe cînd harul lu¬ 
crează cit de cit în ei, socotesc că deja au învins, că sînt creştini desă¬ 
vârşiţi. Eu, însă, zic că aşa stau lucrurile : după cum atunci cînd soarele 
strălucind pe cer, în aer curat, vin în jurul său norii şi-l acoperă, în- 
tunecînd văzduhul, fără însă să-l vatăme, pentru că el rămîne întreg 
în lumina şi în elementul său ; la fel stau lucrurile cu cei ce nu sînt 
cu desăvîrşire curăţiţi ; deşi trăiesc în harul lui Dumnezeu, ei sînt stă- 
pîniţi, în adîncul lor, de păcat. Ei au porniri naturale şi gînduri puter¬ 
nice pentru Dumnezeu, dar nu sînt cu totul de partea binelui. 

7. La fel se întîmplă şi cu cei care, în adîncul lor sînt stăpîniţi de 
partea cea bună ; adică de har : şi ei sînt supuşi şi robi cugetelor celor 
viclene şi părţii celei rele. Deci, este nevoie de mult discernămînt pen¬ 
tru ca să afle cineva, din proprie experienţă, că lucrurile stau în acest 
chip. Eu îţi spun că şi Apostolii, care aveau pe Mîngîietorul, n-au fost 
întru totul fără de grijă. La bucuria şi veselia lor se adăuga teama şi 
cutremurul (iscate chiar) de har, nu de răutate ; (în felul) acesta harul 
îi proteja să nu se abată cîtuşi de puţin (de la calea cea dreaptă). 

După cum, aruncind cineva o pietricică ,într-un zid, acesta nu se 
mută, nici nu se vatămă cu nimic ; sau slobozind cineva o săgeată îm¬ 
potriva unuia care poartă scut, cu nimic nu vatămă fierul (scutului), 
nici trupul, ci, ricoşind, cade ; tot aşa, apropiindu-se de Apostoli un rău 
cît de mic nu-i vătăma, pentru că erau îmbrăcaţi cu puterea desăvîrşită 
a lui Hristos. Fiind ei înşişi desăvîrşiţi, aveau libertatea de a săvîrşi 
lucrurile dreptăţii. 

8. Sînt, deci, unii care afirmă că după ce sufletul (a primit harul) 
nu mai are nici o grijă. (Acest lucru este greşit) pentru că Dumnezeu 
cere chiar de la cei desăvîrşiţi (cooperarea) voinţei sufletului lor la lu¬ 
crarea Duhului ; cere ca şi ei să-şi dea consimţămîntul lor (la săvîrşi- 
rea faptelor bune). Pentru că spune Apostolul : «Duhul să nu-l stin¬ 
geţi (I Tes. 5, 19). Astfel, unii dintre aceştia au dorit să nu fie povară 
altora ; alţii să se sprijinească pe propriile puteri ; alţii, însă, primind 
daruri de la laici le-au dat săracilor. Acest gest este superior (celorlal¬ 
te). Tot aşa unii dintre cei ce au dobîndit harul, se îngrijesc doar de ei 
înşişi. Alţii, însă, se străduiesc să fie de folos şi altor suflete. Aceştia 
(din urmă) sînt cu mult superiori celorlalţi. Dar sînt alţii, care, după ce 
au primit harul, expun trupurile lor, pentru numele lui Dumnezeu la 
insulte şi suferinţe. Aceştia sînt superiori (tuturor). Unii, săvîrşind 
virtutea, vor să se fălească şi să fie admiraţi de oameni, zicînd că fiind 
creştini sînt părtaşi ai Duhului Sfînt. Alţii, însă, se străduiesc să rămînă 
necunoscuţi şi evită întîlnirea cu oamenii. Aceştia sînt cu mult supe- 

riori celor (dinainte). Vezi, chiar şi în starea de desăvîrşire, există o 
măsură a dragostei faţă de Dumnezeu, superioară şi abundentă, care 
provine (tot) din voinţa naturală ? 

9. După cum cineva, îmbrăcat fiind sărăcăcios, se visează bogat, 
dar sculîndu-se din somn, iarăşi se vede sărac şi gol, la fel sînt unii 
dintre cei ce vestesc cuvîntul cel duhovnicesc ; ei par că vorbesc în 
cunoştinţă de cauză, (deşi nu-i aşa). Fără să fi gustat din obiectul cu¬ 
vintelor lor, rămîn cu mintea la o oarecare închipuire. Şi după cum o 
femeie îmbrăcată în mătăsuri, împodobită cu mărgăritare, se expune 
în bordel, la fel este inima acestora : bordel al duhurilor necurate. Le 
place să vorbească despre faptele virtuţii, dar nu se îndeamnă la fapte. 

10. După cum este cu neputinţă ca peştele să trăiască fără apă, 
sau să meargă cineva fără picioare, să vadă lumina fără ochi, să vor¬ 
bească fără limbă, sau să audă fără urechi, tot aşa este cu neputinţă să 
cunoască cineva tainele şi înţelepciunea lui Dumnezeu, să fie bogat (în 
har) şi creştin, fără Domnul Iisus şi fără lucrarea puterii divine. Pentru 
că aceia sînt cu adevărat înţelepţi, luptători, curajoşi şi filozofi ai lui 
Dumnezeu, care sînt conduşi şi păstoriţi după omul (lor) lăuntric de 
puterea divină. Filozofii păgînilor predau retorica, însă alţii, care sînt 
mai puţin meşteri la cuvînt, bărbaţi cucernici, se bucură şi tresaltă 
de bucurie din cauza harului lui Dumnezeu. Să judecăm acum care 
sînt mai buni. «în faptă şi în putere », zice (Apostolul) « stă împărăţia 
lui Dumnezeu, nu în cuvînt» (I Cor. 4, 20). 

11. Este uşor să spună cineva : pîinea aceasta este făcută din grîu. 
Este însă necesar să spunem cu de-a mănuntul şi cum se pregăteşte şi 
cum se coace. A vorbi despre nepătimire şi desăvîrşire (este lucru uşor ; 
dar a expune lucrurile din propria experienţă) la puţini le este dat 
(s-o facă). Evanghelia învaţă succint : «Să nu te mînii; să nu pofteşti 
(bunurile aproapelui tău); dacă cineva îţi dă o palmă peste obrazul 
drept, întoarce-l şi pe celălalt; dacă cineva se judecă cu tine să-ţi ia 
haina, dă-i lui şi cămaşa» (Luca 6, 29 ; Matei 5, 40). Apostolul însă 
învaţă pe larg cum trebuie să se sâvîrşească lucrarea de curăţire (şi 
anume spune că trebuie să se facă) puţin cîte puţin, cu răbdare şi cu 
stăruinţă. El hrăneşte (pe cei ce îmbrăţişează mesajul evanghelic) mai 
întîi cu lapte, ca pe nişte prunci, apoi îi duce la creştere şi desăvîrşire. 
Deasemeni, spune Evanghelia : « Haina se face din lînă». Această pro¬ 
poziţie nu se află în Sf. Evanghelie. Ea a fost preluată, probabil, din 
tradiţia orală. Apostolul, însă, arată amănunţit cum se face. 

12. Cei ce grăiesc cuvinte duhovniceşti, (fără să fi gustat din du- 
hovnicie), sînt asemenea unui om care călătoreşte pe vreme de arşiţă 
pe un cîmp pustiu şi făcîndu-i-se sete îşi închipuie un izvor curgînd 

şi pe sine bînd (din el), pe cînd buzele şi limba lui se usucă de sete. 
Sau (se aseamănă) unui om care vorbeşte despre miere şi (spune) că 
este dulce, fără să fi gustat din ea şi fără să cunoască gradul dulceţii 
(ei). La fel sînt şi cei ce vorbesc despre desăvîrşire, despre bucuria spi¬ 
rituală şi despre nepătimire ; necunoscîndu-le direct, lucrurile nu sînt 
precum le spun. Cînd unul dintre aceştia se învredniceşte să trăiască 
doar în parte cele ce spune, atunci îşi zice : Lucrurile nu sînt precum 
credeam ; altfel vorbeam eu şi altfel lucrează Duhul. 

13. Creştinismul, (evanghelia), este hrană şi băutură. Cu cît se 
înfruptă cineva din el, cu atît mai mult i se înflăcărează mintea de 
dulceaţa (lui). Infruptîndu-se (din el, mintea) nu i se mai satură şi îl 
caută cu nesaţ. 

Atunci cînd cineva, însetat fiind, i se oferă o băutură dulce, îndată 
ce gustă din ea, mai tare este ars (de sete) şi mai vîrtos doreşte să bea. 
La fel stau lucrurile (întru cele duhovniceşti) ; setea de Duhul este 
neîncetată. Acestea nu sînt vorbe goale. (Setea aceasta este urmarea 
faptului că) Duhul lucrează în suflet, în chip tainic. 

Unii socotesc că depărtîndu-se de femeie şi de toate cele văzute, 
sînt sfinţi. Dar nu este aşa. Pentru că răutatea trăieşte şi se ridică în 
inima omului. (Numai) acela este sfînt care s-a curăţit şi sfinţit după 
omul cel dinlăuntru. Că acolo unde se înalţă adevărul, (apare) rătăcirea 
şi se luptă cu el, străduindu-se să-l întunece şi să-l acopere. 

14. Pe cînd iudeii deţineau preoţia, (unii oameni) din acest popor 
— (ca) Eleazar şi Macabeii — au fost persecutaţi şi supuşi la cazne, 
pentru că au stăruit în adevăr. Dar din momentul răstignirii şi al (sfî- 
şierii) catapetesmei, cînd Duhul s-a depărtat de la ei, s-a descoperit 
adevărul şi lucrează întru noi. (Mai tîrziu), iarăşi (unii) au fost per¬ 
secutaţi chiar de poporul lor ; au fost persecutaţi şi puşi la cazne chiar 
de poporul lor, pentru că aceia care iubesc adevărul să devină martorii 
(Lui). Intr-adevăr, cum s-ar arăta adevărul, dacă n-ar exista mincinoşii 
oare-l duşmănesc şi se aruncă împotriva lui ? 

Şi printre fraţi sînt unii, care poartă patimi şi slăbiciuni : aceştia 
trebuie să arate multă grijă ca să nu cadă. Unul dintre ei, pe cînd se 
ruga cu un altul, a fost răpit de puterea divină şi a văzut cetatea (ce¬ 
rească), Ierusalimul cel de sus, chipuri luminoase şi o lumină nesfîrşită. 
Şi a auzit un glas care zicea : Iată locul de odihnă al celor drepţi. Dar, 
după puţin timp, trufindu-se şi socotind că cele ce a văzut îl privesc pe 
el, a căzut (în prăpastia) cea fără fund a păcatului şi în mii de rele. 

15. Deci, dacă un om interiorizat şi superior a căzut, cum poate să 
spună un oarecare : postesc, ofer adăpost, îmi împart bunurile (săra¬ 
cilor), deja sînt sfînt. Pentru că abţinerea de la cele rele nu echivalează 

cu desăvîrşirea ; (desăvîrşirea constă) în faptul de a pătrunde în mintea 
ta cea întunecată şi de a omorî pe şarpele care te-a ucis, care se cui¬ 
băreşte (în partea) cea mai profundă a minţii şi în adîncul cugetelor 
tale, în aşa zisele cămări şi locuri de odihnă ale sufletului. 

Intr-adevăr, inima este un abis, dar trebuie să ucizi acest şarpe şi 
să îndepărtezi toată necurăţia din tine. De altfel, toţi filozofii, Legea 
şi Apostolii,, chiar şi venirea Mîntuitorului au avut ca scop curăţia. 
Orice om, fie el iudeu, fie elin, iubeşte curăţia, dar nu poate să se 
curăţească. Se cuvine, deci, să cercetăm, cum şi prin ce (mijloace) se 
obţine curăţia inimii. (Trebuie spus că) prin nfciunul, afară de Cel ce 
s-a răstignit pentru noi ; Acesta este Calea, Adevărul, Uşa, Mărgări¬ 
tarul, pîinea cea vie şi cerească. Fără acest Adevăr, nu poate să cu¬ 
noască cineva adevărul şi să se mîntuiască. 

Deci, după cum, după omul cel din afară ai renunţat la lucrurile 
cele văzute şi le-ai împărţit (celor nevoiaşi), tot aşa se cuvine să renunţi 
şi să socoteşti ca de nimic (orice achiziţie) în înţelepciunea acestei lumi, 
în cunoaştere şi în elocinţă, ca să te poţi edifica cu «nebunia» predicii 
(I Cor. 1, 21). In această predică, (spunea Apostolul Pavel), este înţelep¬ 
ciunea cea adevărată, care nu cunoaşte strălucirea cuvintelor, dar are 
o putere care lucrează prin sfînta cruce. Mărire Treimei, celei de o 
fiinţă în veci. Amin. 


OMILIA A XVIII-A 

Despre comoara creştinilor, adică despre Hristos şi Duhul Sfînt, 
Care în diferite chipuri îi exersează ca să ajungă la desăvîrşire. 

1. Dacă cineva este bogat în (această) lume şi are o comoară as¬ 
cunsă, el îşi procură cu bogăţia şi comoara sa tot ceea ce vrea. îşi 
procură (lucruri) şi obiecte de preţ şi este încredinţat că poate dobîndi 
tot ee-şi doreşte. Tot aşa şi cei care caută să obţină de la Dumnezeu 
— şi obţinînd, păstrează — comoara cea cerească a Duhului, pe Domnul 
însuşi, care străluceşte în inimile lor ; aceştia împlinesc toată dreptatea 
virtuţilor şi obţin fructele minunate ale împlinirii poruncilor Domnului, 
datorită lui Hristos. Care este întru ei, Care-i face să dobîndească o 
bogăţie şi mai mare. Pentru că, datorită comorii cereşti săvîrşesc toată 
dreptatea şi întăriţi fiind de mulţimea bogăţiei duhovniceşti (care se 
află în ei), ei împlinesc toate poruncile Domnului. Zice Apostolul : «Noi 
avem această comoară în vase de lut» (II Cor. 4, 6), inţelegînd prin 
comoară puterea sfinţitoare a Duhului. Şi iarăşi, « Acesta S-a făcut pen¬ 
tru noi înţelepciune de la Dumnezeu, dreptate, sfinţire şi răscumpărare» 
(I Cor. 1, 30). 

2. Prin urmare, cel ce a aflat şi are întru sine comoara cea ce¬ 
rească a Duhului, acela împlineşte în chip neprihănit, nesilit de nimeni 
şi uşor toată dreptatea poruncilor şi toată lucrarea virtuţilor. 

De aceea, să rugăm şi noi pe Dumnezeu, Să-I cerem şi să-L im¬ 
plorăm să ne dăruiască şi nouă acea comoară a Duhului Său, pentru 
ca astfel noi să putem împlini fără prihană şi cu curăţie toate poruncile 
Lui, să împlinim toată dreptatea Duhului, în chip curat şi desăvîrşit, 
datorită comorii cereşti, care este Hristos. 

Şi după cum cel ce este sărac, lipsit (de cele necesare) şi hămesit 
de foame, nu poate dobîndi nimic în (această) lume din cauză că sărăcia 
îl copleşeşte, iar cel ce are comoară, precum s-a zis mai înainte, do- 
bîndeşte, fără osteneală, toate cîte vrea, la fel şi sufletul cel gol şi 
pustiu de părtăşia Duhului, care se află (cuprins) de cumplita sărăcie 
a păcatului, nu poate, chiar dacă vrea, să producă rodul Duhului, (rodul) 
Dreptăţii cu adevărat, înainte de a se împărtăşi cu Duhul. 

3. In acelaşi timp se cuvine ca fiecare să se sîrguiască în a ruga 
pes Domnuli să-l învrednicească să afle şi să primească comoara cea 
cerească a Duhului, pentru a putea să îndeplinească fără osteneală şi 
greutate, fără prihană şi în chip curat, toate poruncile Lui pe care 
(omul) mai înainte (de a primi ajutorul Lui), fie şi forţîndu-se nu le 
putea îndeplini. Pentru că fiind sărac şi lipsit de părtăşia Duhului 
— fără comoara cea duhovnicească — cum ar fi putut să dobîndească 
astfel de bunuri duhovniceşti ? Numai sufletul care a aflat pe Domnul 
şi comoara cea adevărată, datorită unei îndelungate căutări a spiritului 
(sau, datorită) credinţei şi marii lui răbdări — face precum s-a zis mai 
înainte, roadele Duhului, (împlineşte), toată dreptatea şi poruncile 
Duhului, în sine şi prin sine, în chip curat, desăvîrşit şi fără prihană. 

4. Sau, să ne folosim de un alt exemplu : atunci cînd un om bogat 
organizează o masă, din bogăţia şi comoara pe care o are, el cheltuieşte 
(mult) şi nu se teme că acest fapt îl va sărăci, pentru că averea lui 
este mare. De aceea, el veseleşte din belşug şi în chip strălucit pe 
invitaţii săi, oferindu-le bucate alese şi diferite. Din contră, atunci cînd 
cel sărac şi lipsit vrea să întindă cuiva masă, el împrumută totul : 
veselă, faţă de masă şi (multe) altele. După ce au mîncat cei invitaţi 
aşa cum (se mănîncă) la cina unui sărac, el restituie fiecăruia ceea ce 
a împrumutat : vesela de argint, faţa de masă şi celelalte. Iar după 
ce toate au fost restituite, el rămîne sărac şi gol, pentru că nu are o 
bogăţie a sa, de care să se poată bucura. 

5. Tot aşa şi cei ce sînt bogaţi în Duhul Sfînt, cei ce au cu adevărat 
bogăţia cea cerească şi comuniunea Duhului, atunci cînd vorbesc cuiva 
cuvîntul adevărului, cînd împărtăşesc cuvîntul duhovnicesc şi vor să 

desfăteze sufletele (semenilor lor) vorbesc din prisosul (inimii) lor şi 
din comoara lor, pe care o poartă în ei; cu aceasta desfătează sufletele 
celor ce ascultă, şi nu se tem ca nu cumva să se sărăcească, pentru că 
poartă în ei comoara cerească a bunătăţii, din care pun înainte şi des¬ 
fătează pe oaspeţii cei duhovniceşti. Pe cînd cel sărac, cel ce nu are 
nimic din bogăţia lui Hristos, cel care nu are în sufletul său bogăţia 
cea duhovnicească — aceea din care izvorăsc toate cuvintele şi faptele 
bune, toate gîndurile divine şi tainele cele de negrăit — dacă vrea să 
vestească cuvîntul adevărului şi să desfăteze (cu el) pe unii dintre as¬ 
cultători — dat fiind că el nu posedă în sine cuvîntul lui Dumnezeu, 
în toată puterea şi adeverirea, ci numai citează şi împrumută cuvinte 
din vreo scriere sau (cuvinte) auzite de la bărbaţi duhovniceşti — redă 
şi explică (aceste cuvinte). (Cele spuse) par să desfăteze şi să bucure 
pe unii, dar după ce discursul său s-a terminat, fiecare cuvînt se re¬ 
întoarce la cele din care a fost luat, şi el rămîne iarăşi gol şi sărac, 
pentru că nu are o comoară a sa de la Duhul din care să ofere, să folo¬ 
sească şi să desfăteze pe alţii ; (de altfel), el însuşi nu se bucură, nici 
nu se veseleşte în Duhul. 

6. De aceea trebuie ca mai întîi să cerem de la Dumnezeu cu 
inimă zdrobită şi cu credinţă, să ne dea să aflăm comoara cea adevărată 
a lui Hristos în inimile noastre, cu puterea şi lucrarea Duhului. Şi aşa, 
după ce am aflat ceea ce ne este nouă folositor, pe Domnul, mîntuirea 
şi viaţa veşnică — atunci, pe cît ne este cu putinţă, să căutăm să fim 
folositori şi altora, oferind de la Hristos, din comoara (noastră) cea lăun¬ 
trică, toată bunătatea cuvintelor spirituale şi explicînd tainele cereşti. 
Pentru că aşa a voit Tatăl întru bunătatea Sa, să locuiască în oricine 
crede şi se roagă Lui. Pentru că, zice, «cel ce mă iubeşte pe Mine va fi 
iubit de Tatăl Meu şi Eu îl voi iubi pe el şi Mă voi descoperi lui» (Ioan 
14, 21). Şi iarăşi : «Eu şi Tatăl Meu vom veni şi ne vom sălăşlui întru el» 
(Ioan 14, 23). Aşa a voit nesfîrşita bunătate a Tatălui ; aşa s-a mani¬ 
festat iubirea sufletească a lui Hristos, aşa a făgăduit bunătatea cea de 
negrăit a Duhului. 

Mărire îndurării celei de negrăit a Treimei. 

7. Cei care s-au învrednicit să devină fii ai lui Dumnezeu şi să se 
nască de sus, de la Duhul Sfînt, care au în ei pe Hristos care-i lumi¬ 
nează şi le dă repaos, aceştia sînt călăuziţi în multe şi felurite chipuri 
de Duhul, iar inima le este înviorată în chip nevăzut, în odihnă spiri¬ 
tuală de har. Să dăm cîteva exemple din bucuriile cunoscute în (această) 
lume, pentru a ilustra oarecum prin ele petrecerea harului în suflet. 
Uneori (aceste suflete) se desfătează ca la o cină împărătească. Se vese¬ 
lesc şi se bucură cu bucurie mare. Altă dată sînt asemenea miresei care 

se odihneşte alături de mirele ei într-o odihnă divină. Alteori sint pre¬ 
cum îngerii cei fără de trup ; deşi sînt în trup, cu aceeaşi uşurinţă se 
mişcă. Alteori sînt ca (şi cuprinse) de beţie, îmbătîndu-se şi veselindu-se 
în Duhul, de beţia tainelor divine şi duhovniceşti. 

8. Altă dată plîng şi se tînguiesc pentru neamul omenesc, se roagă 
pentru întreg (neamul lui) Adam, se îndurerează şi plîng, pentru că 
sînt cuprinşi de Duhul de dragoste pentru omenire. Altă dată Duhul 
aprinde în ei atîta bucurie şi iubire că dacă ar fi posibil, pe toţi oamenii 
i-ar strînge la pieptul lor, fără să deosebească pe cel rău de cel bun. 
Altă dată atît de mult se smeresc în smerenia Duhului, încît se socotesc 
mai prejos decît orice om, se socotesc ultimii şi cei mai neînsemnaţi 
dintre toţi oamenii. Altă dată sînt ţinuţi de Duhul intr-o bucurie de 
negrăit. Altă dată sînt asemenea unui (bărbat) puternic, care luînd 
panoplia împărătească şi coborînd la război împotrvia duşmanilor, îi 
bate şi îi învinge. Pentru că, la fel şi (bărbatul) cel duhovnicesc apucă 
armele cele cereşti ale Duhului, coboară la luptă împotriva duşmanilor, 
îi bate şi îi supune sub picioarele sale (I Cor. 15, 27). 

9. Altă dată sufletul se odihneşte într-o mare linişte, într-o seni¬ 
nătate şi o pace adîncă, afundat într-o plăcere spirituală, într-un repaus 
şi mulţumire de negrăit. Altă dată harul îi dă pricepere, înţelepciune 
inefabilă şi cunoaştere (a tainelor) Duhului celui de nepătruns, (taine) 
care este imposibil a fi grăite de limbă şi de gură. Altă dată devine 
un om obişnuit. Astfel, harul se manifestă în ei în chip diferit şi în 
multe feluri călăuzeşte sufletul — îl odihneşte după voia lui Dumnezeu 
sau îl încearcă în diferite chipuri — pentru a-1 readuce la Tatăl cel 
ceresc desăvîrşit, fără prihană şi curat. 

10. Lucrările Duhului, de care am vorbit mai înainte se manifestă 
în cei ce sînt pe trepte superioare, aproape de desăvîrşire. Diferitele 
odihniri ale harului, spuse mai înainte sînt nume diferite, însă ele lu¬ 
crează necontenit în aceştia, o lucrare urmînd pe alta. Atunci cînd su¬ 
fletul a ajuns la desăvîrşire duhovnicească, cînd s-a curăţit cu desă¬ 
vîrşire de patimi, cînd s-a unit cu Duhul, Mîngîietorul, într-o comuniune 
negrăită, cînd s-a învrednicit să devină Duh, amestecat cu Duhul, atunci 
el tot devine lumină, tot (sufletul devine) ochi, tot (sufletul devine) duh, 
tot (sufletul devine) bucurie, tot (sufletul devine) odihnă, tot (sufletul 
devine) îndurare, tot (sufletul devine) bunătate, tot (sufletul devine) blîn- 
deţe. Şi după cum o piatră (care se află în adîncul mării) este încon¬ 
jurată de pretutindeni de apă ; la fel şi aceştia, în orice privinţă fiind 
amestecaţi cu Duhul Sfînt, se fac asemenea lui Hristos. Ei poartă în sine, 
neschimbate, virtuţile puterii Duhului şi sînt înlăuntrul lor fără pri¬ 
hană, fără pată şi curaţi. 

11. Pentru că restauraţi fiind de Duhul, cum ar putea să producă 
in afară rodul răutăţii ? (Imposibil), ci totdeauna şi pretutindeni stră¬ 
lucesc in ei roadele Duhului. 

Să rugăm, deci şi noi pe Dumnezeu, cu credinţă, cu dragoste şi cu 
nădejde multă, să ne dea şi nouă în dar harul cel ceresc al Duhului, 
pentru ca acelaşi Duh să ne conducă şi pe noi şi să ne călăuzească înspre 
(împlinirea a) toată voia lui Dumnezeu, să ne dea odihnă după feluri¬ 
mea odihnei Sale pentru că, datorită unei astfel de călăuziri, unui astfel 
de exerciţiu al harului şi de progres duhovnicesc, să ne învrednicim să 
ajungem la desâvîrşirea plenitudinii lui Hristos, după cum spune Apos¬ 
tolul : «Să ne umplem de toată plinătatea lui Hristos » (Efes. 4, 13). (De 
altfel) Domnul a promis că va dărui tuturor celor care cred în El şi ll 
roagă cu adevărat, (să cunoască) tainele comuniunii celei de negrăit a 
Duhului. De aceea, consacrîndu-ne în întregime Domnului, să ne stră¬ 
duim a obţine bunurile amintite mai înainte. Sfinţindu-se la trup şi la 
suflet şi pironindu-ne pe crucea lui Hristos, să ne facem vrednici de 
împărăţia cea veşnică, slăvind pe Tatăl, pe Fiul şi pe Duhul Sfînt, în 
veci. Amin. 

OMILIA A XIX-A 

Creştinii, care vor să progreseze şi să crească (în bine) sint datori să 
se sîrguiască spre orice lucru bun, pentru ca să se izbăvească de păcatul 
care locuieşte (în ei) şi să se umple de Duhul Sfînt. 

1. Cel ce vrea să se apropie de Domnul, să se învrednicească de 
viaţa veşnică, să devină sălaş al lui Hristos, să se umple de Duhul Sfînt, 
să (poarte) roadele Duhului şi să împlinească în chip curat şi fără pri¬ 
hană poruncile lui Hristos, trebuie mai întîi, să creadă cu putere în 
Domnul, (apoi) să se dedice în întregime poruncilor Lui şi să se lepede, 
intru totul, de lume, pentru ca mintea lui să nu se mai preocupe de 
ceva din lucrurile văzute. Trebuie, de asemeni, să stăruie neîncetat în 
rugăciune, să aştepte cu credinţă venirea şi ajutorul Domnului, iar ochiul 
minţii să fie totdeauna îndreptat spre aceasta. Apoi, trebuie să se 
silească spre desâvîrşirea a tot lucrul cel bun şi a tuturor poruncilor 
Domnului, din cauză că păcatul locuieşte întru ei. Şi anume să se si¬ 
lească a se smeri înaintea oricărui om, să se considere drept cel mai 
neînsemnat şi mai rău, să nu caute onoruri, laudă şi slavă de la vreun 
om, după cum este scris şi în Evanghelie (Ioan 5, 44) ; ci să aibă tot¬ 
deauna înaintea ochilor numai pe Domnul şi poruncile Lui; să vrea din 
toată inima a-I plăcea numai Lui, după cum spune Domnul : «învăţaţi 
de la Mine că sînt blînd şi smerit cu inima şi veţi afla odihnă sufletelor 
voastre» (Matei 11, 29). 

2. De asemenea, să se obişnuiască, pe cit îi este cu putinţă, să fie 
milostiv, blînd, îndurător şi bun, după cum zice Domnul : «Fiţi buni. 
şi milostivi, precum şi Tatăl vostru Cel ceresc este milostiv» (Luca 6, 26). 
Şi iarăşi : *Dacă Mă iubiţi pe Mine, ţineţi poruncile Mele » (Ioan 14, 15). 
Şi iarăşi : «Siliţi-vă să intraţi prin uşa cea strimtă » (Luca 13, 24). Intru 
toate trebuie să aibă ca exemplu, mereu viu în memorie, smerenia, com¬ 
portarea, blîndeţea şi felul de a trăi al Domnului; să stăruiască în 
rugăciune, să ceară totdeauna cu credinţă ca Domnul să vină şi să lo¬ 
cuiască în el, să-l întărească în (împlinirea) poruncilor Lui, ca Domnul 
însuşi să se facă sălaş al sufletului (său). în felul acesta cele ce săvîrşeşte 
acum cu inimă strînsă, atunci le va săvârşi de bună voie, pentru că s-a 
obişnuit pentru totdeauna cu binele, îşi aminteşte mereu de Domnul şi-l 
aşteaptă totdeauna cu multă dragoste. Atunci, văzînd Domnul atîta 
hotărîre şi atîta zel pentru bine, văzînd că acesta se sileşte continuu 
să-şi amintească de El şi să facă binele, văzînd cum, împotriva voinţei 
sale, îşi îndreaptă, pe cît poate, inima spre smerenie, blîndeţe şi iubire, 
se milostiveşte de el, îl izbăveşte de duşmanii săi şi de păcatul care 
locuieşte în el şi-l umple de Duhul Sfînt. Şi aşa împlineşte el cu ade¬ 
vărat, fără sforţare şi trudă, toate poruncile Domnului; sau mai degrabă 
Domnul împlineşte în el poruncile Sale şi face să crească, în toată 
curăţia, roadele Duhului. 

3. Apropiindu-se cineva de Domnul, se cuvine, mai înainte de toate, 
să se silească (a săvîrşi) binele — chiar dacă inima sa nu vrea acest 
lucru — şi să aştepte totdeauna, cu credinţă neclintită mila Lui ; să se 
silească să iubească, chiar dacă nu are (în el) iubire ; să se silească să 
fie blînd, chiar dacă nu are (în el) blîndeţe ; să se silească să fie îndu¬ 
rător, şi să aibă inimă milostivă (chiar dacă nu are în fire aceste însu¬ 
şiri) ; să se silească să fie îndelung-răbdător, atunci cînd este dispreţuit, 
iar cînd este batjocorit să nu se indigneze, după cum s-a scris : «Să nu 
vă răzbunaţi singuri, iubiţilor» (Rom. 12, 19). Să se silească spre rugă¬ 
ciune, chiar dacă îi lipseşte rugăciunea duhovnicească. Văzînd, deci, 
Dumnezeu pe unul că aşa se luptă şi cu sila, împotriva voii inimii sale, 
vine către Domnul, îi va da adevărata rugăciune a Duhului, îi va da 
iubirea adevărată, blîndeţe adevărată, îndurare a inimii şi bunătatea 
adevărată, într-un cuvânt îl va umple de roadele Duhului. 

4. Dacă cineva, neavînd (harul) rugăciunii, se sileşte să se roage 
să obţină doar acest har — fără să se silească (să practice) şi blîndeţea, 
smerenia şi celelalte porunci ale Domnului, fără să arate grijă, luptă 
şi trudă ca să le realizeze pe acestea, în măsura în care depind de hotă- 
rirea şi de libertatea voinţei lui — uneori i se dă, în parte harul rugă¬ 
ciunii, în odihna şi veselia Duhului, după cererea sa. însă, în compor- 

tamentul său (un astfel de om) rămîne precum era mai înainte. Ii 
lipseşte blîndeţea pentru că n-a căutat-o şi nu şi-a dat osteneala ca s-o 
obţină nici nu s-a pregătit să fie aşa. îi lipseşte smerenia pentru că 
n-a cerut-o, nici nu s-a silit ca s-o obţină. îi lipseşte dragostea faţă 
de toţi pentru că n-a purtat grijă de ea, nici n-a pomenit-o în rugăciune. 
Ii lipseşte credinţa şi încrederea în Dumnezeu, pentru că recunoscîn- 
du-se pe sine, nu s-a convins de sărăcia sa, iar în vreme de necaz, nu 
s-a ostenit să ceară de la Domnul o credinţă puternică faţă de el şi o 
încredere desăvîrşită. 

5. (După cum) trebuie cineva să se silească şi să se constrîngă spre 
rugăciune, chiar dacă inima (lui) nu vrea, la fel (trebuie să se silească) 
pentru (a dobîndi smerenia, iubirea, blîndeţea, sinceritatea) simplitatea, 
('toată stăruinţa şi îndelungă răbdare » (Col. 1, 11) cu bucurie, precum 
s-a scris. Tot aşa (trebuie) să se silească a se nesocoti, a se crede (cel 
mai) lipsit şi mai de pe urmă (dintre oameni), a nu vorbi despre lucruri 
nefolositoare, a cerceta totdeauna pe cele ale lui Dumnezeu şi a vorbi 
(despre ele atît) cu gura, cît şi cu inima. De asemenea, (trebuie să se 
silească) să nu se mînie şi să ţipe precum este scris : «Orice amărăciune 
şi supărare, mînie, ţipăt şi defăimare să piară de la voi, împreună cu 
orice răutate» (Efes. 4, 31) ; să (imite) felul de a fi al Domnului, prin 
exersarea virtuţii, comportarea bună şi frumoasă, prin bunătate, sme¬ 
renie şi blîndeţe. Să nu se înfumureze, crezînd despre sine lucruri mai 
mari decît sînt, să nu se mîndrească şi să nu vorbească ceva împo¬ 
triva cuiva. 

6. Spre toate acestea se cuvine să se silească cel care vrea să spo¬ 
rească (în virtute) şi să placă lui Hristos ; pentru ca Domnul, văzînd 
zelul şi voinţa celui care se sileşte să se obişnuiască cu toată bunătatea, 
simplitatea, blîndeţea, smerenia, iubirea şi rugăciunea, El însuşi, se va 
da, în întregime lui. (De aici înainte), Domnul însuşi va împlini în el, 
cu adevărat, în chip curat, fără silă şi osteneală, tot ceea ce acesta, nici 
măcar cu sila, nu putea săvîrşi mai înainte din cauza păcatului care 
locuia în el. (Acum) împlinirea tuturor virtuţilor devine pentru el ca 
(a doua) natură. 

Prin urmare, venind Domnul şi locuind într-însul şi el in Domnul, 
El, (Domnul), împlineşte întru acesta propriile Sale porunci, fără trudă, 
umplîndu-1 pe acesta de roada Duhului. Dacă însă cineva se sileşte doar 
spre rugăciune, pînă ce primeşte de la Dumnezeu (acest) dar, fără însă 
a se sili şi în cele spuse mai înainte, fără a se forţa şi a face din ele un 
obicei, nu poate să le împlinească pe acestea cu adevărat, în chip curat 
şi fără prihană. Mai degrabă însă (acesta) trebuie să se pregătească, pe 
cît îi este cu putinţă spre (săvîrşirea) binelui. Uneori, într-adevăr, vine 

harul divin peste cel ce cere şi se roagă, pentru că Dumnezeu este bun 
şi îndurător şi împlineşte cererile celor ce se roagă Lui. Dar cel ce nu 
posedă virtuţile de care am vorbit, care nu s-a pregătit, nici nu s-a 
obişnuit cu ele, chiar dacă primeşte harul îl pierde din nou. Trufindu-se, 
el cade sau, cel puţin, nu progresează, nici nu creşte în harul care i s-a 
dat, pentru că nu se dedică poruncilor Domnului. Or, sălaşul şi locul 
de odihnă a Duhului este smerenia, iubirea şi blîndeţea, ca şi celelalte 
porunci ale Domnului. 

7. Se cuvine deci, ca acela care voieşte să placă, cu adevărat lui 
Dumnezeu, să primească de la El harul ceresc al Duhului, să sporească 
şi să se desăvîrşeaslcă în Duhul Sfînt; (se cuvine) să se silească (a îm¬ 
plini) toate poruncile lui Dumnezeu, chiar dacă inima nu vrea să se 
supună, precum s-a spus : «De aceea m-am îndreptat spre toate porun¬ 
cile Tale, iar orice cale nedreaptă am urit» (Ps, 118, 104). Şi după cum 
cineva silindu-se să persevereze în rugăciune, reuşeşte (să facă) acest 
lucru ; la fel, avînd cineva bunăvoinţă şi silindu-se să practice toate 
poruncile, (în cele din urmă) se obişnuieşte a face binele. (Un astfel de 
om) rugîndu-se şi implorînd totdeauna pe Domnul, dobîndeşte (împli¬ 
nirea) rugăciunii sale, se face părtaş, gustînd din Dumnezeu şi din Duhul 
Sfînt. (Astfel), el face să sporească şi să înflorească harul dat lui, care 
sălăşluieşte în smerenia, iubirea şi blîndeţea lui. 

8. Duhul însuşi, îi dăruieşte (toate) acestea, îl învaţă adevărata ru¬ 
găciune şi adevărata blîndeţe, pentru care el s-a silit, pe care le-a căutat, 
de care a purtat grijă, la care a meditat şi care i-au fost date lui şi, 
astfel crescînd şi desăvîrşindu-se în Dumnezeu, el se învredniceşte a 
deveni moştenitor al împărăţiei lui Dumnezeu. 

Cel smerit niciodată nu cade. De unde să cadă cînd el este mai 
prejos decît toţi ? Trufia este o mare înjosire, pe cînd smerenia este o 
mare înălţare, o mare cinste şi o mare demnitate. De aceea şi noi să ne 
silim şi să ne constrîngem spre (a trăi în) — chiar dacă inima nu vrea — 
în blîndeţe şi în iubire, sa rugăm şi să implorăm pe Dumnezeu cu 
credinţă, nădejde şi dragoste — aşteptînd neîncetat să trimită pe Duhul 
Său în inimile noastre, pentru ca (să putem) să ne rugăm şi să ne în¬ 
chinăm lui Dumnezeu în Duh şi adevăr (Ioan 4, 24). 

9. Duhul însăşi ne va învăţa rugăciunea cea adevărată, pe care noi, 
acum, cu (toată) silinţa, n-o putem face. El ne va învăţa să împlinim 
cu adevărat, fără greutate şi fără silă, îndurarea, blîndeţea şi toate po¬ 
runcile Domnului. Pentru că Duhul ştie să ne umple de darurile Sale. 

Iar dacă poruncile lui Dumnezeu aşa vor fi împlinite prin (intermediul) 
Duhului Său, singurul care cunoaşte voia Domnului, dacă acest Duh ne 
va face desăvîrşiţi în El şi dacă El va fi desăvîrşit în noi curăţiţi fiind 

de orice întinare şi pată a păcatului, el va prezenta sufletele noastre lui 
Hristos, curate şi fără prihană, întocmai ca pe noile mirese frumoase 
(II Cor. 11, 2). (Atunci), noi ne vom odihni în Dumnezeu, în împărăţia 
Sa, iar Dumnezeu Se va odihni în noi în veci. Slavă îndurărilor Sale, 
milostivirii şi iubirii Sale, pentru că de o astfel de cinste şi mărire a 
învrednicit neamul oamenilor ; pentru că i-a învrednicit pe aceştia să 
fie fii ai Părintelui ceresc şi i-a numit fraţii Săi. 

Lui se cuvine slava, în veci. Amin. 

OMILIA A XX-A 

Numai Hristos, doctorul cel adevărat al omului celui dinlăuntru, 
poate să vindece sufletul şi să-l împodobească cu veşmîntul harului. 

1. Dacă cineva este dezbrăcat de veşmîntul cel divin şi ceresc, adică 
de puterea Duhului, precum s-a zis : «Dacă cineva nu are pe Duhul lui 
Hristos, acesta nu este al Lui » (Rom. 8, 9), să plângă şi să roage pe 
Domnul, pentru ca să primească din cer veşmîntul cel spiritual, spre 
a-şi îmbrăca sufletul lipsit de puterea divină. Pentru că acela care nu 
este îmbrăcat cu veşmîntul Duhului, este îmbrăcat cu ruşinosul şi ne¬ 
cinstitul (veşmînt) al patimilor. 

In viaţa de toate zilele, dacă este cineva dezbrăcat, în mare cinste 
şi ruşine se află ; prietenii îşi întorc faţa de la prietenii lor, rudele 
(fac acelaşi lucru) faţă de cei de un neam cu ei, iar copiii, văzînd pe 
tatăl lor dezbrăcat, îşi întorc privirile, pentru a nu vedea trupul gol al 
tatălui, şi venind cu spatele îl acoperă (Gen. 9, 23). La fel şi Dumnezeu, 
îşi întoarce privirile de la cei ce nu sînt îmbrăcaţi cu veşmîntul Duhului, 
de Ia cei care nu s-au îmbrăcat în Domnul Iisus Hristos, temeinic şi 
adevărat. 

2. Omul cel dintîi, văzîndu-se gol, însuşi s-a ruşinat; atîta ocară 
se adaugă goliciunii. 

Deci, dacă în cadrul celor trupeşti, goliciunea atrage atîta ruşine, 
de cită ruşine şi necinste a patimilor nu este acoperit sufletul care nu 
este îmbrăcat şi nu poartă veşmîntul cel duhovnicesc, cel nestricăcios 
şi de negrăit, care este însuşi Domnul Iisus Hristos. Oricine este dez¬ 
brăcat de acea slavă divină, trebuie să-şi recunoască ocara şi să se ruşi¬ 
neze, precum s-a ruşinat Adam, de goliciunea lui trupească. Şi deşi şi-a 
făcut un acoperămînt din foi de smochin (Gen. 3, 7), el a simţit mai 
departe ruşinea, conştient de sărăcia lui. Să implore deci, un astfel de 
suflet pe Hristos, să-i arate bunăvoinţa şi să-l îmbrace în strălucirea 
luminii Sale celei negrăite ; să nu-şi facă veşmînt de gînduri zadarnice ; 

să nu se amăgească cu aparenţa dreptăţii proprii, socotind că poartă 
veşmîntul mîntuirii. 

3. Dacă cineva se bizuie doar pe dreptatea şi izbăvirea (ce singur 
o lucrează), în zadar şi inutil se osteneşte. Pentru că, în ziua cea de pe 
urmă, toată această dreptate cu care se mândreşte, se va arăta asemenea 
unui veşmînt întinat, precum zice profetul Isaia : «Toate faptele drep¬ 
tăţii noastre s-au făcut ca un veşmânt întinat» (Isaia 64, 5). Să adresăm, 
deci, lui Dumnezeu, cereri şi rugăciuni, ca să ne îmbrăcăm în veşmîntul 
mîntuirii, în Domnul nostru Iisus Hristos, lumina cea de negrăit. Acest 
(veşmînt), purtîndu-1 peste suflet, nu-1 vom dezbrăca în veci, ci (dim¬ 
potrivă), la înviere şi trupurile noastre vor străluci, de strălucirea lu¬ 
minii, cu care încă de acum, sînt îmbrăcate sufletele cele credincioase 
şi nobile, după cum zice Apostolul : «Cel ce a înviat pe Hristos din morţi 
va face vii şi trupurile noastre, prin Duhul Său care locuieşte în noi » 
(Rom. 8, 11). Slavă negrăitei Sale îndurări şi milei Sale nespuse. 

4. Şi iarăşi : După cum femeia cea cu scurgere de sînge (Marcu 5, 
25), crezînd cu adevărat şi atingîndu-se de poala veşmîntului Domnului, 
îndată s-a vindecat, şi s-a oprit curgerea sîngelui celui necurat, tot aşa, 
orice suflet care poartă în sine rana nevindecabilă a păcatului, izvorul 
cugetelor necurate şi viclene, dacă se apropie de Hristos şi-L roagă cu 
credinţă sinceră, dobîndeşte vindecarea aducătoarea de mântuire a izvo¬ 
rului incurabil al patimilor, şi seacă izvorul acela, din care porneau 
cugetele cele necurate, prin singură puterea lui Iisus ; că nimeni altul 
nu poate să vindece această rană. 

Intr-adevăr, în vremea călcării porunlcii de către Adam, diavolul 
s-a străduit să rănească şi să întunece pe omul cel lăuntric, mintea care 
conduce şi priveşte spre Dumnezeu. De atunci, ochii lui au privit către 
cele rele şi către patimi, rămînînd închişi faţă de bunurile cereşti. 

5. Prin urmare, aşa (de grav) a fost rănit, încît nimeni nu putea să-l 
vindece, ci numai Domnul ; El singur putea (săvîrşi) acest lucru. Iar 
Acesta venind, «a ridicat păcatul lumii » (Ioan 1, 29), adică a secat izvorul 
cel necurat al cugetelor sufletului. 

Şi după cum femeia cu scurgere de sînge, cheltuindu-şi averea ei 
la doctori, de la nici unul n-a căpătat vindecare, pînă cînd, apropiindu-se 
cu credinţă de Domnul şi atingîndu-se de poala (veşmîntului) Său, în¬ 
dată a dobîndit vindecare, oprindu-se curgerea (sîngelui) ei, tot aşa, 
nici unul dintre drepţi, dintre Părinţi, dintre profeţi sau patriarhi n-a 
putut să vindece sufletul, care fusese de la început rănit cu o rană 
nevindecabilă. 

6. A venit Moise, dar nu a putut să aducă o vindecare completă. 
(Au urmat) preoţii, darurile, zeciuielile, sărbătorile, lunile noi, spălările 

rituale, jertfirile, arderile de tot şi toate celelalte mijloace de îndreptare 
care existau în vremea Legii ; dar sufletul n-a putut fi vindecat de 
curgerea cea necurată a cugetelor celor necuraţi, şi toată dreptatea ei 
n-a putut să-l vindece. A trebuit să vină Mîntuitorul, doctorul cel ade¬ 
vărat, Cel ce vindecă în dar, Cel care S-a dat pe Sine preţ de răscum¬ 
părare pentru neamul omenesc (Marcu 10, 45). El singur a adus marea 
şi mîntuitoarea izbăvire şi însănătoşire a sufletului; El l-a eliberat din 
robie, El l-a scos din întuneric, El l-a preaslăvit cu lumina Sa, El a 
secat în suflet izvorul cugetelor necurate. Pentru că zice : «Iată Mielul 
lui Dumnezeu, Care ridică păcatul lumii» (Ioan 1, 29). 

7. Nu puteau să-l vindece pe om de o rană nevăzută, atît de mare, 
leacurile pămînteşti, adică numai lucrările dreptăţii lui, ci natura ce¬ 
rească şi divină a darului Duhului Sfînt. Numai datorită acestui leac 
a putut omul să dobîndească vindecarea, să revină la viaţă, să i se 
cureţe inima de Duhul Sfînt. 

Şi, după cum atunci, femeia bolnavă, care nu putuse să se vindece 
(de doctori), avînd picioare a venit la Domnul şi a obţinut vindecarea ; 
şi după cum orbul care nu putea sa vină la Domnul, pentru că nu 
vedea, avînd credinţă a strigat cu glas mai puternic decît al îngerilor 
şi a zis : «Fiul lui David, miluieşte-mă» (Matei 15, 22) ; iar Domnul 
venind la el, l-a vindecat şi l-a făcut să vadă, la fel şi sufletul, chiar 
dacă este rănit cu ranele patimilor ruşinoase, chiar dacă este orbit de 
întunericul păcatului, totuşi i-a rămas voinţa de a striga şi de a chema 
pe Iisus, ca să vină şi să aducă sufletului mîntuire veşnică. 

8. Prin urmare, dacă acel rob n-ar fi strigat, iar femeia cea bolnavă 
n-ar fi alergat către Domnul, n-ar fi dobîndit vindecarea, tot aşa dacă 
cineva nu se apropie de Domnul, împins de propria-i voinţă şi cu tot 
sufletul, şi nu se roagă cu credinţă puternică, nu dobîndeşte vindecarea. 

Dar de ce aceia crezînd s-au vindecat de îndată, iar noi n-am cîş- 
tigat vederea cu adevărat şi nu am fost vindecaţi de patimile cele as¬ 
cunse ? Doar Domnul s-a îngrijit mai mult de sufletul cel nemuritor 
decît de trup ; (de acest suflet la care face aluzie Profetul) cînd spune : 
«Deschide ochii mei » (Ps. 118, 18), (suflet) care, odată văzînd, în veci 
nu va; mai orbi şi nu va mai fi rănit. Deci, dacă venind pe pămînt. 
Domnul a arătat grijă de trupurile cele stricăcioase, cu cit mai mult 
(va arăta grijă) de sufletul cel nemuritor, făcut după chipul Său ? Noi, 
insă, n-am dobîndit încă vindecarea duhovnicească şi mântuirea pentru 
că nu-L iubim din toată inima, nici nu credem în El cu adevărat. 


13 - Sfîntul Macarie 

Să credem, deci, în El, să ne apropiem cu adevărat de El, pentru 
ca să lucreze îndată adevărata tămăduire în noi. Pentru că El a făgăduit 
că va da pe Duhul Sfînt celor care 1-1 cer (Luca 11, 13) că va deschide 
celor ce bat şi că va fi aflat de cei care ll caută (Matei 7, 7). Or, cel ce 
a promis, nu minte. Lui (I se cuvine) slava şi puterea în veci. Amin. 

OMILIA A XXI-A 

Creştinul trebuie să poarte un război dublu : unul interior şi altul 
exterior. Unul (constă în faptul) de a se lepăda de grijile pămînteşti; 
celălalt (se dă) în inimă (şi constă în lupta) cu cugetele (venite) de la 
duhurile răutăţii. 

1. Acela care vrea să placă cu adevărat lui Dumnezeu şi urăşte cu 
adevărat partea cea vrăjmaşă, răutatea, are de dus două lupte : (una) 
în lucrurile/ cele văzute ale acestei vieţi : să se lepede de desfătările 
cele pămînteşti, de iubirea legăturilor lumeşti şi de pasiunile păcătoase ; 
(alta) întru cele ascunse : să se lupte chiar cu duhurile răutăţii, despre 
care Apostolul spunea : «Pentru că lupta noastră nu este împotriva 
trupului şi a sîngelui, ci împotriva începătoriilor, împotriva stăpînirilor, 
împotriva stăpînitorilor întunericului acestui veac, împotriva duhurilor 
răutăţii care sînt în văzduhuri » (Efes. 6, 12). 

2. Câlcînd porunca şi fiind izgonit din rai, omul a fost încătuşat 
in două chipuri şi cu două legături. (Una stă în legătură) cu lucrurile 
din această viaţă : cu iubirea lumii, adică a plăcerilor carnale şi a pa¬ 
siunilor, a bogăţiei, a slavei, a creaturilor, a femeii, a copiilor, a rudelor, 
a locului de naştere, a veşmintelor şi într-un cuvînt, a tuturor lucru¬ 
rilor celor văzute. De acestea porunceşte cuvîntul lui Dumnezeu ca omul 
să se desfacă, din proprie iniţiativă — pentru că fiecare este legat, de 
bună voie, de toate cele văzute —. Numai dezlegîndu-se şi eliberîndu-se 
de toate acestea, va putea să observe, în chip desăvîrşit porunca. 
(Cealălaltă stă în legătură cu cele duhovniceşti). întru cele lăuntrice, 
sufletul este înconjurat, împrejmuit, închis cu ziduri şi înlănţuit cu 
lanţurile întunericului de către duhurile răutăţii şi nu poate să iubească 
pe Domnul precum vrea, nici să creadă precum vrea, nici să se roage 
precum vrea. Din toate părţile, în lumea văzută şi în cea nevăzută, 
intîmpinăm împotrivirea, de la călcarea poruncii de către primul om. 

3. Prin urmare, dacă cineva, auzind cuvîntul lui Dumnezeu, por¬ 
neşte la luptă, aruncă de la sine lucrurile (acestei) vieţi şi lanţurile 
lumii, se leapădă de toate plăcerile trupeşti, se dezleagă de toate aces¬ 
tea, perseverează şi consacră tot timpul Domnului, (un astfel de om) 
poate să afle că în inimă îl aşteaptă altă luptă, altă împotrivire ascun- 

să şi alt război împotriva cugetelor (iscate de) duhurile răutăţii. Stă¬ 
ruind, însă, şi invocînd pe Domnul cu multă răbdare şi credinţă pu¬ 
ternică, şi primind ajutorul Lui, el poate obţine încă de aici eliberarea 
lăuntrică de lanţurile, cursele, închisorile şi de întunericul duhurilor 
răutăţii, care sînt lucrările patimilor celor ascunse. 

4. Un astfel de război nu poate să dispară decît prin harul şi pu¬ 
terea lui Dumnezeu. Cu propria-i putere nimeni nu poate să se izbă¬ 
vească de cugetele cele potrivnice şi înşelătoare, de patimile cele nevă¬ 
zute şi de cursele celui viclean. Cîtă vreme cineva este reţinut de lu¬ 
crurile cele văzute ale acestei lumi, este încurcat cu diferite legături 
pămînteşti şi este antrenat în patimile cele rele, nici măcar nu ştie că 
înlăuntrul său mai există o luptă, o bătălie şi un război. Abia atunci 
cînd un om se ridică la luptă şi se liberează de legăturile văzute ale 
acestei lumi, de lucrurile cele materiale şi lumeşti şi de plăcerile tru¬ 
peşti, cînd începe să stăruiască (în poruncile) Domnului, lepădîndu-se 
de lumea aceasta, abia atunci poate să cunoască lupta cea lăuntrică a 
patimilor, care se ridică în el, războiul cel lăuntric şi cugetele cele vi¬ 
clene. Dacă nu se ridică la luptă după cum am spus mai înainte, dacă 
nu se leapădă de lume, dacă nu se dezbară din toată inima de poftele 
cele pămînteşti, şi dacă nu vrea cu totul să se lipească de Domnul, nu 
cunoaşte vicleniile ascunse ale duhurilor răutăţii, nici patimile cele as¬ 
cunse în el, ci este străin de el însuşi, neştiind că poartă în sine rane 
şi patimi ascunse. (Un astfel de om) este încă legat de cele văzute şi 
reţinut de bună voie de lucrurile (acestei) lumi. 

5. Acela care se leapădă cu adevărat de lume, se nevoieşte, arun¬ 
că de la sine povara pămîntului, (se ridică cu toată inima) deasupra 
poftelor deşarte, a plăcerilor carnale, (deasupra) slavei, a (poftei) de 
a stăpîni, a onorurilor de la oameni ; — (trebuie, însă, spus că), în 
acest timp şi în această luptă văzută Domnul îl ajută în taină, pe mă¬ 
sura în care se leapădă de lume — ; stînd şi stăruind întru totul, adică 
cu trupul şi cu sufletul, în slujba Domnului, un astfel de om află (în- 
iâuntrul lui) împotrivire, patimi ascunse, lanţuri nevăzute, un război, o 
luptă şi o bătălie ascunsă. Dar, rugîndu-se Domnului şi luînd armele 
cele din cer ale Duhului precum a zis Apostolul : « Platoşa dreptăţii, 
coiful mintuirii, pavăza credinţei şi sabia Duhului » (Efes. 6, 14—17), 
înarmîndu-se, deci, cu acestea, va putea să stea împotriva uneltirilor 
ascunse ale diavolului, în răutăţile prezente, 

Procurîndu-şi aceste arme prin stăruinţă, cereri, rugăciuni şi post 
şi îndeosebi prin rugăciune, va putea să ducă lupta «împotriva începă- 
toriilor, împotriva stăpînilor şi împotriva stăpînitorilor întunericului 
acestui veac» (Efes. 6, 12). Invingînd în felul acesta puterile protivnice 

— datorită colaborării Duhului şi propriului său zel pentru toate vir¬ 
tuţile — se va face vrednic de viaţa veşnică, (vrednic) să slăvească pe 
Tatăl, pe Fiul şi pe Sfîntul Duh, Căruia (I se cuvine) slava şi puterea, 
în veci. Amin. 

OMILIA A XXII-A 

Despre cele două stări (în care se află) cei ce părăsesc viaţa 
aceasta. 

1. Cînd sufletul omului iese din trup, o mare taină se săvîrşeşte 
Dacă este încărcat de păcate, vin cetele demonilor, îngerii cei de-a 
stînga, puterile întunericului şi preiau sufletul acela şi îl ţin de partea 
lor. De aceasta nimeni nu trebuie să se mire ; pentru că, dacă (un om) 
pe cînd era în viaţă şi în lume s-a supus şi s-a făcut lor rob, cu cît 
mai vîrtos atunci cînd părăseşte această lume este preluat şi stă sub 
stăpînirea lor. 

2. Referitor la (sufletul) celui bun, tu trebuie să ştii că aşa stau 
lucrurile ; pe robii sfinţi ai lui Dumnezeu, încă din această viaţă îl în¬ 
conjoară şi îi zidesc îngerii, duhurile cele sfinte. Cînd ies din trup, 
cetele îngerilor iau sufletele acestora de partea lor, în lumea cea cu¬ 
rată şi astfel, le conduc la Domnul. 

OMILIA A XXIII-A 

După cum numai cei născuţi din seminţia împăratului pot să poar¬ 
te mărgăritarul împărătesc şi de mare preţ, tot aşa numai fiilor lui 
Dumnezeu este permis să poarte mărgăritarul cel ceresc. 

1. Mărgărtiarul cel mare, de mare preţ şi împărătesc, propriu să 
împodobească diadema împărătească, numai împăratului se cuvine şi 
numai împăratul poate să-l poarte ; nimănui altcuiva nu-i este permis 
să poarte un astfel de mărgăritar. Tot aşa, dacă cineva nu s-a născut 
de la Duhul cel împărătesc şi divin, n-a dobîndit nobleţea împărăteas¬ 
că şi cerească şi nu s-a făcut fiu al lui Dumnezeu — precum este scris : 
«Iar celor care L-au primit pe El, le-a dat putere să devină fii ai lui 
Dumnezeu» (loan 1, 12) — nu poate să poarte mărgăritarul cel ceresc 
şi de mare preţ, chipul luminii celei de negrăit, care este Domnul. Cei 
care au şi poartă mărgăritarul, trăiesc şi împărăţesc împreună cu Hris- 
tos în veci, pentru că aşa a spus Apostolul : «După cum am purtat chi¬ 
pul celui pămîntesc, să purtăm şi chipul celui ceresc » (I Cor. 15, 49). 

2. Cît timp calul paşte în păduri cu animalele sălbatice, nu ascul¬ 
tă de om. Cînd însă, este prins pentru a fi îmblînzit, (mai întîi) i se 
pune frîu greu, pînă ce învaţă să meargă disciplinat şi corect. După 

aceea este dresat de un călăreţ versat, pentru a fi folosit în război ; în 
acest scop este îmbrăcat cu armură, adică cu platoşă şi cămaşe de zale 
şi i se pune frîu, care, mai întîi i se flutură pe dinaintea ochilor, pen¬ 
tru a nu se speria, ci a se obişnui cu el. Astfel, dresat de călăreţ, (el 
poate fi folosit la război), însă dacă nu este dresat, nici la război nu 
poate fi dus. Dar, odată învăţat cu războiul, atunci cînd simte (că se 
apropie lupta) şi aude semnalul, (calul) se aruncă el însuşi asupra duş¬ 
manilor (cu atîta avînt) încît chiar şi nechezatul său îi umple de groază. 
Tot aşa şi sufletul, care de la călcarea poruncii s-a sălbăticit şi s-a fă¬ 
cut nesupus, rătăceşte în pustiul (acestei) lumi, (stînd) alături de ani¬ 
malele sălbatice, (adică) de duhurile răutăţii şi slujeşte păcatului. De 
îndată ce aude cuvîntul lui Dumnezeu şi crede, strunit fiind de Du¬ 
hul, renunţă la obiceiurile sălbatice şi ia gîndul cel trupesc şi se laşa 
condus de călăreţul (său), Hristos. După aceea vine peste ei necazul şi 
strimtorarea, pentru ca puţin cîte puţin să fie încercat şi îmblînzit de 
Duhul, pentru ca puţin cîte puţin păcatul să se împuţineze şi să dis¬ 
pară. în felul acesta, sufletul îmbrăcînd platoşa dreptăţii, coiful mân¬ 
tuirii, scutul credinţei şi sabia Duhului (Efes. 6, 14—17), învaţă să se 
lupte cu duşmanii săi. Astfel înarmat cu Duhul Domnului, «eî se lup¬ 
tă împotriva duhurilor răutăţii şi stinge săgeţile cele aprinse ale celui 
râu» (Efes. 6, 16). Intr-adevăr, fără armele Duhului nu se poate ridica 
la luptă ; dar avînd armele Duhului atunci cînd aude şi simte că duş¬ 
manul este aproape, porneşte la luptă cu strigăte puternice — după 
cum s-a spus de către Iov (Iov 39, 25) — iar duşmanii sint nimiciţi la 
glasul rugăciunii sale. Luptindu-se aşa şi învingînd cu ajutorul Duhu¬ 
lui, primeşte cu mare bucurie cununile biruinţei şi se odihneşte îm¬ 
preună cu Împăratul ceresc. Căruia (se cuvine) slava şi puterea, în veci. 
Amin. 


OMILIA A XXIV-A 

Starea de creştin se aseamănă cu aceea de neguţător şi cu (acţiu¬ 
nea) aluatului. Că după cum neguţătorii adună cîştigurile pămînteşti, 
tot aşa şi aceştia (adună) gîndurile răspîndite în (acest) veac. Şi după 
cum aluatul dospeşte întreaga frămîntătură, tot aşa şi aluatul păcatului 
străbate tot neamul lui Adam. (Spre deosebire de acesta), Hristos pune 
în sufletele celor ce cred aluatul ceresc al bunătăţii. 

1. Creştinii se aseamănă cu neguţătorii care realizează cîştiguri 
foarte mari. Că după cum aceia adună din pămînt cîştiguri pămînteşti, 
tot aşa şi aceştia îşi adună gîndurile inimii lor — împrăştiate în acest 
veac şi pe tot pămîntul — cu ajutorul tuturor virtuţilor şi al puterii 
^ Duhului, (fapt) care este o mare şi adevărată neguţătorie. 

Lumea aceasta se împotriveşte lumii celei de sus, după cum şi 
veacul de acum se împotriveşte celui de sus. De aceea, conform Sfin¬ 
telor Scripturi, creştinul trebuie să se lepede de lume, să se mute şi 
să treacă cu mintea, din acest veac, în care stă şi se amăgeşte — de la 
călcarea poruncii de către Adam — în celălalt veac, (să se oprească) 
cu cugetul la lumea cea de sus, a dumnezeirii, după cum s-a spus : 
«Cetatea noastră este în ceruri» (Filip. 3, 20). 

2. Acest lucru nu se poate realiza dacă sufletul nu se încrede din 
toată inima (în Domnul) şi nu se leapădă de acest veac. Numai puterea 
Duhului divin poate să readucă la iubirea Domnului inima cea împrăş¬ 
tiată peste tot pămîntul şi să-i întoarcă cugetul spre lumea veşnică. 
Pentru că, de la călcarea poruncii de către Adam, gîndurile sufletului 
s-au risipit (departe) de iubirea lui Dumnezeu, (s-au îndreptat) spre 
acest veac şi s-au amestecat cu gînduri materiale şi pămînteşti. Căl- 
cînd Adam porunca, a primit întru sine aluatul patimilor celor rele şi, 
prin participare, cei născuţi dintr-însul — tot neamul lui Adam — s-au 
făcut părtaşi la acel aluat. In cele din urmă, patimile cele rele au cres¬ 
cut şi au sporit între oameni atît de mult, încît aceştia au ajuns la 
desfrîu, orgii, idolatrie, ucideri şi alte necuviinţe, pînâ ce lumea (în¬ 
treagă) s-a dospit în răutate. Atît de mult a crescut răul între oameni, 
încît (ajunseseră) să creadă că nu există Dumnezeu, să se închine pie¬ 
trelor celor neînsufleţite, şi să nu mai poată avea nici măcar ideea de 
Dumnezeu. Pînă întru atît transformase aluatul patimilor celor rele 
neamul vechiului Adam. 

3. Intr-un chip asemănător a binevoit Domnul, ca venind pe pă- 
mînt, suferind pentru toţi, şi răscumpărîndu-i cu sîngele Său, să pună 
în sufletele cele credincioase, umilite de păcat, aluatul cel ceresc al bu¬ 
nătăţii. In felul acesta (sufletele) crescînd şi sporind în împlinirea po¬ 
runcilor şi a tuturor virtuţilor, dospindu-se în bine, aveau să devină o 
singură unitate în bine cu Domnul, în Duhul Sfînt, aşa cum spune 
(Apostolul) Pavel (I Cor. 6, 17). Pentru că sufletul care este în întregi¬ 
me pătruns de aluatul Duhului celui dumnezeiesc, n-are nici măcar 
idee de răutate şi viclenie, după cum s-a zis : «Dragostea nu cugetă 
cele rele » (I Cor. 13, 5). însă este imposibil ca sufletul, lipsit de aluatul 
cel ceresc, adică de puterea Duhului celui dumnezeiesc, să fie dospit 
în bunătatea Domnului şi să ajungă la viaţă, după cum nici neamul lui 
Adam n-ar fi putut cădea într-o răutate atît de mare, dacă aluatul 
răutăţii, adică păcatul, care este o anumită putere spirituală şi inte¬ 
lectuală a lui satan, n-ar fi intrat în el. 

4. Să presupunem că frămîntă cineva făină, fără să-i adauge aluat. 
Oricît s-ar munci, oricît ar întoarce-o şi prelucra-o, ea rămîne o pastă 

nedospită, improprie pentru mîncare, dar dacă i se adaugă aluatul, 
acesta atrage toată frămîntătura şi o preface în aluat, aşa cum a zis 
şi Domnul în pilda cu împărăţia : «Asemenea este împărăţia cerurilor 
aluatului pe care, luîndu-l, o femeie l-a ascuns în trei măsuri de făină, 
pînă ce a dospit toată » (Matei 13, 33). (La fel este şi cu carnea) : Să pre¬ 
supunem că cineva are la îndemînă carne şi că o îngrijeşte dar fără 
să-i adauge sarea, care omoară viermii şi împiedică stricăciunea ; 
aceasta va mirosi urît, se va strica şi nu va mai folosi oamenilor. In- 
chipuie-ţi, prin analogie, că omenirea întreagă este ca o carne şi pastă 
nedospită şi că natura divină a Duhului Si'înt este sarea şi aluatul care 
provin din altă lume. Dacă deci, aluatul cel ceresc al Duhului şi sa¬ 
rea cea bună şi sfîntă a dumnezeirii, care vine din acel veac şi din 
acea patrie, nu este pus şi nu se amestecă cu natura oamenilor cea 
umilită (de păcat), sufletul nu se va elibera niciodată de mirosul cel 
greu al răutăţii, nici nu se va dospi (pentru a se elibera) de apăsarea 
şi de fermentul răutăţii. 

5. Dacă unui suflet i se pare că poate săvîrşi ceva desăvîrşit cu 
de la sine putere, fără colaborarea Duhului, mult se înşală. în plus, 
sufietul care crede că poate să ajungă la curăţia desăvîrşitâ, doar prin 
sine fără Duhul, acela nu este apt pentru locurile cereşti, nici pentru 
împărăţie. Pentru că, dacă un om care este sub influenţa patimilor nu 
se apropie de Dumnezeu, nu se leapădă de lume, nu aşteaptă cu nă¬ 
dejde şi răbdare să primească un bun străin de firea sa, adică puterea 
Sfîntului Duh, dacă Domnul nu-i picură, de sus, în suflet, viaţa divi¬ 
nităţii, un astfel (de om) nu va simţi niciodată (în el) viaţa cea adevă¬ 
rată, nu se va trezi din beţia materiei, nu va străluci lumina Duhului 
în sufletul său întunecat, nu se va arăta în el zi sfîntă, nu se va trezi 
din adîncul somn al neştiinţei şi nu va cunoaşte, cu adevărat pe Dum¬ 
nezeu, cu puterea lui Dumnezeu şi cu lucrarea harului. 

6. Dacă omul nu se învredniceşte, prin credinţă să primească ha¬ 
rul, nu este capabil şi vrednic (să se facă părtaş) la împărăţie ; pe cînd 
dacă primeşte harul Duhului, nu se abate întru nimic de la el, nu-1 in¬ 
sultă prin neglijenţă şi fapte rele şi timp îndelungat, luptîndu-se, nu 
întristează pe Duhul, el poate dobîndi viaţa veşnică. Pentru că, după 
cum cineva simte (în chip concret) lucrarea celui rău prin intermediul 
pasiunilor — adică în mînie, pofte, invidie, supărare, gînduri rele şi în 
celei alte necuviinţe — la fel trebuie să simtă (în chip concret) harul 
şi puterea lui Dumnezeu prin intermediul virtuţilor — adică în iubire, 
bunătate, bucurie, blîndeţe, uşurare şi veselie divină. (Pentru că nu¬ 
mai) aşa poate să se asemene şi să se amestece cu natura cea bună şi 
divină, cu lucrarea cea minunată şi sfîntă a harului. Unită totdeauna 

cu harul, încercată în vremuri şi timpuri diferite, crescînd şi sporind, 
voinţa (omenească) se face bineplăcută, se uneşte progresiv cu Duhul, 
devine sfîntă şi curată prin intermediul Duhului şi vrednică de împă¬ 
răţia (lui Dumnezeu). Mărire şi închinăciune Tatălui celui fără de pri¬ 
hană, Fiului şi Duhului Sfînt, în veci. Amin. 

OMILIA A XXV-A 

Această omilie învaţă că nici un om, dacă nu este întărit de Hris- 
tos, nu poate să biruiască uneltirile celui rău : (învaţă) ce trebuie să 
facă cei ce poftesc slava divină. învaţă, apoi, că prin nesupunerea lui 
Adam, noi am ajuns la robia patimilor trupului şi că de această (ro¬ 
bie) noi am fost izbăviţi prin taina crucii. în sfîrşit, ne învaţă despre 
marea putere a lacrimilor şi a focului divin. 

1. Aceia care poartă în ei legea divină, care nu este scrisă cu li¬ 
tere şi cerneală, ci este implantată în inima lor cea trupească (Ier. 31, 
33 şi II Cor. 3, 31), au ochii minţii luminaţi şi poftesc (după un lucru) 
care nu poate fi perceput cu simţurile şi văzut cu ochii, pentru că 
este invizibil şi spiritual ; ei pot să biruiască cursele celui rău (nu prin 
ei înşişi), ci cu puterea cea de nebiruit (care le-a fost dată). Din contră, 
cei care n-au fost cinstiţi cu cuvîntul lui Dumnezeu, nici n-au fost 
crescuţi în legea divină, în zadar se îngîmfă şi socotesc că pot să nimi¬ 
cească, prin voinţa lor proprie, asalturile păcatului, care doar prin tai¬ 
na crucii a fost biruit. Pentru că libertatea care stă la îndemîna omului 
constă în faptul de a se opune diavolului, dar nu şi în faptul de a do¬ 
mina cu desăvîrşire patimile, cum propune (psalmistul) : «Că dacă 
Domnul nu zideşte casă şi nu păzeşte cetatea, în zadar se trudesc lu¬ 
crătorii şi în zadar veghează străjerul» (Ps. 126, 1). 

2. Este imposibil să păşească cineva peste aspidă şi vasilisc şi să 
calce peste lei şi balauri (Ps. 90, 13), dacă mai înainte nu s-a curăţit 
— pe cît este posibil omeneşte — şi n-a fost întărit de Cel ce a spus 
Apostolilor : «Iată v-am dat putere să călcaţi peste şerpi şi peste scor- 
pii şi peste toată puterea vrăjmaşului» (Luica 10, 19). Dacă firea omeneas¬ 
că ar fi putut, fără armura Sfîntului Duh, să reziste împotriva unel¬ 
tirilor diavolului (Efes. 6, 11), Apostolul n-ar fi zis : «Iar Dumnezeul 
păcii va zdrobi repede sub picioarele voastre pe satan» (Rom. 16, 20). 
Şi iarăşi : «Pe care Domnul îl va ucide cu suflarea gurii Sale » (II Tes. 
2, 8). De aceea Domnul ne-a poruncit să ne rugăm : «Şi nu ne duce pe 
noi în ispită, ci ne izbăveşte de cel viclean» (Matei 6, 13). Pentru că, 
dacă prin ajutorul unuia mai puternic nu sîntem izbăviţi de săgeţile 

cele arzătoare ale celui viclean, şi nu ne-am învrednicit de înfiere, sîn- 
tem departe de puterea lui Dumnezeu şi în zadar trăim. 

3. Prin urmare, cel ce vrea să se împărtăşească de slava divină, şi 
să vadă, ca într-o oglindă, în (elementul său) conducător, chipul lui 
Hristos, se cuvine să caute cu toată inima, cu o pornire şi o iubire ne¬ 
istovită — ziua şi noaptea — ajutorul lui Dumnezeu. Este imposibil să 
obţină cineva acest ajutor, dacă nu se va abţine, precum am spus mai 
înainte, de la bucuriile (acestei) lumi, de la poftele puterii protivnice, 
care sînt protivnice luminii, lucrează răutatea, împiedică fapta bună şi 
este cu totul străină (de voia lui Dumnezeu). 

Deci, dacă vrei să afli de ce noi, creaţi în (stare de) cinste şi puşi 
să locuim în paradis, ne-am coborî, în cele din urmă, pe treapta ani¬ 
malelor celor necuvîntătoare, ne^am asemănat lor, şi am căzut din sla¬ 
va cea fără reproş, atunci află că din cauza neascultării ne-am făcut 
robi ai patimilor trupului, ne-am înlăturat singuri de la ţara cea feri¬ 
cită a celor vii (Ps. 114, 9), am fost duşi în robie, stăm în preajma rîu- 
rilor Babilonului (Ps. 136, 1) şi pentru că încă sîntem reţinuţi în Egipt, 
n-am moştenit încă pămîntul făgăduinţei, în care curge lapte şi miere 
(leş. 3, 8). N-am fost încă amestecaţi cu aluatul purităţii, ci avem încă 
in noi aluatul răutăţii (I Cor. 5, 8). Inima noastră n-a fost, încă, stropită 
cu sîngele lui Dumnezeu, iar laţul iadului şi undiţa răutăţii sînt înfipte 
în ea. 

4. Noi n-am primit încă bucuria mîntuirii lui Hristos, pentru că 
boldul morţii este încă fixat în noi. Nu ne-am îmbrăcat încă în omul 
cel nou, strălucind, după (voia lui) Dumnezeu, în sfinţenie, pentru că 
nu ne-am dezbrăcat încă de omul cel vechi, care este stricat de pofte- 
la cele amăgitoare (Efes 4, 22, 24). Nu purtăm (încă în noi) chipul 
celui ceresc (I Cor. 15, 49), (nu ne-am acoperit de slavă) şi nu ne-am 
tăcut asemenea slavei Sale (Rom. 8, 29 ; Filip. 3, 21), nu adorăm încă pe 
Dumnezeu în duh şi adevăr (Ioan 4, 24), pentru că păcatul locuieşte 
(încă) în trupul nostru cel muritor (Rom. 6, 12). Nu am privit încă sla¬ 
va celui nestricăcios, pentru că sîntem încă sub înrîurirea nopţii celei 
întunecoase. N-am îmbrăcat încă armele luminii, pentru că nu ne-am 
dezbrăcat încă de armele, săgeţile şi lucrările întunericului. Nu ne-am 
schimbat încă cu înnoirea minţii, pentru că sîntem încă asemenea vea¬ 
cului acestuia, avînd gîndul îndreptat spre cele deşarte (Efes. 4, 17). 
N-am fost încă proslăviţi împreună cu Hristos, pentru că n-am sufe¬ 
rit încă împreună cu El (Rom. 8, 17). Nu purtăm încă pe trupul nostru 
stigmatele Lui (Gal. 6, 17), pentru că nu trăim taina crucii lui Hristos. 
Trăind încă în patimile şi poftele trupeşti, nu ne-am făcut încă îm- 
preună-moştenitori cu Hristos (Rom. 8, 17) ; în noi stăruie Duhul ro- 

biei şi nu al înfierii. Nu ne-am făcut încă templu al lui Dumnezeu şi 
sălaş al Duhului Sfînt, pentru că sîntem încă templu al idolilor şi să¬ 
laş al duhurilor celor rele, din pricina înclinării (noastre) spre patimi. 

5. Intr-adevăr, noi n-am dobîndit încă desăvîrşirea morală şi ilu¬ 
minarea minţii. Nu ne-am învrednicit încă de laptele cel spiritual şi 
nestricăcios (I Petru 2, 21), nici de creşterea cea spirituală. Ziua nu 
s-a arătat încă pentru noi, iar luceafărul n-a răsărit în inimile noastre 
(II Petru I, 19). Nu ne-am amestecat încă cu soarele dreptăţii, nici nu 
ne-am urnit cu razele sale. N-am primit încă asemănarea cu Domnul, 
nici nu ne-am făcut părtaşi ai naturii divine (II Petru 1, 4). Nu sîntem 
încă adevărată purpură împărătească, nici chipul divin neprefăcut. 
N-am fost răniţi de dragostea divină, nici n-am fost cuprinşi de iubi¬ 
rea cea duhovnicească faţă de Mirele (ceresc). N-am cunoscut comu¬ 
niunea cea de negrăit, nici forţa şi pacea sfinţeniei. Şi, ca să spun în- 
tr-un cuvînt, noi nu sîntem încă neam ales, preoţie împărătească, neam 
sfînt, popor agonisit (I Petru 2, 9), pentru că sîntem încă şerpi şi pui 
de vipere (Matei 23, 33). 

6. Cum să nu fim şerpi, noi care nu ne aflăm sub ascultarea lui 

Dumnezeu, ci în neascultarea, cea venită prin şarpe ? Nu găsesc cuvin¬ 
te potrivite pentru a deplînge după cuviinţă nenorocirea (în care ne 
aflăm) şi pentru ca, plîngînd, să strig către cel ce poate să îndepărteze 
greşeala care se sălăşluieşte in mine. Cum voi cînta cîntarea Domnu¬ 
lui in pămînt străin ? Cum voi deplînge Ierusalimul ? Cum voi scăpa 
de sclavia nenorocită a lui Faraon ? Cum să părăsesc această locuinţă 
ruşinoasă ? Cum voi fugi de această amară tiranie ? Cum voi ieşi din 

pămîntul Egiptului ? Cum voi trece Marea Roşie ? Cum voi străbate 

marele pustiu ? Cum voi rezista, muşcat de şerpi ? Cum voi învinge 
(popoarele) cele de alt neam ? Cum voi nimici neamurile care sînt în 
mine ? Cum voi primi pe tablele (inimii) mele cuvintele lui Dumne¬ 
zeu ? Cum voi vedea stîlpul de lumină cel adevărat şi norul (care plea¬ 
că) de la Duhul Sfînt ? Cum voi gusta din mana desfătării veşnice ? 
Cum voi bea din piatra cea dătătoare de viaţă ? Cum voi trece 

Iordanul, ca să intru în ţara cea bună a făgăduinţei ? Cum voi vedea 

pe conducătorul oştii Domnului, pe care văzîndu-1 Isus al lui Navi, a 
căzut numaidecî't la pămînt şi i s-a închinat ? 

7. Intr-adevăr, dacă n-am trecut prin toate acestea, dacă n-am 
nimicit neamurile din mine, dacă nu voi intra niciodată şi nu mă voi 
odihni în altarul lui Dumnezeu, nici părtaş nu mă voi face al slavei ce¬ 
lei împărăteşti. 

Sîrguieşte-te deci, să devii fiu fără prihană al lui Dumnezeu, să 
intri în acea odihnă, unde ca înainte-mergător pentru noi a intrat 

Hristos. Sîrguieşte-te să fii înscris în Biserica cea din ceruri, printre 
intîii născuţi (Evr. 12, 13), pentru a te afla la dreapta majestăţii Ce¬ 
lui Preaînalt (Evr. 1, 3). Sîrguieşte-te să intri în Ierusalim, cetatea 
st’întă a păcii şi prea înaltă, unde se află raiul. De aceste lucruri sfin¬ 
te şi minunate nu te vei învrednici altfel, decît dacă vei vărsa lacrimi, 
ziua şi noaptea, precum s-a spus : « Spăla-voi în fiecare noapte patul 
meu, cu lacrimile mele voi uda patul meu» (Ps. 6, 6). Tu ştii, de altfel, 
că «Cei ce seamănă cu lacrimi, cu bucurie vor secera » (Ps. 125, 5). De 
aceea profetul spune, cu îndrăzneală : «Pleacă urechea Ta către lacri¬ 
mile mele » (Ps. 38, 13). Şi iarăşi : «Pus-ai lacrimile mele sub ochii Tăi, 
precum ai promis» (Ps. 55, 9) ; «Făcutu-mi-s-au lacrimile mele pîine, 
ziua şi noaptea » (Ps. 41, 3) ; «Băutura mea cu plîngere am amestecat-o » 
(Ps. 101, 10). 

8. Intr-adevăr, lacrima, care izvorăşte din multă durere şi din ini¬ 
ma zdrobită (II Cor. 2, 4), din cunoaşterea adevărului şi mistuirea mă¬ 
runtaielor, este hrană pentru suflet, (pîine) dăruită de (însăşi) pîinea 
cea cerească, (pîinea) de care mai înainte s-a înfruptat Maria, stînd şi 
plîngînd la picioarele Domnului, după cum El însuşi spune : «Maria, 
partea cea bună şi-a ales, care nu se va lua de la ea» (Luca 10, 38, 42). 
O, ce mărgăritare scumpe sînt lacrămile care curg ! Cîtă supunere şi 
cit dor spre ascultare (la Maria). Ce curaj şi cîtă înţelepciune ! Cîtă 
dragoste (inspirată) de Duhul Domnului, care duce spre Mirele cel fără 
de prihană ! Ce bold al dragostei sufletului faţă de Dumnezeu — Cuvîn- 
tul ! Ce comuniune strînsă a miresei faţă de Mirele cel ceresc. 

9. Imit-o pe aceasta, ca un copil, imit-o pe aceea care la nimic 
altceva nu privea, ci numai la Cel care spunea : «Foc am venit să arunc 
pe pămînt şi cit aş vrea să fie acum aprins!» (Luca 12, 49). Pentru că 
este un foc al Duhului care înflăcărează inimile ; acest foc material şi 
divin luminează sufletele şi le încearcă, precum (focul încearcă) aurul 
curat în cuptor (Proverbe 17, 3) ; el mistuie răutatea, după cum (focul 
mistuie) trestia şi spinii. (Este scris) : «Dumnezeul nostru este un foc 
mistuitor » (Deut. 4, 34 ; Evr. 12, 29). «El pedepseşte cu flacără de foc 
pe cei ce nu cunosc şi nu se supun Evangheliei Lui» (II Tes. 1, 8). 
Acest foc a lucrat în Apostoli, cînd vorbeau în limbi de foc ; acest foc 
a luminat pe Pavel, (s-a manifestat) prin acel glas, i-a luminat mintea, 
dar i-a întunecat vederea ; pentru că n-a văzut puterea acelui foc în 
afară de trup. Acest foc s-a arătat lui Moise în rug, acest loc, în chip 
de car, a răpit pe Ilie de pe pămînt ; lucrarea acestui foc o cerea David, 
pe cînd zicea : «Cercetează-mă, Doamne, şi mă cearcă; aprinde rărun¬ 
chii şi inima mea » (Ps. 25, 2). 

10. Acest foc încălzea inima lui Cleopa şi a celor dimpreună cu 
el, pe cînd Mântuitorul le vorbea după înviere (Luea 24, 18). De acest 
foc se împărtăşesc îngerii şi duhurile cel slujitoare, după cum s-a 
scris : «Cel ce face pe îngerii Săi duhuri şi pe slugile Sale pară de foc» 
(Ps. 103, 4). Acest foc arde bîrna din ochiul cel dinlăuntru, reface min¬ 
tea curată, pentru ca reprimind acuitatea proprie firii (lui), să vadă 
la nesfârşit faptele minunate ale lui Dumnezeu, după cum s-a spus : 
«Deschide ochii mei şi voi cunoaşte minunile din Legea Ta » (Ps. 118, 
18). Acest foc alungă pe demoni, înlătură păcatul, este putere a învie¬ 
rii, lucrare a nemuririi, iluminare a sufletelor sfinte şi sprijin al pute¬ 
rilor intelectuale. Să ne rugăm ca acest foc să vină şi la noi, pentru ca 
totdeauna umblînd întru lumină, să nu lovim, vreodată, cîtuşi de puţin, 
picioarele noastre de piatră, ci să fim ca nişte sfeşnice în lume, păzind 
cuvîntul vieţii veşnice. în felul acesta, desfătîndu-ne de bunătăţile lui 
Dumnezeu, să ne odihnim cu Domnul întru viaţă, slăvind pe Tatăl, pe 
Fiul şi pe Sfîntul Duh, în veci. Amin. 

OMILIA A XXVI-A 

Despre demnitatea, cinstea, puterea şi lucrarea sufletului celui ne¬ 
muritor. Cum este ispitit de diavol şi cum obţine eliberarea din ispite. 
(Omilia) mai cuprinde şi unele dezbateri pline de foarte multă învăţă¬ 
tură. 

1. Să nu priveşti cu superficialitate, iubitule, la esenţa spirituală 

a sufletului, pentru că sufletul este un odor nemuritor şi preţios. Iată 
cît de mare este cerul şi pămîntul, cu toate acestea, Dumnezeu nu în 
ele şi-a găsit plăcerea, ci numai în tine. Ia aminte de demnitatea şi 
nobleţea ta ! Nu prin (intermediul) îngerilor, ci Doimnul personal a 
venit întru ajutorul tătu (Gal. 3, 19 ; Evr. 2, 2), ca să te cheme pe 

tine, cel pierdut care erai rănit, şi să-ţi redea chipul cel dintîi, curat 
al lui Adam. Pentru că (la început) omul era stăpîn (peste toate) de 
sub cer pînă între cele mai de jos (ale pămîntului), era în stare să dis- 
cearnă între porniri, era străin faţă de demoni, curat de păcat şi de 
vicii, era (chip) şi asemănare a lui Dumnezeu. însă, prin călcarea po¬ 
runcii, s-a pierdut şi a fost rănit. Satan i-a întunecat mintea, astfel că 
în parte este aşa, iar în parte distinge, are voinţă şi trăieşte. 

2. Întrebare : Nu cumva, venind Duhul, a fost smulsă, împreună 
cu păcatul şi pofta cea naturală ? 

Răspuns : Am spus mai înainte că păcatul este smuls (dar nu şi 
pofta) şi că omul reprimeşte chipul cel dintîi, curat, al lui Adam. Prin 
puterea Duhului şi prin renaşterea cea duhovnicească, acesta ajunge 

la măsura (desăvîrşirii) primului om, ba chiar mai mare decît acesta 
se face, pentru că omul se îndumnezeieşte. 

3. întrebare: Oare satan atacă (pe om) cu o anumită limită sau 
duce război cu el atit cit trăieşte ? 

Răspuns: Asaltul lui (satan se îndreaptă) nu numai împotriva 
creştinilor, ci şi împotriva idololatrilor şi împotriva întregii lumi. Deci, 
dacă i s-ar fi îngăduit să ducă război precum vrea, pe toţi i-ar fi nimi¬ 
cit, pentru că voia şi fapta lui într-acolo duc. Insă, dacă olarul, punînd 
vasele în cuptor, cu măsură le arde : nici prea mult, pentru că încăl¬ 
zite peste măsură (pot) să crape ; nici prea puţin, pentru ca nefiind în¬ 
deajuns arse (pot), să se sfarme ; dacă, de asemenea, argintarul şi au¬ 
rarul folosesc cu măsură focul, pentru că dacă focul este prea mult to¬ 
peşte, diluează şi pierde aurul şi argintul ; şi dacă mintea omenească 
ştie ce greutate să pună pe animalul (de povară), pe cămilă şi pe ori¬ 
care altul dintre dobitoace ; cu cît mai mult Dumnezeu, Care cunoaşte 
vasele (firea) omenească îngăduie în chip diferit (să vină asupra oame¬ 
nilor) puterea celui potrivnic. 

4. După cum unul este pămîntul, dar (un loc) este pietros, altul 
este mîlos, unul este potrivit pentru cultivarea viei, altul pentru semă¬ 
natul griului şi al orzului; la fel şi inimile şi voinţele oamenilor, la fel 
şi darurile care le vin de sus : unuia i s-a dat slujirea cuvîntului, altu¬ 
ia distingerea (duhurilor), iar altuia darul vindecărilor, pentru că Dum¬ 
nezeu ştie cît poate fiecare să administreze (harul) şi de aceea dă da¬ 
ruri (cu măsuri) diferite. Tot aşa şi în războiul( cel spiritual : Dumne¬ 
zeu) îngăduie celui potrivnic (să se războiască cu omul) în măsura în 
care acesta poate să-i reziste. 

5. întrebare : Oare, cel ce a primit puterea divină şi, în parte, a 
fost schimbat, (mai) rămîne în natura sa ? 

Răspims: Pentru ca voinţa, chiar şi după (primirea) harului, să 
se poată afirma, în care parte înclină şi cu cine este de acord, natura 
rămîne aceeaşi : cel aspru (rămîne) în asprimea lui, iar cel blînd în 
blîndeţea lui. Astfel, un (om) simplu, renăscîndu-se duhovniceşte, devi¬ 
ne înţelept, şi i se dă să cunoască tainele cele ascunse ; cu toate aces¬ 
tea el rămîne un om simplu după firea sa. Altul, fiind un om aspru 
din fire, îşi dedică voinţa slujirii lui Dumnezeu şi Dumnezeu îl primeş¬ 
te, şi cu toate că natura lui rămîne dură, Dumnezeu găseşte plăcerea 
în el. Un altul este cu bune înclinări, este blînd şi bun, se consacră 
lui Dumnezeu şi Dumnezeu îl acceptă. Dar dacă nu stăruie în faptele 
cele bune, nici Dumnezeu nu mai găseşte plăcere întru el. (Aceasta) 
pentru că toată firea lui Adam, (toţi urmaşii lui), pot să se întoarcă, 


r. 

fie către bine, fie către rău ; (voinţa) poate îmbrăţişa răul, dar dacă 
vrea poate să-l şi respingă. 

6. După cum pe un pergament se scriu lucruri diferite — iar dacă 
scrie cineva ceva ce nu vrea, poate să şteargă (şl să scrie altceva) — 
pentru că pergamentul primeşte tot ce se scrie pe el, tot aşa (omul) 
cel aspru (poate să se schimbe), să-şi consacre voinţa lui Dumnezeu, 
să se întoarcă spre ceea ce este bine, iar Dumnezeu îl primeşte ; pen¬ 
tru că Dumnezeu îi primeşte pe toţi, (primeşte) orice liberă hotărîre 
(de întoarcere), pentru ca să arate îndurările Sale. 

Pe cînd Apostolii intrau într-o cetate, rămîneau acolo un timp, iar 
dintre bolnavii (care li se aduceau), pe unii îi vindecau, iar pe alţii nu. 
Fireşte, Apostolii ar fi vrut ca pe toţi morţii să-i învieze, pe (toţi) cei 
bolnavi să-i însănătoşească, dar voia lor nu se împlinea întru totul, 
pentru că nu li se dăduse să facă toate cîte voiau. Tot aşa şi Pavel, ca 
om care avea pe Mîngîietorul, atunci cînd a fost prins de guvernator, 
ar fi putut (să facă) să se dărîme zidurile şi (să îngroape) pe guverna¬ 
tor, dacă ar fi voit harul care se afla în el. Cu toate acestea, Apostolul 
a fost coborît peste zid într-un coş (Fapte 9, 25). Deci, unde era pu¬ 
terea divină care locuia în el ? Acestea se întîmplau în virtutea unei 
rînduieli divine ; dacă în unele cazuri ei făceau fapte minunate, iar în 
alte (cazuri) erau neputincioşi, (se întîmpla acest lucru), pentru ca în 
acestea să se arate credinţa credincioşilor şi (necredinţa) celor necre¬ 
dincioşi, să fie încercată libertatea voinţei şi să se arate dacă nu cum¬ 
va pe unii îi scandalizau slăbiciunile (Apostolilor). Pentru că, dacă 
Apostolii ar fi făcut toate cîte doreau, o putere constrîngătoare ar fi 
sădit în oameni teama de Dumnezeu. Semnele, deci, şi nu libertatea 
voinţei (ar fi impus credinţa) şi n-ar mai fi existat (posibilitatea) cre¬ 
dinţei şi a necredinţei. Or, creştinismul este o piatră de poticnire şi o 
stîncă de încercare (Rom. 9, 33 ; I Petru 2, 8). 

7. In plus, nu trebuie trecute cu uşurinţă cele scrise despre Iov, 
anume cum a cerut satan să-l (ispitească). Pentru că (satan) nu putea 
să-i iacă nimic cu de la sine putere. 

Dar ce a zis diavolul către Domnul ?, «Lasă-1 în mîinile mele, şi 
te va ocări în faţă» (Iov 2, 5). Tot aşa şi acum există acelaşi Iov. Ace¬ 
laşi Dumnezeu, şi acelaşi diavol. îndată ce obţine cineva ajutor de la 
Dumnezeu, îndată ce este plin de zel şi clocoteşte de har, satan cere 
Domnului (să-l ispitească) şi zice : «Pentru că îl ajuţi şi îl sprijineşti 
îţi slujesc Ţie ; lasă-l şi dă-l pe mina mea (şi vei vedea) că te ocărăşte 
în faţă .'» (Iov 1, 10 ş.u.). Prin urmare, după ce sufletul a fost mîngîiat, 
harul se împuţinează, iar sufletul este dat ispitelor. Vine diavolul şi îl 
copleşeşte cu mii de rele : cu descurajare, disperare, gînduri rele şi su- 

pune sufletul la necazuri, pentru ca să-l slăbească şi să-i răpească nă¬ 
dejdea în Dumnezeu. 

8. însă sufletul cel înţelept nu disperă cînd se află în nenoro¬ 
ciri, ci ţine ceea ce posedă, iar miile de ispite care vin asupra lui le su¬ 
portă zicînd : « Chiar de va trebui să mor, eu nu-l voi părăsi» (Iov, 13, 
15). Atunci, dacă omul stăruia pînă la sfîrşit (Matei 24, 13), Domnul 
începe să vorbească lui satan, aşa : « Vezi cîte rele şi necazuri ai adus 
asupra lui, iar el nu ţi s-a supus, ci îmi slujeşte şi se teme (doar) de 
Mine». Atunci diavolul se ruşinează şi nu mai are ce să-i spună. Dacă, 
în cazul lui Iov ar fi ştiut că acela, fiind supus ispitelor, le va răbda 
şi că nu va fi învins, nu ar fi cerut să-l ispitească, pentru ca să nu fie 
dat de ruşine, tot aşa şi acum — în cazul în care cei supuşi ispitelor şi 
necazurilor, le rabdă — satan este ruşinat şi-i pare rău, că nu le poate 
face nimic. Atunci începe Domnul să-i zică : «Iată, l-am dat pe mîna 
ta, iată, te-am lăsat să-l ispiteşti. Oare ai putut ceva ? Te-a ascultat ?». 

9. întrebare Oare, satan cunoaşte toate cugetele şi toate inten¬ 
ţiile omului ? 

Răspuns : Dacă un om, trăind alături de alt om, cunoaşte lucrurile 
(care îl privesc), iar tu, care ai 20 de ani, ştii lucrurile (care privesc) 
pe aproapele tău, oare satan care este alături de tine de la naştere, nu 
cunoaşte gîndurile tale ? Doar are deja 6.000 de ani ! Desigur, nu zi¬ 
cem că înainte de a-1 ispiti pe om, el ştie (deja) ce va face acesta. Ispi¬ 
titorul ispiteşte fără să ştie dacă (omul) i se va supune sau nu ; pînă 
cînd ?, pînă ce sufletul îi va da roabă voinţa sa. De asemenea, nu zicem 
că diavolul cunoaşte toate gîndurile şi intenţiile inimii. Pentru că, după 
cum un copac, avînd multe crengi şi mlădiţe( iar oamenii) pot lua din 
ele cîte vor, la fel se întîmplă şi între cele duhovniceşti : sufletul are 
(numeroase) ramuri ale gîndurilor şi intenţiilor. Satan pune stăpînire 
peste (cîteva din gînduri şi intenţii), dar nu le supune pe toate. 

10. Uneori este mai puternică partea răutăţii în a produce gînduri, 
alteori biruieşte gîndirea omului, atunci cînd primeşte ajutor şi izbăvire 
de la Dumnezeu şi se împotriveşte răutăţii. într-un caz, este înfrînt, 
în altul îşi impune voinţa sa. Uneori omul se apropie de Dumnezeu plin 
de zel ; satan vede, ştie că lucrează contra lui dar nu-l poate opri. De 
ce ? Pentru că are voinţă să strige către Dumnezeu şi are (ca) lucru 
firesc faptul de a iubi pe Dumnezeu, de a crede, de a-L căuta şi a se 
apropia (de El). In viaţa de toate zilele, agricultorul lucrează pămîntul 
(dar, pentru a rodi, ogorul are nevoie de ploaie de sus, de la Dumnezeu) ; 
la fel se întîmplă şi întru cele duhovniceşti ; (şi acolo) lucrurile trebuie 
privite sub două aspecte. Se cuvine deci, ca omul (împins de propria-i 
voinţă) să cultive pămîntul inimii sale şi să se trudească, pentru că 

Dumnezeu cere din partea omului muncă, trudă şi osteneală. Dar dacă 
nu se arată norii cei cereşti şi (nu vin) ploile harului, truda agriculto¬ 
rului nu foloseşte la nimic. 

11. Acesta este semnul (distinctiv) al creştinismului, (faptul) că 
(omul) oricît s-ar trudi şi oricîte fapte bune ar face, se comportă ca şi 
cînd n-a făcut nimic. Astfel, cînd posteşte, zice : «N-am postit». Cînd 
se roagă, (zice) : «Nu m-am rugat». Cînd stăruie în rugăciune, (zice) : 
«N-am stăruit. Abia sînt la începutul exerciţiului şi al trudei», (şi pe 
bună dreptate) : chiar dacă este (om) drept înaintea lui Dumnezeu, este 
dator să zică : Nu sînt drept, nici n-am trudit, ci în fiecare zi sînt un 
începător. Dator este, de asemenea, ca în fiecare zi să fie animat de nă¬ 
dejdea, bucuria şi aşteptarea împărăţiei viitoare şi a izbăvirii, zicînd : 
Dacă n-am fost izbăvit astăzi, voi fi izbăvit mîine. După cum, cel ce 
sădeşte vie — înainte de a începe truda — este plin de speranţă şi 
bucurie ; îşi imaginează deja butucii, îşi închipuie recolta — (deci) îna¬ 
inte de a fi obţinut vinul — şi aşa se apucă de lucru, pentru că nă¬ 
dejdea şi aşteptarea îl dispun la trudă şi la multe cheltuieli din casa 
sa ; şi după cum, cel ce zideşte o casă şi cel ce lucrează un ogor, la 
început cheltuieşte mult, în speranţa cîştigului viitor, tot aşa şi dacă 
cineva nu este însufleţit de bucurie şi nădejde, dacă (nu zice) : Voi 
obţine izbăvirea şi viaţa, nu poate să suporte necazurile, nici povara, 
nici să meargă pe calea cea strimtă. Pentru că nădejdea şi bucuria, 
prezente în el, îl fac pe acesta (capabil) să trudească, să suporte neca¬ 
zuri şi să meargă pe calea cea îngustă. 

12. După cum nu este lucru uşor ca un tăciune să fie eliberat de 
foc, tot aşa (nu este lucru uşor) ca sufletul (să fie eliberat) de focul 
morţii, decît numai cu multă trudă. De cele mai multe ori satan, cu 
pretextul bunelor intenţii, spunînd sufletului : «Cu acest lucru te vei 
face bine plăcut lui Dumnezeu», îl îndeamnă la gînduri uşuratice, dar 
in aparenţă bune. Sufletul, astfel înşelat, nu ştie să le deosebească şi 
cade în cursa şi în pierzania diavolului. De aceea, arma cea mai pu¬ 
ternică a atletului şi luptătorului aceasta, este : să intre în inima sa, 
să lupte împotriva lui satan, să se urască pe sine şi să se lepede de 
sufletul său (cel păcătos), să se mînie împotriva sa. şi să se dojenească, 
să se împotrivească poftelor celor dinlăuntru, să se opună gîndurilor 
(celor rele ; într-un cuvînt) să se lupte cu sine însuşi. 

13. Dacă tu îţi aperi trupul doar pe din afară de stricăciune şi 
desfrîu, însă înlăuntrul tău desfrînezi în gîndurile tale, eşti un desfrînat 
înaintea lui Dumnezeu, şi nu-ţi foloseşte la nimic faptul că ai trupul 
feciorelnic. După cum atunci cînd un tînăr, amăgind prin vicleşug o 
tînără şi corupîndu-o, aceasta este dispreţuită de mirele ei, pentru că 

a desfrînat, tot aşa şi sufletul cel netrupesc, intrînd în contact cu şarpele 
cel ascuns în el, cu duhul cel viclean, comite desfrîu înaintea, lui Dum¬ 
nezeu. Pentru că s-a scris : «Oricine priveşte o femeie, poftind-o, deja 
a săvîrşit adulter în inima luv> (Matei 5, 28). De aceea, (zicem), este 
un desfrîu care se comite cu trupul şi este un desfrîu care se comite 
cu sufletul atunci cînd acesta stă în comuniune cu satan. Acelaşi suflet 
(poate) fi părtaş şi frate atît al demonilor, cît şi al lui Dumnezeu şi al 
îngerilor. Insă, dacă desfrînează cu diavolul, fără nici o valoare devine 
înaintea Mirelui celui ceresc. 

14. întrebare ; Se linişteşte, oare, satan vreodată şi omul scapă de 
luptă, sau (omul) duce război cît trăieşte ? 

Răspuns : Satan nu încetează lupta niciodată. Cît timp trăieşte ci¬ 
neva în acest veac, şi poartă trup, este în război (cu el). Dar, odată 
ce săgeţile cele aprinse ale lui satan au fost stinse, ce rău mai poate 
face acesta omului, chiar dacă vine împotriva lui ? Se întîmplă că un 
prieten al împăratului să aibă proces cu el ; dar pentru că acesta are 
pe împărat sprijinitor, prieten şi ajutor, nimic nu i se întîmplă. Şi, 
într-adevăr, cînd cineva a ajuns să treacă prin toate treptele şi gradele 
(de slujbaşi) şi a devenit prietenul împăratului, cine ar mai putea să-i 
facă vreun rău ? 

în (lumea noastră), văzută, unele cetăţi primesc de la împărat da¬ 
ruri şi ajutoare. Dacă (şi ele trebuie) să aducă, vreun oarecare servici, 
nu pierd nimic, odată ce primesc atîtea bunuri de la împărat. Tot aşa 
stau lucrurile şi cu creştinii : ei sînt (mereu) atacaţi de duşman, însă 
(întrucît) au sfîrşit în (a se uni cu) Dumnezeirea, au fost îmbrăcaţi cu 
puterea şi odihna cea de sus, nu le pasă de război. 

15. După cum Domnul S-a îmbrăcat în trup, părăsind toată stră¬ 
lucirea şi puterea, la fel creştinii se îmbracă în Duhul Sfînt şi sînt întru 
odihnă. Chiar dacă vine un război din afară, (chiar dacă) satan bate la 
uşă, ei sînt asiguraţi înlăuntru, datorită puterii Domnului, şi nu se 
îngrijorează din cauza lui satan. Cînd acela a ispitit pe Domnul 40 de 
zile în pustiu, cu ce l-a vătămat prin faptul că s-a apropiat de trupul 
Său ? Pentru că înlăuntrul Său era Dumnezeu ! Tot aşa şi creştinii, 
chiar dacă sînt ispitiţi din afară, pe dinlăuntru sînt plini de dumne¬ 
zeire şi nu sînt vătămaţi cu nimic. Dacă cineva a ajuns la această 
treaptă, a ajuns la iubirea perfectă a lui Hristos şi la plenitudinea 
dumnezeirii (Ioan 4, 16 ; Col. 2, 9). Dar cel care nu este aşa, acela încă 
are de dus război înlăuntrul său. într-un moment se odihneşte în rugă¬ 
ciune, dar în alt moment se află în strîmtorare şi război. Aşa vrea 
Domnul ; pentru că fiind încă copil, îl exersează pe acesta în războaie. 
Şi fiindcă două lucruri se află înlăuntrul său : lumina şi întunericul, 


14 — Sfîntul Macarie 




210 


SFlNTUL MACARIE EGIPTEANUL 


odihna şi necazul, (într-un moment) acesta se roagă în linişte, iar în 
altul este tulburat. 

16. Nu auzi ce spune Pavel ? «Dacă aş avea toate darurile, dacă aş 
da trupul meu să fie ars şi dacă aş grăi în limbile îngerilor, dar dra¬ 
goste nu am, nimic nu sînt» (I Cor. 13, 1). Aceste daruri sînt, într-ade- 
văr, îndemnătoare (spre virtute), însă cei ce le posedă, deşi se află în 
lumină, sînt (totuşi) prunci ; mulţi dintre fraţi au ajuns la astfel de 
trepte, au primit darul vindecărilor, al descoperirii şi al profeţiei, dar 
pentru că n-au ajuns pînă la iubirea cea desăvîrşită, care este legătura 
desăvîrşirii (Col. 3, 14), a venit asupra lor războiul şi fiind neglijenţi, 
au căzut. Pe cînd, dacă cineva ajunge la iubirea cea desăvîrşită, este 
legat şi captiv al harului. Iar dacă numai puţin se apropie de măsura 
iubirii şi nu ajunge să fie (întru totul) legat de ea, un astfel de om se 
află încă sub (imperiul) fricii, al războiului şi al căderii şi dacă nu se 
asigură satan îl doboară. 

17. Aşa (se face) că mulţi (din cei ce au primit daruri duhovni¬ 
ceşti) s-au rătăcit de la dreapta credinţă, pe cînd harul era (deja) întru 
ei. Crezînd că au ajuns la desăvîrşire au zis : Ajunge, nu avem trebuinţă 
(de mai mult). Or, Domnul este infinit şi nu poate fi cuprins cu mintea. 
De aceea, creştinii (adevăraţi), nu îndrăznesc să spună că L-au cuprins 
deplin, ci sînt smeriţi, ziua şi noaptea. Ştiinţa, în domeniul celor vă¬ 
zute, este infinită, de aceea o cuprinde doar cel ce s-a instruit şi a 
buchisit destul. Tot aşa (stau lucrurile) şi aici. De nimeni nu poate fi 
cuprins şi estimat Dumnezeu afară de cei ce L-au gustat, L-au primit 
şi îşi cunosc slăbiciunea lor. 

Dacă cineva, cu puţină instrucţie, vine într-un sat, unde sînt oa¬ 
meni simpli, aceştia îl laudă, pentru că ţărani fiind, nu ştiu să apre¬ 
cieze. Dacă acelaşi om, ou puţină instrucţie, vine la oraş, unde sînt 
oratori şi învăţaţi, nu îndrăzneşte să se arate şi să le vorbească, pentru 
că cei învăţaţi îl iau drept un ţăran. 

18. întrebare : Unde merge omul — care se află în luptă şi are în 
sufletul său cele două chipuri : al păcatului şi al harului — atunci cînd 
se mută din această lume, dat fiind că de ambele părţi este ţinut ? 

Răspuns: El va merge la locul spre care este îndreptată mintea 
şi iubirea sa. 

Dacă vine necazul şi războiul peste tine, eşti dator să te opui şi 
să (le) urăşti. Pentru că nu depinde de tine faptul că se iscă războiul, 
dar de tine depinde să-l urăşti. Văzînd Domnul gîndul tău, faptul că 
îl iubeşti din toată inima şi că te lupţi (împotriva celui rău), îndepăr¬ 
tează, într-o clipită moartea din sufletul tău — acest lucru este greu 
pentru El — şi te aşează în sînurile şi în lumina Lui. într-o clipită te 

smulge din gura întunericului şi îndată te duce în împărăţia Lui. Intr-o 
clipită Dumnezeu poate să facă toate acestea, numai dacă II iubeşti. 
Dumnezeu aşteaptă lucrarea omului, pentru că sufletul este părtaş al 
dumnezeirii. 

19. Spunînd pilda cu semănătorul, (ziceam) adesea că, deşi acesta 
trudeşte, pune sămînţa sub brazdă, el trebuie să aştepte şi ploaia cea 
de sus. Pentru că dacă nu apar norii şi nu suflă vînturile, osteneala 
agricultorului nu foloseşte la nimic, iar sămînţa rămîne fără rod. Trans¬ 
pune acest lucru în domeniul duhovnicesc : dacă omul se mulţumeşte 
doar cu lucrarea sa, şi nu primeşte acel lucru, străin de firea sa, este 
imposibil să facă roade vrednice de Domnul. In ce constă lucrarea omu¬ 
lui ? în abţinere, în fuga de lume, în stăruinţă şi rugăciune. în prive¬ 
ghere şi în iubirea faţă de Dumnezeu şi de fraţi. Aceasta este datoria 
lui să facă. Dar dacă el se mărgineşte doar la activitatea sa, nu se 
aşteaptă să primească altceva (din afară), vînturile Duhului Sfînt nu 
suflă în sufletul său, norii cei cereşti nu se arată şi nu se pogoară 
ploaie din cer, care răcoreşte sufletul, omul nu poate să dea roade vred¬ 
nice de Dumnezeu. 

20. S-a scris : « Plugarul, cînd vede viţa aducînd rod, o curăţă, ca 
mai multe (roade) să aducă; pe cînd, pe cea care nu aduce rod, o dez¬ 
rădăcinează şi o aruncă în foc». (Ioan 15, 2). De aceea, datoria omului 
aceasta este : fie că posteşte, fie că priveghează, fie că se roagă, fie că 
face ceva bun, pe toate acestea să le atribuie Domnului şi să zică : 
«Dacă Dumnezeu nu m-ar fi întărit, n-aş fi putut să postesc, nici să 
mă rog, nici să mă desprind de lume». Şi astfel, Dumnezeu, văzînd 
buna ta intenţie, (văzînd) că faptele, pe care tu în chip firesc le faci, 

I le atribui Lui, îţi va dărui pe cele ce îi sînt proprii (şi anume bunu¬ 
rile) cele duhovniceşti, divine şi cereşti. Care sînt acestea ? Roadele 
Duhului sînt bucuria şi veselia. 

21. Întrebare : Dar pentru că asemenea iubirii, credinţei şi rugă¬ 
ciunii, (ca roade duhovniceşti), sînt şi echivalentele lor fireşti, arată-ne 
prin ce se deosebesc cele duhovniceşti ? 

Răspuns : Cele pe care le săvîrşeşti cu propriile-ţi puteri sînt bune 
şi bineplăcute lui Dumnezeu, dar nu sînt pure. De exemplu, iubeşti 
pe Dumnezeu, dar nu în chip desăvîrşit; vine (însă), Domnul şi-ţi dă 
iubirea cea neschimbătoare şi cerească. Te rogi, în chip natural, dar 
mintea îţi este distrată şi te gîndeşti la multe ; Dumnezeu, (însă), îţi 
dă rugăciunea cea adevărată, «în duh » şi în «adevăr» (Ioan 4, 23). 

In viaţa de toate zilele, în cele mai multe cazuri, pămîntul pro¬ 
duce, de la sine, spini ; agricultorul îl ară, îl pregăteşte cu grijă, (şi 
apoi) aruncă sămînţa, dar spinii, fără să fi fost semănaţi, cresc şi se 

înmulţesc, pentru că după călcarea poruncii i s-a zis lui Adam : < Spini 
şi pălămidă îţi va rodi ţie pămîntul » (Gen. 3, 18). Agricultorul trudeşte 
iarăşi, (pregăteşte) pămîntul, smulge mărăcinii, însă aceştia iarăşi se 
înmulţesc. Transpune aceasta în domeniul duhovnicesc. După călcarea 
poruncii de către Adam, pămîntul inimii rodeşte spini şi pălămidă ; 
omul îl lucrează şi trudeşte, dar mărăcinii gîndurilor rele cresc (mereu). 
După aceea, Duhul Sfînt însuşi vine în ajutorul slăbiciunii oamenilor, 
iar Domnul aruncă în pămîntul inimii sămînţa ; spinii şi pălămidă mai 
cresc încă. Din nou, Domnul însuşi împreună cu omul, lucrează pă¬ 
mîntul inimii, cu toate acestea şapte duhuri necurate şi spini odrăslesc 
acolo, pînă ce vine vara (cea duhovnicească), atunci cînd harul abundă, 
iar spinii se usucă de căldura soarelui. 

22. Deşi răutatea există în firea (omenească), ea domneşte peste 
aceasta, doar dacă află hrană (în ea). 

Neghina poate să înăbuşe covorul verde de grîu, dar sosind vara 
şi după ce spicele s-au copt, neghina nu mai poate să vatăme griul. Ce 
se întîmplă dacă treizeci de baniţe de grîu curat se amestecă cu un 
kilogram de neghină ? (Neghina) este înăbuşită de prisosul griului. 

Tot aşa se întîmplă şi în (starea de) har ; cînd harul şi darul lui 
Dumnezeu prisosesc în om, cînd omul se îmbogăţeşte în Domnul, iar 
răutatea în mică măsură mai există întru el, ea nu mai poate să-l va¬ 
tăme, nu mai are putere asupra lui, nici nu-şi găseşte locul în el. De 
altfel, venirea Domnului şi grija sa (de oameni) aveau ca scop să eli¬ 
bereze pe cei ce erau robiţi şi supuşi (răutăţii) şi să-i facă învingători 
ai morţii şi ai păcatului. Prin urmare, fraţii nu trebuie să fie surprinşi 
dacă sînt necăjiţi de cineva (pentru că aceasta se face) ca să fie izbăviţi 
de răutate. 

23. Chiar şi în (perioada) Vechiului (Testament), Moise şi Aaron, 
fiina îmbrăcaţi cu preoţia, au suferit multe. Caiafa însă, cel care ocupa 
scaunul lor, a prigonit şi a condamnat pe Domnul : totuşi, avînd (Dom¬ 
nul) respect faţă de preoţie, a lăsat să se întîmple aşa. Tot aşa şi pro¬ 
feţii au fost prigoniţi de (cei din) neamul lor. Pe Moise l-a urmat 
Petru ; lui i s-a încredinţat Biserica cea nouă a lui Hristos şi preoţia 
cea adevărată ; acum există şi un botez al focului şi al Duhului, şi o 
tăiere împrejur a inimii (Rom. 2, 29). Duhul cel divin şi ceresc rezidă 
in minte. Totuşi, nici chiar cei desăvîrşiţi, atîta timp cît sînt în trup, 
nu sînt fără dei grijă. Ei se tem pentru că au libertate de voinţă şi 
pentru că sînt expuşi ispitelor. Numai cînd sufletul va ajunge în ce¬ 
tatea sfinţilor, numai atunci va putea să fie scutit de necazuri şi ispite. 
Acolo, (în cetatea sfinţilor) nu mai există grijă, supărare, trudă, bă- 
trineţe, satan sau război, ci odihnă, bucurie, pace şi mîntuire. Domnul 

Se află în mijlocul acestora. El Care Se numeşte Mântuitor, pentru că 
mîntuieşte pe cei robiţi ; (El care) Se numeşte doctor, pentru că dă 
doctoria cea cerească şi divină şi vindecă patimile sufletului, care, în 
unele privinţe, stăpînesc asupra omului. într-un cuvînt, Iisus este îm¬ 
părat şi Dumnezeu, pe cînd satan este tiran şi un principe rău. 

24. Prin urmare, Dumnezeu şi îngerii Săi vor ca omul să fie alături 
de ei în împărăţie ; dar şi diavolul şi îngerii săi îl vor de partea lor. 
Deci, la mjiloc între cele două realităţi se află sufletul, şi fiul acelei 
părţi se face, către care înclină voia sa. 

După cum, atunci cînd un tată —- trimiţindu-şi fiul în ţară străină 
unde poate întîlni fiare sălbatice — îi dă acestuia otrăvuri şi leacuri, 
iar dacă acestea sau balaurii se aruncă asupra lui, le dă (otrăvurile) şi 
le ucide, tot aşa şi noi să ne sîrguim să obţinem medicamentul cel 
ceresc, leacul izbăvitor pentru suflet, pentru ca să ucidem cu el fiarele 
cele veninoase, care sînt duhurile cele necurate. Nu este lucru uşor să 
dobîndim inimă curată ; numai cu multă luptă şi trudă, numai dacă 
smulge din rădăcină răul, omul poate să dobindească o conştiinţă şi o 
inimă curată. 

25. Se întîmplă să fi primit cineva harul, dar să nu aibă inima 
curată. De aceea au căzut cei ce au căzut, pentru că n-au crezut că după 
(ce au primit harul) se mai află în ei fumul şi păcatul. Cei drepţi, însă, 
(au apucat) pe calea cea strimtă şi plină de necazuri şi au bineplăcut 
lui Dumnezeu pînă la sfîrşit. Avraam, (de exemplu), fiind bogat (atît) 
«după Dumnezeu» , (cît) şi « după lume», s-a numit pe sine « pămînt şi 
cenuşă » (Gen. 18, 27), iar David zicea : «Eu sînt vierme şi nu om, 
ocara oamenilor şi defăimarea poporului» (Ps. 21, 6). La fel, toţi Apostolii 
şi profeţii rău au pătimit şi au fost defăimaţi. Dar Domnul însuşi, Care 
este Dumnezeu şi calea (vieţii), Care n-a venit pentru Sine Însuşi, ci 
pentru tine, ca să-ţi fie exemplu (în împlinirea) a tot binele, iată cît 
S-a umilit. A luat chip de rob, (El), Care era Dumnezeu şi Fiul lui 
Dumnezeu, împăratul şi Fiu al împăratului, El, Care dăduse leacurile 
cele tămăduitoare, El, Care vindecase pe cei răniţi, S-a arătat ca unul 
dintre ei. 

26. Dar să nu dispreţuieşti demnitatea divină văzîndu-L (pe Fiul 
lui Dumnezeu) în exterior, smerit şi asemenea nouă, că pentru noi S-a 
arătat aşa, iar nu pentru El însuşi. 

Gîndeşte-te cît de mult a fost umilit, mai umilit decît oricare dintre 
oameni, în acel moment cînd, îmbulzindu-se mulţimile strigau : «Răs- 
tigneşte-L, răstigneşte-L» (Luca 23, 21). După cum în viaţa de toate 
zilele, un răufăcător fiind condamnat de judecător, este dispreţuit şi 
batjocorit de tot poporul, tot aşa (a fost privit) Domnul în momentul 

răstignirii : ca un om care trebuia să moară, (aşa a fost dispreţuit) de 
farisei. Ce umilinţă a suferit cînd L-au scuipat în faţă, cînd I-au pus 
(pe cap) coroană de spini şi cînd L-au pălmuit. Pentru că s-a scris : 
«Spatele l-am dat spre bătăi şi obrajii Mei spre pălmuiri, iar faţa Mea 
nu am ferit-o de ruşinea scuipăturilor» (Luca 50, 6). Şi dacă Dumnezeu 
atîtea ocări, suferinţe şi umilinţe a suferit, tu, care noroi eşti după fire, 
tu, a cărui fire este muritoare, orieît te vei smeri, nu vei face nimic 
asemenea Stăpînului tău. Dumnezeu S-a smerit pentru tine, pe cînd 
tu nu te smereşti pentru tine, ci te îngîmfi şi te mîndreşti ! El a venit 
ca să ia (asupra Sa) necazurile şi poverile (tale) şi să-ţi dea odihna Lui ; 
tu, însă, nu vrei să te trudeşti, ,pentru că astfel să obţii vindecarea ră¬ 
nilor tale. Slavă îngăduinţei şi îndelungii Sale răbdări, în veci. Amin. 

OMILIA A XXVII-A 

Această omilie, ca şi cea precedentă, tratează mai pe larg (mai 
întîi) despre demnitatea şi starea omului creştin. învaţă apoi multe 
lucruri foarte folositoare despre libertatea voinţei, amestecînd şi unele 
chestiuni pline de înţelepciune divină. 

1. Cunoaşte-ţi, omule, nobleţea, demnitatea şi valoarea ! Tu eşti 
frate al lui Hristos, prieten al împăratului, mireasă a mirelui celui ce¬ 
resc ! Pentru că acela care poate să cunoască demnitatea sufletului său, 
poate să cunoască şi puterea şi tainele dumnezeirii, dar şi mai mult să 
se smerească ; pentru că, prin puterea lui Dumnezeu, vede cineva (atît 
demnitatea, cît şi) căderea sa. 

După cum Domnul, trecînd prin suferinţe şi răstignire, a fost slăvit 
şi aşezat de-a dreapta Tatălui, tot aşa trebuie ca şi tu să suferi, îm¬ 
preună cu El, să te răstigneşti împreună cu El, pentru a fi ridicat şi 
a sta (pe acelaşi scaun) împreună cu El, pentru a te uni cu trupul lui 
Hristos şi pentru a împărăţi, împreună cu El în acel veac. Pentru că 
«dacă pătimim împreună cu El, vom fi şi slăviţi împreună cu El » 
(Rom. 8, 17). 

2. Toţi aceia, care pot să învingă şi să treacă de zidurile răutăţii, 
intră în cetatea cea cerească, cea paşnică şi plină de multe bunătăţi, 
unde se odihnesc duhurile celor drepţi. Se cuvine deci, ca pentru acest 
lucru, să ne trudim şi să ne luptăm mult. Pentru că nu este drept ca 
Mirele, care a venit pentru tine, să pătimească şi să se răstignească, 
iar mireasa, pentru care a venit Mirele, să fie leneşă şi uşuratică. După 
cum în viaţa de toate zilele, o desfrînată se dă tuturor, fără frîu, la 
fel si sufletul se dă oricărui demon şi se strică de duhuri. 

Sînt (unii oameni) care săvîrşesc păcatul şi (poartă) răul (în ei) 
cu voie liberă, sînt însă alţii (care săvîrşesc păcatul) împotriva voinţei. 
Ce înseamnă aceasta ? Cei care poartă în ei răul, printr-o liberă ale¬ 
gere, sînt cei care lasă voia lor pradă răutăţii, leagă cu ea prietenie 
şi se complac (în această stare). Aceştia au pace cu satan şi nu duc 
război cu diavolul în cugetele lor. Pe cînd cei care au păcatul în ei, 
împotriva voinţei lor, (îl au), după cuvîntul Apostolului Pavel, «luptîn- 
du-se împotriva lor, în mădularele lor » (Rom. 7, 23). Puterea şi aco- 
perămîntul cel întunecos este în ei, împotriva voinţei lor, nu găsesc 
plăcere în ele şi nu li se supun ; din contră, vorbesc şi lucrează împo¬ 
triva lor şi se mînie pe ei înşişi. Aceştia sînt cu mult mai buni şi mai 
de cinste înaintea lui Dumnezeu decît aceia care, cu voia lor se lasă 
pradă răutăţii şi găsesc plăcere în ea. 

3. Să presupunem că un împănat întîlneşte o fată săracă, îmbră¬ 
cată în zdrenţe şi fără să se ruşineze alături de ea, o dezbracă de hai¬ 
nele ei cele murdare, o spală de negreala (de pe ea), o împodobeşte cu 
haine strălucitoare şi o face părtaşă la masa împărătească ; tot aşa şi 
Domnul, aflînd sufletul rănit şi acoperit de vînătăi, a pus (pe rănile) lui 
doctorii, l-a dezbrăcat de hainele cele negre şi de răutatea cea ruşi¬ 
noasă şi l-a îmbrăcat cu haine împărăteşti, cereşti, divine, luminoase 
şi strălucitoare, i-a pus cunună pe cap şi l-a făcut părtaş la masa îm¬ 
părătească, pentru a se bucura şi veseli. 

Să presupunem, de asemenea, că există o grădină cu pomi fruc¬ 
tiferi şi binemirositori, cu multe locuri încîntătoare, pline de frumu¬ 
seţe, de balsam şi de odihnă şi că oricine trece pe acolo se desfătează 
şi se odihneşte ; la fel este cu sufletele în Împărăţia (cerurilor). Toate 
se bucură şi se veselesc, (toate) sînt împăraţi, domni şi Dumnezeu. Pen¬ 
tru că s-a scris : «împărat al împăraţilor şi Domn al Domnilor» 

(Apoc. 17, 14). 

4. Creştinismul nu este «un lucru oarecare» ; taina aceasta mare 
este ; «Fii deci conştient de nobleţea ta; de faptul că ai fost chemat 
la demnitatea împărătească (chemat) să fie » «neam ales, preoţie şi popor 
sfînt » ^Petru 2, 9). Taina creştinismului este străină de lumea aceasta. 
Astfel, pe cînd slava şi bogăţia împăratului sînt lucruri pămînteşti, stri- 
câcioase şi trecătoare, acea împărăţie şi (acea) bogăţie sînt lucruri ce¬ 
reşti, pline de slavă. Or, (creştinii) domnesc împreună cu împăratul 
cel ceresc, în Biserica cea cerească. Şi (fiindcă) «El este întîi-născut dint- 
tre cei morţi» (Col. 1, 18), şi ei sînt întîi-născuţi. Dar, deşi sînt astfel 
(priviţi) înaintea lui Dumnezeu, ca nişte (oameni) aleşi şi încercaţi (în 
virtute), în ochii lor sînt cei de pe urmă şi vrednici de dispreţuit. Iar 

faptul acesta, (adică) de a fi smeriţi şi de a se considera de nimic, 
(a devenit) pentru ei ca o a doua natură. 

5. întrebare : Oare ei nu ştiu că au dobîndit un dar pe care nu-1 
aveau, un lucru străin de firea lor ? 

Răspuns : Iţi spun : nu înseamnă că nu sînt încercaţi (în virtute), 
că n-au progresat şi că nu ştiu că au dobîndit ceea ce nu aveau. Dar 
aşa fiind, venind harul îi învaţă să nu ţină (în mare) cinste sufletul 
lor, (să nu creadă despre ei) că au progresat, ci să se considere, în mod 
firesc de dispreţuit. (Aşa se face că), pe cînd sînt (plini) de cinste îna¬ 
intea lui Dumnezeu, sînt (de dispreţuit) înaintea (ochilor) lor ; pe cînd 
progresează (în virtute) şi în cunoaşterea lui Dumnezeu, (se arată) ca 
şi cînd n-ar şti nimic ; pe cînd sînt bogaţi înaintea lui Dumnezeu, (sînt 
săraci) înaintea (ochilor) lor. Pentru că dacă Hristos, «luînd chip de rob» 
(Filip. 2, 7), a învins pe diavol prin smerenie ; şarpele, la început, prin 
ingiinfare şi mîndrie a nimicit pe Adam. Acelaşi şarpe, ascunzîndu-se 
acum înlăuntrul inimilor, surpă şi pierde neamul creştinilor prin 
mîndrie. 

6. După cum atunci cînd cineva, fiind liber, nobil şi bogat în 
(această) lume, pe cînd adaugă alte bogăţii, îşi pierde capul, îşi pune 
nădejdea în sine, devine nesuferit, calcă pe toţi în picioare şi se poartă 
urît, tot aşa unii fiind lipsiţi de discernămînt, de îndată ce li se împli¬ 
neşte cît de puţin rugăciunea şi (află) odihnă, încep să se îngîmfe, să-şi 
piardă capul, să judece (pe alţii) şi cad în cele mai de jos ale pămîn- 
tului. Pentru că acelaşi şarpe, care prin mîndrie l-a scos pe Adam 
odinioară (din paradis), cînd a zis : «Veţi fi ca nişte dumnezei » (Gen. 3, 5) ; 
acelaşi seamănă (acum) în inimi mîndria, zicînd : «Eşti desăvîrşit, (cele 
de pînă acum) îţi ajung, te-ai făcut bogat, n-ai nevoie de nimic, eşti 
fericit». Sînt, însă, alţi oameni care, deşi sînt bogaţi în (această) lume, 
deşi bogăţia le aduce multe roade, ei arată discernămînt, nu se mîn- 
dresc şi nu-şi pun încrederea în ei înşişi, ci rămîn aceiaşi, pentru că 
ştiu că, după belşug (poate) urma (sărcia). De asemenea, cînd ajung la 
pagubă şi ananghie, nu se întristează, ci rămîn ca mai înainte, pentru 
că ştiu că iarăşi (poate) urma belşugul. Căpătînd, deci, o lungă expe¬ 
rienţă, ei nu sînt (niciodată) surprinşi ; de aceea, cînd se află în belşug, 
nu se mîndresc, iar cînd vine peste ei paguba, nu sînt cuprinşi de uimire. 

7. Aceasta înseamnă creştinismul : gustare din adevăr, hrănirea şi 
potolirea setei cu adevărul, într-un mod real şi eficient. După cum 
atunci cînd cineva, însetat fiind, întîlneşte un izvor începe să bea şi, 
venind altcineva, smulgîndu-1 de acolo şi nelăsîndu-1 să se îndestuleze 
pe cît vrea, cel care gustase din apă arde şi mai mult (de dorul ei) şi 

( o caută cu mai multă ardoare, la fel (se întîmplă) şi în domeniul cel 

duhovnicesc : gustînd cineva şi împărtăşindu-se de hrana cea cerească, 
apoi sustrăgîndu-1 (cineva de la ea), nimic nu-i (mai poate) aduce 
îndestulare. 

8. întrebare ; De ce nu-i este dat să fie îndestulat ? 

Răspuns : Domnul cunoaşte slăbiciunea omului, (faptul) că numai- 
decît se îngîmfă. De aceea, micşorează ajutorul Său şi permite ca omul 
să fie încercat şi muncit. Pentru că, dacă tu puţin (har) primind, te 
mîndreşti şi nimic nu te mai poate reţine, cu cît mai nesuferit te-ai 
face, dacă ţi s-ar da harurile din belşug ? De aceea Dumnezeu, Care 
cunoaşte slăbiciunea (ta) lasă (în adînca Sa înţelepciune) ca să fii supus 
la încercări, pentru ca să te smereşti şi să-L cauţi cu mai mult zel 

în viaţa de toate zilele, atunci cînd un sărac găseşte o pungă cu 
aur şi începe să strige : «Am găsit, am găsit o pungă, sînt bogat», au¬ 
zind cel ce a pierdut-o, (vine) şi i-o ia. De asemenea, atunci cînd un 
om bogat, pierzîndu-şi capul, începe să insulte, să-i calce pe toţi în 
picioare şi să se ridice deasupra tuturor, auzind împăratul (vine) şi îi 
confiscă bunurile ; tot aşa (se întîmplă şi) în cele duhovniceşti : cînd 
unii abia gustă din odihnă, neştiind s-o preţuiască, pierd şi ceea ce au 
primit. Pentru că păcatul îi ispiteşte şi le întunecă mintea. 

9. întrebare ; «Cum se face că unii cad, după ce i-a cercetat harul» ? 
Oare (acum) satan nu este mai slab ? Cum poate să fie noapte, atunci 
cînd este zi ? 

Răspuns: Harul îngăduie (să fii lăsat în seama) răutăţii, nu pentru 
că el se stinge, sau se slăbeşte, ci pentru ca libertatea voinţei tale să 
fie încercată şi (să se arate) în ce parte înclină. Atunci, însă, cînd tu 
din nou te apropii, cu voinţa ta, de Domnul, tu îndemni harul ca iarăşi 
să te cerceteze. (Ar fi de neînţeles) cum de s-a scris : «A/u stingeţi 
Duhul » (I Tes. 5, 19), dacă tu nu l-ai stinge, atunci cînd, neglijent fiind, 
voinţa ta nu se acordă cu El. De asemenea, s-a spus : «Nu întristaţi pe 
Duhul cel Sfînt, cu Care aţi fost pecetluiţi pentru ziua răscumpărării » 
(Efes. 3, 40). Vezi că depinde de voinţa ta şi de libera ta hotărîre să 
cinsteşti şi să nu întristezi pe Duhul cel Sfînt. Eu îţi spun că şi creştinii 
cei desăvîrşiţi care sînt captivaţi şi îmbătaţi după bine, şi ei au liber¬ 
tate a voinţei ; datorită acesteia, ei sînt încercaţi de multe rele, (dar) 
se îndreaptă spre ceea ce este bine. 

10. După cum cei ce se află în alte demnităţi, cei bogaţi şi nobili 
(pot) să părăsească din liberă alegere şi iniţiativă demnităţile, bogăţia 
şi starea lor ; să se îmbrace în haine murdare şi sărăcăcioase, (să schim¬ 
be) slava cu lipsa onorurilor şi să devină săraci şi dispreţuiţi, pentru că 
acest lucru stă în propria lor alegere ; (tot aşa se întîmplă şi cu ale¬ 
gerea binelui şi a răului). Ba, eu îţi spun că şi Apostolii, care posedau 

harul în chip desăvîrşit, nu erau împiedicaţi de el să facă ceea ce vo¬ 
iau, chiar dacă ar fi voit să săvîrşească ceva ce nu era plăcut harului. 
Pentru că firea noastră este capabilă şi de bine şi de rău, iar puterea 
potrivnică (poate doar să) îndemne, dar nu să şi forţeze (la săvîrşirea 
răului). Prin urmare, tu ai libertatea să te apleci de partea de care 
voieşti. Nu vezi că «Petru a fost mustrat» (Gal. 2, 18), (că) venind 
Pavel (la Antiohia, l-a certat), ca pe unul care era vrednic de mustra¬ 
re. Pavel, de asemenea, om duhovnicesc fiind, din propria-i voinţă s-a 
certat cu Barnaba şi « iscîndu-se neînţelegere între ei, s-au despărţit 
unul de altul» (Fapte 15, 39). Acelaşi Pavel zice undeva : « Fraţilor , de 
va cădea un om în vreo greşeală, voi cei duhovniceşti îndreptaţi-l pe 
unul ca acesta cu duhul blîndeţii; luînd seama la voi înşivă, ca să nu 
cădeţi şi voi în ispită » (Gal. 6, 1). Iată, (deci), că cei duhovniceşti sînt 
ispitiţi pentru faptul că dispun încă de libertatea voinţei, iar duşmanii 
îi atacă, atîta timp cît sînt în veacul acesta. 

11. întrebare : Oare, Apostolii ar fi putut să păcătuiască dacă ar 
fi vrut, sau harul era mai puternic chiar decît voia lor ? 

Răspuns : Ei nu mai puteau să păcătuiască, pentru că nu alegeau 
(păcatul), ca unii care se aflau în har şi în lumină. Prin aceasta, nu 
vrem să spunem că harul era slab în ei, ci spunem doar că harul lasă 
celor duhovniceşti să aibă voia lor, (le lasă) puterea de a săvîrşi cele 
ce voiesc şi să se întoarcă încotro voiesc. Desigur, firea omenească este 
slabă şi ea poate să se întoarcă (în altă parte) chiar şi cînd binele lo¬ 
cuieşte în ea. 

Cei ce se îmbracă (cu cele necesare) pentru război, cu scut şi 
arme, sînt în siguranţă şi duşmanii nu-i atacă ; dacă îi atacă, depinde 
de voinţa lor, fie să se folosească de arme, şi să se lupte cu duşmanii 
şi să-i biruie, fie să se complacă în tovărăşia duşmanilor, să nu lupte 
— deşi au arme — şi să încheie pace cu ei. Tot aşa şi creştinii, care 
sînt îmbrăcaţi cu puterea cea mare şi au armele cele cereşti, (pot), dacă 
vor să se complacă în tovărăşia lui satan, să nu se războiască, ci să 
facă pace cu el. Pentru că firea (omenească) este schimbătoare şi dacă 
vrea cineva, poate deveni fiu al lui Dumnezeu sau fiu al pierzării, 
pentru că are libertatea de a alege. 

12. Altceva este să vorbeşti despre pîine şi masă şi altceva este 
să iei pîine, să guşti din savoarea ei şi să ţi se întremeze toate mădu¬ 
larele. Altceva este să vorbeşti despre o băutură foarte plăcută şi alt¬ 
ceva este să mergi la izvor, să scoţi din el şi să te desfătezi gustînd 
din această băutură. Altceva este să vorbeşti despre război, despre 
luptătorii şi soldaţii cei viteji şi altceva este să te duci în linia de bă¬ 
taie, să te lupţi cu duşmanii, să ataci şi să te retragi, să primeşti şi să 

dai lovituri şi, (în sfîrşit), să obţii laurii biruinţei. Tot aşa (stau lucru¬ 
rile) şi în cele spirituale. Alta este să ţii discursuri, (în baza) unor cu¬ 
noştinţe şi noţiuni şi altceva este să ai, în omul cel lăuntric — în fapt 
şi realitate, în minte şi mod sigur — tezaurul, şi harul şi gustul şi lu¬ 
crarea Duhului Sfînt. Cei ce spun vorbe goale sînt (nişte) închipuiţi şi 
sint prada intelectului lor. Pentru că, zice Apostolul : «Iar cuvîntul nostru 
şi propovăduirea noastră nu stau în cuvinte de înduplecare ale înţelep¬ 
ciunii omeneşti, ci în adeverirea Duhului şi a puterii » (I Cor. 2, 4). Iar 
în alt loc zice acelaşi (Pavel) : « Iar ţinta poruncii este dragostea, din 
inimă curată, din cuget bun şi din credinţă nefăţarnică» (I Tim. 1, 5). 
Un astfel de om nu cade. Pentru că, multora dintre cei ce au căutat 
pe Dumnezeu li s-a deschis poarta, au văzut comoara şi s-au îndrep¬ 
tat către ea. Dar, pe cînd strigau plini de bucurie, «Am găsit o comoa¬ 
ră», poarta s-a închis înaintea lor, iar ei au început (iarăşi) s-o caute 
şi să strige, copleşiţi de tristeţe : «Am găsit o comoară, dar am pier¬ 
dut-o». 

Cu un anumit rost, se împuţinează harul, ca noi cu şi mai mult zel 
să-l căutăm, că tezaurul se arată pe măsura căutării (lui). 

13. întrebare : Fiindcă unii zic că acela care a primit harul a tre¬ 
cut din moarte la viaţă (se pune întrebarea) : Oare, cel care se află în 
lumină, mai poate să aibă gînduri murdare ? 

Răspuns : S-a scris : «Voi aţi început în Duh şi acum sfîrşiţi în trup» 
(Gai. 3, 3). Şi iarăşi : « îmbrăcaţi-vă cu toate armele Duhului, ca să pu¬ 
teţi sta împotriva uneltirilor diavolului » (Efes. 6, 11). 

Intr -un cuvînt, există două situaţii : una cînd (omul) îmbracă ar¬ 
mele (şi stă ca mai înainte) şi alta cînd (îmbrăcînd armele), luptă îm¬ 
potriva «puterilor şi a stăpînilor » (Efes. 6, 12). Unul se află în lumină, 
altul se află în întuneric. Pentru că s-a scris : «în toate luaţi pavăza 
credinţei, ca să puteţi stinge toate săgeţile cele arzătoare ale celui vi¬ 
clean» (Efes. 6, 16). Şi : «Să nu întristaţi pe Duhul cel Sfînt al lui Dum¬ 
nezeu (Efes. 4, 30). Şi iarăşi : Este cu neputinţă ca aceia care au fost lu¬ 
minaţi, care au gustat din Duhul Sfînt, căzînd să se reînnoiască (Evr. 
6, 4—6). 

Vezi că şi cei care au fost luminaţi şi au gustat din har (pot) să 
cadă. 

Vezi că (omul poate, cu voinţa sa, să fie de acord cu Duhul, sau 
să-L întristeze). 

Totuşi, el a primit arme ca să pornească la război şi să se lupte 
împotriva duşmanilor ; a fost iluminat ca să stea împotriva întuneri¬ 
cului. 

14. Întrebare : Cum (poate) spune Apostolul : «Dacă aş avea toată 
cunoaşterea şi toată profeţia şi dacă aş vorbi în toate limbile îngerilor, 
nimic nu sînt » (I Cor. 13, 2). 

Răspuns: Nu trebuie să înţelegem (aceste cuvinte) în sensul că 
Apostolul nu este nimic : (el vrea să spună că) în comparaţie cu iubirea, 
care este perfectă, aceste (daruri) sînt nimica toată, că acela care a 
ajuns la aceste trepte (de desăvîrşire, poate) să cadă pe cînd cel care 
are iubirea, nu cade. 

Eu îţi spun că am văzut oameni care dobîndiseră toate darurile şi 
se făcuseră părtaşi ai Duhului, dar care, neajungînd şi la iubirea cea 
desăvîrşită, au căzut. Astfel, unul dintre (bărbaţii) de seamă, lepădîn- 
du-se de lume, a vîndut toate bunurile sale, a eliberat pe sclavi şi s-a 
făcut renumit pentru înţelepciunea şi viaţa lui curată. Cu timpul, însă, 
el a căpătat o mare încredere în sine, s-a mîndrit, iar în cele din urmă 
a căzut în desfrîu şi în multe rele. 

15. Un altul, pe vremea persecuţiei, şi-a supus trupul (la torturi) 
şi a devenit mărturisitor. După aceea, făcîndu-se pace, a fost eliberat, 
şi era renumit ; într-adevăr, pleoapele îi fuseseră mutilate, pentru că 
fuseseră arse. Deci, plin de slavă fiind, a fost chemat la rugăciunile 
(păgîneşti); (atunci), luînd alimente (de pe altar), le dădea slugii sale ; 
în acel moment mintea lui era, ca şi cînd niciodată nu auzise cuvîntul 
lui Dumnezeu. 

Un altul, în vremea persecuţiei şi-a expus trupul (la diferite în¬ 
cercări) : a fost lovit, spînzurat, apoi a fost aruncat în temniţă. (Acolo) 
îl slujea cu credinţă o femeie ce-şi consacrase viaţa lui Dumnezeu. 
Obişnuindu-se, însă, cu ea, pe cînd era în temniţă, a căzut în desfrîu. 

Iată deci, cum au căzut bogatul care renunţase la averile sale şi 
cel ce şi-a dat trupul să fie torturat. 

16. Un altul, un ascet înţelept, care trăia cu mine în aceeaşi casă, 
şi se ruga cu mine, era atît de bogat în har încît vărsa lacrămi de po¬ 
căinţă cînd se ruga lîngă mine. Intr-adevăr, harul fierbea în el. I se 
dăduse şi darul vindecărilor, alunga pe demoni şi vindeca, prin pune¬ 
rea mîinilor, pe cei care erau paralizaţi de mîini şi de picioare şi su¬ 
fereau cumplit. însă, în cele din urmă, s-a arătat neglijent : fiind slă¬ 
vit de lume şi complăcîndu-se în aceasta, s-a mîndrit şi a căzut în cele 
mai adînci (abisuri) ale păcatului. 

Vezi că şi cel ce a avut darul vindecărilor a căzut ? 

Vezi că înainte de a ajunge la măsura iubirii (desăvîrşite) (oamenii 
pot) să cadă, pe cînd cel ce ajunge la (măsura desăvîrşită) a iubirii se 
leagă şi se îmbată (de ea), este afundat în altă lume şi (devine) robul 
ei, ca şi cînd n-ar mai simţi propria sa fire ? 

17. Întrebare : Ce înseamnă (cuvintele) : «Cele ce ochiul n-a vă¬ 
zut şi urechea n-a auzit şi la inima omului nu s-a suit?». 

Răspuns : în acel timp (al Vechiului Testament), cei mari, drepţii, 
împăraţii şi profeţii, ştiau că (trebuia) să vină Izbăvitorul ; dar că (va 
trebui) să sufere, să fie răstignit şi să-şi verse sîngele pe cruce, nici nu 
ştiau, nici nu se suise la inima lor. (Nu ştiau) nici că va fi un botez 
cu foc al Duhului Sfînt, că în Biserică se va aduce pîine şi vin, antitip 
al Trupului şi Sîngelui Său, că aceia care se vor împărtăşi din pîinea 
cea văzută, vor mînca, în chip duhovnicesc, trupul Domnului, că Apos¬ 
tolii şi creştinii vor primi pe Mîngîietorul, se vor îmbrăca cu putere 
de sus, se vor umple de dumnezeire, iar sufletele se vor uni cu Duhul 
Sfînt. Acest lucru nu ştiau profeţii şi împăraţii şi, la inima lor nu s-a 
suit. 

Acum, deci, creştinii au altă bogăţie, (deosebită de vremea ve¬ 
che), altfel sînt dăruiţi, şi dorul lor către dumnezeire este îndreptat. 
Dar, deşi au o astfel de bucurie şi mîngîiere, tot sub frică şi cutremur 
se află. 

18. întrebare : Sub ce frică şi cutremur ? 

Răspuns: (Se tem) nu că ar putea greşi în vreun fel, ci de faptul 
de a nu veni împotriva harului. 

Este întocmai ca atunci cînd cineva, avînd o comoară, ar traversa 
locuri unde se află tîlhari : acesta, pe de o parte, se bucură pentru 
bogăţie şi comoară, dar pe de altă parte, se teme, ca nu cumva, ata- 
cînau-1 tîlharii, să-l jefuiască. Este ca şi cum şi-ar ţine trupul în mînă. 

Iată, noi toţi am renunţat la cele văzute, sîntem străini, săraci şi 
lipsiţi de comuniunea trupească, iată trupul (nostru) se îndeletniceşte 
cu rugăciunea : (în acest caz) se cuvine ca fraţii să ia aminte dacă cu¬ 
getul este în armonie cu trupul. 

în viaţa de toate zilele, de cele mai multe ori, meşterii şi mai- 
marii atelierelor, au, ziua şi noaptea, trupul şi sufletul preocupat de 
meserie. De aceea, ia aminte, ca nu cumva fiind străin cu trupul de 
această lume, cu cugetul să nu fii străin de ea şi să hălăduieşti în aceas¬ 
tă lume ? 

Intr-adevăr, orice om, fie că este un om obişnuit, soldat sau ne¬ 
guţător, acolo are înlănţuit cugetul, unde este trupul şi comoara lui. 
Pentru că s-a scris : «Acolo unde este comoara, acolo este şi inima» 
(Matei 6, 21). 

19. Prin urmare, mintea ta către comoară este (îndreptată) ? Oare 
(este îndreptată) în întregime către Dumnezeu, sau nu ? Dacă nu este, 
se cuvine să-mi spuneţi ce vă împiedică (să faceţi aceasta). De bună 
seamă (cred eu), duhurile cele viclene, satan şi demonii, ţin în stăpî- 

nire cugetul şi corup sufletul. Pentru că diavolul cel foarte viclean, 
avînd la îndemînă multe metode, stăpîneşte cugetele sufletului şi nu-i 
permite să se roage cum trebuie, nici să se apropie de Dumnezeu. Pen¬ 
tru că firea aceasta (omenească), este capabilă să intre în comuniune 
atît cu demonii şi cu duhurile răutăţii, cît şi cu îngerii şi cu Duhul 
Sfînt; poate fi atît templu al lui satan, cît şi templu al Duhului Sfînt. 
Prin urmare, fraţilor, cercetaţi-vă (şi vedeţi) cu cine sînteţi părtaşi, cu 
îngerii sau cu demonii ? Al cărui templu şi lăcaş sînteţi : al lui Dum¬ 
nezeu sau al diavolului ? Cu ce comoară este plină inima voastră ; cu 
cea a harului, sau cu cea a lui satan ? După cum o casă, plină de mur¬ 
dărie şi de miros urît (este curăţită şi împodobită), tot aşa şi sufletul, 
în întregime trebuie să fie curăţit, împodobit şi umplut de toată aroma 
şi (cu toate) comorile, pentru ca Duhul Sfînt să vină — in locul lui 
satan — şi să se odihnească în sufletele creştinilor. 

20. Nu înseamnă că, auzind cineva cuvîntul lui Dumnezeu a şi 
trecut de partea binelui. Dacă ar trece cineva de partea binelui, înda¬ 
tă ce aude (cuvîntul lui Dumnezeu), n-ar mai fi lupte, vremuri cu răz¬ 
boaie, drum (de parcurs), ci îndată ce aude, fără osteneală, ar ajunge 
la odihnă şi la măsura desăvîrşirii. Dar lucrurile nu stau aşa. Cine 
spune aşa ceva, suprimă (libertatea) voinţei omului şi neagă că există 
o putere potrivnică, ce luptă împotriva minţii. Noi, însă, aceasta zicem : 
cel ce ascultă cuvîntul vine la pocăinţă, printr-o luptă înţeleaptă şi 
multă chibzuire, dar după aceea, în interesul omului, harul se împu¬ 
ţinează ; (omul) este supus la exerciţiu şi încercări de luptă, iar (cînd 
este deplin format), el dă luptă cu satan şi, după o cale şi o luptă în¬ 
delungată, obţine laurii biruinţei şi devine creştin. Dacă numai auzind 
cineva, (Cuvîntul) ar trece fără osteneală de partea binelui, (atunci) 
toţi bufonii şi desfrînaţii ar intra în împărăţia (lui Dumnezeu) şi în 
viaţa (veşnică). Dar nimeni nu le va da aşa ceva fără trudă şi ostenea¬ 
lă, pentru că «strimtă şi plină de necazuri este calea » (Matei 7, 14). Pe 
această cale anevoioasă, plină de necazuri, se cuvine să stăruie cel ce 
vrea să intre în viaţă. 

21. Dacă ar fi posibil să reuşească cineva fără trudă, creştinismul 
n-ar mai fi «o piatră de poticnire şi o stincă de scandal » (I Petru 2, 8). 
N-ar mai fi credinţă şi necredinţă, iar omul ar fi ca şi legat, incapabil 
să se întoarcă spre bine sau spre rău. Or, se dă lege numai celui ce 
poate să se întoarcă spre ambele părţi, celui ce are libertate de voinţă 
şx poate să ducă război cu puterea potrivnică. Pentru o natură încătu¬ 
şată nu există lege. Soarele, cerul şi pămîntul n-au fost supuse legii, 
pentru că sînt creaturi a căror natură este supusă (determinismului), 
de aceea nu sînt posibile nici de recompensă, nici de pedeapsă. Cinstea 

şi slava au fost pregătite pentru cel ce (poate să) se îndrepte spre bine ; 
tot aşa iadul şi gheena au fost pregătite pentru cei capabili să evite 
răul, să se întoarcă spre bine şi spre partea cea de-a dreapta, (dar n-au 
făcut-o). Iată deci că, atunci cînd zici că omul cel bun este lipsit de 
libertate, îl lipseşti de laudă. Cel ce este, din fire, bun, chiar dacă do¬ 
reşte aceasta, nu este vrednic de laudă. Pentru că nu este vrednic de 
laudă, cel ce se luptă, dacă nu îmbrăţişează binele în chip liber. 

22. Să presupunem că este (de faţă) un corp de armată persan şi 
altul roman şi că din rîndurile lor ies doi tineri, la fel de puternici, 
care se iau la luptă ; la fel stau faţă în faţă, cu puteri egale, puterea 
potrivnică şi mintea ; puterea pe care o are safian de a linguşi sufletul 
şi de a-1 momi de partea sa este egală cu aceea pe care o are sufletul 
în a i se supune şi a nu-i ceda întru nimic. Ambele puteri îndeamnă, 
fie la bine, fie la rău, dar nu constrîng. 

Deci, liberei voinţe, acordîndu-i-se asistenţa divină, ea, care se 
luptă, poate să primească arme din cer şi, cu ajutorul lor să învingă 
şi să smulgă din rădăcini păcatul. Sufletul poate să se opună păcatu¬ 
lui, dar nu poate să învingă şi să smulgă din rădăcină păcatul fără 
(ajutorul Lui) Dumnezeu. 

Cei ce aseamănă păcatul cu un uriaş puternic, iar sufletul cu un 
copil, greşesc. Pentru că, dacă aşa de inegale ar fi lucrurile — păcatul 
ca un uriaş, iar sufletul ca un copil — Legiuitorul ar fi fost nedrept, 
dînd omului porunca să se lupte cu satan. 

23. Acest lucru .este capital (în parcurgerea) căii (care duce) către 
Dumnezeu : să străbatem calea vieţii cu multă răbdare şi cu blîndeţe ; 
prin acestea poate cineva să dobîndească dreptatea, înţelegînd noi 
prin dreptate pe Domnul însuşi. Aceste porunci, care cuprind astfel de 
dispoziţiuni, sînt întocmai ca nişte borne şi indicatoare, aşezate pe dru¬ 
mul împărătesc, care duc pe călători la cetatea cea cerească. Pentru 
că, zice : «Fericiţi cei săraci cu duhul», «Fericiţi cei blinzi», «.Fericiţi 
cei milostivi » (Matei 5, 3 ş.u.). Acesta da creştinism ! Dar dacă cineva 
nu merge pe această cale, rătăceşte şi pune (vieţii sale) o rea temelie. 
Slavă îndurărilor Tatălui şi Fiului şi Sfîntului Duh, în veci. Amin. 

OMILIA A XXVIII-A 

Această omilie descrie şi deplînge nenorocirea sufletului în care 
nu locuieşte Domnul, din pricina păcatului. (Tratează) şi despre Ioan 
3otezătorul (şi anume faptul) că nimeni dintre cei născuţi din femeie 
nu este mai mare decît el. 

1. După cum odinioară, mîniindu-Se Dumnezeu pe iudei, a dat Ie¬ 
rusalimul în mîinile vrăjmaşilor, încît au stăpînit peste ei cei ce-i 
urau şi n-au mai existat sărbătoare şi jertfă, tot aşa (acum), mîniindu- 
Se pe suflet, pentru călcarea poruncilor (Sale), l-a dat în mîinile duş¬ 
manilor, (adică) a demonilor şi a patimilor. Acestea l-au dus la rătăcire 
şi l-au ruinat cu desăvîrşire, încît nu mai era în el nici sărbătoare, 
nici tămîiere, nici jertfă adusă lui Dumnezeu; căile gîndurilor s-au 
umplut de îngrozitoare fiare sălbatice, iar şerpii spirituali, plini de 
răutate, s-au strecurat în ele. 

Şi, după cum o casă, dacă nu mai este locuită de stăpinul ei, este 
cuprinsă de întuneric, se degradează şi se umple de gunoi şi murdărie 
tot aşa şi sufletul în care nu locuieşte Stăpînul său, formind în el o 
horă împreună cu îngerii Săi, se umple de întunerecul păcatului, de ru¬ 
şinea patimilor şi de toată necinstea. 

2. Vai de calea pe care nimeni nu merge, nici nu se aude pe ea 
glasul omului ! Că ea devine refugiu pentru animalele sălbatice. Vai 
de sufletul pe care nu-1 cercetează Domnul şi de glasul Lui nu fug din 
el fiarele spirituale ale răutăţii. Vai de casa în care nu locuieşte stă¬ 
pînul ei ! Vai de corabia ce n-are cîrmaci, că fiind purtată de valurile 
şi furtuna mării, (în cele din urmă) va pieri. Vai de sufletul cel lipsit 
de Hristos, Cîrmaciul cel adevărat, că aflîndu-se pe marea cea amară 
a întunericului, zbuciumat de furtuna patimilor şi strîmtorat de duhu¬ 
rile cele viclene, în cele din urmă va pieri ! Vai de sufletul ce nu are 
pe Hristos, să-l lucreze cu grijă şi să poată să aducă roadele cele bune 
ale Duhului, pentru că pustiu fiind şi plin de spini şi mărăcini, în cele 
din urmă va fi dat pradă focului ! Vai de sufletul ce nu are pe Hris¬ 
tos, Stăpînul său, locuind în el, pentru că pustiu fiind şi plin de miro¬ 
sul cel greu al patimilor, se face sălaşul răutăţii. 

3. După cum atunci cînd agricultorul, mergînd să lucreze ogorul, 
trebuie să ia uneltele şi veşmintele (necesare) pentru lucru ; tot aşa şi 
Hristos, împăratul cel ceresc şi adevăratul agricultor, venind către 
omenirea cea pustiită de păcat, îmbrăcînd trupul şi luînd ca instrument 
crucea, a prelucrat sufletul cel pustiu, a îndepărtat din el spinii şi mă¬ 
răcinii duhurilor viclene, a smuls neghina păcatului şi toată buruiana 
păcatului a ars-o în foc. Prelucrîndu-1, astfel, cu lemnul crucii, a făcut 
din el o grădină minunată a Duhului, care aduce Stăpînului Dumne¬ 
zeu tot felul de roade dulci şi plăcute. 

4. După cum în Egipt, timp de trei zile s-a făcut întuneric, că fiul 
nu mai vedea pe tatăl, fratele pe fratele, nici prietenul pe prietenul său 
{leş. 10, 22), pentru că întunericul îi acoperise pe ei, tot aşa şi Adam. 
călcînd porunca şi căzînd din slava de mai înainte, a fost supus duhului 

lumii şi vălul întunericului a venit peste sufletul său, pînă ce a venit 
Domnul, Adam cel de pe urmă (I Cor. 15, 34) ; (pînă atunci) n-a văzut 
pe adevăratul Părinte, Cel din ceruri, nici pe mama cea bună şi milos¬ 
tivă, harul Duhului, nici pe fratele cel dulce şi mult dorit, pe Domnul 
(Hristos), nici pe prietenii Săi adevăraţi, pe Sfinţii îngeri, cu care se 
bucura, lăudînd şi slăvind (pe Dumnezeu). Dar, nu numai (cei ce au 
trăit) pînă la Adam cel de pe urmă, ci şi cei peste care încă nici acum 
n-a răsărit soarele dreptăţii, Hristos, cei ai căror ochi ai sufletului nu 
s-au deschis şi n-au fost luminaţi de lumina cea adevărată, se află sub 
acelaşi întuneric al păcatului şi sub aceeaşi influenţă a plăcerilor, su¬ 
puşi la aceeaşi pedeapsă şi nu au ochi cu care să vadă pe Tatăl. 

5. Pentru că fiecare trebuie să ştie că sînt şi ochi lăuntrici (pe 
lingă) ochii cei din afară, şi urechi lăuntrice, pe lîngă cele din afară. 
Şi, după cum ochii aceştia (trupeşti), privesc şi observă, în chip sensi¬ 
bil, faţa prietenului sau a celui iubit, tot aşa şi ochii sufletului vrednic 
şi credincios, luminaţi de lumina divină, văd şi recunosc în chip spi¬ 
ritual, pe prietenul cel adevărat, pe Domnul, Mirele cel prea dulce şi 
mult dorit. Fiind luminat de Duhul, cel vrednic de cinstire, sufletul 
vede în chip spiritual frumuseţea cea mult dorită şi de negrăit, este 
rănit de dragostea divină, este condus de Duhul către toate virtuţile şi 
dobîndeşte o iubire nemărginită şi neistovită faţă de Domnul. 

Intr-adevăr, ce poate fi mai plăcut decît acel cuvînt nemuritor al 
lui îoan, care arătînd pe Domnul înaintea ochilor spunea : «fată mielul 
lui Dumnezeu, Care ridică păcatul lumii /» (Ioan 1, 29). 

6. Intr-adevăr, între «cei născuţi de femei, nimeni mu este mai mare 
decît Ioan Botezătorul» (Matei 11, 11) ; el era plinirea profeţiilor. Că 
pe cînd toţi au profeţit despre Domnul, arătîndu-L ca fiind departe 
de el, vorbind despre Mîntuitorul, L-a arătat înaintea ochilor, strigînd 
şi spunînd tuturor : «Iată mielul lui Dumnezeu» (Ioan 1, 29). Cît de 
dulce şi plăcut era glasul (lui Ioan), atunci cînd arăta spre Cel predi¬ 
cat de el ! «Nici unul dintre cei născuţi de femei nu este mai mare de¬ 
cît Ioan, însă cel mai mic din împărăţia cerurilor este mai mare decît 
el » (Matei 11, 11). Apostolii, care sînt născuţi de sus de la Dumnezeu, 
cei care au primit arvuna Duhului celui Mîngîietor, aceştia s-au în¬ 
vrednicit să stea pe tron împreună (cu Fiul lui Dumnezeu), să judece 
împreună cu El şi să fie izbăvitorii oamenilor. îi afli traversînt marea 
puterilor celor rele şi trecînd peste ea sufletele cele credincioase 
(leş. 14, 21). îi afli cultivînd via sufletului. Ii afli peţitori, logodind su¬ 
fletele cu Hristos. Pentru că, zice (Apostolul) : « V-am logodit unui sin¬ 
gur bărbat » (II Cor. 11, 2). li afli dînd viaţă oamenilor. Intr-un cuvînt, 
îi afli pe ei slujind Duhului în multe locuri şi în multe chipuri (Evrei 

1, 1). în acest sens, deci, cel mai mic (în împărăţia cerurlior) este mai 
mare decît Ioan Botezătorul. 

7. După cum agricultorul, punînd la jug o pereche de boi lucrează 
cu ci pămîntul, tot aşa şi Domnul Iisus, i-a trimis (în misiune) şi a lu¬ 
crat cu ei pămîntul, (adică sufletele) celor ce le ascultau (cuvîntul) şi 
credeau cu adevărat (în ei). 

Se cuvine, însă, să adăugăm aici că împărăţia cerurilor nu stă doar 
în cuvinte şi în predica Apostolilor — ca şi cum ar fi de ajuns a afla 
nişte cuvinte şi a le explica şi altora — ci (stă) în puterea şi lucrarea 
Duhului. Acest fapt l-au păţit fiii lui Israel, studiind mereu Scripturi¬ 
le ; şi cercetînd, chipurile, despre Domnul, fără a dobîndi adevărul, au 
lăsat altora însăşi moştenirea. Tot aşa (se întîmplă şi cu) cei care ves¬ 
tesc altora cuvintele Duhului ; fără ca ei să fi dobîndit, în chip real 
Cuvîntul (despre care vorbesc), lasă altora moştenirea. 

Slavă Tatălui şi Fiului şi Sfîntului Duh, în veci. Amin. 

OMILIA A XXIX-A 

Dumnezeu împarte harul (Său) neamului omenesc, în două chi¬ 
puri, cu gîndul de a cere roadele lui la judecata cea dreaptă. 

1. înţelepciunea lui Dumnezeu fiind nemărginită şi necuprinsă, 
harul (divin) se împarte neamului omenesc, într-un mod mai presus de 
minte şi de cuvînt, pentru ca să pună la încercare libertatea voinţei şi 
ca să se arate cei care îl iubesc din toată inima şi suportă pentru Dum¬ 
nezeu orice trudă şi pericol. Pe unii îi întîmpină bunurile harului şi 
darurile Duhului Sfînt, îndată ce se apropie (de El), prin credinţă şi 
rugăciune. Ei trăiesc în lume fără osteneli, sudoare şi greutăţi. Dar 
Dumnezeu nu le dă harul Său, fără rost şi la întîmplare, ci potrivit 
înţelepciunii Sale celei necuprinse şi de negărit, (anume) pentru a pune 
la încercare voia şi libertatea celor care au dobîndit atît de iute harul 
divin, (să vadă) dacă ei sînt sensibili la binefaceri, la bunătatea şi dul¬ 
ceaţa pe care Dumnezeu a arătat-o faţă de ei, în raport cu harul (pri¬ 
mit) fără eforturi proprii. Pentru că, aceia care s-au învrednicit de 
aceasta, se cuvine ca să arate zel, să alerge, să se lupte, să arate fructul 
iubirii, (ce porneşte) din voia şi libertatea lor ; în schimbul harismelor 
(primite), ei trebuie să arate iubire faţă de Domnul, să îndeplinească 
numai voinţa Lui şi să renunţe cu desăvîrşire la orice poftă trupească. 

2. Altora, însă, care s-au retras din lume, care au renunţat la acest 
veac — potrivit (spuselor) Evangheliei — care stăruie în rugăciune, 
post, zel şi celelalte virtuţi, Dumnezeu nu le dă numaidecît harul, odih- 

( na şi bucuria Duhului, ci îi lasă să rabde şi amînă darul Său. Acest lu- 

cru nu-1 face fără rost şi la întîmplare, ci în baza unei nespuse înţe¬ 
lepciuni, pentru a pune la încercare libertatea voinţei şi pentru ca să 
vadă dacă cred în fidelitatea lui Dumnezeu, Care a promis că va da 
celor ce cer şi va deschide poarta vieţii celor ce bat în ea (Matei 7, 7). 
(El vrea) să vadă dacă cred cu adevărat în cuvîntul Său, dacă stăruie 
pînă la sfîrşit, cu credinţă şi zel, în a cere şi a-L căuta, sau dacă, 
descurajaţi, dau înapoi, dacă pierzîndu-şi credinţa şi speranţa devin 
nepăsători, nu stăruie, pînă la sfîrşit din cauza lungimii timpului, în 
care se încearcă voia şi libertatea lor. 

3. Cel care nu primeşte îndată (harul), — din cauza amînării şi a 
răbdării impusă lui de Dumnezeu — se înflăcărează şi pofteşte şi mai 
mult bunurile cereşti, sporeşte din zi în zi dorinţa şi zelul, alergarea şi 
lupta, practicarea virtuţii, foamea şi setea după bine. El nu se lasă 
moleşit de cugetele răutăţii, care sînt în sufletul său, nici nu se lasă 
antrenat către neglijenţă, nerăbdare şi disperare. El nu se lasă antrenat 
spre nepăsare sub pretextul că (Dumnezeu) aşteaptă îndelung, nici nu 
se lasă ispitit de răutate, gîndind că şi el «cîndva va primi harul». 
Dimpotrivă, cu cît Domnul întîrzie şi îl face să rabde, pentru a încerca 
credinţa în iubire şi voi sa, cu mai multă ardoare şi grijă, cu mai mult 
zel şi nădejde trebuie să caute el darul lui Dumnezeu, fiind încredin¬ 
ţat, odată pentru totdeauna, că Dumnezeu nu minte, că (cuvîntul Lui) 
este adevărat, că odată ce a promis, El dă harul Său, în cele din urmă, 
celor ce 1-1 cer cu credinţă şi răbdare. 

4. Intr-adevăr, pentru sufletele credincioase, Dumnezeu este cre¬ 
dincios şi adevărat. Ele dovedesc faptul că este adevărat, cu cuvîntul 
cel adevărat (Ioan 3, 33). Potrivit deci, cu această convingere, ele se 
cercetează pentru a vedea, pe cît pot, dacă au lipsuri în : efort, luptă, 
zel, credinţă, iubire sau în oricare alta dintre virtuţi. Examinund-se cu 
toată grija, se silesc, pe cît pot, să placă Domnului, fiind încredinţaţi, 
odată pentru totdeauna, că Dumnezeu fiind adevărat (în cuvînt), nu le 
va lipsi de darul Duhului — dacă stăruie pînă la sfîrşit cu tot zelul 
să-L slujească şi să aştepte — că se vor învrednici de harul cel ceresc 
şi că, încă în trup fiind, vor dobîndi viaţa veşnică. 

5. Astfel, ele pun în mişcare toată iubirea lor faţă de Domnul, se 
leapădă de toate şi numai pe El îl aşteaptă, cu mare dorinţă, după El 
înfometează şi însetează. Aşteptînd totdeauna, cu mare dorinţă odihna 
şi mîngîierea harului, ele nu vor să se consoleze, nici să se ataşeze de 
nimic din această lume, ci, (dimpotrivă), totdeauna se opun cugetelor 
care ţintesc cele materiale şi nu aşteaptă decît ajutorul şi sprijinul lui 
Dumnezeu. 

Văzînd Domnul că îl aşteaptă cu atîta zel, hotărîre şi răbdare, El 
este deja, în chip tainic, alături de ele, le ajută, le apără şi sprijină ori¬ 
ce rod al virtuţii. Dar, chiar dacă (astfel de suflete) se află în necaz şi 
strîrntorare, în cunoaşterea adevărului şi sînt iluminate, ele n-au pri¬ 
mit încă harul Duhului şi repaosul adus de darul ceresc. Ele nu l-au 
simţit cu adevărat, din pricina înţelepciunii celei negrăite a lui Dum¬ 
nezeu şi a judecăţilor Sale celor necercetate ; pentru că El încearcă în 
diferite chipuri sufletele credincioase şi vede de departe iubirea care 
izvorăşte din voia lor liberă. Pentru că sînt măsuri, grade şi trepte di¬ 
ferite în alegerea liberă, în voinţa de a iubi şi în dispoziţia de a I se su¬ 
pune cineva, pe cît poate, tuturor Sfintelor Sale porunci. Şi astfel, cînd 
sufletele împlinesc măsura iubirii pe care o datorează, se învrednicesc 
(să se facă părtaşe) de împărăţia şi viaţa cea veşnică. 

6. Intr-adevăr, Dumnezeu este drept şi drepte sînt judecăţile Sale 
(Ps. 118, 137) şi *la El nu este părtinire» (Rom. 2, 11). El va judeca pe 
fiecare în raport cu bunurile pe care El le-a pus, în mod diferit în na¬ 
tura umană, fie că sînt bunuri trupeşti sau spirituale, fie că, constau 
din cunoaşterea prudentă sau discernământ. Cînd va judeca pe fiecare, 
va cere roadele virtuţii şi va răsplăti faptele fiecăruia după dreptate. 
«Cei puternici amarnic se vor pedepsi», iar «cei mici vor avea parte de 
milă» (Pilde 6, 6 şi 8). Domnul zice : « Robul care a cunoscut voia stă- 
pînului său şi nu s-a pregătit, nici n-a făcut voia Lui, mult se va bate; 
pe cînd cel care n-a cunoscut-o dar a făcut lucruri vrednice de bătaie, 
va fi bătut puţin şi oricui i s-a dat mult, mult i se va cere» (Luca 12, 
47—48). 

Cît priveşte cunoştinţa şi prudenţa, să ştiţi că ele diferă, fie după 
harul şi darul ceresc al Duhului, fie după dezvoltarea naturală a pru¬ 
denţei şi a discemămîntului, fie după gradul de cunoaştere al Sfinte¬ 
lor Scripturi. La fiecare om vor fi cerute roadele virtuţii, pe măsura 
binefacerilor primite de la Dumnezeu, adică a darurilor naturale sau 
provenite din harul divin. Deci, fără apărare, va fi orice om înaintea 
lui Dumnezeu în ziua judecăţii (Rom. 2, 1). Pentru că se va cere de la 
fiecare să dea roadele credinţei, ale iubirii şi ale oricărei virtuţi care 
i s-a dat, ţinîndu-se seama de gradul de cunoaştere şi de modul în care 
s-a folosit de voia lui, ca şi de faptul că a auzit sau nu cuvîntul lui 
Dumnezeu. 

7. Cînd un suflet credincios şi iubitor de adevăr priveşte la bunu¬ 
rile veşnice, rezervate celor drepţi, şi la binefacerile cele negrăite din 
viiitor ale harului, se socoteşte nevrednic — cu (tot) zelul, munca şi 
truda sa — de promisiunile cele de negrăit ale Duhului. Acesta este 
«cel sărac cu duhul», pe care Domnul l-a fericit (Matei 5, 3). Acesta 

este cel ce «flămînzeşte şi însetoşează de dreptate » (Matei 5, 6) ; aces¬ 
ta este cel «cu inima zdrobită » (Ps. 50, 19). Cei ce au o astfel de hotă- 
rire, un astfel de zel, cei care doresc virtutea şi stăruiesc în acest dar 
pînă la sfîrşit, vor putea să obţină cu adevărat împărăţia veşnică. Prin 
urmare, nimeni să nu se considere superior fraţilor săi, să nu fie cu¬ 
prins de mîndrie, să nu fie sedus de cel rău şi să nu zică : «Iată, eu am 
primit un dar spiritual» ! Pentru că nu se cuvine ca să gîndească aşa 
ceva creştinii. Că nu ştii ce-i va aduce ziua de mîine şi nu ştii sfîrşitul 
lui şi pe al tău. Ci fiecare să ia aminte la sine însuşi, să-şi cerceteze 
totdeauna cunoştiinţa, să examineze lucrarea inimii sale, şi să vadă ce 
zel şi ce luptă a dat cugetul său pentru Dumnezeu. Privind către ţinta 
finală, care este libertatea, nepărtinirea, odihna duhului, să alerge într- 
acolo neîncetat, fără să se lase pe seama vreunei harisme sau a vreu¬ 
nei lucrări care ar aduce îndreptarea. Slavă şi închinăciune Tatălui şi 
Fiului şi Duhului Sfînt, în veci. Amin. 

OMILIA A XXX-A 

Trebuie ca sufletul, pentru a intra în împărăţia lui Dumnezeu, să 
se nască de la Duhul Sfînt. în ce chip se întîmplă aceasta ? 

1. Cei ce ascultă Cuvîntul sînt datori să arate lucrul Cuvîntului 
in sufletele lor. Pentru că, Cuvîntul lui Dumnezeu nu este un cuvînt 
inert, ci aduce roade în suflet. Că, de aceea (cuvîntul grecesc «logos») 
înseamnă şi lucru, fapt, pentru că devine fapt în cei care îl ascultă. Fie, 
deci, ca Domnul să împlinească lucrul adevărului în cei care-L ascultă, 
pentru ca roditor să se arate întru noi cuvîntul. 

După cum umbra precede corpul — umbra anunţă corpul, dar real 
este (doar) corpul — tot aşa şi Cuvîntul, el este ca o umbră a adevă¬ 
rului, care este Hristos. Cuvîntul precede adevărul. 

Părinţii cei pămînteşti nasc copii din trupul lor ; odată năs¬ 
cuţi, îi educă cu grijă şi cu mult zel, pînă ce devin oameni ma¬ 
turi, pentru că aceştia sînt copiii, urmaşii şi moştenitorii lor. Părinţii 
dintotdeauna, n-au alt scop şi altă grijă decît de a naşte copii şi de a 
avea moştenitori, iar dacă nu au aşa ceva, îi încearcă mare durere şi 
întristare. Şi invers, dacă li se nasc copii, se umplu de bucurie ei, ru¬ 
dele şi vecinii. 

2. în acelaşi chip şi Domnul nostru Iisus Hristos, purtînd grijă de 
mintuirea omului, a pus în aplicare, de la început, întregul Său plan, 
prin intermediul părinţilor, al patriarhilor, prin lege şi profeţi, iar in 
cele din urmă, El însuşi, venind, a suferit moartea, dispreţuind ruşinea 
crucii. Or, toată această trudă şi tot zelul Său (n-au avut alt scop, ci 

numai) să nască din Sine însuşi, din firea Sa, să Se nască de sus, din 
dumnezeirea Sa, fii duhovniceşti. Şi, după cum părinţii aceştia (pă- 
mînteşti), dacă nu au copii, sânt trişti, tot aşa şi Domnul, iubind neamul 
omenesc, ca pe chipul Său a voit ca oamenii să se nască din aceeaşi 
sămînţă a divinităţii (nenăscîndu-se El se întristează). Deci, dacă unii nu 
vor să vină la o astfel de naştere şi să se nască din pîntecele divin al 
Duhului, (Mîntuitorul) Hristos mult se întristează, El, Care atît a suferit 
şi a îndurat pentru ei, ca să-i mîntuiască. 

3. Domnul vrea ca toţi oamenii să se învrednicească de această 
naştere. Pentru că, pentru toţi a murit şi pe toţi i-a chemat la viaţă. 
Iar viaţa înseamnă naşterea de sus, de la Dumnezeu ; fără această naş¬ 
tere era imposibil ca un suflet să trăiască, după cum Domnul a zis : 
«De nu se va naşte cineva de sus, nu va putea să vadă împărăţia (lui 
Dumnezeu)» (loan 3, 3). Şi invers, toţi cîţi cred în Domnul, învredni- 
cindu-se de această naştere, aduc mare bucurie şi veselie în ceruri ; se 
bucură pentru sufletul care s-a născut împreună cu toţi îngerii şi cu 
toate puterile. 

Trupul asţel o asemănare a sufletului, iar sufletul este chip al 
Duhului. Şi după cum trupul fără suflet este mort, şi nu poate să facă 
nimic, tot aşa şi sufletul lipsit de sufletul ceresc, adică lipsit de Duhul 
cel dumnezeiesc, este mort pentru împărăţia (cerurilor) şi incapabil să 
săvîrşească vreunul din lucrurile lui Dumnezeu. 

4. Să ne închipuim un portretist, care, privind cu atenţie la chipul 
împăratului, îl pictează. Dacă faţa împăratului este îndreptată spre 
pictor şi priveşte către acesta, (pictorul) zugrăveşte uşor şi bine chipul; 
dacă (împăratul) îşi întoarce faţa şi nu priveşte (către pictor), acesta 
nu-i poate zugrăvi. în acelaşi chip şi Hristos, pictorul cel bun, zugră¬ 
veşte numaidecît, în cei ce cred şi privesc mereu către El, un om ce¬ 
resc, după chipul Său (Rom. 8, 29 ; II Cor. 3, 18). (Luînd ceva) din Du¬ 
hul Său, din ipostasul Său şi din lumina cea inefabilă, zugrăveşte (în 
sufletul acestora), un chip ceresc şi îl logodeşte cu mirele cel bun şi 
blînd. Deci, dacă cineva nu priveşte totdeauna spre El, dispreţuind to¬ 
tul, Domnul nu va putea să-i zugrăvească chipul cu lumina Sa. Se cu¬ 
vine, deci, să privim (totdeauna) către El, să credem în El, să-L iubim 
pe El, să dispreţuim totul şi să luăm aminte la El, pentru ca El să zu¬ 
grăvească chipul Său cel ceresc şi să-l fixeze în sufletele noastre. Şi 
astfel, purtînd (în noi) pe Hristos, să obţinem viaţa veşnică şi încă de 
acum să dobîndim odihna. 

5. După cum o monedă de aur, neavînd imprimată pe ea efigia îm¬ 
părătească, nul intră în circulaţie, nici nu este depusă în tezaurele 
împărăteşti, ci este aruncată ; tot aşa şi sufletul care nu are chipul 

Duhului ceresc, pe Hristos, întipărit pe el, într-o lumină inefabilă, nu 
are nici o valoare pentru tezaurele cele de sus şi va fi aruncat de Apos¬ 
toli, neguţătorii cei buni ai împărăţiei. Intr-adevăr, cel chemat, neavînd 
nici haină de nuntă, a fost izgonit ca un străin şi (aruncat) în întune¬ 
ricul cel din afară, tocmai pentru că nu purta (întipărit în sine), chipul 
cel ceresc (Matei 22, 11 ; I Cor. 15, 49). Iar (chipul), semnul, sau pecetea 
Domnului, imprimat în suflete, este Duhul luminii inefabile. 

Şi după cum, într-o cetate, un mort este inutil şi afară de nici un 
folos, celor din preajma sa — de aceea (oamenii) îl scot din cetate şi îl 
înmormîntează — tot aşa şi sufletul, care nu poartă chipul cel ceresc 
al luminii divine, viaţa sufletului devine, fără nici o valoare şi vrednic 
de aruncat; pentru că sufletul cel mort, care nu poartă în el pe Duhul 
cel divin şi luminos, nu este de nici un folos în acea cetate a sfinţilor. 

Şi, după cum în lume, viaţa trupului este sufletul, tot aşa în lumea 
cea veşnică şi cerească, viaţa sufletului este Duhul cel dumnezeiesc. 

6. Se cuvine, deci, ca acela care caută (mîntuirea), să creadă, să 
se apropie de Domnul şi să-L roage, ca să primească încă de acum 
Duhul divin. Că el este viaţa sufletului şi pentru aceasta a avut loc 
venirea Domnului, ca încă de aici să dea sufletului viaţa, (adică) pe 
Duhul Său. Pentru că, zice : «Pînă cînd aveţi lumină, credeţi în lumină » 
(Ioan 12, 36), «că vine noaptea cînd nimeni nu poate să lucreze » 
(Ioan 9, 14). Deci, dacă cineva nu caută şi nu primeşte încă de acum 
viaţa pentru sufletul său, adică (nu primeşte) lumina cea divină a 
Duhului, cînd va ieşi din trup, va fi aruncat în locurile cele de-a stînga 
ale întunericului ; nu va intra în împărăţia cerurilor şi va sfîrşi în iad, 
alături de diavol şi de îngerii lui (Matei 25, 41). 

Şi, după cum, aurul şi argintul, aruncat în foc, devine mai curat 
şi mai limpede şi nimic nu poate să-l schimbe, fie că este vorba de 
lemn sau iarbă — pentru că devenind foc, pe toate cîte intră în contact 
cu el, le consumă — tot aşa şi sufletul, care petrece în focul Duhului 
şi în lumina divină nu suferă nici un rău din partea duhurilor celor 
viclene. Chiar dacă se apropie ceva de ele, este consumat de focul cel 
ceresc al Duhului. 

Şi, după cum o pasăre, avîntîndu-se spre înălţimi este fără grijă 
şi nu se teme de nimic, nici de vînător, nici de animalele sălbatice, şi 
de acolo, de sus, rîde de toţi, tot aşa şi sufletul, care primeşte aripile 
Duhului şi se avîntă spre înălţimile cerului, este deasupra tuturor şi 
rîde de toate. 

7. Israel, oel după trup, atunci cînd Moise a despicat marea, au 
traversat-o pe jos ; aceia însă, care sînt fii ai lui Dumnezeu, merg pe 

deasupra (apelor) mării celei amare a puterilor viclene ; pentru că 
trupul şi sufletul lor s-au făcut casă a lui Dumnezeu. 

In ziua aceea, cînd a căzut Adam, Dumnezeu a venit să se plimbe 
în paradis. Văzînd pe Adam a plîns, să zicem aşa, şi a zis : «Ce bunuri 
ai lepădat şi ce rele ai ales ! Ce slavă (ai dezbrăcat) şi ce ruşine ai 
îmbrăcat ! Ce întunecat eşti ! Cît de urît ! Cit de murdar ! Ce lumină 
ai pierdut şi ce întuneric te înconjoară !» In momentul cînd a căzut 
Adam şi a murit faţă de Dumnezeu, l-a plîns pe el Creatorul său, în¬ 
gerii, toate Puterile, cerurile, pămîntul. Toate creaturile au plîns pentru 
moartea şi căderea lui (Adam), pentru că vedeau pe acela care le fusese 
dat ca împărat, făcîndu-se rob al puterii protivnice şi viclene. Cu întu¬ 
neric s-a îmbrăcat sufletul său, cu întuneric amar şi rău şi a căzut sub 
stăpmirea întunericului. El era acel om care a fost acoperit de răni 
de către tîlhari, şi lăsat pe jumătate mort, pe cînd cobora din Ierusalim 
la Ierihon. 

8. Lazăr, de asemenea, pe care Domnul l-a înviat din morţi, pe 
cînd (deja) răspîndea miros urît, îneît nimeni nu se putea apropia de 
mormînt (Ioan 11, 39), era simbolul lui Adam, al cărui suflet răspîndea 
mult miros urît şi era plin de negreală şi întuneric. Dar tu, cînd ai auzi 
(vorbindu-se) despre Adam, despre (călătorul) rănit şi despre Lazăr, să 
nu laşi mintea ta să le treacă cu uşurinţă (peste acestea), ci adună-ţi 
gîndurile şi gîndeşte-te că şi tu porţi în sufletul tău aceleaşi răni, acelaşi 
miros urît şi acelaşi întuneric ; că noi toţi sîntem fii ai acelui (om şi) 
i.eam întunecat şi că sîntem părtaşi (cu el) la acel miros urît. Necazul 
pe care l-a suferit acela, îl suferim noi toţi ca unii ce sîntem cu toţii 
din seminţia lui Adam. Această suferinţă care a venit peste noi, este 
întocmai cu ce a spus Isaia : «(Din creştet pînă în tălpile picioarelor 
nu-i nici un loc sănătos); totul este numai plăgi, vînătăi şi răni pline 
de puroi, necurăţate, nemuiate cu untdelemn şi nelegate» (Isaia 1, 6). 
Rana cu' care am fost răniţi este nevindecabilă şi numai Dumnezeu 
poate s-o vindece. De aceea, a şi venit în persoană, pentru că nimeni 
(şi nimic) din cele de demult — nici legea, nici profeţii — n-au putut 
s-o vindece. Numai El, venind, a vindecat acea rană nevindecabilă a 
sufletului. 

9. Să primim, deci, pe Dumnezeu şi Domnul, pe doctorul cel ade¬ 
vărat, (pentru că) El singur, venind, poate să vindece sufletele noastre. 
El, Care a suferit multe pentru noi, El bate mereu la uşa inimilor noas¬ 
tre, ca să-I deschidem să intre, să Se odihnească în sufletele noastre. 
să-I spălăm şi să-I ungem cu miresme picioarele şi să-şi facă întru noi 
sălaş. Intr-adevăr, cîndva Domnul a mustrat pe cel ce nu I-a spălat 
picioarele (Luca 7, 44), iar într-un moment spune : «Iată, Eu stau la 

uşă şi bat; dacă aude cineva glasul Meu şi îmi deschide, voi intra la el» 
(Apoc. 3, 20). Că de aceea a suferit multe pentru noi, şi-a dat Trupul 
la moarte şi ne-a răscumpărat din robie, pentru ca să vină şi să-şi facă 
sălaş în sufletele noastre. Pentru aceea zice Domnul celor care, la ju¬ 
decată, vor sta de-a stingă şi vor fi trimişi (să stea) în iad, împreună 
cu diavolul : « Străin am fost şi nu M-aţi primit; flămînd am fost şi 
nu Mi-aţi dat să măninc, însetat am fost şi nu Mi-aţi dat să beau» 
(Matei 25, 42—44), pentru că hrana, băutura, îmbrăcămintea, acoperă- 
mîntul şi odihna Lui în sufletele noastre se află. De aceea bate mereu, 
vrînd să intre în noi. Să-L primim, deci, şi să-L introducem înlăuntrul 
nostru, pentru că El este hrana, băutura şi viaţa noastră veşnică. Orice 
suflet, care nu-L primeşte acum înlăuntrul său şi nu-L lasă să afle 
odihnă sau mai degrabă să se odihnească în el, nu moşteneşte cu sfinţii 
Împărăţia cerurilor, nici nu poate să intre în cetatea cea cerească. Tu, 
insă, Doamne Iisuse Hristoase, dă-ne să intrăm în ea, nouă celor care 
slăvim numele Tău, împreună cu Tatăl şi cu Duhul Sfînt, în veci. Amin. 

OMILIA A XXXI-A 

Cel credincios trebuie să-şi schimbe cugetul său şi toate gîndurile 
sale să le îndrepte către Dumnezeu, că întru acesta este cu adevărat, 
toată slujirea lui Dumnezeu. 

1. Se cuvine ca cel credincios să roage pe Dumnezeu să-i schimbe 
cugetul său, schimbîndu-i inima (şi făcînd-o să treacă) de la amărăciune 
la dulceaţă ; (se cuvine) să-şi aducă aminte cum a fost vindecat cel orb 
(Marcu 10, 46 şi urm.), cum, de asemenea, cea cu scurgere de sînge s-a 
vindecat, atingîndu-se de marginea veşmîntului (lui Iisus) (Marcu 5, 25 
şi urm.), cum s-a îmblînzit firea leilor (Daniel 6, 22), cum natura focului 
a murit (Daniel 3, 24 şi urm.). (Toate aceste s-au întîmplat) pentru că 
Dumnezeu este nespus de bun ; (de aceea) se cuvine ca spre El să-ţi 
îndrepţi mintea şi gîndurile, să nu gîndeşti la nimic altceva, ci numai 
spre făgăduinţa Lui să priveşti. 

2. Fie, deci, ca sufletul să adune şi să îndrepte, ca pe nişte copii 
rătăcitori, gîndurile cele împrăştiate (în tot locul) de păcat; să le in¬ 
troducă în trup — casa sa — să aştepte totdeauna pe Domnul în post şi 
rugăciune, pînă cînd, venind El, să-l adune cu adevărat. întrucît neclar 
este viitorul, să-şi pună încă şi mai mult nădejdea în Cîrmuitorul cel 
bun şi să-şi amintească cum Rahav, deşi era de alt neam, încrezîndu-se 
în Israeliţi, s-a învrednicit, alături de ei (să moştenească pămîntul făgă¬ 
duinţei), — atunci cînd israeliţii îşi întroceau inima lor spre Egipt. Că 
după cum pe Rahav n-a vătămat-o cu nimic vieţuirea cu cel de alt neam, 

ci, din contră, prin credinţă s-a adăugat israeliţilor, tot aşa, păcatul nu 
va vătăma cu nimic pe aceia care aşteaptă, cu nădejde şi credinţă, pe 
Izbăvitorul, Care, venind, transformă cugetele sufletului şi le face di¬ 
vine, cereşti, bune şi învaţă sufletul rugăciunea cea adevărată, fără gînd 
distrat şi rătăcitor. «Nu te teme», zice ; «Eu voi merge înaintea ta şi dru¬ 
murile cele muntoase le voi netezi, voi zdrobi porţile cele de aramă 
şi zăvoarele cele de fier le voi sfărîma» (Isaia 44, 2 ; 45, 2). Şi iarăşi : 
«Ia aminte să nu intre în inima ta gîndul cel nelegiuit şi să zici: «Acest 
neam este mare şi puternic » (Deut. 15, 9 ; 7, 17). 

3. Dacă nu ne lenevim şi nu lăsăm loc gîndurilor dezordonate ale 
răutăţii, ci cu voia împingem mintea şi gîndurile noastre către Domnul, 
atunci şi Domnul, cu voia Sa, va veni spre noi şi ne va aduna în jurul 
Lui. Pentru că toată plăcerea şi slujirea (lui Dumnezeu) ţine de gînduri. 
De aceea, sîrguieşte-te să placi Domnului, aşteaptă-L mereu înlăuntrul 
tău, caută-L cu gîndurile tale, obligă şi forţează-ţi voinţa şi hotărîrea 
să tindă pururea către El. Şi să vezi cum vine şi-şi face sălaş în tine. 
Cu cît îţi concentrezi mintea spre căutarea Lui, cu atît mai mult El 
(voieşte), împins de îndurarea şi bunătatea Sa, să vină la tine, să-ţi dea 
odihnă ; pentru că El stă şi priveşte către gîndul, cugetele şi reflexiunile 
tale ; El vede cum îl cauţi : fie din toată inima, fie în chip trîndav şi 
nepăsător. 

4. Şi dacă vede că ai zel în căutarea Lui, numaidecît Se arată şi 
Se lasă văzut de tine, îţi dă ajutorul Lui, te face victorios şi te izbăveşte 
de duşmanii tăi. Deci, văzînd mai întîi că îl cauţi şi că îţi pui nădejdea 
neîncetat în El, (numaidecît) te învaţă şi-ţi dă rugăciunea cea adevărată 
şi iubirea cea adevărată, care sînt în El, iar El se face totul pentru tine : 
rai, pom al vieţii, mărgăritar, cunună, ziditor, agricultor, pătimitor şi ne- 
pătimitor, om, Dumnezeu, vin, apă vie, miel, mire, luptător, armă, 
Hristos fiind totul întru toate (I Cor. 15, 28). Şi, după cum pruncul nu 
poate să se ajute şi să-şi poarte de grijă, ci doar priveşte, plîngînd spre 
mama sa, pînă ce aceasta, îndurîndu-se, îl ia în braţe, tot aşa şi sufle¬ 
tele credincioase, nădăjduind pururea în Domnul, îi atribuie Lui toată 
dreptatea (împlinită de ele). Că după cum viţa fără de butuc se usucă, 
tot aşa, cel ce vrea să fie drept faţă de Hristos, (nu reuşeşte). Şi, după 
cum «cel ce nu intră pe uşă, ci sare pe aiurea (este hoţ şi tîlhar)» 
(Ioan 10, 1), tot aşa este şi cel ce (vrea) să fie drept fără de Cel ce 
face drept. 

5. Să luăm, deci, trupul acesta, să-l facem jertfelnic, să punem dea- 
supră-i toate cugetele noastre şi să ne rugăm Domnului să trimită din 
cer focul cel mare şi nevăzut, să mistuie jertfelnicul şi toate cele de pe 

el. Atunci toţi preoţii lui Baal — adică toate puterile vrăjmaşe — vor 
fi nimicite (III Regi, 18, 38 şi 40), atunci vom vedea ploaia cea duhov¬ 
nicească venind în suflet, întocmai ca o urmă de om (III Regi 18, 44) ; 
atunci se va împlini în noi făgăduinţa lui Dumnezeu, care s-a făcut 
prin profet : «în ziua aceea voi ridica cortul cel căzut al lui David şi... 
dărimăturile lui le voi ridica la loc» (Amos 9, 11). Domnul, în bună¬ 
tatea Sa, va lumina sufletul care trăieşte în noapte, în întuneric şi în 
beţia neştiinţei şi, trezindu-se acesta, va umbla de aici mai înainte, fără 
să se poticnească, împlinind lucrurile zilei şi ale vieţii. Pentru că su¬ 
fletul se hrăneşte ou ceea ce mănîncă ; (or el mănîncă) fie din (cele) ale 
veacului acestuia, fie din (cele) ale Duhului lui Dumnezeu. Iar (în su¬ 
fletul care se hrăneşte cu cele ale Duhului) Dumnezeu Se hrăneşte, tră¬ 
ieşte, Se odihneşte şi umblă. 

6. Prin urmare, fiecare poate, dacă vrea, să se cerceteze (şi să vadă), 
cu ce se hrăneşte şi pe ce cale umblă şi trăieşte ; cunoscînd acestea, do- 
bîncleşte un clar discernămînt, şi se dedă cu totul (împlinirii) binelui. 
Deci, cînd te rogi ia aminte la tine însuţi ; cercetează (şi vezi) de unde 
îţi vin cugetele şi impulsurile : de la Dumnezeu sau de la cel protivnic ; 
(cercetează cine) dă hrană inimii tale : Domnul este stăpînitorii acestei 
lumi. Şi după ce tu, suflete, te-ai cercetat şi te-ai cunoscut, cere de la 
Domnul cu trudă şi stăruinţă, hrana cea cerească, o creştere şi o lucrare 
(conformă voinţei) lui Hristos, avînd în vedere cele ce s-au spus : «Ce¬ 
tatea noastră este în ceruri » (Filip. 3, 20). Să nu luăm acestea în chip 
figurat şi simbolic, aşa cum cred unii, pentru că, iată, mintea şi cugetul 
celor ce au doar o aparenţă de cucernicie, se aseamănă (celor din) lume ; 
iată, tulburarea şi neliniştea lor, gîndul lor nestatornic, laşitatea şi frica 
lor, amintesc cuvîntul : «Cu frică şi cu cutremur vei trăi pe pămînt» 
(Gen. 4, 12). Ei se zbuciumă, fără încetare, întocmai ca şi ceilalţi oameni, 
din pricina necredinţei ; a nestatorniciei şi a confuziei gîndurilor lor ; 
se deosebesc doar prin exterior, dar nu şi prin cuget de (oamenii din) 
lume, (se deosebesc) prin exerciţiile trupeşti ale omului celui din afară, 
dar cu inima şi cu mintea se tîrăsc prin (această) lume ; sînt preocupaţi 
de treburi pămînteşti şi de griji nefolositoare şi nu au în inimă pacea 
(care vine din cer, despre care vorbeşte Apostolul) : «Iar pacea lui Dum¬ 
nezeu... să stăpînească în inimile voastre» (Col. 3, 15), (acea pace) care 
împărăţeşte peste cugetul celor credincioşi şi le reînnoieşte în iubirea 
faţă de Dumnezeu şi faţă de toată comunitatea fraţilor. Slavă şi închină¬ 
ciune Tatălui şi Fiului şi Sfîntului Duh, în veci. Amin. 






236 


SFINTUL MACARIE EGIPTEANUL 


OMILIA A XXXII-A 

Slava creştinilor încă de acum se află în sufletele lor ; (aceasta) 
se va vădi la vremea învierii şi va preamări trupurile după măsura 
evlaviei lor. 

1. Limbile acestei lumi sînt diferite şi fiecare popor are limba lui. 

Dar creştinii învaţă acum o limbă nouă şi unică şi toţi sînt educaţi 
într-o singură înţelepciune, în înţelepciunea lui Dumnezeu, care nu este 
a veacului acestuia, nici a veacului trecut. Deşi se mişcă în această 
lume, creştinii, pornind de la cele văzute se înalţă spre viziuni noi şi 
cereşti, spre realităţi slăvite şi tainice. 

Există specii (diferite) de animale domestice, ca boul, calul şi fie¬ 
care dintre ele are un trup şi un glas diferit. Acelaşi lucru (este valabil) 
şi pentru animalele sălbatice : leul are corpul şi răgetul său deosebit, şi 
cerbul de asemenea. Mare deosebire este între tîrîtoare şi între trupurile 
păsărilor : altul este trupul şi glasul vulturului şi altul este trupul şi 
glasul o^ipterului. Acelaşi lucru se întîmplă în mare, că sînt multe 
trupuri care nu se aseamănă între ele, (acelaşi lucru) se întîmplă pe 
pămint, că sînt multe seminţe, dar fiecare sămînţă dă rodul ei diferit. 
Copacii sînt mulţi, dar unii sînt mai mari, alţii sînt mai mici. Şi între 
fructe este mare deosebire, că fiecare dintre ele are gustul său specific. 
Intre plante, de asemenea, este mare deosebire, unele aduc sănătate, 
altele dau numai miros plăcut. Fiecare copac scoate dinlăuntrul său 
veşmîntul său văzut : frunzele, florile şi roadele ; seminţele, de aseme¬ 
nea, dinlăuntrul lor scot veşmîntul lor cel văzut. Crinii înşişi dinlăuntrul 
lor scot veşmîntul lor cu care împodobesc pămîntul. 

2. Tot aşa şi aceia dintre creştini care s-au învrednicit să dobin- 
dească aici (pe pămînt) veşmîntul cel ceresc, îl au totdeauna în sufle¬ 
tele ior. Cum însă, Dumnezeu a hotârît ca această zidire să se desfacă, 
iar cerul şi pămîntul să treacă, veşmîntul cel ceresc care încă de acum 
îmbracă şi umple de slavă sufletul, pe care (creştinii) l-au dobîndit în 
inima lor — Acela va îmbrăca cu slavă trupurile goale care vor ieşi din 
morminte în ziua aceea în care trupurile vor învia. Acest dar, acest 
veşmînt nevăzut şi ceresc, îl primesc creştinii încă de acum. 

Oile şi cămilele atunci cînd găsesc iarbă, aleargă iute şi cu lăcomie 
către ea şi depozitează hrana în ele. Cînd le vine foame, scot din ierbar 
cele ce depozitează, le rumegă şi le sînt acestea hrană. La fel şi aceia 
care. trăind în Duh, au dobîndit împărăţia cerurilor (Matei 11, 12), cei 
care au gustat din hrana cea cerească (I Cor. 10, 3), această (hrană) o 
vor avea în vremea învierii, acoperind şi păzind toate mădularele lor. 

r. _ nP 

3. (Vorbind), deci, despre seminţe, am zis că este deosebire între 
ele, că multe se seamănă în acelaşi pămînt, însă dau roade diferite, care 
nu se aseamănă între ele ; de asemenea, (vorbind) despre pomi, (am zis) 
că unii dintre ei sînt mai mari, iar alţii mai mici, dar că acelaşi pămînt 
susţine rădăcinile tuturor. Tot aşa şi biserica cea cerească : una este şi 
nenumărată este, iar fiecare (dintre membrii ei), în mod diferit este 
împodobită cu slava Duhului. 

Păsările, din trupul lor îşi scot veşmîntul de pene, cu toate acestea 
este mare deosebire între ele : pentru că unele zboară mai aproape de 
pămînt, iar altele se avîntă în aer. 

Cerul este unul, dar are multe stele pe el : unele mai strălucitoare, 
(iar altele mai puţin strălucitoare), unele mai mari, iar altele mai mici ; 
însă toate sînt fixate pe cer. Tot aşa şi sfinţii sînt diferit înrădăcinaţi 
în cerul unic al divinităţii şi în pămîntul cel nevăzut. Tot aşa, gîndurile 
care vin (în mintea) aceluiaşi Adam sînt diferite, însă Duhul venind în 
inimă, face un singur gînd şi o singură inimă. Pentru că atît cele de 
sus, cît şi cele de jos de un singur Dumnezeu sînt conduse. 

4. Ce simbolizează animalele cu unghia despicată ? (Lev. 11, 3). Dat 
fiind că merg repede pe drum cu aceste două unghii, ele simbolizează 
pe cei ce merg corect pe calea Legii. Legea este umbra corpului ; dar, 
deşi vine de la trup, umbra nu poate îndeplini nici un servici trupesc ; 
pentru că umbra nu poate nici să panseze rănile, nici să dea hrană, nici 
să vorbească. (Cu toate acestea), ea vine de la trup, îl precede şi vesteşte 
prezenţa trupului. Tot aşa şi Legea cea veche, este umbră a Noului 
Legămînt (Col. 2, 16). (Această) umbră a prevestit adevărul, dar n-a avut 
slujba Duhului (Evr. 10, 1 ; II Cor. 3, 8). Pentru că Moise, îmbrăcat fiind 
în trup, n-a putut să intre în inimă şi să îndepărteze veşmintele cele 
murdare ale întunericului ; numai Duhul (provenit) din Duhul (Sfînt) 
şi focul (provenit) din focul (divin) nimiceşte puterea întunericului vi¬ 
clean. Cincizecimea care (aparţinea) umbrei Legii (vechi), vestea venirea 
apropiată a Circumziciunii celei adevărate a inimii. Botezul (săvîrşit în 
vremea) Legii era umbra lucrurilor celor adevărate. Acela spăla trupul, 
acesta, însă, — Botezul focului şi al Duhului — spală şi curăţeşte mintea 
cea întinată. 

5. Odinioară (marele) preot, îmbrăcat în slăbiciune, intra în Sfînta 
(Sfintelor), aduicînd jertfe pentru el însuşi şi pentru popor (Evrei 5, 
1—3) ; acum, Hristos, adevăratul Arhiereu, a intrat o singură dată în 
cortul cel nefăcut de mînă şi în altarul cel de sus, gata fiind să cură- 
ţească pe cei ce-L imploră şi (au) conştiinţa întinată (Evr. 9, 11—13). 
Pentru că zice : «Şi iată. Eu voi fi cu voi (în toate zilele), pînă la sfîrşitul 
veacurilor» (Matei 28, 20). Arhiereul avea pe piept două pietre pre- 

ţioase, cu numele celor doisprezece patriarhi (Exod 28, 10). Ele aveau 
un anume simbol : (simbolizau faptul) că Domnul, îmbrăcînd pe cei 
12 Apostoli (cu puterea Duhului), îi va trimite ca evanghelişti şi predi¬ 
catori în toată lumea. Vezi cum arată umbra, apropierea adevărului ? 
In felul în care umbra nu aducea nici un servici, nici nu vindeca sufe¬ 
rinţele, tot aşa şi Legea cea veche nu putea să (aline) durerile şi să 
vindece rănile sufletului, pentru că nu avea puterea să dea viaţă. 

6. Două lucruri unite, alcătuiesc un lucru perfect; aşa sînt cele 
două Testamente. (Aşa este omul). Omul a fost făcut după chipul şi 
asemănarea lui Dumnezeu : el are doi ochi, două sprîncene, două mîini, 
două picioare, iar dacă se întîmplă să aibă doar un ochi, o mînă 
sau un picior, este ca şi neîntreg. De asemenea, dacă o pasăre are doar 
o aripă, nu poate zbura cu ea. Tot aşa şi firea omenească, dacă rămîne 
singură şi goală şi dacă nu primeşte amestecarea şi comuniunea cu firea 
cea cerească, nu este precum trebuie ; ci rămîne goală şi cu lipsuri în 
firea ei, plină de murdărie. Sufletul însă, templu şi sălaş al lui Dum¬ 
nezeu, a fost numit şi mireasă a împăratului. Pentru că zice : «Voi locui 
şi voi umbla între ei» (II Cor. 6, 16). Iată pentru ce a binevoit Dumnezeu 
să coboare din cerurile cele sfinte, să iia firea ta cea raţională, trupul 
tău (luat) din pămînt şi să le amestece cu Duhul Său cel dumnezeiesc, 
pentru ca tu, cel făcut din lut să primeşti un suflet ceresc. Şi cînd 
sufletul tău va intra în comuniune cu Duhul, cînd un suflet ceresc va 
intra în sufletul tău, atunci tu vei fi un om desăvîrşit în Dumnezeu, moş¬ 
tenitor şi fiu (al Lui). 

7. După cum nici eonii cei de sus, nici cei de jos nu pot cuprinde 
şi înţelege măreţia lui Dumnezeu, tot aşa nici lumile cele de sus, nici 
cele de pe pămînt, nu pot să cuprindă cu mintea subţirimea lui Dum¬ 
nezeu, cum s-a micşorat printre cei mici şi slabi. Că precum de neînţe¬ 
leasă este măreţia Sa, tot aşa şi subţiimea Sa. Se întîmplă (uneori) că, 
potrivit rînduielii Sale, să fii supus la necazuri, suferinţei şi nenorocirii ; 
pe acestea le socoteşti defavorabile ţie ; (însă în realitate) acestea se fac 
(în folosul) sufletului tău. (Astfel) în lume fiind, vrei să te îmbogăţeşti, 
dar te urmăreşte neşansa. (Numaidecît) începi să te gîndeşti (şi să zici) : 
«Pentru că n-am şansă în lume, voi renunţa la ea, o voi părăsi şi voi 
sluji lui Dumnezeu». Prin urmare, venind aici auzi porunca : «Vinde 
averile tale» (Matei 19, 21), «detestă relaţiile trupeşti, slujeşte lui Dum¬ 
nezeu», începi să mulţumeşti pentru neşansa ta din această lume, pentru 
că aceasta este motivul că te afli aici şi slujeşti poruncii lui Hristos. 
Deci, după ce îţi vei schimba, puţin cîte puţin, părerea referitor la lucru¬ 
rile cele văzute, te vei retrage din lume şi (vei detesta) relaţiile trupeşti, 

j va trebui ca tu să-ţi schimbi şi cugetul, de la felul trupesc de a cugeta, 

la felul ceresc de a cugeta. Abia atunci, îndată ce vei auzi un cuvînt, 
nu vei mai avea linişte, (te vei strădui arătând) toată grija şi osteneala, 
pînă ce vei dobîndi ceea ce ai auzit. 

8. Dacă socoteşti că ai făcut totul, renunţînd la toate, Domnul îţi 
spune : <;De ce te lauzi ? N-am făcut eu trupul şi sufletul tău ? Ce ai 
făcut tu ?». Atunci sufletul începe a se mărturisi Domnului şi a zice : 
«Totul este al Tău. Casa în care locuiesc este a Ta. Veşmintele mele sînt 
ale Tale. Tu mă hrăneşti şi Te îngrijeşti de toate trebuinţele mele». 
Atunci Domnul, (auzind) acestea, începe să zică : «Iţi mulţumesc. Cele 
ce ai, ale tale sînt. Voia cea bună, a ta este. Şi fiindcă ai arătat iubire 
faţă de Mine, fiindcă ai alergat către Mine, iată îţi voi da ceea ce tu n-ai 
avut pînă acum, ceea ce oamenii de pe pămînt nu au. Primeşte-Mă pe 
Mine, pe Domnul tău, în sufletul tău, ca să trăieşti pururea cu Mine în 
veselie». 

9. După cum o femeie, logodindu-se cu un bărbat, pune, (împinsă) 
de dragoste, toate bunurile şi toată zestrea ei în mîinile lui şi zice : «Nu 
mai am nimic al meu. Toate ale mele, sînt ale tale ; zestrea, sufletul şi 
trupul, ale tale sînt», tot aşa se comportă şi sufletul înţelept şi cast, care 
se află în comuniune cu Duhul Sfînt, faţă de Domnul. După cum Acesta, 
venind pe pămînt, a fost răstignit şi a pătimit, se cuvine ca la fel şi 
tu să pătimeşti împreună cu El. Odată ce ai părăsit lumea şi ai început 
să cauţi şi să înţelegi pe Dumnezeu, trebuie să lupţi cu firea ta, cu 
vechile obiceiurile şi deprinderi. In această luptă cu obiceiul, vei afla 
cugete care ţi se împotrivesc şi se luptă cu mintea ta, cugete care te 
atrag şi te fac să vagabondezi în lumea vizibilă din care ai ieşit. O să 
începi, deci, să porneşti luptă şi război, să ridici cugete împotriva altor 
cugete, mintea împotriva minţii, sufletul împotriva sufletului, duhul 
împotriva duhului. Veşnic să fie sufletul întru acestea. 

10. Intr-adevăr, se descoperă o putere a întunericului, ascunsă şi 
subtilă, sălăşluind în inima (ta). Dar Domnul este aproape de sufletul 
şi de trupul tău, privind la războiul tău, pune în tine gînduri tainice 
şi cereşti, şi începe să-ţi dea odihnă întru ascuns. Te lasă (pradă încer¬ 
cărilor), pînă ce te formezi (duhovniceşte), dar şi în aceste necazuri, 
harul lucrează în favoarea ta. Iar cînd ajungi la odihnă îţi face cunoscut 
şi-ţi arată că în interiorul tău a permis (celui viclean) să te încerce. 
După cum, pedagogul unui copil îl pedepseşte pe acesta cu biciul, cu 
vînătăi şi răni, pe care cu greu le suferă, pînă ce devine bărbat — cînd, 
(înţelegând rostul pedepselor), începe să mulţumească pedagogului — 
tot aşa şi harul te pedepseşte cu un anume scop, pînă ce vei ajunge 
bărbat desăvîrşit. 

11. Agricultorul aruncă pretutindeni sămânţa, iar cel ce sădeşte vie, 
vrea qa toată să aducă roade. Dar cînd (agricultorul) nu seceră, iar 
(viticultorul) nu află rod, se întristează. Tot aşa şi Domnul vrea ca şi 
Cuvântul Său să fie semănat în inimile oamenilor. Şi după cum agri¬ 
cultorul se întristează în faţa unui cîmp neroditor, tot aşa şi Domnul se 
întristează în faţa unei inimi goale, care nu rodeşte. Şi, după 'cum 
vîntul suflă peste toată creaţia, iar soarele străluceşte în tot universul, 
tot aşa şi Dumnezeu este pretutindeni şi pretutindeni ll afli. Dacă ll 
cauţi în ceruri îl vei afla în cugetele îngerilor, iar dacă îl cauţi pe pă- 
inînt ll vei afla în inimile oamenilor. Dar dintre cei mulţi, numai puţini, 
(şi anume) creştinii, sînt cei care îi plac Lui. Slavă şi mare cuviinţă 
Tatălui şi Fiului şi Sfîntului Duh, în veci. Amin. 

OMILIA A XXXIII-A 

Se cuvine a ne ruga lui Dumnezeu neîncetat şi cu luare aminte. 

1. Nu trebuie să reducem rugăciunea noastră la o practică corpo¬ 
rală, fie aceasta obiceiul de a striga, sau de a păstra linişte sau de a pleca 
genunchii, ci să ne rugăm cu sobrietate şi cu atenţie, aşteptînd ca Dum¬ 
nezeu să vină, să cerceteze sufletul nostru, (să cerceteze) toate simţirile, 
ieşirile şi cărările lui. Putem, dacă trebuie, atunci cînd ne rugăm, fie să 
tăcem, fie să ridicăm glasul, fie chiar să strigăm, numai mintea să ne 
fie aţintită către Dumnezeu. Că după cum trupul, atunci cînd lucrează 
ceva, se preocupă în întregime de acel lucru şi toate mădularele se ajută 
între ele, tot aşa şi sufletul, trebuie să se dedice întru totul rugăciunii 
şi iubirii lui Dumnezeu, să nu se lase furat sau mînat de gînduri, ci să 
se ataşeze cu totul lui Hristos. 

2. Şi astfel El, (Hristos), îl va lumina şi îl va învăţa rugăciunea 
cea adevărată, dîndu-i o rugăciune curată, duhovnicească, vrednică de 
Dumnezeu şi «închinarea în duh şi adevăr» (Ioan 4, 24). După cum cel 
ce se ocupă cu meseria de neguţător nu rămîne doar la o cale, ci se 
foloseşte de toate pentru a creşte şi înmulţi cîştigul, trece de la un plan 
la altul, iar de la acela apucă pe altă cale ; apoi, lăsînd de-o parte ceea 
ce nu-i aduce nimic, aleargă spre lucrul care-i aduce mai mult cîştig, 
tot aşa şi noi, trebuie să împodobim sufletul nostru, în multe feluri şi 
cu iscusinţă, ca să dobîndim cîştigul cel mare şi adevărat, pe Dumnezeu, 
Care ne învaţă să ne rugăm cu adevărat. Numai aşa Se odihneşte 
Domnul în hotărîrea cea bună a sufletului, (numai aşa) face din suflet 
tronul slavei, stă şi Se odihneşte pe el. Noi am auzit aceasta de la pro¬ 
fetul Iezechiel, (care vorbeşte) despre animalele spirituale, înjugate la 
carul Stăpînului (Iezechiel I, 1—5 ; 10, 1—17). Ni le prezintă acoperite de 






CELE CINCIZECI DE OMILII DUHOVNICEŞTI 241 


ochi, după cum este sufletul, care poartă pe Dumnezeu sau, mai degrabă, 
care este purtat de Dumnezeu : acesta devine tot (numai) ochi. 

3. După cum o casă, fiind locuită de stăpînul ei este împodobită, 
plina de ordine şi frumuseţe, tot aşa şi sufletul, avînd pe stăpînul său, 
locuind în el, este plin de toată frumuseţea şi bunăcuviinţa, pentru că 
are pe Domnul, cu comorile Sale duhovniceşti ca locuitor şi conducător. 
Dar vai de casa, al cărei stăpîn este plecat şi al cărei proprietar nu este 
de faţă ! Ea este părăsită şi pustiită, plină de toată necurăţia şi dezor¬ 
dinea ! Acolo, zice profetul, «locuiesc sirenele şi demonii (Isaia 34, 14). 
In casa părăsită sînt pisici, cîini şi toată necurăţia. Vai de sufletul care 
nu se ridică din căderea sa, cea grea, care are înlăuntrul său pe aceia 
care-1 conving şi constrîng să arate duşmănie faţă de mirele său, pe cei 
care vor să strice (şi să abată) cugetele sale de la Hristos. 

4. Dar dacă Domnul va vedea că (unul ca acesta) se reculege, pe 
cît poate, că pururea caută pe Domnul şi strigă către El ziua şi noaptea, 
precum a poruncit, («să vă rugaţi neîncetat)» (Luca 18, 1), în orice loc, 
atunci «îi va face dreptate, după cum a promis» (Luca 18, 7), curăţindu-1 
de toată răutatea din el, prezentîndu-şi-1 ca pe o mireasă nespurcată şi 
neîntinată (Efes. 5, 26—27). Dacă crezi că toate acestea sînt adevărate, 
precum şi sînt, ia aminte la tine însuţi, (vezi) dacă sufletul tău a aflat 
lumina Lui călăuzitoare, adevărata mîncare şi băutură, care este Domnul. 
Iar dacă nu le ai (pe acestea) caută, ziua şi noaptea, să le primeşti. Cînd 
vezi soarele, caută pe Soarele cel adevărat, pentru că tu eşti orb. Cînd 
vezi o lumină, priveşte în sufletul tău (şi vezi) dacă afli acolo Lumina 
cea bună şi adevărată. Pentru că tot ce se vede este umbră a adevăra¬ 
telor realităţi ale sufletului. Pentru că, pe lingă omul cei văzut, este 
şi altul lăuntric, cu ochi pe care i-a orbit satan şi urechi pe care le-a 
surzit. Insă, de aceea, a venit Iisus, ca pe acest om lăuntric să-l facă 
sănătos. 

Lui se cuvine slava şi puterea, împreună cu Tatăl şi cu Duhul Sfînt 
în veci. Amin. 

OMILIA A XXXIV-A 

Despre slava de care se vor învrednici trupurile creştinilor la în¬ 
viere, (slavă) care va acoperi, în acelaşi timp sufletele lor. 

1. După cum ochii trupului văd toate lucrurile clar, tot aşa, pentru 
sufletele sfinţilor, vădite şi vizibile sînt frumuseţile lui Dumnezeu, în 
care sînt plămădiţi şi la care cugetă creştinii. Pe cînd pentru ochii tru¬ 
peşti slava aceea este ascunsă, ea se descoperă cu claritate sufletului 
credincios, pe care, mort fiind în păcate, Domnul îl înviază, — precum 
înviază şi trupurile celor morţi — ; pregăteşte pentru el un cer nou, 

242 


SFÎNTUL MACARIE EGIPTEANUL 


un pămînt nou şi un soare al dreptăţii şi-i dă toate (bunurile ce provin) 
de la dumnezeirea Sa. El este lumea cea adevărată, pămîntul cel viu, 
via cea roditoare, pîinea vieţii, apa cea vie, după cum este scris : «Cred 
că voi vedea bunătăţile Domnului în pămîntul celor vii» (Ps. 26, 13). 

Şi iarăşi : «Şi va răsări pentru cei ce se tem de Domnul, Soarele drep¬ 
tăţii, tămăduire aducînd cu razele Lui » (Maleahi 3, 20). Iar Domnul a 
zis : «Eu sînt via cea adevărată» (Ioan 15, 1). «Eu sînt pîinea vieţii» 
(Ioan 6, 35). «Cel ce va bea din apa pe care i-o voi da Eu (nu va mai 
înseta în veac), că apa pe care i-o voi da Eu se va face în el izvor de apă 
curgătoare spre viaţa veşnică » (Ioan 4, 14). 

2. Venirea Domnului pentru om s-a făcut — (pentru acela care) 
zăcea mort în groapa întunericului, a păcatului, a duhului aelui necurat 
şi a puterilor celor viclene — ca să-l învieze încă din acest veac şi să-l 
aducă la viaţă, să-l curăţească de toată întunecimea, să-l lumineze cu 
lumina Sa şi să-l îmbrace cu veşmintele cele cereşti ale divinităţii. La 
învierea trupurilor — ale căror suflete mai înainte au fost înviate şi 
mai înainte au fost preaslăvite — atunci şi trupurile vor fi luminate şi 
slăvite, cu slava şi lumina cu care sufletul încă de acum este luminat 
şi preaslăvit, pentru că Domnul este casa, cortul şi cetatea lor. Ei vor 
îi îmbrăcaţi cu un cort ceresc — care nu este făcut de mînă — cu slava 
luminii cereşti, devenind fii ai luminii (Ioan 12, 36) ; ei nu vor mai privi 
unui la altul cu ochi viclean, pentru că viclenia va fi îndepărtată. Nu 
va mai fi atunci bărbat sau femeie, rob sau slobod (Gal. 3, 28), toţi se 
vor transforma în natură divină, vor deveni «Hristoşi» dumnezei, şi fii 
ai lui Dumnezeu. Atunci fratele va adresa cuvânt de pace unei surori, 
fără să se ruşineze, p>enrtru că toţi vor fi una în Hristos (Gal. 3, 28). 
Odihnindu-se toţi într-o singură lumină, vor privi unul către altul şi 
această privire îi va face să strălucească iarăşi, în adevăr, în contem¬ 
plarea adevărată a luminii celei de negrăit ! 

3. Astfel, aceştia se văd unii pe alţii în multe chipuri, în glorii di¬ 
vine multiple şi variate, fiecare priveşte cu uimire la slava celuilalt şi 
se bucură cu bucurie de negrăit. Vezi tu, cît de neînţeleasă şi de negrăit 
este slava lui Dumnezeu ; (este plină) de o lumină de negrăit, de taine 
veşnice şi de bunuri nenumărate. După cum în lumea cea văzută nimeni 
nu poate să cunoască (toate) plantele de pe pămînt, seminţele şi va¬ 
rietatea florilor ; să măsoare şi să ştie toată bogăţia pămîntului ; după 
cum nici un om nu poate cunoaşte (toate) vietăţile care trăiesc în mare, 
numărul lor, speciile şi deosebirea dintre ele, nici volumul şi întinderea 
apelor ; după cum este peste putinţă să cunoască cineva numărul păsă¬ 
rilor (care zboară) în aer, speciile cu varietăţile lor ; sau după cum este 
imposibil să cunoască cineva mărimea cerului, locul şi drumul stelelor, 

tot aşa este imposibil a spune şi a cunoaşte bogăţia — fără margini şi 
de necuprins cu mintea — a creştinilor. Şi dacă aceste creaturi sînt 
atît de mari şi de neînţeles de oameni, cu cit mai mare (şi de necuprins 
cu mintea) este cel ce le-a făcut pe ele. De aceea, se cuvine să se bucure 
şi să se veselească cineva că o astfel de bogăţie şi moştenire s-a pregătit 
pentru creştini, (atît de mare) că nimeni nu poate s-o exprime şi s-o 
descrie. Se cuvine, deci, să fie îmbrăţişată cu zel şi smerenie lupta creş¬ 
tinilor, pentru a dobîndi acea bogăţie. Pentru că moştenirea şi partea 
creştinilor este însuşi Dumnezeu, (după cum s-a spus) : « Domnul este 
partea moştenirii mele şi a paharului meu» (Ps. 15, 5). Slavă Celui ce 
Se dă pe Sine (nouă). Celui care a unit firea Lui cea sfîntă cu sufletul 
credincioşilor, în veci. Amin. 

OMILIA A XXXV-A 

Despre vechiul şi noul Sabat. 

1. în Legea dată prin Moise — care nu era decît o umbră (a celei 
adevărate) — Dumnezeu poruncea ca, în zi de Sabat, fiecare să se odih¬ 
nească şi să nu facă nimic. Dar acest (Sabat) era doar o preînchipuire 
şi o umbră a sabatului celui adevărat. Cel (care avea să fie) dat sufletului 
de Domnul. Intr-adevăr, sufletul care s-a învrednicit (de adevăratul 
Sabat) s-a eliberat de cugetele cele urîte şi murdare, serbează Sabatul 
cel adevărat, se bucură de odihna cea adevărată şi este liber faţă de 
toate lucrurile cele rele. Odinioară, în vremea sabatului celui prefigu- 
rativ, deşi (oamenii) se odihneau cu trupul, sufletele lor erau încătuşate 
în răutăţi şi păcate. Or acesta este sabatul cel adevărat, odihna cea ade¬ 
vărată, cînd sufletul este curat şi nu împlineşte cugetele lui satan, cînd 
se odihneşte în liniştea şi bucuria cea veşnică a Domnului. 

2. Şi, după cum atunci (Dumnezeu) a poruncit ca şi animalele cele 
lipsite de raţiune să se odihnească în zi de Sabat — (şi anume) boul să 
nu fie pus la jug, asinul să nu ducă povară ; deci chiar şi animalele 
să fie scutite de munci grele — tot aşa (acum), venind Domnul şi dîn- 
du-ne Sabatul cel veşnic şi adevărat, a dat odihnă sufletului, celui apăsat 
şi împovărat cu poverile nelegiuirii şi ale cugetelor celor necurate ; 
(El a eliberat sufletul) care era ca şi robit şi împins cu forţa de nişte 
stăpîni cruzi să facă faptele nedreptăţii, l-a uşurat de poverile insupor¬ 
tabile şi de cugetele zadarnice şi murdare. A luat de la el jugul cel 
amar al faptelor nedreptăţii şi i-a dat odihnă pe cînd era copleşit de 
cugetele necurate. 

3. Pentru că Domnul cheamă pe om la odihnă zicînd : «Veniţi la 
Mine toţi cei osteniţi şi împovăraţi şi Eu vă voi odihni pe voi » 

(Matei 11, 28), la toate acele suflete care arată încredere şi se apropie 
de El, El le dă odihnă, (eliberîndu-le) de aceste cugete grele, împovă¬ 
rătoare şi necurate. (în această stare), ele încetează să mai săvîrşească 
nedreptatea şi serbează Sabatul cel adevărat, plin de desfătare şi sfînt, 
serbează sărbătorirea Duhului, a bucuriei şi a veseliei celei de negrăit, 
adoră pe Dumnezeu cu o adorare curată şi bineplăcută Lui, cu inima 
curată. Acesta este Sabatul cel adevărat şi sfînt. Să rugăm, deci, pe 
Dumnezeu să intrăm şi noi în această odihnă, să ne slobozească de 
cugetele cele ruşinoase, viclene şi zadarnice, ca să putem sluji lui Dum¬ 
nezeu cu inimă curată şi să serbăm serbarea Duhului Sfînt. Fericit este 
cel ce intră în odihna aceasta. Slavă Celui ce a binevoit aşa, Tatălui şi 
Fiului şi Sfîntului Duh, în veci. Amin. 

OMILIA A XXXVI-A 

Despre dubla înviere a sufletelor şi a trupului şi (despre) slava 
diferită a celor înviaţi. 

1. învierea sufletelor moarte de acum se face, însă învierea trupu¬ 
rilor va avea loc în ziua (cea de pe urmă). Şi după cum stelele, cele ce 
sînt pe cer nu sînt toate la fel, ci se deosebesc una de alta prin mărime 
şi strălucire (I Cor. 15, 41), tot aşa şi în (lucrurile) cele spirituale există 
— după măsura credinţei — propăşiri (diferite) în Duhul Sfînt, iar un 
(om se deosebeşte de altul) şi este mai bogat decît altul (Rom. 12, 3 ; 
I Cor. 12, 9). Scriptura zice că «Acela care vorbeşte într-o limbă (necu¬ 
noscută mai înainte de el), Duhului lui Dumnezeu îi vorbeşte » (I Cor. 
14, 2). (Or), cel ce vorbeşte lui Dumnezeu este un om duhovnicesc. 
(Despre altul însă zice că) « profeţind, zideşte Biserica » (I Cor. 14, 4). 
(Deci), acesta are o mai mare abundenţă de har. Pentru că, unul se edi¬ 
fică numai pe sine, altul se edifică pe sine şi pe aproapele său. Lucrul 
acesta (al deosebirii dintre oameni), este precum grăuntele de grîu se¬ 
mănat în pămînt; (aşa cum acela produce alte seminţe), aceeaşi sămînţă 
produce din inima sa seminţe multe şi felurite. Lucrul acesta este 
(apoi), precum cu spicele : unele sînt mai mari, iar altele sînt mai mici, 
însă toate se adună pe aceeaşi arie şi se pun în acelaşi hambar. Deşi 
sînt diferite, o singură pîine se face din ele. 

2. Este precum în oraşul în care există o mulţime de oameni: unii 
sînt bărbaţi, alţii tineri, iar alţii prunci, însă toţi dintr-un izvor beau 
apă, dintr-o singură pîine mănîncă şi din acelaşi aer respiră ; sau precum 
sînt sfeşnicele : unul are două braţe, altul şapte ; acolo, însă, unde sînt 
mai multe braţe, altfel este lumina. Deci, toţi aceea care se află în foc 
şi în lumină, nu pot să fie în întuneric, însă (între ei) deosebirea este 

mare. (Mai este lucrul acesta) asemenea tatălui care are doi fii, dintre 
care unul este băiat mare, iar altul prunc ; pe primul îl trimite în oraşe 
şi ţâri străine, pe cînd pe celălalt îl ţine totdeauna lingă el, pentru că 
nu poate să facă nimic. Slavă lui Dumnezeu. Amin. 

OMILIA A XXXVII-A 

Despre paradis şi despre legea duhovnicească. 

1. S-a scris : « Prietenia lumii este duşmănie faţă de Dumnezeu» 
(Iacob 4, 4). De aceea «Scriptura porunceşte fiecăruia să-şi păzească cu 
grijă inima » (Prov. 4, 23), pentru că păzind în sine Cuvîntul ca pe un 
paradis (Gen. 2, 15), să se împărtăşească de har, să nu plece urechea 
sa la şarpele care se încolăceşte înlăuntrul său şi-l îndeamnă spre plă¬ 
ceri — din care se naşte mînia cea ucigătoare de fraţi, care ucide su¬ 
fletul, care a născut-o şi să asculte de Domnul care zice : «îngrijiţi-vă 
de credinţă şi nădejde, din care se naşte iubirea de Dumnezeu şi de 
oameni, care dă viaţă veşnică ». în acest paradis a intrat Noe care păzise 
şi împlinise porunca şi a scăpat de mînia (lui Dumnezeu) datorită iu¬ 
birii. Pe acest paradis l-a păzit Avraam şi a auzit glasul lui Dum¬ 
nezeu. Pe acesta păzîndu-1 Moise a primit pe faţă slava (lui Dumnezeu). 
David, de asemenea, l-a păzit şi a devenit stăpîn peste duşmanii săi ; 
Saul însuşi, atîta timp cît şi-a păzit inima, a cunoscut prosperitatea, 
dar cînd, în sfîrşit, a călcat porunca, a fost părăsit (de Dumnezeu). Pen¬ 
tru că, Cuvîntul lui Dumnezeu se adaptează pe măsura fiecăruia : cît 
timp îl ţine cineva, şi El îl păzeşte (pe acesta). 

2. De aceea, tot corul sfinţilor profeţi, al Apostolilor şi al marti- 
riloi. au păstrat în inima lor Cuvîntul. Ei nu s-au îngrijit de nimic 
altceva, ci dispreţuind pe cele pământeşti, au stăruit în porunca Duhului 
Sfînt şi au pus mai presus de orice dragostea şi bunătatea Duhului ; şi 
aceasta nu numai în cuvînt sau în simplă cunoştinţă, ci în cuvînt şi în 
fapte reale. în locul bogăţiei, ei au ales sărăcia, în locul cinstei, ocara, 
în locul plăcerii, mizeria şi în locul mîniei, iubirea. Pentru că au urît 
(lucrurile) plăcute ale (acestei) vieţi, ei, mai degrabă, au iubit pe cei 
care li le-au sustras, ca pe unii care îi ajutau să-şi atingă scopul lor, 
şi s-au abţinut să judece (pe oameni) de fac bine sau rău. Nu tăgăduiau 
pe cei buni, dar nici nu acuzau pe cei răi, ci pe toţi îi socoteau împli¬ 
nitori ai iconomiei lui Dumnezeu. De aceea, faţă de toţi arătau o mare 
bunăvoinţă. Deci, cînd auzeau pe Domnul zicînd : « Iertaţi, şi se va ierta 
vouă » (Luca 6, 37), atunci ei priveau ca pe nişte binefăcători pe cei 
care-i nedreptăţeau, petnru că aceştia le dădeau prilej să fie ei înşişi 
iertaţi. Iar cînd auzeau : «Precum voiţi să vă facă vouă oamenii, faceţi-le 

şi voi, asemenea» (Luca 6, 31), atunci iubeau şi pe cei buni după cu¬ 
getul lor. Astfel, renunţînd la dreptatea lor şi căutînd dreptatea lui 
Dumnezeu (Rom. 10, 3 ; Filip 3, 9), au aflat iubirea care, în mod firesc, 
este ascunsă în ea. 

3. Domnul însuşi, după ce a dat multe porunci referitoare la iubire, 
a poruncit (ascultătorilor Săi), să caute dreptatea lui Dumnezeu (Matei 
6, 33), pentru că ştia că aceasta este mama iubirii. Că nu este alt chip 
să se mîntuiască (cineva), decît numai prin aproapele, după cum a po¬ 
runcit : «Iertaţi, şi se va ierta vouă» (Luca 6, 37). Aceasta este legea cea 
duhovnicească — ce este scrisă în inimile credincioase — plinirea legii 
celei vechi. «Pentru că, zice, nu am venit să stric legea, ci s-o plinesc » 
(Matei 5, 17). Cum s-a împlinit ? Iată : Legea cea dintîi, justificînd pe 
cel păcătos, mai degrabă pedepsea pe cel nedreptăţi. «Pentru că, zice 
în ceea ce judeci pe altul, pe tine însuţi te osîndeşti » (Rom. 2, 1) şi «în 
măsura în care iartă cineva, i se va ierta lui» (Luca 6, 37). Pentru că 
aşa zice Legea : «în mijlocul judecăţii este judecata şi în mijlocul iertă¬ 
rii, iertarea» (Deut. 17, 4). 

4. Plinirea Legii este deci iertarea. 

Am vorbit despre Legea cea dintîi : aceasta nu înseamnă că Dum¬ 
nezeu a dat oamenilor două Legi, ci una singură : spirituală după natura 
ei şi dreaptă după cuprinsul ei. Ea dă fiecăruia după dreptate, celui ce 
iartă, îi iartă, iar pe cel mînios îl mînie. Pentru că zice : «Cu cel ales, 
ales vei ţi; şi cu cel îndărătnic Te vei îndărătnici» (Ps. 17, 29). De aceea, 
cei care o plineau în chip spiritual şi, prin urmare, se împărtăşeau de 
har, iubeau nu numai pe cei ce le făceau bine, ci şi pe cei ce-i insultau 
şi-i prigoneau şi primeau iubirea spirituală drept răsplată pentru fap¬ 
tele lor bune. Vorbesc despre faptele lor bune, pentru că ei nu (s-au 
mărginit) să ierte nedreptăţile (ce li s-au făcut), ci au făcut chiar bine 
sufletelor celor ce i-au nedreptăţit. Pentru că îi prezentau pe aceştia 
lui Dumnezeu ca pe unii datorită cărora au dobândit fericirea, după 
cum este scris : «Fericiţi veţi ţi cînd vă vor ocări pe voi şi vă vor pri¬ 
goni şi vor zice tot cuvîntul rău împotriva voastră, minţind pentru Mine » 
(Mat. 5, 11). 

5. Din Legea cea spirituală învăţaseră să cugete aşa. Dar, pe cînd 
răbdau ei şi arătau blîndeţe, Domnul, văzînd răbdarea inimii lor care 
— deşi pusă la încercare — nu înceta să iubească, «a surpat zidul cel 
din mijloc» (Efes. 2, 14) ; atunci ei au lepădat cu desăvîrşire ura şi au 
păstrat iubirea, nu cu sila (impusă de Lege), ci cu ajutorul (lui Dum¬ 
nezeu). După aceea, Domnul a îndepărtat de la ei sabia vîlvîitoare 
(Gen. 3, 24), care punea în mişcare cugetele (cele pămînteşti), şi ei au 
pătruns dincolo de catapeteasmă, unde Domnul intrase ca înainte-mer- 

gător pentru noi (Evrei 6, 19). Şi, desfătîndu-se cu roadele Duhului şi 
contemplînd cu inimă sigură cele viitoare, nu cum zicea Apostolul : 
«în oglindă şi în ghicitură » (I Cor. 13, 12), ei ziceau : «Cele ce ochiul 
n-a văzut şi urechea n-a auzit şi la inima omului nu s-a suit, pe acestea 
le-a gătit Dumnezeu celor ce-L iubesc pe El » (I Cor. 2, 9). Dar eu voi 
pune o întrebare în legătură cu acest fapt minunat. 

6. întrebare : «Dacă la inima omului nu s-a suit», voi cum ştiţi 
aceste lucruri, mai ales că în faptele (Apostolilor) aţi mărturisit că 
sînteţi oameni cu aceleaşi slăbiciuni ca noi ?». (Faptele 14, 15). 

Răspuns : Ascultaţi ce răspunde Pavel la acestea : «Iar nouă, zice, 
ni le-a descoperit Dumnezeu prin Duhul Său, fiindcă Duhul pe toate 
le cercetează, chiar şi adîncurile lui Dumnezeu » (I Cor. 2, 10). Dar ca să 
nu spună cineva că acestora li s-a dat Duhul pentru că erau Apostoli, 
dar că nouă, oameni fireşti, este imposibil acest lucru, el zice undeva 
rugîndu-se : «Să vă dăruiască Dumnezeu, după bogăţia slavei Sale, ca 
să fiţi puternic întăriţi prin Duhul Său, în omul cel dinlăuntru şi 
Hristos să Se sălăşluiască prin credinţă în inimile voastre » (Efes. 2, 
16—17). Şi iarăşi : «Domnul este Duh şi unde este Duhul Domnului, 
acolo este libertate» (II Cor. 3, 17). Şi : «Cine n-are Duhul lui Hristos, 
acela nu este al Lui» (Rom. 8, 9). 

7. Să ne rugăm, deci, şi noi cu siguranţa credinţei şi a simţirii să 
intrăm (în locul) din care am ieşit şi să se îndepărteze de la noi şarpele 
cel ucigător de suflet, sfetnicul slavei deşarte, duhul neliniştei şi al 
îmbuibării, pentru ca înarmaţi cu credinţă puternică, să păzim porun¬ 
cile Domnului, să creştem întru el « pînă la starea bărbatului desăvîrşit, 
la măsura vîrstei deplinătăţii» (Efes. 4, 13). să nu mai fim stăpîniţi de 
rătăcirea veacului acestuia, ci să fim plini de siguranţa Duhului şi nu 
fără credinţă, pentru că harul lui Dumnezeu se odihneşte şi în cei 
păcătoşi, dacă se pocăiesc. Pentru că lucrul ce se dă în dar nu se mă¬ 
soară şi nu este proporţional cu slăbiciunea (firii omeneşti) ; astfel, 
harul n-ar mai fi har (Rom. 11, 6). Să ne apropiem deci, cu credinţă 
şi cu inimă curată de Dumnezeu, Cel ce dăruieşte părtăşia Duhului pe 
măsura credinţei şi nu după faptele legii. Pentru că zice : «Mu din fap¬ 
tele Legii aţi primit Duhul, ci din ascultarea credinţei » (Gal. 3, 2). 

8. întrebare : Ai spus că sufletului i se descoperă toate în chip du¬ 
hovnicesc. Ce înseamnă (cuvintele) : «In Biserică vreau să grăiesc cinci 
cuvinte cu mintea mea» (I Cor. 14, 19). 

Răspuns : (Cuvîntul) Biserică are două accepţiuni : (el desemnează) 
atît adunarea credincioşilor, cît şi părţile sufletului. Deci, atunci cînd 
in chip spiritual, se aplică omului, (cuvîntul) Biserică desemnează an- 








248 


SFINTUL MACARIE EGIPTEANUL 


samblul componentelor sale. Cît despre cele cinci cuvinte, acestea ex¬ 
primă cele cinci virtuţi care edifică omul întreg, ele divizîndu-se în 
multe altele. Pentru că, după cum cel ce vorbeşte în Domnul, exprimă 
în cinci cuvinte toată înţelepciunea, tot aşa şi cel ce urmează pe Domnul 
construieşte cu cele cinci virtuţi toată evlavia. Cinci fiind, ele cuprind 
pe toate celelalte. Prima dintre ele este rugăciunea, după ea vine stă- 
pîmrea de sine, milostenia, sărăcia şi răbdarea. Aceste virtuţi, prac¬ 
ticate cu dorinţă şi hotărîre, sînt cuvinte interioare, pronunţate de 
Domnul şi Duhul în chip tainic vorbeşte, de aceea, cîte doreşte inima, 
se împlinesc aievea. 

9. Iar, virtuţile, cu cît se cuprind una pe alta, pe atît se nasc una 
din alta. Dacă lipseşte prima, toate (celelalte) dispar. De asemenea, (dacă 
lipseşte) cea de a doua, (dispar) cele ce-o urmează şi aşa mai departe. 
Pentru că (într-adevăr), cum să se roage cineva, fără să fie mişcat de 
Duhul ? De altfel, spune Scriptura în acest sens : « Nimeni nu poate să 
spună că Iisus este Domn, decît numai în Duhul Sfînt» (I Cor. 12, 3). 
Cum să fie răbdător acela care (vrea) să se stăpînească fără rugăciune 
şi fără ajutorul (Duhului) ? Cum se va milostivi de cel flămînd şi de 
cel ce-1 nedreptăţeşte, acela care nu se stăpîneşte în toate ? Cel ce nu 
este milostiv, nici sărac de bunăvoie nu poate fi. Apoi, mînia este înso- 
ţitoarea lăcomiei, fie că are sau nu cineva avuţii. Dar sufletul virtuos 
se zideşte în Biserică, nu prin ceea ce face, ci prin ceea ce doreşte (să 
facă). Că nu lucrarea proprie mîntuieşte pe om, ci Cel ce îi dăruieşte 
puterea (s-o facă). Deci, dacă poartă cineva (pe trupul său) stigmatele 
Domnului, să nu gîndească lucruri mari despre sine, chiar dacă a făcut 
(vreun lucru deosebit), ci să aibă în gînd doar atît : să iubească şi să 
lucreze pe măsura energiilor (ce i s-au dat). Să nu creadă că o poate 
lua înaintea Domnului cu virtutea. Pentru că s-a zis : «Că Dumnezeu 
este Cel ce lucrează în voi şi ca să voiţi şi ca să săvîrşiţi, după a Lui 
bunăvoinţă» (Filip. 2, 13). 

10. întrebare ; Deci ce porunceşte Scriptura omului ca să facă ? 

Răspuns: Am zis mai înainte că omul are, potrivit firii sale, bună¬ 
voinţa ; pe aceasta o cere Dumnezeu. El porunceşte omului ca, în pri¬ 
mul rînd, să cunoască : cunoscînd, să iubească ; şi, în sfîrşit, (iubind) 
să fie gata să împlinească (voia Sa). Faptul, însă, că mintea este 
impulsionată, că suportă osteneli şi că săvîrşeşte o lucrare (nu apar¬ 
ţine omului), ci harului Domnului, care se dă celui ce vrea (să facă voia 
Lui) şi crede (în El). 

Voinţa omului este un ajutor esenţial. Fără voinţa (omului) Dum¬ 
nezeu însuşi nu face nimic — deşi poate — din respect faţă de liberul 
arbitru. Prin urmare, lucrarea mîntuitoare a Duhului depinde de voinţa 

omului. Iar dacă îi dăm toată voinţa noastră, atunci Dumnezeu ne atri¬ 
buie nouă toată lucrarea (mîntuirii). Minunat este Dumnezeu întru 
toate, şi necuprins este cu mintea ! Noi, oamenii, încercăm să spunem 
doar o parte din lucrurile lui minunate, sprijinindu-ne pe Scriptură, 
sau mai degrabă fiind sprijiniţi de ea. «Pentru că, zice, cine a cunoscut 
gînăul Domnului ?» (Rom. 11, 34). El însuşi a zis : «De cîte ori am 
voit să adună pe fiii tăi, (după cum adună pasărea puii săi sub aripi), 
dar nu aţi voit ?» (Matei 23, 37). Rezultă de aici că El ne adună şi că 
de la noi cere' doar voinţa de a fi de acord cu (El). Şi cine vădeşte 
voinţa, dacă nu truda de bună voie ? 

11. După cum fierul taie, despică, ară, plantează, dar nu face toate 

acestea decît dacă este mînuit — altul este cel care-1 mişcă şi conduce, 

iar de se toceşte îl pune în foc şi-l reînnoieşte — tot aşa şi omul, cu 
efort şi trudă face binele, dar Domnul lucrează în el în chip tainic. 
Şi, pe cînd este copleşit de osteneală şi necaz, El îi mîngîie şi înnoieşte 
inima după cum spune şi profetul : «Nu cumva se va preaslăvi securea 
fără cel ce trudeşte (cu ea), sau va fi slăvit fierăstrăul fără de cel ce-l 
mînuieşte ?» (Isaia 10, 15). 

La fel se întîmplă şi la (împlinirea) răului. Dacă omul este dispus 
să asculte, satan îl împinge şi îl agită, precum îşi (agită) tîlharul sabia. 

Am asemănat inima cu fierul din cauza marii ei învîrtoşări şi din 

cauza insensibilităţii ei la lucrurile (cele bune). Noi, însă, nu trebuie 
să fim asemenea fierului nesimţitor, şi să nu ignorăm pe acela care ne 
ţine ; (să luăm aminte) să nu cădem atît de repede din (mîinile) Cuvîn- 
tului care ne prelucrează, la cugetele celui viclean. Să cunoaştem, pre¬ 
cum boul şi asinul, pe Acela care ne conduce şi mînă gîndul. « Pentru 
că, zice : boul îşi cunoaşte stăpînul şi asinul ieslea Domnului său, iar 
Israel nu Mă cunoaşte » (Isaia 1, 3). 

Să ne rugăm, deci, să primim cunoaşterea lui Dumnezeu, să fim 
creseuiţi în legea cea duhovnicească, pentru ca să împlinim sfintele 
Sale porunci, slăvind pe Tatăl pe Fiul şi pe Sfîntul Duh, în veci. Amin. 

OMILIA A XXXVIII-A 

Este nevoie de multă înţelepciune şi discernămînt ca să afle cineva 
pe adevăraţii creştini. Cine sînt aceştia ? 

Mulţi (oameni), care par a fi drepţi, se consideră creştini. Insă 
faptul de a aprecia, dacă poartă sigiliul şi chipul împăratului, aparţine 
celor versaţi şi experţilor. Se poate întîmplă să fie imitaţii ale operelor 
autentice ; în acest caz, cei versaţi se minunează (că se poate întîmplă 
aşa ceva), şi le detestă. 

Cei ce nu sînt versaţi nu pot distinge pe lucrătorii cei vicleni (II Cor. 
11, 13), pentru că şi aceşti (lucrători) au aparenţa de monahi şi de 
creştini. De altfel, şi apostolii mincinoşi au suferit pentru Hristos şi 
au vestit şi ei împărăţia cerurilor. Pentru aceea zice Apostolul : «în 
osteneli mai mult, în închisori mai mult, în bătăi peste măsură » (am 
fost) (II Cor. 11, 23), vrînd să arate că a pătimit mai mult decât ei. 

2. Aurul se găseşte uşor; diamantele, însă şi pietrele preţioase, 
care se potrivesc la o coroană împărătească, se află mai rar, deseori nu 
se află printre ele dintre cele care se potrivesc (coroanei). In acelaşi fel, 
(pietre preţioase trebuie să fie) şi creştinii, care alcătuiesc coroana lui 
Hristos, pentru ca sufletele lor să devină părtaşe ale sfinţilor. 

Slavă celui ce atît (de mult) a iubit sufletul acesta, care a pătimit 
pentru el şi l-a înviat din morţi ! 

Dar, după cum pe faţa lui Moise era pus un acoperământ, pentru 
ca poporul să nu poată s-o vadă, tot aşa şi acum, un acoperămînt este 
pus peste inima ta, ca să nu vezi slava lui Dumnezeu. Cind se va lua 
acela, atunci (Dumnezeu) va apărea şi se va arăta creştinilor, celor ce-L 
iubesc şi-L caută cu adevărat, după cum El (însuşi) spune : «Mă voi 
arăta lui şi voi face lăcaş la el» (Ioan 14, 21 şi 23). 

3. Să ne străduim, deci, să ne apropiem de Hristos, Care nu minte, 
pentru ca să dobîndim făgăduinţa şi Noul Legămînt, pe care Domnul l-a 
inaugurat prin crucea şi moartea Sa. (Atunci) El a sfărîmat porţile 
iadului şi ale păcatului, a scos (de acolo) sufletele credincioşilor, a pus 
înlăuntrul lor pe Mîngîietorul şi le-a ridicat în împărăţia Sa. Să îm- 
părăţim, deci, şi noi, împreună cu El în Ierusalim, în cetatea Lui (cea 
sfîntă), în Biserica cea cerească, în corul sfinţilor îngeri! (Trebuie spus), 
însă, că fraţii care, vreme îndelungată, au fost încercaţi, pot să ajute pe 
cei fără experienţă, şi să aibă îngăduinţa (faţă de ei). 

4. Unii care au veghiat asupra lor înşişi şi au stat sub înrîurirea 
puternică a harului lui Dumnezeu, au aflat mădularele lor atît de sfin¬ 
ţite, încît credeau că în creştini nu se mai nasc pofte şi că ei au dobîndit 
(deja) minte înţeleaptă şi castă. Omul lor cel lăuntric era (atît) de sus 
faţă de cele pământeşti (şi atît de avîntat) către lucrurile cereşti şi 
divine, încît (semenii lor) credeau că un astfel de om a ajuns deja la 
măsura desăvârşirii. Dar, pe cînd socotea că a ajuns deja la liman, s-au 
năpustit valurile asupra lui şi s-a aflat iarăşi în mijlocul mării, a fost 
dus acolo (unde) se vede doar marea şi cerul, iar moartea este aproape. 
Intrind, astfel, păcatul în el, a dat naştere la toată pofta cea rea 
(Rom. 7, 8). (Iată), însă, că astfel de oameni iarăşi se învrednicesc să 
primească harul şi, să zic aşa, (să guste) o picătură din adîncul imens 
al mării. Ei află că această operaţie minunată, nemaiauzită, străină (de 

natura lor) şi divină, se repetă în fiecare clipă şi în fiecare zi ; (atunci) 
se minunează şi se întreabă cum au putut să se înşele. Harul îl lu¬ 
minează (pe un astfel de om), îl conduce, îi aduce pace, îi face bine 
in toate, pentru că este ceresc şi divin. Fiind comparat cu împăraţii, 
cu cei puternici, cu înţelepţii şi demnitarii, (aceştia) par mici şi neînsem¬ 
naţi (faţă de el). Cu timpul lucrurile se schimbă, încît un astfel de (om) 
se consideră cel mai păcătos dintre toţi oamenii. Dar, iată că, într-o 
clipă se vede asemenea unui mare împărat, sau ca un prieten apropiat 
al regelui şi, în alta, se vede slab şi sărac, devine nedumerit şi se în¬ 
treabă : «pentru ce odată este aşa, pentru ce altă dată este altfel ?» 
(Se întîmplă aşa) pentru că satan, urmînd binele, sugerează răul celor 
care reuşesc să practice virtutea şi încearcă să-i întoarcă din calea lor, 
pentru că aceasta este treaba lui. 

5. Dar tu să nu i te supui, ci, din contră, săvîrşeşte dreptatea, care 
se împlineşte în omul cel lăuntric, unde se află tribunalul lui Hristos 
şi sanctuarul cel imaculat, pentru ca mărturia conştiinţei tale să se 
laude în crucea lui Hristos, care a curăţit conştiinţa ta de lucrurile cele 
moarte. Astfel, tu te vei închina lui Dumnezeu cu duhul tău (Rom. 1, 9 ; 
Ioan 4, 23—24) şi vei cunoaşte ceea ce vei adora, după euvîntul Celui 
care a zis : « Noi ne închinăm Celui pe care-L cunoaştem» (Ioan 4, 22). 
Incredinţează-te lui Dumnezeu, care te conduce, sufletul tău să fie în 
comuniune cu Dumnezeu, precum este în comuniune mireasa cu mirele 
ei. Pentru că, zice : « taina aceasta mare este; iar eu zic în Hristos şi în 
Biserică » (Efes. 5, 32) ; eu, însă, spun, în Hristos şi în sufletul cel ne¬ 
prihănit, Căruia (se cuvine) slava în veci. Amin. 

OMILIA A XXXIX-A 

De ce ni s-a dat nouă Sfînta Scriptură de Dumnezeu ? 

1. După cum, atunci cînd un împărat, vrînd să dea (supuşilor săi) 
titluri de cinste sau daruri deosebite, le scrie acestora epistole, zicînd . 
«Grăbiţi-vă de veniţi la mine, ca să luaţi de la mine daruri împără¬ 
teşti», iar de nu vin şi nu primesc (darurile), citirea scrisorilor nu le 
este de nici un folos, ba, din contră, nevrînd ei să vină şi să se învred¬ 
nicească de cinstea (de a primi daruri) din mina împăratului, se fac 
şi vinovaţi de moarte ; tot aşa şi Dumnezeu a adresat oamenilor Sfintele 
Scripturi, întocmai ca pe nişte epistole, pentru a le face cunoscut că 
arătind credinţă în El, ei trebuie să ceară şi să primească darul ceresc 
(ce vine) din esenţa dumnezeirii Sale. Pentru că s-a scris : «(El ne-a 
hărăzit mari şi preţioase făgăduinţe), că prin ele să vă faceţi părtaşi 

dumnezeieştii firi» (II Petru 1, 4). Dar dacă omul nu se apropie, nu 
cere şi nu primeşte, nu-i serveşte la nimic citirea Scripturilor, ba, din 
contră, se face vinovat de moarte, pentru că n-a voit să primească de 
la împăratul ceresc darul vieţii fără de care este imposibil să obţină 
viaţa ce nu se trece, Care este Hristos, Căruia (se cuvine) slava în 
veci. Amin. 


OMILIA A XL-A 

Toate virtuţile şi toate relele sînt legate între ele ; se ţin una de 
alta ca un lanţ. 

1. Referitor la (întrebarea legată de) exerciţiul exterior (anume) 
cărei ocupaţii se cuvine să-i arătăm preferinţă şi prioritate, aceasta să 
ştiţi, iubiţilor, că toate virtuţile se leagă unele de altele ; se leagă una 
de alta şi formează un fel de lanţ spiritual. (Astfel), rugăciunea se leagă 
de iubire, iubirea de bucurie, bucuria de blîndeţe, blîndeţea de sme¬ 
renie, smerenia de slujire, slujirea de nădejde, nădejdea de credinţă, 
credinţa de ascultare, ascultarea de simplitate. Tot aşa se întîmplă şi în 
partea opusă, unde relele se ţin una de alta. (Astfel), ura se leagă de 
mînie, mînia de mîndrie, mîndria de slava deşartă, slava deşartă de 
necredinţă, necredinţa de învîrtoşarea inimii, învîrtoşarea inimii de 
nepăsare, nepăsarea de lene, lenea de nesimţire, nesimţirea de nelinişte, 
iar neliniştea de iubirea plăcerilor. Celelalte mădulare ale răutăţii se 
leagă unul de altul, după cum, pe de altă parte, virtuţile stau laolaltă 
în legătură şi unire. 

2. Lucrul cel mai important din tot acest efort bun şi din actele 
de virtute, este faptul de a persevera (cineva) în rugăciune; prin 
aceasta noi putem să cerem de la Dumnezeu şi să obţinem, în fiecare 
zi, şi celelalte virtuţi. Datorită ei, cei vrednici ajung în comuniune cu 
sfinţenia lui Dumnezeu şi cu puterea cea duhovnicească şi îşi unesc 
gîndul lor cu Domnul într-o iubire negrăită. Pentru că acela care stăruie 
zilnic în rugăciune, se aprinde de iubire şi dor după Dumnezeu şi pri¬ 
meşte harul Duhului ce-1 duce la desăvîrşire. 

3. întrebare : De vreme ce unii îşi vînd averile, eliberează sclavii 
şi împlinesc poruncile, dar nu caută să primească pe Duhul în această 
lume, oare, trăind aşa, vor intra în împărăţia cerurilor ? 

Răspuns: Subiectul acesta este subtil, pentru că unii afirmă că 
este o singură împărăţie şi o singură gheenă. Noi, însă, zicem că sînt 
multe trepte, diferenţe şi măsuri în (una) şi aceeaşi împărăţie şi în 
(unul) şi acelaşi iad. După cum sufletul unul este în toate mădularele 
trupului, şi el lucrează sus, în creier şi mişcă jos picioarele, tot aşa şi 
divinitatea, cuprinde toate creaturile, pe cele ce sînt în ceruri şi pe; 

cele ce sînt în adîncurile abisului. Ea este pretutindeni în creaţie, dar 
este şi în afara creaturilor, pentru că este nemăsurată şi fără margini. 
Divinitatea însăşi, poartă grijă de oameni şi rînduieşte toate cum se 
cuvine. Şi, pentru că unii se roagă, neştiind ce cer, alţii postesc, iar 
alţii împlinesc o slujbă (fără gîndul de a primi pe Duhul), Dumnezeu, 
judecător drept fiind, dă fiecăruia, după credinţa sa, plata sa. Pentru 
că tot ceea ce fac, din frica de Dumnezeu fac, dar nu toţi aceştia sînt 
fii, regi şi moştenitori. 

4. In lume sînt unii ucigaşi, alţii desfrînaţi şi alţii hoţi, dar sînt 
şi unii care împart (bunurile) lor săracilor. Domnul ia aminte şi la 
unii şi la alţii. Celor ce fac binele El le răsplăteşte şi le dă odihnă. 
Desigur (nu pe toţi la fel), ci sînt răsplăţi foarte mari şi răsplăţi foarte 
mici ; ba chiar şi în slavă şi lumină sînt deosebiri. Cei ce au înveninat 
(pe alţii), tîlharii, şi cei ce s-au făcut vinovaţi de greşeli, mai mici se 
află în iad, spre pedeapsă, (desigur, nepedepsindu-se toţi la fel). Prin 
urmare, cei care afirmă că este o împărăţie şi un iad, dar că nu sînt 
trepte (în ele), greşesc. Intr-adevăr, cîţi oameni nu cercetează acum 
teatrele şi (se dedau) la diferite destrăbălări ! Dar cîţi sînt şi cei ce se 
roagă şi se tem de Dumnezeu ! Dumnezeu, însă, ia aminte şi la unii şi 
la alţii şi, judecător drept fiind, pregăteşte pentru unii odihna, iar pen¬ 
tru alţii pedeapsa. 

5. După cum oamenii, înhămînd caii la căruţele de luptă se avîntă 
cu ele, unul împotriva altuia, fiecare silindu-se să doboare şi să învingă 
pe adversar, tot aşa în inima celor ce se luptă (spiritual), este un teatru. 
Duhurile cele rele se luptă împotriva sufletului, iar Dumnezeu şi în¬ 
gerii privesc la luptă. In orice clipă se produc de către suflet gînduri 
noi, şi tot aşa şi de răutate. Sufletul are multe gînduri tainice şi, în 
orice clipă, produce şi naşte altele ; tot aşa şi răutatea, are multe gîn¬ 
duri (tainice) şi în orice clipă (produce) şi naşte gînduri noi împotriva 
sufletului. Mintea este vizitiul care pregăteşte carul de luptă al sufle¬ 
tului şi ţine în frîu gîndurile ; ea se aruncă împotriva carului de luptă 
a lui satan, care, de asemenea, vine împotriva sufletului. 

6. întrebare : Dacă rugăciunea este un reproş, cum de spun unii : 
«Nu putem să ne rugăm», nici nu au răbdare să se roage ? 

Răspuns: Repaosul acesta (sau rugăciunea), atunci cînd prisoseşte, 
incită la îndurare şi diferite forme de slujire, cum este, de exemplu, 
faptul de a cerceta pe fraţi şi de a le face cunoscut cuvîntul (Evan¬ 
gheliei). De altfel, firea însăşi, ne îndeamnă să mergem, să cercetăm pe 
fraţi şi să le facem cunoscut cuvîntul (Evangheliei). 

într-adevăr, nici un obiect aruncat în foc, nu poate să rămînă în 
propria-i natuiră, ci, în mod necesar, el însuşi devine foc ; astfel, de 

arunci în foc pietricele, ele se transformă în puţin calcar. Apoi, unul 
se aruncă în mijlocul mării, este acoperit de valuri şi dispare ; altul, 
însă, (se afundă) cu precauţie (şi numai ce), intră, că iarăşi vrea să se 
ridice la suprafaţă, să plutească, să iasă la mal şi să vadă pe oameni pe 
uscat. Tot aşa este şi în domeniul cel spiritual : cînd cineva intră în 
adîncurile harului, numaidecît îşi aminteşte de confraţii săi; natura 
însăşi îl îndeamnă să meargă la ei, să împlinească (faţă de ei porunca) 
iubirii să le facă cunoscut cuvîntul (Evangheliei). 

7. întrebare : Cum pot să coexiste în inimă două elemente dife¬ 
rite : harul şi păcatul ? 

Răspuns: După cum atunci cînd este foc sub o căldare, dacă se 
pun lemne în el, vasul se încălzeşte şi mai tare, se roşeşte şi conţinutul 
lui fierbe şi clocoteşte ; — iar dacă din neglijenţă, nu se adaugă lemne, 
focul scade şi parcă se stinge — tot aşa se întîmplă cu harul, focul cel 
ceresc. El este înlăuntrul tău (şi în afara ta). Dacă te rogi şi-ţi îndrepţi 
gîndurile şi iubirea spre Hristos, este ca şi cum ai pune lemne (pe 
foc) ; gîndurile tale se fac de foc şi se afundă în dorirea lui Dum¬ 
nezeu. Chiar dacă Duhul se retrage (uneori), ca şi cînd ţi-ar deveni 
ceva exterior, deşi se vede în afara ta, El este şi înlăuntrul tău. Atunci, 
însă, cînd cineva este neglijent şi se lasă furat, fie şi puţin, de trebu¬ 
rile lumeşti şi de visări, numaidecît vine răutatea, pătrunde în suflet 
şi începe să strîmtoreze pe om în întregime. în mod firesc, sufletul îşi 
aduce aminte de tihna de mai înainte, începe să se întristeze şi să 
sufere continuu. 

8. Iar dacă mintea se îndreaptă iarăşi către Dumnezeu, (iarăşi) 
începe să-şi recapete tihna de mai înainte. (Văzînd aceasta), ea caută 
cu şi mai mult zel pe Dumnezeu şi începe a spune : «Te implor Doamne», 
(nu mă părăsi). Atunci focul care aprinde şi dă odihnă sufletului, creşte 
în el, puţin cîte puţin, (îl atrage către el), aşa cum puţin eîte puţin 
undiţa scoate peştele din adine. Pentru că dacă n-ar fi aşa, dacă omul 
n-ar fi gustat şi din amărăciune şi din moarte, cum ar fi putut să dis¬ 
tingă ceea ce este amar de ceea ce este dulce, moartea de viaţă, şi cum 
ar fi putut să mulţumească Tatălui celui ce dă viaţă şi Fiului şi Sfîn- 
tului Duh, în veci. Amin. 

OMILIA A XLI-A 

Foarte adînci sînt cărările sufletului ; el creşte pe de o parte în 
har, pe de altă parte în răutăţi. 

1. Vasul preţios al sufletului este foarte adînc, aşa cum (rezultă 
din ceea ce) se spune undeva : «El cercetează adîncul şi inima » (Eccl. 
42, 18). 

Abătîndu-se omul de la porunca (lui Dumnezeu) şi ajungînd sub 
sentinţa mîniei (Sale), păcatul a pus stăpînire pe el ; acel (păcat) care, 
subtil fiind şi adine, întocmai ca o mare de amărăciune, a pătruns în- 
lăuntrul său şi a luat în stăpînire cămările sufletului său, pînă în colţu¬ 
rile lui cele mai ascunse. Amestecul acesta dintre suflet şi păcat, îl 
putem asemăna cu un copac uriaş, cu ramuri multe şi cu rădăcini (în¬ 
fipte) în adîncurile pămîntului. (După cum copacul) are rădăcinile adînc 
înfipte în pămînt, tot aşa păcatul, pătrunzînd în suflet, a ocupat cămă¬ 
rile lui cele mai tainice (şi a devenit o a doua fire), prin obişnuinţă şi 
prejudecată. Pentru că se dezvoltă cu fiecare din copilărie şi (pe fie¬ 
care) îl învaţă cele rele. 

2. Atunci cînd puterea harului divin adumbreşte sufletul, după 
măsura credinţei fiecăruia, şi cînd (sufletul) primeşte ajutorul cel de 
sus, (trebuie să ştim) că harul doar în parte l-a adumbrit. Deci, să nu 
socotească cineva că tot sufletul a fost luminat. înlăuntrul său rămîn 
încă multe spaţii ocupate de răutate şi este nevoie de multă trudă şi 
osteneală din partea omului, ca să fie în acord cu harul ce i s-a dat. 
De aceea, harul divin, (numai) în parte începe să cerceteze sufletul 
— deşi, într-o clipă ar putea să-l curăţească şi desăvîrşească — pentru 
a încerca libertatea omului, pentru a vedea dacă păstrează intactă iu¬ 
birea faţă de Dumnezeu, pentru a vedea dacă nu se uneşte în nici un 
chip cu răutatea şi dacă se dedă cu totul harului. Şi dacă sufletul, în¬ 
cercat fiind, vreme îndelungată, cu nimic nu întristează, nici insultă, 
Ilarul îl primeşte progresiv. Harul însuşi îşi află locul său în suflet, îşi 
înfige rădăcinile în părţile şi gîndurile cele mai adînci ale lui — dacă 
sufletul, vreme îndelungată se păstrează şi este de acord cu harul — 
pînă cînd harul cuprinde în întregime sufletul şi stăpîneşte peste 
acest vas. 

3. Iar dacă cineva nu se smereşte îndestul, atunci este dat lui 
satan, este dezbrăcat de harul divin care i s-a dat şi este supus la multe 
necazuri. Atunci se arată zădărnicia mîndriei lui, faptul că este gol (la 
suflet) şi de nimic. De aceea, se cuvine ca acela care este bogat în harul 
lui Dumnezeu, să fie smerit, să aibă inima zdrobită şi să se considere 
sărac şi că nu are nimic al său. (Să considere că bunul pe care-1 are) 
nu-i aparţine, că l-a dat lui cineva şi că atunci cînd vrea acela i-1 poate 
lua de la el. Cel ce astfel se smereşte înaintea lui Dumnezeu şi a oa¬ 
menilor, poate să păstreze harul care i-a fost dat după cum spune (Mîn- 
tuitorul) : «Cel ce se smereşte se va înălţa» (Luca 14, 11). Chiar dacă 

este un ales al Domnului să se considere un detestabil ; chiar dacă este 
un credincios, să se considere un nevrednic. Pentru că astfel de suflete 
plac lui Dumnezeu şi primesc viaţa în Hristos, Căruia (se cuvine) slava 
şi puterea în veci. Amin. 

OMILIA A XLII-A 

Nu (realităţile) cele din afară, ci cele dinlăuntru aduc folos sau 
vatămă pe om, adică Duhul harului sau duhul răutăţii. 

1. Dacă un oraş mare a devenit pustiu, dacă zidurile i-au fost dis¬ 
truse şi el a căzut în mîinile duşmanilor, măreţia lui nu mai serveşte 
la nimic. De aceea trebuie să se caute ca pe lîngă extindere, (oraşul) 
să aibă şi ziduri puternice, ca duşmanii să nu intre în el. Tot aşa şi 
sufletele împodobite cu cunoştinţă, inteligenţă şi minte pătrunzătoare, 
sînt asemenea unor oraşe mari. Trebuie însă, să se caute să fie forti¬ 
ficate cu puterea Duhului, ca nu cumva duşmanii, intrînd în ele, să 
le pustiiaseă. înţelepţii acestei lumi, ca Aristotel, Platon şi Socrate, 
dotaţi fiind cu inteligenţă pătrunzătoare, erau asemenea unor oraşe 
mari, însă pustiite de duşmani, pentru că Duhul lui Dumnezeu nu era 
întru ei. 

2. Toţi oamenii simpli, care participă la har, sînt ca nişte oraşe 
mici, fortificate de puterea crucii. Ei, însă, cad din har şi se pierd pen¬ 
tru două motive : fie că nu suportă cu răbdare necazurile care vin peste 
ei, fie că, seduşi de plăcerile păcatului se complac în ele ; pentru că 
acei ce trec (prin viaţă) nu pot s-o parcurgă fără ispite. După cum 
cerşetoarea şi împărăteasa aceleaşi dureri au la naştere, iar pămîntul 
celui bogat şi al celui sărac (la fel trebuie lucrat), pentru că dacă nu 
este lucrat cum se cuvine, nu dă roade bogate, tot aşa (stau lucrurile) 
cu cultivarea sufletului : nici cel înţelept, nici cel bogat nu moştenesc 
împărăţia harului dacă (nu-şi cultivă sufletul) cu răbdare, trecînd 
prin necazuri şi multe osteneli. Pentru că aşa trebuie să fie viaţa creş¬ 
tinilor ! Şi după cum mierea este dulce şi nu admite în ea nimic amar 
sau veninos, tot aşa şi creştinii, orice ar veni peste ei, fie bine, fie rău, 
rămîn totdeauna buni, după cum zice Domnul : «Fiţi milostivi, precum 
şi Tatăl vostru este milostiv» (Luca 6, 36). Intr-adevăr, ceea ce vatămă 
şi întinează pe om, înlăuntrul lui se află. Pentru că zice Domnul : «Din 
inimă ies cugetele cele rele » (Matei 15, 18). 

3. înlăuntru, deci, în inimă se tîrăşte şi înaintează duhul răutăţii, 
care sugerează gînduri şi incită la fapte ; acest văl al întunericului, acest 
om vechi, de care trebuie să se dezbrace cei ce aleargă către Dumnezeu, 
pentru a îmbrăca pe omul cel ceresc şi nou, care este Hristos (Efes. 

( 4. 24). Deci, nimic din cele din afară nu pot să vatăme pe om, afară 

numai de duhul întunericului, care trăieşte, acţionează şi locuieşte în 
inimă. Fiecare, deci, este dator să cîştige lupta cu gîndurile, pentru ca 
Hristos să strălucească în inima sa. Lui (se cuvine) slava în veci. Amin. 

OMILIA A XLIII-A 

Despre progresul bărbatului creştin, a cărui întreagă forţă depinde 
de inimă, aşa cum se va arăta aici, în diferite chipuri. 

1. Candele multe şi lămpi se aprind de la foc şi ard ; şi după cum 
toate (aceste) candele şi lămpi îşi primesc lumina şi strălucirea (de la 
o singură sursă), de la natura cea unică (a focului), tot aşa şi creştinii 
de la natura unică a focului divin, de la Fiul lui Dumnezeu. îşi primesc 
lumina şi strălucirea şi au lămpile aprinse în inimile lor şi strălucesc 
înaintea Lui, chiar de pe pămînt, după cum El (însuşi a luminat). S-a zis : 
«Pentru aceasta te-a uns pe tine Dumnezeul tău cu untdelemnul bucu¬ 
riei» (Ps. 44, 9). Fiul lui Dumnezeu) a fost numit Hristos (pentrucă 
a fost uns); cu acelaşi untdelemn fiind unşi noi, devenim Hristoşi, 
avînd să zic aşa : aceeaşi esenţă şi acelaşi trup cu El. S-a zis iarăşi : 
*Pentru că şi Cel ce sfinţeşte şi cei ce se sfinţesc, dintr-TJnul sînt toţi» 
(Evr. 2, 11). 

2. Creştinii, deci, se aseamănă într-un fel, unor candele avînd 
untdelemn în ele; acest untdelemn sînt roadele dreptăţii. Dar dacă 
candela lor nu este aprinsă de la candela divinităţii, nimic nu sînt. 
Domnul a fost candela care arde, pentru că Duhul Divinităţii locuia în 
chip real în El şi ardea în inima lui de om. Că întocmai ca o pungă 
învechită, dar plină de mărgăritare, trebuie să fie creştinii ; să fie, după 
omul cel din afară, smeriţi şi de dispreţuit, însă în omul cel dinlăuntru 
să poarte mărgăritarul cel de mare preţ. Dar unii sînt asemenea mor¬ 
mintelor văruite, pe din afară zugrăvite şi foarte frumoase, iar pe 
dinlăuntru pline de oasele morţilor, de mult miros urît şi de duhuri 
necurate (Matei 23, 37). Sînt morţi de la (faţa) lui Dumnezeu şi îmbră¬ 
caţi cu toată ruşinea, murdăria şi întunericul celui protivnic. 

3. Apostolul zice : «Cită vreme moştenitorul este copil, se află sub 
epitropi şi iconomi » (Gal. 4, 1—2). Aceştia sînt duhurile cele rele. Ele 
nu vor ca tînărul să crească, ca nu cumva, făcîndu-se bărbat desăvîrşit, 
să înceapă a se ocupa de treburile sale şi să acţioneze ca un stăpîn. 

Creştinul, (însă), este dator ca totdeauna să-şi amintească de Dum¬ 
nezeu. Pentru că s-a scris : «Să iubeşti pe Domnul Dumnezeul tău din 
toată inima ta» (Deut. 6, 5). Să iubeşti pe Domnul nu doar cînd mergi 
spre locul de rugăciune, ci să-ţi aminteşti de Dumnezeu şi să-L iubeşti, 
chiar şi cînd te plimbi, cînd vorbeşti şi cînd mănînci, pentru că El a 

zis : «Că acolo unde este comoara ta, acolo este şi inima ta» (Matei 6, 21). 
Lucrul, deci de care inima cuiva se leagă şi către care îl împinge do¬ 
rinţa sa, acela este dumnezeul lui. Dacă inima doreşte neîncetat pe 
Dumnezeu, El este Domnul inimii lui. Dar dacă cineva, după ce a re¬ 
nunţat la toate şi a îmbrăţişat sărăcia şi postul, rămîne încătuşat (de 
griji) faţă de propria-i persoană sau de lucrurile lumii, de casa sa, sau 
de iubirea faţă de părinţi, acela are Dumnezeu lucrurile care îi capti¬ 
vează mintea şi inima. (Unul ca acesta) a ieşit din lume pe poarta cea 
largă, dar a revenit în ea pe alta dosnică. 

După cum vreascurile aruncate în foc nu pot să reziste puterii 
lui, ci îndată sînt consumate de el, tot aşa şi demonii, vrînd să se lupte 
cu omul care s-a învrednicit (a primi) pe Duhul (Sfînt), sînt arşi şi 
consumaţi de puterea focului; (trebuie) numai ca omul să fie totdeauna 
ataşat de Domnul şi să-şi pună în el încrederea şi speranţa. Dacă de¬ 
monii ar fi tari ca munţii de fier, ei nu ar fi arşi de rugăciune întocmai 
ca ceara de foc (Ps. 67, 3). Insă, (într-adevăr), mare luptă trebuie să 
dea sufletul cu ei. Ei sînt (asemenea) unor rîuri de balauri, guri de 
lei, ca un foc care este îndreptat împotriva sufletului. 

După cum un răufăcător înrăit, îmbătat de duhul rătăcirii, al uci¬ 
derii şi al desfrîului, nu se satură fâcînd răul, tot aşa şi creştinii, bo¬ 
tezaţi în Duhul Sfînt sînt fără, experienţă în săvîrşirea răului. Sînt, 
însă, unii, care au (primit) harul, dar mai au legătură cu păcatul; aceş¬ 
tia trăiesc sub imperiul fricii şi traversează locuri de temut. 

4. Că după cum marinarii, atunci cînd navighează şi n-au ajuns 

încă la ţărm — chiar dacă au vînt favorabil, iar marea este liniştită — 
totdeauna se tem, ca nu cumva deodată să se stîmească vînt protivnic, 
să umfle valurile şi să pună corabia în pericol, tot aşa şi creştinii, chiar 
dacă vîntul favorabil al Duhului Sfînt suflă în ei, ei se tem ca nu cumva 
vîntul puterii protivnice să nu vină către ei, să le tulbure şi să le agite 
sufletele. Este nevoie, deci, de mult zel ca să ajungem la limanul odih¬ 
nei, la lumea cea desăvîrşită, la viaţa şi desfătarea veşnică, la citirea 

sfinţilor, la Ierusalimul cel ceresc, la Biserica întîilor născuţi. Dacă cineva 
nu ajunge la această măsură (a desăvîrşirii), trăieşte cu multă teamă, 
ca nu cumva, între timp, puterea cea rea să-i aducă căderea. 

5. Atunci cînd o femeie concepe, poartă fătul înlăuntrul ei, în 

întuneric şi într-un loc, aşa zicînd, ascuns. Deci, dacă se întîmplă ca 
pruncul să se nască la vremea cuvenită, el vede o creaţie (pentru el 
cu totul) nouă, pe care n-a văzut-o niciodată, cerul, pămîntul şi soarele. 
Şi numai decît prietenii şi rudele (arborînd) un chip vesel, îl iau în 
braţe Dar dacă se întîmplă ca dintr-o pricină oarecare, pruncul să se 

desprindă (de sinul mamei), medicii, pentru aceasta rînduiţi, se folo¬ 
sesc de bisturiu. Şi astfel, pruncul trece de la o moarte la alta, de la 
un întuneric la altul. 

Tot aşa este şi în (domeniul) spiritual. Toţi care au primit sămînţa 
divinităţii, o poartă în chip nevăzut şi, din cauza păcatului care lo¬ 
cuieşte în ei, o ascund în locuri întunecoase şi înfricoşătoare. Dar dacă 
veghează asupra lor şi păzesc sămînţa, la vremea cuvenită o aduc la 
lumină, în chip văzut, iar în momentul dezlegării trupului (lor), îngerii 
şi toate corurile cereşti îi primesc pe ei cu chipuri vesele. Dar dacă cel 
ce a primit armele lui Hristos, pentru a se lupta cu bărbăţie se lasă 
numaidecît pradă duşmanilor, acesta, în momentul dezlegării trupului, 
trece de la întunericul care-1 înconjoară acum, la altul şi mai rău şi 
la pierzanie. 

6. Să ne închipuim o grădină cu pomi fructiferi şi plante aroma¬ 
tice, bine întreţinută şi dispusă cu gust, înconjurată cu un zid protector 
şi în preajma ei curgînd năvalnic un rîu (Ei bine), dacă numai puţină 
apă, (un torent) se abate spre zid, îl afectează şi distruge încet, încet 
temelia, sapă şanţ (prin el) şi intrînd (în grădină), dezrădăcinează şi 
distruge toate plantele, ruinează toată lucrarea şi o face neroditoare. 
Tot aşa se întîmplă şi cu inima omului. Ea are gînduri bune, dar tot¬ 
deauna se află în preajma ei torentele răutăţii, urmînd să o copleşească 
şi să o dea de partea lor. Deci, dacă pentru moment, mintea devine 
uşuratică, dacă cedează faţă de gîndurile cele necurate, numaidecît 
cîştigă teren duhurile minciunii, intră şi-i distrug frumuseţile, ruinează 
gîndurile cele bune şi pustiesc sufletul. 

7. După cum ochiul, deşi este cel mai mic dintre toate mădularele 
(trupului) —- şi pupila la fel — este un mare receptacol; el vede în 
acelaşi timp cerul, stelele, soarele, luna, oraşele şi celelalte obiecte, toate 
lucrurile — îmbrăţişate într-o singură privire — se conturează în pupila 
cea mică a ochiului, tot aşa este şi cu mintea şi cu inima. Inima este 
un vas mic şi cu toate acestea (cuprinde multe lucruri) : în ea sînt 
balauri, lei, fiare veninoase, drumuri rele şi gloduroase şi toate como¬ 
rile răutăţii, dar tot în ea se află Dumnezeu, îngerii, viaţa, împărăţia, 
lumina, apostolii, comorile harului şi toate celelalte. După cum ceaţa, 
acoperind toată lumea, face ca om pe om să nu se vadă, tot aşa şi 
întunericul veacului acestuia, acoperind toată creaţia şi toată natura 
umană —• de la căderea în păcat — face pe om să trăiască în noapte 
şi în locuri care inspiră frică. Şi după cum este mulţimea fumului 
într-o clasă, la fel este şi păcatul, tîrîndu-se şi instalîndu-se în cugetele 
inimii, (însoţit de) o mulţime nenumărată de demoni. 









260 


SF1NTUL MACARIE EGIPTEANUL 


8. In lumea văzută, atunci cînd izbucneşte război, nu merg la luptă 
cei înţelepţi şi marile personalităţi; temîndu-se de moarte, ei rămîn 
(acasă). Sînt trimişi la luptă recruţii cei săraci şi oamenii de rînd. însă 
dacă se întîmplă să obţină victoria împotriva duşmanilor şi să-i alun¬ 
ge din frontierele (ţării), ei primesc recompense şi coroane din partea 
împăratului, grade şi demnităţi, iar cei mari se află în urma lor ; tot 
aşa este şi în domeniul cel duhovnicesc. Cei simpli, ascultând de la în¬ 
ceput Cuvîntul şi împlinindu-1 cu inimă iubitoare de adevăr, primesc 
de la Dumnezeu harul Duhului. Pe cînd cei înţelepţi, care încep a-L 
examina cu de-amănuntul, fug de luptă, nu progresează şi se află în 
urma celor ce luptă şi înving. 

9. După cum cînd vîntul suflă foarte tare, pe toate creaturile de 
sub cer le clatină şi mult zgomot face, tot aşa şi puterea duşmanilor, 
agită adîncurile inimii şi zguduie şi pune în slujba sa cugetele. După 
cum vameşii, stînd la strîmtorile drumurilor, opresc pe călători şi-i 
scutură (de bani) tot aşa şi demonii, pîndesc sufletele şi le opresc atunci 
cînd ies din trup. Dacă ele nu sînt curate cu desăvîrşire, nu le permit 
să se ridice la cămările cerului, şi să ajungă în preajma Stăpînului lor, 
ci sînt trase în jos de demonii din aer. însă, cît timp se află în trup, ei 
(pot) obţine, (desigur) cu mult efort şi luptă, harul cel de sus de la 
Domnul, adică, datorită vieţii lor virtuoase, vor merge la Domnul, după 
cel El (însuşi) a promis : «Acolo unde voi ji Eu, va fi şi sluga Mea» 
(loan 12, 26). Şi vor împărăţi la nesfîrşit împreună cu Tatăl, cu Fiul 
şi cu Sfîntul Duh, acum, şi pururea şi în vecii vecilor. Amin. 

OMILIA A XLIV-A 

Ce fel de transformare şi reînnoire operează în om Hristos, Cel 
Care vindecă patimile şi bolile sufletului. 

1. Cel ce se apropie de Dumnezeu şi vrea cu adevărat să stea ală¬ 
turi de Hristos, trebuie, pentru aceasta, să schimbe şi să transforme fe¬ 
lul său de a fi şi comportamentul său anterior, să devină un om bun 
şi nou şi să nu mai păstreze nimic din omul cel vechi. Pentru că zice : 
«dacă este cineva în Hristos, este făptură nouă » (II Cor. 5, 17). De alt¬ 
fel, pentru aceasta a venit Domnul nostru Iisus Hristos, pentru ca să 
schimbe, transforme şi reînnoiască firea (noastră), pentru ca să recree¬ 
ze sufletul cel ruinat de patimi, din cauza încălcării poruncii şi să-l 
amestece cu Duhul Dumnezeirii Sale. El a venit pentru a ne da o 
minte nouă, un suflet nou, ochi noi, urechi noi şi o limbă nouă şi spi¬ 
rituală ; într-un cuvînt, pentru a face pe cei ce cred în El oameni noi, 
I -«burdufuri» noi, ungîndu-i cu lumina cunoştinţei Sale, pentru ca să 








CELE CINCIZECI DE OMILII DUHOVNICEŞTI 


261 


pună (în ei) un vin nou, adică pe Duhul Său. Pentru că, zice : «Vinul 
cel nou în burdufuri noi trebuie să se pună» (Matei 9,-17). 

2. Că după cum duşmanul, atunci cînd a supus pe om, l-a făcut 
făptură nouă în folosul său, l-a îmbrăcat cu patimi rele, l-a uns cu 
duhul păcatului şi a turnat în el vinul a toată nelegiuirea şi învăţă¬ 
tura cea rea, tot aşa şi Domnul, izbăvindu-1 (din mîna) duşmanului, l-a 
făcut (un om) nou, l-a uns cu Duhul Său şi a turnat în el vinul vieţii, 
învăţătura cea nouă. Pentru că Acela care a schimbat cele 5 pîini în- 
tr-o mulţime (Matei 14, 15—20), Cel care a făcut să vorbească asina, 
care în mod firesc este lipsită de raţiune (Num. 22, 28 ş.u.), Cel care 
a adus pe desfrînată la castitate (Iosua 2, 8—21), Cel ce a dat focului, 
arzător prin firea lui, puterea de a răcori pe (tinerii) care se aflau în 
cuptor (Daniel 3, 50), Cel care a îmblînzit, pentru Daniel, pe leii, din 
fire sălbatici (Daniel 6, 23), Acesta poate să schimbe sufletul răvăşit şi 
pustiit de păcat şi să-l readucă la propria-i bunătate, blîndeţe şi pace, 
prin Duhul cel Sfînt şi Bun pe care L-a promis. 

3. După cum un păstor poate să vindece o oaie rîioasă şi s-o pă¬ 
zească de lupi, tot aşa şi Hristos, Păstorul Cel adevărat, venind (în 
lume), El singur a putut să vindece pe această oaie pierdută şi rîioasă, 
care este omul, de rîia şi de lepra păcatului. Preoţii de odinioară, le- 
viţii şi învăţătorii, n-au putut să vindece sufletul, prin ofrandele de 
daruri şi sacrificii, nici prin stropirea cu sînge, pentru că nici pe ei în¬ 
şişi nu puteau să se vindece ; ei înşişi erau cuprinşi de slăbiciune 
(Evr. 5, 1—3). Pentru că, zice : «Este cu neputinţă ca sîngele de tauri 
şi de ţapi să înlăture păcatele» (Evrei 10, 4). Domnul însuşi referindu-se 
la neputinţa doctorilor de atunci, zicea : «Cu adevărat îmi veţi spune 
această pildă : Doctore, vindecă-te pe tine însuţi » (Luca 4, 23). El voia 
să spună : Eu nu sînt ca aceia, care nici pe zi înşişi nu se puteau vin¬ 
deca. Eu sînt Doctorul cel adevărat, Păstorul cel bun (Ioan 10, 11). Cel 
ce poate să vindece toată boala şi toată neputinţa sufletului (Matei 10, 
1). Eu sînt Mielul cel fără prihană care s-a adus (jertfă) o singură dată 
pentru' toţi (Evr. 9, 28 ; Apo'c. 5, 12) şi pe toţi care vin la Mine. Eu 
pot să-i vindec. Intr-adevăr, adevărata vindecare a sufletului, doar de 
către Dumnezeu se face. Pentru că, s-a zis : «Iată Mielul lui Dumnezeu, 
care ridică păcatul lumii», adică păcatul sufletului care crede în El şi 
îl iubeşte din toată inima. 

4. Prin urmare, Păstorul cel Bun vindecă pe oaia cea rîioasă ; o 
oaie n-o poate vindeca pe alta. Iar dacă oaia eea raţională, omul, nu 
este vindecat (de rîia păcatului), nu poate să intre în Biserica Domnu¬ 
lui cea cerească. Acest lucru a fost spus şi în Lege, în umbră şi închi¬ 
puire. Intr-adevăr, Duhul insinuiază acest adevăr şi-l anunţă, cînd 

vorbeşte despre cel lepros şi despre cel ce avea defect (trupesc). Pentru 
că se spune : «Nici un lepros şi nici (un om) care are meteahnă în trup 
să nu intre în Biserica Domnului» (Lev. 21, 17 ; Deut. 23, 2). Apoi, ce¬ 
lui lepros a poruncit să meargă la preot, să-l roage stăruitor să vină la 
cortul său, să-şi pună mîinile sale peste lepră, să indice locul care a 
fost atins de lepră şi s-o curăţească. La fel şi Hristos, Arhiereul bunu¬ 
rilor viitoare (Evr. 9, 11), se apleacă asupra sufletelor atinse de lepra 
păcatului, intră în cortul trupului lor, le vindecă şi face să dispară pa¬ 
timile lor. In felul acesta, sufletul va putea să intre în Biserica cea ce¬ 
rească a sfinţilor adevăratului Israel. Pentru că, orice suflet care este 
plin de lepra patimilor păcatului, care nu se apropie de Arhiereul cel 
adevărat şi nu este cinstit acum (de El), nu intră în rîndul sfinţilor, în 
Biserica cea cerească. Pentru că aceea fiind curată şi neîntinată, pri¬ 
meşte (doar) sufletele cele curate şi neîntinate. Pentru că, zice : « feri¬ 
ciţi cei curaţi cu inima, că aceia vor vedea pe Dumnezeu (Matei 5, 8). 

5. Se cuvine, deci, oa sufletul care crede cu adevărat în Hristos, să 
se schimbe şi să treacă de la starea sa păcătoasă actuală, la o altă stare, 
bună, şi de la natura sa umilă actuală, la o altă stare, divină, fiind re¬ 
înnoit prin puterea Duhului Sfînt. Aşa se va arăta demn de împărăţia 
cerurilor. Noi putem obţine toate acestea, dacă credem, dacă iubim cu 
adevărat pe Hristos şi dacă împlinim toate sfintele lui porunci. Că 
dacă pel vremea lui Elisei, un lemn, care prin natura lui este uşor, 
fiind aruncat în apă, a ridicat (la suprafaţă) fierul, care prin firea lui 
este greu, cu cît mai mult acum Domnul va trimite pe Duhul Său, (care 
prin firea Sa este) uşor, bun şi ceresc, va ridica cu El sufletul afundat 
în apele păcatului, îl va uşura, îi va da aripi — pentru a se ridica spre 
înălţimile cerului — îl va schimba şi transforma din starea lui. 

6. După cum în viaţa de toate zilele, nimeni nu poate, cu puterile 
sale, să parcurgă şi să treacă marea, dacă nu are o corabie uşoară, fă¬ 
cută din lemn, singura în măsură să umble deasupra apelor — iar dacă 
se încumetă cineva să meargă pe (apele) mării, se afundă şi piere — 
tot aşa, nici sufletul nu poate să parcurgă şi să traverseze marea cea 
amară a păcatului, şi abisul periculos al puterilor celor viclene şi al 
întunericului patimilor, decît numai primind pe Duhul cel uşor, ce¬ 
resc şi înaripat al lui Hristos, care trece peste toată viclenia, care duce 
direct la limanul cel ceresc al odihnei, la cetatea împăratului. 

Şi după cum cei (ce se îmbarcă) pe o corabie, nu scot apă din mare 
ca să bea, nici nu-şi iau din ea hainele şi hrana, ci le aduc pe corabie 
din afara ei, (de pe uscat), tot aşa şi sufletele creştinilor, nu primesc 
din acest veac, ci de sus, din cer hrană cerească şi îmbrăcăminte spiri¬ 
tuală. Trăind cu ceea ce vine de acolo( de sus), şi îmbarcîndu-se în co- 

rabia Duhului celui bun şi dătător de viaţă, ei trec peste puterile cele 
protivniee şi viclene ale începătoriilor şi Puterilor. 

Şi după cum toate corăbiile, cu care oamenii pot să străbată ma¬ 
rea, sînt făcute din lemn, tot aşa şi toate sufletele creştinilor întărite 
cu diferitele daruri ale Duhului, trec peste toată răutatea. 

7. Pentru a duce cu bine drumul la capăt, o corabie are nevoie de 
căpitan şi de un vînt favorabil şi plăcut. Toate acestea sînt Domnul 
(Hristos) pentru sufletul credincios în care El se află. El îl trece peste 
furtuni de temut, peste valurile sălbatice ale răutăţii şi peste furtunile 
violente ale păcatului. (El îl conduce) cu putere, cu experienţă şi com¬ 
petenţă, după cum El însuşi ştie şi calmează tulburarea lui. Fără de 
Hristos, conducătorul cel ceresc, este oricui imposibil să traverseze ma¬ 
rca cea rea a puterilor întunericului şi furtuna ispitelor amare. Pentru 
că zice (Psalmistul) : «Ei se urcau pinâ la ceruri şi se coborau pînă în 
adîncuri» (Ps. 106, 26). Dar El, Cel Care a mers pe valurile deslănţui- 
te, ştie să conducă (pe oameni) prin ispite şi lupte. Pentru că s-a scris : 
«Ei însuşi fiind ispitit, poate si celor ce se ispitesc să le ajute» (Evr. 
2, 18). 

8. Se cuvine, deci, ca sufletele noastre să se schimbe şi să treacă 
de la starea actuală la alta, la o stare divină, şi din vechi, amare şi 
necredincioase să devină noi, bune şi credincioase. Făcîndu-se aşa, vor 
fi restabilite în împărăţia cerurilor. Fericitul Pavel, referindu-se la con¬ 
vertirea şi la «prinderea» lui de către Domnul, scrie acestea : «Eu ur¬ 
măresc (îndreptarea), că doar o voi prinde», «întrudt şi eu am fost prins 
de Hristos» (Filip. 3, 12). Dar, cum a fost prins de Dumnezeu ? După 
cum un tiran, răpind robi, în cele din urmă el însuşi este prins de 
adevăratul împărat, tot aşa şi Pavel, aflîndu-se sub influenţa duhului 
tiranic al păcatului, prigonea şi despuia Biserica. Dar, pe cînd făcea 
aceasta din zel faţă de Dumnezeu, însă fără să cunoască (tainele lui 
Dumnezeu) (Rom. 10, 2), crezînd că luptă pentru adevăr, Domnul nu 
l-a trecut cu vederea ci, din contră, «l-a prins». împăratul cel adevărat 
şi ceresc, l-a învăluit cu o lumină strălucitoare şi de negrăit, l-a în¬ 
vrednicit să audă glasul Său, l-a pălmuit ca pe un rob şi l-a eliberat. 

Iată bunătatea Domnului, iată cum poate să schimbe şi să resta¬ 
bilească sufletele împleticite în păcat şi devenite sălbatice ; iată cum, 
într-o clipă le mută către bunătatea şi pacea Sa. 

9. Pentru că la Dumnezeu toate sînt cu putinţă (Marcu 10, 27). 
Acest lucru s-a arătat şi în cazul tîlharului, care, arătînd credinţă, s-a 
transformat într-o clipă şi a fost aşezat în paradis (Luca 23, 43). (De 
altfel), pentru aceasta a venit Domnul, ca să schimbe şi să recreeze 
sufletele noastre, pentru a le face, după cum s-a scris «părtaşe la firea 

divină » (II Petru 1, 4); pentru a da sufletului nostru un suflet ceresc, 
adică pe Duhul Dumnezeirii, care ne conduce spre toată virtutea, pen¬ 
tru ca să putem trăi viaţa veşnică. 

Se cuvine, deci, ca noi să credem cu toată inima în promisiunile 
Sale cele de negrăit, pentru că vrednic de crezare este Cel ce le-a 
făcut. 

Se cuvine să iubim pe Domnul, să ne silim a împlini în tot chipul 
poruncile Lui şi să-L rugăm neîncetat să ne trimită întru totul pe Du¬ 
hul promis, pentru ca sufletele noastre să obţină viaţa, încă pe cînd 
sîntem în trup. Pentru că dacă sufletul nu primeşte în această lume, 
datorită credinţei şi rugăciunii stăruitoare, sfinţirea Duhului, nu se face 
părtaş la natura divină şi nu se amestecă cu harul cel care îl face ca¬ 
pabil să împlinească toate poruncile fără reproş, nu poate fi socotit 
demn pentru împărăţia cerurilor. Acest lucru bun, pe care de-1 va cîş- 
tiga cineva aici (pe pămînt), va fi în ziua aceea pentru el, viaţa cea de 
la Tatăl, de la Fiul şi de la Sfîntul Duh, în veci. Amin. 

OMILIA A XLV-A 

Nici un meşteşug şi nici o bogăţie din lumea aceasta nu poate vin¬ 
deca pe om, afară numai de arătarea lui Hristos. Omilia aceasta mai 
arată marea înrudire dintre om şi Dumnezeu. 

1. Cel ce a ales viaţa solitară trebuie să considere toate lucrurile 
din această lume, ca neprivindu-1 şi străine de el. Pentru că acela care 
urmează cu adevărat crucea lui Hristos, renunţă la toate, ba chiar şi la 
viaţa sa (Luca 14, 26) şi are mintea sa aţintită spre iubirea lui Hristos ; 
(un astfel de om) preferă pe Domnul faţă de părinţi, fraţi, soţie, copii, 
rude, prieteni şi averi. Acest fapt l-a spus Domnul cînd a zis «Cel ce 
nu lasă pe tatăl său şi pe mama sa, pe fraţii şi pe soţia sa, pe copii şi 
averile sale şi nu-Mi urmează Mie, nu este vrednic de Mine» (Matei 
10, 37 ; Luca 14, 26). (Şi, pe bună dreptate), pentru că în nimeni altul, 
(afară de El), oamenii nu-şi află mîntuirea şi repaosul (Fapte 4, 12), 
precum am zis mai înainte. 

Intr-adevăr, cîţi împăraţi au ieşit din neamul lui Avraam şi au 
domnit peste tot pămîntul, mîndri de puterea lor împărătească ? Niciunul 
însă, dintre ei cu toată puterea sa n-a putut să cunoască răutatea care a 
intrat în suflet din cauza încălcării poruncii de către primul om, acea rău¬ 
tate (care într-atît) l-a întunecat, îneît să nu mai cunoască schimbarea 
(survenită în el), (să nu mai cunoască) faptul, că mai înainte, mintea era 
curată şi vedea pe Stăpînul său întru slavă, în timp ce acum ea este 
îmbrăcată cu ruşine din cauza căderii (în păcat) ; că ochii inimii sale 

au orbit, în aşa fel că nu mai vede acea slavă pe care o vedea Adam, 
părintele nostru, înainte de călcarea poruncii. 

2. In lume au fost diferiţi înţelepţi. Unii dintre ei au arătat des¬ 
toinicia în filozofie, s-au ocupat cu sofistica şi au fost admiraţi (de 
oameni) ; alţii au arătat îndemînare retorică, iar alţii, ajungînd grămă¬ 
tici (oameni învăţaţi) şi poeţi, au scris istorii după (toate) regulile. Au 
fost apoi, diferiţi artişti, care au exercitat artele profane. Unii dintre 
ei au sculptat în lemn păsări şi peşti şi chipuri de oameni şi s-au 
străduit să arate în aceste (lucrări măiestria lor. Alţii au încer¬ 
cat să toarne în bronz statui cu chip de om sau de alte (vietăţi). Alţii 
au ridicat clădiri foarte mari şi foarte frumoase. Alţii au scormonit 
pămîntul pentru a scoate din el argintul şi aurul cel trecător. Alţii (au 
scormonit pămîntul pentru a aduce la suprafaţă) pietrele preţioase. 
Alţii au avut frumuseţea trupească şi s-au mîndrit cu frumuseţea chi¬ 
pului lor, sau mai degrabă au fost amăgiţi de satan şi au căzut în pă¬ 
cat. Toţi aceşti artişti, pe care i-am pomenit mai înainte, erau stăpîniţi 
de şarpele care locuieşte înlăuntrul lor, dar necunoscînd păcatul care 
locuia în ei, s-au făcut prizonieri şi sclavi ai puterii celei viclene, şi nu 
au cîştigat nici un folos din ştiinţa şi arta lor. 

3. Lumea, cu toată diversitatea ei, se aseamănă unui om bogat, care 
are case mari şi strălucitoare, aur şi argint, averi multe şi o mulţime 
de servitori, însă copleşit de boli şi de suferinţe. Toate rudele sale stau 
în jurul său, dar sînt neputincioase să-l scape de boală, cu toată bogă¬ 
ţia lui. Nici un efort al celor din această viaţă, nici fraţii, nici bogăţia, 
nici curajul, nimic dintre cele ce am pomenit mai înainte, nu pot să 
scoată sufletul afundat în păcat, şi care nu poate să mai vadă clar. Numai 
arătarea lui Hristos poate să curăţească sufletul şi trupul. De aceea, 
lăsînd la o parte toată grija (acestei) vieţi, să ne dedicăm Domnului şi 
să strigăm către El ziua şi noaptea. Pentru că cu cît lumea aceasta vă¬ 
zută şi odihna din ea, par să mîngîie trupul, cu atît mai mult aţîţă pa¬ 
timile sufletului şi sporesc mizeria lui. 

4. Un bărbat înţelept, vrînd să se îngrijească de sufletul său, s-a 
străduit să încerce tot ce există în lumea aceasta, pentru ca să afle un 
(oarecare) folos. S-a dus la împăraţi, la cei puternici şi la demnitari, dar 
n-a aflat nici un leac cu care să-şi vindece sufletul. Multă vreme a ză¬ 
bovit printre ei, dar nu s-a folosit cu nimic. S-a dus, apoi, la înţelepţii 
lumii şi la retori, dar în acelaşi chip i-a părăsit şi pe aceştia, fără să 
aibă vreun folos. A trecut pe la pictori, pe la cei ce extrag aurul şi ar¬ 
gintul din pămînt, pe la toţi meşteşugarii, dar n-a putut să afle nici o 
tămăduire pentru ranele sale. în cele din urmă, părăsindu-le pe toate 
acestea, s-a îndreptat către Dumnezeu, Care vindecă suferinţele şi bo- 

Iile sufletului. Şi, pe cînd se cerceta pe sine şi gîndea la acestea, a aflat 
că mintea lui era încă furată de acele lucruri pe care le părăsise şi pe 
care le ura. 

5. Dacă, în (această) lume, o femeie bogată, avînd multe averi şi 
o casă strălucitoare, este lipsită de protecţie, atunci mulţi vin ca s-o 
vatăme şi să-i pustiiască casa. Neputînd să suporte o astfel de ocară, 
începe a căuta un bărbat puternic, educat şi capabil în toate. Aflînd 
un astfel de bărbat, cu preţul a multe osteneli, ea se bucură şi vede în 
el un zid puternic ; tot aşa şi sufletul, după călcarea poruncii, a fost 
mult chinuit de puterea protivnică. Din cauză că a încălcat porunca, a 
ajuns în mare singurătate, văduv şi părăsit de Mirele cel ceresc, şi 
jocul puterilor protivnice. Acestea l-au scos din minţi şi au tocit în¬ 
clinarea lui spre cele cereşti, îneît el nu mai vede cele ce i-au făcut 
şi crede că aşa a fost de la început. în cele din urmă, însă, a devenit 
conştient de izolarea şi singurătatea sa, a suspinat înaintea lui Dumne¬ 
zeu şi a aflat viaţa şi mîntuirea. De ce ? Pentru că a venit la Cel înru¬ 
dit cu el, pentru că nu este nici o familiaritate mai folositoare decît 
aceea a sufletului cu Dumnezeu şi a lui Dumnezeu cu sufletul. 

Intr-adevăr, Dumnezeu a creat diferite specii de păsări : unele îşi 
fac cuibul pe pămînt şi tot pe pămînt îşi află hrana şi odihna ; pentru 
altele a dispus să-şi facă cuibul sub apă, şi din apă să se hrănească. A 
creat, de asemenea, două lumi : lumea de sus, pentru duhurile sluji¬ 
toare, cărora a poruncit să-şi ducă viaţa acolo, şi lumea de jos, pentru 
oameni, (care trăiesc) sub această atmosferă. El a creat cerul şi pămîn- 
tul, soarele şi luna, apele, pomii fructiferi şi fiinţele vii de tot felul. 
Dar, Dumnezeu, în nici una din aceste creaturi nu-Şi află odihna. Cre¬ 
aţia întreagă este în stăpînirea Lui, însă în nici una din aceste (crea¬ 
turi) nu şi-a aşezat tronul Său şi pe nici una n-a învrednicit-o de co¬ 
muniunea cu El, ci numai în om a binevoit, cu acesta a intrat în co¬ 
muniune şi S-a odihnit în El. Vezi, acum, (în ce constă şi unde duce) 
înrudirea lui Dumnezeu cu omul şi a omului cu Dumnezeu ? (Iată) su¬ 
fletul cel cuminte şi înţelept, trecînd (cu vederea) toate creaturile, n-a 
găsit odihnă decît în Domnul, iar Domnul în nici una (dintre creaturi) 
n-a binevoit, decît numai în om. 

6. Dacă îţi îndrepţi privirea spre soare, vezi discul lui pe cer, însă 
lumina, razele şi strălucirea lui le vezi întoarse şi purtîndu-se spre pă¬ 
mînt. Tot aşa şi Domnul, stînd de-a dreapta Tatălui, mai presus de ori¬ 
ce Putere şi Stăpînire (Efes. 1, 21), are ochiul Său fixat spre inimile 
oamenilor, care sînt pe pămînt, pentru a ridica acolo unde este El, pe 
cei care aşteaptă ajutorul Său, după cum El (însuşi) a zis : «Acolo unde 
voi fi Eu, va fi şi slujitorul Meu» (Ioan 12, 26). Şi Pavel, de asemenea : 

«Împreună cu El ne-a sculat şi împreună ne-a aşezat de-a dreapta (Ta¬ 
tălui), întru cele cereşti » (Efes. 2, 6). Multe animale lipsite de raţiune 
sînt mai înţelepte decît noi, pentru că fiecare dintre ele stau alături de 
cele de-o fire cu ele : cele sălbatice stau cu cele sălbatice şi oile stau lingă 
oi. Tu, însă, în loc să te duci către rudenia ta din cer, care este Dom¬ 
nul, te laşi pradă cugetelor celui rău, te faci ajutor al păcatului, te ri¬ 
dici cu război împotriva ta şi devii pradă a duşmanului, care, prinzîn- 
du-te, te sfîşie precum sfîşie vulturul o pasăre, precum si'îşie lupul o 
oaie sau după cum un copil, întinzîndu-şi, din neştiinţă mina către şar¬ 
pe, moare de muşcătura lui. Toate aceste imagini îşi au corespondent 
în domeniul spiritual. 

7. După cum o tînără, logodită cu un bărbat, oricîte daruri ar primi 
(de la el) înainte de însoţire — fie ele bijuterii, haine sau odoare pre¬ 
ţioase — nu-şi găseşte mulţumirea pînă ce vine vremea nunţii şi a în¬ 
soţirii, tot aşa şi sufletul, logodindu-se Mirelui ceresc şi primind de la 
El arvuna Duhului, adică darul vindecărilor, al cunoaşterii şi descope¬ 
ririi (celor ascunse), nu-şi găseşte mulţumirea pînă ce nu obţine comu¬ 
niunea deplină, adică iubirea, care, neschimbătoare fiind şi netrecătoa¬ 
re, face nepătimaşi şi statornici pe cei care o doresc. Aşa cum un prunc, 
îmbrăcat în veşminte preţioase şi perle, cînd îi este foame, nu se uită 
la podoabele sale, ci le dispreţuieşte şi nu gîndeşte decît la sînul de 
unde-i vine laptele, aceeaşi atitudine (de preţuire) să ai şi tu faţă de 
darurile spirituale ale lui Dumnezeu. Lui (se cuvine) slava, în veci. 
Amin. 


OMILIA A XLVI-A 

Despre deosebirea dintre Cuvîntul lui Dumnezeu şi cuvîntul lumii, 
dintre fiii lui Dumnezeu şi fiii lumii. 

1. Cuvîntul lui Dumnezeu este Dumnezeu, iar cuvîntul lumii este 
lume. Este o mare deosebire şi distanţă între Cuvîntul lui Dumnezeu 
şi cuvîntul lumii, între fiii lui Dumnezeu şi fiii lumii. Pentru că ori¬ 
ce făptură seamănă cu părinţii săi. Deci, dacă făptura Duhului vrea 
să asculte de cuvîntul lumii, (se leagă) de lucrurile pămînteşti şi de sla¬ 
va acestui veac, moare şi se pierde, neputînd să afle adevărata odihnă 
a vieţii. Pentru că odihna sa se află întru cele din care s-a născut. Cel 
ce este preocupat de grijile vieţii şi înlănţuit de legături pămînteşti, 
este, aşa cum zice Domnul, sufocat şi devine neroditor faţă de Cuvîn¬ 
tul lui Dumnezeu. Tot aşa şi cel ce este dominat de pornirile trupeşti, 
adică omul de lume, dacă vrea să asculte Cuvîntul lui Dumnezeu, se 
sufocă şi seamănă cu un om fără raţiune (Matei 13, 22 ş.u.). într-adevăr, 
cei obişnuiţi cu amăgirile răutăţii, atunci cînd aud (vorbindu-se) des- 

pre Dumnezeu, se simt incomodaţi ca de o convorbire plictisitoare şi 
mintea lor este prinsă de dezgust. 

2. De altfel, spune şi Pavel : *Omul firesc nu primeşte pe cele ale 
Duhului (lui Dumnezeu), că pentru el sînt o nebunie » (I Cor. 2, 14). Şi 
profetul zice : «Cuvîntul lui Dumnezeu s-a făcut pentru ei ca o vărsă¬ 
tură » (Isaia 28, 18). Vezi deci, că nu este posibil să trăiască cineva alt¬ 
fel decît numai conform cuvîntului din care s-a născut. 

Dar, se poate vorbi despre aceasta şi în alt fel. Dacă omul trupesc 
se hotărăşte să se schimbe, mai întîi el moare şi încetează să mai dea 
roadele vieţii sale rele de mai înainte. După cum un om, fiind cuprins 
de boală şi de febră, îşi întinde trupul pe pat şi nu poate săvîrşi nimic 
din lucrurile de pe pămînt, totuşi, cu mintea nu are odihnă, se gîndeş- 
te la treburile sale, la doctor şi trimite la el pe prietenii săi ; tot aşa şi 
sufletul, după călcarea poruncii, se află bolind de boala patimilor şi în- 
tr-o stare de lîncezeală. Dar, de îndată ce se apropie de Domnul şi ara¬ 
tă credinţă în El, obţine ajutorul Lui. Cînd renunţă la viaţa lui cea rea 
de mai înainte, nu poate să săvîrşească cu adevărat lucrările vieţii, dar 
poate să se îngrijească mai mult de viaţa sa, să implore pe Domnul şi 
să caute pe doctorul cel adevărat. 

3. Nu este adevărat ceea ce afirmă unii, seduşi de învăţături gre¬ 
şite, că omul a murit odată pentru totdeauna şi că nu mai poate săvîrşi 
nimic bun. Intr-adevăr, chiar dacă un prunc nu poate să facă nimic 
singur, nici măcar să meargă pe picioarele sale, la mama sa, totuşi el se 
rostogoleşte, strigă şi plînge, căutînd-o. Iar mama, văzînd că o caută 
cu stăruinţă şi o strigă, se bucură şi i se face milă de el. Şi pentru că 
pruncul nu poate să vină către ea, atunci mama, copleşită de multa lui 
căutare şi de iubire faţă de prunc, îl ia în braţe, îl mîngîie şi îl hră¬ 
neşte cu multă dragoste. La fel face şi Dumnezeu, iubitorul de oameni, 
cu sufletul care vine către El şi îl doreşte mult. Chiar şi mai mult, îm¬ 
pins de iubire şi de bunătate, care este proprie firii Sale, se alipeşte 
de mintea acestuia, devine un «Duh» cu ea, aşa cum spune Apostolul 
(I Cor. 6, 17). 

într-adevăr, dacă sufletul se alipeşte de Domnul şi dacă Domnul, 
mişcat de mila şi iubirea Sa, vine şi se lipeşte de el, dacă mintea ră- 
mîne. neîncetat în harul Domnului, atunci sufletul şi Domnul rămîn un 
singur Duh, o amestecare şi un cuget. Trupul său rătăceşte pe pămînt, 
dar cugetul său vieţuieşte deja, cu totul, în Ierusalimul cel ceresc, este 
ridicat pînă la al treilea cer (I Cor. 12, 2), şi strîns alipit de Domnul, 
Ii slujeşte. 

4. Şi El, stînd pe tronul majestăţii Sale, întru cele înalte, în ceta¬ 
tea cea cerească, este în întregime alături de suflet, în trupul său. 

Pentru că El a aşezat chipul Său, sus, în Ierusalim, cetatea celor sfinţi şi 
a pus Chipul Său, (chipul) luminii inefabile a Dumnezeirii în trupul 
său. El însuşi slujeşte sufletul în cetatea trupului său, în timp ce sufle¬ 
tul îl slujeşte în cetatea cea cerească. El este moştenirea sufletului în 
cer, iar sufletul este moştenirea Lui pe pămînt. Domnul, deci, este moş¬ 
tenirea sufletului şi sufletul este moştenirea lui Dumnezeu. 

Mintea şi cugetul celor păcătoşi, care trăiesc în întuneric, poate 
să se depărteze de trup şi să călătorească departe ; într-o clipă să ajun¬ 
gă în timpuri îndepărtate şi, în timp ce trupul rămîne la locul său, 
poate să se afle în altă ţară, alături de iubitul sau iubita lui, şi să se 
vadă trăind lîngă ei. Deci, dacă sufletul celui păcătos este atît de uşor 
şi înaripat, încît mintea Lui nu este împiedicată de depărtarea dintre 
locuri, cu cît mai mult sufletul de pe care a fost luat vălul întuneri¬ 
cului de puterea Duhului Sfînt, ai cărui ochi au fost luminaţi de lumi¬ 
na cea de sus, care este în întregime eliberat de patimile cele necinsti¬ 
toare, şi a devenit curat prin efectul harului, poate să slujească întru 
totul Domnului, în cer, şi poate să-I slujească întru totul în trup. Cu¬ 
getul său intim atît se lăţeşte, încît este pretutindeni şi (este capabil) 
să slujească lui Hristos, acolo unde vrea şi cînd vrea. 

5. Apostolul spune : «Ca să puteţi înţelege, împreună cu toţi sfin¬ 
ţii, care este lărgimea, lungimea, înălţimea şi adîncimea şi să cunoaş¬ 
teţi iubirea lui Hristos, cea mai presus de conştiinţă, ca să vă umpleţi 
de toată plinătatea lui Dumnezeu » (Efes. 3, 18—19). Priveşte tainele 
cele de negrăit ale sufletului, de pe care Domnul a ridicat vălul întu¬ 
nericului, pe care îl descoperă şi căruia i se descoperă ! Cum lăţeşte 
şi întinde gîndurile minţii lui, pînă la lungimea, lăţimea, adîncurile şi 
înălţimea a toată creaţia, văzută şi nevăzută. Pentru că sufletul este 
un lucru cu adevărat minunat şi divin ! Cînd l-a făcut Dumnezeu, n-a 
introdus în natura lui nici o răutate, ci după chipul virtuţilor Duhului 
l-a făcut (Gen. 1, 26—27). A pus în el legile virtuţilor : discernămîntul, 
cunoştinţa, prudenţa, credinţa, iubirea şi pe celelalte virtuţi, după chi¬ 
pul Duhului. 

6. încă şi acum Domnul i se descopere şi este aflat (de el) prin 
cunoaştere, prudenţă, iubire şi credinţă. (Pentru că Domnul) a pus în 
el raţiune şi cugete, voinţă, l-a dăruit cu multă sensibilitate şi l-a fă¬ 
cut foarte mobil, înaripat şi neobosit. I-a dat puterea de a veni şi a se 
duce într-o clipă şi de a-L servi cu gîndurile sale, acolo unde vrea Du¬ 
hul. Intr-un cuvînt, în aşa chip l-a făcut, încît să fie mireasa şi păr¬ 
taşa Lui, ca să se amestece cu el şi să devină un singur Duh cu El, 
după cum s-a zis : «Iar cel ce se alipeşte de Domnul este un Duh cu 
El» (I Cor. 6, 17). Lui (se cuvine) slava, în vecii vecilor. Amin. 

OMILIA A XLVII-A 

Interpretarea alegorică a celor întîmplate pe vremea Legii (vechi). 

1. Slava care a strălucit pe faţa lui Moise era o prefigurare a sla¬ 
vei celei adevărate. Atunci, iudeii nu puteau privi la faţa lui Moise 
(Exod 34, 35), acum însă, creştinii primesc în sufletele lor această sla¬ 
vă luminoasă, iar întunericul, neputînd suporta strălucirea luminii, fuge 
orbit. (Atunci), aceia erau arătaţi ca popor al lui Dumnezeu printr-o 
tăiere împrejur (exterioară) (Fac. 17, 10), acum însă, poporul lui Dum¬ 
nezeu are semnul tăierii împrejur în inimă (Rom. 2, 29); o sabie ce¬ 
rească taie ceea ce este de prisos în suflet, adică urîciunea păcatului. 
La aceia era un botez care sfinţea trupul; la noi este un botez al Du¬ 
hului şi al focului. Acest (botez) l-a vestit Ioan, (cînd a zis) : «El vă va 
boteza cu Duh Sfînt şi cu foc» (Matei 3, 11). 

2. Atunci era un cort interior şi altul exterior. «în (cortul) cel 
dinţii intrau totdeauna preoţii, săvîrşind slujbele dumnezeieşti, in cel 
de al doilea, insă, numai arhiereul, o dată pe an şi nu fără de sînge» 
(Evr. 9, 6—7 ; Lev. 16, 2—29). Prin aceasta Duhul Sfînt arăta că dru¬ 
mul spre (sfînta) sfintelor nu era încă deschis (Evr. 9, 8). Acum, însă, 
cei vrednici intră în cortul cel nefăcut de mînă (Rom. 9, 11), în care 
Hristos a intrat înaintea noastră ca un înaintemergător. In lege s-a 
scris ca preotul să ia doi porumbei, să jertfească unul, iar pe cel viu 
să-l stropească cu sîngele celui jertfit şi (să fie lăsat) să zboare liber 
(Lev. 1, 14 ş.u.). Faptul acesta era o preînchipuire şi o umbră a ade¬ 
vărului. Pentru că Hristos a fost jertfit şi stropiţi fiind noi cu sîngele 
Său, ne-a dat aripile Duhului Sfînt, pentru ca să putem zbura fără în¬ 
cetare spre (locurile superioare) ale Dumnezeirii. 

3. Acelora li s-a dat Legea scrisă pe table de piatră ; nouă ni s-au 
dat Legile cele duhovniceşti, scrise pe (tablele) de carne ale inimii (II Cor. 
3, 3). Pentru că zice (Domnul) : « Voi pune Legea Mea înlăuntrul lor şi 
pe inimile lor o voi scrie » (Ier. 31, 33). Toate acele lucruri (vechi) 
au fost trecătoare şi destinate abrogării, dar acum toate (poruncile lui 
Dumnezeu) se împlinesc cu adevărat înlăuntrul omului; înlăuntru este 
(scris) Testamentul, (înlăuntru se dau luptele). Iar «toate cîte s-au scris 
acelora, s-au scris ca preinchipuiri ale viitorului, şi s-au scris spre po- 
vâţuirea noastră» (I Cor. 10, 11). Dumnezeu i-a spus mai înainte lui 
Avraam cele ce i se vor întîmpla, (zicînd) : «Urmaşii tăi vor pribegi în 
pămînt străin, unde vor fi robiţi şi apăsaţi petru sute de ani» (Gen. 15, 
13). Această (profeţie) trasa imaginea unei umbre. Intr-adevăr, poporul 
(evreu) a fost robit de egipteni şi dus în ţară străină, unde a trudit la 

>1 lucrarea lutului, făcînd oărămizi (Exod. 2, 23). Faraon a pus peste ei 

supraveghetori, pentru ca să-i constrîngă la muncă forţată. Dar cînd 
fiii lui Israel au suspinat către Dumnezeu, de la munca lor (Exod 2, 
23), atunci numaidecît i-a cercetat prin Moise. Şi după ce i-a lovit pe 
egipteni cu numeroase plăgi, i-a scos (pe evrei) din Egipt în luna flori¬ 
lor, cînd dulcea primăvară începe să se arate şi cînd iarna cea tristă 
dispare. 

4. Şi a zis Dumnezeu lui Moise : Să ia fiecare cîte un miel fără 
meteahnă, să-l junghie şi să ungă uşorii şi pragurile uşilor, pentru ca 
să nu-i atingă pe ei, cel ce a nimicit pe primii-născuţi ai egiptenilor 
(Exod 12, 3—4). îngerul trimis vedea de departe semnul sîngelui şi se 
retrăgea, dar intra în casele ce n-aveau acest semn şi ucidea pe întîii 
lor născuţi. (Exod 12, 29). De asemenea, (Dumnezeu) a poruncit să dis¬ 
pară aluatul din orice casă şi mîncînd mielul jertfit cu azime şi ierburi 
amare (Exod 12, 8—15), să aibă mijlocul încins, sandale în picioare şi 
baston în mîini (Exod 12, 11). Le-a mai poruncit să mănînce seara, în 
grabă, Paştile Domnului, şi de a nu rupe niciunul din oasele mielului 
(Exod 12, 6, 11, 46). 

5. I-a scos cu aur şi argint, pentru că poruncise ca fiecare (dintre 
evrei) să împrumute de la vecinul său egiptean obiecte de aur şi de 
argint (Exod 12, 35). Deci, au ieşit din Egipt, pe cînd egiptenii îşi în- 
mormîntau pe întîii lor născuţi. Unii se bucurau că sînt eliberaţi de 
trista robie, pe cînd alţii erau trişti şi îndureraţi de pierderea copiilor. 
Iată de ce a zis Moise : Este noaptea în care, aşa cum a promis Dumne¬ 
zeu, ne-a eliberat pe noi. Toate acestea sînt taina sufletului, care (pre- 
închipuiau cele rînduite pentru sufletul) cel răscumpărat prin venirea 
lui Hristos. Israel înseamnă : mintea care vede pe Dumnezeu. (Prin ve¬ 
nirea lui Hristos, mintea) se eliberează din robia întunericului şi a du¬ 
hurilor egiptene. 

6. Pentru că, pe cînd s-a arătat neascultător, omul a murit de o 
moarte cumplită şi peste el a venit blestemul. (Spunea Dumnezeu lui 
Adam) : «Spini şi pălmidă iţi va rodi pămîntul» (Gen. 3, 14) şi : «Cînd 
vei lucra pămîntul, acela nu-ţi va mai da roadele sale » (Gen. 4, 12). (Şi, 
într-adevăr), spinii şi pălămida au odrăslit şi s-au înmulţit în pămîntul 
inimii lui, duşmanii l-au dezbrăcat, prin înşelăciune, de slava sa şi l-au 
îmbrăcat în ruşine. I-au luat lumina şi l-au îmbrăcat cu întunericul ; 
i-au scos sufletul, i-au răvăşit şi împrăştiat gîndurile, au coborît mintea 
lui din înălţime şi s-a făcut Israel (cel spiritual, sufletul), rob al lui 
Faraon cel adevărat. Şi au pus peste el ca supraveghetori pe duhurile 
cele viclene, care îl forţau să facă, fie că el voia ori nu, faptele cele 
rele, faptele lutului şi ale cărămizii. îndepărtând de la el cugetul cel ce¬ 
resc, l-au împins spre lucruri materiale, pămînteşti, mocirloase şi rele, 

către gînduri, reflexiuni şi cugete zadarnice. Căzînd, deci, din înălţimea 
lui, omul a aflat o împărăţie care îl ura, şi stăpîni amarnici care-1 con- 
strîngeau să construiască cetăţi ale păcatelor şi viciilor. 

7. Dacă sufletul suspină şi strigă către Dumnezeu, El îi trimite pe 
Moise cel spiritual care-1 eliberează din robia (duhurilor) egiptene. însă, 
mai întîi se cuvine ca (sufletul) să geamă şi să strige ; (după aceea) în¬ 
cepe izbăvirea. Şi el este izbăvit în vremea florilor celor noi, în vremea 
plîngerii (celei duhovniceşti), cînd solul sufletului poate să odrăslească 
frumoasele şi înfloritoarele ramuri ale dreptăţii, cînd dispar furtunile 
cele năpraznice ale sumbrei neştiinţe şi marea învirtoşare (a sufletu¬ 
lui), adusă de faptele cele ruşinoase şi de păcate. Atunci Domnul po¬ 
runceşte să se îndepărteze din orice casă aluatul cel vechi, (adică) să 
îndepărteze pe cît posibil, gîndurile cele viclene şi murdare şi faptele 
(cele rele) ale omului celui vechi şi stricat. 

8. Mielul trebuia junghiat şi sacrificat, iar cu sîngele lui se un¬ 
geau (uşorii) uşilor (Exod 12, 6—7). Hristos, de asemenea, Mielul cel 
adevărat, bun şi imaculat, a fost junghiat şi cu sîngele Lui au fost unşi 
uşorii inimii, pentru ca sîngele lui Hristos, cel vărsat pe cruce, 'să fie 
sufletului spre viaţă şi mîntuire ; şi într-adevăr, sîngele Mielului cel 
neprihănit este pentru demonii egipteni întristare şi moarte, dar pen¬ 
tru suflet este bucurie şi veselie. 

Mai departe Domnul porunceşte ca după ce (iudeii) ung uşorii 
(porţii casei), spre seară să mănînce mielul şi azimile, cu ierburi amare, 
avînd mijlocul încins, încălţăminte în picioare şi un toiag în mînă 
(Exod 12, 8—11). (Tot aşa şi) sufletul, dacă nu este mai dinainte pre¬ 
gătit cu fapte bune, pe cît îi este cu putinţă, nu-i este permis să mă¬ 
nînce din miel. Şi dacă, (atunci), mielul era plăcut, iar azimele gustoa¬ 
se, ierburile erau amare şi tari, (tot aşa acum) sufletul gustă din miel 
şi din azimele cele plăcute cu mult necaz şi amărăciune, păcatul care 
se află în el aducîndu-i necazul acesta. 

9. Spre seară, zicea (Domnul), «să fie mîncat mielul » (Exod 12, 6). 
Seara este un timp intermediar între lumină şi întuneric ; sufletul, de 
asemenea, fiind aproape de izbăvirea sa, este într-o situaţie intermedi¬ 
ară între lumină şi întuneric, totuşi, puterea divină îl asistă şi împie¬ 
dică întunericul să părtundă în el şi să-l devoreze. 

Şi după cum (atunci) Moise a zis : «Aceasta este noaptea promi¬ 
siunii lui Dumnezeu», la fel şi Hrisitos, (la vremea Sa), dîndu-I-se cartea 
în sinagoagă, — precum s-a scris (în Evanghelie) —• a vestit anul plăcut 
Domnului şi ziua izbăvirii (Luca 4, 19). Intr-o parte (se vorbeşte despre) 
noaptea răzbunării, în altă parte despre ziua izbăvirii. Şi pe bună drep¬ 
tate, pentru că toate cele (precedente) erau imagine şi umbră a adevă- 

rului şi prefigurau în chip tainic adevărata mîntuire a sufletului, care 
(suflet) era înlănţuit de păcat, ţinut în chip tain te închis într-o groapă 
adîncă, blocat de porţi de aramă şi în imposibilitatea de a fi izbăvit fără 
mîntuirea lui Hristos. 

10. (Hristos) scoate sufletul din Egipt şi din robia (puterilor celor 
viclene) după ce întîii născuţi ai acestora sînt ucişi la ieşire. Acum o 
parte a puterii adevăratului Faraon se năruie, iar egiptenii sînt cu¬ 
prinşi de durere. Ei gem şi suspină din cauza mîntuirii prizonieru¬ 
lui lor. 

Dumnezeu poruncea (atunci iudeilor) să împrumute de la egipteni 
obiecte de aur şi argint şi luîndu-le să plece (Exod 12, 36). (Aceasta sim¬ 
bolizează faptul) că sufletul, părăsind întunericul, duce cu sine obiecte 
de aur şi argint, adică gîndurile cele bune, de 7 ori purificate prin foc 
(Ps. 11, 7), cu care slujeşte pe Dumnezeu şi în care se odihneşte Dum¬ 
nezeu. Pentru că demonii, vecinii săi, răzleţiseră şi luaseră în stăpînire 
gîndurile lui. Fericit este sufletul care a fost eliberat de întuneric! 
Vai, însă, de sufletul care nu suspină şi nu strigă după Cel ce poate să-l 
izbăvească de acei supraveghetori groaznici şi cruzi. 

11. După ce au săvîrşit Paştile, fiii lui Israel au plecat. Sufletul (de 
asemenea), după ce primeşte viaţa Duhului Sfînt, după ce gustă din 
Miel, este uns cu sîngele Său şi mănîncă pîinea cea adevărată, pe Cu- 
vîntul cel viu. 

înaintea acelora mergea, păzindu-i, un stâlp de foc şi un nor (Exod 
13, 21) ; pe aceştia, Duhul Sfînt îi apără şi susţine, răcorind şi conducînd, 
în chip sensibil, sufletul. Cînd Faraon şi egiptenii au observat că po¬ 
porul fugise şi că erau lipsiţi de slujba lor — după uciderea întîilor 
născuţi — au pornit să-i urmărească. (Faraon) a poruncit să se pre¬ 
gătească în grabă carele lui' de luptă şi a pornit după ei, împreună cu 
tot poporul, ca să-i nimicească (Exod 14, 5—6). Şi pe cînd era gata să-i 
prindă, un nor s-a aşezat între ei, încît pe unii îi acoperea cu întuneric 
şi-i împiedica, iar pe alţii îi lumina şi-i păzea. (Nu vreau, însă), ca 
depănînd toată istoria să lungesc cuvîntul. Tu, însă, vezi în toate acestea 
cîte o imagine a celor spirituale. 

12. Atunci cînd' sufletul evită (cugetele cele rele), egiptene, şi 
aleargă (către Dumnezeu), puterea divină vine în ajutorul lui şi îl con¬ 
duce spre adevăr. Cînd faraonul cel spiritual, împăratul întunericului 
păcatului, observă că sufletul îi scapă şi fuge din împărăţia sa şi ia cu 
el cugetele care fuseseră în stăpînirea sa. — pe .care 1 acesta (le consi¬ 
deră) bunurile sale — îşi închipuie şi speră,:" nesăbuitul, că iarăşi va 
veni la el. Dar dacă află că sufletul, eu orice preţ fuge de stăpînirea 
lui, şi că o parte din putere i-a fost luată prin uciderea întîilor născuţi 

şi prin zborul gîndurilor, îl urmăreşte cu mai multă îndrăzneală, pentru 
că se teme ca nu cumva sufletul, scăpîndu-i cu desăvîrşire, nu se va 
mai afla nimeni care să facă voia şi lucrarea sa. ll copleşeşte, deci, cu 
necazuri, cu ispite şi cu război nevăzute. Aici (sufletul) este îcărcat, 
dar tot aici se arată şi iubirea faţă de Cel ce l-a scos din Egipt. încer¬ 
carea lui este, într-adevăr, în multe feluri. 

13. (Sufletul) vede puterea vrăjmaşului, care se dezlănţuie asupra 
sa şi care vrea să-l ucidă, dar nu poate. Pentru că Domnul se află între 
el şi duhurile egiptene. Se vede înconjurat de o mare de amărăciuni, 
de necazuri şi de deznădejde, dar nu poate nici să dea înapoi, pentru 
ca vede pe duşmani gata (să-l atace), nici să meargă înainte, pentru că 
(moartea îl pîndeşte) ; necazurile diferite şi cumplite, care îl împresoară, 
îl fac să se gîndească la moarte. Deci, pentru aceasta sufletul cade în 
deznădejde, pentru că poartă în el osînda morţii (II Cor. 1, 9) şi pentru 
că îl înconjoară o mulţime de rele. Dar cînd vede .Dumnezeu că su¬ 
fletul este cuprins de groaza morţii şi că duşmanul este gata să-l 
înghită, atunci îi dă un mic ajutor, îndurîndu-se de el ; îl încearcă, 
totuşi, ca să vadă dacă credinţa sa este puternică şi dacă are iubire faţă 
de El. Pentru că Dumnezeu a rînduit ca drumul care duce la viaţă 
(Matei 7, 14) să fie (presărat) cu necazuri, strîmtorări, încercări şi ispite 
amare, pentru ca, de aici, sufletul să ajungă (la slava fiilor) lui Dum¬ 
nezeu. Deci, cînd sufletul suportă un necaz care-1 copleşeşte şi are 
moartea înaintea ochilor, atunci, «cu mină tare şi cu braţ înalt» (Exod 
14, 34), prin iluminarea Duhului Sfînt, (Dumnezeu) zdrobeşte puterea 
întunericului, iar sufletul trece prin locurile cele înfricoşătoare, stră¬ 
bătând marea întunericului şi a focului mistuitor. 

14. Acestea sînt tainele sufletului, ce se împlinesc cu adevărat în 
omul care Se osteneşte să ajungă la Viaţa promisă şi care, eliberat de 
moarte, primeşte de la Dumnezeu arvuna şi se face părtaş al Duhului 
Sfînt. Apoi, sufletul, izbăvit de duşmani, traversîrud marea cea amară 
cu puterea lui Dumnezeu şi văzînd că pier înaintea ochilor săi duş¬ 
manii, cărora mai înainte le era sclav (Exod 14, 30—31), se bucură cu 
o bucurie de negrăit. Slăvit şi mîngîiat de Dumnezeu, el se odihneşte 
în Domnul. 

Atunci, Duhul, pe care L-a primit, cîntă lui Dumnezeu o cîntare 
nouă, din tobă, adică din trup şi din chitară, adică din corzile spirituale 
ale sufletului şi din gîndurile cele mai elevate cu arcuşul harului divin 
şi înalţă laudă lui Hristos, dătătorului de viaţă. Că, după cum suflul 
care străbate un fluier produce un sunet, (tot aşa şi) Duhul Sfînt cîntă 
prin sfinţi şi prin oamenii cei duhovniceşti şi se roagă lui Dumnezeu 
în curăţia inimii. Slavă celui ce a izbăvit sufletul din robia lui Faraon 

şi a făcut din el tronul său, locuinţa sa, templul său şi mireasa sa cu¬ 
rată, şi care l-a introdus în împărăţia vieţii veşnice, pe eînd era încă 
în acest veac. 

15. în vremea Legii (vechi) erau aduse ca jertfă animalele cele 
necuvîntătoare, dar dacă nu erau junghiate nu erau primite ca ofrande ; 
(tot aşa) şi acum, dacă nu este junghiat păcatul, ofranda nu este ade¬ 
vărată şi primită de Dumnezeu. 

Poporul a vejrit la Mara, unde era un izvor din care izvora apă 
amară, ce nu putea fi băută (Exod 15, 23—25). Atunci Dumnezeu a 
poruncit lui Moise care obosise, să arunce un lemn în apa amară. Cînd 
lemnul a fost aruncat în apă, apa a devenit dulce, şi-a pierdut amără¬ 
ciunea şi s-a făcut bună de băut pentru poporul lui Dumnezeu. Tot 
aşa şi sufletul, care a băut din veninul şarpelui, a devenit amar, s-a 
asemănat firii lui amare şi a devenit păcătos. De aceea, Dumnezeu 
aruncă lemnul vieţii în izvorul amar al inimii şi aceasta se îndulceşte, 
îşi pierde amărăciunea şi se uneşte cu Duhul lui Hristos. In felul acesta 
(firea umană) se face bună, se pune în slujba Domnului şi devine un 
duh purtător de trup. Slavă celui ce schimbă amărăciunea noastră în 
dulceaţa şi bunătatea Duhului. Vai, însă, de cel în care nu s-a aruncat 
lemnul vieţii, pentru că nu poate ajunge la nici o schimbare în bine. 

16. Toiagul lui Moise avea două aspecte (Exod 7, 9) Duşmanilor 
se prezenta ca un şarpe, care muşcă şi ucide, pe cînd israeliţilor, ca 
un toiag (asemenea acelora) pe care se sprijineau. Tot aşa şi lemnul 
cel adevărat al crucii, care este Hristos, este moarte pentru duşmani, 
pentru duhurile răutăţii, dar pentru sufletele noastre este un baston, 
un sprijin puternic şi viaţa, în care ele îşi află odihna. 

Intr-un cuvînt, preînchipuiri şi umbre au fost (cele de demult), ale 
lucrurilor celor adevărate (ale Noului Legămînt). Astfel, cultul cel vechi 
era umbră şi închipuire a cultului actual. Circumciziunea, cortul, chi¬ 
votul, ulciorul, mana, preoţia, tămîierea, spălările şi, într-un cuvînt, 
toate cîte s-au făcut în Israel, în Legea lui Moise şi în timpul profe¬ 
ţilor, pentru acest suflet s-au făcut, care a fost făcut după chipul lui 
Dumnezeu, dar a căzut sub jugul robiei şi în stăpînirea întunericului 
celui amar. 

17. Pentru că, cu acesta Dumnezeu a voit să intre în comuniune, 
pe acesta l-a ales Sieşi ca mireasă a împăratului, pe acesta l-a curăţit 
de întinăciunile sale, l-a spălat de negreala şi ruşinea lui, făcîndu-1 să 
strălucească, l-a readus din moarte la viaţă, l-a vindecat de nanele sale 
şi îndepărtînd duşmănia, l-a dăruit cu pace (Iezechiel 16, 4—14; 
Efes. 2, 14—16). Deşi creatură, el a fost unit ca mireasă cu Fiul Re¬ 
gelui, iar; Dumnezeu, prin propria-I putere, l-a luat cu EI, transfor- 

mindu-1 puţin cîte puţin, pînă ce l-a făcut să crească (pînă) la măsura 
sa. Pentru că, El îl întinde şi îl dilată la nesfîrşit, îl face să crească 
fără măsură, pînă ce devine o mireasă fără pată şi demnă de El. Mai 
întîi îl naşte în el, apoi îl face să crească, pînă ce ajunge la măsura 
desăvîrşită a dragostei Lui. El fiind un Mire perfect, îl ia ca pe o mi¬ 
reasă desăvîrşită în comuniunea cea sfîntă, tainică şi nepătată a nunţii 
şi aşa împărăţeşte cu El în veci, la nesfîrşit. Amin. 

OMILIA A XLVIII-A 

Despre credinţa în Dumnezeu cea adevărată. 

1. Domnul, voind să-şi conducă ucenicii spre o credinţă perfectă, 
a zis în Evanghelie : «Cel ce este credincios în foarte puţin şi în mult 
este credincios; şi cel ce este nedrept în foarte puţin şi în mult este 
nedrept » (Luca 16, 10). Dar în ce constă (acel) puţin şi în ce constă 
(acel) mult ? (Acel) puţin se referă la promisiunile referitoare la acest 
veac, la (bunurile) pe care Domnul a promis să le dea celor ce cred în 
El, ca de exemplu : hrana, îmbrăcămintea, sănătatea, odihna trupului 
şi celelalte. El a poruncit să nu ne îngrijim deloc de toate acestea, ci să 
sperăm cu încredere că El, Domnul, va purta grijă de cei care aleargă 
către El. (Acel) mult se referă la duhurile veşnice şi nestrieăcioase, pe 
care El a făgăduit să le dea celor ce cred în El, celor care se îngrijesc 
neîncetat de ele şi le cer Lui. într-adevăr, El a poruncit : «Căutaţi mai 
întîi împărăţia lui Dumnezeu şi dreptatea Lui şi toate acestea se vor 
adăuga vouă» (Matei 6, 33). Astfel, fiecare este încercat — dacă crede 
(sau nu în cuvîntul lui) Dumnezeu — prin aceste lucruri puţine şi tre¬ 
cătoare ; El a promis că le va da (şi pe acestea), însă, se cade ca noi 
să nu purtăm grijă de ele, ci să ne gîndim doar la lucrurile cele 
veşnice. 

2. Este vădit lucru că cineva are credinţă în lucrurile cele nestri¬ 
căcioase şi caută cu adevărat bunurile veşnice, cînd are o credinţă 
sănătoasă despre lucrurile cele văzute. Se cuvine, deci, ca fiecare dintre 
cei ce ascultă de Cuvîntul adevărului, să se examineze pe sine şi să 
judece — sau să se lase cercetat şi judecat de oamenii duhovniceşti — 
(ca să ştie) în ce fel crede şi în ce fel împlineşte Cuvîntul lui Dumnezeu ; 
(să vadă) dacă (crede) conform Cuvîntului Său, sau dacă nu cumva are 
o părută credinţă şi îndreptare, dacă nu cumva, doar socoaţe că crede. 
Fiecare să se cerceteze dacă este credincios în cele puţine, adică faţă 
de cele trecătoare. Cum (să se examineze) ? Ascultă ! Nu spui tu, că 
crezi, că te vei învrednici (să moşteneşti) împărăţia cerurilor, că te vei 
naşte de sus şi vei deveni fiu al lui Dumnezeu, că vei fi împreună un 

ostenitor al lui Hristos, că vei împărăţi cu El în veci, că te vei desfăta 
(în vederea) luminii celei de negrăit, în veci nenumăraţi şi nesfîrşiţi, 
ca şi Dumnezeu ? De bună seamă, vei zice : da ; doar pentru aceasta 
am părăsit lumea şi m-am afierosit Domnului.: 

3. Examinează-te, (zic şi vezi), de nu cumva te încătuşează încă 
grijile pămînteşti, ca de exemplu marea preocupare pentru hrana şi 
îmbrăcămintea trupului şi celelalte îndeletniciri ; — ca şi cînd tu ar 
trebui să te îngrijeşti de ele şi să ţi le procuri singur — atunci cînd El 
ţi-a poruncit să nu te preocupe grija de acestea. Pentru că, dacă tu 
crezi că vei primi bunurile cele'netrecătoare, care rămîn în veac, cu 
cît mai mult trebuie să crezi că Domnul îţi va dărui bunurile cele pă¬ 
mînteşti şi trecătoare, pe care le dă şi oamenilor nelegiuiţi, animalelor 
sălbatice şi păsărilor? De altfel a şi poruncit să nu ne preocupăm de 
acestea, zicînd : «Nu vă îngrijiţi ce veţi mînca, sau ce veţi bea, sau cu 
ce vă veţi îmbrăca, pentru că pe toate acestea le caută neamurile» 
(Matei 6, 31—32). Dacă tu încă te îngrijeşti de aceste lucruri, şi nu te 
încrezi în întregime în Cuvîntul Său, (să ştii că) încă nu crezi că vei 
dobîndi bunurile cele veşnice, care sînt împărăţia cerurilor, (să ştii) 
că ţi se pare să crezi (în Cuvîntul lui Dumnezeu), atunci cînd nu crezi 
că vei primi (lucrurile) mici şi trecătoare. 

El a mai zis : «Oare nu este sufletul mai valoros decît hrana şi 
trupul decît haina?» (Matei 6, 25). (Te întreb): Crezi tu, oare, că su¬ 
fletul tău a fost vindecat de Hristos de rănile cele veşnice şi de nevin¬ 
decat, de rănile patimilor necinstei ? De altfel, pentru aceasta a şi 
venit Domnul, singurul doctor adevărat, pentru ca să vindece sufletele 
celor credincioşi de patimile cele incurabile şi să le curăţească de mur¬ 
dăria leprei răutăţii. 

4. Îmi vei răspunde : «De bună seamă că cred. Aceasta mă ţine 
şi întru aceasta îmi pun nădejdea». Cunoaşte-te, deci, şi examinează-te : 
nu cumva suferinţele tale trupeşti te duc la doctorii cei pămînteşti, 
ca şi cînd Hristos — în Care ai crezut — n-ar putea să te vindece ? 
Vezi cum te amăgeşti singur, socotind că crezi, dar nu crezi precum 
trebuie, cu adevărat. Pentru că, de ai crede că ranele cele veşnice şi 
nevindecabile ale sufletului nemuritor şi bolile sale cauzate de viciu 
sînt vindecate de Hristos, tu ai crede că El poate să vindece şi relele 
şi bolile trecătoare ale trupului, şi numai către El ai alerga, trecînd cu 
vederea leacurile şi îngrijirea doctorilor. Dat fiindcă acela care a făcut 
sufletul a făcut şi trupul, Cel ce vindecă (sufletul) cel nemuritor, acela 
poate să vindece şi trupul, bolile şi suferinţele cele vremelnice. 

5. De bună seamă că îmi vei spune acestea : «Dumnezeu ne-a dat, 
pentru a ne îngriji trupul, ierburile pămîntului şi doctoriile ; a prevăzut 





278 


SFINTUL MACARIE EGIPTEANUL 


îngrijirile doctorilor de bolile trupului, şi a dispus ca acest (trup), care 
este făcut din pămînt, să poată fi vindecat cu diferite produse ale pă- 
mîntului». Şi eu sînt de acord că aşa stau lucrurile. însă, ia aminte şi 
cunoaşte în ce fel şi cui au fost date aceste (mijloace) şi pentru cine 
le-a rînduit Dumnezeu în marea şi nesfîrşita lui dragoste de oameni. 
(Au fost date) atunci cînd omul a călcat porunca pe care o primise, cînd 
a devenit obiect al mîniei, cînd a fost aruncat, din desfătarea paradisului 
în această lume, ca într-o captivitate şi necinste, sau ca într-o muncă 
silnică, cînd a căzut sub stăpînirea întunericului şi a rătăcit din cauza 
patimilor, atunci cînd a fost supus patimilor şi bolilor cărnii el, cel 
care mai înainte era nepătimitor şi scutit de boli. Or, este clar că toţi 
cei născuţi din el sînt supuşi aceloraşi patimi. 

■6. Deci, Dumnezeu a rînduit (toate) acestea «pentru cei slabi şi ne¬ 
credincioşi, pentru că, Bun fiind, n-a voit să nimicească în întregime 
neamul cel păcătos al oamenilor. El a dat oamenilor din această lume şi 
celor din afară leacuri pentru îngrijirea, vindecarea şi reconfortarea 
trupului şi a permis celor ce nu pot să se încreadă întru totul în Dum¬ 
nezeu, să se folosească de ele. Tu, însă, cel ce duci viaţă solitară, cel 
care te-ai apropiat de Hristos, care vrei să fii fiu al lui Dumnezeu şi 
să te naşti de sus, de la Duhul, cel care ai primit promisiuni mai mari 
şi mai înalţe decît omul cel dintîi — ce nu era supus patimilor — acea 
bunăvoinţă (manifestată) în venirea Domnului, tu care deveniseşi un 
străin în această lume, tu trebuie să dobîndeşti o credinţă, un mod de 
a gindi şi de a trăi, noi şi străine de toţi oamenii lumii acesteia. 

Slavă Tatălui şi Fiului şi Sfîntului Duh, în veci. Amin. 

OMILIA A XLIX-A 

Nu este de ajuns să renunţe cineva la plăcerile acestei lumi, ci 
trebuie să dobîndească fericirea din lumea cealaltă. 

1. Dacă cineva, renunţînd la ai săi, la lumea aceasta, la plăcerile 
acestei lumi, la averi, la tată şi la mamă pentru Domnul; dacă se 
răstigneşte, devine străin şi sărac, dar nu află în sine, în locul repaosului 
din această lume, repaosul divin ; dacă în locul desfătării celei trecă¬ 
toare nu simte în sufletul său desfătările Duhului Sfînt şi dacă, în locul 
veşmintelor celor stricăcioase, nu îmbracă în omul său cel lăuntric 
veşmintele luminii divinităţii; dacă în locul comuniunii trupeşti au 
cunoaşte în suflet, în mod sigur, o comuniune cu (elementul) ceresc ; 
dacă, în locul bucuriei aparente din această lume nu are în el bucuria 
Duhului şi mîngîierea harului divin, nu simte îndestulare, privind slava 
Domnului, după cum is-a scris (Ps. 16, 15); dacă, într-un cuvînt, în 

locul acestei bucurii temporale, nu obţine încă de acum în sufletul său, 
bucuria cea dorită şi netrecătoare ; atunci acesta s-a făcut ca o sare 
stricată (Matei 5, 13), mai nenorocit decît toţi oamenii ; a fost lipsit de 
(bunurile) cele (de aici, iar de cele divine nu s-a înfruptat; n-a cunoscut 
tainele divine în omul cel lăuntric, prin lucrarea Duhului. 

2. Că pentru aceasta devine cineva străin faţă de această lume, 
pentru ca sufletul său să treacă cu gîndul, în altă lume şi în alt veac, 
aşa cum spune şi Apostolul : «Cetatea noastră este în ceruri» (Filip. 
3, 20). Şi iarăşi : « Pentru că, deşi umblăm în trup, nu ne luptăm tru¬ 
peşte» (II Cor. 10, 3). Se cuvine, deci, ca acela care s-a lepădat de lumea 
aceasta, să creadă puternic că -trebuie, încă de acum, să trecem cu 
mintea, prin Duhul, în alt veac; acolo să trăim, acolo să găsim desfă¬ 
tarea noastră, acolo să ne bucurăm de bunurile duhovniceşti, iar omul 
(nostru) cel lăuntric_să se nască din Duhul, precum Domnul a zis : «Cel 
ce crede în Mine, a trecut din moarte la viaţă» (Ioan 5, 24). Pentru că 
există o altă moarte, deosebită de cea văzută, ,şi o altă viaţă, deosebită 
de cea văzută. Zice Scriptura (în acest sens) : «Cea care trăieşte în des¬ 
fătări, deşi vie, este moartă» (I Tim. 5, 6). Şi : « Lăsaţi morţii să-şi în¬ 
groape pe morţii lor» (Luca 9, 60). Pentru că «nu morţii te vor lăuda 
pe Tine, Doamne, ... ci noi, cei vii Te vom lăuda» (Ps. 113, 25—26). 

3. Că după cum soarele, răsărind, se arată peste tot pămîntul, iar 
cînd' apune, îşi adună razele şi merge în locuinţa sa ; tot aşa şi sufletul, 
care nu s-a născut de sus, de la Duhul (Ioan 3, 3—7), este, prin gîn- 
durile şi cugetul său, în întregime pe pămînt, întins pînă la marginile 
lui. Dar cînd se învredniceşte să se' nască din Duhul şi să intre în co¬ 
muniune cu El, îşi adună toate gîndurile şi avîndu-le cu el, intră la 
Domnul, în sălaşul Său din ceruri, cel nefăcut de mină (II Cor. 5, 1) 
şi toate cugetele lui devin cereşti, curate şi sfinte, pătrunzînd în at¬ 
mosfera divină. Pentru că sufletul fiind eliberat din temniţa întunecoasă 
a stăpînitorului celui rău, a duhului lumii, găseşte (în el), cugete curate 
şi divine, pentru că a plăcut lui Dumnezeu să facă pe om părtaş la 
firea divină (II Petru 1, 4). 

4. Deci, dacă tu te lepezi de toate lucrurile din această viaţă şi 
dacă stărui în rugăciune, nu crezi mai degrabă că această trudă este 
plină de repaos şi că (această) puţină încercare şi osteneală este plină 
de cea mai mare bucurie şi odihnă ? Şi dacă trupul şi sufletul tău ar 
fi consumat, în orice moment din întreaga (ta) viaţă, pentru nişte bunuri 
atît de mari, ce ar însemna aceasta ? O, îndurare de negrăit a lui Dum¬ 
nezeu, El însuşi se dăruieşte celor ce cred că după puţin timp ei vor 
moşteni pe Dumnezeu, (celor ce cred) că Dumnezeu va locui în trupul 
lor omenesc şi că Domnul are în om locaşul Său cel bun. 

Că după cum Dumnezeu a creat cerul şi pămîntul pentru ca omul 
Sjă-1 locuiască, tot aşa el a creat trupul şi sufletul omului ca să fie 
locuinţa Sa, ca să locuiască şi să se odihnească în trup, ca în propria-I 
casă, avînd ca mireasă frumoasă şi preaiubită sufletul, cel făcut după 
chipul Său. Pentru că, zice apostolul : « V-am logodit unui singur băr¬ 
bat, ca să vă înfăţişez lui Hristos fecioară neprihănită » (II Cor, 11, 2). 
Şi iarăşi : «Iar noi casa Lui sîntem» (Evr. 3, 6). 

Şi, după cum un bărbat adună cu mult zel în casa lui toate bunu¬ 
rile, la fel şi Domnul, în trupul şi sufletul nostru, (care sînt) casa Lui, 
depune şi înmagazinează bogăţia cea cerească a Duhului. Nici înţelepţii, 
cu (toată) înţelepciunea lor, nici cei cuminţi, cu toată cuminţenia lor, 
n-au putut să înţeleagă subtilitatea sufletului, nici să spună ce este el ; 
aceasta .au putut s-o ştie numai aceia care au fost îmbrăcaţi cu Duhul 
Sfînt, cei cărora li s-a dat cunoaşterea exactă a sufletului. Cum ? re¬ 
flectează, judecă, înţelege şi (mai mult decît atît), ascultă : Unul, (Duhul), 
este Dumnezeu, altul (sufletul), nu este Dumnezeu ; unul este Domn, 
altul este slugă ; unul este Creator, altul este creatură ; unul este meş¬ 
terul, altul este lucrul (mîinilor Lui). Nu este nimic comun între natura 
unuia şi (natura) celuilalt. Dar, în iubirea Sa cea nemărginită şi de 
negrăit şi în îndurarea Sa, a binevoit să locuiască în această creatură 
raţională, de preţ, şi cu totul aparte, după cum zice Scriptura : «Ca să 
fim începătură făpturilor Lui » (Iacob 1, 18), (şi să umblăm) în înţelep¬ 
ciunea şi comuniunea Sa şi să fim mireasa Lui cea curată. 

5. Prin urmare, atît de mari bunuri fiindu-ne puse înainte, astfel 
de promisiuni fiindu-ne făcute, şi atîta bunăvoinţă fiindu-ne arătată 
de Domnul, să nu ne lenevim, copii, şi să nu pregetăm să împlinim 
întru totul poruncile Domnului şi să ajungem la viaţa cea veşnică. Să 
rugăm, deci, pe Domnul, să ne izbăvească, cu puterea Sa divină de 
temniţa întunericului patimilor necinstitoare, să redea strălucirea crea¬ 
turii şi a chipului Său, să redea sănătatea şi curăţia sufletului, ca în 
felul acesta să ne învrednicim a fi în comuniune cu Duhul, slăvind pe 
Tatăl, pe Fiul şi pe Sfîntul Duh, în veci. Amin. 

OMILIA A L-A 

Dumnezeu este (Acela) care face minuni prin sfinţii Săi. 

1. Cine a închis porţile cerurilor ? Ilie a poruncit ploii sau Dum¬ 
nezeu, Care era în el ? (III Regi 17, 1). Eu cred că Acela care are 
putere asupra cerului, trona în mintea lui (Ilie) şi, prin limba acestuia, 
Cuvintul lui Dumnezeu a împiedicat ploaia să cadă pe pămînt. Iar cînd, 
iarăşi a vorbit- (Ilie), porţile cerului s-au deschis şi a căzut ploaie 

(III Regi 18, 44—45). Tot aşa şi Moise, a aruncat bastonul şi acesta s-a 

făcut şarpe, dar poruncindu-i, iarăşi s-a făcut baston (Exod 4, 3—4). 
A luat, apoi, cenuşă din cuptor, a împrăştiat-o şi s-au iscat bube 
(leş. 9, 10), şi iarăşi poruncind, au apărut tăunii şi broaşte (Ieşire 8, 
1—2, 12—13). (După aceea a porundt) mării şi s-^a despicat în două 
(leş. 14, 16—22), (a poruncit) rîului şi s-a prefăcut în sînge (leş. 
7, 20). Poate, oare, firea omenească să facă aceasta ? Este vădit lucru 
că o putere dumnezeiască locuia în mintea lui şi că făcea semnele aces¬ 
tea prin Moise. 

2. Cum a putut David, fără arme, să se înfrunte cu uriaşul ? (A 
putut, pentru că), atunci cînd a aruncat piatra împotriva filisteanului, 
mîna lui Dumnezeu a condus piatra, prin mina lui David şi însăşi 
puterea divină l-a ucis (pe acela), aducînd victoria (I Regi 17, 49). 
Astfel, David fiind plăpînd, nu putea (să facă aceasta). Venind la Ieri- 
hon, Iisus al lui Navi, l-a împresurat, dar 7 zile nu i-a putut face nimic 
cu puterea sa. Dar cînd a poruncit Dumnezeu, zidurile au căzut de la 
sine (Iosua 6, 1—10). Şi cînd a intrat în pămîntul făgăduinţei, i-a zis 
Domnul : «Du-te la război !» însă Iosua a răspuns : Viu este Domnul ! 
Nu voi merge fără Tine». Dar cine a poruncit soarelui să stea pe loc 
alte două ore, ca el să biruiască în război? (Iosua 10, 8—13). A făcut 
acestea numai firea sa, sau Puterea care era în el ? (Tot aşa) şi Moise, 
cînd a angajat luptă cu Amalec, cînd îşi întindea mîinile spre cer către 
Dumnezeu, biruia pe Amalec, dar cînd îşi lăsa mîinile în jos, biruia 
Amalec (leş. 17, 11). 

3. Tu, insă, auzind despre toate acestea, să nu laşi mintea să rătă¬ 
cească departe de tine, ci socotindu-le umbră şi prefigurare a lucru¬ 
rilor celor adevărate, să le referi la tine însuţi. Pentru că atunci cînd 
îţi întinzi mîinile minţii şi ale cugetului spre cer şi cînd vrei să te 
uneşti cu Domnul, satan devine inferior faţă de gîndurile tale. Şi, după 
cum zidurile Ierihonului au căzut (zdrobite) de puterea lui Dumnezeu, 
tot aşa şi acum, zidurile răutăţii, care se opun minţii tale, cetăţile lui 
satan şi duşmanii tăi vor fi nimicţi de puterea lui Dumnezeu. 

Prin urmare, în vremea Legii (celei vechi) puterea divină asista 
neîncetat pe cei drepţi, făcea fapte minunate, iar harul divin locuia 
în ei. Harul divin (a fost acela care) a lucrat şi prin profeţi, care a dat 
sufletelor lor (puterea) de a prezice (cele viitoare), atunci cînd era ne¬ 
cesar să se comunice lumii lucruri importante. Aceştia nu vorbeau tot¬ 
deauna, ci numai cînd voia aceasta Duhul oare era în ei ; cu toate aces¬ 
tea, puterea era totdeauna în ei. 

4. Deci, dacă Duhul Sfînt îiftru atîta S-a revărsat în vremea um¬ 
brei (Vechiului Testament), cu cît mai mult (S-a vărsat în Noul Testa¬ 
ment, în vremea venirii lui Hristos, a răstignirii şi atunci cînd a avut 
loc revărsarea şi beţia Duhului ? S-a zis (prin Ioil) : « Turna-voi din 

Duhul Meu peste tot trupul » (Ioil 2, 28). La aceasta s-a referit Domnul 
cînd a zis : «Iar Eu voi fi cu voi pînă la sjîrşitul veacurilor» (Matei 
28, 20). «Cel ce cere, va primi » (Matei 7, 8). «Dacă voi, răi fiind, ştiţi să 
daţi daruri bune fiilor voştri, cu cît mm mult Tatăl vostru cel ceresc 
va da Duhul Sfînt celor ce-L cer cu credinţă ?» (Matei 7, 11). Deci, toate 
acestea le obţine cineva, arătînd trudă, răbdare şi iubire faţă de El, 
execitîndu-şi simţurile sufletului, aşa cum s-a spus (Evr. 5, 14), prin 
bine şi rău, adică (pe de o parte) prin vicleniile, uneltirile, ispitele şi 
cursele celui rău, iar (pe de altă parte), prin diferitele daruri ale pu¬ 
terii şi lucrării Duhului Sfînt. Cel ce cunoaşte cursele răutăţii, care în¬ 
tinează omul lăuntric prin patimi, dar nu simte cu inima plină de 
bucurie ajutorul Duhului Sfînt, al adevărului, care-i întăreşte slăbi¬ 
ciunea, şi-i reînnoieşte sufletul, acela umblă la întîmplare, şi nu cu¬ 
noaşte iconomia variată a harului şi a păcii lui Dumnezeu. După cum, 
pe de altă parte, cel ce este ajutat de Domnul şi este copleşit de bucurie 
duhovnicească şi de daruri cereşti dacă socoteşte că nu mai poate fi 
expus atacurilor păcatului, se înşeală pentru că nu discerne subtilitatea 
răului, şi nu înţelege că în mod progresiv se trece de ia copilărie la per¬ 
fecţiunea lui în Hristos. Datorită ajutorului Duhului celui sfînt şi dum¬ 
nezeiesc, credinţa sporeşte şi, în acelaşi timp, orice întări tură a cuge¬ 
telor celor viclene este nimicită (II Cor. 10, 4). 

Prin urmare, fiecare dintre noi trebuie să se cerceteze pe sine, 

(să vadă) dacă află în vasul acesta de lut, comoara (II Cor. 4, 7), dacă 
s-a îmbrăcat cu purpura Duhului, dacă a văzut pe împăratul, dacă s-a 
odihnit în preajma Lui sau dacă sălăşluieşte încă în cămările cele din 
afară. Sufletul are multe mădulare şi un mare adînc, aşa că intrînd 
păcatul a luat în stăpînirea sa toate mădularele şi toate cămările inimii. 
Atunci cînd omul îl caută, harul vine spre el şi ia în stăpînire, să zicem, 
două mădulare. Omul fără experienţă, fiind mîngîiat de har, crede că, 
venind harul, a luat în stăpînire toate mădularele sufletului şi că pă¬ 
catul a fost dezrădăcinat. Şi cum, cea mai mare parte (din el) se află 
sub stăpînirea păcatului şi numai o parte (se află) sub stăpînirea ha¬ 
rului, un astfel de om se înşală şi (nici măcar) nu ştie. 

Aş avea încă multe să vă scriu despre aceste (lucruri), vouă, celor 
ce arătaţi sinceritate şi dispoziţie (sufletească). (Socotesc, însă), că prin 
aceste puţine (cuvinte), v-am deschis calea ca unor bărbaţi înţelepţi, 
să vă apucaţi de lucru, să cercetaţi puterea cuvintelor, să deveniţi mai 
înţelepţi întru Domnul, să creşteţi — cu ajutorul harului şi prin puterea 
adevărului — simplitatea inimii voastre, ca să dobîndiţi mîntuirea, şi 
izbăvindu-vâ de toată viclenia şi înşelăciunea celui potrivnic să vă 
învredniciţi a fi găsiţi fără prihană în ziua judecăţii Domnului nostru 

. lisus Hristos, Căruia I se cuvine slava în vecii vecilor. Amin. 

rrt nt* 

CU Vi NT DESPRE PAZA INIMII 

Cum poate să spună cineva că, întrucât posteşte, îşi împarte ave¬ 
rile (săracilor) şi pribegeşte din loc în loc, este sfînt ? Oare poate fi 
sfînt acela care nu-şi curăţeşte omul lăuntric ? (Se ştie doar) că şi 
curăţirea (cea adevărată) nu înseamnă abţinerea de la (săvîrşirea) 
celor rele, ci curăţirea desăvîrşită a conştiinţei. Apropie-te, deci, omule, 
cu tăria judecăţilor tale, de mintea ta cea prinsă şi robită de păcat 
şi cercetează latura cea mai de jos a minţii şi latura cea mai adîncă a 
judecăţilor tale, (intră) în aşa-zisele comori ale sufletului tău, la şarpele 
care se tîrăşte şi se cuibăreşte (acolo), la cel ce te-a ucis, lovind mortal 
mădularele sufletului tău. Abis necuprins este inima ta. Numai dacă 
(pe acel şarpe) îl ucizi, numai atunci poţi să te lauzi înaintea lui Dum¬ 
nezeu cu curăţia ta, iar dacă nu, atunci să te smereşti şi ca un sărman 
şi păcătos să te rogi lui Dumnezeu pentru cele ascunse ale tale. 

2. Moartea cea adevărată, înlăuntru se ascunde, în inimă, iar omul 
moare (cu adevărat) înlăuntrul lui. Deci, dacă cineva întru cele ascunse 
ale sale s-a mutat din moarte la viaţă, acela trăieşte în veac şi nu moare, 
iar dacă trupurile unor oameni ca aceştia se descompun pentru un timp 
oarecare, ele nu sînt mai puţin sfinte şi se vor scula întru slavă. De 
aceea adormirea sfinţilor o numim şi somn. 

3. Toată lupta vrăjmaşului un lucru ţinteşte : să poată smulge din 
mintea noastră gindul şi iubirea faţă de Dumnezeu ; folosindu-se de 
momeli trecătoare, să ne abată de la cele ce sînt bune la cele ce numai 
par (a fi bune), dar în realitate nu sînt. Orice lucru bun pe care îl face 
omul. cel viclean vrea să-l murdărească şi să-l întineze ; (acesta) se stră¬ 
duieşte să amestece în (împlinirea) poruncii (gîndul) slavei deşarte şi 
al interesului (mărunt). Pentru ca lucrul cel bun să nu se săvîrşească 
numai pentru Dumnezeu şi numai pentru intenţia (noastră) bună. 

4. Deci, ce ? Noi care nu am pătruns în nici un chip în inimă, cum 
vom începe ? Afară fiind, să batem prin post şi rugăciune (la porţile ei), 
precum Domnul a poruncit, zicind : «Bateţi şi se va deschide vouă» 
(Matei 7, 7). Deci, dacă vom stărui în cuvîntul Domnului, în sărăcie, 
in cuget smerit şi în toate poruncile, bătînd ziua şi noaptea, la poarta 
cea duhovnicească a Domnului, vom putea să obţinem ceea ce căutăm. 


1 

Căci prin această uşă poate să obţină izbăvirea oricine vrea să fugă 
de întuneric. Prin ea află libertatea sufletului, se bucură de cugetele 
lui şi dobîndeşte pe Hristos, Împăratul ceresc. 

5. Cînd mintea uită de întristarea cea spirituală, atunci uită şi de 
împlinirea poruncilor (dumnezeieşti). Şi pe cînd (omului) i se pare că 
aleargă (spre ţintă), dar el se abate de la calea cea dreaptă, şi umblă 
pe căi greşite, este cuprins de fiare. Dacă nu am întrerupe osteneala 
rugăciunii şi a nădejdii, nu am păcătui, pentru că zice Scriptura, celor 
cu sufletul apăsat : «Credincios este Dumnezeu şi nu vă va lăsa să fiţi 
ispitiţi, mai mult decît puteţi (suporta)» (I Cor. 10, 13). Cît despre cei 
răi zice : "«Peste cei neascultători vor veni necazuri» (Deut. 31, 29). 

6. Şi după cum ochii cei din afară, (ochii cei trupeşti) văd de de¬ 
parte spinii şi prăpăstiile, tot aşa şi mintea — ochiul sufletului fiind •— 
prevede cursele puterii celei potrivnice şi pune în siguranţă. 

7. Este nevoie de multă luptă, de trudă ascunsă şi nevăzută, pentru 
a face cercetarea cugetelor şi pentru a exersa simţurile cele slăbite ale 
sufletului nostru, în vederea deosebirii binelui de rău (Evr. 5, 14). Tre¬ 
buie totdeauna prin rîvna minţii către Dumnezeu să reînsufleţim mă¬ 
dularele cele slăbănogite ale sufletului iar mintea noastră să invoce pe 
Domnul, să revină un singur Duh, precum spune Pavel (I Cor. 6, 19). 
Această luptă ascunsă, (această) cercetare a Domnului, şi (această) 
osteneală trebuie să avem noi ziua şi noaptea spre împlinirea a toaţă 
porunca, fie că ne rugăm, fie că mîncăm, fie că slujim, fie că bem sau 
altceva facem, pentru ca orice lucru bun să se facă spre slava lui 
Dumnezeu. 

Gîndul neîncetat la Dumnezeu, teama şi dragostea noastră faţă de 
El duce la împlinirea tuturor poruncilor şi ne face să rămînem departe 
de cel ce pîngăreşte poruncile lui Dumnezeu. 

8. Se spune că patriarhul Avraam a oferit din pîrga (bunurilor sale) 
preotului lui Dumnezeu, Melchisedec, şi astfel a primit de la el bine- 
cuvîntare. Dar ce vrea să spună Duhul prin acestea ? El înfăţişează 
prin oase şi prin elementele superioare ale firii noastre, mintea, con¬ 
ştiinţa, dispoziţia sufletească, cugetul, puterea de* a iubi a sufletului, 
(într-un cuvînt) pîrga întregului nostru om, pe care totdeauna se cuvine 
să le aducem lui Dumnezeu ca pe o jertfă sfinţită a inimii. (Pentru că 
El vrea) ca gîndurile noastre cele mai bune şi meditarea la El să ne 
preocupe continuu. In felul acesta putem să dobîndim din ce în ce mai 
multă creştere şi progres. împlinind cu inimă curată poruncile, sîntem 
ajutaţi de Domnul, în Care credem, şi de harul divin, iar povara lor 
ni se pare uşoară. 

Referitor la exerciţiul cel văzut, care este cel mai mare şi primul 
dintre lucrurile cele bune, aflaţi, iubiţilor, că toate virtuţile se leagă 
unele de altele întocmai ca un lanţ duhovnicesc. Aşa de exemplu, rugă¬ 
ciunea se leagă de iubire, iubirea de bucurie, bucuria de blîndeţe, blîn- 
deţea de smerenie, smerenia de slifjire, slujirea de speranţă, speranţa 
de credinţă, credinţa de ascultare, iar ascultarea de simplitate. După 
cum, pe de altă parte, cele rele se leagă unele de altele : ura de mînie, 
mima de mîndrie, mîndria de slavă deşartă, slava deşartă de nepăsare, 
nepasarea de duritate, duritatea de dormitare, dormitarea de dispre¬ 
ţuire, dispreţuirea de lene, lenea de josnicie, iar josnicia de pofte, şi 
tot aşa celelalte feţe ale răutăţii ţin unele de altele. Prin urmare, refe- 
rindu-ne la partea cea bună, toate virtuţile ţin una de alta. Insă, dintre 
toate, cea mai înaltă şi cea dinţii dintre virtuţi este stăruinţa în rugă¬ 
ciune. (Spunem aceasta), pentru că prin intermediul ei putem obţine 
de la Dumnezeu, prin rugăciune şi pe celelalte virtuţi. 

9. Dar, dacă nu ne împodobim cu smerenia, simplitatea şi bună¬ 
tatea, rugăciunea nu ne va folosi la nimic. Şi nu spunem aceasta numai 
despre rugăciune, ci şi despre oricare osteneală sau strădanie, despre 
fericire şi despre oricare lucrare sau osteneală făcută de dragul vir¬ 
tuţii. Iar dacă nu vom afla în noi, din belşug, roadele iubirii, ale păcii 
şi ale bucuriei, ale blîndeţei şi ale smereniei, ale simplicităţii şi ale 
înfrăţirii, ale credinţei şi ale îndelungei răbdări, atunci la întîmplare 
şi în zadar s-au făcut eforturile noastre. Căci toată acea lucrare şi toate 
eforturile trebuie să se facă în vederea roadelor (acestora). Neaflîn- 
du-se în noi roadele iubirii şi ale păcii, la întîmplare şi în zadar se 
face toată lucrarea. Cei ce lucrează fără să dobîndească aceste roade, 
se vor asemăna, în ziua judecăţii, celor cinci fecioare neînţelepte, care, 
pentru faptul că nu au luat cu sine de aici, în vasele inimii lor unt¬ 
delemnul cel duhovnicesc, adică (roada) virtuţilor' enumerate mai îna¬ 
inte, au fost numite nebune şi au fost împiedicate să intre în cămara 
de nuntă duhovnicească a împărăţiei. Astfel că strădania fecioarelor 
nu li s-a socotit lor întru nimic, pentru că au fost lipsite de virtuţi, iar 
Duhul nu a locuit cu adevărat întru ele. Că după cum în cultivarea 
unei vii, toată grija se depune la gîndul că va da rod, iar dacă nu se 
află roade în vie, la întîmplare şi în zadar este tot efortul muncii ; tot 
aşa şi noi, dacă nu aflăm înlăuntru nostru, prin lucrarea Duhului roa¬ 
dele iubirii, ale păcii, ale bucuriei, smereniei şi ale celorlalte (virtuţi), 
arătate de Apostol, în toată conştiinţa şi simţirea duhovnicească (Gal. 
5, 22), zadarnic este efortul fecioarei, fără rost se arată osteneala rugă¬ 
ciunii, a psalmodierei, a postului şi a privigherii. 

Prin urmare, aceste eforturi ale sufletului şi ale trupului trebuie 
să se facă în speranţa roadelor duhovniceşti. Trebuie, deasemenea, spus 
că rodirea Duhului în virtuţi aduce bucurie duhovnicească şi plăcere 
nestricăcioasă, în inimile credincioase, întru care lucrează Duhul ; că 
privite cu toată luarea aminte lucrarea, osteneala şi strădaniile firii 
(omeneşti) apar ca lucrări ale Duhului Sfînt, săvîrşite prin credinţa şi 
nădejde în cei vrednici. 

Bun lucru este postul, privegherea şi retragerea în pustie. Dar fie¬ 
care ditre acestea nu este decît o. floare a vieţuirii celei bune. Viaţa 
creştină este mult mai complexă şi nu se cade să-şi pună cineva încre¬ 
derea doar în acestea. Se întîmplă, de exemplu, ca un om să se împăr¬ 
tăşească de har, ca răutatea, deşi există, să cedeze de bună voie, şi să 
nu se mai arate în el, iar omul acela să creadă că mintea lui s-a curăţat. 
Dar, pe cînd se crede creştin desăvîrşit, pe cînd crede că este liber şi 
nu mai poartă nici o grijă, atunci răutatea, întocmai ca un tîlhar, vine 
asupra lui, îi pune curse, îl ispiteşte, şi îl coboară întru cele mai de jos 
ale pământului. Căci dacă oamenii, aflîndu-se (în postura de) răufăcători 
sau de ostaşi, ştiu să pună curse duşmanilor, să se strecoare în spatele 
lor, să-i înconjoare şi să-i ucidă, răutatea care este de mii de ori mai 
puternică decît aceştia, pentru a pierde atîtea suflete ştie să pună curse 
în inimă, uneori chiar să nu se arate, pentru a face sufletul să creadă 
că este desăvîrşit. 

10. (învăţătura de) bază a creştinismului aceasta este : ori cîte fapte 
de dreptate ar face omul, să nu se mulţumească cu ele, să nu se consi¬ 
dere mare, ci să fie sărac cu duhul, iar dacă se face părtaş al harului, 
să nu creadă că a primit ceva, să nu creadă că este cineva şi să nu 
înceapă să înveţe (pe alţii), ci (din contră), ducînd o viaţă curată, fiind 
ospitalier, postind mult, rugîndu-se şi împărtăşindu-se de har, să nu 
socotească sufletul său de preţ. îndeosebi atunci cînd începe (a lucra) 
harul 'In el, să se trudească, să se arate însetat (după cele duhovniceşti) 
şi să nu se socotească pe sine drept sau bogat în har, ci să fie cuprins 
de tristeţe şi de lacrămi. Că după cum o mamă, avînd un singur fiu, 
după ce îl creşte şi se face bărbat, moare şi venind (cunoscuţii) şi mîn- 
gîind-o, mai degrabă îi sporesc durerea şi ea nemîngîiată rămîne, tot 
aşa trebuie să plîngă şi creştinul căderea lui şi să lăcrimeze neîncetat; 
iar mai înainte de toate să aibă inima zdrobită. 

11. Că după cum palatul unui împărat, avînd multe încăperi şi 
curţi diferite, multe intrări şi încăperi lăuntrice unde se află împăratul, 
porfira şi comorile, şi intrînd cineva în curţile cele din afară nu trebuie 
să creadă că le cunoaşte şi pe cele lăuntrice uride se află slava împă- 

^ râtului, porfira şi comorile, tot aşa (se întîmplă) şi în cele duhovniceşti; 

cei ce postesc, cei ce priveghează, cei ce cîntă imne şi se roagă, să nu 
creadă că au ajurns la odihnă, ci că se află încă la intrare (în ea), în 
curţile exterioare, unde nu se află porfira şi comorile. Nu se cade, deci, 
fraţilor să ne încredem în trăirea cea din afară şi să zicem : «Sînt 
cineva». Iar dacă cineva se împărtăşeşte de har, să nu creadă că a 
aobîndit ceva şi că se află foarte aproape de împărat, pentru că petrece 
încă în curţile cele din afară. (Nici) nu trebuie să cerceteze fiecare, 
dacă a aflat în vasul cel de lut comoara, sau dacă a îmbrăcat porfira 
Duhului, sau dacă a găsit pe împăratul sau dacă s-a odihnit. Căci în 
acest chip este sufletul : are un adînc al lui şi mădulare multe. Intrînd 
păcatul în el îi stăpîneşte toate mădularele şi cugetele inimii. Dar, ru- 
gîndu-se omul cu stăruinţă, vine harul la el şi stăpîneşte două mădulare 
ale sufletului său. 

Cei fără experienţă, îndată ce este mîngîiat de har< socoteşte că 
harul i-a cuprins toate mădularele şi că păcatul a fost dezrădăcinat; el 
nu ştie că cea mai mare parte (a sufletului) este stăpînită de păcat, şi 
că numai o parte este sub har. Se întîmplă, deseori, ca harul să lucreze 
neîncetat precum face ochiul în trup. Dar şi păcatul este de faţă şi fură 
încetul cu încetul mintea. Cel nepriceput socoteşte că deja a dobîndit 
ceva, se mîndreşte şi se înfumurează, ca şi cînd a fost eliberat (de 
păcat). Dar lucrurile nu stau aşa ; pentru că, după cum am spus, satan 
aşează curse, uneori nu se arată, ca să-l facă pe om să creadă (şi să zi¬ 
că) : «Sînt curat şi desăvîrşit». Nu cumva cel ce sădeşte vie, culege în¬ 
dată struguri şi face vin ? Iar cel ce seamănă sămînţa în brazdă oare 
seceră (numaidecît) şi culege roade ? Poate, oare, copilul (abia) născut 
să ajungă dintr-odată bărbat desăvîrşit ? Sau ostaşul abia sosit la oas¬ 
te, poate să ajungă îndată comandant ? (Nu), ci se cuvine că acesta mai 
întîi să se ostenească, intrînd în război, să obţină victorii şi (abia după 
aceea) să se încununeze. 

12. Bun lucru este sărăcia de bună voie, psalmodierea, postul ,pri- 
vigherea şi harul pe care-1 primeşte cineva de la Dumnezeu. (Dar cel 
ce le are doar pe acestea) este asemeni aceluia care n-a început încă să 
sape şi să pună temelia. Se cuvine, (în continuare) ca mintea sa, împăr¬ 
tăşită de har, să fie fără prihană, să cugete precum se cuvine despre 
sine şi să aibă sufletul cinstit. Priveşte la Iisus, din cîtă slavă ca Fiu al 
lui Dumnezeu şi Dumnezeu fiind, la ce suferinţi şi răstignire a venit! 
Dar prin această smerenie, El a fost ridicat mai presus de toate şi a 
fost aşezat de-a dreapta Tatălui. Dimpotrivă, şarpele a inspirat de la 
început lui Adam gîndul măririi, zicînd : «Vei fi ca Dumnezeu» (Gen. 
3, 5). Dar din cauza mândriei ai văzut la cîtă necinste a fost dus neamul 
v lui Adam ! 

Caut un om sărac cu duhul şi nu-1 găsesc ! 

Un om care să fie bogat, avînd multe comori în casa lui, dar care 
se arată lipsit şi sărac şi să ceară de la toţi. Pentru că aşa sînt creştinii 
care au har : bogaţi în Dumnezeu, dar săraci cu duhul, ca şi cînd n-ar 
avea nimic. Sînt întocmai acelora care ar trebui să primească o sută de 
livre de aur, dar care primind cinci livre s-au şi săturat. Sînt, în 
schimb, alţii care abia dacă au primit zece bănuţi de har, fac din ei o 
sută şi se laudă. Şi mai sînt unii care, dacă au cinci bănuţi de păcat, îi 
socotesc o singură jumătate de bănuţ ; aceasta fie din neştiinţă pentru 
că nu ştiu că li se fură, puţin cîte puţin harul — fie din cauza slavei 
deşarte — pentru că se ruşinează să spună că lucrează întru ei răul : 
unii ca aceştia deja se prezintă (tuturor) ca fiind desăvîrşiţi. Drept ar 
fi - ca omul să facă şi să spună adevărul : să mărturisească atît harul 
care este în el, cît şi lucrarea păcatului. Cel ce spune că are inima cu¬ 
rată, minte. Pentru că nu se întîmplă niciodată, ca de îndată ce vine 
harul, omul să fie curat; că el este dat pe mîinile vrăjmaşilor şi ale 
ispititorilor, spre exerciţiu şi instruire, după cum şi Iov (a fost lăsat 
pradă) ispitei. Pentru că fără intenţie bună, cel rău colaborează la (să- 
vîrşirea) binelui. Se cuvine, deci, avînd cinci bănuţi ai păcatului, creş¬ 
tinul să zică : «Am douăzeci şi sînt plin de (tot) răul» ; şi avînd două¬ 
zeci de bănuţi de bunătate, să zică : «N-am decît o jumătate de bă¬ 
nuţ». Iar dacă din pricina slavei deşarte se ruşinează să spună aceasta ; 
cel puţin să spună adevărul ! Să mărturisească atît lucrarea harului, cît 
şi lucrarea păcatului ! Am spus mai înainte că sufletul are adîncime. 
Să ne folosim (acum) de exemple, pentru a descrie mădularele lui. Ast¬ 
fel, după cum soarele este (unul), dar razele lui sînt multe ; după cum 
copacul cel înaltă (este unul), dar are (multe) ramuri, şi după cum ceta¬ 
tea cea mare (una) este, dar are multe (sate) vecine ; tot aşa este şi na¬ 
tura cea cugetătoare, sufletul cel nemuritor, frumuseţea cea mai presus 
de toate creaturile, cel (ce este) chipul şi asemănarea lui Dumnezeu. 

Aşadar, cînd vine harul, luminează sufletul cu două raze ca şi cînd 
din întregul copac (sînt luminate) două ramuri, iar din toată cetatea 
(doar) două (sate din) împrejurimi. Dar cele mai multe părţi ale sufle¬ 
tului rămîn cuprinse de păcate. (Omul) însă, socoteşte că sufletul în 
întregime a fost cuprins de bunătate, de .har şi de strălucire. Este, ca 
şi cum ar primi, bunăoară, cinci livre de aur şi i se pare că a primit o 
şută Nu cumva embrionul, (fiind încă) în pîntecele mamei, devine om 
(matur) ? Sau, punînd cineva piatra de temelie, a şi terminat clădirea ? 
Sau sămînţa aruncată sub brază devine îndată spic ? Nu cumva cel ce 
se pregăteşte să facă negoţ, de la început îşi şi umple depozitele ? Şi 
cel ce se împărtăşeşte de un mic har,' devine îndată creştin ? Chiar şi 

cei dinţii şi mari (după virtute) se află, înainte de a fi desăvîrşiţi, pre¬ 
cum se află sfetnicii înaintea împăratului şi precum pîrîul faţă de flu¬ 
viul Eufrat. 

Cel ce are intenţia să meargă într-o cetate, care se află la distanţă 
de treizeci de zile, du,pă ce a mers două sau trei zile să nu creadă 
că a şi ajuns la cetate. 

După cum puterea protivnică doar îndeamnă, dar nu şi constrînge, 
tot aşa şi harul divin, dat fiind (că omul are) libertate de discernămînt, 
îndeamnă (dar nu constrînge). Deci, dacă omul săvîrşeşte cele rele, în¬ 
demnat de satan, nu este condamnat satan în locul lui, ci omul însuşi 
se pedepseşte, întrucît de bună voie s-a făcut ascultător al răutăţii. Tot 
aşa şi atunci, cînd omul se întoarce spre bine şi are în el harul lui 
Dumnezeu, harul nu-şi atribuie lui însuşi binele, ci-1 atribui omului şi-l 
slăveşte pe el. (Aceasta), pentrucă omul însuşi şi-a cauzat binele, pe 
cînd harul prin însăşi natura sa este bun. (Convieţuind cu harul), nu 
înseamnă că venind acesta îi leagă voinţa cu o putere constrîngătoare, 
că vrînd nevrînd (omul) săvîrşeşte binele, ci că harul cedează (în faţa) 
liberului arbitru, ca să se arate dacă voinţa omului cinsteşte sau nu su¬ 
fletul ; dacă este sau nu de acord cu el. Mulţi l-au cinstit şi au fost de 
acord cu el, însă alţii s-au abătut de la calea cea bună. Pentru că zice 
Apostolul : «După ce aţi început prin Duhul, acum sfîrşeşti prin trup» 
(Gal. 3, 3). Legea nu a fost dată pentru firea (omenească) ci pentru li¬ 
berul arbitru, care poate să se îndrepte spre bine sau spre rău. Domnul 
zice : «Am venit să pun foc pe pămînt şi vreau ca deja să fie aprins» 
(Luca 17, 49). (Cu alte cuvinte), Domnul vrea să fie aprins focul cel ce¬ 
resc în inimile oamenilor, dar unii vor, iar alţii nu. Altă dată zice : 
«De cite ori am voit să vă adun, precum adună cloşca pe puii ei şi nu 
aţi vrut» (Matei 23, 37). Vezi, deci, că Domnul vrea, dar că oamenii nu 
vor să se apropie de El şi să afle milă. 

13. Cel ce voieşte să vină la Domnul, să se învrednicească de viaţa 
cea veşnică, să devină sălaş al lui Dumnezeu, şi să se învrednicească de 
Duhul Sfînt, pentru ca să poată împlini fără de prihană poruncile Dom¬ 
nului şi să obţină roadele cuvenite, aşa se cuvine să înceapă : mai în- 
tîi, să creadă cu tărie în Domnul, să se dedice întru totul poruncilor Lui 
şi să se lepede de cele lumeşti, pentru ca mintea lui să nu fie preocu¬ 
pată de nimic din cele văzute. Să stăruie totdeauna în rugăciune şi să 
nu deznădăjduiască, ci să aştepte cu încredere venirea şi ajutorul Dom¬ 
nului şi la El să aibă totdeauna gîndul. Se cuvine, apoi, să se silească 
spre toată fapta cea bună, spre (împlinirea) tuturor poruncilor Domnu¬ 
lui, chiar dacă inima lui nu vrea, pentru că sălăşluieşte în ea păcatul. 
Adică, să se nevoiască în a fi smerit înaintea oamenilor, în a se socoti 

mai mic şi mai rău decît toţi oamenii, în a nu căuta cinste şi laudă de la 
cineva, — precum s-a scris în Evanghelie — în a avea numai pe Dom¬ 
nul, pururea, înaintea ochilor şi în a voi ca numai Lui să-I placă. 

Deasemeni, se cuvine să se nevoiască a fi blînd, chiar dacă inima 
nu-i permite aceasta, aşa cum zice Domnul : «învăţăţi de la Mine că 
sînt blînd şi smerit cu inima şi veţi afla odihnă sufletelor voastre » (Ma¬ 
tei 11, 29). Să fie milostiv, bun, îndurător, pe cît va putea mai mult, 
şi să se silească spre aceasta, după cum zice Domnul : «Fiţi buni şi mi¬ 
lostivi, precum Tatăl vostru cel ceresc este milostiv » (Luca 6, 36). Şi 
iarăşi : «Dacă Mă iubiţi, ţineţi poruncile Mele» (Ioan 14, 25). «Grăbiţi- 
vă, căci cei ce se grăbesc răpesc împărăţia cerurilor» (Matei 11, 12). 
« Siliţi-vă să intraţi pe poarta cea strimtă» (Luca 13, 24). Să aibă totdea¬ 
una înaintea ochilor smerenia, viaţa şi purtarea Domnului ca pe un 
exemplu pururea viu. Pe cît îi stă în putinţă, să stăruiască în rugă¬ 
ciuni şi să creadă puternic, pentru ca Domnul venind, să-l cureţe, să-l 
întărească în (împlinirea) tuturor poruncilor Sale, iar din sufletul său 
sâ-Şi facă sălaş. Şi aşa, lucrurile pe care acum le săvîrşeşte cu efort şi 
împotriva inimii lui — atunci cînd se va odihni pentru totdeauna cu 
binele şi mereu îşi va aduce aminte de Domnul aşteptîndu-L cu bună¬ 
tate şi dragoste — (le va săvîrşi ca pe un lucru firesc). Atunci, văzînd 
Domnul intenţia şi zelul lui cel bun, faptul .că se sileşte ca totdeauna 
să-şi amintească de El şi (cum se străduieşte) totdeauna să facă binele, 
să fie smerit, blînd şi iubitor — că deşi inima lui nu voieşte acest lu¬ 
cru, o ocnstrînge şi pe cît este cu putinţă, (o face să fie de acord cu el) 
—arată către el mila Sa, îl izbăveşte de duşmanii lui şi de păcatul care 
locuieşte în el. 

Umplîndu-Se de Duhul Sfînt, el împlineşte pe mai departe, cu 
adevărat, poruncile Domnului, fără efort şi fără osteneală. Sau mai de¬ 
grabă, Domnul împlineşte în el propriile Sale porunci ; şi face să se 
arate roadele Duhului, într-un chip cu totul curat. Prin urmare, se cu¬ 
vine, mai întîi, ca acela care se apropie de Domnul să se silească să 
facă binele, chiar dacă inima lui nu vrea ; să aştepte cu credinţă ne¬ 
şovăielnică mila Lui, să se silească să fie îndurător, să aibă inimă mi¬ 
lostivă, iar atunci cînd este dispreţuit să fie îndelung-răbdător şi să nu 
se indigneze, precum spune Apostolul : «Iubiţilor, nu vă răzbunaţi sin¬ 
guri » (Rom. 12, 19). Deasemeni, să se silească spre rugăciune, dacă n-a 
primit darul rugăciunii de la Duhul. Şi văzînd Dumnezeu că într-atîta 
se luptă, că se forţează să săvîrşească binele chiar dacă inima lui nu 
vrea să facă aceasta — îi dă lui rugăciunea cea adevărată a lui Hristos, 
îi dă duhul îndurării, bunătatea cea adevărată şi, într-un cuvînt, îi dă 
roada Duhului. Dar dacă cineva numai spre rugăciune se sileşte — 

atunci cînd nu are harul rugăciunii — spre smerenie şi iubire, şi spre 
celelalte porunci ale Domnului nu se sileşte, uneori i se dă lui harul 
rugăciunii şi el se găseşte în parte în odihnă şi bucurie, după cererea 
lui, dar, în ce priveşte purtările lui, este la fel cum era şi mai înainte. 
Acesta nu are blîndeţe, pentru că n-a cerut-o cu stăruinţă şi nu s-a 
străduit pe sine către aceasta. Nu are smerenie, pentru că n-a cerut-o 
şi nu s-a silit s-o dobîndească. Nu are iubire faţă de toţi (oamenii), pen¬ 
tru că, nu a avut nici grijă, nici oboseală pentru aceasta în cererea ru¬ 
găciunii lui. ' 

Se cuvine, deci ca după cum fiecare se sileşte spre rugăciune, — 
chiar dacă inima lui nu vrea acest lucru — tot aşa să facă (silindu-se) 
cu bucurie (să arate) iubire, blîndeţe, şi îndelungă-răbdare, după cum 
s-a scris. Să se silească în a se dispreţui pe sine, în a se socoti cel mai 
rău şi cel mai din urmă dintre toţi (oamenii). Dacă nu este de folos, să 
nu vorbească, ci să mediteze pururea la cuvîntul Domnului, pe care, 
însă, să le grăiască atît cu gura, cît şi cu inima. (Să se silească, dease- 
meni), să nu se mînie (niciodată), precum spune (Apostolul) : «Orice 
amărăciune şi mînie şi defăimare să piară de la voi, împreună cu orice 
răutate» (Efes. 3, 31). Văzînd Domnul intenţia lui, îi va da, fără ca el 
să depună osteneală şi trudă, toate acele (daruri), pe care mai înainte 
numia cu sila le-a putut păstra — din pricina păcatului, care locuia în 
el — şi va face ca toate aceste îndeletniciri virtuoase să-i devină a doua 
natură. Venind, apoi, Domnul şi sălăşluindu-Se în el, acesta va împlini 
fără osteneală poruncile şi se va umple de roadele Domnului. 

14. Dacă cineva se sileşte (numai) către rugăciune — vrînd să pri¬ 
mească un anumit dar de la Dumnezeu — dar nu se sileşte deopotrivă 
şi nu se constrînge spre smerenie, iubire, blîndeţe şi spre celelalte vir¬ 
tuţi, uneori, de vreme ce se roagă şi cere, primeşte şi harul divin ; pen¬ 
tru că Dumnezeu este bun şi binevoitor şi împlineşte cererile celor ce 
i se roagă. (Acela, însă), care nu se pregăteşte mai dinainte, care nu 
se obişnuieşte cu virtuţile amintite, sau pierde harul, sau îl primeşte şi 
cade, sau nu progresează din pricina gîndului prea înalt pe care îl are 
despre sine. Pentru *că sălaşul şi odihna Duhului este smerenia, iubi¬ 
rea, blîndeţea şi celelalte porunci ale Domnului. 

Se cuvine, deci, ca aceia care voiesc cu adevărat să placă lui Dum¬ 
nezeu, care voiesc să primească de la El harul ceresc, care voiesc să 
crească şi să se desăvîrşească în Duhul Sfînt, să se silească mai întîi să 
păzească toate poruncile, chiar şi cînd inima lor nu vrea acest lucru, 
după cum s-a scris : « Pentru aceasta m-am îndreptat către toate porun¬ 
cile Tale» (Ps. 118, 128). Căci după cum silindu-se şi constrîngîndu-se 
spre rugăciune, în cele din urmă primeşte harul ei, şi silindu-se spre 

faptele virtuţii, binele devine pentru el, un fapt obişnuit, tot aşa cerînd 
şi rugîndu-se cineva Domnului, dobîndeşte ceea ce cere, iar harul Du¬ 
hului creşte şi înfloreşte în el. Odihnindu-se în smerenia lui şi în toate 
celelalte virtuţi, îl învaţă iubirea cea adevărată şi blîndeţea cea adevă¬ 
rată, la care a voit să ajungă şi pe care a cerut-o. Şi aşa crescînd şi 
desâvîrşindu-se întru Dumnezeu, se învredniceşte a fi moştenitor al 
împărăţiei cerurilor. Pentru că cel smerit niciodată nu cade. De-altfel, 
unde ar putea să cadă, cînd se află mai jos, decît toţi ? Mare înălţare 
este smerenia ; cinste şi vrednicie mare este umilinţa. Să ne obişnuim, 
deci, şi noi a ne constrînge la umilinţă, chiar dacă inima noastră nu vrea, 
şi rugîndu-ne şi invocînd neîncetat, cu credinţă, cu nădejde şi cu dra¬ 
goste numele lui Dumnezeu, să aşteptăm să trimită în inimile noastre 
pe Duhul Său. Să ne rugăm şi să ne închinăm Tatălui în Duh. (Să ne 
rugăm) ca Duhul însuşi să se roage întru noi; ca Duhul însuşi să ne 
înveţe rugăciunea cea adevărată, smerenia, blîndeţea şi iubirea, (virtuţi) 
pe care acum (nici) cu sile nu le putem împlini ; să ne înveţe să îm¬ 
plinim cu adevărat fără osteneală şi fără silă, adîncul milei, bunătatea 
şi toate celelalte porunci ale Domnului, precum Duhul însuşi ştie să 
ne umple de roadele Lui. Şi astfel, împlinind poruncile Domnului prin 
Duhul, — singurul care cunoaşte voia lui Hristos şi care ne curăţeşte 
de întinăciunea păcatului — să fim prezentaţi lui Hristos, ca nişte 
fecioare curate şi fără prihană, să ne odihnim* în Dumnezeu, şi Hristos 
să Se odihnească în noi în veci. Slavă milostivirilor Lui, îndurării şi iu¬ 
birii Lui, că a învrednicit neamul omenesc de astfel de cinste, făcîndu-i 
şi declarîndu-i pe oameni fraţi adevăraţi şi fii ai Părintelui celui ce¬ 
resc. Slavă Tatălui şi Fiului şi Sfîntului Duh, în vecii vecilor. Amin. 

CUVÎNT DESPRE DESĂVÎRŞIREA ÎN DUH 

1 Fiecare dintre noi îşi dobîndeşte mîntuirea prin harul şi darul 
divin al Duhului, iar prin credinţă, iubire şi lupta de bună voie poate 
să ajungă la măsura desăvîrjşită a virtuţii. Adtîel, pe de o parte prin 
har, iar pe de altă parte prin (săvîrşirea) virtuţii, (ajungem) la moşte¬ 
nirea vieţii veşnice. 

Prin urmare, nu se învredniceşte cineva de desăvîrşire, doar prin 
intermediul puterii şi al harului divin, dacă nu adaugă şi eforturile 
proprii ; nimeni nu ajunge la măsura libertăţii desăvîrşite şi la curăţie 
doai prin efortul şi puterea sa, dacă nu este ajutat de mîna cea divină, 
de sus. «Pentru că, dacă Domnul nu va ajuta la zidirea unei case şi nu 
va păzi o cetate, în zadar se osteneşte cel ce zideşte şi în zadar îl pă¬ 
zeşte paznicul » (Ps. 126, 1). 

2. Întrebare : Care este voia lui Dumnezeu către care Apostolul 
cheamă şi îndeamnă pe fiecare dintre noi să ajungă ? 

Răspuns ; Voia lui Dumnezeu este curăţia desăvîrşită de păcat, 
eliberarea de patimile care ne necinstesc şi ajungerea la cel mai înalt 
grad de virtute. Aceasta echivalează cu purificare şi sfinţirea inimii, 
care se realizează prin părtăşia la Duhul cel desăvîrşit şi dumnezeiesc. 
Pentru că zice (Mîntutiorul) : « Fericiţi cei curaţi cu inima că aceia vor 
vedea pe Dumnezeu » (Matei 5, 8). Şi «Fiţi desăvîrşiţi precum Tatăl vos¬ 
tru cel ceresc desăvîrşit este» (Matei 5, 48). Şi (Psalmistul) : «Fie inima 
meu fără prihană la judecăţile Tale, cp să nu mă ruşinez» (Ps. 118, 80). 
Şi iarăşi : «Atunci nu mă voi ruşina la vederea tuturor poruncilor Tale » 
(Ps. 118, 6). Şi iarăşi, către cel ce întreabă : «Cine se va urca pe munte¬ 
le Domnului ?» şi răspunde : «Cel ce are mîinile nevinovate şi inima 
curată» (Ps. 23, 3—4). Prin aceste cuvinte se referă la îndepărtarea de¬ 
finitivă a păcatului din mintea şi fapta noastră. 

3. Ştiind Duhul Sfînt că patimile cele ascunse şi nevăzute anevoie 
se îndepărtează —- pentru că sînt ca şi înrădăcinate în suflet — arată 
prin (mijlocirea) lui David cum trebuie să se facă curăţirea de ele. Da- 
vid zice : «De cele ascunse ale mele curăţeşte-mă» (Ps. 18, 13). Cu alte 
cuvinte, (el vrea să spună) că noi putem să obţinem aceasta prin rugă¬ 
ciune stăruitoare, prin credinţă şi prin ataşament desăvîrşit, faţă de 
Dumnezeu. în plus, să ne împotrivim acestora şi să ne păzim inima 
cu toată grija. 

4. Chiar şi fericitul Moise, exprimîndu-se simbolic, spune că su¬ 
fletul nu trebuie să- fie stăpînit de două gînduri, de cel bun şi de cel 
rău, ci numai de cel bun, şi că nu trebuie să culegem două feluri de 
roade, bune şi rele, ci numai bune. Iată ce zice : «Să nu pui la jug ani¬ 
male diferite — pentru a face acelaşi lucru — ca de exemplu, un bou 
şi un asin, ci pe cele de acelaşi neam înjuqîndu-le, să treieri ţarina ta» 
(Deut. 22, 10). 

Cu alte cuvinte, să nu avem în ţarina inimii noastre virtutea şi rău¬ 
tatea, ci numai virtutea, pentru că (zice acelaşi Moise) : «Să nu teşi în 
haină de lină (fir de) in» (Deut. 22, 11), nici în haină de in (fir de lînă). 
«Să nu cultivi pe ogorul tău două feluri de seminţe. Să nu împreunezi 
vite de soiuri diferite ci să le împreunezi cu cele de soiul lor». (Lev. 
19, 19). 

Prin urmare, ne spune (Moise) prin acestea în taină, nu trebuie să 
cultivăm în sufletul nostru (pe lîngă) Virtute şi răutate ; că numai ger¬ 
menii virtuţii trebuie să se dezvolte în noi; că sufletul nu trebuie să 
fie părtaş la două duhuri; la duhul lui Dumnezeu şi la duhul lumii». 

Pentrucă, zice : «De aceea găsesc drepte toate poruncile Tale şi urăsc 
orice cale a minciunii » (Ps. 118, 128). 

5 . Se cuvine ca sufletul cel fecioresc, pentru a se alipi de Dumne¬ 
zeu să se curăţească nu numai de păcatele cele văzute, adică de desfrîu, 
de ucidere, de furt, de cuvinte urîte, de minciună, de iubirea de argint 
şi de lăcomie, ci cu şi mai multă (grijă) să se curăţească de (patimile) 
cele ascunse — precum am zis — adică de pofte, de slava deşartă, de 
dorinţa de a fi admiraţi de oameni, de prefăcătorie, de iubirea de stă- 
pînire, de viclenie, de obiceiurile cele rele, de ură, de neciedincioşie, 
de invidie, de egoism, de înfumurare şi de toate cele asemenea lor. 
Pentrucă, iată, zice Scriptura, că păcatele cele ascunse ale sufletului 
sînt puse în egală măsură alături de cele din afară. Zicînd Domnul : 
«Dumnezeu a risipit oasele celor ce vor să placă oamenilor » (Ps. 52, 6) 
şi: «Domnul urăşte pe bărbaţii care varsă sînge şi înşeală» (Ps. 5, 6), 
arată că Dumnezeu urăşte în egală măsură pe cel viclean şi pe cel 
ucigaş. 

Se spune în alt loc : «Cu inimă nelegiuită lucraţi pămîntul...» Şi : 
«Vai vouă cină oamenii vă vor vorbi de bine » (Luca 6, 26). Cu alte cu¬ 
vinte, (vai vouă) atunci cînd veţi voi să fiţi vorbiţi de bine de oameni 
şi cînd veţi aştepta slavă şi laudă din partea lor. Pentru că, făcînd bine, 
acum, este posibil ca fapta voastră să rămînă ascunsă ? De-altfel, Dom¬ 
nul însuşi zice : «Să strălucească lumina voastră înaintea oamenilor» 
(Matei 6, 16). Numai că, zice, sîrguiţi-vâ să faceţi bine spre slava lui 
Dumnezeu şi nu de dragul slavei deşarte, ca unii care iubiţi lauda de 
la oameni. (De-altfel), pe cei ce săvîrşesc astfel de greşeli, Mîntuitorul 
i-a arătat ca fiind şi necredincioşi, atunci cînd a zis : «Cum puteţi voi 
să credeţi, cînd primiţi slavă unii de la alţii, iar slava care vine de la 
Dumnezeu nu o căutaţi?» (Ioan 5, 44). Apostolul (Pavel) spune că spre 
slava lui Dumnezeu să se facă pînă şi faptul de a mînca şi a bea. El 
zice : «Ori de mîncaţi, ori de beţi, ori altceva de faceţi, toate spre slava 
lui Dumnezeu să le faceţi» (I Cor. 10, 31). Pe de altă parte, divinul Ioan 
asociind ura Cu uciderea, zice : «Cel ce urăşte pe fratele său este uci¬ 
gător de oameni» (I Ioan 3, 45). 

6. «Iubirea pe toate le suferă... pe toate le rabdă, iubirea nu cade 
niciodată» (I Cor. 13, 7—8). Cuvîntul: «niciodată nu cade» aceasta în¬ 
seamnă : Cei ce dobîndesc darurile mai înainte pomenite ale Duhului, 
dar nu se eliberează definitiv, prin iubire, de patimi, n-au ajuns la 
(limanul) cel sigur, ci se află în pericol şi se tem de duhurile cele vi¬ 
clene. Numai aceasta nu cade, pentru că nu mai este pîndită de patimi. 
Celelalte harsime, însă, ca limbile îngerilor, profeţia, cunoştinţa toată 
şi darurile vindecărilor, comparate cu ea, sînt ca nimic. 

7. Prin aceste (cuvinte) ne-a indicat scopul, măsura desăvîrşirii 
(spre care să tindem). 

Eliberîndu-se, deci, fiecare de astfel de bogăţii (trecătoare), să se 
avînte, cu căldură sufletească şi cu stăruinţa pe acest drum duhovni¬ 
cesc, pînă ce îşi va realiza (menirea lui), după cum s-a spus : «Nu ştiţi 
voi că acei ce aleargă în stadion toţi aleargă, dar numai unul ia pre¬ 
miul ? Alergaţi aşa ca să-l luaţi » (I Cor. 9, 24). 

8. Acest (scop) se ajunge, atunci cînd cineva se leapădă de sine, 
cînd, de bună voie, dă totul fraţilor şi nu reţine pentru sine nimic, afa¬ 
ră numai de îmbrăcăminte şi cele necesare, cînd este liber din toate 
părţile, cînd este pentru toţi ca un sclav cumpărat pe arginţi, (cînd se 
supune tuturor) şi în deosebi conducătorilor, — respectînd cuvîntul lui 
Hristos care zice : «Cel ce va voi să fie primul şi mai mare între voi 
să fie cel mai de pe urmă, slujitorul şi robul tuturor» (Matei 20, 27) ; să 
nu umble după slavă, cinste şi laudă şi să nu încerce să jolacă ochilor 
oamenilor, ci să se socotească pe sine dator tuturor şi să slujească pe 
fraţi în iubire şi simplitate. 

9. Se cuvine ca aceia care conduc comunitatea fraţilor să socoteas¬ 
că un lucru important, faptul de a se lupta, cu uneltirile celui viclean ; 
să se arate smeriţi şi să nu fie copleşiţi de patima mîndriei, să nu se 
considere stăpîni, iar pe fraţi să-i considere supuşi; (pentru că, în caz 
contrar), în loc de mare cîştig, îşi agonisesc pagubă. Ca nişte părinţi în¬ 
găduitori, se cuvine, mai degrabă, pentru Dumnezeu, să slujească co¬ 
munităţii, atît cu trupul cît şi cu duhul ; să se îngrijească (de mem¬ 
brii) ei, ca de fiii lui Dumnezeu, să certe cînd trebuie, dar să şi mîngîie. 

(Dar nu îngăduim), ca în numele smereniei şi al blîndeţei să se 
instaleze în mînăstiri neorînduiala şi să nu se menţină ordinea cuve¬ 
nită dintre cei ce conduc şi cei conduşi. 

Prin urmare, (conducătorii spirituali) să se considere în adîncul 
cugetului lor ca nişte robi netrebnici ai tuturor fraţilor, dar şi ca niş¬ 
te pedagogi, cărora li s-au încredinţat fii duhovniceşti; să se sîrguiască, 
cu tot sufletul şi cu frica lui Dumnezeu a forma pe fiecare dintre fraţi 
pentru tot lucrul cel bun, bine ştiind că plată mare îşi agonisesc pentru 
această osteneală. 

10. După cum aceia care primesc tineri pentru a-i educa sînt ca 
şi stăpînii lor şi de dragul educaţiei şi al bunelor moravuri nu se dau 
la o parte să le aplice pedepse, tot aşa şi întîistătătorii, au dreptul să 
pedepsească pe aceia dintre fraţi care necesită educare, dar să n-o facă 
împinşi de patima mîndriei şi a grandomaniei, nici de gîndul răzbună¬ 
rii, ci s-o. facă cu blîndeţe, gîndindu-se la folosul duhovnicesc şi la în¬ 
toarcerea acestora. 

11. (Arătînd) multă stăruinţă, osteneală, grijă şi luptă, putem, prin 
harul şi darul lui Hristos, care prinde chip în noi, să dobîndim iubirea 
faţă de Dumnezeu. împlinind această poruncă (a iubirii lui Dumnezeu), 
uşor o putem împlini şi pe cea de a doua, referitoare la iubirea faţă de 
aproapele. 

Să ne sîrguim în deosebi faţă de prima poruncă, pentru că celei 
care vine după ea o va urma în chip firesc. Dacă cineva, neglijînd po¬ 
runca cea dintîi şi cea mai mare, adică iubirea faţă de Dumnezeu, care 
este strîns legată de buna dispoziţie interioară şi de cugetele cele să¬ 
nătoase faţă de Dumnezeu, vrea s-o împlinească pe cea de a doua, îi 
va fi cu neputinţă s-o împlinească cu adevărat şi precum trebuie. Pen¬ 
tru că, găsind cugetul lipsit de iubire şi de căutarea lui Dumnezeu, cel 
viclean face să i se pară grele poruncile divine, să iste în suflet murmu- 
rare, nemulţumiri şi reproşuri împotriva slujirii fraţilor sau amăgin- 
du-1 cu gîndpl că este virtuos, îl face să se mândrească, să se considere 
cinstit, important şi că împlineşte poruncile în chip desăvîrşit. 

12. Cînd un om se socoteşte împlinitor al poruncilor, de bună sea¬ 
mă că greşeşte şi păcătuieşte împotriva lor ; cînd singur se judecă nu 
mai lasă loc celui ce judecă corect. 

Pentru că atunci cînd «Duhul lui Dumnezeu mărturiseşte împreu¬ 
nă cu duhul nostru» (Rom. 8, 6), precum spune Sfîntul Apostol Pavel, 
sîntem cu adevărat vrednici de Hristos şi fii ai lui Dumnezeu şi nu 
cînd, după propria părere, ne socotim drepţi. «Pentru că nu cel ce se 
laudă singur este dovedit bun, ci acela pe care Domul îl laudă » (II Cor. 
10, 18). Că dacă omul pierde amintirea şi frica de Dumnezeu, în mod 
firesc iubeşte slava (deşartă) şi vînează lauda celor pe care-i slujeşte. 
Un astfel de om este numit şi necredincios de către Domnul, precum 
deja s-a arătat. Pentru că, zice : «cum puteţi voi să credeţi cînd primiţi 
slavă unii de la alţii, iar slava care vine de la unicul Dumnezeu n-o 
căutaţi ?» (Ioan 5, 44). 

13. La iubirea de Dumnezeu nu se poate ajunge, după cum s-a 
spus, decît prin multă luptă şi trudă a minţii, prin cugete curate şi prin 
grija continuă de a săvîrşi cele bune ; de bună seamă potrivnicul îm¬ 
piedică mintea noastră şi nu-i permite, ca amintindu-şi de faptele bu¬ 
ne, să ajungă lâ iubirea divină, şi (mai mult decît atît) îmbie simţirea 
cu pofte'pămînteşti. 

Atunci cînd mintea este preocupată continuu de iubirea şi aminti¬ 
rea lui Dumnezeu, atunci are loc moartea celui viclean, şi aş zice, spîn- 
zurarea lui. Din prima şi singura poruncă a iubirii de Dumnezeu izvo¬ 
răşte iubirea sinceră de fraţi, simplitatea cea adevărată, blîndeţea, ru¬ 
găciunea şi oricare dintre virtuţile cele minunate. Prin urmare, este 

nevoie de multă osteneală tainică, de cercetare a cugetelor, de exerci¬ 
tare a simţurilor sufletului nostru, celor slăbite (de păcat), pentru a 
distinge ceea ce este bine de ceea ce este rău, pentru a reînviora şi în¬ 
tări — îndreptând cu stăruinţă mintea noastră spre Dumnezeu — mă¬ 
dularele sufletului cele obosite. Şi astfel, mintea noastră, pentru tot¬ 
deauna alipită de Dumnezeu, se va face un duh cu Domnul, după cu¬ 
vântul lui Pavel. 

14. Cei ce iubesc virtutea, neîncetat trebuie să ducă această luptă 
şi osteneală tainică. Numai aşa împlinesc porunca, fie că se roagă, fie 
că slujesc, fie că mănîncă sau beau. Numai aşa, orice lucru bun fac, 
spre slava lui Dumnezeu îl fac şi nu spre slava lor. 

Iubirea lui Dumnezeu va face ca împlinirea poruncilor să li se pară 
uşoară, va face să dispară toată greutatea lor. 

15. După cum s-a arătat( mai înainte), cel viclean depune toată 
stăruinţa să abată cugetul de la amintirea, frica şi iubirea lui Dumne¬ 
zeu. El îl ademeneşte cu momeli pămînteşti, şi-l abate (uneori) de la 
cele cu adevărat bune la cele care numai par a fi bune. 

16. Virtuţile se trag şi se ţin una de alta, întocmai ca un lanţ sfînt. 
Aşa, de exemplu, rugăciunea se leagă de iubire, iubirea de bucurie, bu¬ 
curia de blîndeţe, blîndeţea de smerenie, smerenia de slujire, slujirea 
de speranţă, speranţa de credinţă, credinţa de ascultare iar ascultarea 
de simplitate. După cum şi cele rele una de alta se leagă : ura de mînie, 
mînia de mîndrie, mîndria de slavă deşartă, slava deşartă de nepăsare, 
nepăsarea de duritate, duritatea de dormitare, dormitarea de dispreţui¬ 
re, dispreţuirea de lene, lenea de josnicie, iar josnicia de pofte. Şi tot 
aşa celelalte feţe ale răutăţii legate sînt una de alta. 

17. Pe orice lucru bun făcut de om, cel viclean vrea să-l întineze, 
prin amestecarea (lui) cu germenii săi, adică cu slava deşartă, cu înfu¬ 
murarea, cu murmurul şi cu oricare altul dintre acestea ; face aceasta 
pentru că binele realizat să nu fie făcut doar de dragul lui Dumnezeu 
sau din pornire proprie. 

S-a scris că Abel a adus jertfa lui Dumnezeu : «din oile cele intîi 
născute ale sale şi din grăsimea lor » (Gen. 4, 4), şi că fratele său Cain 
deasemeni a adus jertfă lui Dumnezeu, dar din roadele pămîntului şi 
nu din cele dintîi ; Dumnezeu a privit către jertfa lui Abel, dar n-a luat 
în seamă darul lui Cain. 

Din acest (episod) aflăm că un lucru bun poate să nu fie făcut pre¬ 
cum trebuie ; mai precis, nu este făcut precum trebuie, atunci cînd esţe 
făcut cu neglijenţă sau cu dispreţ, cînd este făcut pentru un motiv 
oarecare, dar nu de dragul lui Dumnezeu. De aceea se întîmplă să nu 
fie primit de Dumnezeu. 

CUVINTE DESPRE RUGĂCIUNE 

1. Lucrul cel mai bun la care ajunge cineva este obişnuinţa cu ru¬ 
găciunea. Prin mijlocirea ei, acesta dobîndeşte şi celelalte (bunuri), iar 
(Domnul) care îl cheamă cărte sine, îi întinde mîna întru ajutor. Prin 
rugăciune se face părtaş la energia cea tainică, la sfinţenia lui Dumne¬ 
zeu, iar mintea lui se uneşte printr-o iubire de negrăit cu Domnul. 
Pentru că zice (Psalmistul) : «Dat-ai veselie inimii mele» (Ps. 4, 7). Şi 
Domnul însuşi (adaugă) : «împărăţia lui Dumnezeu este înlăuntrul vos¬ 
tru » (Luca 17, 21). La ce altceva s-ar putea referi faptul că împărăţia 
este înlăuntrul (oamenilor), dacă nu la bucuria cerească a Duhului care 
se arată în chip real în sufletele celor vrednici ? Pentru că sufletele 
cele vrednice prin părtăşia reală la Duhul, primesc încă de acum arvu¬ 
na şi pîrga bucuriei şi veseliei celei duhovniceşti de care se vor îm¬ 
părtăşi sfinţii în împărăţia lui Hristos. Pentru că, zice (Psalmistul) : 
«Inima şi trupul meu s-au bucurat întru Dumnezeu cel viu» (Ps. 83, 
2). Şi : «Ca din seu şi din grăsime să se bucure sufletul meu » (Ps. 62, 

6) . (Aceste cuvinte), că şi cele asemenea lor, acelaşi lucru arată, (şi anu¬ 
me) bucuria şi mîngîierea reală pe care le dă Duhul. 

2. Şi fiindcă lucrul cel mai mare dintre toate este rugăciunea, gri¬ 
ja cea mai mare ei trebuie să i se arate, ca nu cumva să sufere vătă¬ 
mare din partea celui rău. Pentru că, cu cît cineva arată grija de un 
mare bun, pe atît îl atacă cel viclean cu şi mai mare stăruinţă. Un ast¬ 
fel de om va trebui să arate multă vigilenţă, ca şi mai mult, zi de zi, 
să se arate roadele stăruinţei sale în rugăciune, (adică) iubirea, sme¬ 
renia, simplitatea şi bunătatea, ca progresul său întru cele duhovni¬ 
ceşti să se facă vădit şi să cheme şi pe alţii la un zel egal. 

3. Dumnezeescul Apostol( ne învaţă) să stăruim în rugăciune şi să 
ne rugăm neîncetat (I Tes. 5, 17), iar Domnul ne asigură că : «Dumne¬ 
zeu va face dreptate celor ce strigă către El ziua şi noaptea» (Luca 18, 

7) . Tot El mai spune : «Privegheaţi şi rugaţi-vă» (Matei 26, 41). Prin 
urmare, se cuvine ca totdeauna să ne rugăm şi să nu ne moleşim. Dar, 
stăruind cineva în rugăciune şi luînd asupră-şi un lucru atît de impor¬ 
tant, dator este să dea luptă mare şi neşovăelnică, pentru ca să înfrîn- 
gă piedicile (ce vin în calea) rugăciunii : —- somnul, indiferenţa, greu¬ 
tatea trupului, nălucirea gîndurilor, instabilitatea minţii şi toate unel¬ 
tirile celui rău — să . treacă prin necazuri şi peste războiul pe care du¬ 
hurile cele viclene îl duc cu mînie împotriva lui, împiedicîndu-i sufle¬ 
tul să caute neîncetat adevărul şi pe Dumnezeu şi să se apropie de 

i Hristos. 

4. Se cuvine ca acela care se dedică rugăciunii să procedeze cu 
bărbăţie, să arate zel, trezvie, răbdare, luptă spirituală şi osteneală tru¬ 
pească ; să nu se moleşească şi să nu cedeze cugetelor ce se abat de la 
calea (cea dreaptă), somnului mult, toropelii şi confuziei; să nu scoată 
ţipete tulburătoare şi necuvincioase ; să nu permită minţii să (fie preo¬ 
cupată) de vreun lucru de acest fel, ci să aibă cugetul, odată cu încli¬ 
narea genunchilor, departe de orice lucru care îl poate duce la rătăci¬ 
re ; pentru că nimic nu-1 poate împiedica atunci cînd, pregătindu-se, ve¬ 
ghează, cînd se împotriveşte gîndurilor de prisos, (născute) de materie 
(din el), cînd cercetează şi judecă totul, cînd doreşte totdeauna pe Dom¬ 
nul, chiar dacă este amăgit, în diferite feluri, de răutate. Să nu se mîn- 
drească faţă de cei ce nu pot să stăruiaScă în rugăciune, ca nu cumva, 
impins de astfel de ispită a răutăţii, să strice lucrul cel bun şi să-l lase 
pradă demonului celui viclean. 

5. Iar dacă rugăciunea n-o împletim cu smerenia, iubirea, simpli¬ 
tatea şi bunătatea, atunci rugăciunea, sau mai degrabă aparenţa de ru¬ 
găciune, ne foloseşte foarte puţin. Acest lucru nu-1 spunem doar despre 
rugăciune, ci şi despre orice efort şi osteneală, (ca de exemplu), despre 
feciorie, post, privighere, psalmodiere, slujire şi despre orice faptă să- 
vîrşită de dragul virtuţii. Pentru că, dacă nu rodeşte în noi, după cum 
trebuie, iubirea, pacea, bucuria, blîndeţea, smerenia, credinţa, îndelun¬ 
gă îăbdarea şi bunăvoinţa, la nimic bun nu duce efortul depus. Efortu¬ 
rile depuse vizează (anumite) roade şi un (anumit) folos. Or, nearătîn- 
du-se întru noi roadele iubirii, zadarnică este osteneala. Cei ce se află 
în această stare, nu se deosebesc cu nimic de cele cinci fecioare neîn- 
ţelepte, care, pentru faptul că nu au avut în inimi untdelemnul cel du¬ 
hovnicesc — adică virtuţile săvîrşite cu ajutorul Duhului — au fost nu¬ 
mite neînţelepte, au fost îndepărtate în chip ruşinos de camera cea 
împărătească şi nu au primit nici o răsplată pentru osteneala fecioriei. 

Că după cum cineva, lucrînd într-o vie, îşi dă toată silinţa şi oste¬ 
neala, în speranţa (că va obţine) roade, iar dacă roadele nu apar, za¬ 
darnică se arată lucrarea lui — tot aşa şi noi, dacă ajutaţi tie lucrarea 
Duhului, nu vedem înlăuntru nostru, nu mărturisim, cu toată îndrăznea¬ 
la şi simţirea duhovnicească roadele iubirii, ale păcii, ale bucuriei şi 
ale celorlalte virtuţi, pe care le-a enumerat Apostolul, n-avem nici un 
folos de la osteneala fecioriei, a rugăciunii, a psalmodierii, a postului şi 
a privegherii. Se cuvine, deci, după cum am spus, să ne ostenim cu tru¬ 
pul şi cu sufletul tocmai în speranţa (că vom dobîndi) roade spirituale ; 
aceste roade ale virtuţilor vor aduce în sufletele cele smerite şi credin¬ 
cioase bucuria şi plăcerea de negărit a Duhului- 

Dar separat să se socotească osteneala de fruct, după cum şi sînt 
separate. Pentru că, dacă cineva cugetînd greşit, consdieră propria si¬ 
linţă şi osteneală, drept fruct al Duhului, pe sine se înşeală şi se lip¬ 
seşte de roadele cu adevărat mari ale Duhului. 

/ 

6 După cum cel ce s-a detat cu totul păcatului se lasă pradă, ca 
unor lucruri fireşti, patimilor care îl necinstesc şi care sînt împotriva 
firii, adică desfrîului, lăcomiei, urei, vicleniei şi celorlalte fapte ale rău¬ 
tăţii, tot aşa şi cel ce este cu adevărat şi cu desăvîrşire creştin, împli¬ 
neşte, cu bucurie şi plăcere duhovnicească, cu uşurinţă şi fără osteneală, 
ca pe nişte lucruri fireşti — pentru că nu mai are a se lupta cu pati¬ 
mile cele rele — toate virtuţile şi toate roadele Duhului cele mai presus 
de fire, adică iubirea, pace, răbdarea, credinţa, smerenia şi pe oricare 
alta din acest lanţ cu adevărat de aur al virtuţii. (Realizează aceasta) 
întrucît a fost cu desăvîrşire izbăvit de Domnul şi a primit în inimă, 
de la Duhul cel bun, pacea desăvîrşită şi bucuria lui Hristos. Un astfel 
(de om) s-a unit cu Hristos şi face cu El un singur duh. 

7. Se cuvine ca aceia, care din cauza lipsei lor de maturitate, (nu) 
arată iubirea desăvîrşită, să împlinească întocmai ca pe o poruncă di¬ 
vină, ca pe o slujire duhovnicească, cu evlavie, credinţă şi frică de 
Dumnezeu, slujirea ; să nu aştepte răsplată, cinste sau mulţumire de 
la oameni, nici să nu murmure, sau să fie mîndri, sau (să trăiască în 
neglijenţă şi toropeală. Pentru că o astfel de faptă strică această lucrare 
bună, pe cînd evlavia, teama de (Dumnezeu) şi bucuria (duhovnicească) 
o face bineplăcută lui Dumnezeu. 

8. O bunătate ! O iubire de oameni ! Cîtă îndurare a arătat Durrf- 
nezeu faţă de noi ! Domnul S-a coborît la oameni ca să le arate că 
nimeni nu va fi lipsit de răsplată pentru lucrul cel bun ; că toţi trebuie 
să se înalţe de la faptele (bune) mici, la cele mari ; că nici un pahar de 
apă rece nu va fi lipsit de răsplată. Pentru că zice : «Cel ce va da de 
băut unuia dintre aceştia mici numai un pahar de apă rece, în nume de 
ucenic, adevărat grăiesc vouă: nu va pierde plata sa» (Matei 10, 42). 
Şi iarăşi : « Întrucît aţi făcut unuia dintr-aceşti fraţi ai Mei, prea mici, 
Mie Mi-aţi făcut » (Matei 25, 40). Numai ca fapta să se facă după (voia 
lui) Dumnezeu şi cu gîndul de a obţine slavă. Adaosul : «în nume de 
ucenic» are sensul: cu frică şi cu iubire de Hristos. Deasemeni, după 
ce Domnul a mustrat pe cei ce fac binele în chip ostentativ a adăugat : 
«Amin, zic vouă; şi-au pierdut plata lor» (Matei 6, 5). 

9. Ca o temelie (a vieţii) in comunitate, să fie pusă, înainte de 
toate, curăţia sufletească,’ iubirea reciprocă, bucuria şi smerenia ca nu 
cumva îngîmfîndu-se unii faţa de alţii şi murmurînd să facă osteneala 
fără de folos. Cel ce stăruie neîncetat în rugăciuni sa nu nu se poarte' 

cu mîndrie faţă de cel ce nu poate să facă aşa. Cel ce se dedică slujirii 
să nu murmure împotriva celui ce se îndeletniceşte cu rugăciunea. Pen¬ 
tru că atunci cînd (fraţii) se referă (şi slujesc) unii altora cu astfel de 
simplitate şi dispoziţie (sufletească), surplusul (de merit) al celor ce 
se ocupă cu rugăciunea acoperă lipsa' celor ce slujesc. Deasemeni, sur¬ 
plusul (de merit) al celor ce slujesc acoperă lipsa celor ce se ocupă cu 
rugăciunea. Şi aşa egalitatea (dintre ei) este salvată, după cum s-a 
scris : «Cel care strînsese mai mult n-avea nimic de prisos, iar cel care 
strinsese mai puţin nu ducea lipsă de loc» (leş. 16, 18). 

10. Atunci vom face voia lui Dumnezeu « precum în cer aşa şi pe 
pămînt» (Matei 6, 10), cînd, după cum s-a scris, nu vom arăta mîndrie 
unii faţă de alţii; cînd vom fi uniţi în simplitate, în iubire şi în pace, 
iar invidia va dispărea ; cînd vom socoti propăşirea aproapelui drept 
propăşirea noastră, iar paguba lui drept paguba noastră. (Trebuie, însă, 
amintit) că acela care se leneveşte la rugăciune şi la slujirea fraţilor, 
cel ce săvîrşeşte cu neglijenţă şi toropeală lucrul (bineplăcut) lui Dum¬ 
nezeu este de-a dreptul numit leneş de Apostol şi este condamnat ca 
unul care nu este vrednic să obţină pîinea (cea de toate zilele). Pentru 
că a zis : « Dacă cineva nu vrea să lucreze, acela nici să nu mânînce » 
(II Tes. 3, 10). în (cartea) înţelepciunii (deasemeni se spune) : «Multă 
răutate a învăţat (pe oameni) nelucrarea » (Ecles. 23, 29). Se cuvine, 
deci, ca fiecare să facă faptele plăcute lui Dumnezeu ; să se plece cel 
puţin spre un lucru din cele bune, ca nu cumva fiind aflat întru totul 
fără de rod, să fie lipsit de părtăşia bunurilor celor veşnice. 

11. Este necesar să aducem mărturia Sfintelor Scripturi şi să de¬ 
monstrăm acelora care susţin că este imposibil să ajungă cineva la 
desăvîrşire şi la eliberare de patimi, odată pentru totdeauna, — chiar 
dacă participă la Duhul Sfînt şi este plin de El — că nu cunosc cum 
stau lucrurile şi că atunci cînd vorbesc mint şi greşesc. Pentru că zice 
Domnul : «Fiţi, dar, voi desăvîrşiţi, precum Tatăl vostru Cel ceresc 
desăvîrşit este» (Matei 5, 48). Curăţia cea desăvîrşită prin aceste cuvinte 
o arată : «(Părinte), voiesc ca, unde sînt Eu, să fie împreună cu Mine 
şi aceia (pe care Mi i-ai dat), ca să vadă slava Mea» (Ioan 17, 24). 
Acestea, deci, sînt cuvintele Celui care a zis : « Cerul şi pămîntul vor 
trece, dar cuvintele Mele nu vor trece» (Matei 24, 35 ; Luca 21, 33). 
Deasemeni, Apostolul zice : «Sfătuim şi învăţăm pe orice om, întru toată 
(înţelepciunea) ca să înfăţişăm pe tot omul, desăvîrşit în Hristos Iisus» 
(Colos. 1, 28). Dar şi cuvîntul : «Pînă ce vom ajunge toţi la unitatea cre¬ 
dinţei şi a cunoaşterii Fiului lui Dumnezeu, la starea bărbatului de- 
săvirşit, la măsura vîrstei deplinătăţii lui Hristos» (Efes 4, 13) acelaşi 
sens are. Prin urmare, tinzînd spre desăvîrşire, două lucruri trebuie 

să avem în vedere : în primul rînd, să căutăm de dragul înălţării (du¬ 
hovniceşti) să aducem cît mai repede lupta la capăt; iar în rîndul al 
doilea, să nu alunecăm spre înfumurare, ci să fim smeriţi şi să ne con¬ 
siderăm mici pentru că n-am ajuns încă la desăvîrşire. 

12. Cei ce afirmă (că nu se poate ajunge la desăvîrşire), din trei 
puncte de vedere aduc o farte mare pagubă sufletului lor : în primul 
rînd, pentru că au încredere în Scripturile cele inspirate ; în al doilea, 
pentru că necunoscînd scopul suprem al creştinismului, nu numai că 
nu pot să ajungă la el, dar nici nu pot să arate zel, foame şi sete după 
virtute ; mulţumindu-se cu împlinirea unor obiceiuri, a unor ceremonii 
exterioare şi cu puţine realizări, nu mai gîndesc la nădejdea lor su¬ 
premă, la desăvîrşire şi la curăţia de toate patimile ; în rîndul al treilea, 
crezînd că prin puţinele lor realizări au ajuns pe culmea virtuţilor şi 
nemaisilindu-se a ajunge la desăvîrşire, nu numai că nu pot să arate 
smerenie, sărăcie şi zdrobire a inimii, dar justificîndu-se pe ei înşişi, 
ca pe unii care au ajuns la desăvîrşire, nu permit propăşirea zilnică. 

13. Pfe cei care susţin că este imposibil ca oamenii să realizeze, 
cu ajutorul Duhului, desăvîrşirea — care înseamnă o creaţie nouă, o 
reînnoire a inimii — Apostolul îi aseamănă cu cei care nu s-au învred¬ 
nicit să intre în pămîntul făgăduinţei din pricina necredinţei lor, iar 
«oasele le-au rămas în pustiu » (Evr. 3, 17). 

Că ceea ce acolo era pămîntul cel văzut al făgăduinţei, este aici 
izbăvirea, cea dintru ascuns, de patimi. Pe aceasta Apostolul a arătat-o 
drept sfîrşitul a toată porunca. Acesta este pămîntul cel adevărat al 
făgăduinţei ; pentru aceasta s-au formulat toate acelea în chip simbolic. 

Ingrijindu-se de ucenicii săi, ca nu cumva în cugetul cuiva să se 
aşeze necredinţa, divinul Pavel zice : «Luaţi seama, fraţilor, să nu fie 
cumva, în vreunul din voi, o inimă vicleană a necredinţei, ca să vă de¬ 
părteze de la Dumnezeul Cel viu» (Evr. 3, 12). Aici (verbul) «a se 
depărta» nu este folosit cu sensul de a nega, ci cu cel de a nu crede 
în promisiunile făcute. 

Punînd faţă în faţă pe cele spuse tipic în alegoriile iudeilor, cu 
adevărul, zice : «Cine sînt cei care, auzind, s-au răzvrătit ? Oare nu 
toţi care au ieşit din Egipt, prin Moise ? Şi împotriva cui a ţinut mînie 
timp de patruzeci de ani ? Nu împotriva celor ce au păcătuit, ale căror 
oase au căzut în pustie ? Şi cui S-a jurat că nu vor intra întru odihna 
Sa, dacă nu celor ce au fost neascultători ?» (Evr. 3, 16—18). Şi adaugă : 
«Să ne temem, deci, ca nu cumva, cîtă vreme ni se lasă făgăduinţa să 
intrăm în odihna Lui, să pară că a rămas pe urmă cineva dintre voi — 
Pentru că nouă ni s-a binevestit ca şi acelora, dar cuvîntul propovă- 
duirii nu le-a fost lor de folos, nefiină unit cu credinţa la cei care l-au 

auzii. Pe cînd noi, pentru că am crezut, intrăm în odihnă » (Evr. 4, 1—3). 
Şi după puţin, iarăşi adaugă : «Să ne silim, deci, ca să intrăm în acea 
odihnă, ca nimeni să nu cadă în aceeaşi pildă a neascultării» (Evr. 4, 11). 
Ce altă odihnă a creştinilor este, dacă nu izbăvirea de patimile păcatului 
şi lecuirea deplină şi activă a Duhului celui bun în inima cea curată ? 

Dar, revenind la credinţă, zice din nou (Apostolul) : «Să ne apro¬ 
piem cu inimă curată, întru plinătatea credinţei, curăţindu-ne prin 
stropire inimile de orice cuget rău » (Evr. 10, 22). Şi iarăşi : «Cu cit 
mai mult singele lui Hristos va curaţi cugetul vostru de japtele cele 
moarte, ca să slujiţi Dumnezeului Celui viu ?» (Evr. 9, 14). Se cuvine, 
deci, ca noi, să mărturisim bunătatea nemărginită a lui Dumnezeu, 
anunţată oamenilor prin aceste cuvinte, şi ca nişte robi recunoscători 
să primim ca adevărate şi sigure pe cele promise ; (să luăm aminte) ca 
nu cumva lenea sau slăbiciunea cugetului să ne împiedice a ne ataşa 
odată pentru totdeauna Creatorului şi să ţintim măsura supremă a vieţii. 

în acelaşi timp să putem obţine mila pentru cugetul drept şi ne¬ 
înduplecat şi pentru credinţa cea sănătoasă. 

14. Martor este Dumnezeu însuşi că, săvîrşindu-se după cuviinţă, 
lucrarea rugăciunii şi a cuvîntului este mai presus de orice virtute 
şi de orice poruncă. Întrînd (Iisus) în casa Martei şi a Măriei, pe cînd 
Maria sta la picioarele Lui şi se desfăta cu parfumul cuvîntului Său, 
Marta se ocupa de slujba (casei). 

Şi venind Marta ca s-o mustre pe sora ei că n-o ajuta la lucru, 
(Mîntuitorul) Hristos, subliniind ceea ce este principal faţă de ceea ce 
este secundar, îi spune : Marto, Marto te îngrijeşti şi pentru multe te 
sileşti; dar un lucru trebuie; Maria, însă, partea cea bună şi-a ales, 
care nu se va lua de la ea» (Luca 10, 41—42). A zis acestea, nu pentru 
că ar fi dezaprobat slujirea treburilor (casei), ci pentru a sublinia faptul 
mai important faţă de cel mai puţin important. Cum să fi dezaprobat 
slujirea cînd El însuşi a practicat-o, cînd El însuşi a spălat picioarele 
ucenicilor şi cînd El însuşi a poruncit ucenicilor să facă acelaşi lucru, 
unii faţă de alţii ? Nu numai atît, dar vom vedea că şi Apostolii, slu¬ 
jind la mese, au dat îndată întîietate rugăciunii şi cuvîntului. «Pentru 
că nu este drept», zicea (Apostolul Petru), «ca noi, lăsînd cuvîntul lui 
Dumnezeu, să slujim la mese» (Fapte 6, 2). De aceea, rugîndu-ne «să 
rînduim la această slujbă bărbaţi plini de Duhul Sfînt, iar noi să stă¬ 
ruim în rugăciune şi în slujba cuvîntului » (Fapte 6, 3—4). Vezi cum 
au preferat pe cele principale celor secundare, deşi ştiau că ambele 
(slujiri) purced din aceeaşi rădăcină bună ! 






304 


SFINTUL MACARIE EGIPTEANUL 


CUVlNT DESPRE RĂBDARE ŞI DISCERNĂMlNT 

1. Aşa arată cei ce vor să asculte de Cuvîntul lui Dumnezeu şi 
să dea rod bun ; suspină, sînt trişti şi plîng (pentru păcatele lor), sînt 
stăruitori, însă şi liniştiţi. 

Iar faptele lor acestea sînt : privegherea, postul, cumpătarea, blîn- 
deţea, îndelung-răbdarea, rugăciunea neîntreruptă, cercetarea dumne¬ 
zeieştilor Scripturi, credinţa, smerenia, răbdarea, ascultarea, iubirea de 
fraţi, bunătatea, decenţa şi toate faptele cele luminoase care sînt inspi¬ 
rate de Domnul. Pe cînd cei ce nu (vor) să facă roadele vieţii aşa arată : 
sînt nepăsători, neatenţi, fără măsură, cu privirea nestatornică, mur- 
murători, cu duhul tulbure. Iar faptele lor acestea sînt : îmbuibarea, 
mînia, supărarea, vorba multă şi urîtă, înfumurarea, încăpăţânarea, ne- 
credincioşia, nestatornicia, umblarea după cîştig necinstit, iubirea de 
argint, invidia, intriga, rîsul nestăpînit şi toată fapta cea întunecată, 
care vine de la satan. 

2. Se spune că, cu îngăduinţa lui Dumnezeu, diavolul n-a fost tri¬ 
mis îndată în gheena, partea lui de moştenire, ci a fost lăsat printre 
oameni, în vederea încercării şi pedepsirii lor. (Nepedepsirea lui ime¬ 
diată avea un dublu rost : ispitind pe sfinţi, avea să-i facă, chiar şi 
fără voia lor, mai drepţi şi mai vrednici de slavă ; întinzînd curse şi 
arătindu-se şi răutatea faţă de sfinţi, avea să-şi pregătească o pedeapsă 
şi mai mare. Pentru că zice dumnezeiescul Apostol : «(S-au făcut aces¬ 
tea) pentru ca păcatul să devină peste măsură de păcătos» (Rom. 7, 13). 

3. Amăgind pe Adam şi punînd stăpînire pe el, duşmanul i-a smuls 
şi puterea pe> care o avea mai înainte şi s-a declarat stăpîn al aces¬ 
tui veac. 

La început, însă Domnul, pe om l-a pus conducător al acestui veac 
şi stăpîn peste cele văzute. Atunci nici focul nu avea putere asupra lui, 
nici apa nu-1 îneca, nici fiarele nu-1 vătămau, nici veninul nu-i făcea 
vreun rău. Dar de cînd s-a supus înşelăciunii, a predat înşelătorului 
conducerea. Pentru acest motiv, vrăjitorii şi înşelătorii săvîrşesc lucruri 
ciudate, cu îngăduinţa lui Dumnezeu, dar cu puterea celui rău. Aceştia 
au puterea asupra vietăţilor veninoase şi înfruntă cu îndrăzneală focul 
şi apele, aşa cum Ianis şi ţamvris s-au împotrivit lui Moise, şi după 
cum s-a împotrivit lui Petru, Simon (magul). 

4. Cred că diavolul, atunci cînd a văzut pe faţa strălucitoare a lui 
Moise, slava cea dintru început a lui Adam, nu puţin s-a tulburat ; 
(s-a tulburat) pentru că aceasta era o dovadă sigură că împărăţia lui 
va fi nimicită. Nimic nu ne împiedică (să credem acest lucru), iar 
cuvîntul Apostolului acest sens îl are. 

El zice : «Moartea a împărăţii de la Adam pînă la Moise şi peste 
cei ce nu păcâtuiseră » (Rom. 5, 14). Eu cred că chipul slăvit al lui 
Moise este asemănare şi tip (a primului om) creat de mîinile lui Dum¬ 
nezeu ; de aceea, văzîndu-1 moartea, mai precis cauzatorul morţii, dia¬ 
volul, a şi bănuit surparea împărăţiei lui ; acest lucru avea să se in- 
tîmple cu adevărat, pe vremea Domnului. Cu această slavă se îmbracă 
încă de acum adevăraţii creştini. Moartea fiind nimicită de ei, înlăun- 
trul lor, odată cu patimile cele necinstitoare, care nu mai pot să lucreze 
în ei, slava Duhului se arată din belşug în sufletele lor. 

5. Amăgindu-1 prin mijlocirea femeii, cel viclean a reuşit să înde¬ 
părteze slava cu care era îmbrăcat Adam. Şi astfel Adam s-a aflat dez¬ 
brăcat şi şi-a văzut goliciunea lui, pe care mai înainte n-o văzuse, 
fiindcă cugetul său se desfăta cu frumuseţile cereşti. După călcarea 
poruncii gîndurile sale s-au îndreptat spre pămînt şi au devenit pămân¬ 
teşti ; cugetul său, (care mai înainte era) bun, s-a amestecat cu cel 
trupesc al răutăţii, paradisul a fost închis, iar Heruvimului, celui cu 
sabia de foc, i s-a dat porunca să împiedice intrarea omului în el. Acest 
fapt, care atunci s-a întîmplat în chip văzut, se întîmplă şi acum, în 
fiecare suflet, în chip nevăzut. Vălul întunericului, adică al duhului 
celui lumesc, înconjoară inima şi nu permite minţii şi sufletului să se 
roage, să creadă sau să iubească pe Domnul, după cum voieşte. Aceasta 
este experienţa tuturor celor ce au crezut sincer în Domnul, au stăruit 
în rugăciune şi au dus luptă stăruitoare împotriva duşmanului. 

6. Vargă şi bici al certării este stăpînul veacului acestuia pentru 
cei ce sînt prunci întru Duhul. Dar pe clnd acestora, pentru ispitele 
şi necazurile ce aduce asupra lor, le pregăteşte, după cum s-a spus mai 
înainte, o slavă şi o cinste şi mai mare, şi-i face să ajungă la desăvîrşire, 
lui îşi pregăteşte o pedeapsă mai mare şi mai grea. într-un cuvint, 
un plan foarte mare se înfăptuieşte prin el, după cum s-a spus undeva : 
«Cel viclean colaborează la săvîrşirea binelui, dar nu cu gînd bun » 
(Rom. 8, 28). Că pentru sufletele bune, chiar şi faptele care par să în¬ 
durereze se termină cu bine. Aşa spune şi Apostolul : «Toate (cele care 
se întîmplă) celor ce iubesc pe Dumnezeu se termină cu bine » (cf. 
Rom. 8, 28). 

7. Această vargă a certării a fost lăsată ca prin ea să se deosebească 
cei buni de cei răi, după cum vasele (cele de lut), punînau-se la foc, 
se arată cele bune (de cele slabe) ; (pe cînd cele bune rezistă focului 
şi sînt ţintfte), cele slabe, nesuportînd căldura focului, se sparg şi 
se aruncă. 

Insă zidire şi rob al lui Dumnezeu fiind, diavolul nu ispiteşte nici 
nu aduce necazuri (asupra omului), pe cît voieşte, ei după cît îi îngn- 

duie Dumnezeu, iar Dumnezeu pe toate ştiindu-le, îngăduie diavolului 
să supună pe om la încercare, atîta cît acesta poate (să-i reziste), după 
cum spune şi Apostolul : «Credincios este Dumnezeu. El nu va îngădui 
să jiţi ispitiţi mai mult decît puteţi (îndura); iar odată cu ispita va 
aduce şi scăparea din ea, ca să puteţi răbda» (I Cor. 10, 13). 

8. Implorînd (ajutorul lui Dumnezeu), căutînd, bătî’nd la uşă — aşa 
cum spunea Domnul — (omul) va obţine, în cele din urmă împlinirea 
cererilor sale, (inclusiv îndepărtarea ispitei). Numai să facă aceasta cu 
încredere, să ceară aceasta neîncetat cu mintea şi cu limba, să-şi stru¬ 
nească trupul, să nu se încurce cu treburi lumeşti, nici să se complacă 
în patimile răutăţii. Pentru că nu minte cel ce a zis : «Toate cîte veţi 
cere, rugîndu-vă cu credinţă, veţi primi» (Matei 2, 22). Cei care zic că 
de va împlini cineva toate poruncile (Domnului) şi nu va primi împli¬ 
nirea cererilor Sale în acest veac, la nimic nu le foloseşte aceasta, gre¬ 
şesc şi spun lucruri în dezacord cu Sfintele Scripturi. 

Oare Dumnezeu este nedrept atunci cînd noi împlinim (îndatoririle) 
ce ne revin, iar El amînă să ne dea răsplata pe mai tîrziu ? Tu de una 
să te îngrijeşti : atunci cînd sufletul se va despărţi de acest trup mize¬ 
rabil să te afli luptînd, nevoindu-te, aşteptînd împlinirea promisiunii, 
stăruind în credinţă şi rugăciune. Eu îţi spun, şi să nu te îndoieşti de 
aceasta, că (atunci) vei pleca (din această viaţă) cu bucurie şi încredere 
şi vei fi socotit demn (să moşteneşti) împărăţia (cerurilor). Cel ce are 
credinţă şi stăruie (în împlinirea poruncilor), deja, (din această viaţă) 
se află în comuniune cu Dumnezeu. Pentru că, după cum «Oricine se 
uită la jemeie, poftind-o, a şi săvîrşit adulter cu ea în inima lui » 
(Matei 5, 28) ; deşi nu s-a întinat cu trupul, se socoteşte că deja a 
desfrânat ; tot aşa şi cel ce respinge cu inima sa cele rele şi se alipeşte 
de Domnul cu sufletul şi iubirea sa, este ca şi cînd deja se află în 
comuniune cu Dumnezeu. Faptul de a stărui în rugăciune şi viaţă vir¬ 
tuoasă este deja un mare dar de la Dumnezeu. Şi dacă faptul de a da 
cuiva un pahar cu apă rece nu rămîne fără răsplată, cu atît mai mult 
cei ce se roagă lui Dumnezeu ziua şi noaptea, vor primi răsplata lor. 

9. Celui, care, în nedumerire zice : «Va veni, oare, o zi, în care 
să nu urăsc pe fratele meu şi să nu mai fac acele rele, pe care con¬ 
ştient, dar fără de voie le săvîrşesc ?», trebuie să i se spună : Omul 
este dator să arate toată silinţa, să se lupte şi să se împotrivească tot¬ 
deauna, celui viclean şi cugetelor celor rele. Intr-adevăr, este imposibil 
ca întunericul patimilor şi cugetul cel rău al trupului să nu-şi arate 
rodul lor rău, fie în ascuns, fie pe faţă. Pentru că, după cum atunci 
cînd există o rană în trup, este imposibil, pînă ce se vindecă, să nu 
puroieze cît de puţin ; —- tratînd-o, însă, ea se vindecă, dar netratînd-o 

poate infecta întregul trup — tot aşa şi patimile sufletului, pînă ce se 
vindecă, ele rămîn, totuşi, înlăuntrul lui. Ele se vindecă, doar, în urma 
unei intense conlucrări cu harul lui Hristos. După ce a păcătuit Adam, 
în firea omului cea curată, s-a strecurat murdăria şi întunericul pati¬ 
milor. Aceasta tulbură şi murdăreşte, atît trupul, cît şi sufletul. Dar, 
după cum fierul înroşit în foc şi bătut (cu barosul) se curăţă (de im¬ 
purităţi), iar aurul amestecat cu fier sau aramă, (aruncat) în foc se 
separă de acestea, tot aşa şi sufletul (omenesc), atingîndu-se şi lovit 
fiind de focul Duhului celui bun, este curăţit de toată răutatea şi pă¬ 
catul, prin mijlocirea neîntinatelor patimi ale Mîntuitorului. 

10. După cum făcliile care sînt aprinse din acelaşi foc şi de acelaşi 
untdelemn (sînt susţinute), de multe ori nu dau aceeaşi lumină, tot aşa 
şi faptele (oamenilor) primesc strălucire diferită de la Duhul. După 
cum mulţi sînt cei ce locuiesc într-o cetate, au nevoie de aceeaşi pîine 
şi de aceeaşi apă, dar unii sînt bătrîni, alţii sînt bărbaţi maturi, alţii 
sînt tineri, iar alţii prunci şi mare este deosebirea între ei, (tot aşa 
este şi deosebirea dintre oameni). 

în sfîrşit, după cum griul, care se seamănă pe aceeaşi ţarină, odrăs- 
leştc spice diferite ; — (este adevărat) că după aceea boabele se aduc 
pe aceeaşi arie şi în acelaşi hambar se pun — trebuie să credem că 
morţii, la înviere, vor fi slăviţi cu slavă diferită, conformă cu faptele 
pe care le-au săvîrşit şi cu părtăşia lor, încă de pe acum, la Duhul cel 
dumnezeiesc, care locuieşte în ei. Acest lucru vor să spună cuvintele : 
«Stea de stea se deosebeşte intru slavă » (I Cor. 15, 41). 

11. Cel ce s-a născut de la Duhul Sfînt numai spre acest lucru 
să se sîrguiască : «Să se cureţe de păcatul care locuieşte în el. Pentru 
că acea naştere de la Duhul aduce într-o anumită măsură, in mădulare, 
chipul perfecţiunii; nu (aduce deplin desăvîrşirea) în putere, în cuget 
şi virtute. Numai cel ce ajunge la (starea) bărbatului desăvîrşit şi la 
măsura vîrstei, reuşeşte să se elibereze de (apucăturile) pruncului. 
Acest lucru vor să însemneze cuvintele Apostolului : « limbile şi pro¬ 
feţiile vor înceta » (I Cor. 13, 8). 

După cum cel ce ajunge deja bărbat nu se mai mulţumeşte cu 
hrana, nici cu cuvintele (rostite) de un copil, (iar faptul de a rămîne) 
la ele îl socoteşte nedemn de sine, întrucît a păşit într-un alt stadiu 
al vieţii, tot aşa şi cel ce progresează în împlinirea preceptelor evan¬ 
ghelice schimbă pruncia cu desăvîrşirea duhovnicească. Pentru că zice 
dumnezeiescul Apostol : «Cînd m-am făcut bărbat, am lepădat pe cele 
ale pruncului » (I Cor. 13, 11). 

12. Cel năs-cut după Duh, este, într-o anumită măsură după cum 
am arătat, desăvîrşit. (Este desăvîrşit) în sensul în care spunem despre 
un prunc că avînd toate mădularele, este deplin. 

De bună seamă nu harul şi Duhul, pe care îl dă Domnul, duc la 
păcat ; oamenii însăşi îşi sînt lor cauză a rslelor, atunci cînd nu ur¬ 
mează harului şi, prin aceasta, alunecă spre cele rele. Pentru că omul 
poate să alunece, mînat de cugetele sale, să devină neglijent, dispreţuitor 
şi trufaş. Iată ce spune Apostolul Pavel în acest sens : «Pentru ca să 
nu mă trufesc (cu măreţia descoperirilor) datu-mi-s-a mie un ghimpe 
în trup, un înger al satanei», (să mă bată peste obraz, ca să nu mă 
trufesc) (II Cor. 12, 7). Iată, deci, că şi cei ce au ajuns pe culmea vir¬ 
tuţilor, nu sînt în siguranţă desăvîrşită. Trebuie însă, spus că, de nu 
i-ar da omul ocazie lui satan, acesta nu l-ar stăpîni cu forţa. De aceea, 
fapta săvîrşită nu se atribuie nici lui Hristos, nici celui protivnic, (ci 
omului). 

Cel al lui Hristos este cel care se ataşează în cele din urmă, harului 
Sfîntului Duh. Prin urmare, chiar de se naşte cineva de la Duhul, adică 
se face părtaş al Duhului Sfînt, are libertate să urmeze voia lui satan. 
Pentru că, dacă pe om l-ar duce cu forţa, fie Domnul, fie satan, atunci 
omul n-ar avea în sine nici motivul mergerii lui în iad, nici pe cel al 
moştenirii împărăţiei (cerurilor). 

13. Cel ce iubeşte virtutea, trebuie să arate multă grijă pentru 
a deosebi binele de rău şi pentru a cunoaşte feluritele meşteşugiri ale 
celui viclean, care obişnuieşte, ca prin închipuiri înşelătoare, să-i tul¬ 
bure pe mulţi, să-i ehinuie şi să-i ia în stăpînire. 

Nu totdeauna, ceea ce inspiră încredere este şi folositor. De aceea, 
nu trebuie să se lase cineva în seama puterilor spirituale, spre pier¬ 
zania lui ; chiar dacă ar fi vorba desjpre îngerii din cer. Să nu se gră¬ 
bească, ci să judece totul cu multă grijă, pentru a se ataşa (cu ade¬ 
vărat) de ceea ce este bine şi a respinge ceea ce este rău. 

Roadele harului pe care păcatul — imitînd chipul binelui — vrea 
să le imite, nu rămîn necunoscute. 

Intr-adevăr, satan, spune Apostolul Pavel, ştie să se transforme 
în inger al luminii, ca să amăgească, ca să înşele pe (oameni) ; însă, 
chiar dacă îmbracă aspect luminos, el nu poate, după cum s-a spus, 
să facă fapte bune. Acesta este lucrul care îl caracterizează. El nu poate 
să arate iubire faţă de Dumnezeu şi faţă de aproapele, nu poate arăta 
blîndeţe, smerenie, bucurie, pace, dispreţ faţă de cele lumeşti, odihnă 
duhovnicească, poftirea bunurilor cereşti; (nu poate dori) încetarea 
patimilor şi a plăcerilor, toate acestea fiind în mod vădit, roadele ha¬ 
rului. Pentru că zice Apostolul, «roada duhului este iubirea, bucuria. 

pacea» (Gal. 5, 22) şi celelalte. In locul acestora, el, cu multă dibăcie, 
insuflă trufia. Prin urmare, din lucrarea ei să cunoşti lumina cea spi¬ 
rituală care s-a aprins în tine ; vezi de unde vine : de la Dumnezeu 
sau de la satan. 

Sufletul, dacă nu şi-a pierdut puterea de discernămînt, poate să 
facă această deosebire. Pentru că, după cum oţetul şi vinul au aceeaşi 
înfăţişare, însă gura le distinge după gust pe fiecare, tot aşa şi sufletul, 
cu simţul şi cu lucrarea sa duhovnicească, poate să deosebească haris- 
mele Duhului de nălucirile celui protivnic. 

14. Se cuvine să înconjurăm cu mare atenţie sufletul, ca nu cumva, 
chiar şi cea mai mică parte din el să fie luată în stăpînire de puterea 
duşmană. Pentru că, după cum atunci cînd un mădular al unui animal 
este prins în cursă, tot animalul este prins şi cade în mîinile vînătorului, 
tot aşa se întîmplă cu sufletul (prins în cursa) duşmanilor. Acest lucru 
îl spune clar profetul : «Cursă», zice «au întins picioarelor mele şi au 
prins sufletul meu » (Ieremia 18, 22). 

15. Se cuvine ca acela care vrea să intre prin poarta cea strimtă, 
în casa celui puternic, ca să-i răpească lucrurile lui, să nu-şi cruţe 
trupul ci, întărindu-se în Duhul Sfînt, să aibă mereu în minte cuvîntul 
Domnului, care a zis : «Trupul şi sîngele nu vor moşteni împărăţia 
lui Dumnezeu» (I Cor. 15, 50). Cum se întăreşte cineva în Duhul ? (Se 
întăreşte) luînd aminte la cuvîntul Apostolului. Or, Apostolul spune că 
înţelepciunea lui Dumnezeu este socotită de oameni nebunie (I Cor. 
1, 23). Şi profetul zice : «Am văzut pe Fiul Omului; chipul Lui este fără 
strălucire, iar El părăsit de toţi fiii oamenilor » (Isaia 53, 2). Prin ur¬ 
mare, se cuvine (ca acela care vrea să se întărească în Duhul) să devină 
fiul lui Dumnezeu, mai întîi să se smerească şi să fie socotit, neînsemnat 
şi fără de minte. Să nu-şi întoarcă faţa de la scuipături să nu urmă¬ 
rească slava, nici frumuseţea acestui veac, sau ceva asemănător, să nu 
aibă «unde să-şi plece capul» (cf. Matei 8, 20), (să se lase) batjocorit 
şi dispreţuit, să fie priveliştea tuturor, să fie socotit vrednic de călcat 
în picioare, combătut pe faţă şi pe ascuns. Atunci însuşi Fiul lui Dum¬ 
nezeu, Cel ce a zis : «Voi locui şi voi umbla între voi » (cf. II Cor. 6, 16) 
se va arăta inimii lui, iar acesta va primi putere şi tărie ca să lege pe 
cel puternic şi să răpească lucrurile lui ; «să calce peste aspidă şi vasilisc», 
(Ps. 90, 13), «peste scorpii şi peste şerpi » (Luca 10, 19). 

16. Nu mică este lupta ce ne stă înainte pentru a surpa moartea. 
A zis (evanghelistul) : «împărăţia lui Dumnezeu înlâuntrul vostru este» 
(Luca 17, 21). Dar, într-un anumit fel, înlăuntrul nostru este şi cel 
ce se luptă cu noi şi ne robeşte. Sufletul, deci, nu trebuie să dea cîtuşi 
de puţin înapoi pînă va răpune pe acela care îl robeşte. Abia, (răpu- 

nîndu-1), va scăpa de orice durere, întristare şi suspin, abia atunci «va 
izbucni apă în pămîntul însetoşat, iar pustiul va fi plin de apă » (Isaia 
35, 6—7). 

17. Este lucru vădit că sufletul cuprins de nepăsare este şi necre¬ 
dincios ; amînînd zi după zi, nu primeşte cuvîntul (mântuirii). Deseori 
este purtat de vise, este cuprins de înfumurare şi nu percepe războiul 
care se dă înlăuntrul său. Pentru că înfumurarea aduce cu sine orbirea 
sufletului, care nu-i permite să-şi cunoască slăbiciunea. 

18. După cum pruncul de curînd născut este chipul bărbatului 
desăvîrşit, tot aşa şi sufletul este chipul lui Dumnezeu, Cel care l-a 
făcut. Şi după cum copilul, crescînd puţin cîte puţin, puţin cîte puţin 
cunoaşte şi pe tatăl său ; — dar ajungînd la maturitate, tatăl şi fiul 
vorbesc deschis, iar tatăl îi destăinuie (fiului) chiar şi comoara (pe care 
o are) — ; tot aşa şi sufletul, trebuia, înainte de călcarea poruncii, să 
crească şi să devină bărbat desăvîrşit. Călcînd, însă, porunca, s-a afundat 
într-o mare a uitării şi într-un adine al rătăcirii, (ajungînd) să locuiască 
la porţile iadului. Indepărtîndu-se mult de Dumnezeu, sufletul n-a mai 
putut să se apropie şi să cunoască bine pe Cel ce l-a creat. Dar Dum¬ 
nezeu, l-a chemat şi l-a atras spre cunoaşterea Sa, mai întîi prin profeţi. 
In cele din urmă, El însuşi venind, a îndepărtat uitarea şi rătăcirea ; 
şi sfărîmînd porţile iadului, a venit la sufletul rătăcit şi s-a dat pe Sine 
exemplu, ca să-i dea acestuia posibilitatea să ajungă la vremea vîrstei 
(deplinătăţii), la desăvîrşirea Duhului. Cuvîntul lui Dumnezeu îngăduie 
celui viclean să-L ispitească, suportă insultele, batjocoririle şi pălmui- 
rile venite din partea celor trufaşi, ba chiar moartea cea mai de pe 
urmă, moartea pe cruce, arătîndu-ne, precum am zis, care trebuie să 
fie dispoziţia noastră faţă de cei ce ne insultă, ne batjocoresc şi ne dau 
morţii. Faţă de cei surzi (la cuvîntul Evangheliei) să fim muţi şi să nu 
deschidem gura ; văzînd lucrarea celui rău, să fim ca pironiţi pe cruce 
şi cu glas puternic să strigăm către Cel ce ne poate izbăvi din moarte ; 
din adîncul inimii să strigăm : Curăţeşte-mă ! Dacă adîncul inimii mele 
nu va fi stăpînit de răutate, voi fi fără de prihană. Fiind fără prihană 
aflăm pe Cel ce ne-a supus nouă toate, ne odihnim şi împărăţim îm¬ 
preună cu Hristos. 

(Prin urmare), din cauza călcării poruncii, sufletul a fost absorbit 
de gîndurile materiale şi necurate şi s-a făcut ca şi fără minte. Este 
nevoie de mult efort pentru ca (sufletul) să se ridice de la cele mate¬ 
riale la cele spirituale, să cuprindă şi să treacă de subtilitatea celui 
viclean şi să se unească cu Raţiunea cea fără de început. 

19. Dacă vrei, omule, să-ţi revii, să redobîndeşti slava pe care ai 
avut-o mai înainte, slava pe care ai pierdut-o din cauza călcării po- 

runcii ; — (ştii doar), că neglijind poruncile lui Dumnezeu, ai luat 
aminte la sfatul şi la poruncile duşmanului, din care cauză acum te 
afli departe de cel pe care nu L-ai ascultat ; află că cu multă trudă şi 
sudoare a feţei tale îţi vei recîştiga bogăţia ta. Nu-ţi este folositor bunul 
eîştigat fără trudă. De altfel, lucrul primit fără de trudă l-ai şi pierdut 
şi ai predat duşmanului moştenirea ta. Să ne gîndim, deci, fiecare la 
ceea ce am pierdut şi să zicem cu profetul : «Cu adevărat moştenirea 
noastră a fost nimicită de cei de alt neam; iar casa noastră (a fost pră¬ 
dată) de străini» (Plîngeri 5, 2). Dat fiind că am încălcat porunca (lui 
Dumnezeu), că am ascultat de voinţa noastră şi ne-am alipit de cu¬ 
getele noastre cele pămînteşti şi murdare, sufletul nostru s-a îndepărtat 
de Dumnezeu, iar noi ne-am asemănat orfanilor care nu au tată. 

Prin urmare, se cuvine ca acela căruia îi pasă de sufletul său, să 
se lupte din răsputeri să se curăţească de cugetele cele rele şi de «toată 
trufia care se ridică împotriva cunoaşterii lui Dumnezeu » (II Cor. 10, 5). 

Dacă ne silim să păstrăm neîntinat templul lui Dumnezeu, vine 
(şi locuieşte) Cel ce a promis să locuiască şi să umble întru noi. Atunci 
sufletul, învrednicindu-se să devină templul lui Dumnezeu, îşi pri¬ 
meşte moştenirea sa. Atunci (Hristos) izgonind pe cel viclean, împreună 
cu oştirea sa, va domni în veac în noi. 

20. Cain, căruia i s-a spus de Creator : «Gemînd, tremurînd şi îm- 
pleticindu-te vei fi pe pămînt» (Gen. 4, 12) era tip şi icoană, în sens 
alegoric, al tuturor păcătoşilor. Pentru că neamul lui Adam, călcînd 
porunca şi făcîndu-se vinovat de păcate, este răvăşit de gînduri negre, 
plin de teamă şi de tulburare. Duşmanul însuşi răvăşeşte sufletul care 
nu este născut de la Dumnezeu, cu pofte şi plăceri diferite, şi-l agită, 
precum agită (agricultorul) grîul în ciur. De altfel, Domnul (Hristos) 
însuşi, mustrînd pe cei care urmau voia celui rău, zicea că păstrează 
chipul răutăţii lui Cain. «Voi», zice : «poftele tatălui vostru celui uci¬ 
gător de oameni vreţi să le faceţi; căci acela ucigător de oameni de la 
început a fost şi intru adevăr nu a stat» (Ioan 8, 44). 

21. Se ştie cît de mult doresc şi caută oamenii să vadă pe împă¬ 
ratul cel pământesc ; oricine trece prin oraşul în care se află împăratul, 
doreşte să vadă cel puţin veşmîntul lui scump şi strălucitor ; desigur, 
afară de (oamenii) cei duhovniceşti, care pe aceste lucruri le socotesc 
de prisos şi le dispreţuiesc, ei fiind răniţi de altă frumuseţe şi altă slavă 
dorind. Deci, dacă (oamenii) trupeşti doresc atît de .mult să vadă pe 
împăratul cel muritor, cu atît mai mult trebuie să dorească cei în care 
s-a strecurat o picătură din Duhul cel bun şi a cărora inimă a fost rănită 
de o iubire divină, să vadă pe (împăratul) Cel nemuritor ? Aceştia se 
desprind de orice lucru pământesc, iar inima le este mereu stăpînită 

de acea dorinţă şi nimic altceva nu pun înaintea ei. Dar sînt puţini 
aceia care începutului bun îi pun un sfîrşit pe măsură şi rămîn nemiş¬ 
caţi pînă la sfîrşit. Intr-adevăr, mulţi se întristează (pentru păcatele 
lor), devin părtaşi ai harului divin şi sînt răniţi de iubirea divină ; dar 
nesuportînd durerile şi încercările de multe feluri ale celui viclean — 
pentru că sufletul le este cuprins de slăbiciune şi toropeală, sau pentru 
că sînt mistuiţi de (grijile) pămînteşti — rămîn (cu cugetul) în lume 
şi se afundă în adîneul ei. De aceea, (zicem) că toţi aceia care vor să 
ducă drumul la capăt în siguranţă, nu trebuie să pună alături de iu¬ 
birea celor cereşti iubirea altor lucruri. 

22. întrucît mari şi de nedescris sînt bunurile promise de Dum¬ 
nezeu, este nevoie de multe osteneli şi lupte, duse cu credinţă şi spe¬ 
ranţă, (pentru a le dobîndi). (Acest lucru) reiese din cuvintele Mîntui- 
torului : «Dacă vrea cineva să vină după Mine, să se lepede de sine, 
să-şi ia crucea şi să-Mi urmeze Mie » (Matei 16, 24). Şi : «Dacă» (vine 
cineva la Mine), «dar nu urăşte pe tatăl şi pe mama sa, pe fraţi, pe fe¬ 
meie, pe copil şi chiar sufletul său, nu poate să fie ucenicul Meu » 
(Luca 14, 26). într-adevăr, foarte mulţi dintre oameni vor să dobîn- 
dească împărăţia (cerurilor), să moştenească viaţa veşnică, să fie părtaşi 
împreună cu Hristos, (într-un cuvînt, să dobîndească) acel mare şi mai 
presus de cuget (dar), însă, în nesăbuinţa lor, trăiesc ascultînd şi ur- 
mînd voinţei lor sau, mai degrabă, (ascultînd de) cel ce le inspiră gîn- 
durile cele zadarnice şi vătămătoare. 

23. Aceştia sînt cei ce străbat drumul pînă la capăt : cei care urăsc 
plăcerile, poftele şi tot ce se leagă de această lume, ba chiar şi pe ei 
înşişi ; aceasta înseamnă să se lepede cineva de sine. 

Fiecare este îndepărtat de la împărăţia cerurilor de propria-i voinţă. 
(Şi anume), dacă nu suportă cu adevărat ostenelile, dacă nu se leapădă 
de sine, dacă nu se răneşte de acea iubire divină, dacă se complace în 
acest veac şi nu împlineşte cu tot sufletul voia lui Dumnezeu. Cele 
spuse le vom adeveri printr-un exemplu. Fiecare ştie că un lucru oa¬ 
recare, pe care trebuie să-l facă, nu este bun. îndoiala asupra săvîrşirii 
lui se simte în primul rînd în inimă. în balanţa conştiinţei se pune mai 
întîi iubirea de Dumnezeu şi iubirea lumii şi după aceea (una din ele) 
este manifestată în afară. De exemplu, dacă se întîmplă să se hărţuiască 
cineva cu fratele său, mai întîi se hărţuieşte cu sine şi-şi zice : Să zic ? 
Să nu zic ? Să răspund, oare, la insultele pe care mi le-a adus ? Sau mai 
degrabă sa tac ? 

Să ţinem, (deci), poruncile lui Dumnezeu. în felul acesta nu vom 
neglija nici propria slavă, nici nu vom renunţa întru totul la noi înşine. 
Dacă numai şi puţin se înclină în inimă balanţa spre iubirea lumii, 

îndată se arată, pînă pe buze, cuvîntul cel viclean. Mintea, incordîndu-se 
ca un arc, îl aruncă asupra aproapelui prin intermediul limbii. Apoi 
cearta angajează manile şi se ajunge la răni şi ucidere. 

Să luăm, deci, aminte de la ce pornire mică a sufletului, la ce rău 
mare se ajunge. Să ne gîndim că aşa se naşte în fiecare dintre noi pă¬ 
catul, aşa este momită şi mişcată voinţa de poftele lumeşti şi de plă¬ 
cerile trupeşti, aşa se naşte lăcomia, aşa se naşte mîndria, aşa se naşte 
orice lucru rău. 

24. Deseori, faptele bune se săvîrşesc de dragul slavei deşarte. Pe 
acestea, însă, Dumnezeu le pune alături de furt, trîndăvie şi de cele¬ 
lalte păcate mari, pentru că zice (Psalmistul), «Dumnezeu va risipi va¬ 
sele celor ce vor eă placă oamenilor» (Ps. 53, 6). Duşmanul, deci, care 
este viclean şi ranchiunos, vrea să fie slujit şi să tragă folos chiar şi din 
faptele (noastre) bune. 

25. Lucrul pe care-1 iubeşte cineva în viaţa pământească, acela îi 
îngreunează mintea, îl copleşeşte, îl trage, oarecum, în jos şi nu-1 lasă 
să se ridice. Este, ca şi cînd balanţa inimii şi a voinţei ar depinde de el. 
Este ca un fior lăuntric care tulbură întregul neam omenesc, inclusiv 
al creştinilor, care locuiesc în oraşe sau în munţi, sau în mînăstiri, sau 
pe cîmpii, sau în pustiu. Atras, deci, cineva, de lucrul pe care-1 iubeşte, 
nu mai arată toată iubirea faţă de Dumnezeu. Să zicem, de exemplu, 
că unul iubeşte moşiile, altul aurul, altul simte plăcerea să slujească 
pîntecelui, altul să se dăruiască poftelor trupului, altul să fie conducă¬ 
tor ; unul se ocupă cu arta cuvîntului frumos, aşteptînd onoruri de la 
oameni, altuia îi place să se lase antrenat în convorbirile contradictorii 
cu prietenii, ba chiar să se mînie ; unuia îi place, pur şi simplu să nu 
aibă nici o ocupaţie, să se complacă în toropeală şi nepăsare, iar altuia 
să fie dascăl tot pentru a primi cinste de la oameni. în sfîrşit, unul se 
dedă parcă ar fi copleşit somnului, altul este preocupat de vorbele şi 
glumele deşănţate, pe unul îl atrage strălucirea veşmintelor, iar pe 
altul un lucru oarecare, mai mic sau mai mare din această lume, dea¬ 
supra căruia nu poate să se ridice. 

Patima, căreia cineva nu i se împotriveşte, şi pe «care n-o combate 
vitejeşte îl trage în jos (pe om) şi-l stăpîneşte ca pe un prizonier, îi ţine 
mintea aplecată (spre cele pământeşti) şi nu-i permite să se ridice că¬ 
tre Dumnezeu, nici să-I slujească Lui. Sufletul, însă, care se înalţă cu 
adevărat către Dumnezeu, îşi îndreaptă către El toate dorinţele, tot 
elanul său, se leapădă de sine şi nu dă curs impulsurilor minţii sale. 

26. Să vedem, din alte exemple, cum omul, cu voia sa se pierde. 
Cum iubind un lucru din această lume, este aruncat în foc, este afun¬ 
dat în mare sau cade prizonier. 

Să presupunem că, din întîmplare, arde o casă. (Stăpînul ei) vrînd 
să scape, îndată ce simte focul, fuge gol (din ea), lasă totul (înlăuntru) 
şi se gîndeşte doar la sufletul său. 

Altul, însă, (văzîndu-şi casa arzînd), se gîndeşte să salveze unele 
bunuri. Dar, pe cînd intră după ele, focul cuprinde casa din toate păr¬ 
ţile, îl prinde înlăuntru şi-l mistuie. Iată, deci cum cineva este mistuit 
de foc cu voia sa, pentru că iubeşte un lucru trecător. Aşa se întîmplă 
şi în timpul unui naufragiu : unul vrînd să se salveze, se dezbracă şi 
se aruncă gol în ape ; pentru că, numai aşa poate să-şi salveze viaţa. 
Altul, însă, vrînd să-şi salveze şi hainele, este înghiţit de ape. Ah, cîtă 
nenorocire pentru un cîştig atît de mic ! Aşa se întîmplă şi cînd se 
anunţă un atac (din partea duşmanilor) : unul, îndată ce află acest lu¬ 
cru, fuge şi nu se mai gîndeşte la nimic, (afară numai să-şi salveze 
viaţa) ; altul însă, zăbovind să ia unele lucruri cu sine, cade în mîinile 
duşmanilor. Iată deci, că acela care ascultă de propria-i voinţă sau se 
ataşează de vreunul din lucrurile acestei lumi, îşi pierde atît trupul, 
cît şi sufletul. 

27. Sînt puţini aceia care iubesc cu adevărat pe Dumnezeu, care 
nu pun nici un preţ pe plăcerile şi poftele din această lume, care în- 
tîmpină cu răbdare încercările (venite) de la cel rău. Totuşi, să nu dis¬ 
perăm, să nu ne pierdem speranţa. Intr-adevăr, multe corăbii naufra- 
giază, dar sînt şi unele care străbat marea şi ajung la liman. 

(Pentru a birui încercările), este nevoie de multă credinţă, de răb¬ 
dare, de atenţie şi de lupte ; trebuie să arătăm foame şi sete după ceea 
ce este bun şi să arătăm stăruinţă în rugăciune. Cei mai mulţi dintre 
•oameni vor, după cum am spus mai înainte, să dobîndească împărăţia 
cerurilor fără osteneală şi fără sudori; fericesc pe bărbaţii sfinţi, do¬ 
resc cinstea şi harurile lor, dar nu vor să se facă părtaşi la ostenelile 
şi patimile lor. Toţi doresc acest lucru : şi desfrînatele şi vameşii şi ori¬ 
care dintre oameni. (Trebuie, însă, să ia aminte) că pentru aceasta sînt 
puse ispitele, ca să se arate cine iubeşte cu adevărat pe Stăpînul. (Nu¬ 
mai) cei care II iubesc cu adevărat dobîndesc împărăţia cerurilor. 

28. Să ştii că numai cel ce arată credinţă şi răbdare în necazuri 
dobîndeşte slava şi bunurile cereşti promise. Intr-adevăr, este necesar 
ca griul aruncat sub brazdă şi sămînţa copacului mai întîi să putre¬ 
zească şi în stare jalnică să ajungă, ca după aceea să dobîndească haina 
cea minunată şi rodul nenumărat. (Tot aşa şi omul) trebuie să treacă 
prin încercări şi prin stări triste, ca să se îmbrace cu frumuseţe şi stră¬ 
lucire. Acest lucru vrea să-l spună şi Apostolul cînd zice : «Prin multe 

] suferinţe trebuie să intrăm în împărăţia lui Dumnezeu» (Fapte 14, 22). 

Şi Domnul : «Prin răbdarea voastră veţi cîştiga sufletele voastre » (Luca 
21, 19). Şi : «în lume necazuri veţi avea» (Ioan 16, 33). 

29. Cu cît fiecare dintre voi se învredniceşte, prin credinţă şi prin 
zel, să devină părtaş al Duhului Sfînt, pe atît va fi slăvit trupul său 
în ziua aceea. Pentru că, ceea ce depozitează acum în sufletul său se 
va arăta atunci în afară. Să se ia exemplu de la copaci : o dată ce tre¬ 
ce iarna, o dată ce soarele apare —aşa cum este firesc, mai puternic şi 
mai strălucitor — iar vîntul începe să sufle, se ivesc dinlăuntrul (co¬ 
pacilor), ca nişte veşminte, frunzele, florile şi fructele ; atunci răsare 
iarba cu floarea ei şi îmbracă pămîntul cu un veşmînt strălucitor. (Tot 
aşa) se va întîmpla şi cu oamenii : ei vor fi îmbrăcaţi cu lumina cea 
negrăită, pe care încă de pe acum o au înlăuntrul lor, adică cu puterea 
Duhului Sfînt. Aceasta le va fi lor îmbrăcăminte, mîncare, băutură, 
bucurie, veselie, pace ; va fi totul, va fi viaţa veşnică. 

DESPRE ÎNĂLŢAREA MINŢII 

1. Fericitul Moise, primind pe chipul său slava Duhului, la care 
nimeni nu putea să privească, s-a arătat model al trupurilor slăvite ale 
sfinţilor de la înviere. Dar această slavă, sufletele cele credincioase ale 
sfinţilor se învrednicesc s-o aibă încă de pe acum înlăuntrul lor. Pentru 
că zice (Apostolul) : «Jar noi cu faţa descoperită», — adică în omul cel 
lăuntric — « privim slava Domnului şi ne prefacem în acelaşi chip din 
slavă în slavă » (II Cor. 3, 18). Despre Moise iarăşi s-a scris că 40 de 
nopţi şi tot atîtea zile (Exod 24, 18 ; 34, 28) nu şi-a adus aminte nici de 
hrană, nici de băutură. De bună seamă, acest fapt fiind impropriu firii 
omeneşti, înseamnă că el s-a hrănit cu o hrană spirituală, cu care se 
hrănesc acum sufletele sfinte, pe care o primesc de la Duhul. 

2. Slava cu care încă de aici sînt îmbrăcate sufletele sfinţilor va 
acoperi şi va îmbrăca la înviere trupurile cele pămînteşti şi le va face 
să fie răpite la cer ; din momentul răpirii lor la cer, ele se vor odihni 
pururea cu sufletul în împărăţia lui Dumnezeu. 

Creînd pe Adam, Dumnezeu nu i-a dat aripi materiale, ca păsări¬ 
lor, pentru că avea să-i dea altele la înviere, aripile Duhului, ca să 
zboare cu ele oriunde vrea Duhul. Astfel de aripi spirituale li s-au dat 
sufletelor sfinţilor încă de pe acum, (iar acestea sînt) cugetul care-i 
poartă către cer. 

Pentru că alta este podoaba creştinilor, altele sînt veşmintele, alta 
le este masa şi alta plăcerea. în plus, ştim că (Mîntuitorul) Hristos se 
va coborî din cer ca să scoale pe toţi cei adormiţi din veac, după cum spun 
dumnezeieştile Scripturi, şi îi va împărţi în două cete (Matei 25, 32). 

3. Pentru a duce cineva o viaţă creştină desăvîrşită, trebuie, mai 
înainte de toate, să arate grijă de partea raţională, care discerne şi 
conduce sufletul. Pentru că, distingînd între bine şi rău, între porni¬ 
rile (strecurate) împotriva firii (în om) şi cele curate, proprii firii, să 
poată duce o viaţă fără de prihană. Ca la ochi trebuie să ia aminte la 
(puterea) de discernămînt, pentru a putea respinge ademenirile răută¬ 
ţii. Cu atît mai mult, cu cît sufletul voieşte să ţină, neîntinate şi nevă¬ 
tămate mădularele trupului, să reţină trupul departe de plăcerile lu¬ 
meşti, să reţină inima să-şi împrăştie cugetele în lume, să le adune 
pe cele risipite, de pretutindeni, să-l reţină de la grijile şi plăcerile 
josnice. 

De bună seamă că văzînd Domnul pe cineva ducînd o astfel de 
viaţă, dispus să-i slujească cu frică şi cu cutremur, îi trimite în ajutor 
harul Său. (Se pune, însă, întrebarea) : Ce va face Dumnezeu celui ce 
se conformează lumii şi urmează plăcerile ei ? 

4. Cele cinci fecioare înţelepte, luînd în vasele inimii lor untde¬ 
lemnul cel străin de natura lor — care este harul Duhului — au putut 
să intre în cămara de nuntă împreună cu mirele. Celelalte, însă, fără 
de minte şi rele fiind, s-au mărginit la natura lor; n-au privegheat, şi 
nu s-au grăbit să pună în inimile lor untdelemnul veseliei ci, lăsîndu¬ 
se pradă neglijenţei, toropelii şi îngîmfării, oarecum au adormit. Pen¬ 
tru acest lucru Mirele le-a exclus de la împărăţie. Se vede că ele iubeau 
lumea şi erau legate de ea, de aceea n-au arătat întreaga lor iubire faţă 
de Mirele cel ceresc. însă sufletele care caută (acel element) străin firii 
lor, sfinţenia Duhului, îndreaptă toată dragostea lor către Hristos : în¬ 
tru (poruncile Lui) umblă, Lui i se roagă, la El cugetă, ţinîndu-se de¬ 
parte de toate celelalte (preocupări). Pentru că dacă cele cinci simţuri 
ale sufletului : inteligenţa, cunoaşterea, discernămîntul, răbdarea şi 
mila primesc harul cel de sus şi sfinţirea Duhului sînt cu adevărat 
fecioare înţelepte ; iar dacă se mărginesc la firea lor sînt cu adevărat 
fecioare neînţelepte şi fiice ale acestei lumi. 

5. Să privim răutatea ca pe un lucru străin de firea noastră, ca 
pe un lucru care a intrat (în firea noastră) prin încălcarea poruncii de 
către primul om ; ca pe un lucru care, cu timpul, ne-a devenit ca o (a 
doua) natură. Se cuvine, deci, ca acel lucru străin de firea noastră să 
fie îndepărtat printr-un alt lucru, de asemeni străin de firea noastră, 
prin darul ceresc al Duhului şi să revenim la curăţia cea dintîi. Dacă 
acest lucru nu se săvîrşeşte prin credinţă, rugăciune şi prin lepădare de 
cele ale lumii ; dacă firea noastră nu se sfinţeşte de acea iubire care 
este Domnul şi dacă rămînem vinovaţi faţă de poruncile divine, nu pu¬ 
tem dobîndi împărăţia cerurilor. 

6. Un cuvînt adînc vreau să spun, pe cît îmi este cu putinţă, (Şi 
anume) : Domnul cel fără de trup şi necuprins, mişcat de nemărginita 
Lui bunătate, Se întrupează •— aş zice că cel mare şi ceresc se micşo¬ 
rează — pentru ca să Se unească cu creaturile Sale cele raţionale, adică 
cu sufletele sfinţilor şi cu îngerii, pentru ca aceştia să se împărtăşească 
de viaţa veşnică a divinităţii Lui. (A luat trup ca să intre în comuniune 
cu fiinţe trupeşti). Pentru că fiecare (dintre făpturile amintite) este, 
după firea sa, trup ; (trup este) : îngerul, sufletul, (chiar) .şi demonul. 
Chiar dacă (aceste făpturi) sînt fine, totuşi, în esenţa ipostasului lor, cu 
toată fineţea firii lor, trup fin sînt. Trupul, într-adevăr, în esenţa sa, 
este un element dens, pe cînd sufletul este un element fin. (Acesta, 
însă), cuprinde şi îmbracă mădularele trupului. îmbracă ochiul cu care 
vede, urechea cu care aude ; nasul şi, într-un cuvînt, toate mădularele 
trupului. îmbrăcîndu-le, sufletul se împreunează cu toate acestea şi de 
la el pornesc toate cîte se întîmplă în această viaţă. 

Tot aşa, deci, Hristos (Fiul lui Dumnezeu, mişcat de bunătatea Sa 
cea mai presus de minte şi de cuvînt, Se micşorează şi Se întrupează, 
Se amestecă şi Se îmbracă cu sufletele, prietenele Lui, «făcînd cu ele 
un duh » (I Cor. 4, 17), după cum spune un cuvînt al Sfîntului Apostol 
Pavel. Sufletul (Său se uneşte) eu sufletul (omenesc), firea Sa cu firea 
(omenească), încît sufletul trăieşte în Dumnezeire, se face părtaş la 
viaţa cea nemuritoare şi se desfată cu plăcerea cea nestricăcioasă şi cu 
slava cea negrăită. 

7. Prin intermediul acestui suflet. Domnul, atunci cînd vrea, Se 
face foc şi arde tot ce este rău şi vătămător, după cum zice şi profetul : 
«Dumnezeul nostru este foc mistuitor» ( Deut. 4, 24). Altă dată se face 
odihnă de negrăit, iar altă dată bucurie şi pace, îmbrăţişînd (sufletul) 
din toate părţile şi ocrotindu-L. De aceea, Cel care îl iubeşte şi I se face 
plăcut prin fapte bune, dobîndeşte bunuri de nedescris, «pe care ochiul 
nu le-a văzut, urechea nu le-a auzit, iar la inima omului nu s-au suit» 
(I Cor. 2, 9). Prin urmare, toate (darurile) care vin de la Domnul, sînt 
numai odihnă, bucurie, desfătare şi viaţă; El se îmbracă in trup, pen¬ 
tru a deveni hrană duhovnicească şi pentru a umple pe cei vrednici de 
desfătare duhovnicească. Pentru că zice : «Eu sînt plinea vieţii» (Ioan 
6, 5). Şi «Cel care va bea din apa pe care i-o voi da Eu se va face iz¬ 
vor de apă curgătoare spre viaţa veşnică» (Ioan 4, 14). 

8. Dar zice (Scriptura), Dumnezeu S-a arătat şi (în vremea veche), 
preoţilor şi arhiereilor, fiecăruia după cum a voit şi i-a fost de folos. 
Altfel S-a arătat lui Avraam, altfel lui Isaac, altfel lui Iacob, altfel lui 
Noe, altfel lui Daniel, altfel lui Moise, altfel lui David şi altfel fiecă¬ 
ruia dintre profeţi. Pentru că în iubirea Lui cea multă faţă de ei S-a 

micşorat — aşa cum s-a mai apus — S-a transformat, a luat trup şi 
S-a făcut văzut de cei care îl iubesc, nu după cum este —• pentru că 
El este neîncăput (de firea creată) — ci după cum puteau ei să-L cu¬ 
noască. 

9. Sufletul care s-a învrednicit să dobîndească acea putere de sus, 
acel foc dumnezeiesc, care are contopită cu mădularele sale iubirea ce¬ 
rească a Duhului, se dezleagă de orice iubire lumească şi nu suportă 
legătura răutăţii. Pentru că, după cum fierul şi plumbul, aurul şi argin¬ 
tul, fiind puse în foc se topesc şi se înmoaie — fapt contrar firii lor — 
deci, cît timp sînt sub puterea focului se dezbrfacă de firea lor, se în¬ 
moaie şi devin fluide ; tot aşa şi sufletul, aflîndu-se sub puterea acelui 
foc ceresc al iubirii Duhului, se eliberează de legăturile răutăţii, de 
orice spirit lumesc şi de învîrtoşarea adusă de păcat, socotindu-le pe 
toate acestea nişte nimicuri şi nişte lucruri necinstitoare. Iubirea dintre 
fraţi poate fi foarte mare, dar şi aceasta este uitată de sufletul consu¬ 
mat de iubirea Duhului, atunci cînd vine împotriva ei. Iubirea (ce se 
înfiripă între soţi avînd la bază) comuniunea lor trupească, desparte 
(pe soţi) de tată, de mamă şi de fraţi ; dacă cineva iubeşte, totuşi, pe 
cineva dintre aceştia, îl iubeşte superficial, pentru că toată iubirea lui 
către soţul său se îndreaptă. Deci, dacă iubirea trupului în aşa chip 
dezleagă (pe om) de orice altă iubire a lumii, oare, cei răniţi de acea 
iubire curată (a Duhului), de iubirea cărui lucru din această lume pot 
să fie reţinuţi ? 

10. Dumnezeu este bun, iubitor de oameni şi milosîrd şi aşteaptă 
îndelung pocăinţa fiecăruia dintre păcătoşi. El face sărbătoare ce¬ 
rească din întoarcerea păcătoşilor. Pentru că zice : «Bucurie se 
face în cer pentru un păcătos care se pocăieşte» (Luoa 15, 10). Dar 
dacă cineva, văzînd bunătatea şi îndelunga Lui răbdare nu arată, după 
cum am spus, pocăinţă, ci din contră, găseşte în aceasta motiv să pă- 
cătuiască şi mai mult, incit adaugă păcat peste păcat, greşală peste 
greşală, obrăznicie după obrăznicie, împlineşte măsura nelegiuirii, alu¬ 
necă în greşeli din care nu se mai poate ridica, ajunge la ruină, supus 
întru totul diavolului şi se pierde. Aşa s-a întîmplat cu Sodoma ; pen¬ 
tru că locuitorii acelei cetăţi au rătăcit, au întrecut măsura păcatului 
şi n-au arătat, aş zice, pic de pocăinţă, dreptatea divină i-a lăsat pradă 
focului. Aşa s-a întîmplat pe vremea lui Noe : (contemporanii acestuia) 
lăsîndu-se purtaţi de porniri murdare spre păcat şi nearătînd în nici 
un chip pocăinţă, au săvîrşit atâtea, păcate, încît tot pămîntul se strica¬ 
se. Aşa s-a întîmplat cu egiptenii : aceştia au greşit mult, apăsînd pe 
poporul lui Dumnezeu. Dumnezeu, însă, bun fiind, nu i-a lăsat pradă 
pierzaniei, ci, biciuindu-i, i-a adus la pocăinţă. Dar, pentru că, după 

aceea, iarăşi s-au întors la cele rele şi iarăşi au arătat necredinţa de la 
început — apăsînd foarte pe poporul lui Dumnezeu — dreptatea divi¬ 
nă i-a pedepsit şi i-a pierdut cu totul. Aşa a fost şi cu (poporul) Israel : 
acesta a greşit mult, ucigînd pe profeţii lui Dumnezeu, dar a avut 
parte de obişnuita îndelungă-răbdare a lui Dumnezeu. Dar, pentru că, 
(în cele din urmă israeliţii) au înaintat mult pe calea răutăţii — aşa 
încît nu s-au sfiit să întindă mîini ucigaşe asupra Stăpînului — au fost 
coborîţi (din demnitatea lor) şi îndepărtaţi (de la faţa Lui). Şi luîndu-se 
de Ia ei profeţia, preoţia şi cultul, au fost încredinţate neamurilor care 
au crezut. 

11. Să alergăm şi noi la Hristos, care ne cheamă cu blîndeţe, să ne 
deschidem inimile înaintea Lui ; să ne aducem aminte de păcatele noas¬ 
tre, dar să nu deznădăjduim de mîntuire. Pentru că şi acesta este un 
vicleşug al celui viclean ; acesta ne aminteşte ide păcatele noastre (nu 
pentru a ne pocăi, ci) pentru a ne duce la deznădejde. Noi, însă, zicem 
că dacă Domnul, venind (în lume), a fost doctorul orbilor, al surzilor 
şi al paraliticilor, că dacă pe morţii care de mult putreziseră I-a înviat, 
cu atît mai mult va vindeca orbirea minţii, slăbiciunea sufletului şi sur¬ 
zenia inimii (noastre). Pentru că nimeni altul n-*a creat sufletul, afară 
de cel ce a creat trupul. Şi dacă El a arătat atîta bunăvoinţă faţă de 
lucrurile cele pieritoare şi stricăcioase, cu cît mai mult( va arăta bună¬ 
voinţă) faţă de sufletul cel nemuritor, care boleşte de boala răutăţii şi 
care i se roagă (neîncetat) ? Petru că zice (Mîntuitorul Hristos) : «Oare 
Tatăl Meu cel ceresc nu va face dreptate celor ce strigă către El ziua şi 
noaptea ? Da, zic vouă, le va face dreptate în curînd» (Luca 18, 7—8).. 
Şi : « Cereţi şi vi se va da vouă» (Matei 7, 7). Şi iarăşi : «Dacă pentru, 
simplul fapt că-i este prieten nu-i va da lui pentru îndrăzneala lui „ 
insă, sculîndu-se îi va da cît îi trebuie» (Luca 11, 8). (Prin urmare, deşi 
numeşte cererea făcută la vreme nepotrivită) nepotrivită şi îndrăzneaţă,. 
El ne îndeamnă (indirect, prin această) parabolă, la stăruinţa în rugă¬ 
ciune. De altfel, El n-a venit în lume să aducă la pocăinţă pe cei 
drepţi, ci pe cei păcătoşi. (Ne asigură în acelaşi timp că) dacă ne lepă¬ 
dăm de obiceiurile cele rele şi dacă ne îndreptăm gîndurile către Dîn- 
sul, nu ne va trece niciodată cu vederea şi ne va da pururea ajutorul 
Său. 

12. După cum atunci, eînd cineva fiind cuprins de boală şi slăbi¬ 
ciune, încît trupul nu mai poate mînca sau bea, prietenii şi cei apro¬ 
piaţi lui, prevăzînd că va muri, sînt cuprinşi de disperare şi se bocesc, 
tot aşa se întîmplă în cazul lui Dumnezeu şi al îngerilor : văzînd că su¬ 
fletele nu se pot folosi de hrana cea cerească, se întristează mult şi se 
îndurerează. 

Dar, dacă te-ai făcut tron al lui Dumnezeu, dacă II porţi (pe Dum¬ 
nezeu) întru tine, dacă sufletul tău s-a tăcut în întregime ochi duhov¬ 
nicesc, dacă s-a făcut în întregime lumină, dacă te-ai hrănit cu hrana 
(oferită) de- Duhul, dacă te-ai adăpat cu apa cea vie, dacă ţi-ai veselit 
inima cu vinul cel duhovnicesc, dacă ţi-ai îmbrăcat sufletul cu haina 
luminii celei de negrăit, dacă pe toate acestea ochiul tău cel lăuntric 
le-a cunoscut, iată că trăieşti viaţa veşnică, iată că de acum te odihneşti 
împreună cu Hristos. Dar, dacă încă nu le-ai dobîndit, nici cunoscut pe 
toate, să plîngi din inimă şi să te tînguieşti că n-ai obţinut o astfel de 
bogăţie. Să ai grijă să te rogi continuu pentru sărăcia ta (spirituală). O, 
de-ar avea omul simţul acestei sărăcii ! Dar nici eînd va dobîndi bo¬ 
găţia divină să nu fie fără grijă. De altfel zice Domnul : «Cel ce caută 
găseşte şi celui ce bate i se va deschide » (Matei 7, 7 ; Luoa 11, 10). 

13. Dacă untdelemnul, cu care se ung împăraţii, are atîta putere 
că îi ridică la slava împărătească, cu cît mai mare trebuie să fie puterea 
untuluidelemn al Duhului ? Pentru că aceia care au mintea şi omul 
lăuntric uns cu untdelemnul sfinţitor al veseliei, cei care primesc arvu¬ 
na Duhului celui bun, vor fi ridicaţi la cea mai înaltă treaptă a desă- 
vîrşirii. Ei sînt (împreună-moştenitori) ai împărăţiei lui Hristos, sînt 
împreună fii şi împreună-preoţi cu împăratul, intră şi ies la Tatăl 
precum voiesc. Chiar dacă n-au intrat în chip desăvîrşit, în posesia moş¬ 
tenirii, chiar dacă suportă greutatea trupului, pentru faptul că au pri¬ 
mit arvuna Duhului, ei au siguranţa că vor împărăţi împreună cu Hris¬ 
tos, că vor dobîndi din abundenţă darurile Duhului; de altfel, fiind 
încă în trup, ei s-au împărtăşit de puterea şi plăcerea aceea. Pentru că 
prin venirea harului, este îndepărtat vălul pus peste mintea lor de că¬ 
tre satan, mintea şi omul lor lăuntric este cu desăvîrşire curăţit, orice 
întinăciune şi cuget murdar este îndepărtat din suflet, iar omul re- 
venindu-şi la starea lui (iniţială) priveşte neîmpiedicat slava luminii 
celei adevărate. Astfel (de oameni) sînt deja din această viaţă, răpiţi 
în acel veac (al fericirii) şi privesc la frumuseţile de acolo. Pentru că, 
după cum ochiul cel trupesc fiind sănătos, priveşte direct către razele 
soarelui; tot aşa şi aceştia, avînd mintea curată, privesc fără oprelişti 
splendorile cele mai presus de cuvînt ale Duhului. 

Dar, la această fericire nu ajung toţi oamenii. (Pentru a ajunge la 
ea) este nevoie de multe osteneli, de lupte şi de multe sudori. Sînt, in¬ 
tr-adevăr, mulţi întru care lucrează harul, dar din care răutatea nu dis¬ 
pare cu totul. în una şi aceeaşi persoană şi în aceeaşi inimă lucrează 
două duhuri : cel al luminii şi cel al întunericului. Cuvîntul : «Care este 
părtăşia luminii cu întunericul ?» (II Cor. 6, 14). Şi : «Lumina străluceş¬ 
te întru întuneric » (Luca 1,5) se referă la cazuri asemănătoare, pe care 








nu trebuie să le identificăm. De exemplu, unii primind harul lui Dum¬ 
nezeu, îşi strunesc pentru moment cugetul şi înalţă rugăciuni bineplă- 
cute Domnului. In uşurătatea lor, însă, consideră că păcatul s-a şi pier¬ 
dut şi că nu mai lucrează între ei. Dar, după puţin timp, încep să fie 
munciţi de cugete murdare şi să fie atraşi de partea păcatului, de faţă 
fiind şi harul. Alţii, însă, avînd minte şi discernămînt, nu neagă faptul 
că deşi harul lui Dumnezeu locuieşte întru ei, sînt zguduiţi de gînduri 
nesăbuite şi ruşinoase. 

14. Cunoaştem pe unii dintre fraţi, care, bogaţi fiind în har, timp 
de cinci sau şase ani au fost departe (de toată răutatea) iar poftele au 
fost stinse în ei; dar, pe cînd li se părea că au ajuns la liman şi la li¬ 
nişte, deodată, ca dintr-un ascunziş, a apărut răutatea şi i-a atacat cu 
sălbăticie, băgîndu-i în groază şi uimire. Atunci niciunul dintre cei ce 
priveau lucrurile cu înţelepciune n-a mai îndrăznit să zică : avînd în 
mine harul, m-am eliberat de păcat. Pentru că, aşa cum am mai sus, 
î¥i acelaşi cuget lucrează două (puteri : harul şi păcatul), de aceea numai 
cei uşuratici şi neştiutori, care au primit un cât de mic dar duhovni¬ 
cesc. zic : «Deja am învins». Eu cred că lucrurile cam aşa stau : aceştia 
sînt întocmai ca soarele care străluceşte puternic şi deodată ivindu-se 
norii şi ceaţa îi întunecă frumuseţea. 

Cei ce au primit harul lui Dumnezeu, dar nu s-au curăţit cu desă- 
vîrşire în adîncul lor, sînt în'că robi ai păcatului. De aceea, aceştia au 
nevoie de mult discernămînt, pentru a ajunge la o cunoaştere desăvîr- 
şită a acestor lucruri. 

.15. După cum este lucru imposibil să vedem fără ochi, să vorbim 
fără gură, să auzim fără urechi şi să umblăm fără picioare, tot aşa este 
imposibil să ne împărtăşim de Sfintele Taine, să cunoaştem înţelep¬ 
ciunea lui Dumnezeu şi să ne îmbogăţim în Duhul, fără Dumnezeu şi 
fără puterea dată de El. înţelepţii grecilor se exersează în arta retoricii 
şi se avîntă cu plăcere în luptele de cuvinte ; robii lui Dumnezeu, însă, 
deşi nu se ocupă cu retorica, avînd harul divin şi fiind «învăţaţi de 
'Dumnezeu» sînt înţelepţi. 

16. Eu socotesc că nici Apostolii, cei ce aveau din belşug pe Duhul 
cel bun, nu se credeau întru totul lipsiţi de griji. într-adevăr, ei erau 
stăpîniţi de acea bucurie şi veselie de negrăit, dar în sufletul lor stăruia 
încă teama de a nu greşi. Harul, însă, îi .ţinea în siguranţă, ca să nu se 
abată cîtuşi de puţin de la drumul cel bun. Pentru că, după cum atunci 
cînd un copil aruncă cu o pietricică într-un zid, acesta nu păţeşte ni¬ 
mic şi, după cum atunci cînd o săgeată subţire este aruncată împotriva 
unei platoşe tari, nu-i aduce nici o vătămare, tot aşa (se întmîpla şi cu 
Apostolii) : dacă erau atacaţi de vreo răutate, atacul acesteia era zadar- 

nic, pentru că puterea lui Hristos îi ocrotea. în plus, oamenii desăvîr- 
şiţi fiind şi avînd o conştiinţă clară, nu credeau în chip nesăbuit că o 
dată cu primirea harului (răutatea din ei s-a stins) şi că nu trebuie să 
mai poarte vreo grijă. (Ei aveau libertatea de a alege între bine şi rău), 
pentru că Domnul vrea, ca şi cei desăvârşiţi, cu voia lor să slujească 
Duhului. Pentru că zice Apostolul : «Nu stingeţi Duhul» (I Tes. 5, 19). 

17. A vorbi cineva despre anumite lucruri este lucru uşor şi stă 
la îndemîna oricui. De exemplu, este uşor să spună cineva că pîinea se 
face din grîu, dar este greu să le spună pe toate pe rînd, pînă se ajunge 
la aceasta. Acest lucru îl ştiu doar cei cu experienţă. Tot aşa stau lu¬ 
crurile (cînd vorbeşte cineva despre lucrurile duhovniceşti). Este uşor 
să vorbească cineva despre nepătimire şi desăvîrşire, dar numai cel ce 
experiează acest lucru realizează cu adevărat desăvârşirea 

18. Cei care vor să ţină cuvîntări duhovniceşti fără să aibă expe¬ 
rienţa necesară, se aseamănă unui om care la amiaza zilei de vară stră¬ 
bate un cîmp pustiu şi fără de apă. Deodată, sub imperiul setei arză¬ 
toare, i se conturează în minte un izvor cu apă rece, dulce şi cristalină, 
iar el, de nimeni împiedicat, se desfătează pe săturate. Sau (se asea¬ 
mănă) unui om care nici n-a gustat, dar vrea să spună altora cît de 
dulce este. Intr-adevăr, aşa sînt cei care vor să vorbească altora despre 
desăvîrşire şi sfinţenie, fără să aibă experienţa faptelor. Dacă se întîm- 
plâ ca Dumnezeu să-i învrednicească să cunoască fie şi puţin cele des¬ 
pre care vorbesc, ei îşi dau numaidecît seama că adevărul şi faptele se 
deosebesc mult de expunerea lor. 

19. Evanghelia ne spune ce trebuie să facă şi ce trebuie să evite 
omul, pentru a deveni prieten cu Împăratul, Iubitorul de oameni. Ea 
zice : «Să nu te mînii... Să nu pofteşti..., Dacă îţi dă cineva o palmă 
peste obrazul drept, să întorci şi pe celălalt» (Matei 5, 39 ş. u.). Apos¬ 
tolul, însă, urmînd îndeaproape pe cele rînduite, ne învaţă cu deamă- 
nuniul, (prin exemplul său), cum trebuie să realizăm opera de curăţie 
(duhovnicească), despre care spune că trebuie să se facă cu migală şE 
îndelungă-răbdare. Mai întîi, el hrăneşte (pe ascultătorii săi) cu lapte,* 
ca pe nişte prunci, apoi, cînd ajunge la maturitate şi desăvîrşire, (cu 
învăţăturile cele adinei). Să presupunem, de exemplu, că Evanghelia 
spune că o haină se face din lînă. Apostolul, însă, arată şi cum se piap¬ 
tănă şi ţese lina şi cum, în sfîrşit, se face haina. 

20. Unii (oameni) se abţin de la desfrîu, de la furt, de la lăcomie 
şi de la celelalte rele asemănătoare lor şi pentru aceasta se consideră 
asemenea sfinţilor. Dar părerea lor este departe de fapte şi de adevăr ; 
pentru că, deseori, în mintea şi simţurile lor, locuieşte răutatea ; aceas¬ 
ta trăieşte şi se tîrăşte (prin gîndurile lor) şi cu greu este ţinută să nu 

se arate în afară. Sfînt este (nu cel ce se arată aşa în afară), ci acela 
care şi-a curăţit cu desăvîrşire omul lăuntric. 

(Se spune) că unul dintre fraţi, pe cînd se ruga, a fost răpit (cu 
duhul) de puterea divină şi a văzut cetatea de sus — Ierusalimul — lă¬ 
caşurile cele luminoase care sînt acolo şi lumina cea fără de sfîrşit şi a 
auzit un glas care spunea că acesta este locul de odihnă al drepţilor, 
însă după aceea, mîndrindu-se şi crezînd despre sine lucruri mari, a 
căzut în mare păcat şi de multe rele a fost mistuit. Or, dacă cu acesta 
s-a întîmplat aşa ceva, cum poate să spună un om obişnuit că întrucît 
posteşte şi primeşte pe străini, întrucît îşi împarte averile (celor nevo¬ 
iaşi) şi se păzeşte de relele amintite, nimic nu-i lipseşte şi că este sfînt ? 
Nu, nu abţinerea de la relele cele văzute aduce desăvîrşirea, ci «cură¬ 
ţia minţii», aceasta echivalează cu desăvîrşirea. 

21. Intră, deci, pe cărarea cugetelor, tu cel ce gîndeşti acestea şi 
vezi mintea ta cea captivă şi roabă păcatului; vezi, de asemeni, pe cel 
ce este mai adînc şi mai rău decît cugetele tale, pe şarpele care se cui¬ 
băreşte în aşa-zisele cămări ale sufletului tău, pe acela care te ucide, 
dînd lovituri de moarte sufletului tău ; — pentru că inima ta este abis 
cu adevărat, un abis de necuprins —. Dacă pe acela îl răpui, dacă te 
curăţeşti de toată nelegiuirea şi dacă îndepărtezi păcatul, poţi să te 
mîndreşti cu curăţia ta în Dumnezeu. 

Iar după ce te vei smeri şi te vei face ca un cerşetor, să vii şi să te 
rogi lui Hristos pentru cele lăuntrice ale tale. Tot Vechiul şi Noul Tes¬ 
tament vorbesc despre curăţie ; faptele curăţiei au fost plăcute tuturor, 
iudeilor şi elinilor, deşi nu totdeauna le împlineau. Dar curăţia inimii 
nu este posibilă decît prin Iisus. El este adevărul adevărat, Care S-a 
întrupat. Fără El este imposibil a cunoaşte adevărul şi a dobîndi mîn- 
tuirea. 

CUVÎNT DESPRE IUBIRE 

1. După cum la lucrurile din afară, care (în mod firesc) aparţin 
omului, ai renunţat, adică ţi-ai vîndut bunurile şi ai dat (sumele obţi¬ 
nute celor nevoiaşi), tot aşa se cuvine să renunţi şi la cugetele şi mo¬ 
ravurile (tale) ; astfel, dacă ai învăţat înţelepciunea lumească sau ai 
dobîndit cunoştinţa lucrurilor, leapădă-te de ele ; dacă te-ai încrezut 
în justificările trupeşti, renunţă la ele, smerindu-te şi micşorîndu-te. 
Pentru că aşa vei putea pricepe « nebunia predicii » (I Cor. 1, 21). întru 
aceasta vei afla adevărata înţelepciune, în puterea crucii şi nu în cu¬ 
vinte meşteşugite. Aceste (fapte) săvîrşind, această (înţelepciune) vei 
dobîndi. «Pentru că», zice (Sfîntul Apostol) Pavel, «crucea lui Hristos 
este piatră de poticnire pentru iudei, iar pentru greci este nebunie, pen- 

tru noi, însă, cei care ne mîntuim, este puterea şi înţelepciunea lui Dum¬ 
nezeu» (I Cor. 1, 18). 

2. Chiar dacă ai gustat din fericirea cerească, chiar dacă te-ai îm¬ 
părtăşit din acea înţelepciune (propovăduită de Apostoli) şi chiar dacă 
s-a aşternut liniştea în sufletul tău, să nu te mândreşti, nici să nu crezi- 
că deja ai ajuns (să cunoşti totul) şi că ai dobândit adevărul, ca nu cum¬ 
va să auzi spunindu-ţi-se) : «Iată sînteţi sătui; iată v-aţi îmbo¬ 
găţit fără de noi aţi domnit, şi, măcar de aţi domni, că şi noi dom¬ 
nim împreună cu voi » (I Cor. 4, 8). Chiar şi gustând (din aceste bunuri) 
să socoteşti că încă nu te-ai atins de (binefacerile aduse de) învăţătura 
Mântuitorului Hristos. Acest lucru să nu-1 priveşti ca pe un lucru obiş¬ 
nuit, ci să-l ai pururea sădit şi ascuns în inima ta. 

3. După cum cel lacom după bogăţie, oricît de multe averi ar strîn- 
ge, niciodată nu se satură, ci din contră, pofta (după ele) îi creşte şi 
mai mult; şi după cum cineva, sfâşiat de sete, bînd bătură dulce, tot 
maţ însetat devine ; tot aşa, gustînd cineva (din bunurile oferite de 
Dumnezeu) nu se satură de ele niciodată şi avînd din belşug bunurile 
sale, se consideră pe sine sărac. 

Aşa sânt creştinii : ei nu socotesc că sufletul lor prezintă o cinste 
deosebită, se consideră nişte oameni de nimic înaintea lui Dumnezeu 
şi se cred datori tuturor oamenilor. Pentru smerenia lor, mult se bucu¬ 
ră Domnul şi (cu multă plăcere) Se odihneşte în sufletul lor. 

De aceea, dacă are Gineva ceva, să nu creadă că este sau are ceva. 
Pentru că Dumnezeu urăşte înfumurarea. Aceasta a scos pe om din pa¬ 
radis, atunci cind (omul) auzind pe (diavolul) zicînd : «Veţi fi dumne¬ 
zei » (Gen. 3, 5), a dat crezare acestui cuvînt zadarnic. 

Adu-ţi aminte, (omule), cum Fiul lui Dumnezeu, Dumnezeul şi 
împăratul tău «S-a deşertat pe Sine, chipul robului luînd» (Filip. 2, 7), 
cum S-a făcut sărac, cum a fost socotit între cei simpli şi cum a păti¬ 
mit. Şi dacă El, Dumnezeu fiind, atâtea a suferit, tu, omule, care eşti 
alcătuit din sînge şi carne, care eşti pămînt şi cenuşă, în care nu este 
nimic bun, ci numai necurăţie, tu gîndeşti lucruri mari despre tine şi 
te mîndreşti ? Fii înţelept şi spune despre cele ce ai primit de la Dum¬ 
nezeu : Nu sînt ale mele aceste bunuri; de la altcineva le am. Cînd 
(Acela) va crede de cuviinţă, le va lua de la mine. Astfel, pune pe sea¬ 
ma lui Dumnezeu tot ceea ce este bun, iar pe seama slăbiciunii tale tot 
ceea ce este rău. 

4. «Tezaurul pe care», zice Apostolul, «îl purtăm în vase de lut » 
(II Cor. 4, 7) socoteşte-1 ca fiind puterea cea sfinţitoare, pe care tu te-ai 
învrednicit să-l primeşti, încă în trup fiind, zice undeva acelaşi (Apos¬ 
tol) ; «Care pentru noi S-a făcut înţelepciune de la Dumnezeu şi drep- 

tate şi 'sfinţire şi răscumpărare » (I Cor. 1, 30). Cu alte cuvinte, (el spu¬ 
nea că) cel ce are în sine acest tezaur al Duhului poate să împlinească 
toate poruncile, nu numai în chip curat şi fără prihană, ci şi fără oste¬ 
neală. Fără osteneală trebuie să împlinească poruncile şi mai înainte, 
însă era imposibil să obţină cineva roade duhovniceşti fără a se împăr¬ 
tăşi de Duhul. 

Să se străduiască, deci, fiecare ca, în orice moment, să obţină, prin 
răbdare, credinţă şi rugăciune fierbinte către Hristos, această comoară 
cerească ; să împlinească cu-ajutorul Lui toată dreptatea, în chip curat 
şi desăvîrşit, dar şi fără trudă şi chin. 

5. Aceia care au în ei bogăţia divină a Duhului, împărtăşesc altora 
cuvintele duhovniceşti, ca şi cînd le-ar scoate dintr-un tezaur propriu. 
Pe cînd cei ce n-au această bogăţie în inima lor — bogăţie din care 
izvorăsc cuvintele adînci şi tainele — se agaţă de cîte un cuvînt din 
cele două Testamente şi-l au mereu pe limbă ; sau, ascultînd pe băr¬ 
baţii cei înduhovniciţi, reţin cuvintele acestora, se mîndresc cu ele şi 
le prezintă altora drept cuvintele lor. In felul acesta, trag foloase din 
merite străine. Dat fiind, însă, că n-au comoara lor, din care să se des- 
făteze în primul rînd ei şi apoi să fie de folos şi altora, după discuţia 
(cu semenii lor), ei din nou se arată săraci (în duhul lor), pentru că 
fiecare cuvînt revine, în mod firesc, la cele din care a fost luat. 

De aceea, se cuvine să cerem mai întîi de la Dumnezeu bogăţia 
aceasta adevărată. Avînd-o pe aceasta, ne va fi uşor să fim folositori 
şi să transmitem şi altora tainele şi cuvintele cele duhovniceşti. Pentru 
că Dumnezeu a binevoit să locuiască în oricine crede, zice (în acest 
sens) Mîntuitorul. Hristos : «Cel ce Mă iubeşte pe Mine, va fi iubit de 
Tatăl Meu şi-L voi iubi şi Eu şi Mă voi arăta Lui» (Ioan 14, 20). *Eu 
şi Tatăl vom veni şi vom face lăcaş la ,el» (Ioan 14, 23). 

6. Cei ce s-au învrednicit să fie fii ai lui Dumnezeu şi să aibă pe 
Hristos strălucind întru ei, sînt conduşi în diferite chipuri de Duhul 
şi sint mîngîiaţi de har în adîncul inimii lor. Niciuna din plăcerile cu¬ 
noscute în lume nu poate fi comparată cu (cea provocată de) petrecerea 
harului în suflet. Această petrecere este asemenea unui prînz împără¬ 
tesc, la care oamenii se bucură şi se veselesc, o veselie de negrăit. Este- 
asemenea bucuriei duhovniceşti, trăită de mire şi mireasă. (în această 
stare, oamenii) sînt ca nişte îngeri fără trup ; trupul lor fiind atît de 
uşor (atît de înduhovnieit), ei socotesc că nici n-au trup. 

Uneori, (astfel de oameni) se desfată şi sînt ca şi îmbătaţi de bău¬ 
tura minunată, de băutura cea de nedescris a tainelor Duhului ; alteori, 
rugîndu-se pentru mîntuirea oamenilor, îi copleşeşte plînsul şi tînguireă. 
Pentru că fiind cuprinşi de iubire faţă de toţi oamenii — pentru întreg 

neamul lui Adam — sînt cuprinşi. (în mod firesc)-şi de întristare. Uneori, 
această iubire este atît de mare, încît dacă ar fi posibil, ar aduna pe 
toţi oamenii la sînul lor, fără să mai facă deosebirea între cei buni şi 
cei răi. Uneori, atît de mult se dispreţuiesc, încît socotesc că nimeni 
nu urmează după. ei şi că ei sînt cei mai de pe urmă dintre toţi (oa¬ 
menii). Uneori sînt compleşiţi de bucuria cea de nedescris a Duhului; 
alteori, întocmai cum unul dintre cei puternici, luînd panoplia împără¬ 
tească, iese la luptă şi pune în derută pe duşmani, încingîndu-se cu 
armele Duhului năvălesc asupra duşmanilor celor nevăzuţi şi îi calcă 
in picioare. Uneori, înconjuraţi de> calm, linişte şi pace, trăiesc o plă¬ 
cere minunată ; alteori, se împărtăşesc de înţelepciunea, de priceperea 
şi de cunoaşterea cea mai presus de fire a Duhului. (In sfîrşit), alteori 
sînt asemenea tuturor oamenilor. (Reţinem, însă), că toate aceste (stări) 
pe care nici o limbă nu le poate spune, sînt mijlocite de harul lui 
Hristos. Deci, harul divin străluceşte în multe feluri în ei, pentru a 
exercita, educa şi prezenta sufletul desăvîrşit, prea curat şi fără pri¬ 
hană Duhului. 

Darurile Duhului, menţionate aici, se dau celor care s-au apropiat, 
în cel mai înalt grad de desăvîrşire. Aceste mîngîieri diferite ale ha¬ 
rului se transmit lor în chip diferit, dar neîncetat, o lucrare a Duhului 
urmînd-o pe cealaltă. Atunci cînd cineva ajunge la desăvîrşire, cînd 
este curăţit de toate patimile, se uneşte cu Duhul-Mîngîietorul. Iar cînd 
sufletul se învredniceşte să devină Duh, să se amestece cu Duhul, atunci 
devine în întregime lumină, în întregime veselie, în întregime iubire, 
în întregime mîngîiere, în întregime bunătate. Se afundă în virtuţile 
Duhului celui bun, după cum atunci cînd cineva aruncă o piatră în mare, 
de pretutindeni este cuprinsă de apă. Oamenii care se unesc întru totul 
cu Duhul lui Dumnezeu, au întru ei neclintite virtuţile Duhului şi faţă 
de toţi arată roadele Lui. Dat fiind că Duhul îi face curaţi şi fără pri¬ 
hană înlăuntrul lor, de aceea este imposibil ca ei să arate în afară roade 
ale răutăţii, ci totdeauna şi în toate (lucrările lor) se văd roadele 
Duhului. Acesta este ţelul desăvîrşirii duhovniceşti, al plinătăţii lui 
Hristos, la care ne îndeamnă Apostolul să ajungem, zicînd : «Ca să vă 
umpleţi de toată plinătatea lui Hristos » (Efes. 3, 19). Şi iarăşi : «Pînă 
ce vom ajunge la măsura bărbatului desăvîrşit, la măsura virstei plină¬ 
tăţii lui Hristos » (Efes. 4, 13). 

8. Atunci cînd intră cineva (în Biserică) şi-şi plfeacă genunchii (să 
se roage), inima acestuia se umple de lucrarea divină, iar sufletul i ae 
bucură în Domnul, aşa cum se bucură mireasa de (prezenţa) mirelui 
ei, după cum deja s-a spus mai înainte, şi cum spune marele Isaia : 

«După cum se bucură mirele de mireasă, tot aşa se va bucura Domnul 
de tine» (Isaia 52, 5). 

Iar când un astfel de om obişnuieşte să se roage o oră în fiecare 
zi, este răpit cu duhul (la cer) şi se împărtăşeşte întru adîncul său de 
(bunurile) veacului viitor. Acest fapt îi procură o plăcere de negrăit şi 
îi dă senzaţia unei plutiri. în mintea (unui astfel de om) nu mai stăruie 
nici un cuget pămîntesc. Dat fiindcă mintea sa este preocupată, după 
cum s-a spus, doar de lucrurile cele cereşti şi mai presus de fire, pare 
că in acel moment rugăciunea sa este urmată (către ceruri) chiar şi de 
trupul său. 

9. Celui care întreabă dacă este posibil ca omul (respectiv) să ră- 
mînă totdeauna în această stare, trebuie să i se răspundă aşa : Harul 
(primit) nu rămîne pentru totdeauna decît dacă prinde rădăcini şi se 
uneşte cu omul în care a intrat. Harul este unul, dar lucrează în multe 
feluri, în folosul omului. Astfel, conform iconomiei divnie, uneori fla¬ 
căra lui arde mai puternic, alteori mai slab ; uneori lumina lui se vede 
pretutindeni, alteori se împuţinează, încît abia mai luminează, totuşi, 
flacăra lui continuă să ardă. Atunci cînd (harul) străluceşte foarte tare, 
omul se îmbată de iubirea lui Dumnezeu şi trăieşte clipe de sărbă- 
tQare. Atunci cînd această lumină străluceşte în inimă, face ca să se 
deschidă unei lumi mai lăuntrice şi mai adinei, face ca omul întreg, 
copleşit de dulceaţa tainelor comunicate lui, să considere lucrurile aces¬ 
tei lumi zadarnice şi vătămătoare. 

Se întîmplă, însă, deseori, ca după aceste momente, cînd (omul) 
ajunge măsura desăvîrşirii şi cînd este liber şi neîntinat de nici un păcat, 
harul să se împuţineze, oarecum iar vălul puterii duşmane să se aş¬ 
tearnă (peste cel drept). 

10. Aşa stau lucrurile cu harul : Să ne închipuim că perfecţiunea 
se află pe treapta a douăsprezecea şi că omul trebuie să ajungă la 
această treaptă. Dar, (ajungînd) la această treaptă, harul se restrînge şi 
(în această stare- omul) coboară o treaptă şi se opreşte, să zic aşa, pe 
treapta a unsprezecea. (Deci), i s-au arătat omului acele lucruri minu¬ 
nate, omul s-a înfruptat din ele (dar n-a rămas în posesia lor). Pentru 
că, dacă (Dumnezeu) l-ar fi lăsat pentru totdeauna în posesia lor, (omul) 
n-ar fi primit cum se cuvine această iconomie ; n-ar fi ascultat, n-ar 
fi spus şi nu s-ar fi îngrijit de nimic, ci ar fi stat ca un beat şi rupt 
(de realitate). De aceea, nu i s-a dat să rămînă (fără osteneli) pe treapta 
desăvîrşirii, ca să aibă timp să se ocupe şi de fraţi şi de slujirea 
Cuvîntukri. 

11 . Cînd auzim cuvîntul (despre) împărăţia (lui Dumnezeu) şi sîn- 
tem emoţionaţi pînă la lacrimi, să nu socotim că lacrimile sînt (rezu 1 - 

tatul emoţiei) noastre ; nici să credem că faptul de a auzi corect, de a 
vedea bine, s-ar datora auzului şi ochilor noştri. Pentru că ale altuia 
sînt lacrimile, ale altuia sînt urechile şi ochii, a altuia este mintea şi 
sufletul, (şi anume) ale Duhului celui 'ceresc şi dumnezeiesc, Care aude 
şi pl.înge, Care ştie (starea noastră) şi se roagă (pentru noi) şi Care face 
cu adevărat voia lui Dumnezeu. Pe acest dar minunat (pe Duhul Sfânt) 
L-a promis Domnul (Hristos) Apostolilor, cînd a zis : «Eu Mă duc, însă 
Mîngîietorul, Duhul cel Sfînt, pe Care îl va trimite Tatăl în numele 
Meu, Acela vă va învăţa toate » (loan 14, 26). Şi iarăşi : « încă multe am 
a vă spune, dar nu puteţi să le ţineţi, însă cînd va veni Acela, Duhul 
adevărului vă va conduce spre tot adevărul» (loan 16, 12—13). Acela, 
deci, se roagă, Acela plânge pentru noi, pentru că spune dumnezeiescul 
Apostol : «întrucât nu ştim să ne rugăm. Duhul însuşi se roagă pentru 
noi cu suspine negrăite » (Rom. 8, 26). (Duhul mijloceşte pentru noi pen¬ 
tru că) numai El cunoaşte voia lui Dumnezeu. «Pentru că, (zice acelaşi 
Apostol), «pe cele ale lui Dumnezeu nimeni nu le cunoaşte în afară de 
Duhul lui Dumnezeu» (I Cor. 2, 11). Pogorându-Se peste Apostoli în 
ziua Cincizecimii, precum a fost promis şi sălăşluindu-Se în sufletele 
Apostolilor, Mîngîietorul a îndepărtat nuimaidecît de la ei vălul rău¬ 
tăţii, a nimicit patimile (oare mai stăruiau în sufletele lor) şi le-a deschis 
ochii inimii. Fiind deci umpluţi de înţelepciune de către Duhul, Apos¬ 
tolii au împlinit (după cuviinţă) voia lui Dumnezeu şi au învăţat (pe 
oameni) adevărul, pentru că Duhul stăpînea peste sufletele lor. 

Deci, atunci cînd şi noi auzim cuvîntul lui Dumnezeu, cînd ne vine 
să plîngem şi ne rugăm fierbinte ca Hristos să vină la noi, să nu credem 
că noi facem toate acestea, ci Duhul este Acela care speră, crede şi se 
roagă cu adevărat, după voia Sa. 

12. (In legătură cu harul şi desăvîrşirea), aşa trebuie să credem că 
stau lucrurile : Puterea (cea rea) stă aproape şi înconjoară mintea cea 
nouratică, întocmai ca un abur fin. Flacăra (harului) stă aprinsă şi lu¬ 
minează totdeauna (sufletul) — după cum am spus mai înainte — însă 
/întunericul sfatului celui viclean) stă în jurul acestei lumini, întocmai 
ca un acoperămînt. (In această stare), omul nu este nici desăvârşit, nici 
întru totul rob al păcatului; este şi nu este liber. Acest lucru (nu se 
întîmplă) fără ştiinţa lui Dumnezeu, ci, din contră, cu îngăduinţă se 
face. Deci, cînd se rupe şi se desface acel «perete din mijloc al des- 
partiturii» (Efes. 2, 14), cînd nu se desface în întregime. Dar nici efec¬ 
tele rugăciunii (nu sînt totdeauna aceleaşi) ; uneori, (în urma unei 
rugăciuni), harul se aprinde şi mai mult, mîngîie şi aduce odihnă, alteori, 
este mai slab. Totdeauna, însă, (această lucrare) se face spre folosul 
omului. 

In unele mementg, (oamenii) se apropie de măsura desăvîrşirii şi 
gustă (din fericirea) veacului (viitor). N-am văzut, însă, nici un om 
desăvîrşit şi întru totul liber (de povara păcatului). într-adevăr, se în- 
tîmplă ca unii să se buicure de belşug de har şi să se facă părtaşi ai 
tainelor şi ai descoperirilor, dar la scurt timp ajung (din nou) să fie 
încercaţi de păcat. Unii consideră, din neştiinţă, că fiind plini de har 
şi strălucind acesta întru ei sînt deja desăvîrşiţi şi liberi (de păcat) ; 
eu, insă, care în anumite momente am ajuns la o oarecare măsură a 
desăvîrşirii, care ştiu ce înseamnă desăvîrşirea, spun, aşa cum am spus 
şi mai înainte, că nu cunosc pe nimeni întru totul liber (de păcat). 

13. Cînd auzi (vorbindu-se) despre comuniunea dintre mire şi 
mireasă, despre coruri şi sărbători, să nu iei aceste lucruri în sens ma¬ 
terial şi pământesc, ci să le iei ca exemplu, prin pogorămînt. Pentru 
că (lucrurile cereşti) sînt duhovniceşti, de negrăit şi nevăzute de ochii 
cei trupeşti. Comuniunea cu Duhul Sfînt, comorile duhovniceşti, coru¬ 
rile şi sărbătorile sfinţilor îngeri pot fi înţelese doar de sufletul cel cre¬ 
dincios şi sfinţit, care are experienţa lor, pe cînd de cel neiniţiat este 
imposibil ca să fie înţelese. Să fii, deci, cu luare aminte la acestea, pînă 
ce şi tu, prin credinţă, te vei învrednici să le cunoşti. Atunci vei vedea 
cu ochii sufletului la ce bunuri pot să se facă părtaşe, încă de aici, 
sufletele creştinilor. La înviere, chiar şi trupul se va învrednici de 
aceste (bunuri), le va‘privi şi le va avea în stăpînirea sa, pentru că 
atunci şi el va fi duh. 

14. Atunci cînd sufletul se află în comuniune cu Duhul, frumuseţile 
şi roadele lui cele bune, adică rugăciunea, iubirea, credinţa, privegherea, 
postul şi celelalte virtuţi sînt ca o tămîie pusă pe foc, care dă o aromă 
bogată. Este uşor să trăiască cineva după voia lui Dumnezeu, însă ni¬ 
meni nu poate să cunoască această voie .fără Duhul. După cum femeia,, 
mai înainte de a se căsători, ascultă de propriu-i cuget şi face ceea ce 
vrea, dar (căsătorindu-se şi) devenind una cu bărbatul, unitatea (for¬ 
mată de ei) trăieşte sub conducerea (bărbatului), ea fiind datoare să i se 
supună; tot aşa şi sufletul, are voia, legile şi lucrările lui, dar îndată 
ce se învredniceşte să intre în comuniune cu Hristos — mirele ceresc — 
nu mai se supune voinţei lui, ci voinţei lui Hristos. 

15. Prin haina de nuntă trebuie să înţelegem harul Duhului Sfînt. 
Cel ce nu s-a învrednicit să îmbrace haina nunţii cereşti, nu se va 
împărtăşi nici de cina cea duhovnicească. 

Să ne dăm silinţa să bem din vinul cel duhovnicesc şi dumnezeiesc 
şi să ne îmbătăm ou beţia cuminţeniei. După cum cei ce se îmbată cu 
vin devin mai vorbăreţi, tot aşa şi noi, îndestuLîndu-ne, cu vinul cel 

duhovnicesc, să vorbim despre, tainele; divine, pentru că zice David : 
«Paharul tău să mă îmbete cit mai puternic» (Ps. 22, 5). 

16. Sufletul «sărac cu Duhul» este acela care îşi cunoaşte rănile, 
care percepe întunericul patimilor care îl înconjoară şi caută totdeauna 
izbăvire de la Domnul. Dacă suferă, el se bucură (pentru aceasta) mai 
mult decît pentru toate bunurile de pe pămînt; (dacă trebuie să-şi 
pună încrederea în cineva), el nu şi-o pune decît în doctorul cel bun 
şi în tratamentul lui. 

Dar cum se transformă un suflet rănit (într-un suflet) frumos, cu 
chip strălucitor şi demn de a trăi împreună cu Hristos ? Cum altfel, 
daca nu cunoscînd atît chipul lui primar, cît şi rănile şi sărăcia lui 
(de după aceea) ? Pentru că, dacă nu simte plăcere să poarte rănile şi 
vînâtăile păcatelor, nici nu-şi justifică greşelile, Domnul nu ia în seamă 
urîţenia lui, ci, venind la el, îl îngrijeşte, îl vindecă şi îi reface fru¬ 
museţea (cea dintîi). Cu o condiţie : Să nu mai aprobe în sinea sa, pre¬ 
cum s-a spus, cele săvîrşite şi să nu se mai complacă în săvîrşirea fap¬ 
telor rele. (în acelaşi timp), să strige cu toată puterea către Domnul, 
pentru ca, avînd ajutorul Duhului celui bun, să se învrednicească a se 
elibera de patimi. Acesta este, deci, sufletul («sărac cu Duhul») pe care 
(Domul) îl fericeşte. Vai, însă, de cel care nu mai simte rănile şi pre¬ 
supune că nu are în sine nimic rău. La un astfel de suflet doctorul cel 
bun nu vine şi, (prin urmare), nu-1 vindecă, iar' lui nu-i pasă de răni 
şi socoteşte că este bine şi sănătos. «Pentru că » zice (Domnul) : «nu 
cei sănătoşi au nevoie de. doctor, ci cei bolpavi» (Matei 9, 12). 

17. Fericiţi sînt, cu adevărat, cei ce caută viaţa şi plăcerea cea mai 
presus de fire ; cei care, prin purtarea lor virtuoasă, au cunoscut tai¬ 
nele cele cereşti şi au cetate în ceruri. Aceştia sînt mai buni decît toţi 
oamenii; dovezile sînt evidente. Pentru că, cine, dintre cei puternici şi 
dintre, cei înţelepţi s-a suit la ceruri, a contemplat frumuseţile Duhului 
şi, intorcîndu-se pe pămînt, a săvîrşit lucruri duhovniceşti ? (Nimeni 
dihtre aceştia n-a săvîrşit aşa ceva), ci numai cel care, după aparenţă, 
este sărac, fără nici o valoare, necunoscut nici de vecini. Acesta, căzînd 
la pămînt înaintea Domnului, este condus la ceruri de către Duhul şi 
se desfătează cu sufletul său de lucrurile minunate de acolo. Acesta 
acţionează şi îşi duce viaţa (după legile de) acolo. Zice în acest sens 
dumnezeiescul Apostol : «Cît despre noi, cetatea noastră este în ceruri » 
(Filip. 3, 20). « Cele pe care ochiul nu le-a văzut şi urechea nu le-a auzit 
şi la inima omului nu s-au suit, pe acestea le-a pregătit Dumnezeu celor 
ce-L iubesc pe El» (I Cor. 2, 9). Apoi adaugă : «Iar nouă ni le-a des¬ 
coperit Dumnezeu prin Duhul Său » (I Cor. 2, 10). Acesta este cu ade¬ 
vărat înţelept, puternic şi nobil. 

18. Făcînd abstracţie (de darurile) cereşti şi judecîndu-i pe sfinţi 
doar după viaţa lor, nu te vei îndoi că sînt superiori tuturor (oamenilor). 
Iată un exemplu : Pe cînd Nabucodqnosor, împăratul Babilonului, adu¬ 
nase toate popoarele ca să se închine statuii pe care o construise ; — 
Dumnezeu, în multa Lui înţelepciune a rînduit acest lucru, pentru ca 
virtutea tinerilor să se facă tuturor cunoscută şi că El, Dumnezeul cel 
adevărat, este unul singur şi că locuieşte în ceruri — ; trei tineri, şi 
aceştia captivi, lipsiţi de libertate, au avut îndrăzneala — pe cînd toţi 
se închinau statuii, treceau prin faţa ei aproape fără glas, ca animalele, 
şi nimeni nu îndrăznea să se opună — să nu se supună. Ne voind să 
suporte aceleaşi (umiliri) ca şi ceilalţi, nici să renege dreapta credinţă, 
nici să greşească, au zis în auzul tuturor : «Dumnezeilor tăi nu vom 
sluji, nici nu ne vom închina statuii de aur pe care ne-ai pus-o înainte» 
(Deut. 3, 18). în semn de pedeapsă, ei au fost aruncaţi în cuptorul cel 
de foc, dar acesta nu şi-a arătat puterea lui, ca şi cînd ar fi arătat res¬ 
pect faţă de ei, ci i-a păzit nevătămaţi, încît toţi (cei de faţă), inclusiv 
împăratul, au cunoscut prin ei pe Dumnezeul cel adevărat. De fapta 
lor, nu numai (oamenii) cei de pe pămînt s-au minunat, ci şi corurile 
(îngerilor) din ceruri. Faptul că îngerii sînt de faţă la faptele de vitejie 
ale sfinţilor îl adevereşte dumnezeiescul Apostol cînd zice : «Că ne-am 
făcut privelişte îngerilor şi oamenilor» (I Cor. 4, 9). 

Dar astfel de fapte poţi vedea şi pe vremea lui Ilie. Acesta, un 
singur om fiind, i-a biruit pe cei mai mulţi, atunci cînd s-a pogorît foc 
din cer. (Astfel de fapte poţi vedea şi pe vremea lui Moise). Acesta a 
învins tot Egiptul şi pe tiranul faraon. Astfel de fapte (poţi vedea) pe 
vremea lui Lot, pe vremea lui Noe şi a multora altora. Aceştia, (deci) 
deşi după înfăţişare erau oameni obişnuiţi, au biruit pe cei puternici 
şi cu faimă. ■ ■ - 

19. Fiecare dintre lucrurile văzute, atîtâ timp cît nu-i vine în aju¬ 
tor un element străin (de firea sa), rămînînd în marginile firii sale, 
rămîne fără rod şi fără podoabă. (Trebuie spus că Dumnezeu, în nespusa 
Lui înţelepciune, arată prin aceste lucruri — cu rol de tipuri şi taine — 
că firea umană, (rămînînd) în marginile firii ei este neputincioasă să 
se împodobească cu virtuţi şi cu cununa spirituală a sfinţeniei; (arată) 
că dacă nu se bucură de ajutorul divin, nu poate să ajungă la acestea). 
(Iată cîteva exemple) : Pămîntul rămînînd precum este, fără ploaie şi 
soare şi fără a fi îngrijit de agricultori, nu aduce roade. Casa, de ase¬ 
meni, pentru că şi ea are nevoie de lumina soarelui, adică de acel ele¬ 
ment străin de firea ei, dacă nu are lumină, este cuprinsă de întuneric 
şi se face nefolositoare. Şi multe alte exemple de acest fel. Tot aşa este 
imposibil ca firea omenească să dea roadele virtuţii fără Cel ce cultivă 

sufletele noastre, adică fără Duhul lui Hristos, Care, de asemeni, este 
element străin de firea noastră, pentru că noi sîntem creaturi, iar El 
este necreat. După ce tratează, după metodă proprie, sufletele credin¬ 
cioşilor, le predă agricultorului celui duhovnicesc, pentru ca să le pre¬ 
gătească să rodească roadele cele desăvîrşite ale Duhului şi să strălu¬ 
cească lumina lui în casa sufletului nostru cea întunecată de patimi. 

20. Războiul pe care îl duc creştinii este dublu şi dublă, este lupta 
lor. Pe de o parte ei se luptă cu lucrurile văzute de ochiul fizic, (adică 
cu acele lucruri) care îmbie, îndeamnă şi aţîţă sufletul să se complacă 
în plăceri ; pe de altă parte, ei luptă cu «începătoriile şi puterile» 
celui rău. 

21. Sliavai pe care a avut-o Moise pe faţa sa a fost tip al slavei 
celei adevărate (pe care o dă) Preasfîntul Duh. Şi după cum (slava Ace¬ 
luia) nimeni nu putea s-o privească, tot aşa şi acum slava care stră¬ 
luceşte în sufletul creştinilor îndepărtează întunericul păcatelor. 

22. Cel ce iubeşte adevărul şi pe Dumnezeu şi a gustat din dul¬ 
ceaţa cea cerească, cel ce are în sufletul său harul şi împlineşte întru 
totul îndemnurile harului, dispreţuieşte toate lucrurile lumii acesteia. 
El pune mai presus dedît orice din această lume (iubirea de Dumnezeu, 
adică) mai presus decît aurul, decît argintul, decît onorurile, decît slava, 
decît felicitările şi decît laudele (primite de la oameni). Nimic dintre 
acestea nu poate să-l atragă, pentru că el cunoaşte o altă bogăţie, o altă 
cinste şi slavă şi-şi hrăneşte sufletul şi simţirea cu o altă plăcere, (cu 
o plăcere) nestricăcioasă mijlocită de comuniunea cu Duhul. 

23. Pe cît se deosebeşte păstorul înzestrat cu raţiune de animalele 
lipsite de raţiune, pe atîta se deosebeşte (omul duhovnicesc), prin înţe¬ 
lepciune, cunoaştere şi discernămînt de oamenii (obişnuiţi). Pentru că 
acesta este părtaş la o altă raţiune şi la o altă înţelepciune, deosebită 
de cea a lumii acesteia. Pentru că zice (Apostolul) : «Propovăduim în¬ 
ţelepciunea celor desăvîrşiţi. Dar nu înţelepciunea l acestui veac, nici a 
stăpinitorilor acestui veac, care sînt pieritori, ei propovăduim în taină 
înţelepciunea lui Dumnezeu» (I Cor. 2, 6—7). 

Acesta se deosebeşte de toţi oamenii care sînt însufleţiţi de duhul 
acestei lumi, de (cei ce se zic) cugetători şi înţelepţi. Acesta «Pe toţi 
oamenii îi judecă» (I Cor. 2, 15) şi pe fiecare îl cunoaşte de unde se 
inspiră, în ce stare (morală) se află şi pe ce (lucruri) se bizuie ; pe el, 
insă, nimeni dintre cei ce au duhul lumii nu are puterea să-l cerceteze 
şi să-l judece. Pentru că Duhul dumnezeirii nu este asemenea celui al 
lumii, după cum şi dumnezeiescul Apostol spune : «Cele duhovniceşti 
de cei duhovniceşti se judecă. Omul jiresc nu primeşte pe cele ale 
Duhului lui Dumnezeu, pentru că pentru el sînt o nebunie şi nu poate 

să le înţeleagă... Dar omul duhovnicesc pe toate le judecă, iar el de 
nimeni nu este judecat » (I Cor. 2, 13—15). 

24. Este imposibil să se facă cineva părtaş al Duhului celui Prea- 
sfînt altfel decît dacă se face ca un străin pentru toate cele ce aparţin 
acestui veac, dacă nu se leapădă de sine în căutarea iubirii lui Hristos, 
dacă mintea sa nu se desprinde de grijile cele materiale şi dacă nu-1 
preocupă decît acest scop. Numai aşa se poate învrednici să devină un 
duh cu Hristos, precum şi Apostolul zice : «/ar cel ce se alipeşte de 
Domnul, va fi un Duh cu El » (I Cor. 6, 17). Sufletul legat întru totul 
de acest veac, prin bogăţie, prin slavă şi prin prietenie — aşa cum le 
concepe lumea — nu va putea să evite nici să străbată întunericul pu¬ 
terilor celor viclene. 

25. Sufletele care iubesc adevărul şi pe Dumnezeu, nu suportă nici 
cea mai mică slăbire a iubirii faţă de Domnul; ele îşi au continuu 
aţintită privirea la crucea Lui şi simt, astfel, cum progresează duhov- 
niceşte. Rănite, să zic aşa, de dorinţa de a fi împreună cu El, însetate 
după virtuţi şi strălucind de luminarea Duhului celui bun, chiar dacă 
se învrednicesc să cunoască tainele divine, chiar dacă se împărtăşesc 
de bucuria cerească şi de har, nu au nici o încredere în ele şi nici nu 
•cred că sînt ceva. Cu cît mai mult se învrednicesc de daruri duhovni¬ 
ceşti. cu atît mai mult nesaţ caută (bunurile) cereşti. Cu cît mai mult 
simt că progresează duhovniceşte, cu atît mai mult doresc să se apropie 
de aesăvîrşire. Cu cît mai mult se îmbogăţesc duhovniceşte, cu atît mai 
mult se consideră sărace, după cum şi dumnezeiasca Scriptură spune : 
«Cei ce Mă mănîncă pe Mine vor flămînzi iarăşi; iar cei ce Mă beau 
pe Mine, iarăşi vor înseta » (înţel. lui Isus Sirah 24, 23). 

26. Astfel de suflete, învrednicindu-se a fi libere de toate pati¬ 
mile, poartă în ele strălucirea Duhului Sfînt şi au părtăşie cu El prin 
har. (Dimpotrivă), sufletele leneşe, care nu caută sfinţenia inimii — încă 
de cînd se află în trup — care nu arată îndelungă-răbdare, care nu 
speră — deşi s-au împărtăşit de darul divin — să se facă întru totul 
părtaşe ale Duhului celui bun şi cu ajutorul Lui să se elibereze de rău¬ 
tatea patimilor — sînt înşelate de păcat şi nu mai arată nici o grijă 
faţă de ele, după ce au primit harul, au dob'îndit mîngîierea şi s-au 
înfruptat din dulceaţa cea dumnezeiască. (Aceste suflete) se mîndresc 
repede, nu-şi zdrobesc inima (prin pocăinţă), nu-şi smeresc cugetul, nu 
sînt însetate (după virtuţi) şi nu tind către treapta cea mai înaltă a 
nepătimirii. Mulţumindu-se cu această puţină mîngîiere a harului, pro- 
gresînd în mîndria şi nu în smerenie, ele sînt, în cele din urmă, dez¬ 
brăcate şi de darul de care s-au învrednicit (să-l primească). Pe cînd 
sufletul care iubeşte cu adevărat pe Dumnezeu, după cum s-a spus, 

chiar dacă ajunge să împlinească mii de virtuţi, chiar dacă îşi supune 
trupul la lungi privegheri, chiar dacă se învredniceşte de diferite da¬ 
ruri ale Duhului, de descoperiri şi taine, este moderat şi consideră că 
încă nu-şi duce viaţa după poruncile lui Dumnezeu, că n-a săvîrşit 
ceva (care să-l învrednicească să stea) de-a dreapta şi arată o iubire 
neostoită faţă de Hristos. 

27. Faptul de a ajunge la treptele desăvîrşirii nu este uşor şi la 
îndemîna oricui. Pentru a ajunge cineva pe treptele desăvîrşirii, unde 
patimile dispar, sînt necesare multe osteneli şi lupte, mult timp şi 
osîrdie, multe încercări şi ispite. Numai atunci cînd cineva suportă băr- 
băteşte tot felul de ispite — aduse de cel rău — numai atunci se în¬ 
vredniceşte de mare cinste şi de darurile îmbelşugate ale Duhului ; 
numai atunci devine moştenitor al împărăţiei celei cereşti. 

28. Sufletul, care nu se comportă aşa cum am spus şi nu are în el 
fiorul sfinţeniei, să se întristeze şi să-L roage pe Domnul ca să-L facă 
părtaş la acest bun şi la lucrarea Duhului — săvîrşită asupra minţii 
prin descoperiri minunate. 

(Se ştie că) conform legilor bisericeşti, cei ce săvîrşesc păcate (grele) 
sînt afurisiţi de către preot şi după ce se pocăiesc sînt reprimiţi în sînul 
comunităţii ; (spre deosebire de aceştia) cei ce duc viaţă curată sînt 
promovaţi preoţi, aşa că din afara altarului vin înlăuntrul lui pentru 
a sluji şi pentru a prezida (adunările) Domnului. Noi credem că tot aşa 
se întîmplă şi în comuniunea tainică (a sufletului) cu Duhul (şi cu în¬ 
treaga Sfîntă Treime) despre care Apostolul (aminteşte) cînd zice : 
«Harul Domnului nostru Iisus Hristos şi dragostea lui Dumnezeu-Tatăl 
şi împărtăşirea Sfîntului Duh să fie cu voi cu toţi» (II Cor. 13, 13). 

Iată cum se întîmplă acest lucru : Sfînta Treime locuieşte în sufletul 
curat (şi o dată cu aceasta) în (om) se aşterne bunătatea divină. Lo¬ 
cuieşte nu precum este ea, pentru că pe ea n-o poate cuprinde nici 
măcar întreaga zidire, ci după cît îi este omului de folos. Dar, dacă 
sufletul se abate cîtuşi de puţin de la calea voită de Dumnezeu şi în¬ 
tristează pe Duhul cel dumnezeiesc, mintea i se afuriseşte şi se înde¬ 
părtează de la el bucuria cea duhovnicească ; harul divin, iubirea şi 
toată lucrarea cea bună a Duhului se împuţinează, iar omul este lăsat 
în seama duhurilor celor necurate şi a ispitelor, pînă ce sufletul său 
revine la calea bineplăcută Duhului. Arătînd pocăinţă, din nou este 
cercetat de har şi din nou dobîndeşte darurile cereşti, chiar mai mult 
decît înainte. Dar dacă cineva, cu nimic nu întristează pe Duhul, ci are 
viaţă bineplăcută (Lui), dacă cugetelor celor rele se împotriveşte şi este 
totdeauna alipit de Domnul, (acela) progresează duhovniceşte, se în¬ 
vredniceşte de darurile cele de negrăit, merge din slavă în slavă şi de 

la o odihnă la alta mai desăvîrşită. în cele din urmă, ajungînd la mă¬ 
sura creştinului desăvîrşit, se numără între lucrătorii şi slujitorii nepri¬ 
hăniţi ai lui Hristos, în împărăţia Lui cea veşnică. 

29. Trebuie să ştim că cele ce se văd sînt umbre ale celor tainice. 
(Şi anume), templul cel văzut (este umbră) a templului din inimă, 
preotul (este umbră) a preotului celui adevărat al harului — al lui 
Hristos — şi aşa mai departe. Deci, după cum in Biserica cea văzută, 
dacă în prealabil nu au loc lecturile, psalmodierile şi slujba cuvenită, 
preotul nu poate săvîrşi taina divină a trupului şi sîngelui lui Hristos — 
apoi chiar dacă toată rînduiala bisericească este săvîrşită, dacă jertfa 
euharistică nu este săvîrşită de preot, iar (poporul) nu se împărtăşeşte 
cu trupul lui Hristos, se consideră că rînduiala bisericească n-a fost 
observată (întru totul) şi că, prin urmare, taina , este incompletă — ; 
tot aşa trebuie să privim (faptele) creştinului. Chiar dacă acesta reu¬ 
şeşte să ţină tot postul, să privegheze continuu, să psalmodieze, să ducă 
viaţă ascetică şi să împlinească toate virtuţile, însă nu săvîrşeşte pe 
jertfelnicul inimii lor, lucrarea tainică a Duhului, lucrarea lui rămîne 
nedesăvîrşită, iăr în inima lui nu se aşterne bucuria Duhului. 

30. Bun lucru este postul, bună este privegherea şi bună este as¬ 
ceza. Acestea, însă, sînt numai preambulul vieţii celei bineplăcute lui 
Dumnezeu. Este, însă, lucru nesăbuit să se încreadă cineva, cu toată 
inima în acestea. într-adevăr, uneori, (cei ce împlinesc aceste fapte) se 
împărtăşesc de har. Trebuie, însă, să ştim că răutatea, aşa cum s-a spus 
mai înainte, cuibărită înlăuntrul nostru lucrează cu viclenie, că uneori 
de bună voie se retrage şi nu săvîrşeşte pe cele ale sale. (în astfel de 
situaţie), ea face pe om să creadă că mintea i s-a curăţit şi că, deja, 
este desăvîrşită. Apoi, prin mijloace tîlhăreşti îl atacă pînă ce îl pune 
la pămînt. Oamenii, care au trăit (să zicem) douăzeci de ani printre 
soldaţi şi tîlhari, ştiu că aceia cunosc multe vicleşuguri împotriva duş¬ 
manilor : aceia se fac că se retrag, abat atenţia în altă parte, şi după 
ce ii înconjoară pe aceştia, îi ucid fără milă. (Deci, dacă aceştia cunosc 
astfel de vicleşuguri) cu cît mai multe curs^ trebuie să cunoască cel 
ce este vechi de mii de ani şi are ca scop pierderea sufletelor (oame¬ 
nilor) ; acesta ştie să pună curse în adîncul inimii şi înadins uneori nu 
face lucrarea lui, pentru că omul să creadă că este desăvîrşit. Prin ur¬ 
mare, grija cea mare a creştinului să fie ca — oricîte lucruri bune ar 
săvîrşi — să nu se mulţumească cu ele, să nu se încreadă în ele, nici 
să creadă că a săvîrşit ceva deosebit. Iar dacă se împărtăşeşte din har, 
să nu creadă că l-a dobîndit (pe tot), ci să flămînzească (după desă- 
vîrşire), să' se întristeze, să plîngă şi să-şi zdrobească inima cu totul. 

31. Aşa este situaţia cu lucrurile duhovniceşti : Să ne închipuim 
o casă împărătească cu multe curăţi şi vestibule, cu clădiri exterioare 
şi altele interioare — în care se află porfira şi comorile — şi cu (o 
clădire) mai lăuntrică decît acestea, unde locuieşte însuşi împăratul. 
Dacă cineva, întîlnind curţile şi clădirile exterioare socoteşte că deja 
a ajuns la casa cea dinlăuntru, se înşeală. Tot aşa se întîmplă şi pe 
tărîmul duhovnicesc. Cei ce duc război cu pîntecele şi cu somnul, stă¬ 
ruind în rugăciune şi (cîntări de) psalmi, să nu creadă că în aceasta 
constă toată lupta şi că pot sta liniştiţi. De ce ? Pentru că ei se află, 
(să zicem aşa), în curţile exterioare şi în vestibulul (desăvirşirii) duhov¬ 
niceşti, ei nu au ajuns încă acolo unde se află porfira şi comorile cele 
duhovniceşti. Dacă se învrednicesc de vreun dar duhovnicesc, acest fapt 
să nu-i înşele, încît să creadă că deja au ajuns la sfîrşitul (luptei). Se 
cuvine să se cerceteze şi să vadă dacă au aflat comoara (cea duhov¬ 
nicească) în vasul lor cel de lut, dacă au îmbrăcat porfira Duhului, dacă 
au văzut pe împăratul şi dacă au aflat cu adevărat odihnă. Se cuvine 
să ştim că sufletul are adîncime şi multe mădulare, că intrînd păcatul, 
în el, a cuprins toate mădularele şi toate cugetele lui şi că, venind 
harul, a cuprins doar două părţi ale lui, (celelalte rămînînd în conti¬ 
nuare, sub stăpînirea păcatului). Desigur, cel ce nu are experienţă, mîn- 
gîiaf fiind de har, crede că toate mădularele sufletului său au fost cu¬ 
prinse de har şi că păcatul a fost smuls din rădăcini, dar nu ştie că 
cea mai mare parte a sufletului se află încă în robia păcatului. Pentru 
că harul este unit cu sufletul, după cum s-a spus de mai multe ori şi 
lucrează împreună cu el, precum (lucrează) ochiul în unire cu trupul, 
dar împreună (în suflet) se află şi răutatea, care duce cugetul în eroare. 
Deci cel ce nu ştie aceste lucruri, (primind mîngîierea harului), con¬ 
sideră că deja l-a primit pe tot, cugetă lucruri mari despre sine şi se 
mîndreşte, crezînd că a ajuns la qurăţia supremă. Dar acesta este de¬ 
parte de a cunoaşte adevărul. Pentru că, după cum am mai spus mai 
înainte, şi acesta este un vicleşug al lui satan ; cedează în anumite mo¬ 
mente şi nu mai lucrează pe cele specifice lui, cu scopul de a face pe 
oameni să creadă despre ei că sînt desăvîrşiţi. Dar, (şi în viaţa de toate 
zilele), nu cumva cel ce sădeşte vie, culege numaidecît fructele ei ? Sau 
cel ce seamănă ogorul adună . numaidecît roadele lui ? Sau nu cumva, 
copilul nou născut atinge numaidecît (statura) maturităţii ? 

Să luăm aminte la (Domnul) Iisus Hristos. Din ce slavă, ca Fiu al 
lui Dumnezeu şi Dumnezeu adevărat, la ce (umilinţe S-a 3upus) : a fost 
dispreţuit, a fost pironit pe cruce şi a pătimit. însă, pentru faptul că S-a 
smerit, El a fost ridicat (şi după firea Sa cea omenească) deasupra tuturor 
(creaturilor) şi a şezut de-a dreapta Tatălui. Pe cînd şarpele cel viclean. 

cel care a inspirat de la început lui Adam dorinţa de a deveni dum¬ 
nezeu, la cită necinste nu l-a împins pe acesta prin această înfumurare 
(şi cîtă pedeapsă şi-a agonisit) ! La acestea, deci, cugetînd să ne silim 
pe cît putem să fim smeriţi şi să avem pururarea inima zdrobită. 

CUVÎNT DESPRE LIBERTATEA MINŢII 

1. Cînd auzi că Hristos S-a pogorît la iad şi a eliberat sufletele 
care erau legate acolo să nu socoteşti că acest fapt se deosebeşte de 
cele ce se săvîrşesc acum (în inima omului). Pentru că inima este un 
(adevărat) mormînt, iar (sufletul împreună cu) cugetele şi mintea (sînt 
ca şi sufletele din iad), îngropate în ea şi înconjurate de un întuneric 
adînc. Deci, (după cum atunci), Domnul a venit la sufletele din iad, care 
strigaseră către El, (acum) coboară întru adîncul inimii şi-i porunceşte 
acesteia : Eliberează sufletul cel închis (în tine), care M-a chemat să-l 
izbăvesc. Şi ridicând piatra care zace peste mormânt, îl deschide, în- 
viază sufletul care era mort cu adevărat şi-l eliberează din temniţa cea 
întunecoasă. 

2. Se întîmplă, uneori ca diavolul să vorbească cu viclenie inimii 
tale şi să-i zică : Ştii cîte rele ai făcut! Ţi s-a umplut sufletul de nele¬ 
giuiri şi te-ai îngreuiat cu păcate (multe). (Eu, însă, zic) : Să nu te laşi 
şi sub pretextul smereniei să nu ajungi la disperare ! (Să ştii că) de la 
călcarea poruncii a intrat în lume răutatea şi de atunci vorbeşte în fie¬ 
care moment sufletului, precum vorbeşte un om către alt om şi-i su¬ 
gerează lucruri nebuneşti. (La insinuările diavolului) să răspunzi : Am 
în scris asigurarea lui Dumnezeu că : «A/u vrea moartea păcătosului, ci 
să se intoarcă prin pocăinţă şi să fie viu » (Iezechiel 23, 11). De altfel, 
ce rost a avut coborârea (Fiului lui Dumnezeu printre oameni), dacă nu 
ca să mântuiască pe cei păcătoşi, să lumineze pe cei dintru întuneric 
şi să dea viaţă celor morţi ? 

3. După cum puterea protivnică ne îndeamnă (la săvîrşirea faptelor 
rele) tot aşa şi harul divin (ne îndeamnă la săvîrşirea faptelor bune). 
Dar (niciuna din cele două puteri) nu ne forţează, ci ne lasă libertatea 
de discernămînt şi de alegere. De aceea, pentru faptele pe care le-a 
făcut, împins de satan, omul însuşi — iar nu satan — primeşte pedeapsa, 
ca unul care a săvîrşit răul, nu împins cu forţa, ci sfătuit de cugetul său. 
Tot aşa se întîmplă şi în legătură cu săvîrşirea binelui : harul nu pune 
pe seama sa binele făcut, ci pe seama omului; îl înconjoară pe acesta 
cu slava, ca pe unul care a săvîrşit binele. Pentru că harul, aşa cum 
s-a spus, nu leagă, nici nu constrânge voinţa omului, ci deşi coexistă 
cu aceasta, el cedează în faţa liberului arbitru, ca să vadă, în ce mă- 

sură voinţa umană înclină spre virtute sau spre rău. De altfel, stă în 
firea omului să aleagă între bine şi rău., 

4. Se cuvine să ne păzim cugetul ca să nu se amestece cu gindurile 
cele murdare, venite de la cel viclean. Pentru că, după cum atunci cînd 
un trup se împreunează cu altul, se întinează, tot aşa şi cugetul, intrînd 
în contact şi unindu-se cu cugetele cele rele, se perverteşte ; (se per¬ 
verteşte) nu numai cînd se uneşte cu cugetele cele rele care vin de la 
cel viclean, ci şi (cînd se uneşte) cu oricare alt cuget rău, cum este cel 
al necredincioşiei, al înşelătoriei, al slavei deşarte, al mîniei, al invidiei 
şi al spiritului de ceartă. Aceasta înseamnă «să ne curăţim de orice 
întinare a trupului şi a sufletului» (II Cor. 7, 1). Pentru că există stri¬ 
căciune şi desfrîu şi în (adîncul) cel nevăzut al sufletului, (stricăciune) 
care se manifestă prin cugetele cele nebuneşti. Or, după cum «pe acela 
care strică templul lui Dumnezeu» — care este trupul — «pe acela îl 
va striga Dumnezeu» (I Cor. 3, 17) tot aşa şi cel care strică cugetul şi 
mintea, împingîndu-le la lucruri nebuneşti, va fi vrednic de pedeapsă. 
Prin urmare, după cum păzim trupul de păcatul cel văzut, tot aşa (se 
cuvine să păzim) şi sufletul de cugetele cele nebuneşti, pentru că (su¬ 
fletul) este mireasa lui Hristos. Se spune (în acest sens) în Sfînta Scrip¬ 
tură : «V -am logodit unui singur bărbat, ca să vă înfăţişez lui Hristos, 
fecioară neprihănită » (II Cor. 11, 2). Şi : «Mai înainte de orice, păzeşte-ţi 
inima, pentru că din ea ies izvoarele vieţii» (Proverbe 4, 23). «Cugetele 
viclene să se depărteze de la Dumnezeu » (înţel. 1, 3) şi altele pe care le 
învaţă Sfînta Scriptură. 

5. Fiecare să-şi cerceteze sufletul şi să vadă către cine înclină. 
Şi dacă vede că inima înclină spre împlinirea legilor lui Dumnezeu, să 
se silească, pe cît poate, să-şi menţină mintea nepervertită, departe de 
cugetele cele viclene, precum face cu trupul. (Să facă aceasta) dacă 
vrea, conform promisiunii, să se numere alături de sufletele cele curate 
şi iubitoare de Dumnezeu. 

6. După cum un agricultor grijuliu, mai întîi îşi pregăteşte ogorul, 
curăţindu-1 de mărăcini şi după aceea aruncă sămînţa sub brazdă, tot 
aşa se cuvine să facă şi acela care aşteaptă să primească de la Dum¬ 
nezeu sămînţa harului —- mai întîi să curăţească solul inimii sale — 
ca venind sămînţa Duhului, să dea roade multe şi bune. «Pentru că, 
dacă nu face mai întîi acest lucru şi dacă nu se curăţeşte de întină- 
ciunea trupului şi a duhului, rămîne pe mai departe carne şi sînge, 
departe de (izvorul) vieţii». 

7. Trebuie să fim foarte atenţi la vicleşugurile celui rău, care ne 
vin de pretutindeni. Pentru că, după cum Duhul Sfînt, spune (Apostolul) 
Pavel, «pe toate le face, ca pe toţi să-i cîştige» (I Cor. 9, 22), tot aşa şi 

(duhul) răutăţii pe toate le face ca pe toţi să-i dea pierzării : Cu cei 
ce se roagă, se preface că se roagă, pentru a-i rătăci şi a-i face să se 
înfumureze ; cu cei ce postesc, posteşte, pentru a-i înşela cu mîndria ; 
faţă de cei ce se ocupă cu studiul Scripturii se arată făcînd acelaşi 
lucru, pentru că sub acest pretext să-i abată de la calea cea dreaptă ; 
iar faţă de cei ce s-au învrednicit să aibă descoperiri, spune că are şi 
el la fel. De altfel, spune (Apostolul) Pavel : « Satan se schimbă în înger 
al luminii» (I Cor. 11, 14), ca să înşele (pe oameni) cu strălucirea lu¬ 
minii şi să-i atragă la sine. într-un cuvînt, în orice se schimbă (satan), 
pentru ca prin mijlocul potrivit să ducă pe oameni la pierzare. De 
aceea zice (Apostolul) : «Să ne curăţim de orice gînd şi de orice cuget 
care se ridică împotriva cunoaşterii lui Dumnezeu » (II Cor. 10, 5). Iată 
pînâ unde se întinde îndrăzneala celui viclean : el vrea să nimicească 
chiar şi pe cei care cunosc pe Dumnezeu. De aceea, se cuvine să ne 
păzim inima cu toată grija şi să cerem de la Dumnezeu înţelepciune, 
ca să putem descoperi cursele celui rău. Se cuvine, de asemeni, să ne 
exercităm mereu mintea şi cugetul cu înţelepciunea şi să le orientăm 
după voia lui Dumnezeu. Nu este un lucru mai mare şi mai cinstit 
decît acesta. Zice,de altfel, psalmistul : «Mărturisire şi măreţie este lu¬ 
crarea Lui» (Ps. 110, 3). 

8. Sufletul care iubeşte pe Dumnezeu obişnuieşte — chiar dacă 
săvîrşeşte toate faptele bune — să nu pună nimic pe seama sa, ci să 
pună totul pe seama lui Dumnezeu. Dumnezeu, însă, văzînd acest cu¬ 
get sănătos şi corect, pe toate (cele bune) le pune pe seama lui. Omul 
primeşte răsplata, ca şi cînd numai el ar fi trudit şi ar fi făcut totul, 
deşi fapta cea bună nu-şi are izvorul doar în el. Aşa, de exemplu, ha- 
rismele şi tot lucrul folositor, cu ajutorul cărora omul săvîrşeşte binele, 
sînit de la Dumnezeu. Ale Lui sînt toate cele de pe pămînt : trupul şi 
sufletul, ba chiar şi faptul că omul există este rodul bunăvoinţei lui 
Dumnezeu. Deci, ce-i mai rămîne omului cu care să se justifice şi să 
se mîndrească ? Trebuie să mai spunem că şi bunul cel mai mare, ha¬ 
rul, şi lucrul cel mai plăcut pe care-1 pot oferi oamenii lui Dumnezeu 
— faptul că sufletul recunoaşte cum stau lucrurile şi pune toate lucru¬ 
rile bune pe seama lui Dumnezeu — tot de la Dumnezeu vin. De alt¬ 
fel şi universul întreg tot opera Lui este. 

9. După cum, cît timp Israel a împlinit voia Stăpînului — deşi ni¬ 
ciodată n-a împlinit-o pe cît trebuia, ci mai degrabă s-a părut (că o îm¬ 
plineşte) şi că ar crede corect şi destul în El — un stîlp de foc i-a mers 
înainte, marea s-a dat înapoi dinaintea lui şi alte multe fapte minuna¬ 
te s-au făcut cu el: dar cînd n-a mai împlinit voia lui Dumnezeu a 
fost dat pe mina duşmanilor şi a fost supus unor amare robii ; tot aşa 

şi în legătură cu sufletul: atîta timp cit, cu ajutorul harului, a cunos¬ 
cut pe Dumnezeu şi s-a curăţit de multe întinăciuni, el s-a arătat sfînt; 
dar ne mai arătînd credincioşia cuvenită Mirelui ceresc, a fost înde¬ 
părtat de la viaţa de care se făcuse părtaş. Pentru că vrăjmaşul poate 
să facă să nu mai asculte (de Dumnezeu) şi pe cei ce au ajuns la trep¬ 
tele (desăvîrşirii). De aceea, se cuvine să ne luptăm cu toată puterea şi 
să avem grijă, cu frică şi cu cutremur de viaţa noastră, chiar dacă ne-am 
împărtăşit de Duhul lui Dumnezeu, ca nu cumva săvîrşind cu neglijen¬ 
ţă un lucru mic sau mare, să întristăm prin aceasta pe Duhul Domnu¬ 
lui. Pentru că, după cum «bucurie se face în cer pentru un păcătos 
care se pocăieşte ». cum spune Adevărul (Luca 5, 10); tot aşa, întris¬ 
tare mare se face pentru un suflet care se exclude de la viaţa cea 
veşnică. 

10. O dată ce sufletul se împărtăşeşte de har, îi sînt mai folosi¬ 
toare cunoaşterea, prudenţa şi discernămîntul. De altfel, pe aceste (în¬ 
suşiri) i le şi dă Dumnezeu, cînd sufletul le cere, ca să slujească după 
cuviinţă Duhului — pe care s-a învrednicit să-L primească — ; ca nu 
cumva să fie amăgit de (duhul) răutăţii, ca nu cumva să greşească din 
neştiinţă, ca nu cumva să fie neglijent, ca nu cumva să trăiască fără 
nici o teamă, ca nu cumva să se abată de la calea cea dreaptă şi ca nu 
cumva să săvîrşească ceva împotriva voii Stăpînului. 

11. După cum principiul faptelor rele, adică duhul lumesc al ră¬ 
tăcirii şi al întunericului păcatelor locuieşte în omul stăpînit de cuge¬ 
tul cel trupesc, tot aşa şi (principiul) care stă la baza faptelor bune, 
adică puterea Duhului celui luminos, locuieşte în omul cel sfinţit, după 
cum s-a spus : «Voi căutaţi dovadă că Hristos locuieşte întru mine» (II 
Cor. 13, 3). Sau : «Nu mai trăiesc eu, ci Hristos trăieşte întru mine » 
(Gal. 2, 20). Sau : «Cîţi în Hristos v-aţi botezat, în Hristos v-aţi îmbră¬ 
cat» (Gal. 3, 27). Sau spune Domnul: «Eu şi Tatăl Meu vom veni şi 
vom face sălaş întru el» (Ioan 14, 23). Acestea nu se săvîrşesc pe as¬ 
cuns, ci pe faţă, întru putere şi adevăr, întru cei ce s-au făcut vrednici 
de ele. Pentru că, pe cînd legea cea veche, conducînd pe oameni, în 
vremurile cele de demult, prin cuvîntul care nu avea ipostas, punea 
asupra lor un jug greu şi de nesuportat şi nu le dădea nici un ajutor, 
pentru că nu avea puterea Duhului; că zice Apostolul : « Acest lucru 
era cu neputinţă Legii, fiind slabă şi fără trup...» (Rom. 8, 3) şi cele¬ 
lalte ; de la venirea lui Hristos, uşa harului a fost deschisă cu adevărat 
celor ce cred, iar puterea lui Dumnezeu şi lucrarea Duhului se împăr¬ 
tăşeşte tuturor. 

12. După ce Hristos a trimis ucenicilor Săi bunul cel mai mare, 
harul Duhului, — din care izvorăşte acea putere divină care se sălăş- 

luieşte în suflete şi mîntuieşte pe cei ce cred — l-a vindecat de păcate 
şi i-a eliberat de întuneric şi de (puterea) morţii; pentru că pînă atunci 
sufletul lor era rănit şi înlănţuit, captiv al întunericului şi al păcatului. 
De bună seamă că sufletul care încă nu s-a învrednicit să se facă sălaş 
al lui Hristos, nici să facă lucrătoare puterea Duhului, se află încă în¬ 
tru întuneric ; însă, pentru aceia, asupra cărora a venit harul Duhului 
celui dumnezeiesc şi în ale căror minţi s-a sălăşluit, Domnul este ca 
şi suflet. Pentru că zice dumnezeiescul Apostol: «Cel ce s-a alipit de 
Domnul, un Duh va fi cu EU (I Cor. 6, 17). Iar Domnul însuşi zice : 
«După cum Eu şi cu Tine una sîntem, şi ei să fie una întru Noi» (Ioan 
17, 21). O, de cîtă bunăvoinţă s-a învrednicit firea omenească, cea atît 
de i ăvăşită de păcat! (Era atît de răvăşită firea oamenească) încît su¬ 
fletul — unit cu răutatea patimilor şi făcînd cu ea un tot — chiar 
dacă ar fi voit, nu putea să săvîrşească ceea ce i se părea firesc. Pen¬ 
tru că zice (Apostolul) Pavel : «Ceea ce nu voiesc, aceea fac» (Rom. 8, 
19). Cu cît mai mult, deci, împreunîndu-se puterea lui Dumnezeu cu 
un suflet sfinţit, nu va deveni una voinţa acestuia cu a Lui ? Sufletul 
(omului) înclinat către adevăr este ca şi sufletul lui Hristos : acesta, de 
bună voie se lasă condus de puterea Duhului celui bun şi voinţei lui 
nu mai dă curs. Pentru că, zice (Apostolul) : « Cine ne va despărţi pe 
noi de dragostea lui Hristos ?» (Rom. 8, 35), adică (cine va despărţi) 
sufletul de Duhul cu care este unit ? 

13. Se cuvine, mai înainte de toate, ca acela care este născut de la 
Duhul şi vrea să fie imitator al lui Hristos şi să se cheme împreună cu 
El fiu al lui Dumnezeu, să rabde cu bărbăţie necazurile care vin asu¬ 
pra sa, adică bolile trupeşti, insultele venite de la oameni şi cursele 
întinse de puterile cele nevăzute. Pentru că încercarea sufletului cu di¬ 
ferite necazuri se face cu îngăduinţa lui Dumnezeu, ca să se arate tu¬ 
turor sufletele care iubesc cu adevărat pe Domnul. Este un semn dis¬ 
tinctiv faptul de a trece prin uşa cea strimtă a încercărilor şi necazu¬ 
rilor ; pentru că patriarhii, profeţii, apostolii şi martirii de totdeauna, 
prin acestea se fac bineplăcuţi lui Dumnezeu. Pentru că zice Scriptu¬ 
ra : «Fiule, dacă vrei să slujeşti Domnului, pregăteşte-ţi sufletul (să 
îndure) ispita; prinde curaj şi arată-te stăruitor». Şi mai departe : 
«Cete ce vin asupra ta, primeşte-le ca pe nişte lucruri bune, ştiind că 
fără (îngăduinţa lui) Dumnezeu nimic nu se face » (Inţel. lui Iisus Sirah 
2, 1—2, 4). Prin urmare, se cuvine ca sufletul care vrea să placă lui Dum¬ 
nezeu să arate în primul rînd răbdare şi speranţă. Pentru că şi acesta 
este un vicleşug al diavolului : să ne ducă la disperare ca să ne pier¬ 
dem speranţa în Domnul. (Noi ştim, însă, că) Dumnezeu nu permite 
niciodată ca sufletul care crede în El să fie strivit de ispite şi să se 

piardă. Pentru că, zice Apostolul : «Credincios este DumnezeuEl nu 
va îngădui ca să fiţi ispitiţi mai mult dedt puteţi, ci o dată cu ispita va 
aduce şi scăparea din ea, ca să puteţi răbda» (I Cor. 10, 13). Prin ur¬ 
mare, cel viclean nu întristează sufletele pe cît vrea, ci pe cît îi este 
îngăduit de Dumnezeu. Pentru că, dacă oamenii ştiu ce povară suportă 
un catîr, un asin şi o cămilă şi pun pe fiecare dintre aceştia cît tre¬ 
buie ; dacă olarul ştie cît timp trebuie să ţină oalele la foc, adică nici 
mai mult ca să nu crape, nici mai puţin, ca nefiind în deajuns de arse, 
să nu fie nefolostioare ; dacă atîtea lucruri ştie mintea omenească, (nu 
crezi) că Dumnezeu ştie la ce ispită poate fi supus fiecare suflet, pen¬ 
tru ca să devină apt pentru împărăţia cerurilor ? 

14. Pentru că, după cum cînepa, dacă nu se bate mult timp, nu 
este bună pentru a se prelucra în fire subţiri — iar cu cît se bate şi 
se piaptănă mai mult, cu atît mai curată şi mai bună se face — ; după 
cum vasul de curînd făcut, numai dacă este copt la foc este folositor 
oamenilor ; şi după cum pruncul (pînă nu se maturziează), nu este în 
stare să săvîrşească vreun lucru din această lume, adică nu poate să 
construiască, nici să semene, nici vreun alt lucru să facă ; tot aşa (se 
întîmplă) deseori şi cu sufletul : el se poate împărtăşi de har şi de odih¬ 
na Domnului, dar pînă nu dobîndeşte bunătatea Domnului şi nu este 
supus la diferite încercări de duhurile cele rele, nu poate fi încă demn 
de împărăţia cerurilor. Zice, în acest sens, dumnezeiescul Apostol : «Jar 
dacă sînteţi fără certare, de care toţi au parte, atunci sînteţi fii nelegi¬ 
timi şi nu fii adevăraţi» (Evrei 12, 8). Incit ispitele şi necazurile spre 
folosul omului se aduc, ca să facă sufletul mai încercat şi mai tare ; 
deci, cel ce rabdă toate acestea pînă la sfîrşit, avînd speranţă în Dom¬ 
nul, este imposibil (să nu dobîndească) promisiunea Duhului şi izbă¬ 
virea de patimile răutăţii. 

15. Că după cum martirii, fiind supuşi la chinuri, şi pe toate răb- 
dîndu-Ie — ba chiar şi moartea — s-au învrednicit de slavă şi cununi; 
— şl cu cît mai multe şi mai mari au fost ostenelile, cu atît mai mare 
slavă şi îndrăzneală la Dumnezeu au dobîndit — ; tot aşa se întîmplă 
şi cu sufletele supuse la diferite încercări, unele văzute, venite de la 
oameni, altele nevăzute, venite de la cugetele cele nebuneşti, iar alte¬ 
le de la boli, care aprind sufletul. Dacă pe acestea le rabdă pînă la 
sfîrşit, va dobîndi aceleaşi cununi şi aceeaşi îndrăzneală ca şi martirii. 
Pentru că martiriul necazurilor, pe care aceia l-au îndurat de la oa¬ 
meni, îl îndură aceştia de la duhurile cele necurate care lucrează în ei. 
Deci, cu cît mai multe necazuri suferă aceştia de la cel rău, cu atît mai 
mare va fi slava şi îndrăzneala, pe care se vor învrednici s-o primeas¬ 
că de la Duhul cel bun, nu numai în viitor, ci şi acum. 

16. Se ştie că acea cale care duce la viaţă este strîmtă şi plină de 
necazuri şi că puţini sînt cei ce o străbat (pînă la capăt). De aceea, ori¬ 
ce respingere a ispitei venită de la diavol —• de dragul moştenirii care 
este în ceruri — trebuie susţinută puternic de speranţă. Pentru că ori- 
cîte necazuri am răbda, niciunul dintre ele nu echivalează cu bunurile 
promise sau cu mîngîierea pe care o dă încă de aici Duhul cel bun su¬ 
fletelor, izbăvindu-le din întunericul patimilor şi al răutăţii şi iertîn- 
du-le mulţimea datoriilor şi a păcatelor. Pentru că, zice (Apostolul) : 
«Socotesc că pătimirile de acum nu sînt vrednice de mărirea care ni se 
va descoperi » (Rom. 8, 18). De aceea, zicem, trebuie să răbdăm totul 
pentru Domnul, chiar şi moartea, ca nişte soldaţi viteji ai Lui. Să nu 
ne oprim la lucrurile triste din lume, ci, slujind lui Dumnezeu, să răb¬ 
dăm ispitele, pentru că sînt pentru Hristos. Invidiindu-ne protivnicul 
pentru răsplata ce vom primi, vrea să ne toarne în suflet lenea şi to¬ 
ropeala, pentru că nemaiducînd viaţă bineplăcută (lui Dumnezeu) să nu 
ne învrednicim de acele bunuri. Dar noi putem birui toate cursele 
ridicate împotriva noastră, pentru că avem ca însoţitor de luptă pe 
Hristos, pentru că avem apărător şi ocrotitor pe Acela care la fel a pă¬ 
timit în acest veac, Care a fost insultat, ocărit, prigonit şi Care, în cele 
din urmă, a sfîrşit prin moarte ruşinoasă pe cruce. 

17. Dacă vrem să suportăm uşor tot necazul şi toate ispitele, să 
dorim moartea pentru Hristos şi s-o avem totdeauna înaintea ochilor ; 

— de altfel, avem şi poruncă de a ne lua crucea şi de a-L urma, or 
aceasta înseamnă să fim totdeauna gata să murim (pentru El) —; deci, 
dacă vom avea o astfel de dispoziţie, vom suporta uşor, după cum s-a 
spus, tot necazul cel văzut şi nevăzut. Cel ce este dispus să moară pen¬ 
tru Hristos nu-i pasă de momentele triste şi dureroase. De aceea, zi¬ 
cem, necazurile sînt greu de suportat pentru cei ce nu iubesc moartea 
pentru Hristos şi nu au totdeauna gîndul îndreptat spre El. Deci, cel 
ce doreşte să moştenească pe Hristos şi aprobă patimile Lui, trebuie 
să-şi dorească acelaşi lucru, iar cei ce zic că iubesc pe Domnul, întru 
aceasta să se facă cunoscuţi, adică prin faptul că suportă orice necaz 
care vine asupra lor, nu numai cu curaj, ci şi cu voie bună, avînd nă¬ 
dejde în El. 

18. Se cuvine, în primul rînd, ca acela care îşi închină viaţa lui 
Hristos să se angajeze, cu sau împotriva voinţei sale, fie că vrea sau 
nu inima sa, la săvîrşirea binelui. Pentru că, zice Domnul, Care nu 
minte : «împărăţia cerurilor se ia cu asalt, iar cei care se silesc pun 
mina pe ea» (Matei 11, 12). Deci, se cuvine ca un astfel de om să se 
străduiască să intre, după cum s-a spus, pe poarta cea strîmtă şi să se 
angajeze la săvîrşirea virtuţii chiar împotriva voii lui. Astfel, cel ce 

n-are iubire, să (practice) iubirea, cel lipsit de blîndeţe, (să arate) blîn- 
deţe, (cel semeţ) să se obişnuiască (a suporta) dispreţul, iar cel ce n-are 
înclinare spre rugăciune, să stăruiască în rugăciune. (De bună seamă 
că) Dumnezeu văzîndu-1 pe un astfel de om, ducînd o astfel de luptă, 
angajat la săvîrşirea binelui, chiar atunci cînd inima i se împotriveşte, 
îi va face parte de rugăciunea cea adevărată, de cuget milostiv, de răb¬ 
dare, de mărinimie şi, într-un cuvînt, îl va dărui cu toate roadele Du¬ 
hului. Dacă cineva este lipsit de celelalte virtuţi dar se sileşte spre ru¬ 
găciune, el primeşte ca dar al rugăciunii întărirea în credinţa în Hris- 
tos, bucuria şi liniştea Duhului Sfînt şi (înclinare) către blîndeţe, către 
smerenie şi către alte virtuţi ; El, însă, rămîne lipsit de celelalte bu¬ 
nuri, după cum s-a spus, pentru că nu se sileşte să le dobîndească, (sau 
poate) nici nu le cere de la Hristos. Deci, pentru ca să le primească, se 
cuvine să ceară de la Dumnezeu, chiar şi împotriva voii sale. Să ia amin¬ 
te, însă, să evite cuvintele nepotrivite să nu se supere, nici să uzeze de 
ţipete. Pentru că zice (Apostolul) : «Orice amărăciune şi mînie şi supă¬ 
rare să fie îndepărtate de la voi >» (Efes. 4, 31). Să nu vorbească de rău 
pe cineva, nici să nu judece (pe cineva), nici să nu se mîndrească, pentru 
că văzîndu-le astfel Domnul, precum s-a zis, angajat cu forţa (în săvîr¬ 
şirea binelui), să-i dea puterea să săvîrşească uşor şi fără trudă acele 
lucruri pe care mai înainte nu le putea săvîrşi nici cu forţa, pentru că 
răutatea locuia în el. Atunci va fi pentru el ca (a doua) natură împlini¬ 
rea tuturor virtuţilor. Pentru că Domnul venind şi locuind în el, după 
cum a promis, sau invers, acesta locuind în Domnul, va împlini porun¬ 
cile cu multă uşurinţă. 

19. Acela care stăruie în rugăciune, dar nu şi în smerenie, iubire, 
blîndeţe şi în celelate virtuţi, la acest rezultat ajunge : uneori, dat fiind 
că Dumnezeu este bun, îi trimite harul Său şi îi împlineşte cererile. Insă, 
pentru că cugetul acestuia nu este obişnuit cu virtuţile despre care am 
vorbit, (cu timpul), fie că pierde harul pe care l-a primit, fie că mîn- 
drindu-se, nu mai înaintează, nici nu mai creşte în el. Pentru că, după 
cum s-a spus, Domnul îşi găseşte sălaş şi odihnă în sufletul smerit, iu¬ 
bitor, blînd (care), într-un cuvînt, împlineşte sfintele porunci ale lui 
Hristos. Prin urmare, cel ce voieşte să crească şi să se desăvârşească 
duhovniceşte, să se silească în primul rînd, ca inima sa trufaşă şi gata 
spre ceartă să devină blîndă şi ascultătoare faţă de Dumnezeu. Să se 
silească a-şi obişnuit sufletul cu bunătatea din care să facă o datorie. 
Aşa făcînd, sufletul va creşte (duhovniceşte) şi va înflori în el darul 
rugăciunii pe măsura cugetului său. Apoi Duhul îl va învăţa smerenia 
cea adevărată, iubirea cea nemincinoasă şi blîndeţea. Numai aşa cres- 
>1 cînd şi desăvîrşindu-se după (voia) Domnului, se arată vrednic de îm- 

părăţia (cerurilor). Pentru că, cel smerit niciodată nu cade. Şi unde să 
cadă cel ce este mai prejos decît toţi ? De aceea, am zice că o înălţare 
şi o vrednicie sigură este smerenia. 

20. Cei ce iubesc cu adevărat pe Dumnezeu, nu fac aceasta de dra¬ 
gul moştenirii împărăţiei Lui, (cum iubesc negustorii o lucrare) de dra¬ 
gul unui cîştig ; nici pentru că se tem de iadul care a fost tocmit pen¬ 
tru pedepsirea celor păcătoşi, ci îl iubesc pentru faptul că Dumnezeu 
este Creatorul lor şi pentru că împlinesc o rînduială firească, aşa cum 
sclavii arată supunere faţă de stăpînul lor şi (creaturile iubesc) pe 
Creatorul lor. Aceştia arată multă prudenţă faţă de lucrurile înconju¬ 
rătoare (ca nu cumva vreunul dintre ele să-i facă urîţi de Dumnezeu). 
Pentru că sînt multe piedicile care ne opresc a fi bineplăcuţi lui Dum¬ 
nezeu. Nu numai sărăcia şi lipsa de preţuire, ci ,şi bogăţia şi cinstea 
(dată de oameni) sînt ispite pentru suflet. într-o măsură oarecare devi¬ 
ne ispită şi piedică (în calea desăvîrşirii) însăşi mîngîierea şi relaxarea 
produsă în suflet de har, dacă sufletul care s-a învrednicit de acestea 
nu uzează de ele, cu măsură şi prudenţă. Pentru că, sub pretextul că 
sufletul are drept pavăză harul, (cel viclean) îi slăbeşte încrederea şi-i 
sugerează moliciunea şi toropeala. De aceea sufletul care primeşte ha¬ 
rul este dator să arate evlavie şi prudenţă, pentru a arăta respectul cu¬ 
venit faţă de darul primit şi pentru a da roade vrednice de el. Prin 
urmare, nu numai necazurile, ci şi bucuriile pot deveni piatră de în¬ 
cercare ; prin amîndouă Creatorul pune la încercare pe oameni, ca să 
se arate acela care îl iubeşte dezinteresat, ca pe Unul oare singur este 
vrednic de multă cinste şi iubire. Prin urmare, sînt piedică pentru do- 
bîndirea vieţii veşnice pentru cel sărac în credinţă şi cu cuget copilă¬ 
resc, în primul rînd (momentele şi lucrurile) dureroase, ca sărăcia şi 
lipsa de preţuire, iar (în rîndul al doilea) lucrurile plăcute ca : bogăţia, 
slava şi laudele de la oameni. Pentru că şi în cazul al doilea, cel vi¬ 
clean poartă războiu, însă pe ascuns. (Dar nu totdeauna aceste lucruri 
conduc către un sfîrşit trist. Ele nu numai că nu vatămă, ba chiar şi 
ajută pe cel credincios, înţelept şi vigilent, să dobîndească împărăţia lui 
Dumnezeu. Pentru că zice dumnezeiescul Apostol : «Toate contribuie la 
săvirşirea binelui de către cei ce iubesc pe Dumnezeu » (Rom. 8, 28). 
Rezultă, deci, că acela care iubeşte cu adevărat pe Dumnezeu, sfarmă, 
învinge şi calcă în picioare acele lucruri care sînt socotite piedici în 
această lume şi este purtat de (un singur gînd şi de o singură simţire), 
anume de iubirea faţă de Dumnezeu. Pentru că zice dumnezeiescul pro- 
fel : «Cursele păcătoşilor mă înconjoară, dar eu nu uit Legea Ta» (Ps. 
118, 61). 

21. Dumnezeiescul Apostol Pavel, vorbind despre taina creştinis¬ 
mului, spune că aceasta constă în iluminarea sufletului credincios de 
lucrarea divină, adică de puterea Duhului. Şi pentru ca nu cumva ci¬ 
neva, (rătăcind), să creadă că luminarea Duhului se reduce doar la cu¬ 
noaştere şi astfel din neştiinţă şi lenevire să cadă de la taina cea de¬ 
săvârşită a harului, aduce ca exemplu chipul lui Moise înconjurat de lu¬ 
mina Duhului (pentru a vorbi şi despre o iluminare reală). El zice : 
«far dacă slujirea cea spre moarte, săpată în litere, pe piatră, s-a făcut 
întru slavă, încît fiii lui Israel nu puteau să-şi aţintească ochii la faţa 
lui Moise, din pricina slavei celei trecătoare a feţei lui; cum să nu fie 
mai mult întru slavă slujirea Duhului ? Pentru că dacă a avut parte de 
slavă slujirea care aduce osînda, cu mult mai mult prisoseşte în slavă 
slujirea dreptăţii. Şi nici măcar nu este slăvit ceea ce era slăvit în aceas¬ 
tă privinţă, faţă de slava cea covîrşitoare. Pentru că dacă ceea ce este 
trecător s-a săvîrşit prin slavă, cu atît mai mult ceea ce este netrecător 
va fi în slavă» (II Cor. 3, 7—11). Vorbind despre «ceea ce este trecător», 
s-a referit la slava luminii care înconjura trupul cel muritor al lui Moi¬ 
se. «Avînd, deci, o astfel de nădejde, noi lucrăm cu multă îndrăzneală » 
(II Cor. 3, 12). Mai departe, el arată că acea slavă nemuritoare care se 
descoperea de Duhul, străluceşte acum necnotenit în cei vrednici, întru 
omul lor cel lăuntric, care este nemuritor. Pentru că zice : «Iar noi toţi» 
— adică aceia care ne-am născut prin credinţa cea desăvîrşită de la Du¬ 
hul — «privind ca în oglindă, cu faţa descoperită, slava Domnului, ne 
prefacem în acelaşi chip din slavă în slavă, ca de la Duhul Domnului » 
(II Cor. 3, 18). Spunînd : «cu faţa descoperită», se referă la faţa sufletu¬ 
lui. Deci, atunci cînd se întoarce cineva către Domnul, vălul i se ia, «Iar 
Domnul este Duhul » (II Cor. 3, 17). In chip clar, deci, a arătat prin 
acestea că un văl al întunericului a fost pus pe suflet şi a acoperit ome¬ 
nirea de la călcarea poruncii de către Adam. Acum, este luat de stră¬ 
lucirea Duhului de pe sufletele credincioşilor, cu adevărat vrednici (de 
aceasta). Pentru acest motiv a avut loc şi venirea lui Hristos. Pentru 
că Dumnezeu a binevoit ca aceia care cred cu adevărat să ajungă la o 
astfel de treaptă a sfinţeniei. 

22. Această strălucire a Duhului, zice, nu constă doar în descope¬ 
rirea sensurilor (lucrurilor) şi în luminarea (minţii) de către har, ci con¬ 
stă intr-o strălucire continuă şi reală a luminii fizice în suflete. (Iată 
cîteva exemple) : Zice Apostolul : « Dumnezeu a poruncit ca lumina să 
strălucească în întuneric. (Această) lumină a strălucit în inimile noastre 
spre cvunoaşterea slavei lui Hristos» (II Cor. 4, 6). Şi : «Luminează ochii 
mei ca nu cumva să adorm întru moarte » (Ps. 12, 4). Cu alte cuvinte, 
ca nu cumva despărţindu-se sufletul de trup să fie acoperit cu vălul 

morţii răutăţii. Sau : «Deschide-mi ochii ca să văd lucrurile minunate ale 
Legii Tale» (Ps. 118, 18). Sau: « Trimite-mi lumina şi adevărul Tău; 
acestea mă vor conduce şi mă vor sui pe muntele Tău cel sfînt, la săla- 
şurile Tale» (Ps. 13, 3). Sau : «însemnatu-s-a peste noi lumina feţii 
Tale...» şi celelalte (Ps. 4, 7). 

23. Şi despre fericitul Pavel se spune că : «pe cînd era pe cale a fost 
învăluit de lumină » (Fapte 9, 3) ; că pe (Calea) luminii a fost ridicat 
pînă la al treilea cer (II Cor. 12, 2) şi a auzit taine de negrăit. N-a fost 
numai o iluminare (a raţiunii) pentru a cunoaşte sensul, (realitatea), ci a 
fost o lumină reală în suflet, (izvorî tă) din puterea Duhului celui bun. 
Prin strălucirea minunată (a acestei lumini), pe care ochii cei trupeşti 
nesuferind-o au orbit, se descoperă orice cunoştinţă, iar Dumnezeu se 
face cunoscut cu adevărat sufletului celui vrednic şi iubit de El. 

24. Orice suflet, care s-a învrednicit — prin zel şi credinţă, şi cu 
ajutorul harului — să se îmbrace cu desăvîrşire cu Hristos şi s-a unit 
cu lumina cea cerească a chipului celui nestricăcios, cunoaşte încă de pe 
acum, în esenţa lor, toate tainele cereşti. In ziua cea mare a învierii, 
corpul însuşi slăvit cu această lumină, cu chipul ceresc al slavei şi răpit 
fiind de către Duhul în ceruri, precum s-a scris, se va învrednici să fie 
de acelaşi chip cu trupul slavei (lui Hristos) şi să fie moştenitor împreu¬ 
nă cu Hristos al împărăţiei celei veşnice. 

25. Cu cît cineva, arătînd zel şi credinţă, s-a făcut părtaş la slava 
Duhului Sfînt şi şi-a împodobit sufletul cu fapte bune, pe atît se va 
învrednici, ca în ziua (judecăţii) şi trupul să-i fie slăvit. Pentru că bunul 
pe tare-1 depozitează cineva înlăuntrul său acum, se va proiecta atunci 
în afară, aşa după cum rodul ce se află în timp de iarnă în inima copa¬ 
cului, se arată vara în afară, precum s-a zis mai înainte. Deci, după cum 
chipul cel divin al Duhului imprimat încă de acum înlăuntrul sfinţilor, 
va da şi trupului acestora chip dumnezeiesc şi ceresc, tot aşa şi vălul 
duhului celui lumesc, care acoperă sufletul celor păcătoşi, urîţit de pa¬ 
timi, va arăta şi trupul lor întunecat şi plin de toată ruşinea. 

26. După ce Adam a călcat porunca, Dumnezeu, în înţelepciunea 
Lui, l-a condamnat la moarte. Această pedeapsă a suportat-o, în primul 
rînd, cu sufletul (şi anume) : lipsite fiind puterile spirituale de desfăta¬ 
rea cerească şi spirituală (pe care le-o producea trăirea în preajma lui 
Dumnezeu), acestea s-au stins şi s-au făcut ca şi moarte. După aceea a 
venit şi moartea trupului, după nouă sute treizeci de ani. Tot aşa şi acum : 
împăcîndu-se Dumnezeu cu omenirea prin crucea şi moartea Mântui¬ 
torului, sufletul care crede cu adevărat — încă în trup fiind — a fost 
readus (în starea) de a se desfăta de luminile şi tainele cele cereşti, iar 
puterile lui spirituale au fost iarăşi (luminate) de lumina divină a ha- 






348 


SFlNTUL MACAHIE EGIPTEANUL 


rului. Urmează, (în mod firesc) ca şi trupul să se îmbrace cu slava cea 
nestricăcioasâ şi netrecătoare. 

27. Cei care (cunosc doar Legea), dar departe de lumea aceasta 
îşi duc viaţa în sfinţenie şi virtute, sînt deasemeni acoperiţi de vălul 
patimilor ; — pentru că în urma neascultării protopărintelui, toţi ne-am 
făcut vinovaţi, adică, zic, învăluiţi de cugetul cel trupesc, pe care Apos¬ 
tolul l-a numit de obicei «moarte» (Rom. 7, 24) — ; ei, însă sînt aseme¬ 
nea oamenilor care călătoresc în timpul nopţii şi împlinid poruncile lui 
Dumnezeu sînt ca şi cînd stelele le luminează calea. Atîta timp cît sînt 
în întuneric, le este imposibil să vadă clar totul. Se cuvine ca ei, cu 
(asemenea) zel şi cu credinţă, să se roage lui Hristos, soarele dreptăţii, 
să le lumineze inimile, ca să înţeleagă exact totul : (să vadă) atacul di¬ 
ferit şi de pretutindeni, dus împotriva noastră de fiarele cele spirituale, 
(să vadă) frumuseţile cele de negrăit ale lumii celei nestricăcioase, 
(să guste) plăcerea cea de nedescris, (să împlinească) virtutea la gradul 
ei cel mai înalt şi să le strălucească în inimi lumina cea duhovnicească. 
Pentru că, spune fericitul Pavel : «Iar hrana cea tare este pentru cei 
desăvîrşiţi, care au prin obişnuinţă simţurile învăţate să deosebească 
binele de rău » (Evrei 5, 14). De asemeni, divinul Petru zice : «Iar voi 
aveţi cuvîntul cel proorocesc, la care bine faceţi, luînd aminte, ca la 
o făclie ce străluceşte în loc întunecos, pînă cînd va străluci ziua şi 
Luceafărul va răsări în inimile voastre» (II Petru, 1, 19). 

Cei mai mulţi, însă, întru nimic nu se deosebesc de cei care călă¬ 
toresc noaptea, lipsiţi de orice lumină, fie ea cît de firavă. Fiind lipsiţi 
de cuvîntul dumnezeiesc, care le poate lumina sufletul, sînt aproape 
asemenea celor orbi. Este vorba despre cei înlănţuiţi de grijile mate¬ 
riale (ce domină) această viaţă, de cei care n-au frică de Dumnezeu, 
ni di nu săvîrşesc fapte bune. Insă cei care, deşi preocupaţi de grijile 
acestei vieţi, avînd totuşi credinţă şi frică de Dumnezeu şi conducîn- 
du-se, după cum am spus, după poruncile divine, se aseamănă celor 
care, călătorind noaptea, sînt conduşi de stele, aceştia pot să aibă spe¬ 
ranţa mîntuirii. 

28. Bogăţia se adună în această viaţă pe diferite căi şi mijloace : 
unii adună profitînd de demnităţile avute, alţii din comerţ, alţii din 
exercitarea meseriilor, alţii din cultivarea ogoarelor, iar alţii prin alte 
mijloace. Tot aşa stau lucrurile şi în domeniul duhovnicesc. Unii (se 
îmbogăţesc duhovni'ceşte) primind harisme, aşa cum spune Apostolul : 
«Avem diferite daruri, după harul care ni s-a dat» (Rom. 12, 6), iar 
alţii, săvîrşind fapte bune şi (trăind) în virtuţi. Dar sînt cunoscuţi şi 
unii care îngroapă aurul; aceştia sînt cei ce aleargă cu stăruinţă şi răb¬ 
dare şi adună bogăţie, dar neglijează speranţa cea bună. Aceştia sînt 

foarte grabnici să primească harul, dar numai decît primindu-1 s-au 
şi săturat de el şi sînt ca şi amorţiţi faţă de osteneli. (De la unii ca 
aceştia) se ia harul de oare se învredniciseră, pentru că totdeauna le¬ 
nea şi nepăsarea nu stau împreună cu harul, şi pentru că unii ca aceş¬ 
tia sînt lipsiţi de fapte bune. (Astfel de oameni) sînt cunoscuţi de Dum¬ 
nezeu ca (oameni) răi şi fără nici o valoare şi tot aşa vor fi aflaţi şi în 
veacul viitor. 

29. Călcînd porunca lui Dumnezeu şi îndepărtat fiind din paradis, 
omul este ca şi legat cu două lanţuri : cu unul, cel al lucrurilor care 
întreţin această viaţă şi plăcerile trupeşti, (adică) cu cel al bogăţiei, al 
slavei (deşarte), al prieteniei, al soţiei, al copiilor, al rudelor şi, într-un 
cuvînt, al tuturor celor văzute de care cuvîntul lui Dumnezeu ne po¬ 
runceşte să ne depărtăm ; cu altul cel cu care sufletul a fost înlănţuit 
de duhurile cele rele. De aceea, nu poate nici să iubească pe Dumnezeu, 
precum doreşte. Împotrivirea tuturor (faţă de om), atît în (domeniul) 
celor văzute, cît şi în domeniul celor nevăzute, s-a născut, deci, o dată 
cu incălcarea poruncii lui Dumnezeu de către primul om, iar (această 
împotrivire) a trecut de la el la noi toţi. Deci, dacă cineva ascultă de 
cuvîntul lui Dumnezeu, dacă se leapădă de cele materiale şi de toate 
plăcerile trupeşti, poate să se alipească de Dumnezeu ; să vorbească cu 
El în linişte şi să se întărească. Să ia, însă, aminte, că în adîncurile ini¬ 
mii sale se dă o altă luptă şi alt război, (războiul) cugetelor. Că numai 
impiorînd cu mult zel şi credinţă milostivirea lui Dumnezeu, ne putem 
elibera de lanţurile cele lăuntrice şi de întunericul duhurilor răutăţii, 
care se arată prin patimile cele ascunse. Prin harul şi puterea lui Hris- 
tos putem desfiinţa acest război ; este imposibil să se izbăvească cineva 
din această luptă fără ajutorul lui Dumnezeu. (Un singur lucru însă) 
este posibil (pentru om) ; să se opună (păcatului) şi să nu se complacă 
în el. 

30. Deci, (complicîndu-se) cineva în lucrurile acestei lumi, reţinut 
fiind de lanţuri diferite şi absorbit de patimile cele rele, nu mai ştie, 
dujpă cum am spus, că există şi o altă luptă şi un alt război, care se 
duce întru cele ascunse ale sale. Ar fi de dorit ca, dezlegîndu-se de toate 
cele văzute şi îndepărtîndu-se de plăcerile trupeşti, să se alipească de 
Domnul, ca să poată cunoaşte lupta patimilor care mocneşte şi războiul 
cel ascuns din el. Pentru că, dacă nu se întîmplă aşa ceva, dacă nu do¬ 
reşte din tot cugetul să se alipească de Dumnezeu, nu cunoaşte patimi¬ 
le cele ascunse ale răutăţii, nici lanţurile lăuntrice cu care este legat. 
Un astfel de om nu ştie în ce pericol se află ; ascunde răni şi patimi şi 
crede că este sănătos. (Astfel, însă, stau lucrurile cu cel cucernic) ; el 
nu ia în seamă poftele şi slava (oferită de oameni), ci se roagă şi luînd 

armele Duhului din cer : platoşa dreptăţii, coiful mîntuirii, pavăza cre¬ 
dinţei şi sabia duhului, pe toate acestea le răpune. 

31. încercînd să ne despartă de iubirea lui Hristos, protivnicul se 
foloseşte de nenumărate vicleşuguri : fie că prin intermediul duhurilor 
celor rele, ne strecoară în suflet tristeţe, fie că dezgroapă păcate vechi, 
fie că stârneşte cugete necurate şi nelegiuite, fie că încearcă să ne ducă 
în stare de lîncezeală şi toropeală, ca să nu ne putem mîntui. El, însă, 
(nu se arată pe faţă), ci stă ascuns, vrînd să arate că astfel de cugete 
sînt opera sufletului şi nu a unui duh străin. Deci, fie că face aceste 
lucruri, fie că aduce dureri trupeşti asupra noastră, fie că ne aduce insul¬ 
te şi necazuri din partea oamenilor, cu cît mai multe săgeţi înflăcărate 
slobozeşte asupra noastră, cu atît mai mult se cade să arătăm nădejde 
în Dumnezeu, bine ştiind că aceasta este voia Lui. Pentru că iubirea 
adevărată a lui Dumnezeu se arată în moment de încercare. 

32. Dacă comparăm mii de ani din această viaţă cu veşnicia lumii 
celei nestricăcioase, aceştia sînt ca un bob de nisip luat din întregul 
nisip al mării. Deci, să ne gîndim la acest lucru : Să presupunem că tu 
eşti singurul împărat pe acest pămînt şi că numai tu dispui de como¬ 
rile lui. Să presupunem că această împărăţie a luat fiinţă o dată cu 
apariţia primelor lucruri şi că ea se va sfîrşi o dată cu schimbarea şi 
dispariţia lucrurilor din această lume. Prin urmare, dîndu-ţi-se posibi¬ 
litatea să alegi (între cele două împărăţii) o preferi, oare, pe aceasta în 
locul celei adevărate, care nu are în ea nimic trecător, nici supus stri¬ 
căciunii ? Dacă faci o astfel de alegere, eu îţi spun că nu judeci corect. 
Pentru că zice Mîntui torul : «Ce-i va folosi omului dacă va cîştiga lu¬ 
mea întreagă, iar sufletul său îl va pierde ?» (Matei 16, 26). Deci, în lo¬ 
cul sufletului nu se poate da nimic în schimb, pentru că sufletul este 
mai de preţ decît lumea toată şi decît orice împărăţie lumească, dar nu 
şi decît împărăţia cerurilor. 

Că sufletul este mai de preţ (decît lumea toată) rezultă şi din fap¬ 
tul că Duhul Său nu s-a unit, nici n-a venit în comuniune cu vreuna 
dintre (făpturile) care există : nici cu soarele, nici cu stelele, nici cu 
marea, nici cu pămîntul. (într-un cuvînt) cu nici una dintre creaturile 
văzute, ci numai cu omul, pe care l-a şi iubit. Deci, dacă lucrurile va¬ 
loroase din această lume ; — mă refer la bogăţie, oricît de mare ar fi 
ea şi la împărăţirea asupra întregului pămînt (în eventualitatea în care) 
s-ar afla (la dispoziţia) unui singur om — nu sînt preferate, de cei ce 
judecă corect, împărăţiei celei veşnice ; cum să socotim pe aceia care 
o pun printre lucrurile obişnuite şi fără valoare, care preferă faţă 
de ea împlinirea poftelor, slava (deşartă), un cîştig oarecare şi alte 
lucruri asemenea acestora? Pentru că acela care iubeşte un lu- 

cru din lumea aceasta, se leagă de acel lucru şi îl preferă în schim¬ 
bul împărăţiei cerurilor. Dar, ceea ce este ( şi mai grav este faptul că 
face din acel lucru dumnezeul său, după cum se spune undeva : «( Ace¬ 
lui lucru) de care este învins cineva, aceluia îi şi slujeşte » (II Petru 2, 
19). Se cuvine, deci, ca omul să alerge cu tot sufletul său către Dom¬ 
nul, să se alipească de El, să se răstignească (împreună cu El) cu trupul 
şi cu sufletul şi să împlinească toate sfintele Lui porunci. 

23. Ei bine, ţi se pare drept ca, pe cînd slava, împărăţia şi celelalte 
bunuri trecătoare sînt obţinute de cei ce le doresc, cu atîtea osteneli şi 
sudori, împărăţirea împreună cu Hrisos şi obţinerea acelor bunuri de 
nedescris să se dobîndească uşor şi să fie la îndemîna oricui, aşa încît 
oricine vrea să le obţină fără trudă şi fără osteneli ? 

24. Care este rostul venirii lui Hristos ? In ce constă restabilirea 
şi reaşezarea firii în ea însăşi ? (Noi zicem că venind Hristos) a redat 
firii omeneşti vrednicia (firii) protopărintelui Adam şi pe lingă aceasta 
— o, har al Duhului celui bun, cu adevărat mare şi dumnezeiesc — i-a 
dat moştenirea cea cerească. Scoţînd-o din temniţa întunericului, (i-a 
arătat uşa) la care bătînd, poate să intre în împărăţia cerurilor. Pentru 
că zice (Mîntuitorul) : «Cereţi şi vi se va da, bateţi şi vi se va deschide» 
(Matei 7, 7). 

Prin această poftă intrînd cineva, află libertatea sufletului său, 
işi redobîndeşte cugetele (cele curate), se îmbogăţeşte în Hristos, locu¬ 
ieşte împreună cu mirele Hristos prin comuniunea Duhului Sfînt. Iată 
(deci, în ce constă) iubirea cea de nedescris a Stăpînului faţă de omul 
făcut de El după chipul Său. 





NOTE LA PRIMELE 50 OMILII * 


I, 1—12. Profund enigmatica alegorie a vedeniei dumnezeieşti a începutu¬ 
lui profeţiei lui Iezechiel a fost folosită de Pseudo-Macarie pentru descrierea 
mistică a prefacerii sufletului îndumnezeit în lumină şi foc de Domnul Iisus, care 
a intrat în el. Ideea se regăseşte şi în scrierile Sfîntului Simeon Noul Teolog şi 
la alţi isihaşti atoniţi ai veacului al XlV-lea, plecînd de la învăţătura Sf. Grigorie 
de Nyssa despre sensibilizarea experienţei mistice personale, devenită perceptibilă 
chiar pentru ochi — care se poate interpreta ca un simbol al prezenţei lui Dum¬ 
nezeu în sufletul cu totul înnoit. 

In această interpretare a profeţiei, Pseudo-Macarie vede peste tot lumină, ca 
aceea care scaldă cu totul soarele în lumină, căci Hristos care stăpîneşte şi condu¬ 
ce sufletul îndumnezeit îl preface în propria-i lumină. 

Facultăţile conducătoare, adică funcţiile sufleteşti (pe care autorul le defi¬ 
neşte ca voinţă, conştiinţă, minte şi sentimet), trag carul sufletec al lui Dumnezeu, 
purtat astfel în lumina dumnezeiască, care-1 îndumnezeieşte. Iar mulţimea necu¬ 
noscută a ochilor arată numărul vast al sfinţilor, care-L poartă pe cei ce i-a mîn- 
tuit şi sfinţit şi-i îndrumează spre proslavăirea la înviere. 

Ei pot deveni lumina lumii încă de pe pămînt, după pilda strălucită a Apos¬ 
tolilor, pe care a amintit-o pentru întreaga omenire Cel ce poate să ne prefacă în 
lumina cerească. 

Alături de lumină este pusă sarea cerească a Duhului care sărează şi deci vin¬ 
decă de stricăciune tot ce este pătimitor şi păcătos. Sarea este simbolul puterii dum¬ 
nezeieşti a Duhului, care apără şi vindecă sufletele de stricăciunea patimilor şi pă¬ 
catelor şi le păstrează frumuseţea şi strălucirea duhovnicească în veci. 

Rînduiala vechi-testamentară a jertfelor oferă Sfîntului Pseudo-Macarie o nouă 
pildă dc întărire a vieţii noastre duhovniceşti în cea mai splendită manifestare a 
ei, atunci cînd ne jertfim cu Mîntuitorul pentru a muri pentru lumea aceasta şi a 
trăi cu El, în fericirea lumii celei neapuse. 

In felul acesta El domneşte în veci în sfletul care este deschis ca o «creatură 
duhovnicească mare şi minunată, frumoasă, asemănare şi chip al lui Dumnezeu», în¬ 
văluit temporar in «răutatea patimilor şi întunericului». Căci sufletul care se jert¬ 
feşte şi moare, a devenit el însuşi ipace şi lumină în cetatea luminii dumnezeieşti în 
care lumina nu apune niciodată şi unde este îndrumat de Duhul lui Dumnezeu. 

In acest scop credinciosul nu trebuie să înceteze rugăciunea pentru împlinirea 
tuturor lipsurilor, trupeşti şi duhovniceşti, avînd nevoie necontenit de «pîinea vie¬ 
ţii» (Ioan 6, 35) şi de «apa cea vie (Idem 6, 10), ca şi de vinul care înveseleşte «ini¬ 
ma omului» (Ps. 104, 15) şi de «untdelemnul bucuriei» (Ps. 45, 8), pe lingă toate 
celelalte bunuri duhovniceşti, care trebuiesc adăugate celor pămînteşti. 

Cu aceste daruri, credinciosul primeşte viaţa veşnică cea adevărată, conştient 
de starea sa de păcătoşenie ; de aceea creştinul trebuie să se roage neîncetat pen¬ 
tru mîntuirea şi belşugul ceresc descris aici. 

II, 1—5, pp. 9—11. In luptă cu împărăţia luminii Duhului Sfînt este împărăţia 
întunericului, a patimilor şi păcatului, condusă de diavol. El a îmbrăcat şi îmbro¬ 
bodit sufletul în aşa fel, înctî nu mai are liber nici cugetul, nici mintea, nici trupul, 
fiind stăpînit de patimile răutăţii şi devenind astfel pătimitor şi stricăcios. 

De aceea Apostolul ne porunceşte: «Desbrăcaţi-vă de omul cel vechi > (Efes. 
6, 22), pentru că omul întreg — trup şi suflet — le-a suportat şi astfel l-a întinat 
cel viclean, duşman al lui Dumnezeu şi al rînduielilor Lui, toate membrele lui lucrînd 
numai răul. 

Deşi sufletul şi păcatul — scrie Sfîntul Pseudo-Dionisie —, nu se amestecă, 
fiecare avîndu-şi natura lui, totuşi nimeni nu le poate despărţi decît Dumnezeu. Aici 
se vede puterea absolută a Celui Preaînalt. Căci după cum omul nu poate zbura şi 
nu poate fi nici neprihănit, le poate totuşi pe toate, numai cu voia lui Dumnezeu, 
însă. Să-L rugăm, deci, să ne dea aripile de porumbel (Ps. 54, 7) ale Duhului Sfînt, 


* Cifra reprezintă numărul omiliei, iar cifrele arabe reprezintă numărul para¬ 
grafelor la care se referă nota. 

să înceteze viscolul păcatului din sufletul nostru, căci «iată Mielul lui Dumnezeu, 
care ridică păcatele lumii » (Ioan 1, 29). Să-L rugăm cu nădejde şi vom primi puterea. 

După cum furtuna smulge şi distruge plantele, tot aşa sufletul, în noapte şi în¬ 
tuneric diavolesc, este zguduit şi agitat. Lumina s-a întunecat şi a pierit. Dar în 
arşiţa cea mai dogoritoare, ca şi în întunericul diavolesc, poate veni vîntul răcoros, 
lumina lină a Duhului care însufleţeşte şi linişteşte toate : «IVoi nu sintem Iii ai întu¬ 
nericului şi ai nopţii. Voi toţi sînteţi iii ai luminii şi iii ai zilei» (I Tes. 5, 5). Cei ce 
s-au îmbrăcat în veşmintele omului nou şi ceresc cu Iisus Hristos, au dobîndit mem¬ 
brele omului curat, purtînd chipul ceresc. Şi întocmai ca şi Domnul a devenit bucurie, 
pace, bunăvoinţă şi bunătate pentru semenul său. 

Iar Hristos e văzut cu adevărat de ochii sufletului în ziua învierii, cînd şi trupul 
se va acoperi şi proslăvi de lumina cerească a Duhului. 

III, 1—6, Acum începe expunerea colaborării lui Dumnezeu cu omul pentru 
mîntuirea acestuia. Ea începe cu datoria lui de a iubi pe semenii lui şi de a duce 
lupta cu propriile sale gînduri păcătoase. 

Datoria de a iubi pe fraţi asemenea îngerilor din cer se manifestă şi în cazul 
deosebirii de preocupări şi activitate, ca de pildă a monahilor care, după rugăciunea 
de şase ore, vor să citească, ori să slujească sau să lucreze. Ei trebuie să arate pre¬ 
ţuire pentru ceilalţi şi să-şi însuşească roadele activităţii acelora ca fiind preţioase 
pentru toţi şi făcute pentru slava lui Dumnezeu aşa vieţuiesc în cucernicie şi 
sint bineplăcuţi lui Dumnezeu. 

Dar, fie că se roagă, fie că citesc, fie că lucrează, trebuie să aibă în ei pe 
Duhul Sfînt. Iar lupta pentru bunurile din afară nu exclude, ci include pe cea din 
lăuntru cu gîndurile, mîniindu-se împotriva sa, luptând cu mintea şi nevoindu-se 
cu cele rele, încă nevăzute. 

Numai Dumnezeu poate dezrădăcina păcatul, nu omul, care este dator să-l 
combată, ştiind că nu se mîntuieşte fără Hriştos. El trebuie să lupte nu numai îm¬ 
potriva păcatelor mari ca : desfrînarea, iubirea de arginţi, stricarea casei oamenilor, 
ci împotriva a nenumărate slăbiciuni şi patimi care domnesc în lăuntrul său. 

Voinţa proprie este adesea înfrîntă, dar trebuie să se ridice din nou şi să con¬ 
tinue lupta. Se moleşeşte şi se întăreşte din nou, începe să' facă mai precis dis¬ 
tincţia dintre bine şi rău şi pînă la urmă biruieşte păcatul, devenind «bărbat desă- 
vîrşit» (Efes 4, 9) şi învingînd definitiv moartea, căci « duşmanul cel de pe urmă 
care va fi nimicit este ftoartea » (I Cor. 15, 26). 

Dacă ai pretinde că omul nu poate să învingă păcatul, ai afirma că Dumne¬ 
zeu l-a predat lui satan, fiind mai tare decît el. Dar mintea însăşi are puterea de 
a rezista şi de a birui păcatul. 

IV, 1—27. Mintea, cu judecata şi cu discernământul ei, ne ajută să vieţuim 
drept şi fără de prihană, făcîndu-ne vrednici să primim harul dumnezeiesc şi pe 
Domnul însuşi. 

Drept exemplu în acest sens, Sf. Pseudo-Macarie aduce slujirea ochiului, care 
apără pe călător de prăpăstii şi de infecţiile şi sfîşierea veşmintelor. La fel, su¬ 
fletul are putinţa de a se apăra de poftele, dezmierdările şi necuviinţele acestui 
veac şi de a împiedica trupul la priveliştile rele, la auzul cuvintelor necuviincioase 
şi la îndeletnicirile lumeşti şi necurate. 

Aşa păstrează sufletul haina trupului neîntinată şi nesfîşiată şi pe sine însuşi 
prin puterea de a cunoaşte şi de a discerne, venindu-i în ajutor şi harul lui 
Dumnezeu. Acesta păzeşte pe cel ce luptă pentru binele său, dobîndind laudele 
Lui şi ale îngerilor, pentru că s-a lepădat pe sine şi a căutat pe Domnul, colaborind 
la mîntuirea sa, «cu frică şi cu cutremur» (Filip. 1, 12). Dar cel ce se complace 
in trîndăvie şi nepăsare şi nu se fereşte de poftele lumeşti, necăutîndu-L pe 
Domnul, strică haina sa şi nu se poate apăra în ziua judecăţii. 

Exemplul celor cinci fecioare înţelepte, contrar aceluia al celor neînţelepte, 
este edificator; unele învrednicindu-se să primească untdelemnul harului ceresc 
şi vieţuind fără prihană, iar celelalte fiind lipsite de untdelemnul bucuriei. Căci 
acestea nu s-au dezbrăcat de duhul lumii, chiar dacă au voit să pară prin vorbe 
şi înfăţişare că sînt miresele Mirelui. Harul, acest lucru «străin de firea noastră» 
nu s-a unit şi nu s-a contopit cu firea lor şi ele n-au putut intra în cămara de 
nuntă cerească. 


23 — Sfîntul Macarie 







354 


SFlNTUL MACARIE EGIPTEANUL 


In noi a mai intrat ceva străin de firea noastră: răutatea patimilor care a 
devenit a doua fire a noastră şi pe care trebuie s-o îndepărtăm cu ajutorul harului 
Duhului, prin stăruinja în rugăciune, în credinţă şi în împlinirea poruncilor 
Domnului. 

Potrivit învăţăturii stoice duhurile sînt trupeşti, fiindcă se văd şi sufletul cu¬ 
prinde toate mădularele trupului şi săvîrşeşte cu ele toate faptele vieţii. Iar Dum¬ 
nezeu Cel nemărginit şi necuprins S-a micşorat şi coborînd din slava Sa a îmbrăcat 
mădularele trupului şi cuprinzînd sufletele cele bineplăcute, sfinte şi credincioase, 
a devenit un duh cu ele (I Cor. 6, 17) şi le-a dăruit astfel viaţa cea nemuritoare 
şi slava cea veşnică. 

După ce a creat din nimic tot ce există, se întrupează pentru a fi văzut, apoi 
devine foc pentru a mistui patima cea rea (Deut. 4, 20; Evr. 12, 29) şi odihnă 
divină, bucurie şi pace, încălzind şi ocrotind sufletul. Apoi aduce bucurii de negrăit 
sufletelor luminoase ca Ierusalimul cel ceresc (Evr. 12, 22) şi « bunuri pe care 
ochiul nu Ie-a văzut şi urechea nu le-a auzit şi la inima omului nu s-au suit » 
(II Cor. 2, 9) de la Duhul Sfînt. Domnul aduce şi mîncare şi băutură (Ioan 6, 51 ; 
6, 35; Ioan 4, 14 şi I Cor. 10, 4). Sfinţilor Părinţi s-a arătat în chipuri deosebite, 
dîndu-se puterea de sus, adică iubirea cea cerească a Duhului şi focul cel ceresc 
al «vieţii nemuritoare». Dacă şi metalele se topesc şi se înmoaie, «şi sufletele se 
odihnesc în iubirea Lui cea fierbinte şi de negrăit». Dragostea izvorîtă din comu¬ 
niunea trupească desparte pe om de familie, unindu-1 de soţie (Efes. 5, 31), iar cea 
duhovnicească îl dezleagă de orice dragoste lumească pe cel stăpînit de o dragoste 
dumnezeiască şi cerească şi de un dor duhovnicesc, potrivit îndemnului Sf. Apostol 
Pavel: «Căutaţi dragostea » (I Cor. 1, 41). Iar dacă noi cădem iarăşi in păcat şi urît, 
El ne aşteaptă îndurîndu-se de noi, după cuvîntul Profetului : «Oare acela care 
cade nu se mai scoală, iar cel ce se abate nu se mai întoarce ?» (Ier. 8, 4). 

Domnul a făcut atît de multe pentru noi de pe vremea Părinţilor şi a Pro¬ 
feţilor, încununîndu-le cu întruparea şi Răstignirea, mutîndu-ne din moarte la viaţă 
şi aşteptîndu-ne să ne întoarcem la El. întrebarea este dacă nu cumva bunătatea 
Lui îndreptăţeşte răutatea noastră continuă cum citim (la Rom. 2, 4) : «Oare dis- 
preţuieşti tu bogăţia bunătăţii Lui şi a îngăduinţei şi a îndelungatei Lui răbdări, 
neştiind că bunătatea lui Dumnezeu te îndeamnă Ia pocăinţă ?« (Rom. 2, 4). «Dar, 
după învîrtoşarea ta şi după inima ta cea nepocăită, îţi aduni mînie pentru ziua 
mîniei şi a arătării dreptei judecăţi a lui Dumnezeu » (Rom* 2, 5). 

îndelunga răbdare şi bunătatea Lui cea multă se vede din Sf. Scripturi, care 
arată că El n-a părăsit niciodată pe Israel, ci i-a trimis Profeţi şi l-a primit cu 
bucurie de cîte ori s-a întors. Dar în cele din urmă fiii Lui au făcut cea mai mare 
greşeală punîndu-şi mîinile pe însuşi Stăpînul întrupat, osîndindu-L şi ucigîndu-L. 
De aceea Duhul Sfînt i-a părăsit, catapeteasma templului s-a rupt (Matei 27, 51), 
templul s-a năruit, a fost dat neamurilor şi pustiit şi n-a mai rămas piatră pe 
piatră (Matei 24, 2), iar ei au fost daţi pe mîna neamurilor, au fost risipiţi peste 
tot pămîntul şi li s-a interzis să se mai întoarcă la locurile lor. 

Tot aşa se poartă Dumnezeu cu fiecare dintre noi, aşteptînd în linişte să ne 
pocăim, căci « bucurie se face in cer pentru un păcătos care se pocăieşte » (Luca 
15, 10) şi «nu este voia Tatălui Meu ca să piardă vreunul dintre aceştia mici* 
(Matei 18, 14). Dar în cazuri contrarii, se ajunge la o nelegiuire atît de mare îneît 
cel nelegiuit va fi dat pe mîna celui rău şi se va pierde. 

Aşa s-a întîmplat cu locuitorii Sodomei care, vrînd să săvîrşească fapte nefi¬ 
reşti cu îngerii, au fost daţi pradă focului, iar pe vremea lui Noe tot pămîntul 
a fost nimicit din pricina păcatelor. La fel s-a întîmplat cu egiptenii care au pri¬ 
gonit pe poporul ales şi au fost pedepsiţi cu plăgi şi urmărindu-1 pe vremea lui 
Moise, au fost pedepsiţi cu înecul mării. 

Toate acestea au fost arătate, pentru ca şi creştinii să se hotărască pentru în¬ 
toarcerea definitivă la Domnul. Evanghelia ne arată cîte minuni a săvîrşit El 
pentru uşurarea celor întristaţi de suferinţele lor trupeşti, şi pentru ca păcătoşii să 
nădăjduiască mîntuirea : «Cu cît mai mult Tatăl cel ceresc va face dreptate celor ce 
strigă către EI ziua şi noaptea* ?» (Luca 18, 7) şi a adăugat : «Vă spun vouă că 
le va face dreptate curînd ». (Luca 18, 8). (A se vedea şi Matei 7, 7—8; Luca 
| li, 8; 11, 13). 

Sufletul care aşteaptă fericirea în liniştea bunătăţii dumnezeieşti va dobîndi 
darul ceresc ; dorinţa lui va fi împlinită prin har, slujind împăcat şi de voie Duhul 
Siînt şi apoi se va învrednici de mîntuirea veşnică cu toţi sfinţii din cer. 

V. 1—12. Poftele şi păcatele tulbură şi agită sufletele oamenilor, atît din 
pricina dorinţelor pe care le provoacă, cît şi din pricina urmărilor lor nefaste, 
de care se teme conştiinţa trezită la timp. Creştinii adevăraţi se deosebesc, 
de ceilalţi oameni prin faptul că s-au născut de sus şi sînt fiii lui Dumnezeu, ajun- 
gînd astfel la o stare de tărie, de netulburare în pacea lui Hristos şi în dragostea 
Duhului pe care încă nu s-au crezut vrednici să le ceară de la Dumnezeu. Căci 
slava creştinilor şi bogăţia cea cerească se agoniseşte cu multe lupte, date cu aju¬ 
torul harului dumnezeiesc. 

După cum oamenii trupeşti doresc să vadă slava împăratului pămîntesc,. tot 
aşa oamenii duhovniceşti doresc s-o vadă pe aceea a lui Iisus Hristos, dispreţuind 
frumuseţile trecătoare. Dar ispitele şi boldurile acestei lumi îi leagă deseori de ea, 
aşa incit să cadă afundaţi in abisul ei. Căci cel ce vrea să împărătească cu Hristos 
pînă la sfîrşiţ trebuie să-şi ia crucea şi să-L urmeze. (Matei 16, 24). Războiul se 
dă In lăuntrul credinciosului, între iubirea lui Dumnezeu şi aceea a lumii, care 
se manifestă prin tot felul de slăbiciuni şi păcate, care duc la moarte trupească 
şi duhovnicească. In deosebi iubirea de cele pămînteşti şi trupeşti devine o povară 
grea care afundă pe puţin-credinciosul sub cumpăna morţii. 

Dar cel ce se leapădă de sine şi iubeşte pe Domnul, este ajutat de El să se 
dezlege de orice lanţ şi cu aceasta de necazuri şi de dureri. Exemplul scripturistic 
al lui Iov este îndelung grăitor din acest punct de vedere (1, 21) ; acela al lui 
Avraam, care n-a ezitat să-şi jertfească unicul său fiu mult dorit pentru dragostea 
lui Dumnezeu, de asemenea. 

Pentru aceasta este nevoie totdeauna de multă credinţă, îndelungă răbdare, 
luptă, chinuri, de foame şi sete după bine, curaj, discernămînt şi judecată. Chiar 
dacă se va prăbuşi casa trupului (trupul), cel tare în credinţă nu se teme, fiindcă 
are pe cea cerească a Duhului, iar slava cea nestricăcioasă va zidi şi va slăvi casa 
trupului. 

De aceea sîntem datori ca prin credinţa şi viata noastră virtuoasă să se slă-‘ 
vească în ziua aceea şi trupul nostru. 

Luna cea dinţii, Xanthiena (luna înfloririi), aprilie, este ziua învierii, cînd 
«împinsă de puterea Soarelui dreptăţii, iese dinlăuntru slava Duhului Sfînt, care 

acoperă şi îmbracă trupurile sfinţilor», adică slava aceea pe care a avut-o ascunsă 
în suflet. Aşa va fi Duhul cel dumnezeiesc, frumuseţea şi strălucirea lor cerească, 
după cuvîntul Apostolului : «Va tace vii trupurile voastre muritoare prin Duhul 
Său, care locuieşte în vot» (Rom. 8, 11). 

Exemplul lui Moise este profund grăitor pentru slava luminii şi a desfătării 
spirituale a Duhului în adevăraţii creştini la înviere. 

Gîndul la cele cereşti sînt adevărate aripi duhovniceşti, care amintesc pe 
acela de la înviere. De unde se vede datoria noastră de a ne ruga necontenit 

pentru a ne face părtaşi la slava aceea şi sufletul să se facă părtaş la sfinţenia 
Duhului pe care sfinţii o au încă de pe acum în sufletele lor şi vor fi răpiţi întru 
întîmpinarea Domnului în văzduh, rămînînd pururea cu El. (I Tes. 4, 17). 

VI, 1—7. După învăţătura despre lumină şi focul dumnezeiesc, Pseudo- 

Macarie insistă asupra rugăciunii neîntrerupte, ca principala activitate a că¬ 
lugărului în pustie, prin care se menţine inima sub stăpînriea lui Iisus Hristos. 
El vorbeşte despre ea în multe locuri şi în multe teluri. Aici, în Omilia a VI-a, 

el descrie modul în care trebuie făcută rugăciunea : «In pace, în linişte, cu blîn- 

deţe şi cu înţelepciune, pentru ca nu cumva, servindu-se de ţipete, să-i scandalizeze 
pe toţi». In altă omilie (a XVI-a, paragraful al 13-lea), în cadrul altei probleme : 

A cugetelor care nu vin din afară, ci dinlăuntru! inimii, Pseudo-Macarie face astfel 

descrierea rugăciunii neîntrerupte: « Pregăteşte-te de rugăciune, cercetează-ţi inima 
şi mintea, hotărăşte-te să înalţi către Dumnezeu o rugăciune curată. Ia aminte să 

nu te împiedice nimic de la aceasta. Vezi dacă rugăciunea ta este curată şi dacă 

mintea ta este preocupată doar de Domnul, aşa cum mintea agricultorului este 
preocupată de ogorul său, a bărbatului de soţia sa, a neguţătorului de neguţătoria 
sa. «Cînd îţi pleci genunchii la rugăciune, nimic altceva să nu preocupe gîndurile 
tale». Inima fiind centrul duhului omenesc, trebuie predată cu totul lui Dumnezeu. 

Aceasta aduce liniştea predării trupului, sufletului şi duhului omenesc Duhului Sfînt. 

Omilia a Vl-a arată cum trebuie făcută rugăciunea şi răspunde la două ches¬ 
tiuni : a) Dacă tronurile şi cununile sînt creaturi; b) Despre cele douăsprezece 
tronuri ale lui Israel. 

Arătînd că rugăciunea continuă trebuie făcută în linişte, ca să nu scandalizeze 
pe alţii, Sfîntul Pseudo-Macarie aminteşte că Apostolul Pavel socoteşte, mai mare, 
pe cel care edifică pe altul, zicînd : «C el ce grăieşte în limbi pe sine se zideşte ; 
pe cînd cel ce profeţeşte zideşte Biserica. Cel ce profeţeşte este mai mare decît 
cel ce grăieşte în limbi» (I Cor. 14, 4—5). 

La cele două întrebări despre tronuri şi cununi se răspunde astfel: Tronul 
Dumnezeirii este mintea, iar al mintii este Dumnezeirea şi Duhul. în ele s-a sălăşluit 
satana la cădere şi pentru a-1 izgoni s-a întrupat Domnul, care a făcut din mintea, 
cugetele şi trupul credinciosului tronul Său. 

«Vor şedea pe douăsprezece tronuri, judecind cele douăsprezece seminţii ale 
lui Israel» (Matei 19, 28) se referă la Sfinţii Apostoli, care au şezut pe tronuri, 
adică în sufletele credincioşilor pentru ca să judece lumea la Înviere şi încă de 
pe acum, Duhul Sfînt domnind în inimile lor. Cununile creştinilor în lumea cea¬ 
laltă sînt limbile de foc ale Duhului; iar îmbrăcămintea lor este de la Duhul care-i 
va îmbrăca dumnezeieşte. 

VII, 1—8. Această omilie pune întrebări şi răspunsuri despre bunătatea lui 
Hristos faţă de oameni. 

Prima întrebare arată ce mult dă Dumnezeu celor ce răspund cu dragoste la 
focul cel ceresc şi dumnezeiesc al lui Iisus Hristos. La a doua întrebare : Dacă 
sînt împreună satan şi Dumnezeu, fie în aer, fie în oameni, acest fapt nu vatămă 
slava lui Dumnezeu ? Sf. Pseudo-Macarie răspunde că şi creaturile rămîn în rîn- 
duiala în care au fost aşezate, iar Creatorul lor este Dumnezeu. 

Satana prefăcîndu-se în înger al luminii şi lucrarea lui fiind asemănătoare 
aceleea a harului, omul poate evita cursele diavoleşti, datorită faptului că urmările 
harului sînt bucuria, pacea, iubirea şi adevărul, pe cînd ale păcatului sînt tulbu¬ 
rătoare şi aduc tristeţe. După ce a pătruns în om «puterea lui Dumnezeu îi cuprinde 
mădularele şi inima şi îi robeşte inima cu iubirea lui Dumnezeu şi omul de¬ 
vine altul». 

Căderea celor stăpîniţi de har este cu putinţă datorită mîndriei, aşa cum o 
explică Sf. Apostol Pavel în II Cor. 12, 7. Omul poate să-şi contemple sufletul 
şi prin Revelaţie, care este însă o iluminare superioară viziunii prin simţire, şi 
dată excepţional pentru taine ale lui Dumnezeu. 

Pseudo-Macarie crede ca stoicii că sufletul are chip şi formă asemănătoare 
îngerilor. 

Ca şi mădularele corpului, funcţiunile sufleteşti ca mintea, conştiinţa, voinţa, 
cugetele se cuprind într-o noţiune; sînt mădularele sufletului, care apără omul 
de meşteşugirile diavoleşti. 

VIII, 1—6. în această omilie se arată ce se întîmplă creştinilor la rugăciune, 
despre treptele desăvîrşirii şi dacă creştinii pot ajunge la desăvîrşire. 

Bucuria dumnezeiască a celui ce se roagă, este ca aceea a mirelui de mireasă 
după Isaia (62, 5). Căci în rugăciune, mintea celui răpit de Duhul devine străină 
de lumea aceasta, uită cele pămînteşti, fiind captivată de cele divine, nemărginite. 

Omul poate pătrunde totdeauna în aceste lucruri, devenind o singură fiinţă 
cu harul. Dar focul poate să crească sau să slăbească, iar lumina poate străluci 
mai cu putere sau să pălească, după cum este înviorată de iubirea lui Dumnezeu. 

Aşa se întîmplă cîteodată, ca în vedenia celui ce a primit trei pîini. care 
creşteau mereu sau o haină luminoasă, unică pe pămînt, cum era aceea a Domnului 
pe munte. 

Altă dată lumina din inimă devine mai tainică, mai adîncă şi omul devine 
străin în lumea aceasta din cauza iubirii copleşitoare şi ajunge la măsura de¬ 
săvîrşirii, curat şi liber de păcat. Dar vălul puterii vrăjmaşe se arată şi omul expe¬ 
rimentează numai în parte desăvîrşirea. 

După ce cineva a urcat 12 trepte ale desăvîrşirii harul se poate împuţina. 
Căci un astfel de om poate să se dezintereseze de fraţi şi de slujirea Cuvîntului. 
Cu aceasta, însă, moartea a fost, totuşi, învinsă. «Sînt într-adevăr momente cînd 
harul se aprinde mai mult, cînd mîngîie şi odihneşte, dar sînt şi momente cînd 

se micşorează şi păleşte, precum voieşte, în iolosul omului... Eu încă n-am văzut 
pc nimeni să fie creştin desăvîrşit şi liber de păcat. Chiar dacă cineva se odih¬ 
neşte in har, pătrunde tainele şi se desiătează de multa dulceaţă a harului, păcatul 
rămine Încă în el 

La întrebarea pe ce treaptă a desăvîrşirii se află, Pseudo-Macarie răspunde 
că această desăvîrşire se poate compara cu intrarea în sute de cămări oferite de 
Tatăl ceresc celui ce-L iubeşte şi care nu se sfîrşesc niciodată, aşa că nu pot fi 
precizate şi înţelese de firea omenească şi nu se pot spune de limba şi de gura 
omenească. 

IX, 1—13, aminteşte cum se împlinesc făgăduinţele şi profeţiile lui Dumnezeu 
după multe şi felurite încercări şi că numai de la Dumnezeu aşteptăm 
izbăvirea de ispitele celui viclean, după o luptă îndelungată a omului, bineplăcută 
Duhului Sfînt. 

Exemplele marilor conducători ai lui Israel ca Iosif, David, Moise, Avraam 
şi Noe, ale căror întîmplări fantastice au fost prevestite ori profeţite dinainte sînt 
marile dovezi ale Scripturii că marile prefaceri în viaţa pămîntească a omului 
sînt urmarea unei lucrări duhovniceşti a sufletului care trebuie să se împlinească 
cu multă răbdare, înţelepciune, sub conducerea tainică a minţii. Libertatea voinţei 
este şi ea încercată prin multe strîmtorări. Căci, cînd omul împlineşte poruncile 
dumnezeieşti, cu ajutorul harului, dobîndeşte şi libertatea laţă de patimi şi înfierea 
Duhului, deosebindu-se de oamenii cu duhul lumii acesteia. 

Un astfel de om «pe toţi oamenii îi judecă» (I Cor. 2, 15), dar pe el nu-1 
cunosc şi nu-1 pot judeca aceşti oameni avînd duhul lumii, fiindcă «omul cel du¬ 
hovnicesc pe toate le judecă, însă pe el nimeni nu-1 judecă » (1 Cor. 2, 14:—15), 
dispreţuind bogăţia, desfătarea, plăcerea, ba şi cunoaşterea, slăvite în lumea aceasta. 

Ele sînt dispreţuite de cei care ard de dorul ceresc şi dumnezeiesc pe care 
Dumnezeu însuşi a coborît din cer ca să-l aducă pe pămînt, «din cauza focului 
iubirii lui Hristos care-i cuprinde, îi aprinde..., leapădă şi dispreţuiesc acele lucruri 
pe cinste şi slăvite în lumea aceasta.,.», cum spune Apostolul: «Cine ne va despărţi 
pe noi de dragostea Iui Hristos ?» (Rom. 8 , 35 etc.). 

îndumnezeirea sufletului şi dragostea cerească a Duhului se dobîndeşte prin 
înlăturarea tuturor ispitelor materiale şi pămînteşti, ne mai preocupîndu-1 nici chiar 
iubirea trupească de părinţi şi rude, ori gîndul puterii, al măririi, al onorurilor şi 
prieteniilor trupeşti. Mintea lui este stăpînită de cercetarea esenţei spirituale a 
sufletului, aşteptînd cu răbdare venirea Duhului, căci zice Domnul: «Căutaţi mai 
întli împărăţia lui Dumnezeu şi toate celelalte se vor adăuga vouă» (Matei 6c 33). 

Inrobindu-se Domnului (II Cor. 10, 5), mintea se uneşte aşa de puternic cu 
Duhul îndît nu se mai abate de la căile Lui. El devine astfel una cu El, căci 
«cel ce se alipeşte de Domnul un duh este cu EH (I Cor. 6, 17). Dar cel ce se 
rupe de El, nu mai poate scăpa de întunericul care l-a cuprins şi nu mai poate 
urî lucrurile răutăţii. 

încheierea este îndemnul de a ne dezlega de iubirea lumii, pentru a ne men¬ 
ţine în iubirea, dorul şi căutarea Domnului, izbăvindu-ne definitiv şi pierzarea 
întunericului cu ajutorul harului, făcîndu-ne astfel vrednici de împărăţia veşnică, 
desfătîndu-ne în veci cu Domnul Hristos. 

X, 1—5: Darurile harului divin se păstrează şi se înmulţesc prin sme¬ 
renie şi se pierd prin mîndrie şi trîndăvie. Sufletele iubitoare de adevăr şi de 
Dumnezeu, rănite de dorul cerului şi flămînzind după dreptatea virtuţilor nu-şi 
pun încrederea în ele însele, ci cu atît mai mult doresc cu nesaţ iluminarea Du¬ 
hului, cu cît se învrednicesc mai mult de darurile cele duhovniceşti. Cu cît se 
îmbogăţesc mai mult cu atît se socotesc mai sărace şi tînjesc după cele cereşti, 
după Mirele dumnezeiesc, căci : « Cei ce mănîncă vor llămînzi şi cei ce beau vor 
înseta mai mult » (Efes. 24, 28). 

Astfel de suflete se fac părtaşe la comuniunea tainică a Duhului Sfînt şi la 
iluminarea Lui. Dar cele fără curaj şi trîndave, care nu speră să obţină prin răb¬ 
dare şi sfinţenia inimii să fie izbăvite prin Duhul de răutatea inimii şi să se împăr¬ 
tăşească prin El de desăvîr.şirea dumnezeiască, ca şi cele care după ce s-au în¬ 
vrednicit de harul divin, dar îl pierd prin lipsa de grijă şi nepăsare, nu vor intra 
in Împărăţia cerurilor. 

Acestea se raindresc cu cele ce le prisosesc şi devin fără grijă. N-au inima 
zdrobită, care e plină de mîndria păcătoasă şi rămîn în odihna puţinătăţii mîn- 
gîierii a harului, progresînd nu în smerenie, ci în trufie. 

Căci cei ce iubesc pe Domnul Hristos socotesc că cele bune săvîrşite cu 
ajutorul Lui sînt meritele Celui de sus şi nu ale păcătoşeniei lor, chiar dacă s-ar 
istovi în post şi priveghere. Iar cele dobîndite ca tainele descoperite şi alte daruri 
cereşti, îl smeresc mai mult pe cel care le vede ca depăşind meritele virtuţilor 
sale. Ele măresc mereu dorul aprins de Mirele ceresc şi-l unesc cu El pînă la 
moarte, cerînd continuu izbăvirea desăvîrşită de păcat şi de întunericul patimilor 
şi sfinţirea trupului şi sufletului spre a se face vrednic de viaţa cerească, după ce 
a devenit sălaş al Duhului Sfînt. 

Treptele desăvîrşirii se urcă, Insă, prin osteneli, încercări şi lupte cu ispite, 
pe care, suportîndu-le cu bărbăţie, creştinul primeşte darurile şi bogăţia cerească 
ca moştenitor al împărăţiei veşnice a Domnului nostru Iisus Hristos. 

XI, 1—15. Focul din inima omului; Duhul Sfînt; şarpele mort, preînchipuirea 
lui Hristos i două convorbiri ale Domnului. 

Focul cel ceresc vine în om la Înviere. El s-a manifestat în cei trei tineri, 

pe vremea lui Nabucodonosor şi pe vremea lui Moise şi Aaron în pustie. 

La înviere, Duhul Sfînt îl va arăta din nou. Iar mai înainte aduce lumina 
care arată adevărul. Fără el domina demonul, stăpîn pe Adam şi pe descendenţii lui. 

Ca Moise care a scos pe Israel din Egipt, Mîntuitorul scoate sufletele din 

robia amară a iadului. In acest scop să renunţăm la bogăţii şi la iubirea pămîn- 

tească, căci « unde este comoara ta, acolo este şi inima ta» (Matei 6, 21). 

Cînd israeliţii mureau de muşcătura şerpilor veninoşi în pustie, Moise a 
pironit un şarpe de aramă pe vîrful unui lemn şi cei muşcaţi se vindecau dacă 
priveau la el. Era preînchipuirea lui Iisus Hristos care mîntuieşte pe cei care-şi 
ridică privirea la El, părăsind cele pămînteşti de jos. De aceea El şi-a pironit 
trupul pe cruce care ne mîntuieşte, ceea ce pentru iudei este sminteală, iar pentru 
neamuri o nebunie (I Cor. 23, 24), pentru că în trupul Lui omorît este viaţa, izbă¬ 
virea şi lumina. «El este Mielul lui Dumnezeu, care ridică păcatul lumii» (Ioan 1, 29). 

De aceea, cînd ne împărtăşim cu trupul Domnului, intră în sufletele noastre, 
pătrunzînd în iadul inimii şi le izbăveşte sfărîmînd pietrele grele de deasupra lor 
ori lanţurile care le încătuşează. 

Dumnezeu, Creatorul a toată lumea, pătrunde pretutindeni unde voieşte şi 
unde s-a cuibărit moartea şi liberează pe Adam şi pe urmaşii lui, fără să sufere 
ceva de la moarte. Şi astfel alta e situaţia celui care luptă împotriva diavolului 
ajutat de DomnuL El îndepărtează pe Adam cu mărturia Domnului că nu vrea moar¬ 
tea păcătosului dacă stăruie în sărăcie, în nevoinţe şi în rugăciune, răbdînd toate 
pînă la sfîrşit pentru împărăţia cerurilor. 

XII, 1—18. Despre starea lui Adam înainte şi după cădere şi alte lămu¬ 
riri folositoare. 

Călcînd porunca, Adam a pierdut chipul şi asemănarea lui Dumnezeu, aşa 
cum o monedă cu chipul împăratului îşi pierde valoarea ei fiind falsificată. Cu 
aceasta şi-a păstrat existenţa după firea sa, dar nu mai are legături cu Ziditorul. 

Cel ce este sărac cu Duhul progresează în aşa fel în cunoaştere, îneît îşi dă 
ăeama de nimicnicia lui, fiind ceea ce este datorită lui Dumnezeu. La fel, Avraam 
a înţeles că este *pămint şi cenuşă » (Fac. 18, 27), iar David « vierme şi batjocura 
Oamenilor» (Ps. 21, 7). Cei ce vor să fie asemenea lor, să fie smeriţi şi cu inima 
zdrobită, ceea ce au aparţinut Domnului. 

Căci drepţii au fost prigoniţi, batjocoriţi (cf. Evrei 11, 37—38), « flămînzind. 
însoţind, goi, ocăriţi şi pribegind » (I Cor. 4, 11). La fel Stăpînul lor a purtat coroa¬ 
nă de spini, bătut, scuipat şi răstignit. 

Zidiţi pe temelia Domnului şi a Apostolilor, să-I urmăm (I Cor. 4, 16), pri¬ 
mind batjocura şi patima, ba chiar răstignirea pentru ca să domnim în veci cu ei. 

Adam a fost totuşi părtaş la chipul cel ceresc, moştenind Cuvîntul care era 
slavă şi învăţătură şi cu care a dat nume creaturilor. A avut deci cunoştinţă şi 
după călcarea poruncii, pentru că ea le-a dat cunoştinţa binelui şi răului. 

Chiar întrebările zilnice privitoare la cele ce se întîmplă cu tine sînt lămu¬ 
rite în Biblie. Şi pe Domnul 11 afli pretutindeni, dacă-1 cauţi cu adevărat. Iar la 
judecata cea mare vom fi despărţiţi în două cete ale căror păstori îşi vor cunoaşte 

turma, iar turma îşi va cunoaşte Păstorul. Fiecare va primi răsplata, cu hrana şi 
slava care acum străluceşte în inima creştinului, iar atunci în afară. 

Recomandarea Apostolilor ca femeia să nu se roage cu capul descoperit (I Cor. 
11, 5), indica modestia, ea devenind simbolul Bisericii, care îmbracă pe fiii ci cu 
veşminte divine şi slăvite. 

Pentru slujirea ei, Marta a primit un dar dumnezeiesc pe care nu avea să-l 
mai piardă, far Maria, şezînd la picioarele Domnului, cuvintele Lui i-au pătruns 
in inimă, care i s-a umplut dc Duhul Sfînt ce nu se va mai lua de la ea. De aceea 
Domnul i-a spus că şi-a ales partea cea bună. 

Nu este de mirare că cei care se alipesc de Domnul primesc o putere dumne¬ 
zeiască mare şi puternică: Corneliu, Zaheu şi Samarineanca, tîlharul pocăit, Apos¬ 
tolii şi toţi cei ce L-au iubit pe Domnul în toate vremurile, au aflat în ascuns 
lucruri, pe care nu le cunoşteau (Ioan 14, 6), au renăscut duhovniceşte, şi au deve¬ 
nit, uniţi cu El, zidiri noi. 

Astfel de prefaceri prin puterea Duhului sînt vizibile şi în vremurile noastre. 

XIV, 1—7. Cei ce se preocupă de împărăţia cerurilor, se leapădă dc 
cele lumeşti, stăruie în rugăciuni şi cereri şi aşteaptă venirea Domnului în el, 
care arată lumina lui Hristos şi-i aduce bucurie mare. Pînă atunci se teme de 
toate răutăţile şi de pierderea împărăţiei cerurilor. 

Să rugăm şi noi neîncetat pe Dumnezeu să ne îmbrace în Hristos Cel ceresc, 
fără de Care nu putem nimic (Ioan 15, 5), consacrîndu-I mintea şi cugetul, pentru 
a ne descoperi tainele în sfinţenie, dîndu-ne şi hrană cerească şi băutură duhov¬ 
nicească. Căci El ne socoteşte fii ai Săi, născuţi din El şi ne îndestulează cu toate 
ale Sale (Ioan 8, 35). Aceasta ne obligă să facem mai mult decît ceilalţi oameni, 
vrînri să dobîndim bunuri mari şi să moştenim pe Dumnezeu (Ps. 16, 3). Ca răs¬ 
plată, Domnul ne curăţă cugetele pervertite şi moarte, le înalţă şi le înviază. Pro¬ 
feţii luminau doar pe Israel, dar Apostolii sînt ca stelele care luminează întreaga 
lume. 

Satan arc şi el un loc unde locuiesc puterile întunericului, alături de cel lu¬ 
minos al Dumnezeirii, unde umblă şi se odihnesc îngerii şi sfinţii. Acele locuri nu 
pot fi văzute prin simţuri, ci numai prin mijlocirea ochiului duhovnicesc al inimii. 
Creştinii au focul ceresc care sfinţeşte inima, li hrăneşte, îi curăţă şi-i apără. 

XV, 1—53. Omilia aceasta arată mai întîi cum trebuie să se poarte sufletul 
pc care Hristos l-a primit în comuniunea tainică, cerească, cu Ei : Cu sfin¬ 
ţenie, neîntinare, curăţie, împlinind cu toată dăruirea de sine slujba pe care i-a 
încredinţat-o Duhul, neîntristîndu-1 cu nimic şi manifestîndu-i toată iubirea. Dacă 
greşeşte cu ceva şi săvîrşeşte ce nu trebuie, necolaborînd cu Duhul şi neascultînd 
pe Domnul, atunci este îndepărtat de Izvorul vieţii şi dezbrăcat de cinstea pe care 
n-o mai merită şi de comuniunea cu împăratul ceresc şi sfinţii', îngerii, puterile, 
Apostolii, Profeţii şi martirii îi plîng : «A căzut bradul, întristaţi-vă cedri» — zice 
Scriptura (Zaharia 11, 2). 

Tot aşa s-a întîmplat cu Israel, care a sfîrşit prin încercări amare, după ce 
s-a bucurat sub toate formele de un ajutor nu întotdeauna pe deplin meritat. Pro¬ 
feţii l-au plîns cu amărăciune, arătînd marile lui greşeli, care au dus la pieirea lui 
ca stat după aceea (A se vedea Isaia, Ieremia şi, de pildă, Iezechiel 16, 6). 

Şi aspră este certarea Duhului pentru sufletul curăţit şi împodobit şi hrănit 
cu hrană dumnezeiască, dar care apoi nu mai arată iubirea cuvenită Mirelui ce¬ 
resc, ci se supune lui satan, care se războieşte ca să doboare pe cei ce s-au înăl¬ 
ţat la un grad mare de desăvîrşire.De aceea cei ce s-au făcut părtaşi Duhului lui 
Hristos, să rămină lipsiţi de El, făcînd toate eforturile pentru a păstra viaţa dum¬ 
nezeiască pe care au dobîndit-o. 

In acest scop sufletul slujitor lui Dumnezeu s-o facă din toate puterile după 
îndrumările harului dumnezeiesc, cu înţelepciune şi discernămînt «ca nu cumva, 
altora propovăduind, eu Însumi să mă lac netrebnic » (I Cor. 9, 27). 

Trebuie să fim cu luare aminte la îndrumarea Duhului şi atunci cînd patimile 
sau păcatele noastre sînt parţiale : şi atunci să nu le neglijăm pentru ca să nu se 
întunece întregul organism. 

De asemenea, creştinii nu trebuie să judece pe nimeni şi să nu deiăimeze, să 
nu osindească şi să nu iscodească pe nimeni. Să compătimeşti în tăcere pe cei 

păcătoşi, ca şi pe cei bolnavi, arătînd indurare lată de ei. Şi sfinţii văd amăgirea 
lumii, dar omul lor lăuntric vorbeşte cu Dumnezeu. 

Dar cei ce aparţin acestei lumi cugetă la cele pămînteşti, pe cînd creştinii 
adevăraţi, aparţin altui veac şi altei cetăţi. Teama de Dumnezeu aduce stăpînirea 
peste toate pe cînd păcătoşii sînt slabi şi înrobiţi; pe ei piatra şi sabia îi ucide, 
iar demonii îi stăpînesc. 

La înviere toate mădularele înviază, păstrîndu-şi natura şi ipostasul şi pri- 
mindu-şi plata pentru cele ce au agonisit pe pămînt. Căci unde este Duhul Sfînt, 
acolo vin prigoana şi lupta. Profeţii, Domnul şi Apostolii au fost prigoniţi, dar 
după răstignire a venit la creştini Mîngîietorul, Duhul adevărului, care îndulceşte 
toate. 

Păcatul poate intra în inimă dacă este primit de om. Apoi «din inimă ies 
cugetele cele rele » (Matei 15, 19). Rugăciunea curată şi mintea preocupată doar 
de Domnul va aduce cugetele sfinte. 

Faptul că păcatul ai fost osîndit prin cruce, nu l-a desfiinţat. Mulţi dintre 
cei care au primit Botezul au avut cugete viclene şi păcătuiesc. Numai cel ce are 
o iubire curată pentru Domnul se apără de cugete necurate. Prin nesupunerea pri¬ 
mului om am primit păcatul, care, după Macarie, nu e firesc la oameni (IV, 8). Dar 
există o co-habitare la oameni a păcatului cu harul, care dă putinţă omului să în¬ 
vingă răul printr-un ascetism riguros şi printr-o rugăciune neîncetată. 

Şi omul care are harismă poate să cadă, dacă este neglijent. Harul rămîne şi 
după căderea omului în păcat pentru ca omul să revină la viaţa adevărată prin 
tînguire şi pocăinţă. Cei desăvîrşiţi înfruntă necazuri şi lupte cu duşmanul care 
urăşte pe oameni. 

De asemenea, cei milostivi nu socotesc mila o pagubă şi nici lupta cu diavo¬ 
lul o slăbiciune, ci o întărire a lor. în felul acesta ei pot rămîne mereu alături de 
lisus Hristos şi lîngă tronul Lui, cu frică şi cu cutremur. 

La fel se întîmplă cu cei care gustă din harul lui Dumnezeu (Ps. 33, 9) se for¬ 
ţează să nu-1 piardă, precum cei bogaţi bunurile lor lumeşti. 

Fiii luminii nu învaţă nimic de la oameni fiind «învăţaţi de Dumnezeu* (I 
Tim. 4, 9). Harul lui Dumnezeu scrie legile Duhului şi tainele cereşti pe tablele 
inimii, care domneşte peste toate mădularele şi cugetele. 

Fiii întunericului au însă inima stăpînită de păcat (Matei 15, 19), care răbuf¬ 
neşte pe neaşteptate, chiar după etape de potolire şi după eforturi de a se ţine 
ascuns în inimă. 

Cînd cineva iubeşte cu adevărat pe Dumnezeu şi Dumnezeu îl iubeşte şi-l 

ajută pentru ca toată lucrarea, iubirea şi rugăciunea lui să fie curate. El iubeşte 

pe om şi pe acesta l-a făcut, după chipul şi asemănarea Lui şi «oşfi de Îngeri stau 
în jurul acelora, care se tem de El* (Ps. 34, 8). Toată creaţia rămîne aşa cum a fost 

tăcută, dar omul are libertatea de a se schimba din bun în rău şi invers. 

De aceea «eşti dator să cauţi făclia, care luminează şi să afli cugetele cele 
curate, pentru că acestea sînt cele naturale, pe care le-a făcut Domnul... Ei sînt 
străini în această lume. Cetatea şi odihna alta este ; mîngîierea lor este mîngîierea 
Duhului... Lacrimile sînt pentru ei desfătare, iar cînd se bucură şi se veselesc sînt 
cuprinşi de teamă...». 

Cei care se semeţesc în inimile lor că au primit harul, îl pierd fiindcă Dum¬ 
nezeu îl ia de la ei şi ei rămîn şi săraci şi pedepsiţi. 

Groaznicul şarpe al păcatului se află la un loc cu sufletul, cugetele se pot 
uni sau se luptă. Dacă rezistă, răutatea nu pătrunde acolo şi locul rămîne al Dom¬ 
nului, pentru ca să primească pe cel curat în împărăţia Sa. 

Cei ispitiţi nu trebuie să se mîhnească, ci să socotească mai de preţ sărăcia 
decît bogăţia, postul decît desfătarea, ocara decît slava şi lupta decît laşitatea. 

Sfîntul Pseudo-Macarie socoteşte pe simplul creştin întîmpinat de Domnul cu 
îngerii şi cu sfinţii, iar dacă este rănit de păcate împăratul cel ceresc îl vindecă 
cu toate leacurile şi-l invită la masa împărătească. Singura condiţie este s-o pri¬ 
mească. In Evanghelie se aminteşte refuzul unora (Luca 14, 17—20; Matei 22, 4). 

Ţinînd seama de ceea ce se vede, noi, toţi fraţii, avem acelaşi chip şi înfă¬ 
ţişare a lui Adam. Dar, în ce priveşte cele lăuntrice, unii dintre noi sîntem părtaşi 
ai lui Hristos şi ai îngerilor Lui, iar alţii ai lui satan şi ai demonilor. In inimă e 
laboratorul dreptăţii şi al nedreptăţii, de acolo pleacă moartea şi viaţa. Ea trebuie 







CELE CINCIZECI DE OMILII DUHOVNICEŞTI 


361 


ţinută curată fiindcă acolo vine împăratul Hristos împreună cu îngerii şi sfinţii. 
Iar inima are drept conducător mintea, conştinţa care cenzurează cele cugetate 
(Rom. 2, 15). 

Conştiinţa nu aprobă gîndurile care se supun păcatului şi conduce inima, po¬ 
tolind cugetele firii, care se nasc în ea. 

Cînd Adam a călcat porunca, şarpele a intrat în suflet şi a devenit stăpînul 
casei, ca un al doilea suflet, născînd în inimă multe cugete necurate. Urmarea o 
arată Evanghelia : «Oricine nu se leapădă de sine şi nu-şi urăşte sufletul său, il va 
pierde* (Luca 14, 26). Dar cel ce se supără pe sine şi pe poftele cuibărite în el, 
se biruie pe sine şi devine curat, îndumnezeindu-se şi primind ungerea cu untde¬ 
lemnul sfinţitor. 

întoarcerea la cele bune, ca şi la cele rele nu este cu neputinţă, fiindcă oa¬ 
meni; nu se potrivesc cu harul. Cei ce au gustat din acest dar au şi bucurie şi 
mînaîiere, însă şi frica şi cutremurul, veselia şi tristeţea. Iar lacrimile sînt pentru 
unii ca aceştia pîine, iar tristeţea dulceaţă şi odihnă. 

Pe cel mîndru şi îngîmlat pentru că s-a Împărtăşit de har, «chiar dacă tace 
semne şi învie morţii, să nu-1 crezi; ... nu are sufletul smerit, nu este sărac cu du¬ 
hul, nu se lasă dispreţuit şi este înşelat de rău — toate fără să ştie*. Căci trebuie 
să fie conştient că el e sărac, tot binele duhovnicesc venindu-i de la Dumnezeu, 
care i-1 poate lua. Iar cel ce crede că a cîştigat destul nu este creştin ci «vas al 
rătăcirii şi al diavolului*, pentru că desfătarea de la Dumnezeu este fără saţ, sme¬ 
renia fiind semnul distinctiv al creştinului, sărac şi mereu ilămînd de cele cereşti. 

Cînd s-a suit pe munte, trupul Domnului a strălucit într-o lumină dumnezeias¬ 
că. Ea se va revărsa şi peste trupurile sfinţilor la înviere. Căci «Cel ce siinţeşte 
şi cei ce se sfinţesc dintr-Unul sînt toţi* (Evrei 2, 11 şi Ioan 17, 22). 

Cel ce s-au mutat din moarte la viaţă, o trăieşte cu adevărat şi nu moare, căci 
se va scula iarăşi întru slavă, moartea creştinilor fiind semn şi odihnă. De aceea 
creştinii sînt superiori lui Adam, care era nemuritor, avînd trupul şi sufletul ne- 
stricăcios pînă la cădere, numai. De aceea creştinii îi sînt superiori. 

Descompunerea trupurilor vădeşte importanţa liberului arbitru de care de¬ 
pinde întoarcerea oamenilor spre bine sau spre rău, ei avînd libertatea de a face 
ce vor în acest veac. 

Răul nu se desrădăcinează de îndată ce omul începe să progreseze, ci pe 
măsură ce omul progresează în har, ca şi embrionul din pîntecele femeii, semin¬ 
ţele şi roadele semănate (Efes. 6, 12). 

In lucrurile văzute există multe trepte de înaintare, deci nu e de mirare că 
în cunoaşterea tainelor cereşti ele sînt şi mai numeroase, trecînd prin încercări 
şi ispite. Şi cei ce au gustat din har şi au în mintea şi inima lor semnul crucii şi 
dispreţuiesc toate celelalte trepte ale cunoaşterii, dacă au în omul lor cel lăuntric 
pe Domnul şi Creatorul tuturor, care i-a făcut după chipul şi asemănarea Lui şi în 
care se odihneşte. 

El este mai presus de îngeri. Totuşi nu îngerii au venit să mîntuiască pe 
oameni. Atît de multă iubire a arătat Dumnezeu pentru om, încît S-a răstignit 
pentru el! 

îngerii sînt slujitori ai sfinţilor: Salvarea lui Elisei, lor li se datoreşte (IV 
Regi 6, 14). Aceasta arată cît cinsteşte Dumnezeu pe om, încît îl caută cu îngerii 
pentru a-1 face părtaş împărăţiei Sale. 

In palatul cel ceresc slujesc numai cei fără prihană şi cu inima curată. Acest 
palat trebuie să fie frumos împodobit pentru că în el se odihneşte Dumnezeu îm¬ 
preună cu Biserica cerească : Este casa sufletului fiecăruia în care sălăşluieşte Cel 
Necuprins ! 

Sufletului tău îi încredinţează Dumnezeu averea şi lucrurile Sale cele mai de 
preţ şi pentru el luptă împreună cu îngerii şi cu duhurile, împotriva vrăjmaşului 
ca să-l izbăvească de la moarte. 

El spală rănile neamului omenesc, îl vindecă şi-l duce în camera cerească. 
Dar celor ispitiţi de răutate le lasă intrările libere pentru duhurile răutăţii, care-i 
distrug şi le pustiesc mintea împărştiindu-le gîndurile în veacul acesta. 

Mulţi oameni care cultivă ştiinţa nu se apleacă spre inimă şi nu văd relele 
care cuprind sufletul. Or, dacă cineva nu dă lupta împotriva păcatului, răul, ţîş- 
nind mereu ca o gură de izvor, duce pe om la păcate făţişe. De aceea să ne silim 

să oprim torenţii care ne fac să ne ieşim dni minţi. Păcatul acţionează in ascuns, in 
omul cel lăuntric şi în minte şi se luptă cu gîndurile, socotind că din iniţiativă 
proprie săvîrşeşte acestea. Dar cei ce au în mintea lor pacea lui Hristos ştiu de 
unde vin, fiind luminaţi de El. 

Patima vicleşugului de care suferă mulţi este un foc necurat, care aprinde 
inima, săvîrşind desfrîul în ea şi apoi pe faţă. Continuă cu iubirea de arginţi, slava 
deşaită, mîndrie, invidie şi mînie. La toate acestea trebuie să ne gîndim. 

«Munţi greu de suportat sînt patimile ; în mijlocul lor sînt potop de fiare veni¬ 
noase şi de tîrîtoare... Patimile sînt flăcări de foc ce mistuiesc şi săgeţi arzătoare 
ale celui viclean» (Efes. 6, 16). Să ne opunem lor Cu mînia, care izgoneşte pe sa- 
tan, devenit neputincios. Mintea nu trebuie să se întineze nici cu păcatul săvîrşit 
înlăuntrul sufletului, şi pofta trebuie să se stingă definitiv. 

Asemenea scafandrilor, monahii se coboară în adîncul mării răutăţilor şi în 
abisul întunericului pentru a aduce la suprafaţă pietrele scumpe, care împodobesc 
coroana lui Hristos, Biserica cerească, cetatea luminoasă, poporul îngeresc şi veacul 
cel nou. 

Vietăţile căzute într-o mreajă sînt alese; oamenii din mreaja harului sînt 
adeseori nemulţumiţi şi se aruncă iarăşi în abisul întunericului. 

Din nisipul cernut pentru aur puţine grăunţe se aleg; tot aşa se aleg mulţi 
oameni dar puţini rămîn în lumina harului. 

Cei ce grăiesc din comorile Duhului sînt săraţi cu sarea cea cerească. Ase¬ 
menea unor vase sfinţite sînt cei care primesc în ei puterea sfinţitoare şi o păs¬ 
trează cu răbdare. 

Voinţele oamenilor sînt deosebite, ducînd ori la război, ori la odihnă. 

Intenţiile oamenilor după cădere sînt părăginite şi pustiite, părînd nişte ce¬ 
tăţi surpate sau nişte grădini pline de bălării: «Spini şi pălămidă îţi va rodi ţie 
păm'wtul» — a spus Creatorul lui Adam (Facere 3, 18). Deci e nevoie de multă 
trudă şi osteneală pentru a repune temelia bunei vieţuri şi un foc, care să ardă 
necurăţia grădinilor, flăcările luminînd iarăşi sufletul. 

XVI, 1—13. Oamenii duhovniceşti se află sub ispite şi necazuri, care 
izvorăsc din primul păcat. Păcatele sînt datorate voinţei libere a omului. Liber 
tatea ridică problema originii materiei şi a ipostasului răului. 

Tulbureala aduce amestecul sufletului cu satan, iar răutatea aduce pocăinţa 
şi omul se poate alipi de Domnul, făcîndu-se un duh cu El (I Cor. 6, 17). 

Ispitele nu aduc nici disperare, nici linişte. Nădejdea nu trebuie să lipsească 
niciodată din suflet, fiindcă cu ea împuţinează Dumnezeu răutatea. 

Dumnezeu este nemărginit şi necuprins de minte, nepătimitor, dar cuprinzînd 
pe toate, şi iadul şi pe satan. 

La Dumnezeu răul n-are existenţa în sine şi pe El nimic nu-L poate vătăma, 
fiind în văzduh cu satan; la fel, harul Lui fiind în suflet împreună cu păcatul. De 
aceea trebuie să avem frică şi grijă de El, căci dacă harul nu este strîns lipit de 
suflet şi nu-1 ţine treaz şi îndreptat spre cele bune, se fac acestea de teamă şi din 
zdrobire de inimă ca un lucru firesc. 

Harul lucrează în ascuns în inimă, introducînd acolo iubirea cerească şi pre- 
făcînd amărăciunea în dulceaţă. Domnul lucrează de asemenea în suflet pînă ce 
iese din trup. 

Omul lăuntric este ca o figurină şi este o asemănare a acelui din afară. Este 
ca un vas minunat şi de mare preţ pe care Domnul l-a preferat oricărei alte crea¬ 
turi. Iar creştinii aparţin altei lumi, ca fii ai lui Adam cel ceresc şi ai Duhului 
Sfînt (Ioan 17, 16). De aceea, avînd concetăţeni, duhurile sfinţilor şi ale îngerilor, 
şi Domnul fiind cu ei în momentul plecării lor de pe pămînt, ei se îndreaptă către 
cele de sus cu mare bucurie. 

Pseudo-Macarie cere creştinilor să unească bunătatea cu severitatea, înţelep¬ 
ciunea cu discernămîntul, cu fapte, deplina încredere în Domnul şi neîncredere 
în sine. 

Cei care tăgăduiesc păcatul au o vorbire care nu este dreasă cu sarea cereas¬ 
că, Iar oamenii duhovniceşti, după ce au trecut mai înainte prin încercări, multe 
şi înfricoşătoare, umplîndu-se după aceea de har şi de bunuri duhovniceşti, nu se 
mai tem de cei ce vor să-i jefuiască, dar totuşi au o teamă legată de folosirea 
darurilor spirituale încredinţate lor. Căci ei se socotesc mai prejos decît toţi pă¬ 
cătoşii şi mai neştiutori decît toţi semenii lor. . 

Harul înalţă mintea pînă la cer, la lumea cea desăvîrşită şi la odihna cea 
veşnică. Totuşi, cei cărora li se încredinţează o lucrare duhovnicească sînt stă- 
pîniţi de grijă şi n-au odihnă, pentru că trebuie să scoată din cetatea sufletului 
impărătia întunericului şi pe barbarii stăpînitori. 

Lupta omului, nevoinţele şi iubirea lui Dumnezeu se arată atunci cînd îm- 
puţinîndu-se harul se îmbărbătează şi strigă către Dumnezeu. Iar valoarea omu¬ 
lui pentru sine însuşi se identifică atunci cînd a înţeles că este chemat să fie ne¬ 
muritor, fiu al lui Dumnezeu, frate şi mireasă a împăratului. 

Psalmistul deplîngea aşa căderea omului, zicînd: «Omul în cinste fiind, n-a 
priceput ; alăturatu-s-a dobitoacelor celor fără minte şi s-a asemănat for» (Ps. 
48, 21). 

XVII, 1—15. Despre ungerea şi slava duhovnicească a creştinilor şi că fără 
ea este cu neputinţă a se mîntui cineva. 

Ungerea împăraţilor şi a profeţilor cu untdelemn avea mare putere fiindcă 
era sfinţit, dar nu se poate compara cu ungerea cerească prin care cei unşi devin 

Hristoşi după har, împăraţi şi preoţi ai tainelor cereşti, adică fii, domni şi dum¬ 

nezei, legaţi, captivi, răstigniţi şi consacraţi Domnului. Prin ungerea după har şi după 
omul lor cel dinlăuntru, aceştia primesc pecetea cerească şi duhovnicească a îm¬ 
părăţiei celei nestricăcioase şi a puterii veşnice, « arvuna Duhului » (II Cor. 1, 22; 

5, 5), pe Duhul Sfînt, Mîngîietorul. Ei încă n-au primit moştenirea întreagă, dar 
arvuna îi face siguri de ea şi se simt deja încoronaţi şi împărăţind, ştiind că vor 
domni cu Hristos, cînd Duhul se va manifesta cu putere, fapt pe care le-au expe¬ 
rimentat în parte pe pămînt. 

Vălul cu care diavolul a acoperit sufletul a fost înlăturat de har şi el poate 
acum să contemple cu ochi curaţi slava luminii celei adevărate, pe Soarele drep¬ 
tăţii care străluceşte în lumină. 

Cei stăpîniţi de Hristos şi de veacul viitor, contemplă frumuseţile de acolo, 
«avind cetatea noastră în ceruri» (Filip. 3, 20). Treptele acestea înalte le urcă însă 
oamenii cu osteneli, necazuri şi luptă multă; mai sînt şi unii în care lucrează şi 

se odihneşte harul, alături de răutate, în inima lor lucrînd şi lumina şi întunericul. 

Deşi «lumina străluceşte în întuneric şi întunericul n-a cuprins-o» (Ioan 1, 

5), lumina cea fără prihană poate fi Umbrită (II Cor. 6, 14, 16), căci cei ce au 
discernămînt şi înţelepciune recunosc că avînd harul lui Dumnezeu nu sînt 

scutiţi de gînduri ruşinoase şi murdare, harul co-habitînd cu păcatul şi în 
inima lor stăpînind cînd unul, cînd altul. Chiar şi Sfinţii Apostoli, care aveau pe 
Mîngîietorul, nu erau lipsiţi de teamă, pe care le-o da chiar harul, pentru a nu se 
abate de la calea cea dreaptă şi care nu-i vătăma, fiind îmbrăcaţi cu puterea de¬ 
săvîrşită a lui Hristos. 

Chiar în starea de desăvîrşire există o măsură a dragostei faţă de Dumnezeu 
superioară şi abundentă. Unii greşesc dacă nu mai au nici o grijă după ce sufletul 
a primit harul, stingînd Duhul (I Tes. 5, 19). Unii doresc să se sprijine pe alţii, iar 
alţii pe ei înşişi. Dar unii împart darurile săracilor, fiind superiori, fiindcă sînt de 
folos şi altor suflete. Cei ce supun trupurile lor la insulte şi suferinţe pentru nu¬ 
mele lui Dumnezeu sînt superiori celorlaţi. Dar cei ce vor să rămînă necunoscuţi 
îi depăşeşte pe toţi. 

Cei care vorbesc despre laptele virtuţii, fără să le îniăptuiască sînt lipsiţi de 
bunul simţ. 

Nimeni nu poate să cunoască tainele şi înţelepciunea lui Dumnezeu, să fie 
creştin bogat în har fără Domnul nostru Iisus Hristos şi lucrarea puterii divine şi 
dacă nu sînt conduşi şi păstoriţi de ea, după omul lor lăuntric. Căci «împărăţia 
lui Dumnezeu nu stă in cuvînt, ci în putere », zice Apostolul (I Cor. 4, 20). 

Evanghelia rezumă învăţăturile dumnezeieşti (Luca 6, 29; Matei 5, 40), dar 
Apostolul le expune pe larg, arătînd că lucrarea de curăţire trebuie să se facă 
puţin cîte puţin, cu răbdare şi stăruinţă. Căci cel ce gărieşte cuvinte duhovniceşti, 
fără să fi gustat din duhovnicie, este asemănarea călătorului în arşiţă, care îşi 
închipuie că pe cîmpul pustiu, unde moare de sete, curge apă. La fel fac cei ce 
vorbesc despre desăvîrşire, despre bucuria spirituală şi despre nepătimire. 

Creştinismul evanghelic este hrană şi 'băutură, de care înfruptîndu-se cineva, 
mintea nu i se mai satură, şi îl caută cu nesaţ. Setea de Duhul este neîncetată, El 

lucrind în chip tainic în suflet. Iar adevărata lucrare de sfinţire a omului este cea 
din lăuntrul lui. 

Inima este un abis, dar trebuie să ucizi şarpele, care se cuibăreşte în partea 
cea mai profundă a minţii, în adîncul cugetelor tale, în aşa zisele cămări ale sufle¬ 
tului şi să depărtezi toată necurăţia din tine. Se cuvine să cercetăm cum şi prin 
ce mijloace se obţine curăţia inimii. 

După cum, după omul cel din afară, ai renunţat la lucrurile cele văzute şi 
le-ai împărţit la nevoiaşi, tot aşa se cuvine să renunţi şi să socoteşti ca de nimic 
în înţelepciunea acestei lumi, în cunoaştere şi în elocinţă, ca să te poţi edifica cu 
«nebunia» predicii (I Cor. 1, 21). înţelepciunea cea adevărată, cu puterea care lu¬ 
crează prin Sfînta Cruce. 

XVIII, 1—11. Cei care au şi păstrează în ei comoara cerească a Duhu¬ 
lui, pe Domnul însuşi, dobîndesc o comoară şi mai mare împlinind toate po¬ 
runcile Domnului: « Noi avem această comoară în vase de lut* (II Cor. 4, 6), «care 
s-a lăcut pentru noi înţelepciune de la Dumnezeu, dreptate, sfinţire şi răscumpă¬ 
rare» (I Cor. 1, 30). 

Sărăcia duhovnicească lipseşte pe creştin de tot binele, de aceea fiecare tre¬ 
buie să se sîrguiască de a ruga pe Domnul ca să primească comoara cerească a 
Duhului, ca să împlinească fără osteneală şi greutate, fără prihană toate poruncile 
pe care altfel nu le putea îndeplini. 

Căci cel bogat poate oferi ospeţe, dar cel sărac rămîne şi mai lipsit de toate 
după asemenea eforturi. 

De asemenea, cei bogaţi în Duhul Sfînt vorbesc din prisosul inimii lor şi din 
comoara lor şi desfătează sufletele celor ce ascultă, pe cînd cel sărac n-are nimic 
din bogăţia lui Hristos şi trebuie să împrumute şi să citeze cuvintele altora, rămî- 
nînd tot aşa de sărac ca mai înainte, el însuşi neavînd de ce să se bucure şi să 
se veselească în Duhul. De aceea trebuie să cerem de la Dumnezeu cu inima zdro¬ 
bită şi cu credinţă tare să ne dea comoara adevărată a lui Hristos ca să ne fim 
folositori şi nouă şi altora, împărtăşindu-ne şi noi şi împărtăşind-o şi lor, căci El 
ne-a asigurat că «Eu şi Tatăl Meu vom veni şi ne vom sălăşlui întru eh (Ioan 
14, 23). 

Cei ce devin fiii lui Dumnezeu, născîndu-se de sus, de la Duhul Sfînt şi au în 
ei pe Hristos Care luminează şi dă pacea, sînt călăuziţi de Duhul şi inima le e 
înviorată de har şi plină de felurite bucurii cereşti la cel mai înalt grad, «îmbă- 
tîndu-se şi veselindu-se de Duhul, de beţia tainelor divine şi duhovniceşti». 

Nenumărate şi minunate sînt manifestările dragostei lor pentru fraţii lor în 
această stare supranaturală dumnezeiască. Ei trec atunci de la o stare de frămîntare 
suprafirească la una de mare linişte, de seninătate şi pace adîncă, afundaţi într-o 
stare de bucurie de negărit ori de înţelepciune inefabilă şi cunoaştere a tainelor 
Duhului celui de nepătruns şi de negrăit. Altă dată harul îl odihneşte după voia 
lui Dumnezeu. 

Iar cînd sufletul ajunge la desăvîrşirea duhovnicească, unindu-se cu Duhul, 
Mîngîietorul, adică s-a amestecat cu Duhul, făcîndu-se asemenea lui Hristos, pur- 
tînd în sine virtuţile puterii Duhului, fără prihană, fără pată. 

Să ne rugăm lui Dumnezeu cu credinţă, dragoste şi nădejde, ca să ne dea şi 
nouă comoara dumnezeiască a lui Hristos prin Duhul Sfînt, prin împlinirile şi odihna 
ei pentru ca să ajungem la desăvîrşirea plenitudinii lui Hristos, «ca să ne umplem 
de toată plinătatea lui Hristos » (Efes. 4, 13). Sfinţindu-ne la trup şi suflet şi pironin- 
du-ne pe Crucea lui Hristos, să ne facem vrednici de împărăţia cea veşnică. 

XIX, 1—9. Cel ce caută desăvîrşirea trebuie să creadă cu tărie în Dom¬ 
nul, să împlinească poruncile Lui şi să se lepede cu totul de lume, aştep- 
tînd venirea şi ajutorul Lui, conştient de faptul că păcatul locuieşte în el şi că 
este cel mai neînsemnat şi mai rău om (Ioan 5, 44 şi Matei 11, 29). 

De asemenea, să fie milostiv şi smerit, stăruind în rugăciuni, în aşa fel încît 
Domnul să-şi facă sălaş în sufletul său, iar el să-şi amintească cu dragoste de El 
si să fie plin de Duhul Sfînt. 

Cel ce se apropie de Domnul se sileşte să iubească, să fie blîr.d, să nu se 
răzbune singuri (Rom. 12, 19) şi să se roage forţat pentru ca să primească adevă¬ 
rata rugăciune a Duhului cu roadele Lui, care e iubirea adevărată, adevărata blîn- 
I deţe, îndurare şi bunătate a inimii. 

El poate obţine harul rugăciunii dar nu şi blîndeţea, smerenia, dragostea pentru 
care nu se îngrijeşte, neavînd nici credinţa şi nici încrederea în Dumnezeu. Pentru 
acestea — ca şi pentru rugăciune — creştinul trebuie să manifeste « toată stăruin¬ 
ţa şi îndelungărăbdarea* (Col. 1, 11), silindu-se totdeauna spre cele ale lui Dum¬ 
nezeu, cu gura şi cu inima, dar fără supărare, mînie şi ţipăt (Efes. 4, 31) şi numai 
cu bunătate, smerenie şi blîndeţe. 

împlinirea acestei virtuţi devine pentru el o a doua natură. Dar, repetăm, 
dacă se sileşte doar spre rugăciune şi nu se forţează şi pentru virtuţile de mai 
sus, el pierde harul, nu progresează şi nu creşte în harul dat, căci locul de odihnă 
al Domnului rămîne : smerenia, iubirea şi blîndeţea cu celelalte porunci ale Lui. 

Ca şi cel ce perseverează în rugăciune, cel ce se sileşte să practice poruncile 
Domnului se obişnuieşte a face binele, dobîndeşte împlinirea rugăciunii sale, spo¬ 
reşte şi înfloreşte harul şi se linişteşte, în smerenia, iubirea şi blîndeţea Lui. Cres- 
■cind astfel şi desăvîrşindu-se în Dumnezeu, se învredniceşte, a deveni moştenitor 
al împărăţiei Lui, 

Cel smerit nu cade, căci se crede mai prejos decît toţi ; trufia fiind o înjo¬ 
sire, pe cînd smerenia este o înălţare, în care putem trăi în blîndeţe şi iubire, im- 
plorînd neîncetat pe Dumnezeu ca să ne trimită pe Duhul Sfînt (Ioan 4, 24). 

El ne învaţă rugăciunea cea adevărată şi ne face desăvîrşiţi şi deci curaţi 
de orice întinare a păcatului, puţind să ne odihnim în El şi El în noi, ca nişte 
adevăraţi fii ai Părintelui ceresc. 

XX, 1—8. Cel ce nu are Duhul lui Hristos, care acoperă ruşinosul veş- 
mînt al patimilor, nu este al Lui, ca şi aceia care nu au veşmîntul trupu¬ 
lui, care acoperă goliciunea ruşinoasă. Cel ce e dezbrăcat de slava divină, veş¬ 
mîntul duhovnicesc şi nestricăcios care este Domnul Iisus Hristos, se ruşinează ca 
Adam care şi-a acoperit trupul cu foi de smochin (Fac. 3, 7). Sufletul lipsit de 
strălucirea luminii celei negrăite trebuie să-L implore pe Hristos, ca să-i dăru¬ 
iască acea slavă divină care este El Însuşi. 

«Toate laptele dreptăţii noastre s-au făcut veşmînt întinat », scrie Isaia (64, 
5). Veşmîntul mînluirii, Iisus Hristos, nu-L vom dezbrăca în veci, ci la înviere, 
trupurile lor vor străluci de strălucirea luminii, cu care sînt îmbrăcate încă de pe 
acum prin Duhul Domnului care locuieşte în noi (Rom. 8, 11). Căci ca şi femeia 
cu scurgerea de sînge (Marcu 5, 25), orice suflet care poartă în sine rana nevin¬ 
decabilă a păcatului, dacă-L roagă cu credinţă pe Domnul, apropiindu-se de El, 
dobîndeşte vindecarea patimilor prin puterea Lui. Căci Domnul venind, a secat 
izvorul cel necurat al cugetelor sufletului (Ioan 1, 29). Dar nici unul dintre Drepţi, 
ori Părinţi, Profeţi sau Patriarhi n-au putut să vindece sufletul. A veni Mîntuitorul 
care a adus mîntuirea şi însănătoşirea sufletului secînd izvorul cugetelor necurate 
(Ioan 1, 29). 

Lucrările dreptăţii omului, adică leacurile pămînteşti nu puteau să-l vindece 
pe om, ci numai lucrările dreptăţii lui, adică natura cerească şi divină a darului 
Duhului Sfînt. 

Asemenea femeii, orbul care nu putea să vină la Domnul, a strigat cu cre¬ 
dinţă puternică : «Fiul lui David, miluieşte-mă /» (Matei 15, 22) dovedind că dacă 
este orbit de întunericul păcatului, i-a rămas totuşi voinţa de a striga şi a chema 
pe Iisus ca să aducă sufletului mîntuirea veşnică. 

Dar Domnul se îngrijeşte mai mult de sufletul nemuritor decît de trup; dar 
pentru aceasta trebuie să credem în El şi să ne apropiem de El pentru ca să 
împlinească făgăduinţele că va da pe Duhul Sfînt celor care-L cer (Luca 11, 13), 
că va deschide celor ce bat şi va fi aflat de cei care-L vor căuta (Matei 7, 7). 

XXI, 1—5. Cel ce vrea să placă lui Dumnezeu trebuie să ducă două 
lupte : una exterioară, lepădîndu-se de desfătările cele pămînteşti, de iubirea 
legăturilor lumeşti şi de pasiunile păcătoase ; alta interioară, întru cele ascunse, cu 
duhurile răutăţii pe care Apostolul le numeşte: împotriva începătoriilor, stăpîniri- 
lor, a stăpînitorilor întunericului acestui veac, împotriva duhurilor răutăţii care 
sînt în văzduhuri (Efes. 6, 12). 

După izgonirea din rai, omul a fost încătuşat cu lucrurile din această viaţă: 
cu iubirea lumii, adică a plăcerilor carnale şi a pasiunilor, a bogăţiei, a slaviei, a 
creaturilor, a locului de naştere, a veşmintelor. De acestea, porunceşte Dumnezeu, 
ca omul să se desfacă din prorie iniţiativă. Numai dezlegîndu-se de toate acestea 

va putea să observe porunca. Cealaltă e în legătură cu cele duhovniceşti, sufletul 
fiind înlănţuit cu lanţurile întunericului de duhurile răutăţii şi neputînd să iubească 
pe Dumnezeu cum vrea, nici să se roage cum vrea. 

Pornind la lupta liberatoare, creştinul hotărît se leapădă de toate plăcerile 
trupeşti şi de duhurile răutăţii care stăpînesc inima. Cerînd ajutorul Domnului cu 
multă răbdare şi cu credinţă puternică, el poate dobîndi chiar de pe pămînt elibe¬ 
rarea lăuntrică de lanţurile, cursele, închisorile şi de duhurile răutăţii. 

Numai harul şi puterea lui Dumnezeu îl poate libera de ele, fiindcă nici nu 
cunoaşte răutatea lor. Cinci ş-a eliberat de legăturile văzute ale acestei lumi, el 
poata cunoaşte şi războiul lăuntric şi cugetele viclene. Căci dacă nu se leapădă uc 
lume şi de poftele cele pămînteşti şi nu se lipeşte de Domnul, nu cunoaşte aceste 
viclenii, fiind străin luişi, necunoscînd rana şi patimile ascunse. Cel ce se leapădă 
cu adevărat de această lume cu ajutorul Domnului, stăruind cu trupul şi sufletul 
în slujba Lui, află înlăuntrul lui împotrivire, patimi ascunse, lanţuri nevăzute şi o 
bătălie ascunsă. Rugîndu-se neîncetat şi luînd armele cereşti ale Duhului, *platoşu 
dreptăţii, coiiul mîntuirii, pavăza credinţei şi sabia Duhului » (Efes. 6, 14—17), va 
putea duce lupta împotriva începătoriilor, stăpîniilor şi stăpînitorilor acestui veac» 

(6, 12), învingîndu-le cu ajutorul Duhului Sfînt. 

XXIII, 1—2. Cei care au şi poartă mărgăritarul cel ceresc, chipul luminii celei 
dc negrăit care este Domnul, trăiesc şi împărătesc împreună cu Hristos în 

veci (I Cor. 15, 49). 

Ca şi calul dresat pentru război, sufletul nu renunţă la obiceiurile sălbatice 
şi la gîndul cel trupesc şi învaţă să lupte cu duhurile răutăţii şi săgeţile aprinse 
ale celui rău (Efes. 6, 16), după ce a îmbrăcat «platoşa dreptăţii, coitul mîntuirii, 
scutul credinţei şi sabia duhului » (Efes. 6, 14—17). La apropierea duşmanului por¬ 
neşte la luptă cu glas mare (Iov. 39, 25) şi îl nimereşte cu rugăciunea sa fierbinte, 
primind astfel cununile biruinţei. 

XXV, 1—6, pp. 132—135. Creştinul trebuie să se mute din acest veac în 

celălalt, cu cugetul la lumea Dumnezeirii căci «cetatea noastră este în ceruri» (Filip. 

3, 20). Dar de la călcarea poruncii de către Adam, gîndurile sufletului s-au risipit 
departe de iubirea lui Dumnezeu şi s-au amestecat cu gînduri materiale şi pămîn¬ 
teşti, Adam primind în sine şi pentru urmaşii săi aluatul patimilor rele, cu care 
au ajuns la destrîu, orgii, idolatrie, ucideri. Aşa au ajuns să creadă că nu există 
Dumnezeu şi să se închine pietrelor neînsufleţite. Dar Domnul a binevoit să co¬ 
boare printre oameni, să-i răscumpere cu sîngele Său şi să pună din nou în sufle¬ 
tele credincioase aluatul ceresc al bunătăţii, şi să devină din nou o singură unitate 
în bine cu Duhul Sfînt (I Cor. 6, 17). 

Aluatul dospeşte toată frămîntătura (Matei 13, 33) şi sarea împiedică strică¬ 

ciunea şi dacă aluatul cel ceresc al Duhului şi sarea cea bună şi sfîntă a Dumne¬ 
zeirii nu se amestecă cu natura oamenilor, sufletul nu se poate elibera de mirosul 
greu al răutăţii şi nici nu se va dospi ca să se libereze de fermentul răutăţii. 

Sufletul nu poate săvîrşi nimic desăvîrşit cu de la sine putere şi nu poate 
să ajungă la curăţia deplină fără Duhul, nefiind apt la împărăţie. Fiind sub influ¬ 
enta patimilor, nu va simţi în el viaţa cea adevărată, nu se va trezi din beţia ma¬ 
teriei, nu va străluci în el lumina cea adevărată şi nici ziua cea sfîntă, netrezin- 
du-se din adîncul somn al neştiinţei cu puterea lui Dumnezeu şi cu lucrarea ha¬ 
rului. 

După cum cineva simte lucrarea celui rău prin intermediul patimilor, aşa tre¬ 
buie să simtă şi harul şi puterea lui Dumnezeu prin mijlocirea virtuţilor, numai aşa 
putînd să se asemene şi să se amestece natura cea bună şi dumnezeiască cu lu¬ 
crarea cea minunată şi sfîntă a harului. Unită cu harul, voinţa omenească se uneş¬ 
te progresiv cu Duhul şi devine curată şi sfîntă prin mijlocirea Lui. 

XXV, 1— 10. Nici un om, dacă nu este întărit de Hristos nu poate birui 
uneltirile celui rău. Legea dumnezeiască este împlîntată în mima lor cea 
frupească (Ier. 31, 33 şi II Cor. 3, 31), ei au ochii minţii luminaţi şi poftesc un 

lucru nevăzut şi duhovnicesc. Cei care n-au fost cinstiţi cu Cuvîntul lui Dumnezeu 

şi crescuţi în Legea divină, zadarnic se îngîmfă şi socotesc că pot nimici prin voinţa 
lor proprie asalturile păcatului, care a fost biruit doar prin taina crucii. Căci omul 
are libertatea de a se opune diavolului, dar nu şi faptul de a domina cu desăvîrşi- 

re patimile, cum zice psalmistul : «Că dacă Domnul nu zideşte casă şi nu păzeşte 

I cetatea, în zadar se trudesc lucrătorii şi în zadar veghează străjeruh (Ps. 126, 1). 

rrl „F 

Scriptura are numeroase învăţături clare în această privinţă, pe care Sfîntul 
Pseudo-Macarie le încheie întelepteşte astfel: «Dacă prin ajutorul unuia mai pu¬ 
ternic nu sintem izbăviţi de săgeţile cele arzătoare ale celui viclean şi nu ne-am 
învrednicit de întiere, sintem departe de puterea lui Dumnezeu şi in zadar trăim». 

In acest scop, cel ce vrea să vadă ca îtr-o oglindă chipul lui Hristos, se cu¬ 
vine să caute cu toată inima — ziua şi noaptea —, ajutorul lui Dumnezeu. Ca să 
ajungă acolo, el trebuie să se abţină de la bucuriile acestei lumi, de la poftele 
puterii potrivnice luminii şi cu totul străină de voia lui Dumnezeu. 

Din cauza neascultării ne-am făcut robi ai patimilor trupului, am fost duşi în 
robie, sintem în preajma rîurilor Babilonului (Ps. 136, 1) şi, reţinuţi în Egipt, n-am 
moştenit încă Pămîntul Făgăduinţei, în care curge lapte şi mire. Inima noastră n-a 
fost încă stropită cu sîngele lui Dumnezeu şi laţul iadului şi undiţa răutăţii sînt 
înfipte în ea. 

N-am primit încă bucuria mîntuirii lui Hristos, nu ne-am îmbrăcat încă în 
omul cel nou creat după Dumnezeu în sfinţenie, nu purtăm încă chipul cel cereasc 
în noi (I Cor. 15, 49) şi nu adorăm încă pe Dumnezeu în duh şi adevăr (Ioan 4, 

24). N-am privit încă slava Celui nestricăcios, u-am îmbrăcat încă armele luminii 
şi nu ne-am schimbat încă cu înnoirea minţii pentru că sîntem încă asemenea 
veacului acestuia, n-am fost încă proslăviţi, împreună cu Hristos, pentru că n-am 
suferit împreună cu El (Rom. 8, 17) şi nu purtăm încă pe trupul nostru stigmatele 
Lui (Gal. 6, 17). Nu ne-am făcut încă templu al lui Dumnezeu şi sălaş al Duhului 
Sfînt, pentru că sîntem încă templu al idolilor şi sălaş al duhurilor rele, din pricina 
înclinării noastre spre patimi... N-am cunoscut comuniunea cea de negrăit, nici 
forţa şi pacea sfinţeniei... Nu sîntem încă neam ales, preoţie împărătească, neam 
sfînt, popor agonisit (I Petru 2, 9), pentru că sîntem încă şerpi şi pui de vipere 
(Matei 23, 33). 

«Cum să nu fim şerpi, noi care nu ne aflăm sub ascultarea lui Dumnezeu, ci 
în neascultarea cea venită prin şarpe. Nu găsesc cuvinte potrivite pentru a de- 
plînge după cuviinţă nenorocirea în care ne aflăm...». «Sîrguieşte-te, deci, să devii 
fiu fără prihană al lui Dumnezeu, să intri în acea odihnă unde ca înainte-mergător 
pentru noi a intrat Hristos... Tu ştii, de altfel, că cei ce seamănă cu lacrimi, cu 
bucurie vor secera» (Ps. 124, 5). 

într-adevăr, lacrima, care izvorăşte din multă durere şi din inima zdrobită 
(II Cor. 2, 4), din cunoaşterea adevărului şi mistuirea măruntaielor, este hrană pen¬ 
tru suflet, pîine dăruită de însăşi Pîinea cea cerească, de care mai înainte s-a în¬ 
fruptat Maria... (Luca 10, 38, 424). «O, ce mărgăritare sînt lacrimile care curg!.,.». 

Imit-o pe aceasta care privea numai la Cel care spunea : «Foc am venit să 
arunc pe pămînt şi cit aş vrea să iie acum aprins /» (Luca 12, 49). Pentru că este 
un foc al Duhului care înflăcărează inimile... luminează sufletele şi le încearcă, 
precum focul încearcă aurul curat în cuptor (Proverbe 17, 3) ; el mistuie răutatea 
după cum focul mistuie trestia şi spinii... (Deut. 4, 34 i Evr. 12, 29; II Tes. 1, 8), 

Acest foc a lucrat în Apostoli şi Sfinţi, a luminat pe îngeri şi duhurile slujitoare, 

curăţeşte inima, alungă demonii şi păcatul. Să ne rugăm ca acest foc să ne lumi¬ 
neze, ca să fim adevărate sfeşnice în lume, păzind cuvîntul vieţii veşnice! 

XXVI, 1—26. Demnitatea şi nobleţea sufletului depăşeşte pe a cerului şi 

a pămîntului, fiindcă Dumnezeu în el şi-a găsit plăcerea şi a venit în aju¬ 

torul lui nu prin mijlocirea îngerilor, ci El personal (Gal. 3, 19; Evr. 2, 2), ca 
să-l cheme pe cel rănit şi să-i redea chipul cel dintîi, curat, al lui Adam. La în¬ 
ceput omul era stăpîn peste toată creaţia, dar prin călcarea poruncii satan i-a în¬ 
tunecat mintea astfel că în parte aşa este, iar în parte distruge, are voinţă şi 
trăieşte. 

Satan atacă pe om în anumite limite şi anume nu numai pe creştini şi pe 
idolatri, ci şi pe întreaga lume. Dumnezeu dă oamenilor daruri cu măsuri diferite, 
iar războiul spiritual este îngăduit celui potrivnic în măsura în care aceştia pot să 
reziste. 

Celui ce primeşte puterea divină şi prin aceasta a fost schimbat în oarecare 
măsură, natura îi rămîne neschimbată, cel aspru cu asprimea lui, cel blînd în 
blîndeţea lui. Dar dacă nu stăruie în faptele cele bune, Dumnezeu nu mai găseşte 
plăcere în el. Iar dacă cel aspru se întoarce spre bine, Dumnezeu îl primeşte cu 
bunăvoinţă. Sfinţii Apostoli înviau morţi şi însănătoşeau bolnavi dar nu pe toţi. 

In loc să dărîme zidurile unei cetăti şi să omoare pe guvernatorul care abuza de 
puterea sa, Sfîntul Pavel a fost scos din cetate peste zid într-un coş (Fapte 9, 

25). Căci dacă Apostolii ar fi sărvîşit toate cîte voiau, ar fi sădit în oameni teama 
de Dumnezeu şi «n-ar mai fi existat posibilitatea credinţei şi a necredinţei iar creş¬ 
tinismul n-ar mai fi fost o piatră de poticnire şi o stîncă de încercare» (Rom. 9, 

33 j I Petru 2, 8). 

Istoria întîmplărilor lui Iov arată cum «după ce sufletul a fost mîngîiat, ha¬ 
rul se împuţinează, iar sufletul este dat ispitelor. Vine diavolul şi-l copleşeşte cu 
mii de rele: cu descurajare, disperare, gînduri rele şi supune sufletul la necazuri 
pentru ca să-l slăbească şi să-i răpească nădejdea în Dumnezeu, tnsă sufletul cel 
înţelept nu disperă cînd se află în nenorociri, zicînd : «Chiar de va trebui să mor, 
eu nu-L voi părăsi» (Iov 13, 15). «Atunci, dacă omul stăruie pînă la sfîrşit (Matei 
24, 13), diavolul se ruşinează şi nu mai are ce să-I spună». 

Satan cunoaşte cugetele şi intenţiile omului, dar nu pe toate şi pune stăpî- 
nire pe cîteva dintre ele. «Uneori omul se apropie de Dumnezeu plin de zel. Satan 
vede. ştie că lucrează contra lui, dar nu-1 poate opri. De ce ? Pentru că are voinţa 
să strige către Dumnezeu şi ca fructe naturale faptul de a iubi pe Dumnezeu, de 
a crede, de a-L căuta şi a se apropia de El». 

Smerenia însă obligă pe creştin a mărturisi că n-a făcut nici o faptă bună şi 
n-a săvîrşit nici o virtute. Totuşi el este dator să fie însufleţit de nădejdea, bucu¬ 
ria şi aşteptarea împărăţiei veşnice, care-1 fac capabil să trudească, să suporte 
necazuri şi să meargă pe calea cea îngustă. 

Satan caută să înşele sufletul, spunîndu-i că anumite lucruri l-ar face plăcut 
lui Dumnezeu. Cînd sufletul nu ştie să deosebească anumite lucruri cade în sursa 
diavolească. Dar cînd e hotărît să lupte împotriva lui, se urăşte pe sine şi se lea¬ 
pădă de sufletul cel păcătos, împotrivindu-se poftelor lăuntrice şi gîndurilor rele. 
Trupul nu trebuie apărat numai pe dinafară de stricăciune ;de asemenea sufletul 
cel netrupesc, cînd intră în contact cu şarpele cel ascuns în el, cu duhul cel viclean, 
comite desfrîu înaintea lui Dumnezeu (Matei 5, 23). 

Satan nu încetează lupta cît trăieşte omul, dar dacă acesta se bucură de aju¬ 
torul împăratului ceresc, nu are de ce să se teamă, fiind îmbrăcat cu puterea şi 
odihna de sus. 

Căci creştinii se îmbracă în Duhul Sfînt şi sînt în odihnă. Cînd satan a ispitit 
pe Domnul 40 de zile, nu L-a vătămat apropierea de trupul Său în care era Dumne¬ 
zeu. La fel creştinii nu sînt vătămaţi cu nimic cînd sînt ispitiţi pe dinafară dar 
înlăuntru sînt plini de Dumnezeire. Aşa vrea Domnul, fiindcă două lucruri se află 
înlăuntrul său: lumina şi întunericul, odihna şi necazul; într-un moment se roagă 
în linişte, iiar în altul este tulburat. Cei care au toate darurile, dar n-au dragoste, 
nu au nimic (1 Cor. 13, 1); deci darul vindecătorilor, al descoperirii şi al profeţiei, 
nu contează cînd vine asupra lor «războiul» şi n-au şi iubirea cea desăvirşită, ca- 
te-i face captivi ai harului. 

Mulţi dintre cei ce au primit aceste daruri duhovniceşti s-au înşelat crezînd 
că nu mai au nevoie de mai mult. Domnul este infinit şi nu poate fi cuprins cu 
mintea; de aceea creştinii adevăraţi sînt smeriţi şi ştiu că Dumnezeu nu poate fi 
cuprins şi mărit decît de cei ce L-au gustat şi îşi cunosc această slăbiciune a lor. 

Omul care se luptă încă şi are în sufletul său două chipuri: al păcatului şi 
al harului, merge — cînd se mută din această lume la locul spre care este îndrep¬ 
tată mintea şi iubirea sa. Domnul, văzînd că 11 iubeşti din toată inima şi că te 
lupţi împotriva celui rău, într-o clipă te smulge din gura întunericului şi te duce 
în împărăţia Lui, pentru că sufletul este părtaş al Dumnezeirii. 

Lucrarea omului pentru mîntuirea lui constă în abţinere, în fuga de lume, în 
stăruinţă şi rugăciune. Dar dacă se mărgineşte numai la faptele lui bune şi nu 
mai primeşte ceva din afară, nu mai suflă vînturile Duhului Sfînt în sufletul său 
şi nu se arată norii cei cereşti şi nu se pogoară ploaie din cer care răcoreşte su¬ 
fletul, omul nu poate da roade vrednice de Dumnezeu, ca în pilda semănătorului. 

Fie că posteşte, fie că priveghează, fie că se roagă, fie că face ceva bun, creş¬ 
tinul trebuie să le atribuie pe toate Domnului, fiindcă : «Dacă Dumnezeu nu m-ar fi 
întărit, n-aş fi putut să le săvîrşesc» şi văzînd Domnul că I le atribuie Lui, ţi le 
va dărui şi pe ale Sale, dumnezeieşti şi cereşti. (Aici Pseud<-Macarie discută va- 
. loarea faptelor bune). 

«Cele săvîrşite cu propriile puteri sînt bune şi bine plăcute lui Dumnezeu, 
dar nu sînt pure. De exemplu, iubeşti pe Dumnezeu dar nu în chip desăvîrşit; vine 
însă, Domnul şi-ţi dă iubirea neschimbătoare şi cerească. Te rogi în chip natural, 
dar mintea îţi este distrată şi te gîndeşti la multe ; Dumnezeu însă îţi dă rugăciu¬ 
nea cea adevărată «în duh» şi «în adevăr» (Ioan 4, 23): «După călcarea poruncii 
de către Adam, pămîntul inimii rodeşte spini şi pălămidă; omul îl lucrează şi tru¬ 
deşte, dar mărăcinii gîndurilor rele cresc mereu... Din nou, Domnul însuşi, îm¬ 
preună cu omul, lucrează pămîntul inimii; cu toate acestea, şapte duhuri necurate 
şi spini odrăslesc acolo, pînă ce vine vara (cea duhovnicească) atunci cînd harul 
abundă, iar spinii se usucă de căldura soarelui». 

(Aici Pseudo-Macarie precizează învăţătura adevărată despre valoarea fapte¬ 
lor bune în creştinismul primar): «Cînd harul şi darul lui Dumnezeu prisosesc în 
om, cînd omul se îmbogăţeşte în Domnul, iar răutatea în mică măsură mai există 
în el, ,ea nu mai poate să-l vatăme, nu mai are putere asupra lui, nici nu-şi gă¬ 
seşte locul în el. De altfel, venirea Domnului şi grija Sa (de oameni) aveau ca 
scop să libereze pe cei ce erau robiţi şi supuşi răutăţii şi să-i facă învingători ai 
morţii şi ia păcatului. Prin urmare, fraţii nu trebuie să fie surprinşi dacă sînt ne¬ 
căjiţi de cineva (pentru că aceasta se face) ca să fie izbăviţi de răutate. 

«Lui Petru i s-a încredinţat Biserica cea nouă a lui Hristos şi preoţia cea 
adevărată; acum există şi un Botez al focului şi al Duhului, şi o tăiere împrejur 
a inimii (Rom. 2, 29). Dar numai cînd sufletul va ajunge în cetatea sfinţilor va 
putea să fie scutit de necazuri şi ispite. Domnul se află în mijlocul celor mântuiţi, 
ca Mîntuitor, Doctor, împărat şi Dumnezeu, cerînd sufletul de partea Lui, pe cînd 
diavolul şi îngerii săi îl vor de partea lor. Să căutăm leacul cel ceresc ca să 
ucidem cu el fiarele cele veninoase. 

Cei drepţi au apucat totdeauna pe calea cea strîmbă şi plină de necazuri şi 
au bineplăcut lui Dumnezeu pînă la sfîrşit. 

Demnitatea divină se păstrează şi dacă Fiul lui Dumnezeu e smerit şi aseme¬ 
nea nouă, pentru noi, nu pentru El însuşi. Suferinţele şi umilinţele primite pînă 
la moarte cer smerenie şi suferinţe şi din partea noastră şi nu îngîmfare şi mîn- 
drie. 

XXVII, 1—23. Omul trebuie să-şi cunoască nobleţea şi demnitatea sa pen¬ 
tru ca să poată cunoaşte şi puterea şi tainele Dumnezeirii şi mai ales să 
se smerească. Căci, precum Domnul, treeînd prin sufemiţe şi răstignire a fost 
slăvit şi ridicat de-a dreapta Tatălui, şi omul trebuie să sufere împreună cu El 
pentru a se uni cu trupul lui Hristos în slavă (Rom. 8, 17). «Pentru că nu este drept 
ca Mirele care a venit pentru tine să pătimească şi să se răstignească, iar mireasa 
pentiu care a venit Mirele, să fie leneşă şi uşuratică şi sufletul tău să se dea 
oricărui demon şi să se strice de duhuri. 

Sînt unii oameni care poartă răul în ei, lăsînd voia lor pradă răutăţii; dar 
sînt alţii care au păcatul în ei împotriva voii lor, după cuvîntul Apostolului Pavel 
(Rom. 7, 23). Aceştia din urmă sînt mult mai buni şi mai de cinste înaintea lui 
Dumnezeu. Sufletul este ca fata săracă, îmbrăcată în zdrenţe, pe care împăratul 
o îngrijeşte, o îmbracă cu haine strălucitoare şi-i pune pe cap o cunună şi o face 
părtaşă la masa împărătească. Sufletele din Împărăţia cerurilor se desfătează şi 
se odihnesc ca într-o grădină încîntătoare, bucurîndu-se şi veselindu-se ca împă¬ 
raţi, domni şi Dumnezeu (Apoc. 17, 14). 

*Taina aceasta mare este » (Efes. 5, 32): Ea cheamă la demnitatea împărătească, 
«ca neam ales, preoţie şi popor sfînt> (I Petru 2, 9). Dar pe cînd slava şi bogăţia 
împăraţilor sînt lucruri împărăteşti, creştinii domnesc cu împăratul ceresc în Bise¬ 
rica cerească, deşi datorită smereniei lor se consideră de o valoare nulă. 

Ei ştiu că au dobîndit un dar pe care nu-1 aveau, dar barul i-a învăţat să nu 
creadă despre ei că au progresat, ci să se considere de dispreţuit. Pentru că dacă 
Hristos « luîncl chip de rob» (Filipeni 2, 7) a învins pe diavol prin smerenie, şar¬ 
pele la început a nimicit pe Adam prin îngîmfare şi mîndrie şi pierde neamul 

omenesc prin mîndrie. 

Ca unul care fiind liber, nobil şi bogat cînd mai dobîndeşte şi alte daruri 
devine nesuferit, tot aşa şi creştinul, lipsit de discernămînt, cînd i se împlineşte 
puţin rugăciunea şi află odihnă, se îngîmfă, îşi pierde capul, căci şarpele care a 
scos pe Adam din rai, asigurîndu-1 că va fi dumnezeu, seamănă mai departe mân¬ 
dria în inimi. Dar cel care ştie că, după belşug poate urma sărăcia are o expe¬ 

rienţă pentru care nu-1 întristează sărăcia şi nici nu-1 îngîmfă bogăţia. 

24 — Sfîntul Macarie 

In domeniul duhovnicesc, cînd s-a împărtăşit cineva din hrana cerească, ni¬ 
mic nu-i mai aduce îndestularea dacă îi este oprită. îndestularea este oprită pentru 
ca omul să nu se mîndrească, iar smerenia să-l oblige a o căuta mai cu zel. 

Dar cînd unii abia gustă din odihnă pierd ceea ce au primit pentru că păcatul îi 
ispiteşte şi le întunecă mintea. 

Harul îngăduie să fii lăsat în seama răutăţii pentru ca să fie încercată şi 
voia ta, arătînd în ce parte se înclină. Căci de voia ta depinde libera ta hotărîre 
de a nu întrista Duhul Sfînt. 

«Şi Apostolii care posedau harul în chip desăvîrşit, nu erau împiedicaţi de 
El să facă ceea ce voiau, chiar dacă ar fi voit să săvîrşească ceva ce nu era plă¬ 
cut harului. Pentru că firea noastră este capabilă şi de bine şi de rău, iar puterea 
potrivnică poate doar să îndemne, dar nu să -şi forţeze la săvîrşirea răului». Pentru 
a fost mustrat (Gal. 2, 18); Pavel şi Barnaba s-au despărţit (Fapte 15, 39) şi Pavel 
sfătuieşte îndreptarea cu duhul blîndeţii (Gal. 6, 1), ştiind că şi cei duhovniceşti 
sînt ispitiţi. 

Apostolii nu mai puteau să păcătuiască, pentru că nu preferau păcatul, ca 
unii care se aflau în har şi lumină. Cei ce sînt bine înarmaţi pentru război au 
de ales lupta cu duşmanii sau pacea cu ei şi după cum voieşte cineva poate deve¬ 
ni fiu al lui Dumnezeu sau fiu al pierzării. 

De asemenea cei ce spun vorbe goale sînt închipuiţi, prada intelectului lor 
(I Cor. 2, 4). Apostolul Pavel insistă asupra acestei probleme arătînd că ţinta po¬ 
runcii dumnezeieşti este dragostea (I Tim. 1, 5). Un astfel de om nu cade, chiar 
dacă i se închide poarta cînd a vrut să-şi însuşească comoara. împuţinarea haru¬ 
lui are rostul de a mări zelul cu care căutăm tezaurul. 

«Şi cei care au fost luminaţi şi au gustat din har pot să cadă. Omul poate, 
cu voinţa sa, să fie de acord cu Duhul, sau să-l întristeze. Totuşi el a primit arme 
ca să pornească la război şi să lupte împotriva duşmanilor; a fost luminat ca să 
stea împotriva întunericului». 

Apostolul declară că în comparaţie cu iubirea, care este cea mai desăvîrşită 
virtute, toate celelalte daruri, (toată cunoaşterea, toată profeţia — şi dacă ar vorbi 
în limbi —, toate limbile îngerilor — (I Cor. 13, 2) sînt fără însemnătate, findcă 
cine le are poate să cadă, pe cînd cel ce are iubirea, nu se mîndreşte şi nu cade. 

Exemplarele care sînt citate de Pseudo-Macarie arată că «şi cel ce a avut 
darul vindecărilor a căzut ; înainte de a ajunge la măsura iubirii desăvîrşite, 
oamenii ppt să cadă, pe cînd cel ce ajunge la măsura desăvîrşită a iubirii se 
leagă şi se îmbată de ea şi devine robul ei ca şi cînd n-ar mai simţi propria sa fire». 

In Vechiul Testament se ştia că va veni Izbăvitorul, dar nu se ştia că avea 

să fie răstignit, că va fi un Botez, cu foc al Duhului Sfînt, că în Biserică cei 

ce se vor împărtăşi cu Trupul şi Sîngele Domnului, că Apostolii şi creştinii vor 
primi pe Mîngîietorul şi se vor umple de Dumnezeire, iar sufletele lor se vor 
uni cu Duhul Sfînt. 

Totuşi ei se află tot sub frică şi cutremur, de a nu veni împotriva harului 
şi de a nu fi jefuiţi de tîlhari. 

Ştiind că *acool unde este comoara voastră acolo este şi inima » (Matei 6, 

21), fraţilor, cercetaţi-vă şi vedeţi cu cine sînteti părtaşi: cu îngerii sau cu 
demonii ? Ai cărui templu şi locaş sînteti: al lui Dumnezeu sau al diavolului ? 

Cu ce comoară este plină inima voastră : cu cea a harului sau cu cea a lui satan ?... 

Sufletul trebuie curăţit în întregime, împodobit şi plin de toată aroma şi cu toate 

comorile pentru ca Duhul Sfînt să vină, în locul lui satan, şi să se odihnească 
în sufletele creştinilor». 

Omul nu trece de partea binelui îndată ce aude Cuvîntul lui Dumnezeu, 

ci dă luptă cu satan şi după o cale şi o luptă îndelungată, obţine laurii biruinţei 

şi devine creştin, că «strîmtă şi plină de necazuri este calea» (Matei 7, 14). 

Legea se dă numai celui ce poate să se întoarcă unde voieşte, celui ce are 
libertatea de voinţă şi poate să ducă război cu puterea potrivnică. Cinstea şi slava 
au fost pregătite pentru cel ce se poate îndrepta spre bine şi o face, iadul şi 
gheena pentru cei în stare să evite răul şi să se întoarcă spre bine dar nu 
vrea s-o facă. 

«Liberei voinţe, acordîndu-i asistenţa divină, omul poate să primească arme 
din cer, cu care să învingă şi să smulgă din rădăcini păcatul. Sufletul se poate 
opune păcatului, dar nu poate să învingă şi să smulgă din rădăcini păcatul, fără 
ajutorul lui Dumnezeu. 

XXVIII, 1—7. Ca şi odinioară, cînd Ierusalimul a fost dat în mîinile 
vrăjmaşului şi nu mai era în el nici sărbătoare, nici tămîiere, nici jertfă 
adusă lui Dumnezeu, căile gindurilor s-au umplut de îngrozitoare fiare sălbatice 
şi şerpi spirituali s-au strecurat în sufletele date în mîinile duşmanilor, adică ale 
demonilor şi patimilor. Nemaiîocuind în ele Stăpînul lor, s-au umplut de întunericul 
păcatului şi de ruşinea patimilor. 

Hristos, împăratul ceresc, ca adevăratul agricultor al sufletului, a venit la 
omenirea cea pustiită de păcat şi a prelucrat-o, făcînd din el o grădină minunată 
a Duhului, producătoare pentru Dumnezeu de tot felul de roade plăcute. 

întunericul care a acoperit Egiptul timp de trei zile (Ieşire 10, 22) s-a repetat 
pînă ce a venit Domnul, Adam cel de pe urmă (I Cor. 15, 34). Cei ce au trăit 
pînă la acest Adam şi nici acum n-a răsărit peste el Soarele dreptăţii, Hristos, se 
află sub acelaşi întuneric al păcatului, supuşi la aceeaşi pedeapsă. 

Ei sînt lipsiţi cie ochii lăuntrici cu care să vadă pe Domnul, Mirele cel mult 
dorit, fiind luminaţi de Duhul şi conduşi de El către toate virtuţile. 

Sfîntui Ioan Botezătorul este cel mai mare între cei născuţi dintre femei 
(Matei 11, 11), fiindcă, vorbind despre Domnul, a strigat, arătîndu-L: <Iată Mielul 
lui Dumnezeu» (Ioan I, 29). Dar Apostolii care au slujit Duhului în multe locuri 
şi în multe chipuri (Evr. 1, 1), sînt mai mari în acest sens. Iar cei care vestesc 
altora cuvintele Duhului, fără ca ei să fi dobîndit în mod real Cuvîntul despre 
care vorbesc lasă pe seama altor această moştenire. 

XXXIX, 1—7. înţelepciunea lui Dumnezeu împarte harul Său neamului ome¬ 
nesc în două feluri, punînd astfel la încercare voia şi libertatea celor co 
le-au primit. în schimbul harismelor primite ei trebuie să arate iubire faţă de 
Domnul, îndeplinind voia Lui şi renunţînd la poftele trupeşti. Dar celor care s-au 
retras din lume, stăruind în rugăciune, post şi alte virtuţi, le amină darul Său, pen¬ 
tru a vedea dacă cred cu adevărat în Cuvîntul Său şi stăruie pînă la sfîrşit cu cre¬ 
dinţă şi zel, ori, descurajaţi, îşi pierd credinţa şi nădejdea şi devin nepăsători în 
răstimpul încercării voii şi libertăţii lor. 

Cel ce nu primeşte îndată harul, se poate însă înflăcăra, dimpotrivă, nelă.sîn- 
du-se moleşit de cugetele răutăţii din sufletul său şi antrenat către neglijenţă, nerăb¬ 
dare şi disperare. El este încredinţat că Dumnezeu nu minte şi că dă harul Său 
celor ce 1-1 cer cu credinţă şi răbdare, opunîndu-se cugetelor la cele materiale, 
aşteptînd ajutorul Său. Sînt măsuri, grade şi trepte diferite în alegerea liberă şi in 
voinţa de a iubi. Iar cînd sufletele împlinesc această măsură a iubirii datorate, se 
învrednicesc de împărăţia cea veşnică. 

Dumnezeu judecă cerînd roadele virtuţii răsplătind fiecăruia după dreptate şi 
pedepsind pe cei vinovaţi (Rom. 2, 11 j Luca 12, 47—48). De la fiecare se va cere 
să dea roadele credinţei, ale iubirii şi ale oricărei virtuţi, care i s-a dat, ţinîndu-se 
seama de modul în care s-a folosit de voia lui, ca şi de faptul că a auzit sau nu cu¬ 
vîntul lui Dumnezeu. 

Smerenia celor ce stăruiesc în harul Domnului pînă la sfîrşit este condiţia obţi¬ 
nerii împărăţiei cerurilor. «Privind către ţinta finală, care este libertatea, nepărti- 
nirea, odihna Duhului, să alerge intr-acolo neîncetat, fără să lase pe seama vreunei 
harisme sau a vreunei lucrări care ar aduce îndreptarea». 

XXX, 1—9. Ascultarea Cuvîntului implică acţiunea Lui, fiind roditor Cuvîntul 
precede adevărul ca umbră a adevărului, care este Hristos. 

Naşterea copiilor umple de bucurie pe părinţi, pe rude şi vecini. 

Purtînd de grijă omenirii a pus în aplicare planul dumnezeiesc de mîntuire a 
lumii prin mijlocirea Sfinţilor Părinţi, Patriarhi, Lege şi Profeţi şi, în cele din urmă, 
chiar prin ruşinea Crucii şi moartea Sa. Toată această trudă şi tot zelul Său n-au 
avut alt scop, ci numai să nască din Sine însuşi, din firea Sa, să se nască de sus, 
din Dumnezeirea Sa fii duhovniceşti... Dacă unii nu vor să vină la o astfel de naş¬ 
tere şi să se nască din pîntecele divin al Duhului, Mîntuitorul Hristos mult se 
întristează. 

Pentru că pentru toţi a murit şi pe toţi i-a chemat la viaţă, adică la naşterea 
de sus (Ioan 3, 3), de care se bucură Părinţii care i-au născut împreună cu toţi 
îngerii şi cu toate puterile. Trupul fără suflet este mort, iar sufletul, lipsit de sufle¬ 
tul ceresc, adică de Duhul cel dumnezeiesc, este mort pentru împărăţia cerurilor. 

«Se cuvine să privim totdeauna spre Hristos, să credem in El, să-L iubim pe 
El, să dispreţuim totul şi să luăm aminte la El, pentru ca El să zugrăvească chipul 

<! 

Său cel ceresc şi să-L fixeze în sufletele noastre. Şi astfel, purtînd în noi pe Hris- 
tos, să obţinem viaţa veşnică şi încă de pe acum să dobîndim odihna». 

Sufletul care nu are chipul Duhului ceresc, pe Hristos întipărit pe el, nu are 
nici o valoare pentru tezaurul cel de sus şi este aruncat de Apostoli, pentru că 
nu poartă în sine chipul cel ceresc (Matei 22, 11 ; I Cor. 15, 49), Duhul luminii 
inefabile. Căci sufletul cel mort care nu poartă în el pe Duhul cel divin nu este 
de niciun folos în cetatea sfinţilor. 

De aceea trebuie să ne rugăm Domnului să dea sufletului nostru viaţa, adică 
lumina divină a Duhului încă de pe acum. 

Aurul şi argintul aruncate în foc, devin mai curate şi mai limpezi şi consumă 
pe toate cele care intră în contact cu ele; tot aşa şi sufletul care petrece în focul 
ceresc al Duhului şi în lumina divină a focului ceresc nu suferă nici un rău din 
partea duhurilor rele. 

Ca şi o pasăre care din înălţimi nu se mai teme nici de vînător, nici de ani¬ 
male sălbatice, sufletul se avîntă spre cer cu aripile Duhului, fără grijă. 

Atunci cînd Moise a străbătut marea, împreună cu Israel, mergînd pe deasu¬ 
pra apelor celor amare a puterilor viclene, trupul şi sufletul lor fiind casă a lui 
Dumnezeu. 

Toate creaturile au plîns moartea şi căderea lui Adam care fusese dat ca 
împărat, iar acum era sub stăpînirea întunericului, acoperit de răni de către tîl- 
hari şi lăsat pe jumătate mort, pe cînd cobora din Ierusalim la Ierihon. 

Lazăr, pe care Domnul l-a înviat, răspîndind miros urît, aşa că nimeni nu se 
putea apropia de mormînt (Ioan 11, 39), era simbolul lui Adam. Cel ce citeşte des¬ 
pre Adam, călătorul rănit şi despre Lazăr să înţeleagă că toţi sîntem fii aceluiaşi 
om, purtînd aceleaşi răni în suflet, acelaşi miros urît şi acelaşi întuneric, aşa cum 
a spus Isaia : «Din creştet plnă Ia tălpi... totul este numai plăgi, vlnătăi şi răni pline 
de puroi ....» (Isaia 1, 6). Rana cu care am fost răniţi este nevindecabilă; nimeni 
din cei de demult, nici Legea, nici Profeţii n-au putut s-o vindece în afară de Dum¬ 
nezeu coborît printre noi. 

El bate mereu la uşa inimilor noastre (Apoc. 3, 20), şi-a dat trupul la moarte 
şi ne-a răscumpărat din robie şi ne aminteşte la judecată : « Străin am fost şi nu 
m-aţi primit, llămînd am fost şi nu mi-aţi dat să mănînc, însetat am fost şi nu 
mi-ati dat să beau» (Matei 25, 42—44). Să-L primim şi să-L introducem în sufletul 
nostru, pentru că El este hrana, băutura şi viaţa noastră veşnică. Orice suflet care 
nu-L primeşte înlăuntrul său, nu moşteneşte cu Sfinţii împărăţia cerurilor. 

KXXI, 1—6. Minunile pe care le-a săvîrşit Mîntuitorul, după ce, în epoca 
lui Daniil s-au întîmplat unele asemănătoare, sînt explicate prin rugăciunile 
celor ce au beneficiat de ele, pentru ca Dumnezeu să le schimbe cugetul şi 

inima, în aceasta constînd slujirea lor către El, căutîndu-L şi punîndu-şi nădejdea 

în El care este totul în toate (I Cor. 15, 28). Ca şi pruncul care nu se poate 

ajuta şi plînge pînă ce mama sa îl ridică în braţe, sufletele credincioase, 

nădăjduind pururea în Domnul, Lui îi atribuie toată dreptatea. «Sufletul se hrăneşte 
cu ceea ce mănîncă din cele ale veacului acestuia, ori din cele ale Duhului lui 
Dumnezeu j iar în sufletul care se hrăneşte cu cele ale Duhului, Dumnezeu se hră¬ 
neşte, trăieşte şi umblă». Cunoscînd acestea, dobîndeşti un discemămînt clar şi 
faci totul spre împlinirea binelui. De aceea, cînd te rogi, cercetează şi vezi de 
unde-ţi vin cugetele şi impulsurile şl cine dă hrană inimii tale : Domnul sau stă- 
pînitorii acestei lumi. Apoi cere de la Domnul hrana cea cerească, creşterea şi lu¬ 
crarea conform cu voinţa lui Hristos, ştiind că « cetatea noastră este în ceruri » 
(Fii. 3, 20) Căci unii, cu o aparentă cucernicie, se zbuciumă fără încetare ca şi 
cei necredincioşi, din pricina necredinţei, a nestatorniciei şi a confuziei, preocupaţi 
de treburi pămînteşti şi de griji nefolositoare. De aceea nu au în inimă pacea des¬ 
pre care vorbeşte Apostolul : «Iar pacea lui Dumnezeu... să stăplnească inimile 
noastre > (Col. 3, 15), care împărăteşte peste cugetul celor credincioşi şi le reînno¬ 
ieşte în iubirea faţă de Dumnezeu şi faţă de toată comunitatea fraţilor. 

XXXII, 1—11. Acum creştinii învaţă o limbă nouă şi o înţelepciune nouă, 
a lui Dumnezeu, în care creştinii, «pornind de la cele văzute, se înalţă spre viziuni 
noi şi cereşti, spre realităţi slăvite şi trainice». 

Limbile sînt diferite, animalele, fie domestice, fie sălbatice, au glasuri diferite 
plantele, de asemenea, sînt deosebite. 

Creştinii care s-au învrednicit să primească de pe acum veşmintul cel ceresc 
care va îmbrăca cu slavă trupurile goale care vor ieşi din morminte în ziua In- 

vierii. Cei care, trăind în Duh, au dobîndit Împărăţia cerurilor (Matei 11, 12) şi cei 
care au gustat din hrana cerească (I Cor. 10, 3), o vor avea la vremea Învierii. 

Biserica cerească este una, dar, ca şi seminţele şi pomii pămîntului, fiecare 
dintre membrii ei este în mod deosebit împodobit cu podoaba Duhului. De asemenea, 
gîndurile sînt diferite, dar Duhul face un singur gînd într-o singură inimă, toate 
fiind conduse de un singur Dumnezeu. 

Animalele cu unghia despicată simbolizează pe cei care merg corect pe calea 
Legii (Lev. 11, 3). Umbra precede şi vesteşte prezenţa trupului; Legea Veche este 
umbra Noului Testament j ea a prevestit adevărul, dar n-a avut slujba Duhului 
Sfînt şi focul provenit din focul divin nimiceşte întunericul viclean. Cincizecimea 
Legii Vechi vestea circumciziunea inimii. Botezul săvîrşit în vremea Legii Vechi 
spăla trupul; dar Botezul focului şi al Duhului spală şi curăţeşte mintea cea în¬ 
tinată. 

Marele preot intra în Sfînta Sfintelor, aducînd jertfe pentru el şi pentru popor 
(Evrei 5, 1—3); acum Hristos, adevăratul Arhiereu a intrat o singură dată în cor¬ 
tul nefăcut de mină şi în altarul cel ceresc, ca să curăţească pe cei ce-L im¬ 
ploră (Evrei 9, 11—13). Arhiereul avea pe piept două pietre preţioase, cu numele 
celor doisprezece Patriarhi, iar Domnul a trimis cu puterea Duhului pe cei doispre¬ 
zece Apostoli ca evanghelişti şi predicatori: Umbre şi puterea care dă viaţă. 

Cele două Testamente, mădularele duble ale omului, sufletul, mireasă a îm¬ 
păratului (II Cor. 6, 16), arată pentru ce a binevoit Dumnezeu să coboare din ce¬ 
rurile sfinte : pentru ca omul, făcut din lut, să primească suflet ceresc. Atunci va fi 
om desăvîrşit în Dumnezeu, moştenitor şi fiu (al Lui). 

Măreţia şi micşorarea lui Dumnezeu, prin suferinţe şi moarte, justifică pe ale 
omului, ca fiind făcute în folosul său duhovnicesc, slujind poruncilor lui Hristos- 

Cînd te vei retrage în sfîrşit din lume, vei detesta relaţiile trupeşti şi vei 
schimba şi cugetul şi vei fi satisfăcut numai cînd vei dobîndi ceea ce ai auzit. 

Toate fiind de la Dumnezeu, renunţînd la toate, omul recunoaşte adevărul; 
atunci Domnul i le dăruieşte din nou zicîndu-i: «Iată îţi voi da ceea ce n-ai avut 
pînă acum, ceea ce oamenii de pe pămînt nu au. Primeşte-Mă pe Mine, Domnul 
tău, ca să trăieşti pururea cu Mine, în bucurie şi veselie». 

Sufletul înţelept şi cast pătimeşte cu Domnul care s-a răstignit pentru el, por¬ 
neşte lupta, ridicînd cugete împotriva altor cugete, mintea împotriva minţii, sufletul 
împotriva sufletului, duhul împotriva duhului». 

Domnul însă este aproape de sufletul şi de duhul tău, te lasă piadă încercă¬ 
rilor, pin ce te formezi duhovniceşte şi atunci îţi face cunoscut că în interesul tău 
a îngăduit celui viclean să te încerce. 

Domnul se întristează cînd inima rămîne goală, neroditoare. El e pretutindeni : 
în cer, în cugetele îngerilor, pe pămînt, în inimile oamenilor, puţini fiind oamenii 
care-I plac. 

XXXIII, 1—4. Rugăciunea nu este o practică corporală, mintea fiindu-ne 
aţintită către Dumnezeu, fie că tăcem, ori ridicînd glasul, ori strigînd, căci 
sufletul trebuie să se dedice întru totul rugăciunii şi iubirii de Dumnezeu, ataşîndu-se 
cu totul lui Hristos. El îl va lumina şi-i va da o rugăciune curată, adevărată «închi¬ 
nare în Duh şi adevăr». Aşa face Domnul din suflet tronul slavei şi odihnei Sale. 

Sufletul are astfel în el pe Domnul, cu toate comorile Sale duhovniceşti, ca 
locuitor şi conducător. Dar dacă e ca o casă părăsită în ea «locuind sirenele şi 
demonii» (Isaia 34, 14), care constrîng şi conving'inima la duşmănie faţă de Mi¬ 
rele său, aceasta abate cugetele de la Hristos. 

Cînd Domnul vede însă că el Ii caută şi-L cheamă neîncetat (Luca 18, 1) 
atunci «îi face dreptate precum i-a făgăduit, curăţindu-1 de toată răutatea din el» 
(Efes. 5, 26—27). 

Dacă acestea sînt o realitate, ia aminte şi vezi dacă sufletul tău a aflat lu¬ 
mina lui călăuzitoare, adevărata mîncare şi băutură care este Domnul. Soarele şi 
lumina sînt umbra adevăratelor realităţi ale sufletului, pe care le identifici în lă- 
untrul tău cu ajutorul Domnului Hristos. 

XXXIV, 1—3. Slava de care se vor învrednici sufletele la înviere, se 
descoperă sufletului credincios, pe care-1 înviază Domnul din păcate, pre¬ 
gătind pentru el un cer nou, un pămînt nou şi un soare al dreptăţii, despre care 
vorbeşte Psalmistul (Ps. 26, 13), Profetul (Maleahi 3, 20) şi Domnul (Ioan 4, 14; 6, 
35 şi 15, 1). 

Venirea Domnului s-a făcut ca să învieze pe păcătoşi încă din acest veac; 
să-l cureţe pe om de toată întunecimea, să-l lumineze cu lumină Sa şi să-l îm¬ 
brace cu veşmintele cereşti ale Dumnezeirii. 

La învierea trupurilor, ale căror suflete au fost de mai înainte înviate şi pros¬ 
lăvite, şi ele vor fi luminate şi proslăvite. Ele vor fi îmbrăcate cu un cort ceresc, 
care nu este făcut de mină, cu slava luminii cereşti, devenind fii ai luminii (Ioan 
12, 36). «Nu vor mai ii atunci bărbat sau iemeie, rob sau slobod» (Gal. 3, 29), toţi 
se vor transforma, vor deveni «Hristoşi» dumnezei şi fiii lui Dumnezeu, contem- 
plînd cu adevărat lumina cea de negrăit. 

Cei transformaţi privesc cu uimire la slava celorlalţi într-o bucurie de negrăit. 

Şi văd că este cu neputinţă a cunoaşte şi a spune bogăţia infinită şi de necuprins 
cu minteaj a creştinilor. Se cuvine să fie îmbrăţişată cu zel şi smerenie lupta 

creştinilor pentru a dobîndi acea bogăţie : « Domnul este partea moştenirii mele şi a 
poporului meu » (Ps. 15, 5). 

XXXVII, 1 — 11. «Prietenia lumii este duşmănie faţă de Dumnezeu» (Iacob 
4, 4)! de aceea «Scriptura porunceşte fiecăruia să-şi păzească cu grijă niima» 

(Prov. 4, 23) pentru că Cuvîntul Domnului este ca un paradis (Gen. 2, 15), care ne 
îndeamnă să ne îngrijim de credinţă şi nădejde, din care se naşte iubirea de 
Dumnezeu care dă viaţă veşnică. Acest paradis a fost păstrat de Noe, Avraam, 
Moise şi David şi pînă la o vreme şi de Saul. 

Tot cerul Sfinţilor Profeţi, Apostoli şi Martiri au păstrat în inima lor Cu¬ 
vîntul, stăruind în porunca Duhului Sfînt — cuvinte şi fapte reale. Renunţînd la 
dreptatea lor şi căutînd pe a lui Dumnezeu (Rom. 10, 3; Filip. 3, 9) au aflat iu¬ 
birea ascunsă în ea. 

Mîntutiorul însuşi a poruncit să caute dreptatea lui Dumnezeu (Matei 6, 33), 
care da putinţa de a se mîntui prin aproapele, pe baza legii duhovniceşti, — pli¬ 
nirea Legii celei vechi, pe care a împlinit-o Domnul (Matei 5, 17), iertîndu-i-se 

celui ce a iertat (Luca 6, 37) — plinirea Legii fiind astfel iertarea. 

Cei care o împlineau duhovniceşte împărtăşindu-se de har, iubeau nu numai 
pe cei care le făceau bine, ci şi pe cei care-i nedreptăţeau, ajutindu-i astfel să 
dobîndească fericirea după cuvîntul Domnului (Matei 5, 11). 

In felul acesta au lepădat ura şi au păstrat iubirea ştiind că «cele ce ochiul 
n-a văzut şi urechea n-a auzit şi la inima omului nu s-a suit » pe acestea le-a gă¬ 
tit Dumnezeu celor ce-L iubesc pe El (I Cor. 2, 9). 

«Acestea le-a descoperit Dumnezeu prin Duhul Său, fiindcă Duhul pe toate 
lc cercetează, chiar şi adincurile lui Dumnezeu (I Cor. 2, 10; cf. Efes. 2, 16—17). 

Să ne rugăm deci, pentru ca înarmaţi cu credinţă puternică să păzim porun¬ 
cile Domnului şi să creştem «pînă Ia starea bărbatului desăvîrşit, la măsura vîrstei 
deplinătăţii » (Efes. 4, 13). 

La întrebarea asupra sensului duhovnicesc : «In Biserică vreau să grăiesc 

cinci cuvinte cu mintea mea : (I Cor. 14, 19), sc răspunde că prin Biserică se în¬ 
ţelege şi adunarea credincioşilor şi părţle sufletului lor, iar prin cele cinci cu¬ 
vinte se exprimă evlavia care e formată din cele cinci virtuţi : rugăciunea, stă- 
pînirea de sine, milostenia, sărăcia şi răbdarea, care se condiţionează una pe alta, 
ştiind că sufletul virtuos se zideşte în Biserică nu prin ceea ce face, ci prin ceea 
ce doreşte să facă, prin puterea dăruită de Cel ce mîntuieşte pe om. Căci «Dum¬ 
nezeu este Cel ce lucrează în voi, şi ca să voiţi şi ca să săvîrşiţi, după a Lui 
bunăvoinţă » (Filip. 2, 13). 

La întrebarea : Ce porunceşte Scriptura omului să facă; Sf. Pseudo-Macarie 
răspunde , în acord cu toată tradiţia primelor veacuri creştine că Dumnezeu po¬ 
runceşte omului să cunoască şi astfel să iubească şi aşa să voiască să împli¬ 
nească porunca Lui. 

Harul Domnului se dă omului în acest scop, dar iără voinţa omului, Dum¬ 
nezeu însuşi nu face nimic. Prin urmare, lucrarea mîntuitoare a Duhului depinde 
de voinţa omului. Iar dacă îi dăm toată voinţa noastră, atunci Dumnezeu ne atri¬ 
buie nouă toată lucrarea mîntuirii... El însuşi a zis : De cîte ori am voit să adun 
pe fiii tăi..., dar nu afi voit (Matei 23, 37). Rezultă de aici că El ne adună şi că 
de la no ioere doar voinţa de a fi de acord cu El. Cine vădeşte voinţa dacă nu 
truda de bună voie ?» 

Este evident că harul îi dă un ajutor hotărîtor, dar voinţa omului trebuie să 
accepte acest ajutor şi să voiască a-1 folosi, ca să nu se proslăvească securea 
fără cel ce se trudeşte cu ea, sau fierăstrăul, fără cel ce-1 mînuieşte. 

rf - _ „1 

N'oi însă nu trebuie să ignorăm pe acela care ne ţine; să nu cădem atît de 
repede din mîinile Cuvîntului.. Să cunoaştem, precum boul şi asinul, pe acela care 
ne conduce şi mină gîndul (Isaia 1, 3). 

XXXVIII, 1—5. Adevăraţii creştini sînt recunoscuţi de cei versaţi şi de 
experţi ; Sf. Pavel aminteşte suferinţele lui pentru Hristos, care au fost mai 
mari decît ale pretinşilor creştini. Sufletele creştinilor sînt ca nişte pietre 
preţioase ale coroanei lui Hristos. Slava lui Dumnezeu este acoperită şi va fi cu¬ 
noscută de creştini cînd li se va arăta (Ioan 14, 21 şi 23). Să facem toate eforturile 
ca să ne apropiem de Hristos şi să împărţim cu El în Biserica cerească, în corul 
Sfinţilor Îngeri ! 

Unii care au stat sub înrîurirea puternică a harului, erau atît de mult înălţaţi 
faţă de cele pămînteşti, încît semenii lor îi socoteau ajunşi la limanul desăvîrşirii. 
Dar valurile pămîntului s-au năpustit asupra lor şi i-au aruncat din nou în mij¬ 
locul mării, pentru ca apoi să se învrednicească de harul dumnezeiesc care lu¬ 
minează şi aduce pace. într-o clipă se văd asemenea unui mare împărat sau unui 
prieten al lui, iar altă dată se văd slabi şi săraci şi se întreabă: De ce odată 
este aşa, pentru ca altă dată să fie altfel ? Pentru că satan sugerează răul celor 
care reuşesc să practice virtutea. Creştinul adevărat nu i se supune, ci săvîrşeşte 
dreptatea, împlinită în omul lăuntric, pentru ca mărturia conştiinţei sale să se 
laude în crucea lui Hristos. 

XXXXIX, 1. Sfînta Scriptură ni s-a dat de Dumnezeu, ca nişte epistole, prin 
car eni se face cunoscut darul ceresc ce vine din esenţa Dumnezeirii Sale făgăduit 
tuturor, căci «PI ne-a hărăzit mari şi preţioase iăgăduieli, ca prin ele să vă tăceţi 
părtaşi dumnezeieştii Uri » (II Petru 1, 4). 

«Dar dacă omul nu se apropie, nu cere şi nu primeşte, nu-i serveşte la ni¬ 
mic citirea Scripturilor ba, dimpotrivă se face vinovat de moarte, pentru că n-a 
voit să primească de la împăratul ceresc darul vieţii, fără de care este cu nepu¬ 
tinţă să obţină viaţa ce nu se trece, care este Hristos». 

XL, 1—8. Toate virtuţile şi toate relele sînt legate între ele şi se ţin 
una de alta ca un lanţ, cele dintîi începînd cu rugăciunea. Lucrul cel mai 
important, în ce priveşte virtuţile, «este faptul de a persevera cineva în rugă¬ 
ciune, prin care putem cere şi obţine de la Dumnezeu în fiecare zi şi celelalte 
virtuţi... Pentru că acela care stăruie zilnic în rugăciune, se aprinde de iubire şi 
dor după Dumnezeu şi primeşte harul Duhului, care-1 duce la desăvîrşire». 

La întrebarea : dacă cei care îndeplinesc poruncile dumnezeieşti dar nu pri¬ 
mesc pe Duhul, vor intra, totuşi, în împărăţia lui Dumnezeu, se răspunde că, «Di¬ 
vinitatea însăşi poartă grijă de oameni şi rînduieşte toate cum se cuvine. Şi pentru 
că unii se roagă, neştiind ce cer, alţii postesc, iar alţii împlinesc o slujbă (fără 
gîndul de a primi pe Duhul), Dumnezeu, judecător drept fiind, dă fiecăruia după 
credinţa sa, plata sa. Pentru că tot ceea ce fac, din frica de Dumnezeu fac, dar nu 
toţi aceştia sînt fii, regi şi moştenitori». 

împărăţia cerurilor una este şi iadul este unul, dar ele au multe trepte şi 
Dumnezeu, judecător drept fiind, pregăteşte pentru unii odihna, şi pentru alţii pe¬ 
deapsa, după cele ce au săvîrşit. 

Mintea pregăteşte carul de luptă al sufletului şi tine în frîu gîndurile, lup- 
tînd împotriva lui satan. 

Repaosul, care este rugăciunea, duce la îndurare şi la diferite forme de slu¬ 
jire ca ajutorarea fraţilor şi predicarea Evangheliei. Căci în domeniul spiritual, 
cel ce intră în adîncurile harului, îndată îşi aminteşte şi de semenii săi : firea 
însăşi îi îndeamnă să meargă la ei, să împlinească porunca iubirii şi a predicii 
Evangheliei. 

In privinţa coexistintei în inimă a harului şi păcatului, gîndurile îndreptate 
către Hristos şi iubirea pentru El sînt ca un foc cu lemne multe, evident şi înlăurt- 
trul omului, nu numai în afara lui. Omul gustă astfel şi din amărăciune şi moarte, 
ca şi din dulceaţa trăirii în fericirea care se preface în veşnicie, devenind din ce în 
ce mai conştient de coexistenţa lor. 

XLI, 1—3. Sufletul creşte şi în har, ca şi în răutăţi; de aceea Dumnezeu «cer¬ 
cetează adîncul şi inima» (Eocl. 42, 18). 

Păcatul pune stăpînire pe suflet, ca un copac cu rădăcinile adinei în pă- 
mînt, devenind o a doua fire a lui, prin dezvoltarea relelor îndeletniciri. Acţiunea 
harului este mică, dacă nu este ajutat de truda omului, care este cercetată pentru 
a se constata activitatea omului, manifestînd libertatea sa, în cadrul harului sau 

al răutăţii, pînă ce îl stăpîneşte definitiv. Dar dacă sufletul nu s-a smerit destul, 
atunci este golit de har, este predat lui satan şi pierdut pentru vecie, pentru că 
bunul duhovnicesc pe care credea că-1 avea, nu era al lui. 

Iar cel ce se smereşte înaintea lui Dumnezeu şi a oamenilor poate păstra 

harul, fiindcă socotindu-se nevrednic se va înălţa (Luca 14, 11) fiindcă place lui 
Dumnezeu şi primeşte viaţa în Hristos. 

XLII, 1—3. Sufletele trebuie întărite cu puterea Duhului, pentru ca Hristos 
să strălucească în ele... Oamenii simpli care participă la har, se pierd sau 
dm pricina necazurilor, sau fiind seduşi de plăcerile păcatului, pe care tre¬ 
buie să-l învingă, dacă vor să moştenească împărăţia cerurilor, răinînînd tot¬ 
deauna buni (Luca 6, 36). De aceea creştinul înlătură duhul răutăţii, valul întune¬ 
ricului, omul vechi, pentru a se îmbrăca cu omul ceresc şi nou, care este Hristos 
(Efes. 4, 24) şi-i înnoieşte inima. 

XLIII, 1—9. Progresul creştinului se petrece în inimă, focul divin al Fiu¬ 
lui lui Dumnezeu fiindu-i dat prin untdelemnul sfinţeniei, ca să fie uns cu 

Hristos, pentru că «şi Cel ce slinîeşte şi cei ce se sfniţesc dintr-Unul sînt toţi » 
(Evrei 2, 11). 

De aceea creştinii se aseamănă unor candele aprinse de la candela Dum- 

nezeirii : după omul cel dinafară smeriţi şi dispreţuiţi, dar omul cel dinlăuntru pur- 
tînd mărgăritarul cel de preţ — şi nu morminte văruite (Matei 23, 37). 

Ceea ce stăpîneşte inima omului şi de ceea ce e legată definitiv este Dum¬ 
nezeul lui. Demonii, care vor s-o stăpînească sînt arşi şi consumaţi de puterea 
focului Duhului Sfînt pe care l-a primit omul în inima lui. 

Ca şi marinarii care se tem de vîntul protivnic, creştinii au nevoie de mult 
zel, ca să ajungă la limanul odihnei, la lumea desăvîrşită a Ierusalimului ceresc. 
Inima omului dacă cedează valurilor gîndurilor necurate, cîştigă lupta duhurile 
rele şi este pustiită pe neaşteptate. Căci ea este «un vas mic şi cu toate acestea 
în ea sînt balauri, lei, fiare veninoase... dar tot în ea se află Dumnezeu, îngerii 
viaţa, împărăţia, lumina, Apostolii şi comorile harului.. Ea este într-o continuă 
luptă. Ca şi în lumea văzută şi în domeniul duhovnicesc, cei simpli ascultînd de 
la început Cuvîntul şi împlinindu-1 cu inimă iubitoare de adevăr, primesc de la 
Dumnezeu harul Duhului. Pe cînd cei înţelepţi, care încep a-1 examina cu de-amă- 
nuntul, fug de luptă, nu progresează şi se află în urma celor ce luptă şi înving». 

Cit timp sînt pe pămînt ei pot dobîndi harul dumnezeiesc, cu mult efort şi luptă 
însă, şi vor fi primiţi de Domnul potrivit asigurării Sale: «Acolo unde voi fi Eu, 
va ii şi slujitorul Meu » (loan 12, 26). 

XLIV, 1—9. Transformarea şi reînnoirea operate în om de Hristos, vindecă 
patimile şi bolile sufletului : 

«Dacă este cineva in Hristos este făptură nouă», zice Sfîntul Pavel (II Cor. 

5, 17), fiindcă pentru aceasta a venit Mîntuitorul pentru ca să recreeze sufletul 
cel ruinat de patimi şi să-l amestece cu Duhul Dumnezeirii Sale. Sfîntul evan¬ 
ghelist Matei vorbeşte despre burdufuri noi, în care trebuie pus vinul cel nou 
(Matei 9, 17). Sfîntul Macarie aminteşte minunile, prin care Domnul a manifestat 
această înnoire a omenirii în felurite chipuri — şi prin aceea a naturii —«pentru a 
schimba sufletul cel răvăşit şi pustiit de păcat şi a-1 readuce la propria-i bunătate, 
blîndeţe şi pace, prin Duhul cel Sfînt şi bun pe care L-a făgăduit». 

Mîntuitorul este Păstorul cel adevărat, care a putut vindeca şi salva oaia 
cea pierdută. Slujitorii Legii Vechi n-au putut aduce iertarea şi fericirea păcăto¬ 
şilor, pentru că «este cu neputinţă ca singele de tauri şi de ţapi să înlăture păca¬ 
tele•» (Evrei 10, 4) şi de aceea Doctorul cel adevărat, Păstorul cel bun, Mielul cel 
neprihănit, care s-a adus jertfă o singură dată pentru toţi păcătoşii, a putut spune 
slujitorilor altor religii: « Doctore, vindecă-te pe tine însuţi» (Luca 4, 23). «Căci 
El este Mielul lui Dumnezeu, care ridică păcatul lumii». 

Păstorul cel bun vindecă oaia rîioasă; dar o oaie nu poate vindeca pe alta 
şi dacă are metehne la trup, nu poate intra în Biserica Domnului. Biserica cerească 
fiind curată şi neîntinată primeşte doar sufletele curate şi neîntinate : « Fericiţi cei 
curaţi cu inima, că aceia vor vedea pe Dumnezeu» (Matei 5, 8). 

Sufletul nu poate să parcurgă şi să traverseze marea cea amară a păcatului 
şi abisul primejdios al puterilor celor viclene şi al întunericului patimilor decît 
numai primind pe Duhul cel uşor, ceresc şi înnaripat al lui Hristos... care duce 
direct la limanul cel ceresc.... Trăind cu ceea ce vine de acolo (de sus) şi îmbar- 

cîndu-se în corabia Duhului celui bun şi dătător de viaţă, ei trec peste puterile 
cele protivnice şi viclene ale incepătoriilor şi puterilor. 

Numai Domnul Hristos care a mers pe valurile dezlănţuite, ştie să treacă pes¬ 
te furtunile şi valurile violente ale răutăţii şi păcatului şi prin ispite şi lupte 
(Evrei 2, 18). 

Prin aceste prefaceri esenţiale sufletele noastre se schimbă şi trec de la 
starea actuală, sălbatică, la alta, devenind noi, bune, credincioase, pentru a fi res¬ 
tabilite în împărăţia cerurilor, aşa cum s-a întîmplat cu tîlharul din Evanghelie, 
care a fost ridicat în paradis (Luca 23, 43). Căci Domnul recreează sufletele noas¬ 
tre, făcîndu-le părtaşe dumnezeieştii firi (11 Petru 1, 4), dîndu-le un suflet ceresc, 
dacă-L iubim şi-L rugăm neîncetat să ne trimită pe Duhul Cel ceresc, care pe 
toate le împlineşte şi le desăvîrşeşte. 

XLV, 1—7. Întruparea Domnului vindecă pe om şi-l îndumnezeieşte. 

Cel ce a primit Crucea Lui — ca monahii de pildă — (Matei 10, 37; Luca 
14, 26), renunţă la toate, chiar şi la viaţa sa. Din cauza căderii, ei nu mai silit 
conştienţi de răutatea lor, de neruşinarea minţii şi de orbirea inimii, care-i împie¬ 
dică să mai vadă slava Stăpînului, ca Adam. 

Toţi înţelepţii, retorii, învăţaţii, poeţii, istoricii şi artiştii au fost amăgiţi de 
satan şi au căzut în păcat, stăpîniţi de şarpele care locuieşte înlăuntrul lor, aşa 
încît n-ail putut trage nici un folos din ştiinţa şi arta lor. 

Lumea se aseamănă unui om bogat, dar copleşit de boli şi de suferinţe, de 
care numai Hristos îi poate curăţi sufletul şi trupul. Părăsind toate bunurile acestei 
lumi, un înţelept s-a îndreptat către Dumnezeu ca să-l vindece; dar gîndind la 
toate acestea a aflat că încă mai era stăpînit de lucrurile părăsite şi urîte de el. 

De asemenea, o fiinţă izolată, conştientă de izolarea şi singurătatea ei, «a 
susp'nat înaintea lui Dumnezeu şi a aflat viaţa şi mîntuirea». Căci «sufletul cel 
cuminte şi înţelegător nu şi-a găsit odihnă decît în Domnul, iar Domnul în nici 
una dintre creaturi n-a binevoit decît numai în om» : «Tu, însă, în loc să te duci 
către rudenia ta din cer, te faci ajutor al păcatului şi devii pradă a duşmanului 
care, prinzîndu-te, te sfîşie, precum sfîşie vulturul o pasăre, precum sfîşie lupul o 
oaie, sau aşa cum un copil, întinzîndu-şi din neştiinţă mîna către şarpe, moare de 
muşcătura lui». 

Ca şi logodnica înainte de nuntă şi ca şi pruncul sugar, îmbrăcat în podoabe 
dar fără de lapte, creştinul lipsit de darurile spirituale, să îndrepte rugăciunea 
fierbinte către izvorul lor în dragostea fierbinte către Domnul şi Mîntuitorul său. 

XLVI, 1—6. Despre deosebirea dintre Cuvîntul lui Dumnezeu şi cuvîntul lu¬ 
mii, dintre fiii lui Dumnezeu şi fiii lumii. 

Orice făptură seamănă cu părinţii săi şi dacă făptura Duhului ascultă de 
cuvîntul lumii spre a se bucura de lucrurile pămînteşti şi de slava acestui veac, 
piere ca şi ele, devenind neroditoare faţă de Cuvîntul lui Dumnezeu. Chiar dacă 
vrea să asculte de Cuvîntul lui Dumnezeu, cel dominat de pornirile trupeşti se 
sufocă, ca un om fără raţiune (Matei 13, 22 ş.u.). Omul nu poate trăi decît con¬ 
form cuvîntului în care s-a născut (I Cor. 2, 14 şi Isaia 28, 18). Omul trupesc ho- 
tărît să se schimbe însă, obţine ajutorul lui Dumnezeu, fiindcă a căutat pe docto¬ 
rul cel adevărat care i-a vindecat boala sufletească. 

El vine în întîmpinarea celui cere-L caută şi-L doreşte cu adevărat şi se 
alipeşte de mintea lui, devenind un Duh cu ea (I Cor. 6, 17). Chiar dacă trupul 
său rătăceşte pe pămînt, cugetul său vieţuieşte în Ierusalimul cel ceresc şi e ridi¬ 
cat pînă la al treilea cer (I Cor. 12, 2), lipit fiind de Domnul şi Stăpînul său. 

Stînd pe tronul Majestăţii Sale în cetatea cerească, El este în acelaşi timp 
alături de suflet, slujindu-1 în cetatea trupească, ca moştenire a sufletului în cer, 
pe cînd sufletul este moştenirea lui pe pămînt. 

Mintea şi cugetul omului sînt aşa de înaripate încît dacă vălul întunericului 
a fost ridicat de Duhul Sfînt de pe suflet şi ochii săi au fost luminaţi de lumina 
de sus, el slujeşte Domnului în cer şi pretutindeni, cînd vrea şi unde vrea Hristos. 

Sufletul este un lucru dumnezeiesc, în care Domnul a pus la facere «legile 
virtuţilor: discernămîntul, cunoştinţa, prudenţa, credinţa, iubirea şi pe celelalte 
virtuţi, după chipul Duhului». 

El i se descopere mai departe, prin raţiunea, cugetele şi voinţa, dăruite pentru 
că «cel ce se alipeşte de Domnul este un Duh cu El* (I Cor. 6, 17). 

XLVII, 1—17. Interpretarea alegorică a celor întîmplate pe vremea Le¬ 
gii vechi. 







378 


SFINTUL MACARIE EGIPTEANUL 


Slava care a strălucit pe fata lui Moise era o prefigurare a slavei adevărate 
(Exod 34, 35), pe care o primesc creştinii în sufletele lor. Creştinii primesc în 
inimă semnul tăierii împrejur (Rom. 2, 29) pe care iudeii o săvîrşeau în afară (Fac. 
17, 10). Botezul adevărat este al Duhului şi al focului (Matei 3, 11). 

Un cort nefăcut de mină primeşte pe creştini (Rom. 9, 11) în locul celor două 
corturi ale iudeilor (Evrei 9, 6—7; Lev. 16, 2—29), iar cei doi porumbei preînchi- 
puiau pe Domnul, cu al cărui sînge fiind stropiţi să primim aripile Duhului ca să 
zburăm spre cerească Dumnezeire. 

Iudeilor li s-a dat Legea scrisă pe tablele de piatră (Ieremia 31, 33) iar creşti¬ 
nilor Legile duhovniceşti scrise în inimile lor (I Cor. 3, 3). Acum toate poruncile 
Domnului (I Cor. 10, 11) se împlinesc înlăuntrul omului, pe cînd în vechime erau 
exterioare (Fapte 15, 13 ; Exod 2, 23). 

Hristos, Mielul cel adevărat şi bun a fost junghiat şi cu sîngele Lui au fost 
unşi uşorii inimii, ca s-o apere de demonii ucigaşi, — El asigurînd bucuria şi 

veselia, adică fericirea veşnică a omului îndreptat. 

în seara intermediară între întuneric şi lumină, Moise poruncise să se mă- 

nînce mielul (Exod 12, 6). Tot astfel Domnul, cînd I s-a dat cartea în sinagogă a 

vestit anul plăcut Domnului şi ziua izbăvirii (Luca 4, 19), amintindu-se şi noaptea 
răzbunării şi ziua izbăvirii a sufletelor înlănţuite de păcat şi mîntuite prin jertfa 
Lui. 

Liberaţi, iudeilor li se porunceşte să împrumute de la egipteni aur şi argint, 
adică gîndurile cele bune, de şapte ori purificate prin foc (Ps. 11, 7), cu care slu¬ 
jesc pe Dumnezeu. 

Sufletul primeşte viaţa Duhului Sfînt, gustînd din miel şi din pîinea cea ade¬ 
vărată şi este apărat apoi de diavoli, de un stîlp de foc şi de nori (Exod), ca 
fiii lui Israel de egipteni, după ce au săvîrşit Paştile...». Sufletul vede puterea 
vrăjmaşului, care se deslănţuie asupra sa şi vrea să-l ucidă, dar nu poate, pentru 
că Domnul se află între el şi duhurile egiptene. Se vede înconjurat de o mare de 
amărăciuni... Pentru aceasta, sufletul cade în deznădejde, pentru că poartă în el 
osînda morţii (II Cor. I, 9) şi pentru că îl înconjoară o mulţime de rele... Deci cînd 
sufletul suportă un necaz care-1 copleşeşte şi are moartea înaintea ochilor, atunci 
«cu mină tare şi cu braţ înalt» (Exod 14, 34), prin iluminarea Duhului Sfînt, Dumne¬ 
zeu zdrobeşte puterea întunericului, iar sufletul trece prin locurile cele înfricoşă¬ 
toare, străbălînd marea întunericului şi a focului mistuitor... Apoi sufletul, izbăvit 
de duşmani, traversînd marea cea amară cu puterea lui Dumnezeu şi văzînd că 
pier înaintea ochilor săi duşmanii, cărora mai înainte le era sclav (Exod. 14, 30— 
31), se bucură de o bucurie de negrăit». 

Atunci Duhul înalţă lui Dumnezeu, lui Iisus Hristos, o cîntare nouă din trup 
şi din corzile spirituale ale sufletului şi prin sfinţii şi prin oamenii cei duhovniceşti, 
fiindcă a izbăvit sufletul din robia Faraonului şi a făcut din el templul său stră¬ 
lucit. 

Ca şi Mara, unde prin Moise izvorul amar s-a prefăcut în apă dulce, care 
putea fi băută (Exod 15, 23—25), Dumnezeu aruncă lemnul vieţii în izvorul amar 
al inimii, care se îndulceşte, unindu-se cu Duhul lui Hristos şi astfel firea ome¬ 
nească se face bună şi punîndu-se în slujba Domnului devine duh purtător de trup. 

Toiagul cu două capete al lui Moise (Exod 7, 9), unul fiind ca un şarpe care 
muşca şi ucidea pe duşmani, iar altul apărînd pe israeliţi, era o altă preînchipuire 

a Crucii, moartea duhurilor răutăţii, dar apărarea, sprijinul şi odihna sufletelor 

noastre. 


Deci cultul cel vechi era umbră şi închipuire a celui nou. Toate cîte s-au făcut 
în Israel, în Legea lui Moise şi în vremea Profeţilor, au fost în folosul sufletului, 
zămislit după chipul lui Dumnezeu şi apoi căzut în robie şi în stăpînirea întuneri¬ 
cului păcatului. 

Pe el l-a curăţit de întinăciunile sale, l-a spălat de ruşinea lui, făcîndu-1 să 
strălucească şi aducîndu-1 din moarte la viaţă, după ce l-a vindecat de răni şi, 
depărtînd pe duşmani, i-a redat pacea (Iezechiel 16, 4—14; Efes. 2, 14—16). 

XLVIII, 1—6. Credinţa în Dumnezeul Cel adevărat. Domnul a vorbit de¬ 


spre cel credincios şi cel nedrept «în foarte puţin» şi «n mult», înţelegînd 
prin «puţin» de puţină însemnătate şi prin «mult» de multă însemnătate (Luca 16, 
10), — cele dinţii referindu-se la bunurile pieritoare ale acestui veac şi cele de al 
doilea la duhurile veşnice şi nestricăcioase ale veacului viitor. De asemenea a po¬ 
runcit : «Căutaţi mai întîi împărăţia lui Dumnezeu şi dreptatea Lui şi toate acestea 

se vor adăuga vouă» (Matei 6, 33), precizînd că ni le va da şi pe cele trecătoare, 
dar să căutăm pe cele veşnice. 

Cel ce caută pe cele veşnice va moşteni împărăţia cerurilor, se va naşte de 
sus şi va deveni fiu al lui Dumnezeu, va fi împreună-ostenitor cu Hristos şi va 
împăraţi în veci cu El, desfătîndu-se în vederea luminii celei de negrăit. 

Domnul a poruncit să nu te preocupe grija de cele pămînteşti, ca şi cînd ar 
trebui să-ţi procuri singura hrana şi îmbrăcămintea. Căci Cel ce-ţi asigură bunurile 
cele netrecătoarc îţi va dărui şi pe cele trecătoare, pe care le dă şi oamenilor ne¬ 
legiuiţi, animalelor sălbatice şi păsărilor (Matei 6, 31—32). Cînd nu crezi că vei 
primi lucrurile mici, ţi se pare că crezi în Cuvîntul lui Dumnezeu. Căci El a venit 
ca să vindece sufletele de patimile nevindecabile şi de necurăţia leprei răutăţii, 
trupul fiind mai valoros decît îmbrăcămintea şi sufletul decît trupul (Matei 6, 25). 
De asemenea, Cel ce a făcut şi trupul şi sufletul cel nemuritor, le poate vindeca 
pe amîndouă. 

Dumnezeu ne-a dat pentru a ne îngriji trupul care e făcut din pămînt, ierbu¬ 
rile pămîntului şi doctoriile, diferitele produse ale pămîntului, pe care le pot folosi 
şi cei care nu pot să se încreadă întru totul în El. Tu, însă, care duci o viaţă soli¬ 
tară, care vrei să fii fiu al lui Dumnezeu şi să te naşti de sus, de la Duhul, tu, care 

deveniseşi un străin în această lume, tu trebuie să dobîndeşti o credinţă, un mod 

de a gîndi şi a trăi, străine de toţi oamenii lumii acesteia. 

XLIX, 1—5. Renunţarea la plăcerile acestei lumi pentru fericirea celei¬ 
lalte lumi. Dacă în locul acestei bucurii temporare nu obţiii încă de pe acum în 
sufletul tău bucuria cea dorită şi netrecătoare, atunci aceasta s-a făcut ca o sare 
stricată (Matei 5, 13) — (şi eşti) mai nenorocit decît toţi oamenii: ai fost lipsit de 
bunurile de aici, iar de cele divine nu te-ai înfruptat; n-ai cunoscut tainele divine 
în omul cel lăuntric, prin lucrarea Duhului. 

In acest scop, omul trebuie încă din această viaţă să treacă prin Duhul cu 
mintea în alt veac, ştiind că «cetatea noastră este în ceruri» (Filip. 3, 20) şi că 
«nu ne luptăm trupeşte » (II Cor. 10, 3), deşi umblăm in trup şi astfel să ştie că « cel 
ce crede în Mine, a trecut din moarte la viaţă » (Ioan 5, 24). « Lăsaţi morţii să-şi în¬ 
groape morţii lor* a zis Domnul (Luca 9, 60), dar «nu morţii Te vor lăuda pe Tine, 

Doamne, ci noi cei vii Te vom lăuda* (Ps. 113, 25—26). 

Sufletul, dacă este liberat de duhul cel rău, manifestă gîndurile curate şi dum¬ 
nezeieşti, care-1 fac pe om părtaş la firea dumnezeiască (II Petru 1, 4). Căci numai 
aşa poate intra în sălaşul Domnului din ceruri (II Cor. 5, 1), părăsind pămîntul, 
lepădîndu-se adică de toate lucrurile din această viaţă şi stăruind zi si noapte în 
rugăciune, încredinţat fiind că, după puţin timp va moşteni pe Dumnezeu, Care se 
va sălăşlui în el. 

Dumnezeu a creat trupul şi sufletul omului, ca să locuiască şi să se odihnească 
în trup, ca în propria-i casă, avînd sufletul mireasă neprihănită, căci zice Apostolul : 
«V-am logodit unui singur bărbat, ca să vă înfăţişez lui Hristos iecioară neprihăni- 
tă-> (TI Cor. 11, 2), căci «aici în casa Lui sîntem» (Evrei 3, 6). 

Fără să fie ceva comun între natura dumnezeiască şi aceea a sufletului, Dum¬ 
nezeu a binevoit să locuiască in această creatură raţională, «ca să fim începătură 
făpturilor Lui » (Iacob 1, 18), să umblăm în înţelepciunea şi comuniunea Sa, fiind 
mireasa Lui cea curată. 

In acest scop, să rugăm necontenit pe Domnul să redea strălucirea creaturii şi 
a chipului Său, în sănătatea şi curăţia sufletului pentru a rămîne în comuniune 
veşnică cu El. 

L, 1—4. Dumnezeu este Cel ce face minuni prin Sfinţii Săi. 

In vremea Legii vechi puterea dumnezeiască ajuta pe cei drept: ca să facă 
minimi şi harul pe Profeţi, ca să prevadă acţiunile mari, care schimbau istoria 
poporului iudeu : Moise, Ilie, David, Isus al lui Navi, sînt exemplele din cate¬ 
goria cea dintîi, care arată că puterea lui Dumnezeu, care a făcut să cadă zdrobite 
zidurile unor cetăţi puternice, pot face să cadă şi zidurile răutăţii minţii tale, care, 
avînd în frunte pe satan, vor fi nimiciţi de Dumnezeu. 

Duhul Sfînt, revărsat în vremea umbrei Vechiului Testament, s-a revărsat 
mai cu putere în vremea celui Nou, al venirii şi răstignirii Domnului, cînd, prin 
Ioil s-a zis: « Turna-voi din Duhul Meu peste tot trupul » (2, 28), căci «cel ce cere, 
va afla » (Matei 7, 8 şi 11). Dacă cei care nu-şi simt inima plină de bucurie din acest 
ajutor al Duhului Sfînt rătăcesc la întîmplare pe pămînt, nesimţind bucuria haru¬ 
lui şi a păcii dumnezeieşti, cel copleşit de bucuria duhovnicească şi de darurile 

cereşti, pe de altă parte, se înşeală crezîndu-se izbăvit de atacurile ascunse ale 
păcatului. 

Numai credinţa puternică stăvileşte năvala pe faţă sau ascunsă a cugetelor 
viclene (II Cor. 10, 1) şi opreşte întinderea stăpînirii păcatului asupra sufletului 
întreg. Rugăciunea continuă şi dorinţa comuniunii necontenite de apropierea lui 
Dumnezeu ne asigură bucuria pe pămînt şi fericirea veşnică în ceruri. 

NOTE LA CELE 7 OMILII * 

I, 1—3. Pacea Dumnezeiască. A doua Epistolă de la Sfîntul călugăr şi Părinte 
Macarie, către stareţul Simeon, ascetul din Mesopotamia Siriei şi către cei¬ 
lalţi fraţi care locuiesc cu el: Elogiul păcii! Ce e pacea dumnezeiască, unde 
şi cum s-a manifestat ea în epoca Vechiului Testament şi la începutul celui Nou. 

Ea este urmarea războiului neîncetat cu diavolul, de la crearea omului pînă 
astăzi. 

Descrierea condiţiilor biruinţei în acest război, «toţi cei care caută pe Dum¬ 
nezeu într-adevăr vor primi o putere dumnezeiască în inima lor şi toţi aceştia, 
dobîndind ungerea cerească, vor simţi în ei gustul şi dulceaţa veacului viitor», 
încununarea cu pacea dumnezeiască. 

II, 1—7, Mintuirea omului. Omul trebuie să vorbească, să asculte şi să exe¬ 
cute, Ziua în care s-a născut Domnul este a vieţii şi mîntuirii omului, împreună 
cu a întregii creaţii.. 

Intrupîndu-Se ca să împace omul cu Tatăl, S-a înarmat cu armura trupului, ca 
să combată moartea şi s-o dea morţii, căci după cum în Adam toţi au pierit, în 
Hristos toţi au înviat (I Cor. 15, 22). 

Ca membri şi ca trup al Său, ei sînt Biserica sfinţilor, iar El este Capul ei. 

După cum Eva, dacă nu s-ar fi unit cu Adam, ar fi rămas sterilă, tot aşa 
sufletul, fără unirea cu Duhul şi cu soţul ceresc, Hristos, ar fi rămas neproductiv 
pentru Împărăţia cerurilor. La fel, soţul ceresc fără efortul omului şi a voinţei 
sale n-ar fi rămas în el şi nu s-ar fi amestecat cu el. Orice suflet, purificat de 
focul Duhului, poate intra în contact cu trupul, imaculat al lui Hristos. 

Domnul, care e şi Dumnezeu şi om a cunoscut moartea şi e mintuirea şi viaţa 
sufletelor noastre, izvorul tuturor bunătăţilor vieţii noastre. 

III, 1—8, Dorul de Dumnezeu şi lupta invizibilă. 

Durerile şi greutăţile vieţii duhovniceşti ne îndepărtează de Împărăţie şi ne 
împiedică să ne apropiem de Domnul. în astfel de împrejurări trebuie să căutăm 
liniştea, pacea, în mijlocul unor manifestări de bucurie şi de dor de Dumnezeu, 
cu care putem să-I plăcem. Căci şi Iisus Hristos şi Sfinţii nu s-au speriat de groaza 
morţii şi n-au renunţat la lupta pentru mintuirea altora din pricina ei (Evrei 11, 
25; Eccl. 2, 1—5; II Cor, 6, 4 şi Matei 5, 11). 

Rugăciunea însăşi este ocupaţia capitală între toate, dar ea e plăcută lui 
Dumnezeu, prin acţiuni bune, în care El ne ajută. Dumnezeu este totdeauna prezent 
dar El nu se arată decît celui care-L caută cu sfinţenie şi îndeplineşte poruncile 
Sale în mijlocul suferinţelor şi greutăţilor vieţii (Col. 1, 11 şi Ps. 118, 143). 

«Prin inteligenţă, gîndire şi hotărîrile intime şi secrete, omul lui Dumnezeu 
luptă împotriva sugestiilor nevăzute ale puterilor nevăzute, căci zice Apostolul: 
«Nu luptăm împotriva sîngelui şi cărnii, ci luptăm împotriva duhurilor răutăţii...». 
(Efes. 6, 12). E vorba de lupta invizibilă şi netrupească dinlăuntrul nostru. 

Pentru a porni la o astfel de luptă, trebuie să fim curajoşi şi generoşi, aşa 
cum a arătat şi Domnul în Evanghelie (Luca 14, 18—19) şi Moise (în Deut. 20, 6 
şi 7), fără justificări slabe, care să pună în discuţie autoritatea duhovnicului, omul 
cu experienţă care conduce pe credincioşi la Dumnezeu (Luca 10, 16) şi la care, 
renunţînd, repetăm greşeala lui Anania şi a Safirei şi suportăm aspra lor pedeapsă 
(Fapte 5, 1 ş.u.). «In cerul spre care te invit să ridici ochii, tu vei găsi stelele al 
căror nume şi număr numai Dumnezeu le cunoaşte. Acolo vei afla pe toţi lu¬ 
minătorii : Pe Părinţi, pe Patriarhi, pe Profeţi, pe Apostoli şi pe Martiri, adevăra¬ 
tele stele care luminează nopţile întunecate ale vieţii... Tu cu hotărîrea ta de re¬ 
nunţare de a nu te rîndui prin mulţimea cu calea largă, ci printre cei care vor să 
intre în viaţa veşnică pe calea îngustă, tu trebuie să păstrezi făgăduielile din 
gîndurile tale...». 


* Cifra romană reprezintă numărul omiliei, iar cifrele arabe reprezintă numărul 
paragrafelor la care se referă notele. 

Altă dată Moise stabilea regula că animalele cu copita despicată şi care ru¬ 
megă sînt curate, care se înţelegea pe de o parte ca un discernămînt cerut din 
partea fiecărui credincios faţă de înclinările vicioase, iar pe de altă parte ca o 
sforţare de înţelegere a răului din noi, pe care-1 putem învinge cu ajutorul de 
sus (Luca 24, 49). 

Aşa se poate hotărî creştinul la o muncă şi o luptă intelectuală pentru cu¬ 
răţirea propriilor reflecţii şi reconstruirea propriului suflet, cu lacrimi şi sudori. 

Aşa îşi asigură el un azil şi un refugiu în Domnul, păstrînd continua încre¬ 
dere tare în El. 

De asemenea, sufletele care vor să fie unite cu Domnul şi să împărătească 
cu El, trebuie să se menţină pe calea strimtă şi cu suferinţe, pe care El însuşi a 
mers pe pămînt. Numai aşa putem conta pe mila şi îndurarea Lui pînă ajungem în 
împărăţia cerească (Luca 11, 13), renunţînd la noi înşine şi supunîndu-ne Celui 
care, răscumpărîndu-ne cu sîngele Lui, ne-a primit ca pe nişte slujitori ai Săi buni 
şi credincioşi. 

IV, 1—10. Părăsirea. 

Îngăduinţa lui Dumnezeu pentru cădere se justifică prin prefacerea (sau si¬ 
mularea) în virtuoşi a celor care caută stima oamenilor şi se complac în această 
aparenţă falsă pe care trebuie s-o părăsească. Exemple : Faci milostenie faţă de o 
tinără orfană săracă cu intenţii păcătoase sau din dragoste faţă de bolnavi, săraci 
şi bătrîni, dar fără manifestarea zgîrceniei, — învăţa prea luminatul Pafnutie, în¬ 
drumătorul pustnicilor din Egipt în veacul al IV-lea. Cei care fac bine cu bune 
intenţii, dar stăpîniţi de pasiuni ori de orgoliu sînt ca nişte fîntîni mlăştinoase 
pline de broaşte ori şerpi. De aceea David cerea bunătate, viaţă curată şi price¬ 
perea lui Dumnezeu (Ps. 118, 66), iar Sf. Pavel dăruire de sine (Rom. 12, 8). 

Cuvintele frumoase nu fac decît să ascundă pe diavolii care sînt înălţaţi de 

mîndrie şi aroganţă (Matei 4, 3 şi Fac. 3, 1). Cuvintele goale care nu sînt însoţite 

de fapte, sînt pîine fără sare, care nu poate fi mîncată (Iov. 6, 6). 

O părăsire a omului de Dumnezeu arată deci virtutea ascunsă ca aceea a lui 
Iov (40, 3), care a demonstrat marea lui înţelepciune. Iar cealaltă părăsire urmă¬ 
reşte ruinarea orgoliului. Pe aceasta o mărturiseşte Sf. Pavel (II Cor. 12, 7), şi 
sînt îndemnaţi s-o mărturisească paraliticul (Ioan 5, 14), Iuda (Matei 27, 5), după 
Esau (Fac. 25, 33—34) şi sînt pedepsiţi atîţia pentru că n-au înţeles adîncul jude¬ 
căţii dumnezeieşti (Rom. 1, 21, 28). 

Sfîntul Pafnutie amintea de asemenea că «în fiecare gîndire sau faptă după 
Dumnezeu, în care sufletul se poartă cu piozitate, el este cu Dumnezeu». 

Iar alt sfînt rezuma aşa această problemă: «orice suflet drept socoteşte că 
e mai avantajos să fii batjocorit şi întristat decît să fii lăudat şi onorat; căci 

tulburarea iubeşte liniştirea, starea bună ,pacea şi succesul: ca urmare este redus 
de cele contrarii ca de o lipitoare». 

V, 1—4. Slava deşartă. 

Răul care sălăşluieşte în oameni, în intelectul celor mai prudenţi dintre ei, 
îi face să se bucure şi să dorească laudele pentru predicile pe care le ţin, socotind 
că lor li se cuvine frumuseţea şi profunzimea lor şi cad astfel în păcatul slavei 
deşarte. La fel fac cei ce fug de patima trupească, dar nu şi de cei ce vorbesc 
despre ea, nevoind să se ferească de aceasta ea să nu păcătuiască în acelaşi fel. 

De aceeaşi slăbiciune s-au apărat Moise (Exod 4, 10), Ieremia (I, 6) şi chiar 
Sf. Pavel, care a scris şi a învăţat atît de mult (I Cor. 9, 17). 

Cei ce vorbesc trebuie să fie conştienţi de faptul că ei produc o lucrare 
dumnezeiască şi că gîndirea lor împrăştiată trebuie îndreptată către cer pentru a 
putea pregăti sufletele în viaţă prin lumina cerească şi adevărata direcţie indicată. 

Unii par săraci şi fără izvoare, dar moştenind ceva situaţia lor se schimbă 

şi, împotriva voii Domnului, la bogăţia pămîntească mai adaugă şi slava deşartă 
si ingîmfarea, care au izgonit lacrimile, foamea şi setea creştineşti. 

Creştinul străbate aceste regiuni întunecate şi primejdioase, aceste ţinuturi 
pustii şi această atmosferă sălbatică a păcatului, şi e fericit dacă le depăşeşte, 
ajungînd la liniştea şi bucuria Duhului Sfînt. 

VI, 1—7. Viafa monastică. 

Monah este cel care este singur, necăsătorit şi care a renunţat şi interior şi 
exterior la lume: interior, adică la reprezentarea acestor lucruri şi dorirea celor 
privitoare la lume şi exterior, adică la tot ce este lumesc. 

Monah este, de asemenea, cel care cheamă pe Dumnezeu printr-o rugăciune 

neîncetată pentru ca să cureţe gîndurile sale de tot ce e urît şi rău. 

Aceasta depinde de libera alegere a omului. Aşa poate el stîrpi pasiunile şi 
gîndurile răutăcioase şi planta in sine, darurile Duhului Sfînt, despre care Apos¬ 
tolul zice : «In fata lor nu mai există lege» (Gal. 5, 22—23). 

«Nu e nevoie deci decît de voia noastră liberă, căci El e totdeauna gata să 
ne manifeste îndurarea şi să ne lumineze, cu condiţia ca noi să voim să ne dăruim 
pe noi». 

Omul creat de Dumnezeu trebuie să-L iubească şi să I se dăruiască ; dar tru¬ 
pul făcut din pămînt gîndeşte la ceea ce este pe pămînt şi este atras de satan 
care împinge sufletul şi intelectul spre gîndurile pămînteşti. Iată de ce monahul 
trebuie să fie înzestrat cu discernămînt şi să stea de pază de această parte, pen¬ 
tru ca să nu fie învins pe ascuns, fără să fie conştient de aceasta». 

Cuvintele Domnului (Matei 16, 24) cu interpretarea apostolică (Gal. 6, 14) ne 
cer răstignirea gîndurilor în rugăciune, ca să nu neglijăm mîntuirea, prin primirea 
răutăţii fără discernămînt. Căci rugăciunea nu este primită de Domnul dacă nu 
este curată. 

Monahul n-are puterea să reziste diavolului, stîrpind gîndurile păcătoase sau 
să împlinească voia lui Dumnezeu, păzind poruncile Sale. El poate numai să pre¬ 
dea voinţa sa lui Dumnezeu, rugîndu-L să-l cureţe de satan şi de acţiunile lui, 

dominînd în sufletul său prin harul Lui şi încredinţîndu-i toate virtuţile. 

Primitorul acestor daruri nu trebuie să se laude pe sine pentru ele, ci să 

mulţumească lui Dumnezeu care a binevoit a-1 ferici cu toate acestea, în urma 
rugăciunilor sale. 

In acest scop noi trebuie să veghem şi să gîndim la ce ne este necesar pen¬ 
tru mîntuirea noastră, manifestînd iubirea noastră faţă de Dumnezeu şi de semeni 
şi fiind ajutaţi tot timpul în cele bune de harul dumnezeiesc. 

Patimile cer o luptă necurmată dusă cu rugăciuni continue, care duc pînă la 
urmă la exterminarea lor. Harul este ajutorul de nepreţuit care aduce bucurii 
manifestate prin lacrimi de fericire. 

Sînt şi etape cînd harul îngăduie lui satana să combată lucrările bune ale 
monahului, prin patimi puternice, somnolenţă accdie, atonie şi alte păcate, pentru 
ca el să cheme cu foc în inimă pe Domnul în ajutor. Aşa poate harul reveni ca 
să depărteze pe satana, bucurînd din nou inima şi vindecînd-o de apropierea duş¬ 
mănoasă a diavolului. Harul aşteaptă ca omul să şi lupte, să nu aştepte continuu 
numai bunătatea Lui, ci să stea de veghe în rugăciune necurmată şi în război 
împotriva răului. 

VII, 1—6. Pasiune şi delăsare. 

Sufletele care se supun Duhului Sfînt sînt pline de teama de Dumnezeu şi de 
pasiunea începătorului şi cu toată puterea urăsc ce ar putea aduce nefericirea lor 
duhovnicească : aurul, argintul, dragostea de cele ale trupului şi chiar de propria 
familie. La acestea se adaugă bucuria de a îndeplini cele ce apropie de Dumne¬ 
zeu, ca : postul, veghile nopţii, liniştea, slujirea altora, sau milostenia. 

Puţini sînt cei care rezistă la ispitirile, care fac dulce ceea ce era amar îna¬ 
inte ; despre aceasta vorbeşte Sf. Pavel zicînd: «Aţi început cu Duhul şi acum 
sfîrşiţi în ale cărnii. Oare degeaba aţi îndurat atîtea ?» (Gal. 3, 3—4). 

Dar cei care rezistă lui satan în această primă ispitire primesc o pasiune sta¬ 
bilă, liniştită şi neschimbătoare. Despre ei scrie Apostolul că devin templul lui 
Dumnezeu: «Voi locui în ei şi voi umbla şi voi fi Dumnezeul lor şi ei vor fi 
poporul Meu» (II Cor. 6, 16). 

Aceasta cere însă ca ei să primească un angajament cu Dumnezeu de a nu 
rămîne nici o clipă în nepăsare şi în nesupunere, ci de a-i supune tot timpul gîndu¬ 
rile şi de a plînge greşelile lui faţă de El şi lipsa de recunoştinţă pentru cele de 
care încă se bucură. Această prezenţă îi măreşte şi-i asigură prima dragoste faţă 
de Domnul. 

David se plîngea adeseori de uitarea şi nepăsarea lui, pe care le condamna 
cu asprime, gîndindu-se la prima dragoste de Dumnezeu (Ps. 76, 6 şi Ps. 142, 5— 
6). Asemenea lui, cînd avem vie pasiunea pentru El, să medităm la marile minuni 
pe care le face Domnul cu noi. 

Opere ale lui Pseudo-Macarie 

G. L. M agna Epistola, editată de W. Jaeger, Two Rediscovered Works ol 
Ancient Christian Literature: Gregory ol Nyssa and Macarius, Leiden, 1954, 
p. 233—301. 

C o i e c | i a I - a — Makarios/Symeon, Redenund Briele. Die Sammlung I 
des Vaticanus Graecus 694 (B), editată de H. Berthold, 2 volume (GCS), Berlin 1973. 
Se citează indicîndu-se numărul Logosului (învăţăturii), paragraful şi eventual 
sub-paragraful, precedate de cifra I. 

Colecţia 11 - a — Die 50 Geistlichen Homilien des Makarios, editate de 
H. Dorries, E. Klostermann, M. Kroeger (P.T. S 4), Berlin 1964. Acestea sînt cele 
«Cincizeci de Omilii duhovniceşti», editate în P.G. 34, col. 449—822. Referinţele 
au numerele Omiliei, ale paragrafului şi eventual al liniei ediţiei Dorries, prece¬ 

şi liniile ediţiei Klostermann, sub indicaţia (sigla) K.B. ; vom da referinţă şi recen¬ 

T.V. Colecţia arabo-coptă a operelor lui Pseudo-Macarie. Bucăţile proprii ale 

Auisătze zur Kirchengeschichte des vierten Jahrhunderts, Gottingen, 1966. 

Quispel, Makarius: G. Quispel, Makarius, das Thamasevangelium und das 
Lied von der Perle (Supplements to Novum Testamentum, 15), Leiden, 1967. 

ACTIVITATE omenească şi har dumne¬ 
zeiesc. In prima fază a vieţii duhov¬ 
niceşti omul trebuie să lupte (Ma¬ 
tei 21, 12; XIX; XXVI, 21 ; XXIX, 5); 
Dumnezeu pune la încercare sufle¬ 
tele şi observă dragostea care pre¬ 
cede voinţa lor; XXXII, 7 : El se 
micşorează în folosul celor mici. In 
a doua fază, ele vor putea începe 
în slavă cu ajutorul dumnezeiesc 
total (Gal. 5, 22). 

ADAM : Adam personifică omenirea 
(XII, 13). înainte de cădere (XII, 
6—8; XI, 5; XV, 25). Neasculta¬ 
rea, inspirată de orgoliu, a pierdut 
pe Adam (III, 1, 3, 4). Căderea lui 
Adam a introdus în lume păcatul şi 
moartea, prin care se manifestă do¬ 
minaţia lui satan (XI, 5, 9, 11, 12). 
Creştinul se înalţă mult mai sus de- 
cît Adam înainte de cădere, fiind 
îndumnezeit de Hristos şi membru 
al Trupului Său (XV, 38—39 ; XXVI, 
2 ). 

AMĂRĂCIUNEA dată de grija, teama şi 
munca permanentă, din pricina ac¬ 
tualităţii păcatului este continuu 
prezentă în Hristos. 

AN AHOREZA : Părăsirea lumii şi a voii 
proprii: V, 6; XIV, 1; XLVIII, 2; 
XLIX, 4, 5. 

APATIA, rod al iubirii (XVIII, 10, II, 
5; XXVII, 9, 14—16; XXVI, 14— 
16; X, 2—5; XLV, 7). Cel care a 
ajuns la «caritatea desăvîrşită», care 
corespunde cu «perfecţiunea» unirii 
cu Hristos, este tot aşa de strîns 
stăpînit de har, încît ispita nu se 
mai poate apropia de el, decît pe 
dinafară, fiindcă satana nu încetea¬ 
ză niciodată lupta (XXVI, 14—16). 
Aceasta este măsura perfectă a ne- 
pătimirii, rod al carităţii. Dar chiar 
şi aici harul nu constrînge ; dacă 
cei desăvîrşiţi nu pot păcătui, e 
pentru că nu aleg a o face ; într- 
atît graţia abundă în ei. Dar ea «la¬ 
să pe cei spirituali şi chiar şi pe cei 
desăvîrşiţi să aibă voinţa lor». 
(XXVII, 11). 

APOSTOLI: (VI, 7; XXVIII, 6; XXXII, 
5; XVII, 11 ; XVIII, 5). 

ASCET, identic cu stareţ, ca superior 
al unui grup de călugări : LIII, 8. 

ATENŢIUNE : Localizarea intelectului în 
inimă duce la lupta elementelor in¬ 
vizibile şi netrupeşti ale sufletului 
împotriva celor vizibile şi trupeşti 
la atenţie, care este una dintre ar¬ 


mele cu care se apără de ori-ce dis¬ 
tracţie (IV, 3; IX, 10, 11, 13; XV, 
47; XXXI, 1—3), alături de rugă¬ 
ciunea continuă. 

Vezi excepţionalul volum al aba¬ 
telui PLACIDE DESE1LIE, «Les Ho- 
melies de iSaint Macaire, Le Saint 
Esprit et le chretien» din colecţia 
«Spiritualite orientale», nr. 40 (Ab- 
baye de Bellefontaine, 1984), a 
cărui Introducere (49 p.) am folo- 
sit-o din plin. 

BĂTĂLIE NEVĂZUTĂ începe după ce 
harul Duhului Sfînt a fost pierdut 
şi omul n-a mai putut să vadă cu 
ochii lui adevărata Lumină, Soarele 
dreptăţii (XVII, 3; XXVIII, 4—5). 
Cită vreme păcatul domneşte în el, 
gîndurile sînt pline de negurile ne- 
ştiinţei, orbire şi uitare (V, 2—4) şi 
întreaga creaţie a devenit captivă 
cu el (XI, 5). Iar cînd renunţă la 
lume, plăceri, slavă, dominaţie, o- 
noruri lumeşti... atunci descoperă 
în el duşmani ascunşi, patimi, le¬ 
gături nevăzute, războaie secrete, o 
luptă şi o încăierare prefăcută 
(XXI, 5). Este adevărata bătălie 
după Dumnezeu a sufletului împo¬ 
triva sugestiilor nevăzute şi nume¬ 
roase ale puterilor rele amintite do 
Apostol. (Efes. 6, 12). Aceste du¬ 
huri rele, nevăzute, înving pe cele 
văzute pe măsură ce sufletul nevă¬ 
zut şi netrupesc biruieşte trupul 
(LIII, 6; III, 3—4). Atenţia la pa¬ 
za de distracţii (IV, 3; IX, 10, II, 
13; XV, 47 şi XXXI, 1—3 şi mai 
ales rugăciunea continuă (XL, 2) 
sînt armele sigure. In acest prim 
stadiu al luptei însă, omul trebuie 
să şi-o facă violentă, practicînd 
toate virtuţile (XIX, 3—4, 2; LIII, 
3 şi Matei 11, 12). 

BISERICA este cuvîntul care se referă 
atît la un suflet cît şi la toată mul¬ 
ţimea credincioşilor. Căci sufletul 
manifestă toate ideile şi ele for¬ 
mează o Biserică pentru Dumnezeu, 
căci sufletul este destinat unirii cu 
Soţul ceresc şi să se amestece cu 
ceea ce este în cer... Aceasta se re¬ 
feră şi la total şi la indivizi (Ezech., 
16, 6—10). Biserica dezvoltă harul 
dumnezeiesc în inimi, mijlocind li¬ 
bertatea lor şi zidirea Bisericii ce¬ 
reşti pentru fericirea lor veşnică. 

BOTEZUL e principiul vieţii duhovni¬ 
ceşti : Matei 25, 15—28 ; (H.I., XLIII, 

SFlNTUL MACARIE EGIPTEANUL 


U. Mesalienii, care au fost confun¬ 
daţi cu macarienii învăţau că Botezul 
nu serveşte la nimic celor care-1 pri¬ 
mesc, acest folos aducîndu-1 numai 
rugăciunea neîntreruptă, care izgo¬ 
neşte demonii pentru ca apoi să 
intervină Duhul Sfînt care liberează 
trupul de înclinările spre patimi şi 
de tot răul. Nici postul nu mai e 
necesar, nici învăţătura care frînea- 
ză şi îndrumează în aşa fel încît 
credinciosul vede toate şi se bucu¬ 
ră chiar de vederea Sfintei Treimi 
(Theodoret al Cirului, după ICmos- 
ko, col. CXC sq.). 

BUNĂTATEA lui Dumnezeu ll face sa 
coboare din măreţia Sa şi să stră 
bată abisul care-L desparte de cre¬ 
aturile Sale, pentru ca ele să par¬ 
ticipe la viata Sa dumnezeiască, s-o 
experimenteze şi s-o guste ca «dul¬ 
cea bunătate» (IV, 12—13 ; XXXI, 

4; UI, 7). 

CHIPUL lui Dumnezeu a fost reprodus 
în Adam (I, 7; XII, 1, 6). Chipul a- 
cesta a fost pierdut prin păcatul lui 
Adam (XII, 1). Rolul Sfîntului Duh 
este de a ne uni în mirul bucuriei 
cu Iisus Hristos, în aceeaşi ungere, 
încît să avem aceeaşi substanţă şi 
acelaşi trup ca al Lui (XLIII, 1). «Cu 
Duhul Său, cu propria substanţă, 
lumina nestinsă, Hristos «Bunul Ico- 
nograf zugrăveşte în noi un om 
ceresc după propriu-I chip» (XXX, 
4—5). 

COEXISTENŢA păcatului cu harul la 
cei botezaţi. Deşi aspra luptă du¬ 
hovnicească este partea oricărui bo¬ 
tezat, cu tot datul duhovnicesc al 
Sfîntului Duh, păcatul rămîne pre¬ 
zent în el, învaţă Pseudo-Macarie 
cu insistentă. Sămînta aruncată de 
Domnul pe pămînt după căderea 
lui Adam este acoperită de spini 
şi ciulini, pînă ce harul biruieşte şi 
văpaia soarelui ceresc îi pîrjoleşte 
(II Tim. 2, 5). 

COMUNIUNEA cu Duhul Sfînt a început 
la Rusalii, cînd omul este chemat 
să devină prin har ceea ce e Dum¬ 
nezeu după fire (XII, 18; II, 5; IV, 
9; XXXIX, 1 ; XLIV, 5). Viata şi 
pacea sufletului este comuniunea 
mistică şi inefabilă cu împăratul 
cerurilor (IV, 15). 

CONCUPISCENŢA este năzuinţa fireas¬ 
că şi fără regulă spre plăcerea tru¬ 
pească. Regula firească a sufletu¬ 
lui, creat de Dumnezeu, este de a-L 


iubi şi a I se dărui, pe cînd aceea 
a trupului făcut din pămînt preferă 
pe cele materiale şi trupeşti (LVI, 
3). De aceea trupul, dacă nu este 
prefăcut prin har, preferă cele pă- 
mînteşti şi materiale: hrana, bău¬ 
tura, îmbrăcămintea şi alte bunuri 
asemănătoare. Aceasta nu implică 
năzuinţe rele. Dar cînd satana îl îm¬ 
pinge spre plăcerile fără regulă, 
atunci acestea se grefează pe in¬ 
stinctele legitime. Consimtămîntul 
cugetului şi voinţei la această ten¬ 
dinţă neregulată aduce dominaţia 
acestei căutări a plăcerilor, care de¬ 
vine o prăpastie fără fund (XXV, 
1, 2; XV, 49). 

Botezul slăbeşte, dar nu stîrpeşte, 
înclinările concupiscentei; el este 
ca o sămîntă sănătoasă al cărei rod 
este acoperit de spini, ciulini şi 
pălămidă, care-1 şi distrug, dacă 
Soarele ceresc nu-i arde i-i pră¬ 
pădeşte (XV, 41—42; XXV, 21). 
Căci dacă harul dă puterea de a 
combate păcatul, acesta nu aduce 
pieirea concupiscenţei din suflet 
(VIII, 5; XXVII, 13) : «Nu obser¬ 
văm noi că chiar după Botez ne¬ 
curatul are locul lui, unde intră şi 
face ce vrea ?» (XV, 14). Depinde 
de voinţa omului şi de propriu-i 
liber arbitru să cinstească pe Du¬ 
hul Sfînt, sau să-l dezonoreze (Gal. 
3, 3 ; I Tes. 5, 19; Efes. 4, 30; 6, 
11 ). 

CONTEMPLAREA e rar folosită de 
Pseudo-Macarie în sensul unei vizite 
a Duhului Sfînt, pentru ca prin reali¬ 
tăţile create, credinciosul să per¬ 
ceapă chipul lumii cereşti şi du¬ 
hovniceşti, ale căror umbre şi sem¬ 
ne sînt ele (LIII, 15; XXXIII, 4). 
Evagrie va numi Theologia contem¬ 
plarea lui Dumnezeu, prin care su¬ 
fletul contemplă fără încetare slava 
adevăratei Lumini şi adevăratului 
Soare al dreptăţii, care strălucesc 
în chiar inima celui credincios. 

CORPUL e mantaua bună a sufletului 
(IV, 3—4) şi chipul lui (XXX, 3), 
destinat să fie transformat într-o zi 
prin focul Dumnezeirii. Faptele pă¬ 
cătoase nu purced de la trup, ci 
din intelect şi voinţă, care consimt 
la o tendinţă fără rînduială. 

Nu numai sufletele, ci şi trupu¬ 
rile creştinilor sînt membre ale lui 
Hristos; ele vor fi transfigurate la 
parusie, ca însuşi Domnul pe Ta- 
bor (XV, 38). 

Ca şi Sf. Irineu, Pseudo-Macarie 
crede că sufletul este «un corp 
subtil», ca îngerii şi demonii (IV, 
9), amestecat cu trupul şi îndepli¬ 
nind toate activităţile vitale (IV, 
9—12); deci are o formă aseme¬ 
nea trupului (XVI, 7 i VII, 7). 

CORPUL LUI HRISTOS este Biserica 
căci, după cum multe lămpi sînt 
aprinse de un singur foc, tot aşa 
trupurile sfinţilor, fiind membre ale 
lui Hristos, trebuie să devină ceea 
ce este El (XV, 38). «Cel ce sfin¬ 
ţeşte şi cei care sînt sfinţiţi» sînt 
ieşiţi din Acelaşi, unşi toţi cu un 
untdelemn al bucuriei (Evrei 2, 11 ; 
Ps. 44, 8). 

CREAŢIA omului i-a oferit un al doi¬ 
lea suflet, asemănarea, dar al Du¬ 
hului (LII, 5; XV, 22). «Istoria lui 
Adam. este aceea a întregii sale 
rase şi numele lui poate fi folosit 
ca un colectiv, indicînd toată uma¬ 
nitatea, Adam cel total (XII, 13 ; 
XV, 32), fiindcă firea omenească 
este una (XV, 36). Creaturile par¬ 
ticipă la captivitatea omului căzut 
(V, 2—4) şi după cum sufletul e 
viaţa trupului, tot aşa în lumea ce¬ 
rească şi veşnică, Duhul lui Dum¬ 
nezeu, care este viaţa sufletului, 
căci fără acest suflet care este 
Duhul, sufletul nostru este mort 
pentru lucrurile de sus şi devine 
nefolositor (XXX, 5). 

CREŞTERE DUHOVNICEASCĂ. îndum- 
nezeirea omului căzut cerc din 
partea lui o îndelungată luptă spi¬ 
rituală, fără voinţa lui Dumnezeu, 
nefăcînd nimic, «din respect faţă 
de liberul arbitru» (XXXVII, 10; 
IX, 1—7; XXI, 5; XXVI, 18; LII, 
2). Prima din cele două etape ale 
vieţii duhovniceşti constă într-o 
luptă dură şi nu lipsită de violenţă, 
silindu-se să îndeplinească tot ceea 
ce a fost rînduit, şi cu care n-a 
fost obişnuit, ca «rugăciunea ini¬ 
mii», etc. (XIX, 3—4). In felul acesta 
observă în ce măsură se manifestă 
legea dragostei care depinde de 
propria voinţă şi liberă alegere 
(XXIX, 5). După ce omul a com¬ 
bătut păcatul în mare suferinţă şi 
libertatea lui s-a manifestat, începe 
a doua fază, în care «el va păzi 
întru totul, fără violenţă şi obo¬ 
seală, poruncile Domnului, dacă nu 
El Însuşi le va îndeplini în cre¬ 
dincios, producînd roadele Duhului 


in toată curăţia (XIX, 2). Atunci 
lumina lui Hristos străluceşte si lu¬ 
crează în el într-o bucurie de nes¬ 
pus (XIV, 2), naşterea de sus şi 
filiaţia dumnezeiască adoptivă rea- 
lizîndu-se pe deplin (XVIII, 7; 
XLVIII, 6; XLIX, 2—3). Se accen- 
tuiază afirmaţia apostolică după 
care sînt fii şi moştenitori ai lui 
Dumnezeu cei conduşi de Duhul 
Sfînt : (Rom. 8, 14, 17 şi XLIV, 9). 

CREŞTINUL este omul care a reuşit să 
facă experienţa harului, adică să 
guste din suavitatea Domnului in 
plinătatea lucrării Duhului, lumina 
lui Hristos strălucind şi lucrînd în 
el într-o bucurie de nespus (XIV, 
2). Se realizează astfel pe deplin 
ceea ce era în germene Botez, 
naşterea de sus şi înfierea dumne¬ 
zeiască adoptivă (XVIII, 7; XLVIII, 
6; XLIX, 2—3). Creştinul a gustat, 
s-a hrănit şi şi-a potolit setea de 
adevăr (XXVII, 7; V, 4—5). 

CRUCEA : Teologia mîntuirii care învaţă 
că, însuşindu-şi firea noastră şi 
luînd trupul nostru le amestecă cu 
Duhul Său dumnezeiesc, pentru ca 
firea noastră să primească «sufle¬ 
tul ceresc» (XXXII, 6; XXIV, 3—4), 
deci mîntuirea prin contactul Dum- 
nezeirii cu omenirea, nu exclude 
patima si crucea. Căci tocmai con¬ 
tactul cu moartea în propriu-I 
corp, Mîntuitorul distruge moartea 
şi liberează pe om de înlănţuirile 
iadului (XI, 10—12; LII, 2). De la 
primul Adam moartea domnea asu¬ 
pra tuturor oamenilor şi Apostolul 
Pavel aminteşte că predică pe Iisus 
Hristos Cel răstignit; scandal pen¬ 
tru iudei şi nebunie pentru greci, 
dar pentru creştini puterea şi în¬ 
ţelepciunea lui Dumnezeu (Nu¬ 
meri 21, sq. şi I Cor. 1, 23). Darul 
Sfîntului Duh asimilează progresiv 
pe creştin cu Hristos pînă ce ajunge 
la desăvîrşirea plinătăţii Lui (XLIII, 
1; XXX, 4—5; XVIII, 10—11). 
«După cum Domnul a trecut prin 
suferinţă şi cruce, ca să fie slăvit 
şi să stea la dreapta Tatălui, tot 
aşa trebuie să suferi şi tu cu El 
şi să fii răstignit cu El ... pentru a 
fi unit cu trupul lui Hristos şi să 
domneşti cu El» (XXVII, 1). Textul 
aminteşte tradiţia Schitului privi¬ 
toare la Macarie cel Mare, unică 
în aghiografia veche şi care istori¬ 
seşte răstignirea lui de un heruvim 
şi unirea lui cu Hristos în podoa- 

bele virtuţilor şi parfumul lor 
(XIII, 3, 6), neidentificîndu-le însă 
cu stigmatizarea medievală a mis¬ 
ticilor apuseni. 

DEMON, DRAC, satana îşi exercită do¬ 
minaţia asupra lumii prin greşeala 
lui Adam — nesupunerea orgolioa¬ 
să — care a introdus în ea păcatul 
şi moartea (XI, 5, 9, 11, 12). Pă¬ 
catul este «o oarecare forţă spi¬ 
rituală şi netrupească a lui satan 
(XXIV, 3) prin care el locuieşte în 
om (Matei 12, 43—45) şi-l răpeşte 
lui Dumnezeu (XI, 11). Păcatul se 
manifestă prin patimă, atracţii de 
diferite forme ale răului (XXIV, 6), 
care se traduc în acte după consim- 
ţămîntul lăuntric dat lor (V, 10; 

XV, 50), patimile devenind a doua 
natură a omului. Dar cel ce re¬ 
nunţă definitiv la lume, la plăce¬ 
rile trupeşti, la slava, dominaţia pă- 
mîntească şi la onoruri omeneşti, 
descopere în sine pe duşmanii as¬ 
cunşi, patimi secrete, o luptă nevă¬ 
zută şi necontenită (XXI, 5), pc 
care o aminteşte Sfîntul Pavel: du¬ 
hurile nevăzute şi netrupeşti în- 
vingînd trupul şi sîngele (Eies. 6, 
12). Este o luptă nevăzută în care 
armele vor fi atenţia la petrece¬ 
rile lumeşti (IV, 3; IX, 10, 11, 13; 
XV, 47; XXXI, 3) şi, mai ales, ru¬ 
găciunea necontenită (XL, 2), omu¬ 
lui rămînîndu-i puterea de a che¬ 
ma în ajutor pc Domnul (XX, 7—8). 

DISCERNĂMtNTUL cere o deosebire a 
binelui şi răului, pentru ca să du¬ 
cem o viaţă dreaptă şi fără întor¬ 
sături. Există o asemănare şi între 
trup şi suflet, între cele trupeşti şi 
cele sufleteşti, între cele vizibile 
şi cele indivizibile. Sufletul poate 
întoarce şi depărta membrele trupu¬ 
lui de obiectele primejdioase la ve¬ 
dere, de cuvintele ruşinoase şi urîte 
pe care le aude, ca şi de imagi¬ 
naţii, apărînd inima şi împiedicînd 
gîndurile să divagheze prin lume. 
Stufişul gîndurilor necurate poate 
fi traversat cu multă grijă şi aten¬ 
ţie ca să deosebească şi să res¬ 
pingă gîndurile străine venite de la 
puterile opuse. Căci pe cînd efec¬ 
tele harului sint bucuria, pacea, iu¬ 
birea ?i adevărul, manifestările pă¬ 
catului sint pline de tulburări. Pen¬ 
tru fericirea sa, credinciosul are ne¬ 
voie de luminosul soare al dreptăţii, 
care să strălucească şi să se ridice 


în inima sa; aşa va dobîndi un su¬ 
flet biruitor în luptă. 

DORUL DE DUMNEZEU este nesfîrşit şi 
Sfîntul Grigore de Nyssa îl formu¬ 
lează ca epectază, ca dor nesatisfă¬ 
cut şi fără termen (XXVI, 17), căci 
Domnul este infinit şi de necuprins 
şi creştinii nu pot spune că L-au 
sesizat, ci rămîn smeriţi căutîndu-L 
zi şi noapte (Ibidem). Şi au conştiinţa 
de a nu fi făcut nimic ca să se 
apropie de El, din pricina dragos¬ 
tei lor fără limite şi nesatisfăcut 
(X, 4). pentru că ei ştiu că slava 
care străluceşte acum în inima creş¬ 
tinilor, va îmbrăca şi trupurile lor 
(V, 22; XII, 14) şi că vor fi mereu 
cu Domnul şi vor domni cu El în 
veci de veci (V, 26). 

DUHUL SFiNT. Prin păcatul lui Adam, 
omul a pierdut comuniunea cu 
Duhul Sfînt (XI, 5—12; XII, 6). 
Unirea cu Duhul Sfînt este expri¬ 
mată de Pseudo-Macarie prin ter¬ 
menii de comunicare şi de ames¬ 
tec, care exprimă unirea firii ome¬ 
neşti şi a harului necreat la creş¬ 
tin, pe care mai lîrziu au expri¬ 
mat-o prin «perihorcză», pătrundere 
(II, 5; IV, 29; I, 1). «Creştinul 
gustă Dumnezeirea Domnului iu 
plinătatea simţirii şi energiei Du¬ 
hului cînd lumina lui Hristos stră¬ 
luceşte şi lucrează în el într-o 
bucurie de nespus» (XIV, 2). 

Pecetea Duhului Sfînt în inimă 
este în relaţie cu semnul crucii 
(XXX, 5; Apoc. 7, 2—4; Ezech. 2, 
9; V, 26; XII, 13); atracţia pentru 
Dumnezeu şi virtuţile evanghelice 
ni le dă Duhul Sfînt cu forţa de 
a executa toate învăţăturile Dom¬ 
nului (I, 5—6; IV, 14—15; XXIV, 
3—4). Din cer coboară unda de Ia 
Dumnezeu şi sufletul care a pri¬ 
mit-o ca Eva, care dacă nu s-ar 
fi unit cu Adam, ar fi rămas ste¬ 
rilă, fără unirea cu Duhul şi ames¬ 
tecul cu Soţul ceresc, Hristos, ar 
fi rămas fără roade pentru împă¬ 
răţia cerurilor. 

ECONOMIA este cuvîntul pe care Pseu¬ 
do-Macarie îl foloseşte pentru ca 
«să arate dispoziţia prin care Dum¬ 
nezeu, renunţînd să folosească atot¬ 
puternicia Sa, care ar putea să se 
transforme într-o clipită, se adap¬ 
tează la nevoile noastre şi ascunde 
lucrarea harului Său ca să respecte 
libertatea noastră şi să ne apere 
de îngîmfare» (Deseille, p. 38) : E 

vorba despre o «retragere pedago¬ 
gică a harului» si de o «tristeţe 
educativă» (XV, 29; XVI, 3, 4, 13; 
XVI, 7 ; XXVI, 7 ; XXVII, 9 ; XXIX, 
2; XXII, 10; XL, 7). Apoi, Dum¬ 
nezeu, mişcat de iubire, iese din 
Sine şi se proporţionează cu omul, 
iar creatura, dc asemenea, primeşte 
în sine această realitate străină 
care este graţia cerească (IV, 6). 

EUHARISTIA. «Dacă voim să ne naş- 
tem din Tatăl ceresc, trebuie să 
facem ceva, care depăşeşte măsura 
celorlalţi oameni ca eforturi, lupte, 
zel, milă ,purtare foarte bună, să 
trăim în credinţă şi teamă, pentru 
că vrem să obţinem bunuri aşa de 
mari şi să avem pe Dumnezeu ca 
moştenire (Ps. 15, 5), să nu-L do¬ 
rim decît pe El, cu un dor, o foame 
şi o sete extremă» (XIII, 3; XXIX, 
5). 

EXPERIENŢA HARULUI o fac creştinii 
cînd au intrat în al doilea stadiu 
al vieţii creştine; atunci naşterea 
de sus şi filiaţia dumnezeiască adop¬ 
tivă sînt desăvîrşite (XVIII, 7 ; 
LXVIII, 6; XLIX, 2—3). «Ei au 
trecut din moarte la viaţă şi au 
experienţa unei alte slave, pentru 
că au fost răniţi de altă frumu¬ 
seţe, au participat la alte bogăţii 
şi au avut impresia de a participa 
la alt spirit» (V, 4—5). Semnele 
distinctive ale acestei noi faze ale 
vieţii creştine, sînt sentimentul, 
gustul, siguranţa, puterea, lucrarea 
Duhului Sfînt (XV, 20). 

EXTAZUL se realizează celor prea iu¬ 
biţi de Domnul, cum zice Isaia : 
«Aşa cum soţul se bucură de soţia 
Iui, Domnul se va bucura ele tine » 
(Isaia 62, 5). Se întîmplă că, fiind 
ocupat toată ziua de treburile sale, 
îşi rezervă o oră pentru rugăciune, 
omul său lăuntric e răpit la rugă¬ 
ciune şi e transportat în profun¬ 
zimile infinite ale altoi lumi, cu 
o mare suavitate, în aşa fel îneît 
intelectul său să fie exilat de aici 
de jos, ridicat la înălţimi şi răpit 
acolo. In aceste momente, el uită 
cu totul gîndurile relative la gri¬ 
jile pământeşti, pentru că e umplut 
şi stăpînit de gîndurile care-1 duc 
spre realităţile dumnezeieşti, ce¬ 
reşti, infinite şi de neînchipuit, spre 
lucrurile minunate, pe care buzele 
omeneşti nu le pot exprima, în aşa 
fel ■ îneît î.ntr-o asemenea clipă să 


ajungă să ceară şi să dorească ca 
sufletul său să poată părăsi lumea 
aceasta cu această rugăciune» (Vili, 
1—2). «In asemenea momente omul 
ajunge la libertate şi atinge ultima 
măsură; atunci e curat şi liber de 
păcat» (VIII, 3). 

GRAŢIA face pe om ceea ce este 
Dumnezeu după natură (II, 5; IV, 
9), adică «să dobîndească o fire 
dumnezeiască (XLIV, 59), darul lui 
Dumnezeu fiind făcut «din substanţa 
Dumnezeirii» (XXXI, 1), — (sub¬ 
stanţa însemnînd aici ceva real). 

La cei botezaţi coexistă harul şi 
păcatul (XXVI, 21) şi biruiesc cei 
ce luptă după rînduieli (II Tim. 
2, 5) şi Dumnezeu nu face nimic 
fără voinţa omului din respect iată 
ele liberul arbitru (XXXVII, 10; IX, 
1—7; XXI, 5; XXVI, 18; LVI, 2). 

Harul este prezent în două fe¬ 
luri : în perioada de luptă este as¬ 
cuns (XV, 29; XVI, 3, 4, 13; XXVI, 
7; XXVIII, 9; XXIX, 2; XXXII, 
10; XL, 7); iar în perioada a doua, 
de biruinţă pe faţă, într-o bucurie 
de nedescris (XIV, 2), fiindcă înfie¬ 
rea adoptivă şi naşterea de sus au 
obţinut realizarea deplină (XVIII, 
7; XLVIII, 6; XLIX, 2—3). 

GUSTUL (dorul) de Dumnezeu a fost 
pierdut odată cu orbirea duhovni¬ 
cească, care împiedică pe om să 
vadă Lumina adevărată, Soarele 
dreptăţii (XVII, 3; XXVIII, 4—5). 
Numai după ce vălul întunericului 
se va îndepărta, el va mai putea 
«gusta suavitatea Domnului», în 
bucuria Duhului (XIV, 2—3). Pînă 
atunci domină în el ignoranţa, or¬ 
birea şi uitarea (V, 2—4). 

HOMONIMIA a fost împrumutată de 
Pseudo-Macarie de la Origen, care 
a dedus-o din textele biblice, Scrip¬ 
tura zicînd că «lucrurile netrupeşti 
sînt desemnate prin lucrurile tru¬ 
peşti... Scriptura zice că în om sînt 
doi oameni» (cf. 2 Cor. 4, 16; Rom. 
7, 22). Omul exterior are ochi; 

omul interior are şi el ochi şi aşa 
mai departe despre membre...» (De- 
seille, p. 22—23). 

Domnul nostru IISUS HRISTOS ne-a 
mintuit prin întruparea Sa răscum¬ 
părătoare, dîndu-ne din nou darul 
Duhului Sfînt pierdut prin neascul¬ 
tarea lui Adam, care ne-a supus 
răutăţii patimilor. Cu acest dar oa¬ 
menii înving patimile progresiv şi 
se restabileşte astjel curăţia origi- 

nară, care ne dă posibilitatea par¬ 
ticipării din nou la natura divină 
(IV, 6—7). Pseudo-Macarie formu¬ 
lează întruparea mîntuitoare pe 
scurt, precizînd toate elementele ei : 
Ea este urmarea hotărîrii Tatălui 
şi a Fiului ca El să îmbrace trup 
omenesc, ascunzînd Dumnezeirea 
Sa, pentru ca cel asemenea să fie 
salvat prin Cel asemenea, dîndu-şi 
viaţa Sa pe Cruce. 

Luînd trupul nostru şi natura 
noastră Domnul «le amestecă» cu 
Duhul dumnezeiesc, pentru ca fi¬ 
rea noastră să primească «sufletul 
ceresc» (XXXII, 6) şi ca urmare a 
unirii ipostatice, «Duhul Sfînt 
aprindea inima cea după natura 
omenească» şi de la această uma¬ 
nitate sfîntă acest foc se putea co¬ 
munica tuturor credincioşilor (XLIII, 
1—2 şi XV, 38). Umilinţele şi su¬ 
ferinţele Domnului purifică pe om 
de îngîmfarea sa şi-l îndreaptă că¬ 
tre împărăţia cerurilor. 

Concepţia răscumpărătoare este 
astfel înfruntarea lui Hristos cu 
satan (XI, 10—11), păcatul fiind un 
fel de energie diavolească, «o oa¬ 
recare forţă spirituală şi netrupească 
a lui satana» (XXIV, 3) prin care 
el acţionează şi stabileşte domina¬ 
ţia sa (Matei 12, 43—45). 

In fiecare om se petrece deci în¬ 
fruntarea lui Hristos şi a lui sa¬ 
tana, scrie Pseudo-Macarie, cu 
scopul liberării omului de cel rău 
(XI, 11). 

Pentru aceasta a fost nevoie de 
întrupare şi de suferinţele Domnu¬ 
lui descrise pe larg (XII—XXVI), 
cu care se stabileşte puternic hristo- 
centrismul lui Pseudo-Macarie. Creş¬ 
tinul este astfel asimilat cu Hristos : 
Noi primim de la Duhul Sfînt în- 
dumnezeirea prin Domnul (XLIII, 1 ; 
XXX, 4—5). «Cu Duhul sau cu pro- 
pria-I substanţă, Hristos, «bunul 
Iconograf zugrăveşte în noi un om 
ceresc după propriu-I chip», într-o 
«dumnezeiască fototipie» (XXX, 
4—5). In felul acesta, creştinul este 
asimilat progresiv lui Hristos, pînă 
la «perfecţiunea plinătăţii Lui» 
(XVIII, 10—11). 

ÎN DUMNEZEIRE A este transformarea 
omului prin har în ceea ce este 
Dumnezeu după natură (II, 5; IV, 9), 
dobîndind o fire dumnezeiască 
(XLIV, 5, 9), precizîndu-se că în 


vorbirea lui Pseudo-Macarie, ter¬ 
menul de natură-substanţă nu în¬ 
seamnă esenţa lucrurilor, ci numai 
ceea ce este real, în opoziţie cu 
ceea ce n-are consistenţă şi deci 
nu este decît aparent (1, 1). Pentru 
realizarea unirii lui Dumnezeu cu 
creatura e necesară o mişcare ex¬ 
tatică dublă: Trebuie ca Dumnezeu 
să iasă oarecum din Sine şi să se 
proporţioneze cu omul, iar creatura 
să primească această realitate stră¬ 
ină, care este harul ceresc (IV, 6; 
cf. I Cor. 6, 17; IV, 10; IX, 11, 12; 
XXIV, 3; XLVI, 3, 6): «Inima este 
rănită de o dragoste dumnezeiască 
şi de o iubire pasionată de frumu¬ 
seţea dumnezeiască (V, 6; XXVIII, 
5). Această primă formulare a în¬ 
văţăturii despre îiidumnezeirea omu¬ 
lui prin energiile dumnezieşti, scrie 
Pr. Placide Deseille în Introducerea 
sa, la p. 33, nu are preciziile pe 
care le vor aduce Maxim Mărturisi¬ 
torul şi Grigore Pala ma. 

ÎNFIEREA ADOPTIVĂ este obţinută 
cînd lumina lui Hristos străluceşte 
şi lucrează în om într-o bucurie dc 
nedescris (XIV, 2). Atunci el are 
intelectul şi inteligenţa aplicate la 
gîndiri cereşti şi de sus (loan 3 ,3) 
şi devine copilul lui Dumnezeu 
(loan 1, 12). 

INIMA e locul şi organul intelectului, 
după antropologia Sfîntului Pseudo- 
Macarie şi sub influenţa stoicismu¬ 
lui, intelectul sau cugetul fiind so¬ 
cotit facultatea dominantă a sufle¬ 
tului, iar inima organ trupesc. 

Cînd Lumina lui Hristos strălu¬ 
ceşte şi acţionează în credincios 
într-o lumină de nespus (XIV, 2) 
şi cu un sentiment de siguranţă 
(XV, 20), inima pricepe cu un in¬ 
stinct foarte sigur ce trebuie să 
facă, trecînd prin Vechiul şi Noul 
Testament, care-i dă «curăţia ini¬ 
mii» (XVII, 15). 

«Cînd cineva se apropie de Dom¬ 
nul, trebuie mai întîi să-şi facă 
violenţă, ca să săvîrşească binele, 
chiar dacă inima lui n-o vrea, aş- 
teptînd mereu îndurarea Domnului 
cu o credinţă neclintită : Să-şi facă 
violenţă, ca să iubească fără să 
aibă dragoste, ca să fie dulce fără 
să aibă dulceaţă... să fie milostiv, 
fără să-i fie milă..., să suporte dis¬ 
preţul, să rămînă iertător cînd este 
dispreţuit... ca să nu se indigneze 
cînd este socotit de nimic sau fără 

onoare, după acest cuvînt: «Nu vă 
tăceţi dreptate voi ânşi-vd, prea iu¬ 
biţilorp (Rom. 12 sq.) Ci să-şi facă 
violentă ca să se roage, fără să 
aibă rugăciunea duhovnicească. Iar 
cînd Dumnezeu va vedea cum 
luptă el şi-şi face violentă, cînd 
inima n-o vrea, El îi va da adevă¬ 
rata rugăciune spirituală, adevărata 
iubire, adevărata dulceaţă, adîneul 
îndurării, adevărata bunătate, în- 
tr-un cuvînt, va îndeplini darurile 
Duhului Sfînt» (XIX, 3). 

Credinciosul trebuie să se lorteze, 
ca să fie în mod obişnuit îndură¬ 
tor, dulce, milos şi bun, aşa cum 
învaţă Domnul (Luca 6, 36; Matei 
5, 48; Ioan 14, 15 ; Matei 11, 12; 
Luca 13, 24), îndeplinind rugăciunea 
inimii şi curăţia inimii (X, 5; IV, 
14—15; XL, 2). 

«Cugetul perfect curăţit vede me¬ 
reu slava luminoasă a lui Hristos 
fiind cu Domnul ziua şi noaptea, 
in acelaşi fel, în care trupul Dom¬ 
nului, unit cu Dumnezeirea, este 
mereu cu Duhul Sfînt» (XVII, 4). 
«Dacă inima omului doreşte fără 
încetare pe Dumnezeu, el este stă- 
pînul inimii sale» (XLIII, 3). 

INTELECTUL (vouî) facultatea stăpînă 
a sufletului, are reşedinţa în inimă 
căci «inima stăpîneşte şi domneşte 
asupra întregului organism trupesc 
şi din clipa în care harul şi-a în¬ 
suşit inima, domneşte asupra tu¬ 
turor membrelor şi tuturor gîndu- 
rilor. Acolo, deci, este intelectul şi 
toate gîndurile. Acolo este intelec¬ 
tul, toate gîndurile sufletului şi 
ceea ce lucrează în el. Iată de ce 
harul pătrunde în toate membrele 
trupului (XV, 20). 

ISPITA. In fiecare om se actualizează 
drama păcatului şi răscumpărării, 
începînd cu ispita, pe care Pseudo- 
Macarie le socoteşte ca o luptă 
între Hristos şi satana. Puterea 
diavolească ca şi harul dumnezeiesc, 
de altfel, este un element străin 
firii noastre şi contrar orientării 
primare, întrucît această fire a fost 
creată ireproşabilă şi pură (IV, 1 ; 
XVII, 3). Prezenta păcatului se 
arată prin patimi, care încep cu 
ispite, adică atracţii spre diferitele 
forme ale răului (XXIV, 6). 

Ispitele arată libera alegere, spre 
ceea ce provoacă, prin ispită, dra¬ 
gostea omului. De aceea Evanghe¬ 


lia arată că servitorul, care n-a 
lucrat potrivit voinţei Domnului 
său, va primi pedeapsă mare şi că 
se cerc mult celui ce a primit mult 
(Luca 12, 47—48). Cînd omul va li 
luptat într-o suferinţă mare timp 
îndelungat şi cînd libertatea lui 
va fi dat o mărturie de netăgăduit 
despre alegerea sa, începe altă 
fază a vieţii duhovniceşti, liniştită 
şi biruitoare (IX, 1). 

LACRIMILE sînt manifestarea harului. 
Ele sînt vărsate în lupta cu satana 
(XI, 14), în clipele de consolare a 
Duhului Sfînt (XV, 26), de bucurie, 
de tristeţe şi de frică (XV, 36), fiind 
mort pentru Dumnezeu (XVI, II) 
sau pocăindu-se (Ps. 6, 7 ; Ps. 38, 
13; Ps. 55, 9; Ps. 41, 4; Ps. 101, 
10; XXV, 7). 

LEGEA DUHULUI este înscrisă în or¬ 
ganul de direcţie, sediul raţiunii, 
primul organ trupesc raţional, adică 
în tronul graţiei, unde se află in¬ 
telectul şi toate gîndurile sufletu¬ 
lui, adică inima. «Legea scrisă ex¬ 
pune multe taine, dar într-un fel 
ascuns; călugărului care se roagă 
şi păstrează neîncetat legătura cu 
Dumnezeu, i se vor lămuri şi aces¬ 
tea (LVI, 6 ; XLVII şi XXXIX ; cf. 
Ioan 2, 27). 

LIBERTATEA este o calitate a firii 
dumnezeieşti cu care Dumnezeu a 
înzestrat pe om : Acesta este creat 
după chipul şi asemănarea Lui, 
pentru că Dmnezeu se hotărăşte şi 
face ce vrea şi omul de asemenea, 
spre salvarea şi spre pieirea lui 
(XV, 23). Acest chip nu se pierde, 
supus patimilor sau posesor al da¬ 
rului deplin al Duhului Sfînt, păs¬ 
trează liberul arbitru (XV, 23). 
Contra voinţei omului, Dumnezeu 
nu tace nimic din respect Iată cic 
liberul arbitru, cu toate că poate 
să Iacă ce vrea (XXVII, 10; IX, 
1—7; XXI, 5; XlXVI, 18; LVI, 2). 

LUMINA este creştinul în întregime 
(XV, 10), fiindcă el devine trans¬ 
lucid, cu totul îmbăiat în lumină şi 
foc şi transformat, fără însă a fi 
dizolvat şi a deveni foc, fiecare 
rămînînd în propria-i fire şi pro¬ 
pria persoană, plin de Duhul Sfînt. 
Domnul îmbracă pe creştini cu veş¬ 
mintele împărăţiei luminii de nespus, 
aşa ca împărăţia luminii şi chipul 
ceresc Iisus Hristos să lumineze 
într-un fel mistic sufletul şi să dom¬ 
nească în sufletul sfinţilor. Ascuns 

ochilor oamenilor, Hristos nu e cu 
adevărat vizibil decît ochilor sufle¬ 
tului, pină în ziua Învierii cînd 
trupul însuşi va fi învăluit şi pro¬ 
slăvit de lumina Domnului,, lumină 
care e deja în om privitor la su¬ 
flet, pentru ca trupul însuşi să 
domnească cu sufletul ... cu pacea 
şi lumina sa veşnică {II, 5). 

Intelectul perfect purificat vede 
continuu slava luminoasă a lui 
Hristos, fiind cu Domnul ziua şi 
noaptea în acelaşi fel în care 
Trupul Domnului, unit cu Dumne¬ 
zeirea e mereu cu Duhul Sfînt 
(XVII, 4). 

MANIHEISMUL este combătut de Pseu- 
do-Macarie, care învaţă că toate 
fiinţele sînt create bune şi dacă 
unele se întorc către rău aceasta 
vine de la liberul lor arbitru (XVI, 
1). Trupul, care este tunica bună 
a sufletului (IV, 3—4), va fi într-o 
zi transfigurat de focul Dumnezeirii 
(XXX, 3 şi IV, 10—11). 

SIînta Fecioară MARIA, Maica Domnu¬ 
lui, în faţa Domnului pe cruce 
plîngea în durerile dragostei ci 
şi părea răstignită cu El. Su¬ 
fletul care iubeşte pe Domnul 
şi care este într-o dragoste fier¬ 
binte pentru El şi se forţează să fie 
unit cu adevărat cu Hristos trebuie 
să participe la fel la suferinţele 
Lui, avînd mereu în fată şi păstrînd 
prezente în memorie plăgile la care 
l-au supus pentru el. Dar el con¬ 
templă şi strălucirea incomparabilă 
a slavei dumnezeieştii lumini, care 
se preface în acelaşi chip din slavă 
în slavă sub acţiunea Duhului Sfînt... 
(H. II, 3, 1, 3; 3, 2). Abatele Pimen, 
stareţul de la Schitul Egiptului, a 
spus de asemenea : «Gîndul meu 
este acolo, unde stătea plîngînd 
Maica Domnului, Sfînta Maria, lîngă 
Crucea Mîntuitorului; şi eu as vrea 
să plîng mereu aşa» (Apoltegme, 
144, Pimen). 

MARIA MAGDALENA s-a aşezat la 
picioarele Domnului ca să-I asculte 
învăţătura şi cvintele Lui au în¬ 
semnat Duh şi putere care au pă¬ 
truns-o pînă la inimă şi s-au pre¬ 
făcut în suflet pentru sufletul oi 
şi duh pentru duhul ei, şi o forţă 
dumnezeiască îi umplea inima. Iar 
acolo unde şi-a stabilit domeniul 
această forţă, a devenit o posesiune 
neînstrăinabilă într-un mod defini¬ 
tiv. De aceea, Domnul ştiind ce i-a 


dat i-a spus : «M aria şi-a ales par¬ 
tea cea mai bună» (Luca 10, 42), 
(XII, 16). 

MESALIANISMUL socotea de prisos 
Botezul şi postul şi învăţătura bună, 
necesară şi folositoare fiind numai 
rugăciunea continuă; ea izgoneşte 
demonul care locuieşte în om. 

MINISTERIUL cuvîntului trebuie să se 
manifeste potrivit experienţei lăun¬ 
trice, învaţă Pseudo-Macarie, fiindcă 
această experienţă nu durează mult 
(XXV, 3; X, 4; VIII, 1): «Dacă 
omul ar avea mereu prezente aceste 
minuni, care i-au fost arătate şi a 
căror experienţă a avut-o, n-ar pu¬ 
tea să îndeplinească ministeriul 
cuvîntului şi nici o altă sarcină» 
(VIII, 8). Apostolii sînt «tipul» creş¬ 
tinilor ajunşi la desăvîrşire, bogaţi 
de darurile Duhului pentru vestirea 
Cuvîntului lui Dumnezeu «în toată 
puterea şi tot adevărul Lui» (XVIII, 
11 ; XVIII, 5). 

MIRUNGEREA : Experienţa harului Sfîn- 
tului Duh este experienţă în Omilii 
în termeni care evocă miruirea de 
după Botez şi figurarea ei în Ve¬ 
chiul Testament ca «untdelemnul 
bucuriei» (Ps. 44, 8), cu care a fost 
uns Hristos. De aceea creştinul este 
uns (Hristos după XV, 35; XLIII, 
1). Prezenţa lui Hristos în suflet 
este exprimată ca o pecete şi am¬ 
prentă (XXX, 5), la care se adaugă 
semnul crucii din pricina identifi¬ 
cării ei cu semnul cu care sînt în¬ 
semnaţi cei aleşi (Apoc. 7, 24; 

Ezech., 9, 4; V, 26; XI, 13) şi pen¬ 
tru că ungerea postbaptismală era 
administrată trăgîndu-se o cruce 
(după Evhologhiul lui Serapion de 
Tmuis). 

MlNDRIA. Adam, în rai, a păcătuit nu 
din poftă trupească, ci din mîn- 
drie. Şi orgoliul va rămîne primej¬ 
dia supremă pentru omul în care 
harul Duhului Sfînt va fi micşorat 
la extrem puterea patimilor, în 
cele mai înalte grade ale itinerariu- 
lui duhovnicesc: Chiar o fire cu¬ 
rată poate cădea în păcatul mîn- 
driei (VII, 4). 

Cei care sînt îndrumaţi de graţia 
lui Dumnezeu pot cădea, deşi sînt 
eraţi după firea lor. Căci omul în¬ 
cepe să se aşeze pe deasupra ce¬ 
lorlalţi, să-i judece chiar şi să zică : 
«Eşti un păcătos», socotindu-se 
drept. Nu ştii ce zice Pavel: «Mi 
s-a dat un ghimpe în trup, un în- 

ger al lui satana, care să mă bi- 
ciuiască şi să mă împiedice să mă 
îngîmiez » (II Cor. 12, 7). Căci chiar 
o fire curată se poate mândri (Ci. 
XVII, 6). 

NAŞTEREA omului a iost creată ire¬ 
proşabilă şi curată (IV, 1 ; XVII, 3). 
«Numai prezenta în om a harului 
Duhului Sfînt şi a «chipului ceresc» 
îi poate îngădui să acţioneze efec¬ 
tiv intr-n sens care să fie conform 
cu această orientare a naturii» 
(XLV, 7). Natura a fost rănită de 
păcatul lui Adam, în fiecare om 
actualizîndu-se întreaga dramă a 
păcatului şi a răscumpărării (XI, 11). 
Păcatul sau harul pot deveni o a 
doua natură. Căci trupul este «tu¬ 
nica frumoasă a sufletului» (IV, 
3—4) şi chipul lui (XXX, 3); în¬ 
toarcerea spre rău depinde de li¬ 
berul arbitru (XVI, 1). Omul este 
destinat ca într-o zi să fie trans- 
figrat de focul Dumnezeirii (XV, 1, 
10—11). Toţi oamenii devin trans¬ 
lucizi, toti sînt învăluiţi de lumină 
şi foc şi sînt transformaţi. Dar ei 
nu se dizolvă, cum pretind unii şi 
nu devin foc, natura lor încetînd 
să mai subziste (XV, 10). Astfel, 
toată natura lui Adam se poate 
întoarce spre bine ca şi spre rău. 
E în stare să facă rău, dar poate, 
dacă vrea, să nu-1 facă (XXVI, o). 
Domnul nostru Iisus Hristos a venit 
ca să facă din cei care cred în El 
nişte oameni noi, dîndu-le ungerea 
luminii şi cunoştinţei Sale, ca să 
verse în ei un vin nou, adică 
Duhul Său. «Vinui nou, s-a spus, 
trebuie pus în vase noi » (Matei 9, 
17; XLIV, 1). Pentru aceasta, scrie 
mai departe Pseudo-Macarie (LIII, 
15), creştinul trebuie să se obişnu¬ 
iască să gîndească continuu la cele 
bune şi să îndrepte intelectul său 
pe calea dreaptă, aşteptînd în fie¬ 
care clipă vizita Duhului Sfînt. 

OMUL este făcut după chipul şi ase¬ 
mănarea lui Dumnezeu, ca o crea¬ 
tură rezonabilă, măreaţă, minuna¬ 
tă, frumoasă (I, 7). Supus patimilor, 
sau păstrînd darul deplin al Duhu¬ 
lui Sfînt, Adam păstrează liberul ar¬ 
bitru, nefiind determinat din afară 
de puterea răului sau a Duhului 
Sfînt. Dar nu află liniştea sa decît 
in unire cu Dumnezeu (XLV, 7). însă 
mîndria i-a adus căderea şi piei rea 
lui Adam. El, cel dintîi, a fost mai 


presus de toată creaţia şi de îngerii 
înşişi (XV, 22). Iar cele asigurate 
creştinilor depăşesc splendoarea tu¬ 
turor celor văzute şi nevăzute (IV, 
17). Omul nu este ca adevărat de¬ 
plin decît dacă posedă al doilea su¬ 
flet, străin firii sale (LII, 1 ; XV, 22). 
Iar cînd Duhul Sfînt lipseşte sufle¬ 
tului, atunci e lipsit de asemănarea 
cu Dumnezeu. 

Pentru Pseudo-Macarie, o mul vechi 
este omul lăuntric pe care l-a mur¬ 
dărit şi pervertit satana (XXXIII, 4 ; 
II, 2). Iar o mul nou este omul lăun¬ 
tric «amestecat cu harul Duhului 
Sfînt, aşa incit să aibă alţi ochi pe 
lingă ai săi, alte urechi pe lîngă 
ale lui şi încă un cap» (II, 4). El dă 
o altă formă omului ca suflet şi 
trup. 

PATIMILE vin de la păcatul lui Adam : 
«După cum tot neamul omenesc s-a 
înmulţit pe pămînt plecînd de la 
Adam, tot aşa unica răutate a pa¬ 
timilor s-a răspîndit în rasa păcă¬ 
toasă a oamenilor şi stăpînul rău¬ 
lui îi agită prin gînduri mereu în 
mişcare, materiale, deşarte şi pline 
de tulburări» (V, 3). 

Patimile manfiestă prezenţa păcatu¬ 
lui în om, păcatul fiind — după 
Pseudo-Macarie — un fel de ener¬ 
gie diavolească, «o oarecare forţă 
spirituală şi necorporală a lui sa¬ 
tana» (XXIV, 3), prin care el acţio¬ 
nează şi asigură stăpînirea sa. Ex¬ 
presiile care-i sînt aplicabile sînt 
schimbătoare între ele. Fiindcă Pa- 
vel zice că satana locuieşte în om, 
se poate spune şi că satana locu¬ 
ieşte acolo, — idee sugerată de alt¬ 
fel de Evanghelie (Matei 12, 43— 
45). Ele sînt, deci, supra adăugate 
la natură, au devenit, deci, ca un 
fel de natură a noastră (IV, 8). 
Darul Duhului Sfînt schimbă însă 
situaţia : Vălul de negură care aco¬ 
peră pe păcătos e ridicat, îngădu- 
indu-i «să guste din bunătatea Dom¬ 
nului în bucuria Duhului (XIV, 2—• 
3). 

PECETEA Duhului Sfînt este dăruită ce¬ 
lor care sînt unşi după intelect în 
omul lăuntric cu untdelemnul sfin- 
titor şi dătător de bucurie, ceresc 
şi duhovnicesc, ca gaj al Duhului 
Sfînt (2 Cor. 1, 22; 5, 5), «Paracle- 
tul», care consolează şi bucură pe 
cei care sînt în suferinţă (XVII, 1). 
Cel ce luptă împotriva sa şi a por¬ 
nirilor pătimaşe e judecat demn să 

pătrundă în valurile înalte ale Du¬ 
hului Sfînt, este îndumnezeit, devi¬ 
ne copilul lui Dumnezeu şi primeşte 
pecetea cerească pe suflet — ca un 
demnitar foarte înalt. 

Intr-adevăr, Duhul Sfînt este «unt¬ 
delemnul bucuriei» (Ps. 4, 7), cu 
care a fost uns Hristos şi de aceea 
creştinul, care participă la această 
ungere, este un «Hristos» (XV, 35; 
XLIII, 1). Iar prezenţa lui Hristos în 
suflet este numită pecete şi impri¬ 
mare (XXX, 5). Dar această pecete 
a Duhului Sfînt este pusă în legă¬ 
tură cu semnul Crucii, pe de o par¬ 
te din pricina identificării ei cu 
semnul cu care sînt însemnaţi cei 
aleşi (Apoc. 7, 2—4; Ezech. 9, 4; 
V, 26; XII, 13), iar pe de altă parte 
pentru că ungerea postbaptismală 
se făcea cu o cruce (XVII, 1 ; XV, 
42), care se însemna astfel şi pe in¬ 
telect şi pe inimă. 

PERFECŢIUNEA depinde de liberul ar¬ 
bitru (XXVII, 11). Pentru Macarie, 
care vede în Apostoli «tipul» creş¬ 
tinilor ajunşi la perfecţiune, pentru 
că sînt bogaţi în darurile Duhului 
Sfînt şi ei pot vesti Cuvîntul lui 
Dumnezeu «cu toată puterea şi ade¬ 
vărul Lui» (XVIII, 5). Căci numai 
ei pot să înveţe într-un mod precis 
şi cu o înţelepciune susţinută de 
experienţa lor, căile unităţii dumne¬ 
zeieşti (XVII, 11). In Omilia a VIII- 
a Pseudo-Macarie precizează că 
omul poate să se înalţe pînă la a 
douăsprezecea treaptă a perfecţiunii 
(VIII, 4). Apoi graţia sa micşorează, 
el coboară o treaptă şi se menţine 
continuu pe cele unsprezece trepte. 
Dar n-ar suporta să audă vorbind 
sau să se îngrijească de propriile-i 
necesităţi, sau de acelea ale fraţi¬ 
lor săi, ori de slujirea cuvîntului. 
Deci «zidul de despărţire» (cf. Efes. 
2, 14) a fost distrus şi moartea în¬ 
vinsă... Totuşi, cel ce este în aceas¬ 
tă stare, mărturiseşte că nu este cu 
totul desăvîrşit nici fără de păcat 
(VIII, 5). 

Tema esenţială a spiritualităţii lui 
Pseudo-Macarie rămîne dorul de 
Dumnezeu, «epectasa». Sf. Grigore al 
Nyssei spunea că ai văzut cu ade¬ 
vărat pe Dumnezeu dacă nu încetezi 
de a-L dori. Iar Pseudo-Macarie a- 
firma că cea mai rea întîmplare în 
viaţa duhovnicească este de a crede 
că ai de ajuns şi de a zice : «e des¬ 
tul» (XXVI, 17). Căci Domnul este 


infinit şi de necuprins şi creştinii 
nu îndrăznesc să spună că L-au în¬ 
ţeles şi-L caută zi şi noapte» (Ibi- 
dem). 

PERSOANA omenească rămîne distinc¬ 
tă în unirea cu Dumnezeu : Pseudo- 
Macarie precizează într-un text ca¬ 
re precizează transformarea eshato- 
logică a creştinilor (XV, 10) cele 
trei caractere esenţiale ale învăţă¬ 
turii ortodoxe despre îndumnezeire : 

1) Ea este o participare reală la fi¬ 
rea dumnezeiască ; «Toţi devin 
translucizi, toţi sînt învăluiţi de lu¬ 
mină şi de foc şi sînt transformaţi» ; 

2) dar ea lasă neatinsă distincţia 
naturilor : «Ele nu se dizolvă şi nu 
devin foc, natura lor încetînd de a 
subzista» ; 3) ca şi deosebirea per¬ 
soanelor, «Petre rămîne în propria 
sa natură şi propria sa persoană, 
plin de Duhul Sfînt». 

RENUNŢAREA (exterioară), la lume, 
sau lepădarea de lume înseamnă că, 
credinciosul s-a smuls de dorinţele 
deşarte, de plăcerile trupeşti, de 
slavă, de dominaţie, de onorurile 
omeneşti, pentru ca apoi să desco¬ 
pere în sine duşmani ascunşi, pa¬ 
timi secrete, legături nevăzute, un 
război nevăzut...» (XXI, 5). 

întrebarea care se pune după 
aceea este dacă trupul tău este 
străin lumii acum, este oare aşa şi 
intelectul tău, ca să nu mai călăto¬ 
rească prin lume ? Căci este scris 
că «unde este comoara ta este şi 
inima fa» (Matei 6, 21 ; XXVII, 18). 

Dacă doreşti împărăţia cerurilor, 
dacă vrei să domneşti cu Hristos în 
veci de veci, n-ar trebui atunci să 
primeşti din toată inima pînă la 
moarte luptele, muncile, încercările 
şi spiritele acestui timp aşa de scurt 
cît mai durează viaţa prezentă ? 
Căci Domnul ne strigă «că cei cc 
vrea să vină după Mine să-şi ia Cru¬ 
cea şi să Mă urmeze » (Luca 9, 23). 
Fără să se lepede de sine, vrea să 
moştenească viaţa veşnică, ceea ce 
este cu neputinţă, scrie Sf. Pseu¬ 
do-Macarie (L, 8). 

Prin mîinile stareţului ai dat lui 
Dumnezeu toate bunurile tale; dar 
renunţarea este efectivă numai 
atunci cînd tu nu mai execuţi vo¬ 
inţa sufletului tău, ci te supui au¬ 
torităţii celui care este stăpînul su¬ 
fletului tău faţă de Dumnezeu. 
Căci tu nu-ţi mai aparţii (LIII, 10). 

RETRAGEREA educativă a harului este 
simţită in prima fază a vieţii du¬ 
hovniceşti, pentru că Dumnezeu 
pune la încercare fidelitatea omu¬ 
lui şi dragostea lui (XXIX, 5; 
XXVII, 13; XVII, 6, etc., etc.)- 

ROADELE activităţii virtuoase sînt şi 
«naturale», cînd prin ajutorul haru¬ 
lui omul poate săvîrşi binele «prin 
el însuşi», sînt şi «perfecte», atunci 
cînd omul lucrează. Sfîntul Duh 
le săvîrşeşte cu consimţămîntul 
sufletului omenesc: «Ca sufletul 
care traversează flautul, Duhul 
Sfînt cîntă prin sfinţi şi oa¬ 
meni duhovniceşti» (XLVII, 14). 
«Tu iubeşti pe Dumnezeu, dar nu în 
chip desăvîrşit; dar vine Domnul 
şi-ţi dă dragostea neschimbătoare şi 
cerească. Te rogi într-un chip na¬ 
tural, cu disctracţii şi o mulţime de 
gînduri. Dumnezeu îţi dă rugăciu¬ 
nea pură «în duh şi în adevăr» 
(XXVI, 21). 

«Care este activtiatea omului ? Să 
renunţe, să fugă de lume, să stă- 
ruiască în rugăciune, să vegheze 
noaptea, să iubească pe Dumnezeu 
şi pe fraţii lui. Aceasta este treaba 
lui. Dar dacă rămîne la activitatea 
lui proprie, fără să spere să pri¬ 
mească altceva, dacă vînturile Du¬ 
hului Sfînt nu suflă peste sufletul 
lui şi norii cereşti nu se arată, dacă 
ploaia nu cade din cer, ca să ude 
sufletul, omul nu va putea da Dom¬ 
nului roade vrednice de El» (Ioan 
15, 2). Şi Dumnezeu văzînd o bună 
hotărîre a ta şi constatînd că îi a- 
tribui ceea ce ai săvîrşit prin natu¬ 
ra ta, îţi va da în schimb ceea ce-i 
este propriu, darurile duhovniceşti, 
dumnezeieşti şi cereşti... veselia şi 
bucuria» (Cf. Gal. 5, 22; XXVI, 20). 

SATANA a ispitit pe Adam asigurîn- 
du-1 că ar deveni ca Dumnezeu şi 
acesta s-a manifestat orgolios, «su- 
punîndu-se astfel părţii duşmănoa¬ 
se» (I, 3, 4; XII, 6). Pseudo-Maca- 
rie insistă mult asupra faptului că 
greşeala lui Adam este izvorul tu¬ 
turor relelor, de care suferă omeni¬ 
rea, fiindcă prin ea a pierdut harul 
Duhului Sfînt pentru urmaşii săi şi 
a introdus în lume păcatul şi moar¬ 
tea (XII, 1 şi XI, 5, 9, 11, 12). Libe¬ 
rul arbitru se manifestă acum liber 
în favoarea răului, satana dominînd 
acum omul (V, 11), Păcatul a intrat 
astfel în lume prin greşeala lui 
Adam (Rom. 5, 12), fiind o energie 


diavolească, «o oarecare forţă spi¬ 
rituală şi necorporală a lui satana» 
(XXIV, 3). «Dar cînd auzi că în a- 
cest timp Domnul a eliberat suflete 
din iad şi din întuneric, că a cobo- 
rît la iad şi a săvîrşit o operă glo¬ 
rioasă, să nu crezi că toate aceste 
lucruri sînt străine de tine» ! (XI, 
11). «Intrînd în contact cu moartea 
în propriu-I corp, Domnul Care este 
viaţă, distruge moartea şi liberează 
omul de legăturile cu iadul» (XI, 
10—12 ; LII, 2). *Noi n-avem de lup 
tat contra sîngelui şi trupului, ci 
împotriva duhurilor răutăţii ». (Efes. 
6, 16). Or, aceste duhuri ale rău¬ 
lui, invizibile şi netrupeşti, depăşesc 
duşmanii văzuţi, pe cît depăşeşte 
sufletul nevăzut şi netrupesc greu¬ 
tatea trupului» (LIII, 6). 

SFINTA SCRIPTURĂ este ca o Episto¬ 
lă, cu care Dumnezeu ne invită la 
darul dumnezeiesc al substanţei Sa¬ 
le «ca să fim participanţi la firea 
Sa dumnezeiască» (2 Petru 1, 4). Dar 
dacă omul nu se apropie, nu se roa 
gă şi nu primeşte, nu-i serveşte la 
nimic dacă citeşte Scripturile; dim¬ 
potrivă este pasibil de moarte, pen¬ 
tru că n-a vrut să primească de la 
împăratul ceresc darul vieţii, fără 
de care este cu neputinţă să aibă 
viaţa nemuritoare, care este Hristos, 
a căruia să fie slava în veci, 
Amin!» (XXXIX). 

Felul în care Macarie tîlcuieşte 
Scriptura pleacă de la o metodă a- 
semănătoare de inspriaţie alexan¬ 
drină : «Legea scrisă expune multe 
taine într-un fel ascuns; dar călu¬ 
gărul, dacă stăruieşte fără încetare 
în rugăciune şi convorbire cu Dum¬ 
nezeu, le va descoperi» (LVI, 6). O- 
milia XLVII este un bun exemplu al 
acestei exegeze. Macarie adaugă : 
«Şi harul îi va arăta nişte taine mai 
de temut decît cele pe care le cu¬ 
prinde Scriptura : «Ungerea Duhului 
ne instruieşte despre toate, în aşa 
fel încît să nu mai avem nevoie de 
o învăţătură din afară (I Ioan 2, 27). 
(Cf. P. Deseille, pp. 47 şi 395). 

Slava care strălucea pe faţa lui 
Moise era o prefigurare a adevăra¬ 
tei slave. Atunci evreii nu puteau 
privi fix faţa lui (cf. Ieşire 34, 35). 
Dar acum creştinii primesc în ini¬ 
mile lor această slavă luminoasă, şi 
întunericul nefiind în stare să su¬ 
porte strălucirea acestei lumini, fug 
orbite» (XLVII, 1). 

STOICISMUL, înrudit cu Sf. Irineu, prin 
concepţia sa materialistă despre su¬ 
flet, a influenţat pe Pseudo-Maca- 
rie: Căci deşi se spune despre su¬ 
flet că este «invizibil şi netrupesc» 
în comparaţie cu trupul (LIII, 6— 
7), totuşi este un «corp subtil» ca 
îngerii şi diavolii (IV, 9). Este a- 
mestecat cu trupul şi răspîndit în 
membre (IV, 9—12) : E ceea ce în¬ 
vaţă stoicismul cu «amestecul său 
total», care a căpătat un rol impor¬ 
tant şi la Pseudo-Macarie. Căci ca 
un corp, sufletul, ca şi îngerul, are 
un aspect şi o formă. Şi fiind «a- 
mestecat cu trupul», forma sa este 
asemenea aceleia a trupului : «Omul 
lăuntric este după asemănarea cu 
omul în afară» (XVI, 7; cf. VII, 7). 
Sfinţii Părinţi au exprimat acest a- 
mestec prin «perihoreză» şi pentru 
divin şi uman, care arată pătrunde¬ 
re fără confuzie, însă. 

SUBSTANŢĂ. «Omul e chemat să de¬ 
vină prin har ceea ce Dumnezeu 
este după fire (II, 5; IV, 9), adică 
«să cîştige o fire dumnezeiască» 
(XLIV, 5, 9)... Macarie nu ezită să 
afirme că darul lui Dumnezeu e fă¬ 
cut «din substanţa Dumnezeirii Sa¬ 
le» (XXXIX, 1); dar, în vorbirea Sa 
termenul de «substanţă» nu însem¬ 
na esenţa lucrurilor, ci arată numai 
ceea ce este real, în opoziţie cu 
ceea ce n-are consistenţă şi nu e 
decît aparent (I, 1)... Fizica stoicia- 
nă deosebea două cazuri de ames¬ 
tecuri : cînd este schimbare a celor 
două substanţe amestecate (este 
«confuzie» synxhysisj, cînd cele do¬ 
uă substanţe se pătrund şi se în¬ 
tinde una la cealaltă, păstrîndu-şi 
fiecare proprietăţile lor specifice : 
astfel amestecul focului şi fierului 
roşu, al aerului şi luminii, al apei 
şi vinului (adică «amestecul total»). 
Folosirea termenului «amestec» 
pentru exprimarea fie a unirii divi¬ 
nităţii şi umanităţii în Hristos, fie 
unirea naturii omeneşti şi a harului 
necreat la creştin, este curentă în 
patristica veche de la Sf. Irineu... 
Părinţii de limbă greacă vor conti¬ 
nua să exprime ideea veche, recur- 
gînd la termenul «pătrundere» (pe- 
richoresis) si să folosească şi ima¬ 
ginile tradiţionale ale fierului roşu 
şi aerul pătruns de lumină, ca să 
marcheze că în unire, divinul şi u- 
manul nu sînt numai aşezate îm¬ 


preună, ci se interpenetrează fără ca 
totuşi să se confunde» (Deseille, p. 
31). 

SUBTILITATEA este pentru Sf. Pseudo- 
Macarie acţiunea secretă a harului: 
«Se întîmplă că, fiind ocupat toată 
ziua de treburile sale, un om să-şi 
rezolve o oră pentru rugăciune şi 
ca omul său interior să fie răpit în 
altă lume, să fie dus în adîncurile 
infinite ale acestei lumi cu o mare 
suavitate, aşa incit intelectul său să 
fie în întregime izolat de aici de 
jos, ridicat la înălţimi şi acolo să 
fie răpit. In aceste momente el uită 
cu totul gîndurile privitoare la gri¬ 
jile pămînteşti, pentru că e plin şi 
stăpînit de gîndurile care-1 duc spre 
realităţile dumnezeieşti, infinite şi 
de nepătruns, spre nişte lucruri mi¬ 
nunate, pe care buzele omeneşti nu 
le pot exprima : în aşa fel incit in¬ 
tr-un asemenea moment el ajunge 
să ceară şi să dorească ca sufletul 
său să poată părăsi această lume 
cu această rugăciune» (VIII, l ; XL, 
7—8). 

SUFLETUL cere o demnitate care depă¬ 
şeşte prin credinţă şi bogăţia ei 
splendoarea şi frumuseţea cerului şi 
pămîntului (IV, 17). Invizibil şi ne¬ 
trupesc, el este subtil, care nu poa¬ 
te fi cu adevărat complet şi nu poa¬ 
te acţiona după natura sa decît da¬ 
că posedă harul Duhului Sfînt, ca 
un alt suflet, dar al Duhului Sfînt. 
(LII, 5; cf. XV, 22). Năzuinţa lui 
firească este tendinţa spre bine şi 
spre dragostea de Dumnezeu, «gîn¬ 
durile lui fiind pure» (LIII, 15 ; LVI, 
3) şi de aceea omul nu poate găsi 
repaus decît în unire cu Dumnezeu 
(XLV, 7). Pseudo-Macarie descrie 
sufletul ca un spaţiu cu vaste întin¬ 
deri chiar ca un abis insondabil. Ca 
atare diferite membre sau părţi, care 
pot fi identificate cu facultăţile su¬ 
fleteşti (VII, 8), intelectul fiind o- 
chiul sufletului şi care pot fi înţe¬ 
lese intr-un mod mai larg ca diferi¬ 
te niveluri de profunzime lăuntrică 
(XV, 7; XLI, 1 j L, 4). 

Facultatea dominantă a sufletului 
este intelectul (nous). «Cînd harul 
a ridicat sumbrul văl care întuneca 
sufletul, acesta, curăţit şi intrat în 
posesia adevăratei sale naturi», 
contemplă fără încetare slava ade¬ 
văratei Lumini şi adevăratului Soare 
ale dreptăţii, care străluceşte în ini¬ 
ma însăşi (XVII, 3). Intr-adevăr, 

«intelectul, perfect purificat, vede 
continuu slava luminoasă a lui 
Hristos, este cu Domnul ziua si 
noaptea, în acelaşi fel în care Tru¬ 
pul Domnului, unit cu Dumnezeirea, 
este mereu cu Sfîntul Duh», expe¬ 
rienţă care dă omului o pregustate 
a slavei viitoare (XVII, 4; cf. 
XLIII, 3). In alte pasaje ale Omilii¬ 
lor, viziunea lui Hristos în oglinda 
părţii dominante a sufletului (XXV, 
3) se arată ca o răpire sau un ex¬ 
taz trecător, în care sufletul între¬ 
vede înlăuntrul său lumina Taboru- 
lui (VIII, 3 i cf. X, 4; VIII, 1). 

TAINELE şi efortul omenesc sînt unite. 
Botezul apare ca fundamentul între- 
gei vieţi duhovniceşti (XLIII, 1): 
«Duhul Sfînt şi Paracletul, care a 
fost dat Apostolilor şi procurat de 
ei unicei veritabile Biserici a lui 
Dumnezeu, în ceasul Botezului, vine 
să se unească cu oricine se prezin¬ 
tă la Botez, cu o credinţă sinceră, 
într-o măsură care se deosebeşte şi 
se schimbă în legătură cu credinţa 
fiecăruia» (Marea Epistolă, Desille, 
p. 35). 

Pseudo-Macarie completează gîn- 
direa sa, precizînd că Tainele cer li¬ 
berul efort al omului, căci harul lor 
este, comparabil cu un germene, sau 
cu un talent pe care omul trebuie 
să-l facă să crească, să rodească, să 
se înmulţească (Matei 25, 15—28). 
Pseudo-Macarie insistă asupra im¬ 
portanţei misiunii apostolice (Vi, 7 ; 
XXVIII, 6; XXXII, 5) şi a tainelor 
(XXVII, 17; XIII, 2 etc.), insistînd 
asupra cooperării harului şi libertă¬ 
ţii. 

UNITATEA DUHULUI a fost săvîrşită la 
Rusalii. Atunci «Duhul Sfînt, Para¬ 
cletul, a pătruns în sufletele disci¬ 
polilor şi s-a «amestecat» cu ele 
(XII, 18). Pseudo-Macarie înţelege 
această dumnezeire a credincioşilor 
ca o extindere la fiecare creştin a 
îndumnezeirii firii omeneşti îndepli¬ 
nită în Hristos prin înfăptuirea uni¬ 
rii ipostatice : «Intelectul perfect 
purificat vede necontenit slava lu¬ 
minoasă a lui Hristos ; el e cu Dom¬ 
nul ziua şi noaptea, în acelaşi fel 
în care trupul Domnului unit cu 
Dumnezeirea ,este mereu cu Sfîntul 
Duh» (XVII, 4). Unirea omului cu 
Duhul Sfînt este exprimată de Pse¬ 
udo-Macarie cu cuvintele «comuni¬ 
une» şi «amestec». 


«Din dragoste pentru oameni 
(Dumnezeu) se amestecă cu sufletele 
sfinte care-I sînt plăcute şi credin¬ 
cioase, le acoperă şi se face un Duh 
cu ele, după cuvîntul Sf. Pavel (I 
Cor, 6, 17). El devine, ca să vor¬ 
bim aşa, un suflet pentru suflet şi 
o substanţă pentru o substanţă, 
pentru ca sufletul să poată trăi în 
Dumnezeire, să aibă sentimentul vie¬ 
ţii nemuritoare şi să participe la 
slava incoruptibilă...» (IV, 10). 

VĂLUL de întuneric împiedică omul să 
vadă cu ochii sufletului său adevă¬ 
rata Lumină, Soarele dreptăţii, după 
ce a pierdut harul Duhului (XVII, 
3; 3, XXVIII, 4—5). «Vălul întune¬ 
ricului l-a acoperit şi el nu va fi 
ridicat decît cînd darul deplin al 
Duhului Sfînt îi va fi dat, putînd 
atunci «să guste suavitatea Dom¬ 
nului» în bucuria Duhului (XIV, 2— 
3). Dar cîtă vreme păcatul domneş¬ 
te în el, gîndurile mereu în mişca¬ 
re îl umplu, de întunericul ignoran¬ 
ţei, orbirii şi uitării (V, 2—4). 

Cînd harul a ridicat cu totul vă¬ 
lul trist care întuneca sufletul, a- 
cesta, purificat şi intrat din nou în 
posesiunea adevăratei sale naturi, 
omul poate contempla fără încetare 
slava adevăratei Lumini şi adevăra¬ 
tului Soare al dreptăţii, care strălu¬ 
ceşte în inima însăşi» (XVII, 3; ci. 
XVII, 4). 

Omul credincios, cînd gustă sua¬ 
vitatea Domnului, cînd se desfătea- 
ză de roadele Duhului, cînd se ri¬ 
sipeşte valul întunecimilor care-1 
înconjoară şi cînd lumina lui Hris¬ 
tos străluceşte şi acţionează în el 
într-o bucurie de nespus, atunci are 
siguranţa deplină de a avea pe 
Domnul cu el plin de dragoste... în 
Ierusalimul de sus» (XIV, 2). 

...Cînd omul însă a călcat po¬ 
runca, diavolul a acoperit sufletul 
în întregime cu un văl întunecos. 
Dar cînd vine harul, acesta ridică 
în întregime vălul. Atunci sufletul, 
curăţit şi revenit la posesiunea pro- 
prie-i firi, creată nepătată şi cura¬ 
tă, contemplă fără încetare în toată 
curăţia, cu ochi purificaţi, slava a- 
devăratei lumini şi a adevăratului 
Soare al dreptăţii, care străluceşte 
în chiar inima sa» (XVII, 3). 

VIOLENŢA este necesară pentru înce¬ 
pători, după cuvîntul Evangheliei 
(Matei 11, 12), chiar pentru rugă- 

ciune, care poate fi rodul darului 
Sfîntului Duh numai, atunci cînd 
inima n-o vrea (XIX, 3—4). La ru¬ 
găciune trebuie să se adauge virtu¬ 
ţile, altfel este socotită moartă 
(LIII, 3) : In felul lui de viată, creş¬ 
tinul trebuie să ia ca model pe 
Domnul, în smerenie, purtare, ama¬ 
bilitate (XIX, 2), silindu-se să iu¬ 
bească pe semeni, fără să aibă dra¬ 
goste şi să se poarte cu blîndeţe 
fără s-o aibă, cu milă, fără s-o aibă, 
cu îndurare, fără s-o aibă, suportînd 
dispreţul şi răbdînd batjocora, — 
«toate acestea, chiar dacă inima lui 
n-o vrea» (XIX, 3—5). 

Cu aceasta omul dă dovada unei 
voinţe bune şi a sincerităţii sale, 
aşa cum copilul se repede, ppind la 
maică-sa, ca să-i dea să sugă, cînd 
o vede departe ; Dumnezeu răspun¬ 
de cu aceeaşi dragoste ca mama co¬ 
pilului, sufletului care mărturiseşte 
astfel dorul său arzător (XLVI, 3). 
Intr-adevăr, lupta nu este inegală, 
păcatul nu e biruitor oricum, căci 
ajutorul iubirii părinteşti nu poate 
lipsi pînă la urmă (III, 6; XXVII, 
22 ). 

Lupta aceasta nu e zadarnică, 
chiar înainte de venirea deplină a 
Sfîntului Duh. Nu lipsesc chiar «roa¬ 
de naturale», produse «de sine în¬ 
suşi», adică activînd după felul pro¬ 
priu facultăţilor omeneşti pînă la 
intervenţia Sfîntului Duh, ca suflul 
care traversează cavalul, în cîn- 
tarea lui prin sfinţi şi oameni du¬ 
hovniceşti» (XLVII, 14). Căci fără 
îndoială că aceste roade sînt nede- 
săvîrşite (XXVI, 21). De aceea, cîtă 
vreme inspiraţia interioară a haru¬ 
lui nu va fi «o a doua natură», omul 
trebuie să fie continuu stăpînit de 
grija fată de sine — îngrijorarea a- 
ceasta fiind «resortul esenţial» al 
progresului său duhovnicesc (XVI, 

7 )- 

VIRTUŢILE pot asimila pe om lui Hris- 
tos şi prin ele el poate deveni ceea 
ce este Dumnezeu. «Pseudo-Macarie 
insistă asupra efectelor prefacerii o- 
perate în suflet prin har : «El devi¬ 
ne cu totul lumină, cu totul ochi,' 
cu totul Duh, cu totul bucurie, cu 
totul delicateţe, cu totul îndurare, 
cu totul milă, cu totul bunătate şi 
cu totul dulceaţă... El este prefăcut 
asemenea lui Hristos» (XVIII, 10). 
*OmuI nou devine prin har ceea ce 


este Dumnezeu: iubire, bucurie, 
pace, bunăvoinţă şi bunătate » (II, 
5). 

Să se noteze insistenta asupra mi¬ 
lei faţă de semen: Legea Duhului 
înscrisă în inimile noastre ne lor- 
ţează într-adevăr să practicăm, îna¬ 
intea oricărei alte virtuţi, bunăvoin¬ 
ţa faţă şi de buni şi de răi, să nu 
judecăm şi să nu osîndim pe ni¬ 
meni, să iertăm orice batjocură şi 
să iubim pe duşmanii noştri. Cură¬ 
ţia inimii constă în a simţi compă¬ 
timire şi îndurarea faţă de păcă¬ 
toşi *■ (XV, 8; Deseille, p. 46). ...Cei 
care se dezbracă de omul vechi, de 
omul pămîntesc, aceia cărora Iisus ie 
scoate hainele împărăţiei întunecoa¬ 
se, îmbracă pe omul nou şi ceresc, 
Iisus Hristos şi, posedă, într-un mod 
asemănător, alţi ochi pe lîngă ai 
lor, alte urechi pe lîngă ale lor, alt 
cap pe lîngă al lor, în aşa fel in¬ 
cit omul devine în întregime curat 
şi poartă chipul ceresc. Şi Domnul 
ii îmbracă cu veşmintele Împără¬ 
ţiei luminii de nespus, cu veşmin¬ 
tele credinţei, nădejdii, şi dragos¬ 
tei, ale bucuriei, ale păcii, ale bu¬ 
năvoinţei şi bunătăţii, ca şi toate 
celelalte veşminte dumnezeieşti şi 
vii ale luminii, ale vieţii, ale odih¬ 
nei inefabile, pentru, ca omul sd 
devină prin har ceea ce este Dum¬ 
nezeu...» (II, 5). 

SMBRE-NIA este absolut necesară orică¬ 
rui creştin: «Dacă un rege încre¬ 
dinţează bogăţia sa unui sărac, care 
a primit-o ca s-o păstreze, acesta 
n-o socoteşte ca fiind a lui, ci re¬ 
cunoaşte mereu sărăcia sa şi nu în¬ 
drăzneşte să delapideze comoara al¬ 
tuia. El îşi spune mereu : «Nu e nu¬ 
mai comoara altuia, ci este şi un 
rege puternic, care mi-o încredin¬ 
ţează şi el mi-o va lua înapoi cînd 
va voi». Acestea sînt gîndurile pe 
care trebuie să le aibă şi despre ei 
cei care posedă harul lui Dumne¬ 
zeu. Să fie smeriţi şi să mărturi¬ 
sească sărăcia lor... Cei care po- 
î şedă • harul, dacă se înalţă şi dacă 
inima lor se umflă de orgoliu, 

'' Ddfn'niil le retrage harul şi ei devin 
dirf" nou ceea ce erau înainte de a 
fi primit de la Domnul acest har» 
(XV, 190—191). 

Smerenia este semnul, deosebitor 
al creştinului ne învaţă Sfîntul 

Pseudo-Macarie: «Dacă vezi pe ci¬ 
neva, care se înaltă şi se umilă de 
îngîmiare pentru că participă la har, 
să ştii bine că, chiar dacă tace mi¬ 
nuni şi învie morţi, dar n-are o 
idee smerită despre sufletul său şi 
nu este sărac cu duhul şi dispreţuit, 
este în sine însuşi prada răului. Cu 
toate minunile lui, nu trebuie să-i 
acorzi încredere, căci semnul creş¬ 
tinismului este, cînd s-a făcut plă¬ 
cut lui Dumnezeu, că el se forţează 
să rămînă ascuns în ochii oameni¬ 
lor şi, chiar dacă are toate bogă¬ 
ţiile împăratului, să le ascundă...» 
(XV, 37). 

învăţată de har, smerenia condi¬ 
ţionează progresul spiritual. Intr-a¬ 
devăr, « sufletul, care este cu adevă¬ 
rat prietenul lui Dumnezeu şi al lui 
Hristos, chiar dacă ar fi făcut mii 
de fapte de dreptate, se socoteşte 
că n-a făcut nimic, din pricina do¬ 
rului său neîmplinit de Dumnezeu. 


Chiar dacă ar fi sleit trupul său 
prin posturi şi vegheri, el s-ar pur¬ 
ta ca şi cum n-ar fi început încă să 
pătimească pentru virtuţi... De-a 
lungul zilei flămînd şi însetat, aşa 
de mare e credinţa şi dragostea lui 
că, perseverînd în rugăciune, el ră- 
mîne nesatisfăcut privitor la miste¬ 
rele harului şi la posesiunea orică¬ 
rei virtuţi...» (X, 4). «...Cu toate că 
fac progrese şi cunosc pe Dumnezeu, 
ei se socotesc lipsiţi de cunoştinţă. 
Cînd sînt bogaţi în faţa lui Dumne¬ 
zeu, sînt săraci în proprii lor ochi. 
Căci, cînd Hristos «luînd chip de 
rob» (Filip. 2, 7), a învins pe diavol 
prin smerenia Sa, prin orgoliu şi 
umflare însă, şarpele a aruncat jos 
pe Adam, la început. 

Şi acum, de asemenea, tot acelaşi 
şarpe, care se ascunde în fundul ini¬ 
mii lor, ruinează şi distruge prin în- 
gîmfare neamul creştinilor» (XXVII, 
5). 

